CELEX: 52011PC0452
Language: lt
Date: 2011-07-20
Title: Pasiūlymas EUROPOS PARLAMENTO IR TARYBOS REGLAMENTAS dėl rizikos ribojimo reikalavimų kredito įstaigoms ir investicinėms įmonėms (Tekstas svarbus EEE)

|
			
		
		
		52011PC0452
		
			PasiūlymasEUROPOS PARLAMENTO IR TARYBOS REGLAMENTAS dėl rizikos ribojimo reikalavimų kredito įstaigoms ir investicinėms įmonėms (Tekstas svarbus EEE) /* KOM/2011/0452 galutinis */
			
				
		
		
			
			   	AIŠKINAMASIS
MEMORANDUMAS

1.                      
Teisės akto pasiūlymo aplinkybės
1.1.                
Pasiūlymo pagrindas ir tikslai

Finansų krizės mastas išryškino
nepriimtiną riziką, susijusią su dabartiniu finansų
įstaigų reguliavimu. TVF
vertinimu, 2007–2010 m. Europos kredito įstaigos dėl krizės
patyrė beveik 1 trilijoną eurų (tai sudaro 8 proc. ES BVP)
nuostolių.
Siekdamos grąžinti bankų sektoriaus
stabilumą ir užtikrinti, kad realiajai ekonomikai ir toliau būtų
teikiami kreditai, ir ES, ir jos valstybės narės ėmėsi
įvairių precedento neturinčių priemonių, kurių
išlaidas galiausiai teko apmokėti mokesčių mokėtojams. Šiomis aplinkybėmis 2010 m. spalio mėn.
Komisija patvirtino 4,6 trilijono eurų finansų įstaigoms
skirtų valstybės pagalbos priemonių, iš jų daugiau kaip 2
trilijonai eurų buvo veiksmingai panaudoti 2008 ir 2009 m. 
Taip pat reikalingos ryžtingos, ne mažesnio
užmojo už fiskalinę paramą kredito įstaigoms reformos, kuriomis
šalinamos per krizę išryškėjusios reguliavimo spragos. Tuo tikslu Komisija jau pasiūlė
įvairių bankų sektoriaus teisės aktų pataisų, jos
įsigaliojo 2009 m. (II direktyva dėl kapitalo poreikio) ir
2010 m. (III direktyva dėl kapitalo poreikio). Šiame pasiūlyme pateikiami bendrai parengti ir suderinti
reikalavimai dėl kredito įstaigų kapitalo ir likvidumo
standartų, vadinamų sistema „Bazelis III“, taip pat suderintos kitos
šiuo metu galiojančių teisės aktų nuostatos. Dėl reguliavimo priimti sprendimai išsamiau
paaiškinti 5 skyriuje.
2006 m. birželio 14 d. Europos
Parlamento ir Tarybos direktyvoje 2006/48/EB dėl kredito įstaigų
veiklos pradėjimo ir vykdymo ir direktyvoje pateikiamos nuostatos,
glaudžiai susijusios su galimybe verstis kredito įstaigų veikla
(pavyzdžiui, nuostatos, kuriomis reglamentuojamas veiklos leidimų
išdavimas, naudojimasis įsisteigimo laisve, buveinės ir
priimančiosios valstybių narių priežiūros institucijų
įgaliojimai šioje srityje ir kredito įstaigų priežiūrinis
tikrinimas). Šie aspektai aptariami
direktyvos dėl galimybės verstis kredito įstaigų veikla ir
dėl rizikos ribojimu pagrįstos kredito įstaigų ir
investicinių įmonių priežiūros pasiūlyme, kuris su
šiuo pasiūlymu sudaro vieną pasiūlymo paketą. Tačiau Direktyvoje 2006/48/EB, visų
pirma jos prieduose, taip pat nustatytos rizikos ribojimo taisyklės. Siekiant dar labiau suderinti teisės
aktų nuostatas, kuriomis direktyvos 2006/48/EB ir 2006/49/EB perkeliamos
į nacionalinę teisę, ir užtikrinti, kad joms tiesiogiai
būtų taikomos vienodos rizikos ribojimo taisyklės, nes tai yra
ypač svarbu vidaus rinkos veikimui, šios rizikos ribojimo taisyklės
išdėstytos šiame reglamento pasiūlyme.
Kad būtų aiškiau, šiame
pasiūlyme taip pat sujungiami kredito įstaigoms ir investicinėms
įmonėms (pastarosios reglamentuojamos Direktyva 2006/49/EB) taikomi
rizikos ribojimo reikalavimai.

1.1.1.          
Nagrinėjamos problemos – nauji sistemos
„Bazelis III“ aspektai

Šiuo pasiūlymu siekiama pašalinti
reguliavimo spragas šiose srityse:
Likvidumo rizikos valdymas (šešta dalis). Per krizę paaiškėjo, kad pagal
esamą likvidumo rizikos valdymo praktiką nepakankamai visapusiškai
įvertinama rizika, susijusi su pakeitimu vertybiniais popieriais, kai
paties banko suteiktų paskolų rizika paskirstoma investuotojams
(angl. originate-to-distribute model), sudėtingų
finansinių priemonių naudojimu, kliovimusi didmeniniu finansavimu,
naudojant trumpalaikes priemones. Šie
veiksniai prisidėjo prie kai kurių finansų įstaigų
žlugimo, gerokai susilpnino daugelį kitų, kilo grėsmė
finansiniam stabilumui, prireikė viešojo sektoriaus pagalbos. Nors kai kurios valstybės narės šiuo
metu taiko tam tikrus kiekybinius reikalavimus likvidumui kontroliuoti, ES
lygmeniu nėra suderintos, pakankamai aiškios trumpalaikio ir ilgalaikio
likvidumo kontrolės atitinkamu lygmeniu tvarkos. Tai, kad dabartiniai valstybių narių reikalavimai skiriasi,
trukdo priežiūros institucijoms palaikyti ryšius, o įstaigos, kurios
vykdo tarpvalstybinę veiklą, dėl to patiria papildomų
ataskaitų teikimo išlaidų.
Kapitalo apibrėžtis (antros dalies I
antraštinė dalis). Krizei
prasidėjus įstaigos neturėjo pakankamo kiekio kokybiško
kapitalo. Vertinant pagal patirtą
riziką daugelis įstaigų neturėjo pakankamo kiekio
aukščiausios kokybės kapitalo priemonių, kad galėtų
veiksmingai padengti patirtus nuostolius ir išsaugoti savo veiklos
tęstinumą. Paaiškėjo,
kad mišrios 1 lygio kapitalo priemonės (mišrios priemonės), kurios
anksčiau buvo laikomos priemonėmis, kuriomis galima padengti
nuostolius tęsiant veiklą, praktikoje nėra veiksmingos. 2 lygio kapitalo priemonių funkcijomis
nebuvo galima pasinaudoti nuostoliams padengti, įstaigai tapus nemokia,
nes dažnai įstaigoms nebuvo leidžiama bankrutuoti. Paaiškėjo, kad nenumatytiems nuostoliams dėl rizikos,
susijusios su prekybos knyga, padengti reikalingų kapitalo priemonių
kokybė turi būti tokia pat aukšta kaip ne prekybos knygos rizikai
padengti, o 3 lygio kapitalo priemonės nebuvo pakankamai aukštos
kokybės. Siekdamos išsaugoti
finansinį stabilumą daugelio šalių vyriausybės bankų
sektoriui skyrė precedento neturinčią paramą. Šią padėtį paaštrino tai, kad ES
nepakankamai suderinta kapitalo apibrėžtis, o valstybės narės labai
skirtingai vertina, kurios kapitalo sudedamosios dalys turėtų
būti priskiriamos arba nepriskiriamos prie nuosavų lėšų. Tokia padėtis ir tai, kad priežiūros
teisės aktuose nustatytos kapitalo pakankamumo normos netiksliai
atspindėjo tikrąjį įstaigų gebėjimą padengti
nuostolius, susilpnino rinkos galimybes tiksliai ir nuosekliai įvertinti
ES įstaigų mokumą. Tai,
savo ruožtu, padidino ES finansinį nestabilumą. 
Sandorio šalies kredito rizika
(trečios dalies II antraštinės dalies 6 skyrius). Krizė atskleidė daugelį dabartinio
sandorio šalies kredito rizikos, kuri patiriama dėl išvestinių
finansinių priemonių, atpirkimo sandorių ir vertybinių
popierių įsigijimo finansavimo veiklos, reguliavimo spragų. Paaiškėjo, kad esamos nuostatos neužtikrina
tinkamo šio pobūdžio rizikos valdymo ir tinkamos kapitalizacijos. Pagal esamas taisykles nesuteikiamas pakankamas
akstinas vietoj dvišalių tarpuskaitos susitarimų dėl
nebiržinių išvestinių finansinių priemonių sandorių
naudotis daugiašale tarpuskaita per pagrindines sandorio šalis.
Pasirinkimo galimybės, veiksmų
laisvė ir suderinimas (visas reglamentas). 2000 m. vietoj septynių bankų direktyvų priimta
viena direktyva. 2006 m., ES
pradėjus taikyti sistemą „Bazelis II“, ši direktyva išdėstyta
nauja redakcija. Todėl dabartinėse
jos nuostatose numatyta pakankamai pasirinkimo ir veiklos laisvės
galimybių. Be to,
valstybėms narėms leista nustatyti griežtesnes taisykles negu tos,
kurios numatytos direktyvoje. Todėl
valstybės narės šias taisykles taiko labai skirtingai, o tai ypač
apsunkina tarpvalstybinę įmonių veiklą. Dėl to taip pat kyla teisinių
neaiškumų ir sukuriamos nevienodos veiklos sąlygos. 

1.1.2.          
Pasiūlymo tikslai

Bendras šios iniciatyvos tikslas – užtikrinti,
kad ES būtų didinamas įstaigų kapitalo reguliavimo
veiksmingumas, mažinamas neigiamas poveikis indėlininkų apsaugai,
ribojamas finansų sistemos procikliškumas, kartu išsaugant ES bankų
sektoriaus konkurencingumą.

1.2.                
Bendrosios aplinkybės

Finansų krizė paskatino stengtis
plėtoti veiksmingas pagrindinių problemų sprendimo strategijas
ES ir tarptautiniu lygmeniu. J. de
Larosière'o pirmininkaujama aukšto lygio darbo grupė pateikė Europos
finansų sektoriaus priežiūros ir reguliavimo reformos rekomendacijas. Šios rekomendacijos išsamiau aptartos
2009 m. kovo mėn. Komisijos komunikate. Šiame pasiūlyme pateikiama nemažai patikslintų politikos
priemonių, kurios išvardytos tame komunikate pateiktame išsamiame
veiksmų plane. 
Pasauliniu lygmeniu 2009 m. balandžio
2 d. Didžiojo dvidešimtuko (G 20) deklaracijoje paskelbtas
įsipareigojimas šalinti krizės padarinius imantis nuoseklių
priemonių tarptautiniu lygmeniu siekiant gerinti bankų sistemos
kapitalo kiekį ir kokybę, įdiegti papildomą ne rizika
grindžiamą priemonę finansinio sverto augimui riboti, kurti
tvirtesnių finansų įstaigų likvidumo rezervų
sistemą, įgyvendinti Finansinio stabilumo tarybos (FST)
rekomendacijas mažinti procikliškumą.
Vykdydama G 20 suteiktus įgaliojimus
2009 m. rugsėjo mėn. Bazelio bankų priežiūros komiteto
(BBPK)[1]
priežiūros institucija Centrinių bankų valdytojų ir
priežiūros institucijų vadovų (angl. GHOS) grupė suderino
tam tikras bankų sektoriaus reguliavimo griežtinimo priemones. Šias priemones FST ir G 20 vadovai
patvirtino Pitsburge 2009 m. rugsėjo 24–25 d. vykusiame
aukščiausiojo lygio susitikime.
2010 m. gruodžio mėn. BBPK
parengė išsamias naujų visuotinių kredito įstaigų
kapitalo pakankamumo ir likvidumo reguliavimo standartų nuostatas, kurios
bendrai yra vadinamos sistema „Bazelis III“. Šis pasiūlymas tiesiogiai susijęs su reguliavimo standartais,
įtrauktais į sistemą „Bazelis III“. 
Komisija, kaip BBPK stebėtoja, glaudžiai
bendradarbiavimo su BBPK rengiant šiuos standartus bei vertinant jų
poveikį. Todėl
siūlomose priemonėse nuosekliai laikomasi esminių sistemos
„Bazelis III“ principų. Siekiant
dvejopo tikslo – padidinti pasaulinės finansų sistemos atsparumą
ir užtikrinti vienodas veiklos sąlygas – reikia nuosekliai, visame
pasaulyje taikyti griežtesnius rizikos ribojimo reikalavimus.
Kartu, rengdama šį teisės akto
pasiūlymą Komisija ypač stengėsi užtikrinti, kad
būtų tinkamai atsižvelgta į tam tikrus svarbiausius Europos
ypatumus ir klausimus. Šiomis aplinkybėmis svarbu priminti, kad ES, kitaip nei kai
kuriose kitose stambiose ekonominėse sistemose, pasauliniu lygmeniu BBPK
parengti reguliavimo principai taikomi ne tik tarptautinę veiklą
vykdantiems bankams. Šie standartai
ES taikomi visam bankų sektoriui, visoms kredito įstaigoms ir
investicinėms įmonėms. Kaip paaiškinta 4.2 skirsnyje ES visuomet laikėsi nuomonės,
kad tik tokiu požiūriu galima sukurti iš tikrųjų vienodas
veiklos sąlygas ES ir kartu maksimaliai išnaudoti su tuo susijusią
finansinio stabilumo teikiamą naudą.
Tai viena iš priežasčių, dėl
kurių tam tikrus sistemos „Bazelis III“ principus reikia pritaikyti pagal
Europos ypatumus ir problemas. Tačiau
šie pakeitimai nuosekliai atitinka reformos pagal sistemą „Bazelis III“
pobūdį ir tikslus.
Atsižvelgiant į bendresnes aplinkybes
reikėtų pažymėti, kad vienas iš Komisijos prioritetų
įgyvendinant ES finansinių paslaugų reguliavimo reformą
buvo užtikrinti, kad bankų sektorius galėtų vykdyti
pagrindinę savo funkciją – būtent, kad Europos realiajai
ekonomikai būtų teikiami kreditai, o piliečiams bei verslo
įmonėms būtų teikiamos paslaugos. Todėl liepos 18 d. Komisija patvirtino rekomendaciją
dėl galimybės naudotis pagrindine mokėjimo sąskaita[2].

2.                      
Konsultacijų su suinteresuotosiomis šalimis rezultatai ir
poveikio vertinimas
2.1.                
Konsultacijos su suinteresuotosiomis šalimis

Komisijos tarnybos atidžiai stebėjo
tarptautinių forumų, ypač BBPK, kuris buvo atsakingas už sistemos
„Bazelis III“ sukūrimą, darbą ir jame dalyvavo. Į šį darbą buvo aktyviai
įtrauktas Europos bankininkystės komitetas (EBK), Europos
bankininkystės priežiūros institucijų komitetas (EBPIK), nuo
2011 m. jo funkcijas perėmusi Europos bankininkystės institucija
(EBI), su šiomis institucijomis buvo nuodugniai konsultuojamasi. Jų nuomonės padėjo parengti
šį pasiūlymą ir pridedamą poveikio vertinimą. 

2.1.1.          
EBPIK

EBPIK atliko išsamų kiekybinį
poveikio tyrimą, per kurį tyrė šio teisės akto
pasiūlymo poveikį ES bankų sektoriui. Tyrime dalyvavo 246 kredito įstaigos. EBPIK taip pat surengė plačias viešas konsultacijas,
2008 m. spalio mėn. pateikė technines rekomendacijas dėl
nacionalinių pasirinkimo galimybių ir veiksmų laisvės.

2.1.2.          
Direktyvos dėl kapitalo poreikio darbo grupė

2008–2011 m. Komisijos tarnybos
surengė šešis Direktyvos dėl kapitalo poreikio darbo grupės,
kurios narius skiria EBI, susitikimus nacionalinių pasirinkimo
galimybių ir veiksmų laisvės klausimams aptarti. Be to, Direktyvos dėl kapitalo poreikio
darbo grupės pogrupiai taip pat nagrinėjo likvidumo, kapitalo
apibrėžties, finansinio sverto, sandorio šalies kredito rizikos klausimus,
tik dar smulkesnius techninius jų aspektus.

2.1.3.          
Kitos viešos konsultacijos

2009, 2010 ir 2011 m. Komisija
surengė keturias viešas konsultacijas, per kurias aptarti visi šio
pasiūlymo aspektai. 2010 m.
balandžio mėn. Komisijos tarnybos surengė atvirą viešą šio
pasiūlymo svarstymą, kuriame dalyvavo visos suinteresuotųjų
šalių grupės.
Per viešą konsultaciją gauti
atsakymai ir pareikštos nuomonės atsispindi visoje pridedamoje poveikio
vertinimo ataskaitoje. Konkretūs
atsakymai paskelbti Komisijos interneto svetainėje.
Be to, Komisija surengė atskiras
konsultacijas su sektoriaus atstovais, tarp jų – Komisijos sudaryta
Bankų klausimų ekspertų grupe, įvairiomis ES bankų
sektoriaus asociacijomis ir konkrečiomis įstaigomis.

2.2.                
Poveikio vertinimas

Įvertintos ir palygintos iš viso 27
politikos galimybės įvairiems iškeltiems klausimams spręsti[3]. Toliau pateiktoje lentelėje išvardytos konkrečios galimybės,
kurios buvo nagrinėjamos kiekvienoje politikos srityje, šios
galimybės sugrupuotos pagal santykinį veiksmingumą[4] ir racionalumą[5], įvertintą
atsižvelgiant į atitinkamų ilgesnio laikotarpio politikos tikslų
įgyvendinimą. Remiantis
šiuo grupavimu išskirtos ir likusioje šio skyriaus dalyje aptartos
rekomenduotinos galimybės.
 Politikos galimybių grupė || Politikos galimybės || Politikos galimybių palyginimo kriterijai 
 Veiksmingumas || Racionalumas 
 Tobulinti kapitalo pakankamumo reikalavimus || Stiprinti bankų rizikos valdymą || Užkirsti kelią reguliaciniam arbitražui || Padidinti teisinį aiškumą || Sumažinti reikalavimų laikymosi sukuriamą naštą || Padidinti veiklos sąlygų vienodumą || Sustiprinti priežiūrinį bendradarbiavimą ir konvergenciją || Suderinti rizikos ribojimo reikalavimus sisteminėms finansų įstaigoms pagal jų keliamą riziką || Sumažinti atidėjinių ir kapitalo poreikių cikliškumą 
 Likvidumas – likvidumo padengimo rodiklis || Laikytis dabartinio požiūrio || 3 || 3 ||   ||   ||   ||   ||   ||   ||   || 3 
 Įvesti likvidumo padengimo rodiklį, kaip nurodyta per 2010 m. vasario mėn. viešas konsultacijas || 2 || 2 ||   ||   ||   ||   ||   ||   ||   || 1 
 Įvesti Bazelio komiteto patvirtintą likvidumo padengimo rodiklį, nustatant stebėjimo laikotarpį || 1 || 1 ||   ||   ||   ||   ||   ||   ||   || 2 
 Likvidumas – grynasis stabilaus finansavimo rodiklis || Laikytis dabartinio požiūrio || 3 || 3 ||   ||   ||   ||   ||   ||   ||   || 3 
 Įvesti grynąjį stabilaus finansavimo rodiklį, kaip nurodyta per 2010 m. vasario mėn. viešas konsultacijas || 2 || 2 ||   ||   ||   ||   ||   ||   ||   || 2 
 Įvesti Bazelio komiteto patvirtintą grynąjį stabilaus finansavimo rodiklį, nustatant stebėjimo laikotarpį || 1 || 1 ||   ||   ||   ||   ||   ||   ||   || 1 
 Kapitalo priemonių atitikimas reikalavimams ir teisės aktuose nustatytų koregavimų taikymas || Laikytis dabartinio požiūrio || 5 || 5 || 5 ||   ||   || 5 ||   || 5 || 5 || 5 
 Pakeisti tik atitikimo reikalavimams kriterijus, kaip nurodyta per 2010 m. vasario mėn. viešas konsultacijas || 4 || 4 || 4 ||   ||   || 4 ||   || 4 || 4 || 4 
 Pakeisti atitikimo reikalavimams kriterijus ir teisės aktuose nustatytus koregavimus, kaip nurodyta per 2010 m. vasario mėn. viešas konsultacijas || 1-3 || 1-3 || 1-3 ||   ||   || 2-3 ||   || 1 || 1-3 || 3 
 Pakeisti atitikimo reikalavimams kriterijus ir teisės aktuose nustatytus koregavimus pagal Bazelio principus || 1-3 || 1-3 || 1-3 ||   ||   || 2-3 ||   || 2-3 || 1-3 || 2 
 Pakeisti atitikimo reikalavimams kriterijus, teisės aktuose nustatytus koregavimus, remiantis Bazelio principais ir pritaikius kai kuriuos patikslinimus, atsižvelgiant į ES ypatumus || 1-3 || 1-3 || 1-3 ||   ||   || 1 ||   || 2-3 || 1-3 || 1 
 Sandorio šalies kredito rizika || Laikytis dabartinio požiūrio || 3 || 3 ||   ||   ||   ||   ||   || 3 || 3 || 3 
 Sugriežtinti reikalavimus dėl sandorio šalies kredito rizikos || 2 || 2 ||   ||   ||   ||   ||   || 2 || 2 || 2 
 Sugriežtinti reikalavimus dėl sandorio šalies kredito rizikos ir diferencijuoti pagrindinių sandorio šalių pozicijų vertinimą || 1 || 1 ||   ||   ||   ||   ||   || 1 || 1 || 1 
 Finansinis svertas || Laikytis dabartinio požiūrio || 3 || 3 ||   ||   ||   ||   ||   ||   || 3 || 3 
 Įvesti finansinio sverto koeficientą, kaip nurodyta per 2010 m. vasario mėn. viešas konsultacijas || 2 || 2 ||   ||   ||   ||   ||   ||   || 2 || 2 
 Atlikti išsamią finansinio sverto koeficiento stebėseną || 1 || 1 ||   ||   ||   ||   ||   ||   || 1 || 1 
 Kapitalo rezervai || Laikytis dabartinio požiūrio || 4 || 4 ||   ||   ||   ||   ||   ||   || 4 || 4 
 Kapitalo apsaugos rezervas || 1-2 || 1-3 ||   ||   ||   ||   ||   ||   || 3 || 2-3 
 Anticiklinis kapitalo rezervas || 3 || 1-3 ||   ||   ||   ||   ||   ||   || 1-2 || 2-3 
 Dvigubas kapitalo rezervas || 1-2 || 1-3 ||   ||   ||   ||   ||   ||   || 1-2 || 1 
 Vienas taisyklių sąvadas || Laikytis dabartinio požiūrio ||   ||   || 4 || 4 || 4 || 4 || 4 ||   ||   || 4 
 Minimalus suderinimas ||   ||   || 3 || 3 || 1-3 || 3 || 3 ||   ||   || 1-3 
 Maksimalus suderinimas ||   ||   || 1-2 || 1 || 1-3 || 1 || 1 ||   ||   || 1-3 
 Maksimalus suderinimas su tam tikromis išimtimis ||   ||   || 1-2 || 2 || 1-3 || 2 || 2 ||   ||   || 1-3 
 Politikos priemonės pasirinkimas || Iš dalies pakeisti Direktyvą dėl kapitalo poreikio ||   ||   || 2 || 2 || 2 ||   || 2 ||   ||   || 2 
 Apriboti Direktyvos dėl kapitalo poreikio taikymo sritį ir pateikti reglamento pasiūlymą ||   ||   || 1 || 1 || 1 ||   || 1 ||   ||   || 1 
Galimybių vertinimo intervalas: 1
– veiksmingiausia / racionaliausia, 5 – mažiausiai veiksminga / racionali.

2.2.1.          
Konkrečios politikos priemonės

Likvidumo rizikos valdymas (šešta dalis). Siekiant padidinti finansų įstaigų
atsparumą trumpalaikei likvidumo rizikai, nuo 2015 m. bus
pradėtas taikyti likvidumo padengimo rodiklis (angl. liquidity coverage
ratio), prieš tai nustačius stebėjimo ir peržiūros
laikotarpį. Taikant likvidumo
padengimo rodiklį įstaigų bus reikalaujama per 30 dienų
suderinti grynuosius netenkamo likvidumo srautus, panaudojant aukštos
kokybės likvidžiojo turto rezervą. Padengiamas netenkamas likvidumas (vardiklis) atspindėtų ir
įstaigos konkrečius, ir sisteminius nepalankius veiksnius, kuriuos
sukelia faktinės pasaulinės finansų krizės nulemtos
aplinkybės. Aukštos kokybės
likvidžiojo turto atidėjiniais (skaitiklis), skirtais padengti šiam
netenkamam likvidumui, turėtų būti užtikrinta, kad šis turtas
būtų aukštos kokybės ir kredito, ir likvidumo požiūriais. Remiantis likvidumo padengimo rodiklio
apibrėžtimi pagal sistemą „Bazelis III“, šio reikalavimo ES
laikymasis ilgainiui duos grynąją metinę naudą, kuri
sudarys 0,1–0,5 proc. BVP, nes sumažės numatomas sisteminių
krizių dažnumas. 
Siekdama išspręsti finansavimo problemas,
kurių kyla dėl turto ir įsipareigojimų terminų
neatitikimo, Komisija svarstys galimybę siūlyti 2018 m. po
stebėjimo ir peržiūros laikotarpio įvesti grynąjį
stabilaus finansavimo rodiklį (angl. net stable funding ratio). Taikant grynąjį stabilaus finansavimo
rodiklį, įstaigų būtų reikalaujama užtikrinti
stabilią finansavimo struktūrą vienus metus įstaigai
būdingomis nepalankiausiomis sąlygomis, pavyzdžiui, iš esmės
sumažėjus pelningumui arba mokumui. Tuo tikslu einamuoju metu finansuojamas turtas ir visi
neapibrėžtieji finansavimo įsipareigojimai turėtų būti
iki tam tikro lygio suderinti pagal pastovaus finansavimo šaltinius.
Kapitalo apibrėžtis (antra dalis). Šis pasiūlymas grindžiamas II direktyvos
dėl kapitalo poreikio pakeitimais, siekiant dar labiau sugriežtinti
kapitalo priemonių atitikimo reikalavimams kriterijus. Juo taip pat siekiama iš esmės suderinti
nuosavo kapitalo apskaitos koregavimus, siekiant nustatyti reguliuojamojo
kapitalo sumą, kurią rizikos ribojimo požiūriu tikslinga
pripažinti reguliavimo tikslais. Dėl
šios naujos suderintos apibrėžties bus labai padidintas reguliuojamojo
kapitalo, kurį įstaigų reikalaujama turėti, dydis. 
Nauji reikalavimai dėl reguliuojamojo
kapitalo veiklos tęstinumo sąlygomis – 1 lygio bendro nuosavo
kapitalo ir 1 lygio kapitalo – būtų įgyvendinami laipsniškai,
2013–2015 m. Nauji rizikos ribojimu
grindžiami koregavimai taip pat būtų diegiami laipsniškai, po 20
proc. per metus nuo 2014 m., kol 2018 m. pasiektų 100 proc. Tęstinumo išlygos taip pat būtų
taikomos tam tikroms kapitalo priemonėms 10 metų, siekiant užtikrinti
nuoseklų perėjimą prie naujų taisyklių.
Sandorio šalies kredito rizika
(trečios dalies II antraštinės dalies 6 skyrius). Bus sugriežtinti sandorio šalies kredito rizikos
valdymo ir kapitalizavimo reikalavimai. Įstaigoms būtų taikomas papildomas kapitalo poreikio
koeficientas galimiems nuostoliams, susijusiems su sandorio šalies kreditingumo
pablogėjimu, padengti. Taip
būtų paskatinta gero šios rizikos valdymo praktika,
pripažįstamas apsidraudimas nuo šios rizikos, kuris įstaigoms
padėtų sumažinti šio kapitalo poreikio koeficiento taikymo
poveikį. Bus padidinti
finansų įstaigų pozicijų, susijusių su
nefinansinių įmonių sektoriumi, rizikos koeficientai. Tikimasi, kad šis pakeitimas paskatins
diversifikuoti sandorio šalies riziką tarp smulkesnių
įstaigų ir apskritai padės sumažinti didelių ar sistemiškai
svarbių įstaigų tarpusavio priklausomybę. Pagal šį pasiūlymą taip pat
būtų labiau skatinama atsiskaityti už nebiržines priemones per
pagrindines sandorio šalis. Numatoma,
kad šie pasiūlymai daugiausia paveiktų stambiausias ES įstaigas,
nes sandorio šalies kredito rizika yra aktuali tik bankams, kurie aktyviai
dirba su nebiržinėmis išvestinėmis finansinėmis priemonėmis
ir verčiasi vertybinių popierių įsigijimo finansavimo
veikla.
Finansinis svertas (septinta dalis). Siekdama apriboti pernelyg didelį finansinio
sverto augimą kredito įstaigos arba investicinės
įmonės balanse ir taip padėti riboti skolinimo cikliškumą,
Komisija taip pat siūlo įvesti ne rizika grindžiamą finansinio
sverto koeficientą. BBPK
komitetui sutikus, jis bus įvestas kaip įstaigų
priežiūrinio tikrinimo priemonė. Šio koeficiento poveikis bus stebimas, siekiant nuo 2018 m.
paversti jį privaloma pirmojo ramsčio priemone, prieš tai atlikus
reikiamą peržiūrą ir patikslinus jo dydį, laikantis
tarptautinių susitarimų.
Taisyklių sąvadas (visas
reglamentas). Pasiūlymu
suderinami skirtingi nacionalinės priežiūros metodai, beveik visiškai
panaikinant pasirinkimo ir veiksmų laisvės galimybes. Tai netaikoma tam tikroms aiškiai
apibrėžtoms sritims, kuriose skirtumus lemia rizikos vertinimas, rinkos
arba produkto specifika ir valstybių narių teisinės sistemos,
tais atvejais valstybėms narėms leidžiama patvirtinti griežtesnes
taisykles. 

2.2.2.          
Politikos priemonė

Šiame pasiūlyme veiksmingai atskiriami
rizikos ribojimo reikalavimai ir kitos dvi direktyvų 2006/48/EB ir
2006/49/EB sritys, t. y. veiklos leidimų ir nuolatinės
priežiūros sritys, jos ir toliau bus reglamentuojamos direktyva, kuri
sudaro šio pasiūlymo dalį. Atskiriama
pagal dalyką, pobūdį ir adresatus.

2.2.3.          
Bendras pasiūlymo paketo poveikis

Norėdama papildyti pačios
atliktą sistemos „Bazelis III“ poveikio vertinimą, Komisija
išnagrinėjo įvairius viešojo ir privačiojo sektorių
atliktus tyrimus. Pagrindinius
jų rezultatus galima apibendrinti taip:
Numatoma, kad pagal šį pasiūlymo
paketą ir III direktyvą dėl kapitalo poreikio stambių
įstaigų pagal riziką įvertintas turtas padidės
24,5 proc., smulkių kredito įstaigų nedaug – 4,1 proc. Numatoma, kad naujų nuosavų
lėšų poreikis dėl naujų reikalavimų ir apsaugos
rezervo iki 2015 m. bus 84 mlrd. EUR, iki 2019 m. –
460 mlrd. EUR.
Tai ilgainiui akivaizdžiai duos
grynąją ekonominę naudą – vertinant pagal ES BVP
augimą, ji sudarys 0,3–2 proc. Ši nauda bus gauta, nes sumažės numatomas sisteminių
krizių dažnumas ir tikimybė.
Įvertinta, kad pagal šį
pasiūlymą sisteminės bankų krizės tikimybė
septyniose valstybėse narėse sumažėtų 29–89 proc.,
kredito įstaigoms pertvarkius savo kapitalą, kad bendras kapitalo
pakankamumo rodiklis būtų bent 10,5 proc.
Be to, didesnis kapitalas su anticikliniu
kapitalo rezervu ir likvidumo reikalavimai taip pat turėtų sumažinti
įprastų verslo ciklų svyravimą. Tai ypač aktualu mažosioms ir vidutinėms įmonėms,
kurios savo ekonominiame cikle yra labiau priklausomos nuo kredito
įstaigų teikiamo finansavimo.

2.2.4.          
Administracinė našta

Aktyviau tarpvalstybinę veiklą
vykdančioms įstaigoms būtų naudingiausia, jei
būtų suderintos dabartinės nacionalinės nuostatos, nes
numatoma, kad dėl sutaupytų administracinių išlaidų sumažėtų
jų išlaidos, susijusios su sistemos „Bazelis III“ priemonėmis.

3.                      
Stebėsena ir vertinimas

Siūlomi pakeitimai yra susiję su
direktyvomis 2006/48/EB ir 2006/49/EB, galiojusiomis iki šio reglamento. Tai reiškia, kad bus vykdoma nuodugni ir
ankstesnių direktyvos nuostatų, ir naujų šio reglamento
nuostatų stebėsena. Finansinio
sverto ir naujų likvidumo priemonių stebėsenos rezultatai bus
ypač kruopščiai nagrinėjami, remiantis statistiniais duomenimis,
kurie bus renkami pagal šio pasiūlymo nuostatas. Stebėsena ir vertinimas bus vykdomi ir ES (EBI, ECB (Europos
Centrinis Bankas), ir tarptautiniu (BBPK) lygmenimis.

4.                      
Teisiniai pasiūlymo aspektai
4.1.                
Teisinis pagrindas

Sutarties dėl Europos Sąjungos
veikimo (SESV) 114 straipsnio 1 dalis sudaro teisinį reglamento, kuriame
išdėstytos bendrosios vidaus rinkos veikimui skirtos nuostatos,
pagrindą. Kadangi Direktyvos
[įrašo Leidinių biuras] pasiūlyme išdėstytos galimybės
verstis tam tikra verslo veikla nuostatos ir tas pasiūlymas grindžiamas
SESV 53 straipsniu, būtinybė tas taisykles atskirti nuo veiklos vykdymo
taisyklių lemia tai, kad reikalingas naujas veiklos vykdymo taisyklių
teisinis pagrindas.
Rizikos ribojimo reikalavimuose nustatyti
rizikos, susijusios su tam tikra bankų veikla, ir lėšų,
reikalingų šiai rizikai kompensuoti, vertinimo kriterijai. Šie reikalavimai patys nėra taikomi
vertimuisi indėlių priėmimo veikla, bet jais nustatoma, kaip
tokia veikla vykdoma, kad būtų užtikrinta indėlininkų
apsauga ir finansinis stabilumas. Siūlomame
reglamente sujungiami ir viename teisės akte išdėstomi kredito
įstaigoms ir investicinėms įmonėms taikomi reikalavimai,
kurie šiuo metu yra išdėstyti dviejose skirtingose direktyvose (2006/48/EB
ir 2006/49/EB), – tai gerokai supaprastina taikomą teisinę
sistemą.
Kaip jau buvo nurodyta (1.1.1 ir 2.2.1
skirsniuose), dabartinėse nuostatose numatyta nemažai pasirinkimo ir
veiksmų laisvės galimybių, tai suteikia galimybę
valstybėms narėms nustatyti griežtesnes taisykles negu direktyvose
2006/48/EB ir 2006/49/EB. Tai lemia
daugybę skirtumų, kurie gali ne tik kelti problemų finansiniam
stabilumui, kaip nurodyta pirmiau 1.1.1 skirsnyje, bet ir trukdo teikti
paslaugas tarpvalstybiniu mastu, steigti įmones kitose valstybėse
narėse, nes kaskart, kai įstaiga nori imtis veiklos kitoje
valstybėje narėje, ji turi įvertinti skirtingas taisykles. Taip sukuriamos nevienodos veiklos sąlygos
ir trukdoma veikti vidaus rinkai, ribojamas teisinis aiškumas. Kadangi ankstesni kodifikavimai ir
išdėstymai nauja redakcija skirtumų sumažinti nepadėjo,
būtina patvirtinti reglamentą ir taip visose valstybėse
narėse įdiegti vienodas taisykles, taip užtikrinant gerą vidaus
rinkos veikimą.
Tai, kad rizikos ribojimo reikalavimai
išdėstomi reglamente, užtikrins, kad šie reikalavimai įstaigoms
būtų taikomi tiesiogiai. Taip
būtų užtikrintos vienodos veiklos sąlygos, užkirstas kelias
nacionalinių reikalavimų skirtumams, kurių radosi direktyvą
perkeliant į nacionalinę teisę. Siūlomas reglamentas aiškiai parodytų, kad įstaigos
visose ES rinkose laikosi vienodų taisyklių, tai taip pat
padidintų pasitikėjimą įstaigų stabilumu visoje ES. Reglamentas taip pat suteiktų galimybę
ES ateityje greičiau diegti pokyčius, nes jo pakeitimus
būtų galima taikyti beveik iškart po jų patvirtinimo. Taip ES galėtų laikytis tarptautiniu
lygmeniu nustatytų įgyvendinimo terminų ir reaguoti į
reikšmingus rinkos pokyčius.

4.2.                
Subsidiarumas 

Pagal SESV 5 straipsnyje nustatytus
subsidiarumo ir proporcingumo principus siūlomų veiksmų
tikslų valstybės narės tinkamai pasiekti negali, todėl
veiksmingiau jie būtų pasiekti ES lygmeniu. Jo nuostatomis reglamentuojama tik tai, kas būtina, kad
būtų pasiekti nustatyti tikslai. Tik ES veiksmais galima užtikrinti, kad daugiau nei vienoje
valstybėje narėje veikiančioms įstaigoms ir
investicinėms įmonėms būtų taikomi vienodi rizikos
ribojimo reikalavimai ir taip užtikrintos vienodos veiklos sąlygos, supaprastintas
reguliavimas, išvengta nereikalingų atitikties išlaidų, kai vykdoma
tarpvalstybinė veikla, skatinama tolesnė ES rinkos integracija,
padėta pašalinti galimas reguliacinio arbitražo spragas. ES veiksmai taip pat užtikrina aukštą ES
finansinio stabilumo lygį. Tai
patvirtina ir tai, kad pasiūlyme išdėstyti rizikos ribojimo
reikalavimai ES teisės aktuose nustatyti prieš daugiau kaip 20 metų.
Pagal SESV 288 straipsnį suteikiama
galimybė pasirinkti įvairias teisines priemones.
Todėl reglamentui, kaip ir kitoms teisinėms
priemonėms, taikomas subsidiarumo principas. Subsidiarumo principą būtina taikyti atsižvelgiant į
kitus Sutartyse įtvirtintus principus, pavyzdžiui, pagrindinių
laisvių. Direktyvos 2006/48/EB
ir 2006/49/EB formaliai yra skirtos valstybėms narėms, bet galiausiai
yra taikomos verslo įmonėms. Reglamentu sukuriamos vienodesnės veiklos sąlygos, nes jis
taikomas tiesiogiai, prieš steigiant verslo įmonę nereikia
įvertinti kitose valstybėse narėse galiojančių
teisės aktų, nes galioja vienodos taisyklės. Taip įstaigoms sukuriama mažiau
kliūčių. Patvirtinant
reglamentą taip pat galima išvengti delsimo, susijusio su direktyvų
perkėlimu į nacionalinę teisę.

4.3.                
EBI vaidmuo ir atitiktis SESV 290 ir 291
straipsniams

Daugiau kaip 50 šio pasiūlymo
nuostatų iš EBI reikalaujama pateikti Komisijai techninius reguliavimo ir
įgyvendinimo standartus, kuriuose būtų konkrečiau aptarti
šio reglamento nuostatose nustatyti kriterijai ir būtų užtikrintas
nuoseklus jo taikymas. Komisijai
suteikta teisė juos tvirtinti kaip deleguotuosius ir įgyvendinimo
aktus.
2009 m. rugsėjo 23 d. Komisija
priėmė reglamentų, kuriais įsteigiamos EBI, EDPPI (Europos
draudimo ir profesinių pensijų institucija) ir EVPRI (Europos
vertybinių popierių ir rinkų institucija), pasiūlymus[6]. Šiuo atžvilgiu Komisija nori priminti pareiškimus, susijusius su SESV
290 ir 291 straipsniais, padarytus priimant Europos priežiūros
institucijų steigimo reglamentus, kuriais teigiama: „Reguliavimo standartų priėmimo proceso klausimu Komisija
pabrėžia finansinių paslaugų sektoriaus unikalų
pobūdį, kuris susiformavo atsižvelgiant į Lamfalussy
struktūrą ir kuris aiškiai pripažintas SESV 39 deklaracijoje. Tačiau Komisija turi rimtų
abejonių dėl to, ar jos vaidmeniui priimant deleguotus aktus ir
įgyvendinant priemones taikomi apribojimai atitinka SESV 290 ir 291
straipsnius.“

4.4.                
Pasiūlymo paketo elementų tarpusavio
ryšys ir nuoseklumas

Šis reglamentas ir Direktyvos [įrašo
Leidinių biuras] pasiūlymas sudaro vieną pasiūlymo
paketą. Šis pasiūlymas
pakeistų direktyvas 2006/48/EB ir 2006/49/EB. Tai reiškia, kad ir direktyva, ir reglamentu būtų
reglamentuojamos ir kredito įstaigos, ir investicinės
įmonės. Šiuo metu
investicinės įmonės yra tik „pridėtos“ prie Direktyvos
2006/48/EB pagal Direktyvą 2006/49/EB. Dažniausiai joje tik pateikiamos nuorodos į Direktyvą
2006/48/EB. Todėl šiame
pasiūlymo pakete sujungus abiejų tipų įmones
reglamentuojančias nuostatas, jas bus lengviau suprasti. Be to, platūs abiejų direktyvų
2006/48/EB ir 2006/49/EB priedai būtų įtraukti į
pagrindines nuostatas, taigi juos taikyti būtų paprasčiau.
Tiesiogiai įstaigoms taikomi rizikos
ribojimo reikalavimai yra išdėstyti reglamento pasiūlyme. Direktyvos pasiūlyme paliekamos nuostatos
dėl veiklos leidimų išdavimo kredito įstaigoms, naudojimosi
įsisteigimo laisve ir laisvo paslaugų judėjimo. Jos nebūtų taikomos investicinėms
įmonėms, nes atitinkamos jų teisės ir pareigos
reglamentuojamos Direktyva 2004/39/EB (Finansinių priemonių
rinkų direktyva, FPRD). Valstybėms
narėms skirti bendrieji įstaigų priežiūros principai ir
nuostatos dėl veiksmų laisvės galimybių taip pat liktų
direktyvoje – juos reikėtų perkelti į nacionalinę
teisę. Tai, visų pirma,
keitimosi informacija, užduočių pasiskirstymo tarp buveinės ir
priimančiosios šalies priežiūros institucijų ir naudojimosi
įgaliojimais taikyti sankcijas principai (pastarieji būtų
nustatyti naujai). Direktyvoje
liktų nuostatos, reglamentuojančios įstaigų
priežiūrinį tikrinimą, kurį atlieka kompetentingos
valstybių narių institucijos. Pagal šias nuostatas reglamente išdėstyti bendri rizikos ribojimo
reikalavimai būtų papildomi konkrečia tvarka, dėl kurios
spręstų kompetentingos institucijos, atlikdamos nuolatinį
konkrečios kredito įstaigos ir investicinės įmonės
priežiūrinį tikrinimą. Tokios priežiūros tvarkos mastas būtų nustatytas
direktyvoje, nes kompetentingoms institucijoms turėtų būti
palikta galimybė priimti savo sprendimus, kokią tvarką
nustatyti. Tai, be kita ko, taikytina
įstaigų vidaus procesams, būtent susijusiems su rizikos valdymo
ir naujai nustatomais įstaigų valdymo reikalavimais.

5.                      
Išsamus pasiūlymo paaiškinimas ir palyginimas su sistema
„Bazelis III“

Siekdama užtikrinti subalansuotą sistemos
„Bazelis III“ taikymą ES įstaigoms, Komisija turėjo priimti tam
tikrus reguliavimo sprendimus, kurie yra išdėstyti šiame skyriuje. 

5.1.                
Maksimalus suderinimas (visas reglamentas)

Tam, kad būtų sukurtas tikras
bendras taisyklių sąvadas, nuostatas būtina kuo labiau
suderinti. Jeigu kai kuriose
valstybėse narėse bus taikomi netinkami ir nesuderinti griežtesni
reikalavimai, tam tikros pozicijos ir rizika gali persikelti į
šešėlinį bankų sektorių arba iš vienos ES valstybės
narės į kitą.
Be to, Bazelio komiteto ir Europos Komisijos
atliktas poveikio vertinimas grindžiamas konkrečiais patvirtintais
kapitalo pakankamumo rodikliais. Neaišku,
kokį poveikį išlaidoms ir augimui darytų vienoje ar keliose
valstybėse narėse taikomi griežtesni kapitalo poreikio reikalavimai,
kurie gali išplisti visoje ES per „lenktynių į viršūnę“
mechanizmą. 
Jeigu prireiktų priimti griežtesnius
rizikos ribojimo reikalavimus ES lygmeniu, turėtų būti
būdų atitinkamai laikinai pakeisti taisyklių sąvadą. Komisija galėtų priimti
deleguotąjį teisės aktą, pagal kurį tam tikram laikui
būtų sugriežtinti kapitalo poreikio reikalavimai, padidinti tam
tikrų pozicijų rizikos koeficientai arba nustatyti griežtesni rizikos
ribojimo reikalavimai visoms arba vieno ar kelių sektorių,
regionų arba valstybių narių pozicijoms, jei to prireiks
atsižvelgiant į mikrolygio ir makrolygio rizikos ribojimo intensyvumo
pokyčius, kurie kils po šio reglamento įsigaliojimo pasikeitus rinkos
tendencijoms, ypač jei taip rekomenduos arba tokią nuomonę
pateiks ESRV.
Šiame pasiūlyme ir pridedamame direktyvos
pasiūlyme jau numatytos trys galimybės, kaip kompetentingos
institucijos gali spręsti aktualius makrolygio rizikos ribojimo klausimus
nacionaliniu lygmeniu:
–                        
jei skolinimas užtikrinamas nekilnojamuoju turtu,
valstybės narės galėtų pakoreguoti kapitalo poreikio
reikalavimus;
–                        
valstybės narės konkrečioms
įstaigoms arba įstaigų grupėms galėtų nustatyti
papildomus kapitalo poreikio reikalavimus, jei to reikėtų dėl
tam tikrų aplinkybių, pagal vadinamojo antrojo ramsčio
principus;
–                        
valstybės narės nustato anticiklinio
kapitalo rezervo dydį, kuris atspindi konkrečią konkrečios
valstybės narės makroekonominę riziką.
Iš esmės tai gerokai pakeistų kapitalo poreikio
reikalavimus.
Valstybėms narėms taip pat
būtų leidžiama pereinamuoju laikotarpiu numatyti kai kurias naujas
griežtesnes sistemos „Bazelis III“ taisykles, t. y. taikyti jas
greičiau, negu numatyta pagal sistemą „Bazelis III“.

5.2.                
Kapitalo apibrėžtis (antra dalis)
5.2.1.          
Reikšmingos turimos draudimo subjektų ir
finansų konglomeratų kapitalo dalies atskaitymas 

Pagal sistemą „Bazelis III“ reikalaujama,
kad tarptautinę veiklą vykdantys bankai iš nuosavų
lėšų atskaitytų reikšmingas investicijas į
nekonsoliduojamas draudimo bendroves. Taip daroma siekiant užtikrinti, kad bankui į nuosavas lėšas
nebūtų leidžiama įskaityti patronuojamosios draudimo
įmonės naudojamo kapitalo. Toms
grupėms, kurių reikšmingą veiklos dalį sudaro bankininkystės
arba investicijų ir draudimo veikla, Direktyvoje 2002/87/EB dėl
finansinių konglomeratų numatytos specialios tokio kapitalo dvigubo
įskaitymo išvengimo taisyklės. Direktyva 2002/87/EB parengta remiantis tarptautiniais rizikos valdymo
tarp sektorių principais. Šiuo
pasiūlymu sugriežtinamas šių finansinių konglomeratų
taisyklių taikymas bankų ir investicinių įmonių
grupėms, užtikrinant stabilų ir nuoseklų jų taikymą. Visi paskesni reikalingi pakeitimai bus
nagrinėjami persvarstant Direktyvą 2002/87/EB, kaip numatyta,
2012 m.

5.2.2.          
Aukščiausios kokybės nuosavos lėšos
– kriterijai, laipsniškas panaikinimas ir tęstinumo išlyga

Pagal sistemą „Bazelis III“
tarptautinę veiklą vykdančių bankų, kurie yra
akcinės bendrovės, aukščiausios kokybės nuosavų
lėšų priemonės gali būti tik tam tikrus griežtus kriterijus
atitinkančios paprastosios akcijos. Šiuo pasiūlymu įgyvendinami griežti sistemos „Bazelis III“
kriterijai. Jame nenustatytas
apribojimas, kad teisinė aukščiausios kokybės kapitalo, kurio
emitentai yra įstaigos, įsteigtos kaip akcinės bendrovės,
forma gali būti tik paprastosios akcijos. Paprastosios akcijos apibrėžtys valstybių narių
įmonių teisėje skiriasi. Šiame pasiūlyme išdėstyti griežti kriterijai užtikrins, kad
tik aukščiausios kokybės priemonės būtų
pripažįstamos kaip aukščiausios kokybės reguliuojamasis
kapitalas. Pagal šiuos kriterijus
reikalavimus atitiks tik tos priemonės, kurių kokybė bus tokia
pat aukšta kaip paprastųjų akcijų.  Siekiant užtikrinti visapusišką pripažįstamų
priemonių skaidrumą pasiūlyme reikalaujama, kad EBI
parengtų, prižiūrėtų ir skelbtų pripažintų
priemonių tipų sąrašą. 
Pagal sistemą „Bazelis III“ numatytas 10
metų laipsniško tam tikrų ne akcinių bendrovių
išleistų priemonių, kurios neatitinka naujųjų
taisyklių, panaikinimo laikotarpis. Laikantis nuostatų dėl nuosavų lėšų
pakeitimų, padarytų Direktyva 2009/111/EB, ir atsižvelgiant į
tai, kad būtina užtikrinti nuoseklų skirtingų teisinių
formų bendrovių reglamentavimą, šiame pasiūlyme (dešimtos
dalies I antraštinės dalies 2 skyriuje) numatyta, kad tęstinumo
išlyga taip pat taikoma aukščiausios kokybės akcinių
bendrovių išleistoms priemonėms, kurios nėra akcinis kapitalas,
ir su jomis susijusiems akcijų priedams.
Pagal sistemą „Bazelis III“ leidžiama
priemones, kurios neatitinka naujųjų taisyklių ir buvo išleistos
iki 2010 m. rugsėjo 12 d., iš reguliuojamojo kapitalo pašalinti
laipsniškai, siekiant užtikrinti sklandų perėjimą prie
naujųjų taisyklių. Šis
terminas yra pereinamųjų nuostatų taikymo galutinė data. Visos priemonės, kurios neatitinka
naujųjų taisyklių ir yra išleidžiamos po taikymo galutinės
datos, nuo 2013 m. bus visiškai neįskaitomos į
reguliuojamąjį kapitalą.  Šiame pasiūlyme nustatyta, kad taikymo galutinė data yra
data, kurią šį pasiūlymą priima Komisija. To reikia siekiant išvengti, kad šio
pasiūlymo nuostatos nebūtų taikomos retrospektyviai, nes tai
teisiškai neįmanoma. 

5.2.3.          
Savidraudos įmonės, kooperatiniai bankai
ir panašios įstaigos

Sistema „Bazelis III“ užtikrinama, kad naujas
taisykles būtų galima taikyti ne akcinių bendrovių,
pavyzdžiui, savidraudos įmonių, kooperatinių bankų ir
panašių įstaigų, aukščiausios kokybės kapitalo
priemonėms.  Šiame
pasiūlyme išsamiai aptariamas kapitalo apibrėžties pagal sistemą
„Bazelis III“ taikymas aukščiausios kokybės kapitalo priemonėms,
kurias išleidžia ne akcinės bendrovės. 

5.2.4.          
Mažumos dalis ir tam tikros
patronuojamųjų įmonių išleistos kapitalo priemonės

Mažumos dalis – tam tikrų
patronuojamųjų įmonių kapitalo dalis, kurią valdo
grupei nepriklausanti akcininkų mažuma. Pagal sistemą „Bazelis III“ mažumos dalis (ir tam tikras
patronuojamųjų įmonių išleistas reguliuojamasis kapitalas)
pripažįstamas tik tada, kai patronuojamosios įmonės yra
įstaigos (arba joms taikomos tos pačios taisyklės), ir kai ji
naudojama kapitalo poreikio ir naujojo kapitalo apsaugos rezervo, t. y.
naujo kapitalo rezervo, pagal kurį nustatomi nauji dividendų ir tam
tikrų atkarpų ir premijų mokėjimo apribojimai,
reikalavimams įvykdyti. Kitas
naujas kapitalo rezervas – anticiklinis rezervas – yra svarbi makrolygio rizikos
ribojimo priemonė, kurią priežiūros institucijos gali taikyti,
kad sumažintų arba padidintų skolinimą įvairiuose kredito
ciklo etapuose. Šiame pasiūlyme
nustatomi stabilūs ES procesai, kuriais koordinuojama, kaip valstybės
narės naudoja anticiklinį rezervą. Pagal šiame pasiūlyme išdėstytą mažumos daliai ir tam
tikram kitam patronuojamųjų įmonių išleistam kapitalui
taikomą tvarką anticikliniam rezervui, kai jis naudojamas,
pritariama. Tai reiškia, kad
pripažįstama rezervo ir jam sudaryti naudojamo kapitalo svarba,
panaikinamos galimos kliūtys reikalauti turėti šį rezervą. 

5.2.5.          
Tam tikro atidėtųjų
mokesčių turto atskaitymas

Atidėtųjų mokesčių
turtas – į balansą įtrauktas turtas, kurį galima panaudoti
bet kurio paskesnio laikotarpio pelno mokesčio sąnaudoms padengti. Pagal sistemą „Bazelis III“ tam tikro
atidėtųjų mokesčių turto nereikia atskaityti iš
kapitalo. Šiame pasiūlyme
paaiškinama, kad prie tokio atidėtųjų mokesčių turto
priskiriamas turtas, kuris savaime konvertuojamas į reikalavimą
valstybei, kai įmonė patiria nuostolį, ir kad jo nereikalaujama
atskaityti, jeigu buvo užtikrintas gebėjimas padengti nuostolius, kai to
reikia.

5.3.                
Specifinių pozicijų vertinimas
(trečios dalies II antraštinės dalies 2 skyrius)
5.3.1.          
Su MVĮ susijusių pozicijų vertinimas

Pagal dabartinę ES teisę MVĮ
pozicijoms bankai gali naudoti lengvatinius rizikos koeficientus. Tokios lengvatinės sąlygos ir toliau
bus taikomos ir pagal sistemą „Bazelis III“, ir pagal šį
pasiūlymo projektą. Kad
MVĮ pozicijoms būtų galima taikyti naudingesnius kapitalo
poreikio reikalavimus, pirmiausia reikės persvarstyti tarptautinę
Bazelio sistemą. Šis klausimas
įtrauktas į pasiūlymo nuostatas dėl persvarstymo.
Ypač svarbu atidžiai įvertinti
skolinimo MVĮ rizikos koeficientus. Dėl tos priežasties EBI reikalaujama iki 2012 m. rugsėjo
1 d. išnagrinėti ir pateikti ataskaitą apie dabartinius rizikos
koeficientus, išnagrinėti jų sumažinimo galimybes pagal
scenarijų, kai jie būtų sumažinti vienu trečdaliu,
palyginti su dabartiniu dydžiu. Šiomis
aplinkybėmis Komisija ketina pranešti apie šią analizę Europos
Parlamentui ir Tarybai ir prireikus pateiks teisės aktų
pasiūlymus dėl MVĮ rizikos koeficiento persvarstymo.
Be to, konsultuodamasi su EBI Komisija per 24
mėnesius nuo šio reglamento įsigaliojimo parengs ataskaitą apie
skolinimą mažosioms bei vidutinėms įmonėms ir fiziniams
asmenims ir šią ataskaitą pateiks Europos Parlamentui ir Tarybai
kartu su visais atitinkamais pasiūlymais.

5.3.2.          
Iš prekybos finansavimo veiklos susidarančioms
pozicijų vertinimas

Numatoma, kad BBPK savo vertinimą, ar
prekybos finansavimui turėtų būti nustatyti naudingesni kapitalo
poreikio reikalavimai, turėtų baigti tik 2011 m. pabaigoje. Taigi, šiame pasiūlyme tai neatsispindi, bet
įtraukta nuostata dėl šių pozicijų vertinimo tvarkos
persvarstymo.

5.4.                
Sandorio šalies kredito rizika (trečios dalies
II antraštinės dalies 6 skyrius)

Pagal sistemą „Bazelis III“ bankų
bus reikalaujama sukaupti papildomą kapitalą rizikai, kad sandorio
šalies kredito kokybė gali pablogėti, padengti. Šiuo pasiūlymu būtų įvestas šis naujas kapitalo
poreikio koeficientas. Tačiau
sistemoje „Bazelis III“ tik labai ribotai pripažįstami nuostoliai, kuriuos
bankas nurašo ir užregistruoja tiesiai pelno ir nuostolių ataskaitoje
(atlikti kredito vertinimo koregavimai). Remiantis atsakymais, gautais per Komisijos 2011 m.
vasario–kovo mėn. surengtas viešas konsultacijas šiais klausimais, ir
gavus daugumos valstybių narių pritarimą, pagal šį
pasiūlymą bankams būtų leista naudoti pažangų požiūrį
į kredito riziką – plačiau, bet pagrįstai pripažinti tokius
nuostolius, taigi, būtų geriau atspindėta bendra
atidėjinių būsimiems nuostoliams padengti sudarymo praktika,
kurią taiko dauguma ES bankų.

5.5.                
Likvidumas (šešta dalis)
5.5.1.          
Likvidumo padengimo reikalavimas

Komisija yra tvirtai pasiryžusi iki
2015 m. įdiegti suderintą likvidumo padengimo reikalavimą. Kartu labai rimtai reikėtų
įvertinti netikrumą dėl galimų nenumatytų
pasekmių ir sistemos „Bazelis III“ stebėjimo laikotarpio išvadas. Toliau nurodytos nuostatos užtikrina, kad
privalomas reikalavimas būtų nustatytas tik jį tinkamai
persvarsčius:
–                        
bendras reikalavimas – bankams jį taikyti nuo
2013 m., pirmiausia siekiant išlaikyti tinkamą likvidumo
padengimą;
–                        
prievolė nacionalinėms institucijoms
teikti ataskaitas apie reikiamus aspektus, kad būtų galima
patikrinti, ar užtikrinamas tinkamas likvidumo padengimas, laikantis Europos
bankininkystės institucijos parengtos bendros ataskaitų formos,
skirtos tikrinti, kaip laikomasi sistemos „Bazelis III“ kriterijų; 
–                        
įgaliojimai Komisijai nustatyti išsamesnius
likvidumo padengimo reikalavimus, atsižvelgiant į stebėjimo
laikotarpio išvadas ir tarptautines tendencijas. Jeigu bus išvengta ilgos įprastos
teisėkūros procedūros (bendro sprendimo procedūros), bus
galima maksimaliai išnaudoti stebėjimo laikotarpį ir atidėti
koeficiento dydžio nustatymą iki stebėjimo laikotarpio pabaigos.
Šis likvidumo padengimo reikalavimas kredito
įstaigų arba investicinių įmonių grupėse arba
abiejų tipų grupėse iš esmės būtų taikomas
konkrečios kredito įstaigos arba investicinės įmonės
lygmeniu. Priešingai filialams, kurie
neturi juridinio asmens statuso, kredito įstaigoms arba investicinėms
įmonėms pačioms taikomos mokėjimo prievolės, dėl
kurių nepalankiausiomis aplinkybėmis likvidumas gali sumažėti. Negalima garantuoti, kad kredito įstaigos
arba investicinės įmonės gaus likvidumo pagalbą iš
kitų tai pačiai grupei priklausančių kredito
įstaigų arba investicinių įmonių, kai jos,
įgyvendindamos savo mokėjimo prievoles, susidurs su sunkumais. Tačiau laikydamosi griežtų
sąlygų kompetentingos institucijos galės šio reikalavimo kredito
įstaigoms arba investicinėms įmonėms netaikyti
individualiai ir toms kredito įstaigoms arba investicinėms
įmonėms šį reikalavimą taikyti konsoliduotai. Šios griežtos sąlygos išdėstytos 7
straipsnio 1 dalyje, jomis, be kitų dalykų, užtikrinama, kad kredito
įstaigos arba investicinės įmonės būtų teisiškai
kontroliuojamu būdu įsipareigojusios remti viena kitą ir
faktiškai galėtų tai įvykdyti.
Jeigu kredito įstaigų arba
investicinių įmonių grupė veikia keliose valstybėse
narėse, kad tam tikrų reikalavimų būtų galima
netaikyti, visos konkrečių kredito įstaigų arba
investicinių įmonių kompetentingos institucijos turi sutarti,
kad reikalavimų netaikymo sąlygos įvykdytos. Tokiais tarptautinės veiklos atvejais
taikomos ne tik 7 straipsnio 1 dalyje, bet ir papildomos, 7 straipsnio 2 dalyje
nustatytos sąlygos. Pagal šias
papildomas sąlygas reikalaujama, kad visos kompetentingos institucijos
sutiktų, kad grupės likvidumo valdymas yra tinkamas ir koks grupei
priklausančių konkrečių kredito įstaigų arba
investicinių įmonių likvidumo lygis yra pakankamas. Jeigu nesutariama, kiekvienos konkrečios
kredito įstaigos arba investicinės įmonės kompetentinga
institucija viena sprendžia, ar netaikyti reikalavimo.
Nesutarimo atveju numatyta papildoma EBI tarpininkavimo
tarp kompetentingų institucijų galimybė. Tačiau tarpininkaujant padaryta išvada privaloma tik dėl 7
straipsnio 1 dalies sąlygų. Konkrečios kompetentingos institucijos turi teisę priimti
galutinį sprendimą dėl 7 straipsnio 2 dalies sąlygų,
t. y. dėl to, ar grupės likvidumo valdymas yra tinkamas ir ar
konkrečių kredito įstaigų arba investicinių
įmonių likvidumo lygis yra pakankamas.

5.5.2.          
Grynasis stabilaus finansavimo rodiklis

Komisija yra tvirtai pasiryžusi iki
2018 m. sausio 1 d. nustatyti būtiną reikalavimą
dėl grynojo stabilaus finansavimo rodiklio. Kadangi pagal sistemą „Bazelis III“ šiuo atžvilgiu iki
2018 m. nustatytas stebėjimo laikotarpis, stabilaus finansavimo
reikalavimui – bendro Europos Parlamento ir Tarybos sprendimo pasiūlymui –
parengti iki stebėjimo laikotarpio pabaigos bus pakankamai laiko.

5.6.                
Finansinis svertas (septinta dalis)

Finansinio sverto koeficientas yra ES nauja
reguliavimo priemonė. Pagal
sistemą „Bazelis III“ Komisija šiame etape nesiūlo finansinio sverto
koeficiento kaip privalomos priemonės, pirmiausia jį siūlo kaip
papildomą priemonę, kurią konkretūs bankai gali taikyti
priežiūros institucijų nuožiūra, pereidami prie privalomo
(pirmojo ramsčio) priemonės taikymo 2018 m., šį
koeficientą tinkamai persvarsčius ir nustačius tinkamą jo
dydį. Ataskaitų teikimo
prievolės sudarytų sąlygas šį koeficientą persvarstyti
ir priimti sprendimą dėl jo kaip privalomo reikalavimo įvedimo
2018 m., remiantis visapusiška informacija. Pagal sistemą „Bazelis III“ siūloma, kad įstaigos nuo
2015 m. viešai skelbtų savo finansinio sverto koeficientus. 

5.7.                
Sistemos „Bazelis I“ riba (trylikta dalis)

Pagal sistemą „Bazelis II“ reikalaujama,
kad rizikingesnės verslo įmonės turėtų didesnį
kapitalą, negu reikalauta pagal sistemą „Bazelis I“. Pagal
sistemą „Bazelis II“ mažiau rizikingų verslo įmonių
reikalaujama turėti mažesnį kapitalą negu pagal sistemą
„Bazelis I“. Taip yra dėl to, kad sistema „Bazelis II“ sukurta taip, kad
į riziką būtų atsižvelgiama labiau negu pagal sistemą
„Bazelis I“.
Siekiant užtikrinti, kad bankams
nebūtų taikomi nepriimtinai mažo kapitalo poreikio reikalavimai,
pagal sistemą „Bazelis II“ neleidžiama, kad kapitalas būtų
mažesnis už 80 proc. kapitalo, kuris būtų reikalaujamas pagal
„Bazelis I“, dalį. Šio reikalavimo galiojimas baigėsi 2009 m.
pabaigoje, bet pagal Direktyvą 2010/76/EB jo galiojimas pratęstas iki
2011 m. pabaigos. Remiantis tuo,
kad 2009 m. liepos mėn. BBPK šio reikalavimo galiojimą
pratęsė, pasiūlymo projekte jo taikymas pratęstas iki
2015 m. Pasikonsultavusios su EBI, kompetentingos institucijos
įstaigai gali nebetaikyti ribos pagal sistemą „Bazelis I“, jeigu
įvykdomi visi reikalavimai dėl pažangaus požiūrio į kredito
ir operacinę riziką.

6.                      
Poveikis biudžetui

EBI atliks svarbias funkcijas siekiant šio
reglamento tikslo, nes pasiūlyme jos prašoma parengti daugiau kaip 50
privalomų techninių standartų (PTS) įvairiais politikos
klausimais. PTS, kuriuos galiausiai
patvirtins Komisija, bus svarbiausia priemonė, skirta užtikrinti, kad
labai techninės nuostatos būtų vienodai įgyvendinamos
visoje ES ir kad siūloma politika veiktų taip, kaip numatyta. Kad EBI galėtų atlikti šį
reikšmingą darbą, jai prireiks daugiau išteklių, negu skiriama
dabar pagal jos steigimą reglamentuojantį Reglamentą (ES)
Nr. 1093/2010. Išsamesni
duomenys pateikiami pridėtoje finansinėje teisės akto pažymoje.
2011/0202 (COD)
Pasiūlymas
EUROPOS PARLAMENTO IR TARYBOS REGLAMENTAS
dėl rizikos ribojimo reikalavimų
kredito įstaigoms ir investicinėms įmonėms
(Tekstas svarbus EEE)
EUROPOS PARLAMENTAS IR EUROPOS
SĄJUNGOS TARYBA,
atsižvelgdami į Sutartį dėl
Europos Sąjungos veikimo, ypač į jos 114 straipsnį,
atsižvelgdami į Europos Komisijos
pasiūlymą,
teisės akto pasiūlymą perdavus
nacionaliniams parlamentams,
atsižvelgdami į Europos ekonomikos ir
socialinių reikalų komiteto nuomonę[7], 
laikydamiesi įprastos
teisėkūros procedūros,
kadangi:
(1)              
2009 m. balandžio 2 d. G 20
deklaracijoje[8]
dėl finansų sistemos stiprinimo raginta tarptautiniu lygmeniu imtis
nuoseklių veiksmų, kuriais būtų siekiama didinti
skaidrumą, atskaitingumą ir reguliavimą gerinant bankų
sistemos kapitalo kiekybinius ir kokybinius rodiklius, kai bus užtikrintas
ekonomikos augimas. Deklaracijoje taip pat raginta
įdiegti papildomą ne rizika grindžiamą priemonę, kad
būtų apribotas finansinio sverto augimas bankų sistemoje ir
sukurta tvirtesnių likvidumo rezervų sistema. Vykdydama
G 20 suteiktus įgaliojimus 2009 m. rugsėjo mėn.
Centrinių bankų valdytojų ir priežiūros institucijų
vadovų grupė (angl. GHOS) susitarė dėl tam tikrų
bankų sektoriaus reguliavimo griežtinimo priemonių. Šias priemones G 20 vadovai patvirtino Pitsburge 2009 m.
rugsėjo 24–25 d. vykusiame aukščiausiojo lygio susitikime, o
išsamiai šios priemonės išdėstytos 2009 m. gruodžio mėn.
2010 m. liepos ir rugsėjo mėn. Centrinių bankų
valdytojų ir priežiūros institucijų vadovų grupė
paskelbė dar du pranešimus dėl šių naujų priemonių
struktūros ir dydžio, o 2010 m. gruodžio mėn. Bazelio bankų
priežiūros komitetas (BBPK) paskelbė galutines priemones, vadinamas
sistema „Bazelis III“;
(2)              
ES finansų priežiūros aukšto lygio darbo
grupė, pirmininkaujama Jacques'o de Larosière'o, pasiūlė Europos
Sąjungoje sukurti geriau suderintą finansinio reguliavimo
sistemą. Kuriant būsimą
Europos priežiūros struktūrą Europos Vadovų Taryba
2009 m. birželio 18 ir 19 d. taip pat pabrėžė, kad reikia
parengti bendrą Europos taisyklių sąvadą, kuris
būtų taikomas visoms vidaus rinkos kredito įstaigoms ir
investicinėms įmonėms;
(3)              
2006 m. birželio 14 d. Europos Parlamento ir
Tarybos direktyva 2006/48/EB dėl kredito įstaigų veiklos
pradėjimo ir vykdymo[9]
ir 2006 m. birželio 14 d. Europos Parlamento ir Tarybos direktyva dėl
investicinių įmonių ir kredito įstaigų (toliau –
įstaigos) kapitalo pakankamumo[10]
keletą kartų buvo iš esmės keičiamos. Daugelis direktyvų 2006/48/EB ir 2006/49/EB nuostatų taikomos
ir kredito įstaigoms, ir investicinėms įmonėms. Siekiant užtikrinti, kad tos nuostatos būtų taikomos
nuosekliai, jas derėtų sujungti į naujus teisės aktus,
kurie būtų taikomi ir kredito įstaigoms, ir investicinėms
įmonėms.  Kad būtų
aiškiau, tų direktyvų priedų nuostatos turėtų
būti įtrauktos į naujųjų teisės aktų
dėstymą; 
(4)              
naujuosius teisės aktus turėtų
sudaryti du atskiri teisės aktai: direktyva ir šis reglamentas. Abu
teisės aktai kartu turėtų sudaryti teisinę sistemą,
pagal kurią būtų reglamentuojama galimybė verstis kredito
įstaigų ir investicinių įmonių veikla, jų
priežiūros sistema ir rizikos ribojimo taisyklės. Todėl
šį reglamentą reikėtų skaityti kartu su direktyva;
(5)              
SESV 53 straipsnio 1 dalimi grindžiamoje Direktyvoje
[įrašo Leidinių biuras] turėtų būti paliktos nuostatos
dėl galimybės verstis kredito įstaigų ir investicinių
įmonių veikla, jų valdymo aspektų, priežiūros
sistemos, pavyzdžiui, nuostatos, kuriomis reglamentuojamas veiklos leidimų
išdavimas, kvalifikuotosios akcijų paketo dalies įsigijimas,
naudojimasis įsisteigimo laisve ir laisve teikti paslaugas, buveinės
ir priimančiosios valstybių narių priežiūros
institucijų įgaliojimai šioje srityje, taip pat nuostatos dėl
kredito įstaigų ir investicinių įmonių pradinio
kapitalo ir priežiūrinio tikrinimo;
(6)              
šiame reglamente turėtų būti
išdėstyti kredito įstaigoms ir investicinėms įmonėms
taikytini rizikos ribojimo reikalavimai, susiję tik su bankų ir
finansinių paslaugų rinkų veikimu ir skirti užtikrinti šiose
rinkose veikiančių veiklos vykdytojų finansinį
stabilumą bei aukštą investuotojų ir indėlininkų
apsaugos lygį. Šiuo
tiesiogiai taikomu teisės aktu siekiama prisidėti prie sklandaus
vidaus rinkos veikimo, taigi, jis turėtų būti grindžiamas SESV
114 straipsniu, atsižvelgiant į šio straipsnio aiškinimą remiantis
nuoseklia Europos Sąjungos Teisingumo Teismo praktika;
(7)              
nors direktyvomis 2006/48/EB ir 2006/49/EB iki tam tikro
lygio valstybių narių rizikos ribojimo taisyklės suderintos,
jose numatyta nemažai pasirinkimo ir veiksmų laisvės galimybių,
valstybėms narėms vis tiek leidžiama nustatyti griežtesnes taisykles
negu tų direktyvų taisyklės. Dėl
to nacionalinės taisyklės taip skiriasi, kad sukuria
kliūčių pagrindinėms laisvėms, taigi daro
tiesioginį poveikį vidaus rinkos veikimui ir sukelia nemažų konkurencijos
iškraipymų. Visų pirma, šie skirtumai
trukdo teikti tarpvalstybines paslaugas, steigtis kitose valstybėse
narėse, nes veiklos vykdytojai kaskart, kai imasi veiklos kitoje
valstybėje narėje, turi įvertinti skirtingas taisykles ir
jų laikytis. Be to,
skirtingose valstybėse narėse veiklos leidimą gavusioms kredito
įstaigoms ir investicinėms įmonėms dažnai taikomi skirtingi
reikalavimai, dėl to gerokai iškreipiama konkurencija. Skirtinga
nacionalinių įstatymų raida sukuria galimų ir faktinių
kliūčių sklandžiam vidaus rinkos veikimui, nes kredito
įstaigoms ir investicinėms įmonėms, veikiančioms
skirtingos jurisdikcijos sistemose visoje ES, sukuriamos nevienodos veiklos
sąlygos ir kliūtys; 
(8)              
siekiant pašalinti likusias prekybos
kliūtis ir reikšmingus konkurencijos iškraipymus, kurių sukelia
nacionalinių įstatymų skirtumai, taip pat užkirsti kelią
visoms galimoms prekybos kliūtims ir reikšmingiems konkurencijos
iškraipymams, būtina priimti reglamentą, kuriame būtų
nustatytos vienodos, visose valstybėse narėse taikytinos
taisyklės;
(9)              
tai, kad rizikos ribojimo reikalavimai išdėstomi
reglamente, užtikrins, kad šie reikalavimai įstaigoms būtų
taikomi tiesiogiai. Taip
būtų užtikrintos vienodos sąlygos užkertant kelią
nacionalinių reikalavimų skirtumams, kurių radosi direktyvą
perkeliant į nacionalinę teisę. Šis
reglamentas reikštų, kad įstaigos visoje ES laikosi vienodų
taisyklių, tai taip pat padidintų pasitikėjimą kredito
įstaigų ir investicinių įmonių stabilumu, ypač
susiklosčius nepalankiausioms aplinkybėms. Reglamentas
taip pat sumažintų reglamentavimo sudėtingumą ir
įmonių, ypač kredito įstaigų ir investicinių
įmonių, kurios verčiasi tarpvalstybine veikla, išlaidas,
patirtas siekiant laikytis reikalavimų, padėtų pašalinti
konkurencijos iškraipymus. Dėl
nekilnojamojo turto rinkų ypatumų – šioms rinkoms būdinga tai,
kad valstybėse narėse, regionuose arba vietos teritorijose
ekonominės tendencijos ir jurisdikciniai aspektai skiriasi –
kompetentingoms institucijoms turėtų būti leidžiama nustatyti
didesnius rizikos koeficientus arba pozicijoms, kurios užtikrinamos
nekilnojamojo turto konkrečiose teritorijose hipotekomis, taikyti
griežtesnius kriterijus, atsižvelgiant į patirtį, susijusią su
įsipareigojimų neįvykdymu, ir numatomas rinkos tendencijas;
(10)          
valstybės narės turėtų turėti
galios taikyti arba diegti nacionalines nuostatas, jeigu šiame reglamente
nenumatytos vienodos taisyklės ir su sąlyga, kad tos
nacionalinės nuostatos neprieštaraus Sąjungos teisei ir nesusilpnins
jos taikymo;
(11)          
jeigu valstybės narės patvirtina
bendro pobūdžio gaires, ypač tose srityse, kuriose Komisija turi
priimti techninių standartų projektą, tos gairės negali nei
prieštarauti Sąjungos teisei, nei susilpninti jos taikymo;
(12)          
šiame reglamente valstybėms narėms nedraudžiama
nustatyti analogiškus reikalavimus įmonėms, kurios nepatenka į
jo taikymo sritį;
(13)          
šiame reglamente išdėstyti bendri rizikos ribojimo
reikalavimai papildomi konkrečia tvarka, dėl kurios sprendžia
kompetentingos institucijos, nuolat vykdydamos konkrečios kredito
įstaigos ir investicinės įmonės priežiūrinį
tikrinimą. Tokios priežiūros tvarkos
mastas turėtų būti nustatytas direktyvoje, nes kompetentingoms
institucijoms turėtų būti palikta galimybė priimti savo
sprendimus dėl to, kokias procedūras taikyti;
(14)          
šis reglamentas neturėtų paveikti
kompetentingų institucijų galimybės vykdant Direktyvoje
[įrašo Leidinių biuras] numatytą priežiūrinį
tikrinimą ir vertinimą nustatyti specialius reikalavimus pagal
specifinį kredito įstaigų ir investicinių įmonių
rizikos pobūdį;
(15)          
2010 m. lapkričio 24 d. Europos Parlamento
ir Tarybos reglamentu (ES) Nr. 1093/2010, kuriuo įsteigiama Europos
priežiūros institucija[11],
įsteigta Europos bankininkystės institucija (EBI). To reglamento tikslas – padidinti nacionalinės priežiūros
kokybę ir nuoseklumą, sustiprinti tarpvalstybinių grupių
kontrolę;
(16)          
Reglamente (ES) Nr. 1093/2010 reikalaujama, kad EBI
veiktų direktyvų 2006/48/EB ir 2006/49/EB taikymo srityje. EBI
taip pat reikalaujama veikti kredito įstaigų ir investicinių
įmonių veiklos srityse, susijusiose su klausimais, kurių šios
direktyvos tiesiogiai nereglamentuoja, jei tokie veiksmai yra būtini
tų teisės aktų veiksmingam ir nuosekliam taikymui užtikrinti. Šiame
reglamente turėtų būti atsižvelgta į EBI paskirtį ir
funkcijas ir sudarytos sąlygos EBI vykdyti tame reglamente nustatytus
įgaliojimus;
(17)          
kredito įstaigoms ir investicinėms
įmonėms būtina taikyti lygiaverčius finansinius
reikalavimus, kad būtų užtikrintos panašios
taupančiųjų apsaugos priemonės ir panašių kredito
įstaigų ir investicinių įmonių grupių
sąžiningos konkurencijos sąlygos;
(18)          
kadangi kredito įstaigos ir
investicinės įmonės vidaus rinkoje konkuruoja tiesiogiai, visoje
Sąjungoje turėtų būti taikomi lygiaverčiai
stebėsenos reikalavimai;
(19)          
jeigu atliekant priežiūrą reikia
nustatyti kredito įstaigų ir investicinių įmonių
grupės konsoliduotų nuosavų lėšų sumą,
skaičiavimas turėtų būti atliekamas vadovaujantis šiuo
reglamentu;
(20)          
pagal šį reglamentą nuosavų
lėšų poreikio reikalavimai taikomi individualiai ir konsoliduotai,
nebent kompetentingos institucijos konkrečiais atvejais, kai, jų
manymu tai tikslinga, priežiūros netaiko. Individuali, konsoliduota arba tarpvalstybinė konsoliduota
priežiūra yra naudingos kredito įstaigų ir investicinių
įmonių priežiūros priemonės; 
(21)          
siekiant užtikrinti pakankamą grupei
priklausančių kredito įstaigų arba investicinių
įmonių mokumą, itin svarbu, kad kapitalo poreikio reikalavimai
būtų taikomi atsižvelgiant į visos tų įstaigų
grupės konsoliduotą finansinę būklę. Siekiant užtikrinti, kad nuosavos lėšos
būtų tinkamai paskirstytos grupėje ir, kai reikia,
galėtų būti panaudotos santaupoms apsaugoti, kapitalo poreikio
reikalavimai turėtų būti taikomi konkrečioms grupei
priklausančioms kredito įstaigoms ir investicinėms
įmonėms, nebent šį tikslą galima veiksmingai pasiekti
kitaip;
(22)          
tikslioje apskaitos metodikoje, kurią reikia
taikyti apskaičiuojant nuosavas lėšas, jų pakankamumą,
atsižvelgiant į riziką, su kuria susiduria kredito įstaiga arba
investicinė įmonė, taip pat vertinant pozicijų
koncentraciją, reikėtų atsižvelgti į 1986 m. gruodžio
8 d. Tarybos direktyvos 86/635/EEB dėl bankų ir kitų
finansų įstaigų metinės finansinės atskaitomybės
ir konsoliduotos finansinės atskaitomybės[12], į kurią
įtrauktos 1983 m. birželio 13 d. Septintosios Tarybos direktyvos
83/349/EEB dėl konsoliduotos finansinės atskaitomybės[13] tam tikros patobulintos
sąlygos, arba į 2002 m. liepos 19 d. Europos Parlamento ir
Tarybos reglamento (EB) Nr. 1606/2002 dėl tarptautinių apskaitos
standartų taikymo[14]
nuostatas, atsižvelgiant į tai, kuris teisės aktas reglamentuoja
kredito įstaigų ir investicinių įmonių apskaitą
pagal nacionalinę teisę;
(23)          
siekiant užtikrinti pakankamą mokumą
svarbu nustatyti tokius kapitalo poreikio reikalavimus, kuriuose turtas ir
nebalansiniai straipsniai būtų įvertinti pagal rizikos
laipsnį;
(24)          
Bazelio bankų priežiūros komitetas
2004 m. birželio 26 d. patvirtino bendrąjį susitarimą
dėl tarptautinės kapitalo skaičiavimo ir kapitalo
reikalavimų konvergencijos (sistema „Bazelis II“). Direktyvų 2006/48/EB ir 2006/49/EB, vietoj kurių priimamas
šis reglamentas, nuostatos yra lygiavertės bendrojo susitarimo „Bazelis
II“ nuostatoms. Taigi šis reglamentas, į
jį įtraukus papildomus sistemos „Bazelis III“ aspektus, yra
lygiavertis susitarimų „Bazelis II“ ir „Bazelis III“ nuostatoms;
(25)          
būtina atsižvelgti į Sąjungos
kredito įstaigų ir investicinių įmonių
įvairovę ir numatyti alternatyvius kapitalo poreikio kredito rizikai
padengti skaičiavimo būdus, kuriuos taikant būtų
atsižvelgiama į skirtingus jautrumo rizikai lygius ir kurie būtų
skirtingo sudėtingumo laipsnio. Išorinių
reitingų ir kredito įstaigų bei investicinių
įmonių pačių atliktų kredito rizikos parametrų
įverčių naudojimas gerokai padidina kredito rizikos vertinimo
taisyklių jautrumą rizikai ir rizikos ribojimo patikimumą. Kredito įstaigas ir investicines įmones
reikėtų tinkamai skatinti pereiti prie jautresnių rizikai
metodų. Rengdamos
įverčius, kurie reikalingi norint taikyti šiame reglamente numatytus
kredito rizikos vertinimo metodus, kredito įstaigos ir investicinės
įmonės turėtų tobulinti kredito įstaigų ir investicinių
įmonių kredito rizikos vertinimą ir valdymą, kad
galėtų naudotis kredito įstaigų ir investicinių
įmonių reguliuojamųjų nuosavų lėšų poreikio
nustatymo metodais, kurie atspindėtų konkrečių kredito
įstaigų ir investicinių įmonių vykdomų
procesų sudėtingumą. Todėl,
suteikiant klientams kreditus ir valdant juos, duomenų tvarkymas taip pat
turėtų apimti kredito rizikos valdymo ir vertinimo sistemų
kūrimą bei patikimumo vertinimą. Tai naudinga ne tik teisėtų kredito įstaigų ir
investicinių įmonių interesų požiūriu, bet ir siekiant
šio reglamento tikslo taikyti geresnius rizikos vertinimo ir valdymo metodus,
taip pat juos naudoti reguliuojamųjų nuosavų lėšų
tikslais;
(26)          
kapitalo poreikio reikalavimai turėtų
būti proporcingi atitinkamai rizikai. Pirmiausia šiuose reikalavimuose turėtų būti
atspindėtas rizikos lygio mažėjimas dėl didelio palyginti
smulkių pozicijų skaičiaus;
(27)          
pagal 2011 m. sausio 10 d. Centrinių
bankų valdytojų ir priežiūros institucijų vadovų
patvirtintą BBPK sprendimą, įstaigai praradus gyvybingumą,
įstaigos visos papildomos 1 lygio ir 2 lygio priemonės
turėtų būti visiškai ir visam laikui nurašytos arba konvertuotos
į bendrą 1 lygio nuosavą kapitalą;
(28)          
šio reglamento nuostatos atitinka proporcingumo
principą, jame ypač atsižvelgiama į kredito įstaigų ir
investicinių įmonių skirtumus pagal jų dydį, veiklos
mastą ir veiklos sričių įvairovę.
Proporcingumo principo laikymasis taip pat reiškia, kad
mažmeninių pozicijų atveju, net ir taikant vidaus reitingais
pagrįstą metodą (toliau – IRB metodas), pripažįstami patys
paprasčiausi reitingų skyrimo procesai;
(29)          
„evoliucinis“ šio reglamento pobūdis suteikia
galimybę kredito įstaigoms ir investicinėms įmonėms
pasirinkti vieną iš trijų skirtingo sudėtingumo metodų. Tam, kad ypač smulkios kredito įstaigos
ir investicinės įmonės galėtų taikyti rizikai
jautresnį IRB metodą, atitinkamos nuostatos turėtų
būti suprantamos taip, kad pozicijų klasės apima visas
pozicijas, kurios visame šiame reglamente tiesiogiai arba netiesiogiai laikomos
joms lygiavertėmis. Paprastai
kompetentingos institucijos, vykdydamos priežiūrinį tikrinimą,
trijų metodų neturėtų traktuoti skirtingai, t. y.
pagal standartizuoto metodo nuostatas veikiančios kredito įstaigos ir
investicinės įmonės tik dėl šios priežasties
neturėtų būti prižiūrimos griežčiau;
(30)          
vis daugiau reikėtų pripažinti kredito
rizikos mažinimo metodus, kartu laikantis taisyklių, kuriomis
būtų užtikrinta, kad netinkamas pripažinimas nepakenktų mokumui. Atitinkamos valstybių narių bankams
įprastos užtikrinimo priemonės kredito rizikai sumažinti
turėtų, jei tik įmanoma, būti pripažįstamos ne tik
pagal standartizuotą, bet ir pagal kitus metodus;
(31)          
siekiant užtikrinti, kad kredito įstaigų
ir investicinių įmonių kapitalo poreikis tinkamai
atspindėtų riziką ir rizikos sumažinimą dėl kredito
įstaigų ir investicinių įmonių vykdomos pakeitimo
vertybiniais popieriais veiklos ir investicijų, būtina nustatyti
taisykles, kuriose būtų numatytas rizikai jautrus ir rizikos ribojimu
pagrįstas tokios veiklos ir investicijų vertinimas;
(32)          
operacinė rizika yra reikšminga rizika,
kurią patiria kredito įstaigos ir investicinės įmonės
ir kurią reikia padengti nuosavomis lėšomis. Labai svarbu atsižvelgti į Sąjungos kredito įstaigų
ir investicinių įmonių įvairovę ir numatyti
alternatyvius operacinės rizikos skaičiavimo metodų
reikalavimus, kuriuose būtų atsižvelgiama į skirtingą
jautrumo rizikai lygį ir kurie būtų skirtingo sudėtingumo
laipsnio. Kredito įstaigas ir
investicines įmones reikėtų tinkamai skatinti pereiti prie
jautresnių rizikai metodų. Kadangi
operacinės rizikos vertinimo ir valdymo metodai dar nauji, taisykles,
įskaitant taisykles, susijusias su įvairioms verslo linijoms
taikomais kapitalo poreikio koeficientais ir rizikos mažinimo metodų
pripažinimu, reikėtų reguliariai tikrinti ir prireikus atnaujinti. Šiuo atžvilgiu ypač reikėtų
atkreipti dėmesį į tai, kad taikant paprastus metodus, kuriais
nustatomas su operacine rizika susijęs kapitalo poreikis, būtų
atsižvelgiama į draudimą;
(33)          
kredito įstaigos pozicijų stebėsena
ir kontrolė turėtų būti neatskiriama jos priežiūros
dalis. Todėl pernelyg
didelė vieno kliento arba susijusių klientų grupės
pozicijų koncentracija gali sukelti nepageidaujamą nuostolio
riziką. Tokią
padėtį galima laikyti žalinga kredito įstaigos mokumui;
(34)          
nustatant, ar esama susijusių klientų grupės
ir su tuo susijusių bendros rizikos pozicijų, taip pat svarbu
atsižvelgti į riziką, kuri kyla iš bendro svarbaus finansavimo,
kurį teikia pati kredito įstaiga arba investicinė
įmonė, jos finansinė grupė arba susijusios šalys, šaltinio;
(35)          
nors skaičiuojant pozicijos vertę
pageidautina remtis jos verte, nurodyta minimalaus nuosavų lėšų
poreikio tikslais, didelių pozicijų stebėsenos taisykles
tikslinga patvirtinti netaikant rizikos koeficientų arba rizikos laipsnių. Be to, mokumo režime taikomi kredito rizikos
mažinimo metodai buvo sukurti remiantis prielaida, kad kredito rizika yra gerai
diversifikuota. Didelių
pozicijų, kuriose patiriama atskiro skolininko koncentracijos rizika,
atveju kredito rizika nėra gerai diversifikuota. Todėl šių metodų poveikiui reikėtų taikyti
rizikos ribojimo principais pagrįstas apsaugos priemones. Šiomis aplinkybėmis didelių
pozicijų tikslais būtina nustatyti veiksmingą kredito
užtikrinimo susigrąžinimą;
(36)          
kadangi nuostolis, atsirandantis dėl pozicijos
kredito įstaigai ar investicinei įmonei, gali būti toks pat
didelis, kaip ir nuostolis dėl bet kokios kitos pozicijos, tokios
pozicijos turėtų būti vertinamos kaip bet kokios kitos pozicijos
ir apie jas pranešama kaip apie bet kokias kitas pozicijas. Tačiau siekiant sumažinti neproporcingą
tokio metodo poveikį smulkesnėms įstaigoms, buvo nustatyta
alternatyvi kiekybinė riba. Be
to, labai trumpo laikotarpio pozicijoms, susijusioms su pinigų pervedimo,
įskaitant mokėjimo paslaugų vykdymą, tarpuskaitos,
atsiskaitymo ir saugojimo paslaugomis klientams, taikoma išimtis, siekiant
palengvinti sklandų finansų rinkų ir susijusios
infrastruktūros veikimą. Prie
šių paslaugų priskiriama, pavyzdžiui, tarpuskaita ir atsiskaitymas
grynaisiais pinigais, taip pat panaši veikla atsiskaitymui palengvinti. Prie susijusių pozicijų priskiriamos
pozicijos, kurių gali būti neįmanoma numatyti ir dėl to
joms nėra taikoma visapusiška kredito įstaigos kontrolė – tai,
be kitų dalykų, likučiai tarpbankinėse sąskaitose,
susidarę dėl kliento mokėjimų, įskaitant išmokėtus
arba įmokėtus mokesčius, palūkanas ir kitus mokėjimus
už paslaugas klientams, taip pat gautą arba suteiktą užtikrinimo
priemonę;
(37)          
svarbu pašalinti įmonių, kurios paskolas
paverčia parduodamais vertybiniais popieriais ir kitomis finansinėmis
priemonėmis (iniciatoriai arba rėmėjai), ir įmonių,
kurios investuoja į šiuos vertybinius popierius arba priemones
(investuotojai), interesų nesuderinamumą. Taip pat svarbu, kad būtų suderinti iniciatoriaus arba
rėmėjo ir investuotojų interesai. Kad to būtų pasiekta, iniciatorius arba rėmėjas
turi išlaikyti reikšmingą atitinkamo turto dalį.
Todėl svarbu, kad iniciatoriai arba rėmėjai
pasiliktų aptariamų paskolų riziką. Apskritai pakeitimo vertybiniais popieriais sandoriai
neturėtų būti sudaromi tokiu būdu, kuriuo būtų galima
išvengti išlaikymo reikalavimo taikymo, ypač pasinaudojant bet kokio tipo
mokesčiais, priedų struktūra arba abiem priemonėmis. Toks išlaikymo reikalavimas turėtų
būti taikomas visais atvejais, kai galioja pakeitimo vertybiniais
popieriais ekonominis turinys, nepaisant to, kokios teisinės
struktūros arba priemonės yra naudojamos šiam ekonominiam turiniui
sukurti. Visų pirma tuo atveju,
kai kredito rizika perleidžiama atliekant pakeitimą vertybiniais
popieriais, investuotojai turėtų priimti sprendimus tik
kruopščiai atlikę išsamų patikrinimą, o tam reikia
pakankamos informacijos apie pakeitimą vertybiniais popieriais;
(38)          
išlaikymo reikalavimas neturėtų būti
taikomas kelis kartus. Kiekvieno
pakeitimo vertybiniais popieriais atveju pakanka, kad iniciatorius,
rėmėjas arba pirminis skolintojas atitiktų reikalavimus. Panašiai, kai pakeitimo vertybiniais popieriais
sandoriai kaip pagrindą apima kitus vertybinius popierius, išlaikymo
reikalavimas taikomas tik pakeitimui vertybiniais popieriais, kurie priklauso
nuo investicijų. Įsigytoms
gautinoms sumoms išlaikymo reikalavimas netaikomas, jeigu šios sumos susidaro
dėl įstaigos veiklos, kai jos perduodamos arba parduodamos su
nuolaida siekiant šią veiklą finansuoti. Jei nesilaikoma nustatytų su pakeitimu vertybiniais popieriais
susijusių išsamaus patikrinimo ir rizikos valdymo įsipareigojimų
ir įvykdomi rimti veiklos būdų ir procedūrų
pažeidimai, svarbūs nagrinėjant esamą riziką,
kompetentingos institucijos turėtų taikyti rizikos koeficientą;
(39)          
siekiant tinkamai įvertinti riziką, kuri
kyla iš pakeitimo vertybiniais popieriais pozicijų ir prekybos, ir ne
prekybos knygoje, turėtų būti atliekamas išsamus patikrinimas. Išsamaus patikrinimo įsipareigojimai taip
pat turi būti proporcingi. Išsamaus
patikrinimo procedūros turėtų padėti sukurti didesnį
pasitikėjimą tarp iniciatorių, rėmėjų ir
investuotojų. Todėl
pageidautina, kad atitinkama informacija dėl išsamaus patikrinimo
procedūrų būtų tinkamai atskleista;
(40)          
jeigu kredito įstaiga arba investicinė
įmonė turi savo patronuojančiosios įmonės ar kitų
šios patronuojančiosios įmonės patronuojamųjų
įmonių poziciją, būtinas ypatingas atidumas. Pozicijų, kurios tenka kredito
įstaigoms ir investicinėms įmonėms, valdymas
turėtų būti stebimas visiškai nepriklausomai, vadovaujantis
nuosaikaus bankų valdymo principais, neatsižvelgiant į jokius kitus
motyvus. Didelių pozicijų
atveju kredito įstaigos turimoms savos grupės pozicijoms
turėtų būti nustatyti konkretūs rizikos standartai,
įskaitant griežtesnius apribojimus. Tačiau šių standartų nereikėtų taikyti tais
atvejais, kai patronuojančioji įmonė yra finansų
kontroliuojančioji bendrovė ar kredito įstaiga arba kai kitos
patronuojamosios įmonės yra kredito, finansų įstaigos ar
papildomas paslaugas teikiančios įmonės, jeigu visoms šioms
įmonėms taikoma konsoliduota kredito įstaigų
priežiūra;
(41)          
atsižvelgiant į taisyklių dėl
kapitalo poreikio jautrumą rizikai pageidautina nuolat tikrinti, ar jos
nedaro reikšmingo poveikio ekonominiam ciklui. Komisija, atsižvelgdama į Europos Centrinio Banko nuomonę, turėtų
pateikti ataskaitas šiuo klausimu Europos Parlamentui ir Tarybai;
(42)          
turėtų būti peržiūrėti
kapitalo poreikio reikalavimai prekybos biržos prekėmis agentams,
įskaitant prekybos agentus, kuriems šiuo metu Direktyvos 2004/39/EB
reikalavimai netaikomi;
(43)          
dujų ir elektros rinkų liberalizavimas
yra ir ekonomiškai, ir politiškai svarbus Sąjungos tikslas. Todėl kapitalo poreikio reikalavimai bei
kitokios rizikos ribojimo taisyklės, kurios turi būti taikomos šiose
rinkose veikiančioms įmonėms, turėtų būti
proporcingos ir neturėtų nepagrįstai trukdyti siekti
liberalizavimo. Į liberalizavimo
tikslą turėtų būti ypač atsižvelgiama persvarstant
šį reglamentą;
(44)          
kredito įstaigos ir investicinės
įmonės, kurios investuoja į pakartotinį pakeitimą
vertybiniais popieriais, taip pat turėtų atlikti išsamų
pagrindinių pakeitimo vertybiniais popieriais pozicijų ir nekeitimo
vertybiniais popieriais pozicijų, kurios galiausiai tampa
pagrindinėmis pakeitimo vertybiniais popieriais pozicijomis, patikrinimą. Kredito įstaigos ir investicinės
įmonės turėtų įvertinti, ar pozicijos pagal turtu
užtikrinto komercinio vekselio programas yra pakartotinio pakeitimo
vertybiniais popieriais pozicijos, įskaitant pozicijas pagal programas,
kurios įgyja didesnį prioritetą visų paskolų
atskirų grupių segmentuose, kai nė viena iš šių
paskolų nėra pakeitimo vertybiniais popieriais arba pakartotinio
pakeitimo vertybiniais popieriais pozicija ir kai paskolų pardavėjas
suteikia pirmojo nuostolio apsaugą kiekvienai investicijai. Pastaruoju atveju konkrečios grupės
likvidumo priemonė iš esmės neturėtų būti laikoma
pakartotinio pakeitimo vertybiniais popieriais pozicija, kadangi ji yra bendro
grupės turto (t. y. taikytinos visos paskolų grupės)
segmentas, kuris neturi pakeitimo vertybiniais popieriais pozicijų. Tačiau programoje numatytas kredito
vertės padidinimas, apimantis tik kai kuriuos nuostolius, dėl
kurių pardavėjas neteikia pirmiau nurodytos apsaugos įvairiose
grupėse, iš esmės būtų bendro turto grupės, kurioje
yra bent viena pakeitimo vertybiniais popieriais pozicija, rizikos suskirstymas
į segmentus, todėl tai būtų pakartotinio pakeitimo
vertybiniais popieriais pozicija. Vis
dėlto, jeigu tokia programa visiškai finansuojama vienos rūšies
komerciniu vekseliu ir jeigu programoje numatytas kredito vertės padidinimas
nėra pakartotinis pakeitimas vertybiniais popieriais arba jeigu
komercinį vekselį visiškai padengia finansuojanti kredito
įstaiga, kai komercinio vekselio investuotojui iš esmės kyla rizika,
kad rėmėjas neįvykdys įsipareigojimų, o ne
pagrindinių grupių ar turto rizika, tas komercinis vekselis paprastai
neturėtų būti laikomas pakartotinio pakeitimo vertybiniais
popieriais pozicija;
(45)          
nuostatos dėl vertinimo, kuriuo siekiama
riboti prekybos knygos riziką, turėtų būti taikomos visoms
priemonėms, vertinamoms tikrąja verte, nesvarbu, ar jos yra kredito
įstaigų ir investicinių įmonių prekybos knygoje, ar ne
prekybos knygoje. Turėtų
būti paaiškinta, kad tais atvejais, kai vertinimo, kuriuo siekiama riboti
riziką, metu gaunama mažesnė balansinė vertė, negu faktiškai
pripažįstama apskaitoje, absoliučioji skirtumo vertė
turėtų būti atimama iš nuosavų lėšų; 
(46)          
kredito įstaigos ir investicinės
įmonės turėtų turėti galimybę rinktis, ar taikyti
kapitalo poreikio reikalavimą toms pakeitimo vertybiniais popieriais pozicijoms,
kurioms pagal šį reglamentą skiriamas 1 250 proc. rizikos
koeficientas, ar atimti jas iš bendro 1 lygio nuosavo kapitalo straipsnių,
nesvarbu, ar pozicijos yra prekybos, ar ne prekybos knygoje; 
(47)          
įstaigos iniciatorės ir rėmėjos
turėtų negalėti apeiti užslėptos paramos draudimo,
naudodamosi savo prekybos knygomis tokiai paramai teikti;
(48)          
pagal Direktyvą 2006/48/EB nustatytas
lengvatinis rizikos koeficientas, kuris pagal standartizuotą metodą
taikomas mažųjų ar vidutinių įmonių arba fizinių
asmenų pozicijoms, ir numatyta galimybė įstaigoms taikyti vidaus
reitingais pagrįstus metodus, pagal kuriuos jos pačios nustato
rizikos koeficientą, kuris atspindi savų konkrečių
emisijų platinimo kriterijų pagrįstumą. Lengvatiniai rizikos koeficientai pagal šį
reglamentą turėtų būti toliau taikomi.
Tačiau per 24 mėnesius nuo šio reglamento
įsigaliojimo turėtų būti persvarstytos galimybės
rizikos koeficientus sumažinti arba jų taikymą išplėsti ir juos
taikyti didesniam pozicijų skaičiui. Toks persvarstymas turėtų būti pagrįstas faktais,
jame turėtų būti atsižvelgta į patikimus duomenis apie
kredito nuostolius dėl mažųjų ar vidutinių įmonių
arba fizinių asmenų pozicijų per visą ekonominį ciklą. Per šį persvarstymą ypač daug
dėmesio turėtų būti skiriama skolinimo vartotojams
poveikiui;
(49)          
nepažeidžiant atskleidimo reikalavimų, kurie
aiškiai nustatyti šiame reglamente, atskleidimo reikalavimais turėtų
būti siekiama rinkos dalyviams suteikti tikslios ir išsamios informacijos
apie konkrečių įstaigų rizikos pobūdį. Todėl turėtų būti
reikalaujama, kad kredito įstaigos ir investicinės įmonės
atskleistų papildomą informaciją, kuri aiškiai nenurodyta šiame
reglamente, jei toks atskleidimas yra būtinas tam tikslui pasiekti;
(50)          
tais atvejais, kai pakeitimo vertybiniais
popieriais pozicijos išorinis kredito vertinimas apima kredito
užtikrinimą, kurį teikia pati investicinė įmonė,
poveikį, įstaiga turėtų negalėti, pasiteisindama tuo
užtikrinimu, taikyti mažesnį rizikos koeficientą. Dėl to pakeitimas vertybiniais popieriais
neturėtų būti atskaitomas iš kapitalo, jeigu yra kitų
būdų rizikos koeficientui nustatyti, atsižvelgiant į
faktinę pozicijos riziką ir neatsižvelgiant į tokį kredito
užtikrinimą;
(51)          
atsižvelgiant į prastus vidaus modelių,
taikomų rinkos rizikos kapitalo poreikiui apskaičiuoti, pastarojo
laikotarpio rezultatus, jų standartus reikėtų sugriežtinti. Visų pirma reikėtų užtikrinti, kad
jie apimtų visą riziką, atsižvelgiant į kredito riziką
prekybos knygoje. Be to, į
kapitalo poreikio koeficiento struktūrą turėtų būti
įtrauktas komponentas, kuris būtų pakankamas, kad nepalankiomis
sąlygomis kapitalo poreikio reikalavimus būtų galima
sugriežtinti, atsižvelgiant į blogėjančias rinkos sąlygas,
ir taip sumažinti procikliškumo galimybę. Kredito įstaigos ir investicinės įmonės taip pat
turėtų atlikti atvirkštinį testavimą nepalankiomis
sąlygomis, kad įvertintų, kurie scenarijai galėtų
kelti pavojų įstaigos gyvybingumui, nebent kredito įstaigos gali
įrodyti, kad toks testavimas nebūtinas. Atsižvelgiant į didelius pastarojo laiko sunkumus apskaičiuojant
pakeitimo vertybiniais popieriais pozicijas taikant vidaus modeliais
pagrįstus metodus, kredito įstaigų ir investicinių
įmonių galimybė modeliuoti pakeitimo vertybiniais popieriais
riziką prekybos knygoje turėtų būti ribojama, o
standartizuoto kapitalo poreikio pakeitimo vertybiniais popieriais pozicijoms
prekybos knygoje padengti turėtų būti reikalaujama, net jei tai
nenurodyta;
(52)          
šiame reglamente nustatomos ribotos išimtys
dėl tam tikros koreliacinės prekybinės veiklos, pagal kurias
priežiūros institucijos gali leisti įstaigoms skaičiuoti
visapusišką rizikos kapitalo poreikį, vadovaujantis griežtais
reikalavimais. Šiuo atveju
turėtų būti reikalaujama, kad įstaiga tai veiklai
taikytų kapitalo poreikio koeficientą, lygų didesniam kapitalo
poreikio koeficientui pagal vidaus modelį ir 8 % kapitalo poreikio
koeficientą specifinei rizikai padengti pagal standartizuotą
vertinimo metodą. Toms
pozicijoms neturėtų būti reikalaujama taikyti papildomą
kapitalo poreikio koeficientą rizikai padegti, tačiau jos turėtų
būti įtrauktos ir į rizikos vertės priemones, ir į
rizikos vertės nepalankiomis sąlygomis priemones;
(53)          
atsižvelgiant į nenumatytų
nuostolių, kurių kredito įstaigos ir investicinės
įmonės patiria per finansų ir ekonomikos krizę,
pobūdį ir dydį, būtina dar labiau tobulinti nuosavų
lėšų, kurių iš kredito įstaigų ir investicinių
įmonių reikalaujama turėti, kokybę ir suderinimą.  Tuo
tikslu turėtų būti įvesta nauja pagrindinių kapitalo
sudedamųjų dalių, kuriomis galima padengti nenumatytus
nuostolius, jei jų kyla, apibrėžtis, patikslinta mišraus kapitalo
apibrėžtis ir vienodo riziką ribojančio nuosavų
lėšų koregavimo apibrėžtis. Taip
pat būtina gerokai padidinti nuosavų lėšų lygį ir
kartu nustatyti naujus kapitalo pakankamumo koeficientus, daugiausia
dėmesio skiriant pagrindinėms nuosavų lėšų
sudedamosioms dalims, kuriomis galima padengti nuostolius, kai šių
patiriama;
(54)          
siekiant sustiprinti rinkos drausmę ir
padidinti finansinį stabilumą, būtina nustatyti išsamesnius
reikalavimus dėl reguliuojamojo kapitalo formos ir pobūdžio ir
padarytų riziką ribojančių koregavimų atskleidimo,
siekiant užtikrinti, kad investuotojai ir indėlininkai būtų
pakankamai gerai informuojami apie kredito įstaigų ir
investicinių įmonių mokumą;
(55)          
naujoji kapitalo ir reguliuojamojo kapitalo poreikių
apibrėžtis turėtų būti nustatyta atsižvelgiant į tai,
kad valstybėse narėse dabartinė padėtis ir aplinkybės
skiriasi, bet pradiniai skirtumai, susiję su naujais standartais, per
pereinamąjį laikotarpį mažės. Siekiant
užtikrinti tinkamą nuosavų lėšų lygio tęstinumą,
dabartinėms viešojo sektoriaus kapitalo injekcijoms visą
pereinamąjį laikotarpį bus taikoma tęstinumo išlyga;
(56)          
Direktyvoje 2006/48/EB kredito įstaigų buvo
reikalaujama iki 2011 m. gruodžio 31 d. sukaupti bent nustatyto
būtiniausio dydžio nuosavas lėšas. Atsižvelgiant
į tai, kad finansų krizės padariniai bankų sektoriuje dar
jaučiami, ir tai, kad pereinamosios BBPK priimtos nuostatos dėl
kapitalo poreikio reikalavimų pratęstos, tikslinga tam tikram laikui
nustatyti žemesnę ribą, kol pagal pereinamąsias šio reglamento
nuostatas dėl nuosavų lėšų, kurios bus laipsniškai
įgyvendinamos 2013–2019 m., bus sukauptas pakankamas nuosavų
lėšų kiekis. Toms grupėms, kurių reikšmingą veiklos dalį sudaro
bankininkystės arba investicijų ir draudimo veikla, Direktyvoje
2002/87/EB dėl finansinių konglomeratų numatytos specialios
tokio kapitalo dvigubo įskaitymo išvengimo taisyklės. Direktyva 2002/87/EB parengta remiantis
tarptautiniais rizikos valdymo tarp sektorių principais. Šiuo pasiūlymu sugriežtinamas
šių finansinių konglomeratų taisyklių taikymas bankų
ir investicinių įmonių grupėms, užtikrinant stabilų ir
nuoseklų jų taikymą. Visi paskesni reikalingi pakeitimai bus nagrinėjami persvarstant
Direktyvą 2002/87/EB, kaip numatyta, 2012 m.;
(57)          
finansų krizė parodė, kad kredito
įstaigos ir investicinės įmonės visiškai nepakankamai
įvertino sandorio šalies kredito riziką, susijusią su
nebiržinėmis išvestinėmis finansinėmis priemonėmis. Tai
G 20 vadovus 2009 m. rugsėjo mėn. paskatino paraginti, kad
didesnės dalies nebiržinių finansinių priemonių tarpuskaita
būtų atliekama per pagrindines sandorio šalis. Jie
taip pat paprašė, kad toms nebiržinėms išvestinėms
finansinėms priemonėms, kurių tarpuskaitos negalima atlikti per
pagrindines sandorio šalis, būtų taikomi griežtesni nuosavų
lėšų reikalavimai, kad būtų tinkamai atspindėta
didesnė su jomis susijusi rizika;
(58)          
G 20 vadovų paragintas BBPK sistemoje „Bazelis
III“ iš esmės pakeitė sandorio šalies kredito rizikos režimą. Numatoma, kad sistema „Bazelis III“ reikšmingai padidins nuosavų
lėšų poreikį, susijusį su kredito įstaigų ir
investicinių įmonių nebiržinėmis išvestinėmis
finansinėmis priemonėmis ir vertybinių popierių
įsigijimo finansavimo sandoriais, ir sukurs svarbią paskatą
kredito įstaigoms ir investicinėms įmonėms naudotis
pagrindinėmis sandorio šalimis. Taip
pat numatoma, kad sistema „Bazelis III“ bus dar labiau paskatinta stiprinti
sandorio šalies kredito pozicijų rizikos valdymą ir persvarstyti
dabartinį sandorio šalies kredito rizikos pozicijų, susijusių su
pagrindinėmis sandorio šalimis, vertinimo režimą;
(59)          
įstaigos turėtų turėti papildomų
nuosavų lėšų kredito vertinimo koregavimo rizikai, kuri kyla
dėl nebiržinių išvestinių finansinių priemonių,
padengti. Įstaigos
skaičiuodamos nuosavų lėšų poreikį sandorio šalies
kredito rizikos pozicijai, kuri susidaro dėl nebiržinių
išvestinių finansinių priemonių ir vertybinių popierių
įsigijimo finansavimo sandorių su tam tikromis finansų
įstaigomis, padengti taip pat turėtų taikyti aukštesnę
turto vertės koreliaciją. Kredito
įstaigos ir investicinės įmonės taip pat turėtų
gerokai sustiprinti sandorio šalies kredito rizikos vertinimą ir
valdymą, geriau šalindamos riziką, susijusią su neteisingais
sprendimais, aukštą finansinio sverto lygį turinčiomis sandorio
šalimis ir užtikrinimo priemonėmis, taip pat atitinkamais kredito
vertės padidinimais grįžtamojo patikrinimo ir tikrinimo
nepalankiausiomis sąlygomis srityse;
(60)          
prekybos pozicijose su pagrindine sandorio šalimi
dažniausiai naudojamasi daugiašalės užskaitos ir nuostolių
pasidalijimo mechanizmu, kurį suteikia pagrindinė sandorio šalis. Todėl
joms būdinga labai nedidelė sandorio šalies kredito rizika ir
dėl to turėtų būti taikomas labai nedidelio nuosavų
lėšų poreikio reikalavimas. Kartu
šis poreikis turėtų būti teigiamas, siekiant užtikrinti, kad
kredito įstaigos ir investicinės įmonės, laikydamosi gero
rizikos valdymo principo, sektų ir stebėtų savo pagrindinių
sandorio šalių pozicijas, ir parodyti, kad net prekybos pozicijos su
pagrindinėmis sandorio šalimis nėra visai be rizikos;
(61)          
pagrindinės sandorio šalies įsipareigojimų
neįvykdymo fondas – mechanizmas, kuris leidžia dalytis (paskirstyti
tarpusavyje) nuostolius tarp pagrindinės sandorio šalies tarpuskaitos
narių. Jis naudojamas, kai
pagrindinės sandorio šalies patirti nuostoliai dėl tarpuskaitos nario
įsipareigojimų neįvykdymo yra didesni to tarpuskaitos nario už
garantines įmokas bei įmokas į įsipareigojimų
neįvykdymo fondą ir visą kitą apsaugą, kurią
pagrindinė sandorio šalis gali naudoti prieš panaudodama
likusiųjų tarpuskaitos narių įmokas į
įsipareigojimų neįvykdymo fondą. Atsižvelgiant
į tai, nuostolių rizika, susijusi su įmokų į
įsipareigojimų neįvykdymo fondą pozicijomis, yra
didesnė už nuostolių riziką, susijusią su prekybos
pozicijomis. Todėl šio pobūdžio
pozicijoms turėtų būti taikomi didesnio nuosavų
lėšų poreikio reikalavimai;
(62)          
pagrindinės sandorio šalies hipotetinis kapitalas
turėtų būti kintamasis, kuris yra reikalingas norint nustatyti
nuosavų lėšų poreikį tarpuskaitos nario pozicijai dėl
jo įmokų į pagrindinės sandorio šalies
įsipareigojimų neįvykdymo fondą. Jo
nereikėtų suprasti kaip ko nors kita. Visų
pirma, jo nereikėtų suprasti kaip kapitalo sumos, kurią
kompetentinga institucija pagrindinės sandorio šalies reikalauja
turėti;
(63)          
sandorio šalies kredito rizikos vertinimo persvarstymas,
ypač griežtesnių nuosavų lėšų poreikio
reikalavimų nustatymas dvišaliams susitarimams dėl išvestinių
finansinių priemonių, atsižvelgiant į tai, kad šie susitarimai
kelia didesnę riziką finansų sistemai, yra neatskiriama
Komisijos siekio užtikrinti, kad išvestinių finansinių priemonių
rinka būtų veiksminga, saugi ir stabili, dalis. Taigi šiuo reglamentu papildomas 2010 m. rugsėjo 15 d.
Komisijos pateiktas reglamento dėl ne biržos išvestinių
finansinių priemonių, pagrindinių sandorio šalių ir
sandorių duomenų saugyklų pasiūlymas[15];
(64)          
laikotarpiui iki finansų krizės buvo
būdinga tai, kad intensyviai augo kredito įstaigų ir
investicinių įmonių pozicijos, susijusios su nuosavomis
lėšomis (finansinis svertas). Per
finansų krizę dėl nuostolių ir finansavimo trūkumo
kredito įstaigos ir investicinės įmonės buvo priverstos
savo finansinį svertą per trumpą laiką gerokai sumažinti. Tai
sustiprino spaudimą turto kainoms ir sukėlė dar didesnių
nuostolių ir kredito įstaigoms, ir investicinėms
įmonėms – tai savo ruožtu lėmė tolesnį jų
nuosavų lėšų mažėjimą. Galiausiai
dėl šios neigiamos spiralės sumažėjo realiosios ekonomikos
galimybės gauti kreditų, o krizė tapo gilesnė ir
ilgesnė;
(65)          
rizika grindžiamo nuosavų lėšų poreikio
reikalavimai yra ypač svarbūs, siekiant užtikrinti, kad nuosavų
lėšų kiekis būtų pakankamas nenumatytiems nuostoliams
padengti. Tačiau krizė
parodė, kad vien šio poreikio reikalavimų nepakanka, kad kredito
įstaigoms ir investicinėms įmonėms būtų užkirstas
kelias prisiimti pernelyg didelę ir nepagrįstą finansinio sverto
riziką;
(66)          
2009 m. rugsėjo mėn. G 20 vadovai
pasiryžo parengti tarptautiniu lygmeniu suderintas taisykles, kuriomis
būtų atgrasoma nuo pernelyg didelio finansinio sverto susidarymo. Tuo
tikslu jie pritarė tam, kad būtų įvestas finansinio sverto
koeficientas, kaip papildoma sistemos „Bazelis II“ priemonė;
(67)          
2010 m. gruodžio mėn. BBPK paskelbė
gaires, kuriose nustatė finansinio sverto koeficiento skaičiavimo
metodiką. Šiose taisyklėse numatytas
stebėjimo laikotarpis, truksiantis nuo 2013 m. sausio 1 d. iki
2017 m. sausio 1 d., per kurį bus vykdoma finansinio sverto
koeficiento, jo sudedamųjų dalių ir poveikio, susijusio su
rizika grindžiamais reikalavimais, stebėsena. Pagal
stebėjimo laikotarpio rezultatus 2017 m. pirmą pusmetį BBPK
ketina atlikti galutinius finansinio sverto koeficiento apibrėžties ir
dydžio patikslinimus, kad, remiantis tinkama analize ir suderintu koeficiento
lygiu, finansinio sverto koeficientą nuo 2018 m. sausio 1 d.
būtų galima įvesti kaip privalomą reikalavimą. BBPK
gairėse taip pat numatyta, kad nuo 2015 m. sausio 1 d. turi
būti atskleidžiami duomenys apie finansinį svertą ir jo
sudedamąsias dalis;
(68)          
finansinio sverto koeficientas yra Sąjungos nauja
reguliavimo ir priežiūros priemonė. Pagal tarptautinius susitarimus pirmiausia jis turėtų
būti įvestas kaip papildoma priemonė, kurią pavienės
įstaigos galėtų taikyti priežiūros institucijų
nuožiūra. Įstaigų
ataskaitų teikimo prievolės sudarytų sąlygas ją
tinkamai persvarstyti ir patikslinti jos dydį, siekiant nuo 2018 m.
šią priemonę padaryti privalomą;
(69)          
svarstant finansinio sverto koeficiento poveikį
įvairiems verslo modeliams ypač daug dėmesio turėtų
būti skirta tiems verslo modeliams, kurie, kaip manoma, yra susiję su
maža rizika, pavyzdžiui, hipotekos paskoloms ir specializuotam skolinimui
dalyvaujant regioninės, vietos valdžios institucijoms arba viešojo
sektoriaus subjektams;
(70)          
kad tai svarstyti būtų lengviau, kredito
įstaigos ir investicinės įmonės per stebėjimo
laikotarpį turėtų vykdyti finansinio sverto lygio ir
pokyčių, taip pat finansinio sverto rizikos stebėseną, kuri
turėtų sudaryti vidaus kapitalo pakankamumo vertinimo proceso (angl.
ICAAP) dalį. Ši
stebėsena turėtų būti įtraukta į
priežiūrinio tikrinimo procesą;
(71)          
kintamo atlyginimo apribojimai yra svarbus
aspektas, siekiant užtikrinti, kad kredito įstaigos ir investicinės
įmonės atkurtų savo kapitalo lygį laikydamosi rezervo
ribų. Kredito įstaigoms ir
investicinėms įmonėms jau taikomas principas, kad išmokos ir
kintamas atlyginimas, savo nuožiūra mokamas tų kategorijų
darbuotojams, kurių profesinė veikla daro didelį poveikį
įstaigos rizikos pobūdžiui, turi būti pagrįstas, mokamas
atsižvelgiant į įstaigos finansinę būklę. Siekiant
užtikrinti, kad įstaiga laiku atkurtų savo nuosavų
lėšų lygį, bet kuriuo laikotarpiu, kai nevykdomas bendro rezervo
reikalavimas, kintamus atlyginimus ir savo nuožiūra mokamas pensijų
išmokas tikslinga derinti pagal įstaigos pelningumo padėtį;
(72)          
gera valdymo struktūra, skaidrumas ir
informacijos atskleidimas – svarbiausi geros atlyginimų politikos
veiksniai. Kad užtikrintų
pakankamą savo atlyginimų struktūros ir su ja susijusios rizikos
skaidrumą rinkoje, kredito įstaigos ir investicinės
įmonės turėtų atskleisti išsamią informaciją apie
savo atlyginimų politiką ir praktiką ir dėl konfidencialumo
nurodyti bendrą darbuotojų, kurių profesinė veikla gali
turėti reikšmingą poveikį kredito įstaigos arba
investicinės įmonės rizikos pobūdžiui, atlyginimų
sumą. Ta informacija
turėtų būti pateikta visoms suinteresuotosioms šalims;
(73)          
pagal šį reglamentą tvarkant
asmens duomenis visais atžvilgiais taikoma 1995 m. spalio 24 d.
Europos Parlamento ir Tarybos direktyva 95/46/EB dėl asmenų
apsaugos tvarkant asmens duomenis ir dėl laisvo tokių duomenų
judėjimo[16]
ir 2000 m. gruodžio 18 d. Europos Parlamento ir Tarybos reglamentas
(ES) Nr. 45/2001 dėl asmenų apsaugos Bendrijos institucijoms ir
įstaigoms tvarkant asmens duomenis ir laisvo tokių duomenų
judėjimo[17];
(74)          
kredito įstaigos ir investicinės
įmonės turėtų turėti likvidžiojo turto atsargas,
kurias galėtų panaudoti likvidumo poreikiui patenkinti
susiklosčius trumpalaikei likvidumo požiūriu nepalankiai
padėčiai. Naudodamos šias atsargas jos
turėtų parengti planą, kaip atkurti turimo likvidžiojo turto
lygį, o kompetentingos institucijos turėtų užtikrinti, kad tas
planas būtų pakankamas ir būtų įgyvendinamas; 
(75)          
likvidžiojo turto atsargomis turėtų būti
galima pasinaudoti bet kuriuo metu netenkamam likvidumui padengti. Likvidumo
poreikio lygis susiklosčius trumpalaikei likvidumo požiūriu
nepalankiai padėčiai turėtų būti nustatomas
standartizuotu būdu, siekiant užtikrinti, kad būtų taikomas
vienodas patikimumo standartas ir sukurtos vienodos veiklos sąlygos. Turėtų būti užtikrinta, kad toks standartizuotas
nustatymas neturėtų nenumatytų padarinių finansų
rinkoms, kreditų teikimui ir ekonomikos augimui, taip pat atsižvelgiant
į įvairius kredito įstaigų ir investicinių
įmonių verslo modelius ir finansavimo aplinką visoje
Sąjungoje. Tuo tikslu turėtų
būti nustatytas likvidumo padengimo reikalavimo stebėjimo
laikotarpis. Remdamasi stebėjimo
rezultatais ir gavusi EBI pritarimą Komisija turėtų patvirtinti
arba patikslinti likvidumo padengimo reikalavimą deleguotuoju teisės
aktu;
(76)          
be trumpalaikių likvidumo poreikių
kredito įstaigos ir investicinės įmonės taip pat
turėtų įdiegti finansavimo struktūras, kurios
būtų stabilios ilgalaikėje perspektyvoje. 2010 m.
gruodžio mėn. BBPK sutarė, kad iki 2018 m. sausio 1 d.
grynasis stabilaus finansavimo rodiklis taps būtiniausiu standartu ir kad
BBPK įdiegs griežtus ataskaitų teikimo procesus, skirtus šio rodiklio
stebėsenai pereinamuoju laikotarpiu vykdyti, toliau stebės šių
standartų poveikį finansų rinkoms, kreditų teikimui ir
ekonomikos augimui ir prireikus šalins nenumatytus padarinius. Taigi
BBPK sutarė, kad bus nustatytas grynojo stabilaus finansavimo rodiklio
stebėjimo laikotarpis, jam bus taikoma persvarstymo sąlyga. Šiomis
aplinkybėmis EBI, remdamasi pagal šį reglamentą reikalaujamomis
teikti ataskaitomis, įvertins, kokią pastovaus finansavimo
koeficiento struktūrą reikėtų pasirinkti. Remdamasi
šiuo vertinimu Komisija Tarybai ir Europos Parlamentui turėtų
pateikti ataskaitą ir visus pasiūlymus, kurių reikėtų,
kad šį koeficientą būtų galima įvesti iki
2018 m.;
(77)          
daugelio kredito įstaigų ir investicinių
įmonių valdymo trūkumai buvo vienas veiksnių, lėmusių,
kad bankų sektorius prisiėmė pernelyg didelę ir
nepagrįstą riziką, dėl to kai kurios įstaigos
bankrutavo, kilo sisteminių problemų; 
(78)          
siekiant palengvinti įstaigų valdymo praktikos
stebėseną ir padidinti rinkos drausmę kredito įstaigos ir
investicinės įmonės turėtų viešai skelbti duomenis
apie savo valdymo tvarką. Jų
valdymo organai turėtų patvirtinti ir viešai skelbti pranešimą,
kuriame visuomenė būtų patikinama, kad ta tvarka yra tinkama ir
veiksminga;
(79)          
siekiant užtikrinti progresyvią nuosavų
lėšų lygio ir rizikos ribojimu grindžiamo nuosavų lėšų
apibrėžties koregavimo visoje Sąjungoje, taip pat šiame reglamente
pateiktos nuosavų lėšų apibrėžties konvergenciją
pereinamuoju laikotarpiu, šiame reglamente nustatyti nuosavų
lėšų poreikio reikalavimai turėtų būti nustatomi
laipsniškai. Labai svarbu užtikrinti, kad
šie reikalavimai būtų nustatomi laipsniškai, atsižvelgiant į
valstybių narių neseniai įdiegtus nuosavų lėšų
reikalavimų patobulinimus ir valstybėse narėse galiojančias
nuosavų lėšų apibrėžtis. Tuo
tikslu pereinamuoju laikotarpiu kompetentingos institucijos turėtų
nustatyti anksčiausią ir vėliausią terminus, kada
turėtų būti įdiegtas šiame reglamente nustatytas
nuosavų lėšų lygis ir rizikos ribojimu grindžiami koregavimai;
(80)          
siekiant sudaryti sąlygas sklandžiai pereiti nuo
šiuo metu valstybėse narėse taikomų skirtingų rizikos
ribojimu grindžiamų koregavimų prie šiame reglamente nustatytų
rizikos ribojimu grindžiamų koregavimų, kompetentingos institucijos turėtų
galėti ir toliau pereinamuoju laikotarpiu tam tikrais atvejais
įstaigų reikalauti rizikos ribojimu grindžiamus nuosavų
lėšų koregavimus atlikti nukrypstant nuo šio reglamento; 
(81)          
siekiant užtikrinti, kad įstaigos turėtų
pakankamai laiko pasiekti naują reikalaujamą nuosavų
lėšų lygį ir laikytis jų apibrėžties, tam tikros
kapitalo priemonės, kurios neatitinka šiame reglamente pateiktos
apibrėžties, nuo 2013 m. sausio mėn. 1 d. iki 2021 m.
gruodžio 31 d. turėtų būti laipsniškai panaikintos. Taip
pat tam tikros valstybės finansuojamos priemonės tam tikrą
laiką turėtų būti visiškai pripažįstamos kaip nuosavos
lėšos;
(82)          
siekiant užtikrinti progresyvią konvergenciją
įgyvendinant bendras taisykles dėl įstaigų duomenų
atskleidimo rinkos dalyviams pateikiant tikslią ir išsamią
informaciją apie konkrečių įstaigų rizikos
pobūdį, duomenų atskleidimo reikalavimai turėtų
būti diegiami laipsniškai;
(83)          
kad būtų galima atsižvelgti į rinkos
tendencijas ir šio reglamento taikymo patirtį, Komisijos turėtų
būti reikalaujama Europos Parlamentui ir Tarybai teikti ataskaitas, jei reikia,
kartu su teisės aktų pasiūlymais, apie galimą kapitalo
poreikio reikalavimų poveikį ekonominiam ciklui, nuosavų
lėšų poreikio reikalavimų užtikrintų obligacijų
pozicijoms, didelėms pozicijoms, likvidumo reikalavimams, finansiniam
svertui, perduotos kredito rizikos pozicijoms, sandorio šalies kredito rizikai
ir pradinės rizikos metodui, mažmeninės prekybos pozicijoms,
reikalavimus atitinkančio kapitalo apibrėžčiai ir apie šio
reglamento taikymo lygį;
(84)          
kad šiame reglamente nustatyti reikalavimai
būtų patikslinti, Komisijai turėtų būti suteikti
įgaliojimai priimti teisės aktus pagal SESV 290 straipsnį
dėl techninių šio reglamento patikslinimų ir
apibrėžčių paaiškinimo, siekiant užtikrinti vienodą šio
reglamento taikymą arba atsižvelgti į finansų rinkų tendencijas; suderinti terminus ir suformuluoti terminų
apibrėžtis, atsižvelgiant į vėlesnius susijusius teisės
aktus; patikslinti šio reglamento
nuostatas dėl nuosavų lėšų pagal apskaitos standartus arba
Sąjungos teisės aktus arba atsižvelgiant į priežiūros praktikos
konvergenciją; išplėsti
pozicijų klasių sąrašą taikant standartizuotą arba
vidaus reitingais pagrįstus metodus, atsižvelgiant į finansų
rinkų tendencijas; tikslinti tam
tikras vertes, kurios yra svarbios toms pozicijų klasėms,
atsižvelgiant į infliacijos poveikį; tikslinti nebalansinių straipsnių sąrašą ir
klasifikavimą; tikslinti
specialias nuostatas ir techninius kriterijus dėl sandorio šalies rizikos
vertinimo, standartizuoto metodo, vidaus reitingais pagrįsto metodo,
kredito rizikos mažinimo, pakeitimo vertybiniais popieriais, operacinės
rizikos, rinkos rizikos, likvidumo, kapitalo rezervo, finansinio sverto ir
duomenų atskleidimo, atsižvelgiant į finansų rinkų
tendencijas, apskaitos standartus, Sąjungos teisės aktus arba
priežiūros praktikos ir rizikos vertinimo konvergenciją ir ataskaitas
apie įvairių klausimų, susijusių su Direktyvos 2004/39/EB
taikymo sritimi, persvarstymo rezultatus;
(85)          
Komisijai taip pat turėtų būti
suteikti įgaliojimai priimti teisės aktus pagal SESV 290
straipsnį dėl laikino šiame reglamente nustatytų nuosavų
lėšų arba rizikos koeficientų sumažinimo, atsižvelgiant į
konkrečias aplinkybes; paaiškinti
išimtis tam tikroms pozicijoms, kurioms netaikomos šio reglamento nuostatos
dėl didelių pozicijų; nustatyti
sumas, svarbias apskaičiuojant kapitalo poreikį prekybos knygai,
atsižvelgiant į ekonomikos ir pinigų politikos sričių
tendencijas; patikslinti
investicinių įmonių, kurios gali naudotis tam tikromis
nuostatomis, leidžiančiomis nukrypti nuo reikalaujamo nuosavų
lėšų lygio, kategorijas, atsižvelgiant į finansų rinkų
tendencijas; paaiškinti
reikalavimą, kad investicinės įmonės turi turėti
tokį nuosavų lėšų kiekį, kuris būtų lygus
vienai ketvirtajai fiksuotųjų praėjusių metų
pridėtinių išlaidų daliai, siekiant užtikrinti vienodą šio
reglamento taikymą; nustatyti
nuosavų lėšų sudedamąsias dalis, iš kurių
turėtų būti daromi įstaigos turimų atitinkamų
subjektų kapitalo priemonių atskaitymai; nustatyti papildomas pereinamąsias nuostatas dėl aktuarinio
pelno ir nuostolių vertinimo, vertinant įstaigų
įsipareigojimus mokėti nustatyto dydžio pensijų išmokas; laikinai padidinti nuosavų lėšų
lygį; išsamiau išdėstyti
likvidumo reikalavimus;
(86)          
itin svarbu, kad Komisija paruošiamojo darbo metu
rengtų tinkamas konsultacijas, įskaitant ekspertų konsultacijas. Rengdama ir priimdama deleguotuosius teisės
aktus Komisija turėtų užtikrinti, kad atitinkami dokumentai tuo pat
metu, laiku ir tinkamai būtų perduoti Europos Parlamentui ir Tarybai;
(87)          
Komisijai taip pat turėtų būti suteikta
teisė skubos tvarka patvirtinti laikinai didesnį nuosavų
lėšų lygį ir rizikos koeficientus arba nustatyti bet kuriuos
kitus rizikos ribojimo reikalavimus, jei to reikia siekiant reaguoti į
rinkos tendencijas. Tokios
nuostatos turėtų būti taikomos ne ilgiau kaip 6 mėnesius,
nebent Europos Parlamentas arba Taryba per šešias savaites paprieštarauja
deleguotajam teisės aktui. Komisija
turėtų nurodyti skubos tvarkos taikymo priežastis; 
(88)          
techniniais finansinių paslaugų standartais
turėtų būti užtikrintas suderinimas, vienodos sąlygos ir
tinkama indėlininkų, investuotojų ir vartotojų apsauga
visoje Sąjungoje. Su
politikos pasirinkimu nesusijusių techninių reguliavimo ir
įgyvendinimo standartų projektus, kurie būtų teikiami
Komisijai, būtų veiksminga ir tinkama patikėti rengti EBI, kuri yra
itin specializuotą kompetenciją turinti įstaiga;
(89)          
Komisija turėtų priimti EBI parengtus
techninių reguliavimo standartų projektus dėl kooperatinių
bendrijų arba panašių įstaigų, tam tikrų nuosavų
lėšų priemonių, rizikos ribojimu grindžiamų
koregavimų, atskaitymų iš nuosavų lėšų, papildomų
nuosavų lėšų priemonių, mažumos dalių,
bankininkystės paslaugas papildančių paslaugų, kredito
rizikos koregavimo vertinimo, įsipareigojimų neįvykdymo
tikimybės, nuostolių dėl įsipareigojimų
neįvykdymo, įstaigų valdymo, turto rizikos vertinimo
metodų, priežiūros praktikos konvergencijos, likvidumo,
pereinamųjų reikalavimų nuosavoms lėšoms, priimdama
deleguotuosius teisės aktus pagal SESV 290 straipsnį ir Reglamento
(ES) Nr. 1093/2010 10–14 straipsnius. Itin
svarbu, kad Komisija paruošiamojo darbo metu rengtų tinkamas
konsultacijas, įskaitant ekspertų konsultacijas;
(90)          
Komisijai taip pat turėtų būti suteikta
teisė priimti techninius įgyvendinimo standartus, priimant
įgyvendinimo teisės aktus pagal SESV 291 straipsnį ir Reglamento
(ES) Nr. 1093/2010 15 straipsnį. EBI
turėtų būti patikėta rengti ir Komisijai teikti
techninių įgyvendinimo standartų projektus dėl
konsolidavimo, bendrų sprendimų, ataskaitų teikimo, duomenų
atskleidimo, hipoteka užtikrintų pozicijų, rizikos vertinimo, turto
rizikos vertinimo metodų, rizikos koeficientų ir tam tikrų
pozicijų specifikacijų, pasirinkimo sandorių ir varantų,
nuosavybės priemonių ir užsienio valiutos pozicijų vertinimo,
vidaus modelių naudojimo, finansinio sverto ir nebalansinių
straipsnių;
(91)          
siekiant užtikrinti, kad šis reglamentas būtų
įgyvendinamas vienodomis sąlygomis, Komisijai turėtų
būti suteikti įgyvendinimo įgaliojimai. Tais
įgaliojimais turėtų būti naudojamasi pagal Europos
Parlamento ir Tarybos reglamentą (ES) Nr. 182/2011, kuriuo nustatomos
valstybių narių vykdomos Komisijos naudojimosi įgyvendinimo
įgaliojimais kontrolės mechanizmų taisyklės ir bendrieji
principai, 
            PRIĖMĖ
ŠĮ REGLAMENTĄ:
PIRMA DALIS
BENDROSIOS NUOSTATOS
I
antraštinė dalis
Dalykas, taikymo sritis ir terminų apibrėžtys
1 straipsnis
Taikymo sritis
Šiame reglamente nustatomos vienodos taisyklės
dėl bendrųjų rizikos ribojimo reikalavimų, kuriuos privalo
atitikti visos įstaigos, kurių priežiūra vykdoma pagal
Direktyvą [įrašo Leidinių biuras], vertinant pagal šiuos aspektus:
(a)                   
nuosavų lėšų poreikį,
susijusį su visapusiškai kiekybiškai įvertinamais, vienodais ir
standartizuotais kredito rizikos, rinkos rizikos ir operacinės rizikos
aspektais;
(b)                   
dideles pozicijas ribojančius reikalavimus;
(c)                   
kai įsigalios 444 straipsnyje nurodytas
deleguotasis teisės aktas, likvidumo reikalavimus, susijusius su
visapusiškai kiekybiškai įvertinamais, vienodais ir standartizuotais
likvidumo rizikos aspektais;
(d)                   
ataskaitų teikimo reikalavimus, susijusius su
a–c punktais ir finansiniu svertu;
(e)                   
informacijos skelbimo reikalavimus.
299 straipsnis taikomas pagrindinėms
sandorio šalims.
Šis reglamentas netaikomas kompetentingoms
institucijoms keliamiems informacijos skelbimo reikalavimams rizika grindžiamo
įstaigų reguliavimo ir priežiūros srityse, kaip nurodyta
Direktyvoje [įrašo Leidinių biuras].
2 straipsnis
Priežiūros įgaliojimai
Kad būtų užtikrintas šio reglamento laikymasis,
kompetentingoms institucijoms suteikiami įgaliojimai ir jos laikosi
Direktyvoje [įrašo Leidinių biuras] nustatytų
procedūrų.
3 straipsnis
Griežtesnių reikalavimų taikymas įstaigose
Šiame reglamente įstaigoms nedraudžiama
turėti daugiau nuosavų lėšų ir didesnes jų
sudedamąsias dalis, negu reikalaujama šiame reglamente, arba taikyti
griežtesnes priemones, negu reikalaujama šiame reglamente.
4 straipsnis
Terminų apibrėžtys
Šiame reglamente vartojamų terminų
apibrėžtys:
(1)                   
kredito įstaiga – įmonė, kuri
verčiasi indėlių ar kitų grąžintinų
lėšų priėmimu iš visuomenės ir paskolų teikimu savo
sąskaita;
(2)                   
kompetentingos institucijos – valstybės institucijos
arba įstaigos, kurioms nacionalinės teisės aktais oficialiai
pavesta prižiūrėti kredito įstaigas arba investicines
įmones ir kurios yra atitinkamoje valstybėje narėje
veikiančios priežiūros sistemos dalis;
(3)                   
 finansų įstaiga
– įmonė, kuri nėra kredito įstaiga, bet kurios
pagrindinė veikla yra pirkti įmonių kapitalo dalis arba verstis
vienos ar kelių rūšių veikla, nurodyta Direktyvos [įrašo
leidinių biuras] I priedo 2–12 ir 15 punktuose;
(4)                   
įstaiga – kredito įstaiga arba
investicinė įmonė;
(5)                   
konsoliduotos priežiūros institucija –
kompetentinga institucija, atsakinga už ES patronuojančiųjų
įmonių ir įstaigų, kurias kontroliuoja ES
patronuojančiosios finansų kontroliuojančiosios bendrovės
arba ES patronuojančiosios mišrią veiklą vykdančios
finansų kontroliuojančiosios bendrovės, konsoliduotos
priežiūros vykdymą;
(6)                   
pripažintos trečiųjų šalių
investicinės įmonės – įmonės, kurios atitinka visas
šias sąlygas:
(a)         
įmonės, kurios, jeigu būtų
įsteigtos Sąjungoje, atitiktų investicinės įmonės
apibrėžtį;
(b)         
įmonės, kurioms veiklos leidimai
išduoti trečiojoje šalyje;
(c)         
įmonės, kurios privalo laikytis
rizikos ribojimo taisyklių, kompetentingų institucijų nuomone, griežtumu atitinkančių bent šiame reglamente arba
Direktyvoje [įrašo Leidinių biuras] nustatytas taisykles;
(7)                   
vietos įmonė – įmonė, savo
sąskaita veikianti finansinių ateities ir pasirinkimo sandorių
arba kitų išvestinių finansinių priemonių rinkose, taip pat
pinigų rinkose, su vieninteliu tikslu apdrausti pozicijas išvestinių
finansinių priemonių rinkose, arba įmonė, kuri veikia
kitų šių rinkų narių sąskaita ir turi tų
pačių rinkų tarpuskaitos narių suteiktas garantijas, kai
atsakomybę už tokių įmonių sudarytų sutarčių
vykdymą prisiima tų pačių rinkų tarpuskaitos nariai;
(8)                   
investicinė įmonė – įstaiga,
kaip apibrėžta Direktyvos 2004/39/EB 4 straipsnio 1 dalies 1 punkte,
kuriai taikomi toje direktyvoje išdėstyti reikalavimai, išskyrus:
(a)         
kredito įstaigas;
(b)         
vietos įmones; 
(c)         
įmones, kurioms leidžiama tik teikti
konsultacijas investicijų klausimais arba priimti ir perduoti
investuotojų pavedimus, nesaugant jų klientams
priklausančių pinigų ar vertybinių popierių, ir kurios
dėl šios priežasties jokiais atvejais negali įsiskolinti savo
klientams;
(9)                   
kolektyvinio investavimo subjektas (KIS) –
alternatyvaus investavimo fondas, kaip apibrėžta 2011 m. birželio
8 d. Europos Parlamento ir Tarybos direktyvos 2011/61/ES dėl
alternatyvaus investavimo fondų valdytojų 4 straipsnio 1 dalies a
punkte, arba kolektyvinio investavimo į perleidžiamus vertybinius
popierius subjektas (KIPVPS), kaip apibrėžta Europos Parlamento ir Tarybos
direktyvos 2009/65/EB dėl įstatymų ir kitų teisės
aktų, susijusių su kolektyvinio investavimo į perleidžiamus
vertybinius popierius subjektais (KIPVPS), derinimo 1 straipsnyje;
(10)               
veiklos leidimas – atitinkamų institucijų
išduotas bet kokios formos dokumentas, kuriuo suteikiama teisė verstis tam
tikra veikla;
(11)               
konsoliduota būklė – padėtis,
kai šio reglamento II antraštinės dalies 2 skyriaus reikalavimai taikomi
vienai įstaigai taip, lyg ta įstaiga kartu su vienu arba daugiau
subjektų būtų viena įstaiga;
(12)               
konsoliduotai – remiantis konsoliduota
būkle;
(13)               
vertinimas rinkos kainomis – pozicijų
vertinimas lengvai prieinamomis uždarymo kainomis, remiantis iš
nepriklausomų šaltinių gautais duomenimis, įskaitant biržų
kainas, elektronines kainas arba kelių nepriklausomų geros
reputacijos maklerių kotiruotas kainas;
(14)               
vertinimas pagal modelį – bet kuris
vertinimas, per kurį vertė nustatoma taikant palyginamąją
analizę, ekstrapoliaciją arba apskaičiuojama kitu būdu
remiantis vienu ar keliais rinkos šaltiniais;
(15)               
nepriklausoma kainų patikra – procesas,
kurio metu reguliariai tikrinamas rinkos kainų ar vertinimo pagal
modelį naudojamų duomenų tikslumas ir nepriklausomumas;
(16)               
filialas – veiklos vieta, kuri yra juridiškai
priklausoma kredito įstaigos dalis ir kurioje tiesiogiai atliekamos visos
ar tam tikros kredito įstaigų veiklai būdingos operacijos;
(17)               
finansų įstaiga – įmonė, kuri
nėra kredito įstaiga, bet kurios pagrindinė veikla yra pirkti
įmonių kapitalo dalis arba verstis vienos ar kelių
rūšių veikla, išvardyta Direktyvos [įrašo Leidinių biuras]
I priedo 2–12 ir 15 punktuose;
(18)               
buveinės valstybė narė –
valstybė narė, kurioje kredito įstaiga yra gavusi veiklos
leidimą;
(19)               
priimančioji valstybė narė –
valstybė narė, kurioje kredito įstaiga turi filialą arba
teikia paslaugas;
(20)               
kontrolė – patronuojančiosios ir
patronuojamosios įmonių santykiai, apibrėžti 1983 m.
birželio 13 d. Septintosios Tarybos direktyvos 83/349/EEB, pagrįstos
Sutarties 54 straipsnio 3 dalies g punktu dėl konsoliduotos
atskaitomybės[18],
1 straipsnyje, arba panašūs bet kurio fizinio arba juridinio asmens ir
įmonės santykiai;
(21)               
kvalifikuotoji akcijų paketo dalis –
tiesiogiai arba netiesiogiai turima įmonės kapitalo dalis, kuri
sudaro 10 proc. ar daugiau kapitalo ar balsavimo teisių, arba tokia
dalis, kuri suteikia galimybę daryti reikšmingą įtaką tos
įmonės valdymui;
(22)               
viešojo sektoriaus subjektai – nekomercinės
administracinės įstaigos, pavaldžios centrinės, regioninės
ar vietos valdžios institucijoms arba institucijoms, kurios vykdo tas
pačias funkcijas kaip regioninės ir vietos valdžios institucijos,
arba nekomercinės įmonės, priklausančios centrinės,
regioninės arba vietos valdžios institucijoms, kurios yra sudariusios
specialius garantijų susitarimus, prie jų gali būti priskiriamos
įstatymų reglamentuojamos savivaldos įstaigos, kurioms taikoma
viešoji priežiūra;
(23)               
antros dalies IV antraštinėje dalyje ir
penktoje dalyje „reikalavimus atitinkantis kapitalas“ – šio kapitalo suma:
(a)         
bendro 1 lygio nuosavo kapitalo, 
(b)         
papildomo 1 lygio kapitalo,

(c)         
2 lygio kapitalo, kuris sudaro ne daugiau kaip
25 proc. nuosavų lėšų;   
(24)               
operacinė rizika – nuostolio dėl
netinkamų arba nepavykusių vidaus procesų, žmonių ir
sistemų arba išorės įvykių sukelta rizika, įskaitant
teisinę riziką;
(25)               
centriniai bankai – nacionaliniai centriniai bankai,
kurie yra Europos centrinių bankų sistemos nariai, ir Europos
Centrinis Bankas, jeigu nenurodyta kitaip;
(26)               
gautinų sumų sumažėjimo rizika –
rizika, kad gautinos sumos sumažės dėl kreditų
įsipareigojančiajam asmeniui grynaisiais arba negrynaisiais pinigais;
(27)               
įsipareigojimų neįvykdymo
tikimybė – tikimybė, kad per vienus metus sandorio šalis
neįvykdys įsipareigojimų;
(28)               
trečios dalies II antraštinėje dalyje
„nuostolis“ – ekonominis nuostolis, įskaitant reikšmingą diskonto
poveikį ir reikšmingas tiesiogines ir netiesiogines išlaidas, susijusias
su išieškojimu pagal priemonę;
(29)               
nuostolis dėl įsipareigojimų
neįvykdymo (angl. LGD) – pozicijos nuostolio, susidariusio dėl
sandorio šalies įsipareigojimų neįvykdymo, ir
įsipareigojimų neįvykdymo metu neapmokėtos įsipareigojimų
sumos santykis;
(30)               
perskaičiavimo veiksnys – einamuoju momentu
nepanaudotos įsipareigojimų sumos, kuri bus panaudota ir yra
nesumokėta įsipareigojimų neįvykdymo metu, ir einamuoju
momentu nepanaudotos įsipareigojimų sumos santykis;
įsipareigojimų lygis nustatomas pagal rekomenduojamą
limitą, išskyrus atvejus, kai nerekomenduojamas limitas yra didesnis;
(31)               
trečios dalies II antraštinėje dalyje
„tikėtinas nuostolis“ – dėl galimo sandorio šalies
įsipareigojimų neįvykdymo arba gautinų sumų
sumažėjimo per vienus metus tikėtinos prarasti pozicijos dalies ir
visos pozicijos vertės santykis;
(32)               
kredito rizikos mažinimas – įstaigos
naudojamos priemonės kredito rizikai, susijusiai su įstaigos
tebeturima pozicija arba pozicijomis, mažinti;
(33)               
tiesioginis kredito užtikrinimas – kredito rizikos
mažinimo būdas, kai įstaigos pozicijos kredito rizika sumažinama
įstaigai turint teisę – sandorio šalies įsipareigojimų
neįvykdymo atveju arba kitų numatytų su sandorio šalimi
susijusių kredito įvykių atvejais – panaikinti, įpareigoti
perduoti, pasiimti nuosavybėn arba pasilikti tam tikrą turtą
arba sumas, sumažinti arba pakeisti pozicijos sumą suma, kurią sudaro
skirtumas tarp pozicijos sumos ir reikalavimo įstaigai sumos;
(34)               
netiesioginis kredito užtikrinimas – kredito
rizikos mažinimo būdas, kai įstaigos pozicijos kredito rizika
sumažinama trečiosios šalies įsipareigojimu sumokėti sumą
skolininko įsipareigojimų neįvykdymo atveju arba atsitikus
kitiems nustatytiems kredito įvykiams;
(35)               
atpirkimo sandoris – bet kuris sandoris, sudarytas
laikantis sutarties, kuriai galima taikyti atpirkimo susitarimo arba
atvirkštinio atpirkimo sandorio apibrėžtį; 
(36)               
grynųjų pinigų atitikmens
priemonės – indėlio sertifikatas, obligacijos, įskaitant
padengtas obligacijas arba kitas nesubordinuotąsias priemones, kurias įstaiga
yra išleidusi, už kurias jau yra gavusi visą apmokėjimą ir už
kurias turi besąlygiškai atsilyginti nominaliąja verte; 
(37)               
pakeitimas vertybiniais popieriais – sandoris arba
schema, pagal kurią kredito rizika, susijusi su pozicija arba
pozicijų grupe, yra segmentuojama ir kuriai būdingi abu šie požymiai:
(a)         
sandorio arba schemos mokėjimai priklauso nuo
pozicijos arba pozicijų grupės kokybės;
(b)         
segmentų subordinacija lemia nuostolių
paskirstymą per sandorio arba schemos vykdymo laikotarpį;
(38)               
segmentas – sutartimi nustatytas kredito rizikos,
susijusios su viena arba keliomis pozicijomis, segmentas, kai segmento
pozicijoje esama rizikos patirti kredito nuostolį, kuris būtų
didesnis arba mažesnis už to paties dydžio poziciją kiekviename kitame
tokiame segmente, neatsižvelgiant į kredito užtikrinimą, kurį
trečiosios šalys tiesiogiai suteikia pozicijų turėtojams tame
segmente arba kituose segmentuose;
(39)               
pakeitimo vertybiniais popieriais pozicija –
pozicija pakeitimui vertybiniais popieriais;
(40)               
pakartotinis pakeitimas vertybiniais popieriais –
pakeitimas vertybiniais popieriais, kai su pagrindine pozicijų grupe
susijusi rizika yra segmentuojama ir kai bent viena iš pagrindinių
pozicijų yra pakeitimo vertybiniais popieriais pozicija;
(41)               
pakartotinio pakeitimo vertybiniais popieriais
pozicija – pozicija pakartotiniam pakeitimui vertybiniais popieriais;
(42)               
iniciatorius – vienas iš šių subjektų:
(a)         
subjektas, kuris pats arba per susijusius subjektus
tiesiogiai arba netiesiogiai dalyvavo pirminėje sutartyje, iš kurios
atsirado skolininko arba galimo skolininko prievolės arba galimos
prievolės, iš kurių susidarė pakeista vertybiniais popieriais
pozicija;
(b)         
subjektas, kuris įsigyja trečiosios
šalies pozicijas savo sąskaita ir tada jas pakeičia vertybiniais
popieriais;
(43)               
rėmėjas – įstaiga (ne iniciatorė),
kuri įsteigia ir tvarko turtu padengtų komercinių vekselių
programą arba kitą pakeitimo vertybiniais popieriais schemą,
pagal kurią perkamos pozicijos iš trečiųjų šalių
subjektų;
(44)               
kredito vertės padidinimas – sutartyje
įformintas susitarimas, pagal kurį pakeitimo vertybiniais popieriais
pozicijos kredito kokybė yra pagerinama, palyginti su ta, kokia ji
būtų, jei kredito vertės padidinimas nebūtų atliktas,
įskaitant padidinimą, kurį suteikia mažesnio prioriteto
pakeitimo vertybiniais popieriais segmentai ir kitų rūšių
kredito užtikrinimas;
(45)               
specialios paskirties pakeitimo vertybiniais
popieriais subjektas (SPPVPS) – patikėtinė korporacija arba kitas
subjektas (ne įstaiga), kurio vienintelis tikslas – atlikti pakeitimą
arba pakeitimus vertybiniais popieriais, kurio struktūra siekiama atskirti
SPPVPS prievoles nuo įstaigos iniciatorės prievolių ir kurio
naudą teikiančios dalies turėtojai turi teisę šią
dalį įkeisti arba ja apsikeisti be jokių apribojimų;
(46)               
susijusių klientų grupė – bet kuri
iš šių grupių:
(a)         
du ar keli fiziniai arba juridiniai asmenys, jeigu
nenurodyta kitaip, keliantys vieną riziką, nes vienas iš jų
tiesiogiai arba netiesiogiai kontroliuoja antrąjį arba kitus asmenis,
išskyrus atvejus, kai taikomos c punkto nuostatos;
(b)         
du ar keli fiziniai arba juridiniai asmenys,
nesusiję tokiais kontrolės santykiais, kurie numatyti a punkte, bet
kuriuos reikia laikyti keliančiais vieną riziką, nes jie taip
tarpusavyje susiję, kad, jeigu vienas iš jų turėtų finansinių
problemų, ypač finansavimo arba grąžinimo sunkumų, antrasis
arba visi kiti greičiausiai taip pat susidurtų su finansavimo arba
grąžinimo sunkumais;
(c)         
jeigu centrinės valdžios institucijos kontroliuoja
vieną arba kelis subjektus ir jeigu centrinės valdžios
institucijų rizikos pozicijai pagal 109 straipsnį priskiriamas
0 proc. rizikos koeficientas ir tos centrinės valdžios institucijos
yra suteikusios tiesioginę tokių subjektų visų
įsipareigojimų garantiją, tokia kontrolė nereiškia, kad
šios centrinės valdžios institucijos ir šie subjektai sudaro susijusių
klientų grupę. Tai
taikytina ir regioninės arba vietos valdžios institucijoms, kai
regioninės arba vietos valdžios institucijų pozicijoms pagal 110
straipsnį priskiriamas 0 proc. rizikos koeficientas ir tos
regioninės arba vietos valdžios institucijos yra suteikusios
tiesioginę tokių subjektų visų įsipareigojimų
garantiją;
(47)               
pripažintos biržos – biržos, kurios atitinka visas
šias sąlygas:
(a)         
jos yra rinka, nurodyta Europos vertybinių
popierių ir rinkų institucijos (EVPRI) pagal Direktyvos 2004/39/EB 47
straipsnį skelbiamame sąraše;
(b)         
jos turi tarpuskaitos mechanizmą, pagal
kurį sutartims, išvardytoms IV priede, taikomas kasdienės
garantinės įmokos reikalavimas, kuriuo, kompetentingų
institucijų nuomone, suteikiama tinkama apsauga;
(48)               
savo nuožiūra sukauptos pensijų
lėšos – didesnė pensijų išmoka, kurią darbuotojui savo
nuožiūra įstaiga suteikia kaip to darbuotojo kintamojo atlyginimo
paketo dalį ir į kurią neįeina darbuotojui suteikiamos
sukauptos išmokos pagal bendrovės pensijų sistemą;
(49)               
dalyvavimas valdant įmonės kapitalą
– 1978 m. liepos 25 d. Ketvirtosios Tarybos direktyvos 78/660/EEB
dėl tam tikrų tipų bendrovių metinių
atskaitomybių[19]
17 straipsnio pirmame sakinyje apibrėžti bendrovės įsigyti
kitų bendrovių akcijų paketai arba tiesioginė ar
netiesioginė 20 proc. ar daugiau balsavimo teisių
įmonėje arba įmonės kapitalo nuosavybė;
(50)               
trečios dalies II antraštinėje dalyje
„pozicija“ – turto arba nebalansinis straipsnis;
(51)               
hipotekinė vertė – nekilnojamojo turto
vertė, kuri nustatoma atlikus apdairų būsimos turto paklausos
rinkoje vertinimą atsižvelgiant į turto ilgaamžiškumo aspektus,
įprastas ir vietos rinkos sąlygas bei dabartinę ir
alternatyvią tinkamą turto paskirtį; 
(52)               
nekilnojamojo turto atveju „rinkos vertė“ –
nustatyta suma, kurią turto vertinimo dieną turtą ketinantis
įsigyti pirkėjas galėtų sumokėti už tą turtą
jį ketinančiam parduoti pardavėjui pagal normaliomis
aplinkybėmis tarp nesusijusių šalių sudarytą sandorį,
kai kiekviena iš šalių veikia sąmoningai, apdairiai ir niekieno
neverčiama;
(53)               
atitinkama apskaitos sistema – apskaitos
taisyklės, kurios įstaigai taikomos pagal 2002 m. liepos
19 d. Europos Parlamento ir Tarybos reglamentą (EB)
Nr. 1606/2002 dėl tarptautinių apskaitos standartų taikymo[20] ir 1986 m. gruodžio
8 d. Tarybos direktyvą 86/635/EEB dėl bankų ir kitų
finansų įstaigų metinės finansinės atskaitomybės
ir konsoliduotos finansinės atskaitomybės[21];
(54)               
vienų metų įsipareigojimų
neįvykdymo rodiklis – įsipareigojimų neįvykdymo atvejų
skaičiaus per laikotarpį, kuris prasideda prieš vienus metus iki T
datos, ir įsipareigojančiųjų asmenų, tam rangui arba
grupei priskirtų prieš vienus metus iki tos datos, skaičiaus
santykis;
(55)               
spekuliacinis nekilnojamojo turto finansavimas –
paskolos, kurios suteikiamos tokiam turtui arba su tokiu turtu susijusiai žemei
įsigyti, tvarkyti arba užstatyti ketinant pelningai parduoti;
(56)               
atpirkimo susitarimas, arba atvirkštinio atpirkimo
sandoris – bet koks susitarimas, pagal kurį įstaiga arba
įstaigos sandorio šalis perduoda vertybinius popierius, biržos prekes ar
garantuotas teises į:
(a)         
vertybinių popierių ar biržos prekių
nuosavybės teisę, jeigu tokią garantiją suteikia pripažinta
birža, turinti teises į minėtus vertybinius popierius ar biržos
prekes, ir pagal kurį įstaiga negali perduoti arba įkeisti tam
tikrų vertybinių popierių arba biržos prekių daugiau kaip
vienai sandorio šaliai vienu metu, įsipareigodama juos atpirkti;
(b)         
tos pačios rūšies vertybinių
popierių ar biržos prekių pakaitalus už nustatytą kainą tam
tikrą datą ateityje, kurią pardavėjas jau yra nurodęs
arba dar nurodys; vertybinius popierius arba biržos prekes parduodančiai
įstaigai tai yra atpirkimo sandoris, o juos perkančiai įstaigai
– atvirkštinis atpirkimo sandoris;
(57)               
finansinės priemonės – bet kuri iš
šių priemonių:
(a)         
sutartis, dėl kurios viena šalis įgyja
finansinį turtą, o kita – finansinį įsipareigojimą
arba kitos šalies nuosavo kapitalo priemonę;
(b)         
bet kuri Direktyvos 2004/39/EB I priedo C skyriuje
nurodyta priemonė;
(c)         
išvestinė finansinė priemonė;
(d)         
pirminė finansinė priemonė;
(e)         
pinigų rinkos priemonė.
Visos a–c punktuose nurodytos priemonės yra
finansinės priemonės tik tada, jei jų vertė randasi iš
pagrindinės finansinės priemonės arba kito pagrindinio
straipsnio kainos, normos arba indekso;
(58)               
pradinis kapitalas – nuosavų lėšų
dydis ir tipai, kurie kredito įstaigoms nurodyti Direktyvos [įrašo
Leidinių biuras] 12 straipsnyje, o investicinėms įmonėms –
tos direktyvos IV antraštinėje dalyje;
(59)               
prekybos tikslais laikomos pozicijos – bet kuri iš
šių pozicijų:
(a)         
savos pozicijos ir pozicijos, atsiradusios dėl
klientų aptarnavimo ir rinkos formavimo;
(b)         
pozicijos, kurias ketinama per trumpą
laiką perparduoti;
(c)         
pozicijos, kuriose ketinama gauti pelno dėl
dabartinių arba tikėtinų pirkimo ir pardavimo kainų
skirtumų arba dėl kitų kainų ar palūkanų
normų pasikeitimų;
(60)               
patronuojančioji įmonė:
(a)         
patronuojančioji įmonė, kaip
apibrėžta Direktyvos 83/349/EEB 1 ir 2 straipsniuose; 
(b)         
Direktyvos [įrašo Leidinių biuras] VII
antraštinės dalies 3 skyriaus II skirsnyje ir 4 skyriuje, VIII
antraštinėje dalyje ir šio reglamento V dalyje tai patronuojančioji
įmonė, kaip apibrėžta Direktyvos 83/349/EEB 1 straipsnio 1
dalyje, taip pat bet kuri įmonė, kuri veiksmingai daro lemiamą
poveikį kitai įmonei;
(61)               
patronuojamoji įmonė:
(a)         
patronuojamoji įmonė, kaip apibrėžta
Direktyvos 83/349/EEB 1 ir 2 straipsniuose; 
(b)         
patronuojamoji įmonė, kaip apibrėžta
Direktyvos 83/349/EEB 1 straipsnio 1 dalyje, ir bet kuri įmonė,
kuriai patronuojančioji įmonė veiksmingai daro lemiamą
poveikį.
Visos patronuojamųjų įmonių
patronuojamosios įmonės taip pat laikomos pirmosios visas šias
įmones patronuojančios įmonės patronuojamosiomis
įmonėmis;
(62)               
prekybos knyga – visos įstaigos
finansinių priemonių ir biržos prekių pozicijos, kurios laikomos
prekybos tikslais arba siekiant apdrausti nuo rizikos prekybos tikslais
laikomas pozicijas;
(63)               
finansų kontroliuojančioji bendrovė –
finansų įstaiga, kurios visos arba beveik visos patronuojamosios
įmonės yra įstaigos arba finansų įstaigos, iš
kurių bent viena yra įstaiga, ir kuri nėra mišrią
veiklą vykdanti finansų kontroliuojančioji bendrovė, kaip
apibrėžta Direktyvos 2002/87/EB[22]
2 straipsnio 15 dalyje;
(64)               
patronuojančioji įstaiga valstybėje
narėje – įstaiga, turinti patronuojamąją įmonę,
kuri yra įstaiga arba finansų įstaiga, arba dalyvaujanti valdant
tokios įstaigos kapitalą ir kuri pati nėra kitos įstaigos,
gavusios veiklos leidimą toje pačioje valstybėje narėje,
finansų kontroliuojančiosios bendrovės arba mišrią
veiklą vykdančios finansų kontroliuojančiosios
bendrovės, įsteigtos toje pačioje valstybėje narėje,
patronuojamoji įmonė;
(65)               
ES patronuojančioji įstaiga –
patronuojančioji įstaiga, kuri nėra kitos įstaigos,
gavusios veiklos leidimą bet kurioje valstybėje narėje, arba
finansų kontroliuojančiosios bendrovės arba mišrią
veiklą vykdančios finansų kontroliuojančiosios bendrovės,
įsteigtos bet kurioje valstybėje narėje, patronuojamoji įmonė;
(66)               
patronuojančioji finansų
kontroliuojančioji bendrovė valstybėje narėje –
finansų kontroliuojančioji bendrovė, kuri pati nėra
įstaigos, gavusios veiklos leidimą toje pačioje valstybėje narėje,
arba finansų kontroliuojančiosios bendrovės arba mišrią veiklą
vykdančios finansų kontroliuojančiosios bendrovės,
įsteigtos toje pačioje valstybėje narėje, patronuojamoji
įmonė;
(67)               
ES patronuojančioji finansų
kontroliuojančioji bendrovė – patronuojančioji finansų
kontroliuojančioji bendrovė, kuri nėra įstaigos, gavusios
veiklos leidimą bet kurioje valstybėje narėje, arba finansų
kontroliuojančiosios bendrovės arba mišrią veiklą
vykdančios finansų kontroliuojančiosios bendrovės,
įsteigtos bet kurioje valstybėje narėje, patronuojamoji
įmonė;
(68)               
patronuojančioji mišrią veiklą
vykdanti finansų kontroliuojančioji bendrovė valstybėje
narėje – mišrią veiklą vykdanti finansų
kontroliuojančioji bendrovė, kuri pati nėra kredito
įstaigos, gavusios veiklos leidimą toje pačioje valstybėje
narėje, arba finansų kontroliuojančiosios bendrovės arba
mišrią veiklą vykdančios finansų kontroliuojančiosios
bendrovės, įsteigtos toje pačioje valstybėje narėje,
patronuojamoji įmonė;
(69)               
ES patronuojančioji mišrią veiklą
vykdanti finansų kontroliuojančioji bendrovė –
patronuojančioji mišrią veiklą vykdanti finansų
kontroliuojančioji bendrovė, kuri nėra kredito įstaigos,
gavusios veiklos leidimą bet kurioje valstybėje narėje, arba
kitos finansų kontroliuojančiosios bendrovės arba mišrią
veiklą vykdančios finansų kontroliuojančiosios
bendrovės, įsteigtos bet kurioje valstybėje narėje,
patronuojamoji įmonė;
(70)               
 terminas „daugiašalė
prekybos sistema“ reiškia tą patį, kaip nurodyta Direktyvos
2004/39/EB 4 straipsnio 15 dalyje;
(71)               
mišrią veiklą vykdanti
kontroliuojančioji bendrovė – patronuojančioji įmonė,
kuri nėra finansų kontroliuojančioji bendrovė ar
įstaiga arba mišrią veiklą vykdanti finansų
kontroliuojančioji bendrovė, kurios bent viena iš
patronuojamųjų įmonių yra įstaiga;
(72)               
artimi ryšiai – padėtis, kai du arba keli
fiziniai arba juridiniai asmenys yra susiję kuriuo nors iš šių
būdų:
(a)         
tiesiogiai arba kontrolės būdu dalyvauja
valdant kapitalą, turėdami ne mažiau kaip 20 proc.
įmonės balsavimo teisių arba kapitalo;
(b)         
kontrolės ryšiais;
(c)         
tuo, kad abu arba visi yra ilgam laikui susieti su
tuo pačiu trečiuoju asmeniu kontrolės ryšiais;
(73)               
pagrindinė sandorio šalis – juridinis asmuo,
kuris tampa sandorio šalių tarpininku vienoje ar daugiau finansų
rinkų ir kartu tampa pirkėju iš visų pardavėjų ir
pardavėju visiems pirkėjams;
(74)               
įsipareigojimų neįvykdymo fondas –
pagrindinės sandorio šalies įsteigtas fondas, kurio tikslas –
tarpusavyje paskirstyti pagrindinės sandorio šalies dėl vieno arba
kelių jos tarpuskaitos narių įsipareigojimų neįvykdymo
arba nemokumo patirtus nuostolius, jeigu tų tarpuskaitos narių
sumokėtų garantinių įmokų ir įmokų į
įsipareigojimų neįvykdymo fondą nepakanka nuostoliams
padengti;
(75)               
prekybos pozicija – pozicijų, kurios susidaro
dėl pagrindinei sandorio šaliai pateikto turto, rinkos vertės
pozicijų su pagrindine sandorio šalimi ir galimų būsimų
pozicijų su pagrindine sandorio šalimi suma;
(76)               
terminas „draudimo įmonė“ reiškia tą
patį, kaip nurodyta Direktyvos 2009/138/EB 13 straipsnio 1 dalyje;
(77)               
terminas „mišrią veiklą vykdanti draudimo
kontroliuojančioji bendrovė“ reiškia tą patį, kaip nurodyta
Direktyvos 2009/138/EB 212 straipsnio 1 dalies g punkte;
(78)               
terminas „perdraudimo įmonė“ reiškia
tą patį, kaip nurodyta Direktyvos 2009/138/EB 13 straipsnio 4 dalyje;
(79)               
terminas „trečiosios šalies draudimo
įmonė“ reiškia tą patį, kaip nurodyta Direktyvos
2009/138/EB 13 straipsnio 3 dalyje; 
(80)               
terminas „trečiosios šalies perdraudimo
įmonė“ reiškia tą patį, kaip nurodyta Direktyvos
2009/138/EB 13 straipsnio 6 dalyje;
(81)               
reguliuojama rinka – rinka, nurodyta Europos
vertybinių popierių ir rinkų institucijos (EVPRI) pagal
Direktyvos 2004/39/EB 47 straipsnį skelbiamame sąraše;
(82)               
valdymo organas – įstaigos valdymo organas,
kuris atlieka priežiūros ir valdymo funkcijas, kuriam priklauso galutinio
sprendimo teisė ir kuris turi įgaliojimus nustatyti įstaigos
strategiją, tikslus ir bendrą veiklos kryptį. Prie valdymo organo priskiriami asmenys, kurie
veiksmingai vadovauja įstaigos veiklai;
(83)               
„valdymo organas atlieka priežiūros
funkciją“ reiškia, kad valdymo organas atlikdamas priežiūros
funkciją prižiūri vadovybės sprendimų priėmimo
procesą ir vykdo to proceso stebėseną;
(84)               
vadovybė – asmenys, kurie vykdo
vykdomąsias funkcijas įstaigoje ir kurie yra atsakingi ir valdymo
organui atskaitingi už kasdienį įstaigos valdymą;
(85)               
mišrią veiklą vykdanti finansų
kontroliuojančioji bendrovė – patronuojančioji įmonė,
kuri nėra reguliuojamasis subjektas ir kuri kartu su savo
patronuojamosiomis įmonėmis, kurių bent viena yra
reguliuojamasis subjektas, kurio pagrindinė buveinė yra
Sąjungoje, ir su kitais subjektais sudaro finansinį konglomeratą;
(86)               
finansinis svertas – įstaigos turto,
nebalansinių įsipareigojimų ir neapibrėžtųjų
įsipareigojimų sumokėti, įvykdyti įsipareigojimą
arba pateikti užtikrinimo priemonę, įskaitant prievoles dėl
gauto finansavimo, prisiimtų įsipareigojimų, išvestinių
finansinių priemonių arba atpirkimo sandorių, bet
neįskaitant prievolių, kurių vykdymas užtikrinamas tik
įstaigą likviduojant, ir tos įstaigos nuosavų
lėšų santykis.
II antraštinė dalis
Reikalavimų taikymo lygis
1 skyrius
Individualus reikalavimų taikymas
5 straipsnis
Bendrieji principai
1.                      
Įstaigos individualiai laikosi
antroje–penktoje dalyse nustatytų įpareigojimų.
2.                      
Kiekviena įstaiga, kuri nėra nei
patronuojamoji įmonė valstybėje narėje, kurioje jai
išduotas veiklos leidimas ir vykdoma jos priežiūra, nei
patronuojančioji įmonė, ir kiekviena įstaiga, kuriai
netaikoma konsoliduota priežiūra pagal 17 straipsnį, individualiai
laikosi 84 straipsnyje nustatytų įpareigojimų.
3.                      
Kiekviena įstaiga, kuri nėra nei
patronuojančioji, nei patronuojamoji įmonė, ir kiekviena
įstaiga, kuriai netaikoma konsoliduota priežiūra pagal 17
straipsnį, individualiai laikosi aštuntoje dalyje nustatytų
įpareigojimų.
4.                      
Įstaigos, išskyrus investicines įmones,
kurios neturi leidimo teikti Direktyvos 2004/39/EB I priedo A skirsnio 3 ir 6
punktuose išvardytas investicines paslaugas, individualiai laikosi 401 ir 403
straipsniuose nustatytų įpareigojimų.
5.                      
Įstaigos individualiai laikosi septintoje
dalyje nustatytų įpareigojimų.
6 straipsnis
Nuo individualaus rizikos ribojimo reikalavimų
taikymo leidžianti nukrypti nuostata
1.                      
Kompetentingos institucijos gali netaikyti 5
straipsnio 1 dalies kuriai nors įstaigos patronuojamajai įmonei,
jeigu atitinkama valstybė narė ir patronuojamajai įmonei, ir
įstaigai išduoda veiklos leidimus ir vykdo jų priežiūrą ir
jeigu patronuojamoji įmonė yra įtraukta į konsoliduotą
įstaigos, kuri yra patronuojančioji įmonė,
priežiūrą ir įvykdomos visos toliau išvardytos sąlygos,
siekiant užtikrinti, kad nuosavos lėšos būtų tinkamai
paskirstytos tarp patronuojančiosios ir patronuojamųjų
įmonių:
(a)         
šiuo metu nėra ir nenumatoma esminių
praktinių ar teisinių kliūčių jos
patronuojančiajai įmonei greitai pervesti nuosavas lėšas ar
padengti įsipareigojimus;
(b)         
arba patronuojančioji įmonė
įrodo kompetentingai institucijai, kad rizikos ribojimo požiūriu ji
tinkamai valdo patronuojamąją įmonę ir, kompetentingai
institucijai leidus, yra pareiškusi, kad užtikrina patronuojamosios
įmonės įsipareigojimų įvykdymą, arba
patronuojamosios įmonės rizika nėra svarbi;
(c)         
patronuojamoji įmonė yra įtraukta
į patronuojančiosios įmonės rizikos įvertinimo, nustatymo
ir kontrolės procedūras; 
(d)         
patronuojančiajai įmonei priklauso
daugiau kaip 50 % balsavimo teisių, kurias suteikia turimos
patronuojamosios įmonės kapitalo akcijos, arba patronuojančioji
įmonė turi teisę skirti arba nušalinti daugumą
patronuojamosios įmonės valdymo organo narių.
2.                      
Kompetentingos institucijos gali pasinaudoti 1
dalyje numatyta galimybe, kai patronuojančioji įmonė yra
finansų kontroliuojančioji bendrovė arba mišrią veiklą
vykdanti finansų kontroliuojančioji bendrovė, įsteigta toje
pačioje valstybėje narėje kaip įstaiga, su sąlyga, kad
jai taikoma tokia pati priežiūra kaip įstaigoms, ypač 10
straipsnio 1 dalyje nustatyti standartai.
3.                      
Kompetentingos institucijos gali netaikyti 5
straipsnio 1 dalies patronuojančiajai įmonei valstybėje
narėje, jeigu atitinkama valstybė narė išduoda tai įstaigai
veiklos leidimą ir vykdo jos priežiūrą ir jeigu jai taikoma
konsoliduota priežiūra ir įvykdomos visos toliau išvardytos
sąlygos, siekiant užtikrinti, kad nuosavos lėšos būtų
tinkamai paskirstytos tarp patronuojančiosios ir patronuojamųjų
įmonių:
(a)         
einamuoju momentu nėra ir nenumatoma
esminių praktinių ar teisinių kliūčių
patronuojančiajai įmonei valstybėje narėje greitai pervesti
nuosavas lėšas ar padengti įsipareigojimus;
(b)         
patronuojančioji įmonė
valstybėje narėje yra įtraukta į konsoliduotai
priežiūrai reikalingo rizikos įvertinimo, nustatymo ir kontrolės
procedūras.
Kompetentinga institucija, kuri pasinaudoja šios
dalies nuostatomis, informuoja visų kitų valstybių narių
kompetentingas institucijas.
7 straipsnis
Nuo individualaus likvidumo reikalavimų taikymo
leidžianti nukrypti nuostata
1.                      
Kompetentingos institucijos 401 straipsnio iš
dalies arba visai netaiko patronuojančiajai įmonei ir visoms arba kai
kurioms jos patronuojamosioms įmonėms Europos Sąjungoje ir jas
prižiūri kaip vieną likvidumo pogrupį tol, kol jos atitinka
visas šias sąlygas:
(a)         
patronuojančioji įmonė 401 ir 403
straipsniuose nustatytus įpareigojimus vykdo konsoliduotai arba, jeigu ES
patronuojančioji įmonė į pogrupį neįeina, iš
dalies konsoliduotai;
(b)         
patronuojančioji įmonė visą
laiką stebi ir prižiūri visų grupei arba pogrupiui
priklausančių įstaigų, kurios atleistos nuo tų
reikalavimų laikymosi, likvidumo pozicijas;
(c)         
įstaigos yra sudariusios sutartis, kuriose
numatytas laisvas lėšų judėjimas tarp jų joms suteikia
galimybę įvykdyti individualius ir bendrus įsipareigojimus,
suėjus jų terminui;
(d)         
einamuoju momentu nėra arba nenumatoma
esminių praktinių ar teisinių kliūčių c punkte
nurodytoms sutartims įvykdyti.
2.                      
Jeigu visos vieno likvidumo pogrupio įstaigos
veiklos leidimus gauna toje pačioje valstybėje narėje, 1
dalį taiko tos valstybės narės kompetentingos institucijos.
Jeigu visos vieno likvidumo pogrupio įstaigos
veiklos leidimus gauna keliose valstybėse narėse, 1 dalis taikoma tik
tada, kai įvykdoma 19 straipsnyje nustatyta procedūra ir tik toms
įstaigoms, kurių kompetentingos institucijos sutaria dėl
šių aspektų:
(a)         
organizacinės struktūros tinkamumo ir
likvidumo rizikos vertinimo, kaip to reikalaujama Direktyvos [įrašo
Leidinių biuras] 84 straipsnyje; 
(b)         
pogrupyje reikalaujamo turėti likvidžiojo
turto sumų paskirstymo, vietos ir nuosavybės;
(c)         
įstaigų, kurioms nuspręsta netaikyti
401 straipsnio, reikalaujamos turėti minimalios likvidžiojo turto sumos; 
(d)         
poreikio nustatyti griežtesnius parametrus, negu
nustatyta šeštos dalies III antraštinėje dalyje.
Kompetentingos institucijos 1 dalį taip pat
gali taikyti įstaigoms, kurios priklauso tai pačiai institucinei
užtikrinimo sistemai, nurodytai 108 straipsnio 7 dalies b punkte, jeigu jos
atitinka visas 108 straipsnio 7 dalyje nustatytas sąlygas. Tokiu atveju kompetentingos institucijos nustato
vieną iš įstaigų, kuriai nuspręsta netaikyti
reikalavimų vykdyti 401 straipsnį, remdamosi konsoliduota vieno
likvidumo pogrupio visų įstaigų būkle.
3.                      
Jeigu pagal 1 dalį nusprendžiama netaikyti
reikalavimų, kompetentingos institucijos taip pat gali nuspręsti
netaikyti 403 straipsnio.
8 straipsnis
Individualus konsolidavimo metodas
1.                      
Laikydamosi šio straipsnio 2 ir 3 dalių ir
Direktyvos [įrašo Leidinių biuras] 134 straipsnio 3 dalies, kompetentingos
institucijos konkrečiu atveju gali leisti patronuojančiosioms
įstaigoms įtraukti į savo reikalavimo pagal 5 straipsnio 1
dalį apskaičiavimą tas patronuojamąsias įmones, kurios
atitinka 6 straipsnio 1 dalies c ir d punktų sąlygas ir kurių
esminės pozicijos ar esminiai įsipareigojimai yra susiję su ta
patronuojančiąja įstaiga.
2.                      
1 dalyje numatyti veiksmai leidžiami tik tada, kai
patronuojančioji įstaiga kompetentingoms institucijoms visiškai
įrodo aplinkybes ir priemones, įskaitant teisines priemones, dėl
kurių šiuo metu nėra ir nenumatoma esminių praktinių ar
teisinių kliūčių patronuojamajai įmonei greitai
pervesti nuosavas lėšas ar padengti įsipareigojimus savo
patronuojančiajai įmonei, suėjus terminui.
3.                      
Jeigu kompetentinga institucija naudojasi 1 dalyje
įtvirtinta teise, ji reguliariai, ne rečiau kaip kartą per metus
informuoja visų kitų valstybių narių kompetentingas
institucijas apie tai, kad taikoma 1 dalis, taip pat apie 2 dalyje nurodytas
aplinkybes ir priemones. Jeigu
patronuojamoji įmonė yra trečiojoje šalyje, kompetentingos
institucijos tą pačią informaciją pateikia ir šios
trečiosios šalies kompetentingoms institucijoms.
9 straipsnis
Reikalavimų netaikymas centrinės įstaigos
nuolatos kontroliuojamoms kredito įstaigoms
Kompetentingos
institucijos gali netaikyti antroje–ketvirtoje ir šeštoje–aštuntoje dalyse
nustatytų reikalavimų toje pačioje valstybėje narėje
veikiančiai vienai ar daugiau kredito įstaigų, kurias nuolat
kontroliuoja centrinė įstaiga, kuri jas prižiūri ir yra
įsteigta toje pačioje valstybėje narėje, jeigu
nacionalinės teisės aktuose numatyti visi šie aspektai:
(a)                   
centrinė ir kontroliuojamos įstaigos
bendrai ir individualiai atsako už įsipareigojimus arba jei centrinė
įstaiga visiškai garantuoja savo kontroliuojamos įstaigos įsipareigojimus;
(b)                   
centrinės įstaigos ir visų jos
kontroliuojamų įstaigų mokumas bei likvidumas yra
prižiūrimi bendrai, remiantis konsoliduotosiomis tų įstaigų
ataskaitomis;
(c)                   
centrinės įstaigos vadovybė turi
įgaliojimus duoti nurodymus kontroliuojamų įstaigų vadovams.
2 skyrius
Rizikos ribojimu pagrįstas konsolidavimas
1 skirsnis
konsoliduotas
reikalavimų taikymas 
10 straipsnis
Bendrosios sąlygos
1.                      
Patronuojančiosios įstaigos
valstybėje narėje 16 straipsnyje nurodyta apimtimi ir būdu
laikosi antroje–ketvirtoje ir septintoje dalyse nustatytų
įpareigojimų, remdamosi savo konsoliduota būkle.
2.                      
Patronuojančiosios finansų
kontroliuojančiosios bendrovės arba patronuojančiosios
mišrią veiklą vykdančios finansų kontroliuojančiosios
bendrovės valstybėje narėje kontroliuojamos įstaigos 16
straipsnyje nurodyta apimtimi ir būdu laikosi antroje–ketvirtoje ir
septintoje dalyse nustatytų reikalavimų, remdamosi tos finansų
kontroliuojančiosios bendrovės arba mišrią veiklą
vykdančios finansų kontroliuojančiosios bendrovės
konsoliduota būkle.
Kai patronuojančioji finansų
kontroliuojančioji bendrovė arba patronuojančioji mišrią
veiklą vykdanti finansų kontroliuojančioji bendrovė
valstybėje narėje kontroliuoja daugiau kaip vieną įstaigą,
pirma pastraipa taikoma tik tai įstaigai, kurios konsoliduota
priežiūra vykdoma pagal Direktyvos [įrašo Leidinių biuras] 106
straipsnį.
3.                      
ES patronuojančiosios įstaigos, ES
patronuojančiosios finansų kontroliuojančiosios bendrovės
kontroliuojamos įstaigos ir ES patronuojančiosios mišrią
veiklą vykdančios finansų kontroliuojančiosios
bendrovės kontroliuojamos įstaigos laikosi 401 ir 403 straipsniuose
nustatytų įpareigojimų, remdamosi konsoliduota tos
patronuojančiosios įstaigos, finansų kontroliuojančiosios
bendrovės arba mišrią veiklą vykdančios finansų
kontroliuojančiosios bendrovės būkle, jeigu grupei priklauso
viena arba daugiau kredito įstaigų arba investicinių
įmonių, gavusių leidimą teikti Direktyvos 2004/39/EB I
priedo A skirsnio 3 ir 6 punktuose išvardytas investicines paslaugas.
4.                      
Jeigu taikomas 9 straipsnis, tame straipsnyje
nurodyta centrinė įstaiga laikosi antros–ketvirtos ir septintos
dalių reikalavimų, remdamasi konsoliduota centrinės
įstaigos būkle. 16
straipsnis taikomas centrinei įstaigai ir kontroliuojamos įstaigos
yra laikomos centrinės įstaigos patronuojamosiomis
įmonėmis.
11 straipsnis
Finansų kontroliuojančioji bendrovė arba
mišrią veiklą vykdanti finansų kontroliuojančioji
bendrovė, turinti ir patronuojamąją kredito įstaigą,
ir patronuojamąją investicinę įmonę
Jeigu bent viena finansų kontroliuojančiosios
bendrovės arba mišrią veiklą vykdančios finansų
kontroliuojančiosios bendrovės patronuojamoji įmonė yra
kredito įstaiga ir bent viena – investicinė įmonė,
reikalavimai, taikomi pagal finansų kontroliuojančiosios
bendrovės arba mišrią veiklą vykdančios finansų
kontroliuojančiosios bendrovės konsoliduotą būklę, yra
taikomi kredito įstaigai.
12 straipsnis
Konsoliduoto duomenų atskleidimo reikalavimai
1.                      
ES patronuojančiosios įstaigos vykdo
aštuntoje dalyje nustatytus įpareigojimus, remdamosi savo konsoliduota
būkle.
ES patronuojančiųjų
įstaigų svarbios patronuojamosios įmonės atskleidžia 424,
425, 435 ir 436 straipsniuose nurodytą informaciją individualiai arba
iš dalies konsoliduotai.
2.                      
ES patronuojančiosios finansų
kontroliuojančiosios bendrovės arba ES patronuojančiosios
mišrią veiklą vykdančios finansų kontroliuojančiosios
bendrovės kontroliuojamos įstaigos aštuntoje dalyje nustatytus
įpareigojimus vykdo remdamosi tos finansų kontroliuojančiosios
bendrovės arba mišrią veiklą vykdančios finansų kontroliuojančiosios
bendrovės konsoliduota būkle.
ES patronuojančiųjų finansų
kontroliuojančiųjų bendrovių arba ES
patronuojančiųjų mišrią veiklą vykdančių
kontroliuojančiųjų bendrovių svarbios patronuojamosios
įmonės atskleidžia 424, 425, 435 ir 436 straipsniuose nurodytą
informaciją individualiai arba iš dalies konsoliduotai.
3.                      
1 ir 2 dalys visa apimtimi arba iš dalies
netaikomos ES patronuojančiosioms įstaigoms, ES
patronuojančiosios finansų kontroliuojančiosios bendrovės
arba ES patronuojančiosios mišrią veiklą vykdančios
finansų kontroliuojančiosios bendrovės kontroliuojamoms
įstaigoms, kurios yra įtrauktos į atitinkamus atskleidžiamus
duomenis, kuriuos konsoliduotai teikia trečiojoje šalyje įsteigta
patronuojančioji įmonė.
4.           Jeigu
taikomas 9 straipsnis, tame straipsnyje nurodyta centrinė įstaiga
aštuntos dalies reikalavimus vykdo remdamasi konsoliduota centrinės
įstaigos būkle. 16
straipsnio 1 dalis taikoma centrinei įstaigai ir kontroliuojamos
įstaigos yra laikomos centrinės įstaigos patronuojamosiomis
įmonėmis.
13 straipsnis
Konsoliduotas penktos dalies reikalavimų taikymas 
1.                      
Patronuojančiosios įmonės ir jų
patronuojamosios įmonės, kurioms taikomas šis reglamentas, penktoje
dalyje nustatytus įpareigojimus vykdo konsoliduotai arba iš dalies
konsoliduotai, užtikrindamos, kad jų priemonės, procesai ir
mechanizmai, kurių reikalaujama pagal tas nuostatas, būtų
nuoseklūs ir tinkamai integruoti ir kad būtų galima pateikti bet
kuriuos priežiūrai svarbius duomenis ir informaciją. Visų pirma jos užtikrina, kad patronuojamosios
įmonės, kurioms šis reglamentas netaikomas, įgyvendintų
priemones, procesus ir mechanizmus, kuriais užtikrinama atitiktis šioms
nuostatoms.
2.                      
Jeigu 394 arba 395 straipsnio reikalavimai
pažeidžiami trečiojoje šalyje įsteigto subjekto, kuris konsoliduojamas
pagal 16 straipsnį, lygmeniu ir jeigu pažeidimas yra reikšmingas,
palyginti su bendru grupės rizikos pobūdžiu, įstaigos,
konsoliduotai arba iš dalies konsoliduotai taikydamos 87 straipsnį taiko
papildomą rizikos koeficientą pagal 396 straipsnį.
3.                      
Pagal penktą dalį kylantys
įpareigojimai dėl patronuojamųjų įmonių, kurioms
pačioms šis reglamentas netaikomas, netaikomi, jeigu ES
patronuojančioji įstaiga arba įstaigos, kurias kontroliuoja ES
patronuojančioji finansų kontroliuojančioji bendrovė arba
ES patronuojančioji mišrią veiklą vykdanti finansų
kontroliuojančioji bendrovė, gali kompetentingoms institucijoms
įrodyti, kad pagal trečiosios šalies, kurioje įsteigta
patronuojamoji įmonė, įstatymus penktą dalį taikyti
neteisėta.
14 straipsnis
Nuo investicinių įmonių grupėms
konsoliduotai taikomų nuosavų lėšų poreikio
reikalavimų taikymo leidžianti nukrypti nuostata
1.                      
Kompetentingos institucijos, vykdančios
konsoliduotą grupių priežiūrą tam tikrais atvejais gali
konsoliduotai netaikyti nuosavų lėšų poreikio reikalavimų,
jeigu įvykdomos šios sąlygos:
(a)         
kiekviena tokiai grupei priklausanti ES
investicinė įmonė taiko alternatyvų bendros rizikos
pozicijos skaičiavimo būdą, nurodytą 90 straipsnio 2
dalyje; 
(b)         
visos tokiai grupei priklausančios
investicinės įmonės priklauso 90 straipsnio 1 dalyje ir 91
straipsnio 1 dalyje nurodytoms kategorijoms;
(c)         
kiekviena tokiai grupei priklausanti ES
investicinė įmonė individualiai atitinka 90 straipsnyje
nustatytus reikalavimus ir kartu iš savo bendro 1 lygio nuosavo kapitalo
atskaito visus neapibrėžtuosius įsipareigojimus investicinėms
įmonėms, finansų įstaigoms, turto valdymo bendrovėms
ir papildomas paslaugas teikiančioms įmonėms, kurie antraip
būtų konsoliduojami;
(d)         
bet kurios finansų kontroliuojančiosios
bendrovės, kuri yra bet kurios tokiai grupei priklausančios
investicinės įmonės patronuojančioji finansų
kontroliuojančioji bendrovė valstybėje narėje, turimas
kapitalas yra ne mažesnis už šių elementų sumą: 
i)        24 straipsnio 1 dalyje, 48 straipsnio 1 dalyje ir 59 straipsnio 1
dalyje nurodytų straipsnių;
ii)       visų kapitalo dalių,
subordinuotųjų reikalavimų ir priemonių, nurodytų 33
straipsnio 1 dalies h ir i punktuose, 53 straipsnio 1 dalies c ir d punktuose
ir 63 straipsnio 1 dalies c ir d punktuose, turimų investicinėse
įmonėse, finansų įstaigose, turto valdymo bendrovėse
ir papildomas paslaugas teikiančiose įmonėse, kurie antraip
būtų konsoliduojami, visos buhalterinės vertės sumos; taip pat
iii)      bendros neapibrėžtųjų įsipareigojimų
investicinėms įmonėms, finansų įstaigoms, turto
valdymo bendrovėms ir papildomas paslaugas teikiančioms
įmonėms, kurie antraip būtų konsoliduojami, sumos;
(e)         
grupei nepriklauso kredito įstaigos.
Jeigu įvykdomos pirmoje pastraipoje
nustatytos sąlygos, kiekviena ES investicinė įmonė turi
turėti tai grupei priklausančių finansų
kontroliuojančiųjų bendrovių, investicinių
įmonių, finansų įstaigų, turto valdymo bendrovių
ir papildomas paslaugas teikiančių įmonių kapitalo šaltinių
ir finansavimo stebėsenos ir kontrolės sistemas.
2.                      
Kompetentingos institucijos reikalavimų taip
pat gali netaikyti, jeigu finansų kontroliuojančiosios bendrovės
turi mažesnę nuosavų lėšų sumą, negu apskaičiuota
pagal 1 dalies d punktą, bet ne mažesnę už tą, kuri gaunama
sudėjus nuosavų lėšų poreikį, taikomą atskirai
kiekvienai investicinei įmonei, finansų įstaigai, turto valdymo
bendrovei ir papildomas paslaugas teikiančiai įmonei, kuris antraip
būtų konsoliduojamas, ir visus neapibrėžtuosius
įsipareigojimus investicinėms įmonėms, finansų
įstaigoms, turto valdymo bendrovėms ir papildomas paslaugas teikiančioms
įmonėms, kurie antraip būtų konsoliduojami. Pagal šią dalį
trečiųjų šalių investicinėms įmonėms,
finansų įstaigoms, turto valdymo bendrovėms ir papildomas
paslaugas teikiančioms įmonėms taikomi nuosavų
lėšų poreikio reikalavimai yra sąlyginiai nuosavų
lėšų poreikio reikalavimai.
15 straipsnis
Investicinių įmonių, kurioms nuosavų
lėšų poreikio reikalavimai netaikomi konsoliduotai, priežiūra 
Investicinės įmonės,
priklausančios atitinkamai grupei, kuriai taikoma 14 straipsnyje numatyta
išimtis, kompetentingas institucijas informuoja apie riziką,
įskaitant su jų nuosavų lėšų struktūra,
šaltiniais, vidaus kapitalu ir finansavimu susijusią riziką, kuri
gali pabloginti jų finansinę būklę.
Jeigu kompetentingos institucijos netaiko 14
straipsnyje nurodyto reikalavimo atlikti konsoliduotą priežiūrą,
jos imasi kitų reikiamų priemonių visos įstaigų
grupės, įskaitant ir visų už valstybės narės ribų
esančių įmonių, rizikai, pirmiausia didelių
pozicijų rizikai, valdyti.
Kai kompetentingos institucijos konsoliduotai
netaiko nuosavų lėšų poreikio reikalavimų, kaip numatyta 14
straipsnyje, individualiai taikomi aštuntos dalies reikalavimai.
2 skirsnis
Rizikos
ribojimu pagrįsto konsolidavimo metodai
16 straipsnis
Rizikos ribojimu pagrįsto konsolidavimo metodai
1.                      
Įstaigos, kurių reikalaujama 1 skirsnyje
nustatytų reikalavimų laikytis remiantis jų konsoliduota
būkle, visiškai konsoliduoja visas įstaigas ir finansų
įstaigas, kurios yra jos patronuojamosios įmonės, arba, jei
aktualu, tos pačios patronuojančiosios finansų kontroliuojančiosios
bendrovės arba patronuojančiosios mišrią veiklą
vykdančios finansų kontroliuojančiosios bendrovės
patronuojamąsias įmones. Šio straipsnio 2–8 dalys netaikomos, jeigu remiantis konsoliduota
įstaigos būkle taikomi 401 ir 403 straipsniai.
2.                      
Tačiau kompetentingos institucijos
konkrečiais atvejais gali leisti taikyti proporcingą
konsolidavimą, atsižvelgiant į kapitalo, kurį
patronuojančioji įmonė turi patronuojamojoje įmonėje,
dalį. Proporcingas
konsolidavimas gali būti leidžiamas tik tada, jei įvykdomos visos
šios sąlygos:
(a)         
patronuojančiosios įmonės
atsakomybė yra apribota kapitalo, kurį patronuojančioji
įmonė turi patronuojamojoje įmonėje, dalimi, atsižvelgiant
į kitų akcininkų arba narių atsakomybę;
(b)         
tų kitų akcininkų arba narių
mokumo būklė yra tinkama;
(c)         
kitų akcininkų ir narių
atsakomybė yra aiškiai nustatyta teisiškai įpareigojančiu
būdu.
3.                      
Jeigu įmones sieja Direktyvos 83/349/EEB 12
straipsnio 1 dalyje apibrėžti santykiai, kompetentingos institucijos
nustato, kaip turi būti vykdomas jų konsolidavimas.
4.                      
Už konsoliduotą priežiūrą atsakingos
kompetentingos institucijos reikalauja, kad įmonė, įtraukta
į konsolidavimą kartu su viena arba keliomis įmonėmis,
kurios nėra įtrauktos į konsolidavimą, ir dalyvaujanti
valdant kapitalo dalį įstaigose ir finansų įstaigose,
proporcingai konsoliduotų šią kapitalo dalį, jeigu tų
įmonių atsakomybė yra apribota jų valdomo kapitalo dalimi.
5.                      
Kitais nei 1 ir 2 dalyse nurodytais dalyvavimo
valdant kapitalą arba su įmonės kapitalu susijusių
ryšių atvejais kompetentingos institucijos nustato, ar konsolidavimas turi
būti atliekamas ir kokiu būdu atliekamas. Pirmiausia jos gali leisti arba pareikalauti, kad būtų
taikomas nuosavybės metodas. Tačiau šio metodo taikymas nereiškia, kad atitinkamos
įmonės yra įtraukiamos į konsoliduotą
priežiūrą.
6.                      
Kompetentingos institucijos nustato, ar būtina
atlikti konsolidavimą ir kokiu būdu jį atlikti šiais atvejais:
(a)         
jeigu, kompetentingų institucijų nuomone,
įstaiga daro reikšmingą poveikį vienai ar kelioms įstaigoms
arba finansų įstaigoms, tačiau nedalyvauja valdant šių
įstaigų kapitalą arba neturi kitų su jų kapitalu
susijusių ryšių; taip pat
(b)         
jeigu viena ar kelios įstaigos arba
finansų įstaigos priklauso vienai vadovavimo sistemai, tačiau ne
tai, kuri nurodyta jų steigimo sutartyje arba įstatuose.
Kompetentingos institucijos pirmiausia gali leisti
arba pareikalauti, kad būtų taikomas Direktyvos 83/349/EEB 12
straipsnyje nurodytas metodas. Tačiau
šio metodo taikymas nereiškia, kad atitinkamos įmonės yra
įtraukiamos į konsoliduotą priežiūrą.
7.                      
EBI parengia techninių reguliavimo
standartų projektus, kuriuose tiksliai nurodo, kokiomis sąlygomis
turi būti atliekamas konsolidavimas šio straipsnio 2–6 dalyse nurodytais
atvejais.
EBI šiuos techninių reguliavimo
standartų projektus Komisijai pateikia iki 2016 m. gruodžio
31 d.
Komisijai suteikiami įgaliojimai priimti
pirmoje pastraipoje nurodytus techninius reguliavimo standartus Reglamento (ES)
Nr. 1093/2010 15 straipsnyje nustatyta tvarka.
8.                      
Jeigu pagal Direktyvos [įrašo Leidinių
biuras] 106 straipsnį reikalaujama vykdyti konsoliduotą
priežiūrą, papildomas paslaugas teikiančios įmonės ir
turto valdymo bendrovės, apibrėžtos Direktyvoje 2002/87/EB,
įtraukiamos į konsoliduotą priežiūrą šiame straipsnyje
nurodytais atvejais ir taikant šiame straipsnyje nurodytus metodus.
3 skirsnis
Rizikos
ribojimu pagrįsto konsolidavimo mastas
17 straipsnis
Subjektai, kurie neįtraukiami į rizikos ribojimu
pagrįstą konsolidavimą
1.                      
Įstaiga, finansų įstaiga arba
papildomas paslaugas teikianti įmonė, kuri yra patronuojamoji
įmonė arba įmonė, kurios kapitalą valdant dalyvaujama,
neturi būti konsoliduojama, jeigu atitinkamos įmonės bendra
turto ir nebalansinių straipsnių suma yra mažesnė už
mažesniąją iš šių dviejų sumų:
(a)         
10 mln. EUR;
(b)         
1 % bendro patronuojančiosios
įmonės arba įmonės, dalyvaujančios valdant jos
kapitalą, turto ir nebalansinių straipsnių sumos.
2.                      
Kompetentingos institucijos, atsakingos už
konsoliduotą priežiūrą pagal Direktyvos [įrašo
Leidinių biuras] 106 straipsnį, tam tikrais atvejais gali
nuspręsti, kad įstaiga, finansų įstaiga arba papildomas
paslaugas teikiančios įmonė, kuri yra patronuojamoji
įmonė arba kurioje kitos bendrovės dalyvauja valdant
kapitalą, neturi būti konsoliduojama šiais atvejais:
(a)         
kai atitinkama įmonė yra trečiojoje
šalyje, kurioje esama įstatyminių kliūčių reikalingai
informacijai perduoti;
(b)         
kai atitinkama įmonė nėra svarbi,
siekiant kredito įstaigų stebėsenos tikslų; 
(c)         
kai, už konsoliduotą priežiūrą
atsakingų kompetentingų institucijų nuomone, atitinkamos
įmonės finansinės būklės konsolidavimas būtų
netinkamas arba klaidinantis, atsižvelgiant į kredito įstaigų
priežiūros tikslus.
3.                      
Jeigu 1 dalyje ir 2 dalies b punkte nurodytais
atvejais kelios įmonės atitinka juose išvardytus kriterijus, jos vis
dėlto turi būti konsoliduojamos, jeigu jos kartu nėra
nesvarbios, siekiant nurodytų tikslų.
18 straipsnis
Bendri sprendimai dėl rizikos ribojimo
reikalavimų
1.                      
Kompetentingos institucijos visapusiškai
konsultuodamosi bendradarbiauja:
(a)         
kai ES patronuojančioji įstaiga ir jos
patronuojamosios įmonės arba ES patronuojančiosios finansų
kontroliuojančiosios bendrovės ar ES patronuojančiosios
mišrią veiklą vykdančios finansų kontroliuojančiosios
bendrovės patronuojamosios įmonės kartu pateikia prašymus
dėl šio reglamento 138 straipsnio 1 dalyje, 146 straipsnio 9 dalyje ir 301
straipsnio 2 dalyje, 277 ir 352 straipsniuose nurodytų leidimų,
siekdamos nuspręsti, ar išduoti prašomą leidimą, ir, jei reikia,
nustatyti sąlygas, kurios turėtų būti taikomos tokiam
leidimui;
(b)         
dėl įstaigų, kurioms netaikoma 7
straipsnyje nustatyta išimtis, grupės viduje taikytinos tvarkos pagal šio
reglamento 410 straipsnio 8 dalį ir 413 straipsnio 4 dalį.
Prašymai teikiami tik konsoliduotos
priežiūros institucijai.
301 straipsnio 2 dalyje nurodytame prašyme
aptariama operacinės rizikos kapitalo paskirstymo tarp skirtingų
grupės subjektų metodika. Prašyme
nurodoma, ar ketinama įvertinti diversifikacijos poveikį rizikos
vertinimo sistemai ir kaip.
2.                      
Kompetentingos institucijos imasi visų
įmanomų veiksmų, kad per šešis mėnesius priimtų
bendrą sprendimą dėl:
(a)         
1 dalies a punkte nurodyto prašymo;
(b)         
grupės viduje taikytinos likvidumo tvarkos,
nurodytos 1 dalies b punkte.
1 dalyje nurodyta kompetentinga institucija
šį bendrą sprendimą išdėsto ir visiškai pagrindžia
dokumente bei pateikia pareiškėjui.
3.                      
2 dalyje nurodytas laikotarpis prasideda:
(a)         
tą dieną, kai konsoliduotos
priežiūros institucija gauna išsamų 1 dalies a punkte nurodytą
prašymą. Konsoliduotos
priežiūros institucija šį išsamų prašymą nedelsdama
perduoda kitoms kompetentingoms institucijoms;
(b)         
tą dieną, kai kompetentingos institucijos gauna
konsoliduotos priežiūros institucijos parengtą ataskaitą,
kurioje išanalizuoti grupės vidaus įsipareigojimai. 
4.                      
Jei kompetentingos institucijos per šešis
mėnesius nepriima bendro sprendimo, konsoliduotos priežiūros
institucija pati priima sprendimą dėl 1 dalies a ir b punktų
taikymo. Konsoliduotos priežiūros
institucijos sprendimas dėl 1 dalies b punkto taikymo neapriboja
kompetentingų institucijų įgaliojimų pagal Direktyvos
[įrašo Leidinių biuras] 100a straipsnį. 
Šis sprendimas išdėstomas ir visapusiškai
pagrindžiamas dokumente, o priimant sprendimą atsižvelgiama į
kitų kompetentingų institucijų per šešių mėnesių
laikotarpį išsakytą nuomonę ir išlygas.
Konsoliduotos priežiūros institucija
sprendimą pateikia ES patronuojančiajai įstaigai, ES
patronuojančiajai finansų kontroliuojančiajai bendrovei arba ES
patronuojančiajai mišrią veiklą vykdančiai finansų
kontroliuojančiajai bendrovei ir kitoms kompetentingoms institucijoms.
Jei iki šešių mėnesių laikotarpio
pabaigos kuri nors iš susijusių kompetentingų institucijų
klausimą perdavė EBI, kaip numatyta Reglamento (ES)
Nr. 1093/2010 19 straipsnyje, konsoliduotos priežiūros institucija
atideda savo sprendimą ir laukia, kol EBI priims sprendimą pagal to reglamento
19 straipsnio 3 dalį, ir savo sprendimą priima vadovaudamasi EBI
sprendimu. Šešių
mėnesių laikotarpis laikomas taikinimo laikotarpiu, kaip
apibrėžta tame reglamente. EBI
savo sprendimą priima per 1 mėnesį. Pasibaigus šešių mėnesių laikotarpiui arba priėmus
bendrą sprendimą klausimas EBI neperduodamas.
5.                      
Jei ES patronuojančioji įstaiga ir jos
patronuojamosios įmonės, ES patronuojančiosios finansų
kontroliuojančiosios bendrovės arba ES patronuojamosios mišrią
veiklą vykdančios finansų kontroliuojančiosios
bendrovės patronuojamosios įmonės vieningai taiko 301 straipsnio
2 dalyje nurodytą pažangųjį vertinimo metodą arba 138
straipsnyje nurodytą vidaus reitingais pagrįstą metodą, tai
kompetentingos institucijos leidžia, kad 310 ir 311 straipsniuose arba atitinkamai
trečios dalies 3 skyriaus 6 skirsnyje nustatytus reikalavimų
atitikimo kriterijus patronuojančioji įmonė ir jos
patronuojamosios įmonės atitiktų kartu, nuosekliai laikydamosi
grupės struktūros, rizikos valdymo sistemų, procesų ir
metodikų.
6.                      
2 ir 4 dalyse nurodyti sprendimai atitinkamų valstybių
narių kompetentingoms institucijoms yra privalomi.
7.                      
EBI parengia techninių įgyvendinimo
standartų projektus, kuriuose tiksliai nurodo 1 dalies a punkte nurodyto
bendro sprendimo dėl 138 straipsnio 1 dalyje, 146 straipsnio 9 dalyje, 301
straipsnio 2 dalyje, 277 ir 352 straipsniuose nurodytų prašymų
suteikti leidimą ir dėl 1 dalies b punkte nurodytos likvidumo tvarkos
grupės viduje, priėmimo procesą.
EBI šiuos techninius standartus Komisijai pateikia
iki 2014 m. gruodžio 31 d.
Komisijai suteikiami įgaliojimai priimti
pirmoje pastraipoje nurodytus techninius įgyvendinimo standartus
Reglamento (ES) Nr. 1093/2010 15 straipsnyje nustatyta tvarka.
19 straipsnis
Bendri sprendimai dėl likvidumo reikalavimų
taikymo lygio
1.                      
Gavusi ES patronuojančiosios įstaigos, ES
patronuojančiosios finansų kontroliuojančiosios bendrovės
arba ES patronuojančiosios mišrią veiklą vykdančios
finansų kontroliuojančiosios bendrovės prašymą,
konsoliduotos priežiūros institucija ir už ES patronuojančiosios
įstaigos, ES patronuojančiosios finansų
kontroliuojančiosios bendrovės arba ES patronuojančiosios
mišrią veiklą vykdančios finansų kontroliuojančiosios
bendrovės valstybėje narėje patronuojamųjų
įmonių priežiūrą atsakingos kompetentingos institucijos
visomis išgalėmis stengiasi priimti bendrą sprendimą dėl
bendro likvidumo pogrupio pagal 7 straipsnį. 
Šis bendras sprendimas priimamas per šešis
mėnesius nuo tada, kai konsoliduotos priežiūros institucija pateikia
ataskaitą, kurioje nurodo bendrus likvidumo pogrupius pagal 7 straipsnyje
nurodytus kriterijus. Jeigu per šešis
mėnesius susitarimo pasiekti nepavyksta, konsoliduotos priežiūros
institucija bet kurios kitos susijusios kompetentingos institucijos prašymu
konsultuojasi su EBI. Konsoliduotos
priežiūros institucija gali konsultuotis su EBI savo iniciatyva.
Bendrame sprendime taip pat gali būti
nustatyti likvidžiojo turto vietos ir nuosavybės apribojimai ir
reikalaujama, kad kredito įstaigos, kurioms netaikomas 401 straipsnis,
turėtų būtiniausią likvidžiojo turto kiekį.
Bendras sprendimas turi būti visapusiškai
pagrįstas, jame turi būti nurodytos jo priėmimo priežastys. Konsoliduotos priežiūros institucija
pateikia sprendimą su nurodytomis priežastimis likvidumo pogrupio
patronuojančiajai įstaigai. 
2.                      
Jei per šešis mėnesius kompetentingos institucijos
nepriima bendro sprendimo, kiekviena už individualią priežiūrą
atsakinga kompetentinga institucija priima savo sprendimą. 
Tačiau bet kuri kompetentinga institucija per
šešis mėnesius gali kreiptis į EBI su klausimu, ar įvykdytos 7
straipsnio 1 dalies a–d punktų sąlygos, ir prašyti jos pagalbos pagal
Reglamento (ES) Nr. 1093/2010 19 straipsnį. Jeigu iki šešių mėnesių laikotarpio pabaigos kuri nors
susijusi kompetentinga institucija tai padaro, visos susijusios kompetentingos
institucijos atideda savo sprendimus tol, kol EBI priims sprendimą. Toks sprendimas priimamas per tris mėnesius
nuo prašymo gavimo dienos. EBI
priėmus sprendimą, kompetentingos institucijos savo sprendimus
dėl 7 straipsnio 1 dalies a–d punktų sąlygų priima
vadovaudamosi EBI sprendimu. Pasibaigus
šešių mėnesių laikotarpiui arba priėmus bendrą
sprendimą klausimas EBI neperduodamas.
Bendras 1 dalyje nurodytas sprendimas ir
ankstesnėje pastraipoje nurodytas sprendimas pagal Reglamento (ES)
Nr. 1093/2010 19 straipsnio 3 dalį yra privalomi.
3.                      
Bet kuri susijusi kompetentinga institucija per
šešis mėnesius taip pat gali kreiptis į EBI su klausimu, ar
įvykdytos 7 straipsnio 2 dalies a–d punktų sąlygos. Tokiu atveju EBI pagal Reglamento (ES)
Nr. 1093/2010 31 straipsnio c dalį gali imtis neprivalomo
tarpininkavimo. Tokiu atveju
visos susijusios kompetentingos institucijos atideda savo sprendimus, kol bus
padarytos neprivalomo tarpininkavimo išvados. Jeigu per šio tarpininkavimo laikotarpį kompetentingos
institucijos per 3 mėnesius nepasiekia susitarimo, kiekviena už
individualią priežiūrą atsakinga kompetentinga institucija
priima savo sprendimą.
4.                      
Kad būtų lengviau priimti bendrus
sprendimus, EBI parengia techninių įgyvendinimo standartų
projektus, kuriuose tiksliai nurodo šiame straipsnyje nurodyto bendro sprendimo
dėl 7 straipsnio taikymo priėmimo procesą.
EBI šiuos
techninių įgyvendinimo standartų projektus Komisijai pateikia
iki 2016 m. gruodžio 31 d.
Komisijai suteikiami
įgaliojimai priimti pirmoje pastraipoje nurodytus techninius įgyvendinimo
standartus Reglamento (ES) Nr. 1093/2010 15 straipsnyje nustatyta tvarka.
20 straipsnis
Dalinis trečiųjų šalių subjektų
konsolidavimas
Patronuojamosios įstaigos taiko
trečioje dalyje, 84 straipsnyje ir V dalyje nustatytus reikalavimus
remdamosi iš dalies konsoliduota savo būkle, jeigu tos įstaigos arba
patronuojančioji įmonė, kai ji yra finansų
kontroliuojančioji bendrovė arba mišrią veiklą vykdanti
finansų kontroliuojančioji bendrovė, turi įstaigą arba
finansų įstaigą, arba turto valdymo bendrovę, kaip
apibrėžta Direktyvos 2002/87/EB 2 straipsnio 5 dalyje, kuri yra
trečiojoje šalyje veikianti patronuojamoji įmonė, arba dalyvauja
valdant tokios įmonės kapitalą.
21 straipsnis
Įmonės trečiosiose šalyse
Taikant konsoliduotą priežiūrą
pagal šį skyrių, terminai „investicinė įmonė“,
„kredito įstaiga“, „finansų įstaiga“ ir „įstaiga“ taip pat
reiškia trečiosiose šalyse įsteigtas įmones, kurios, jei
būtų įsteigtos Sąjungoje, atitiktų 16 straipsnyje
pateiktas šių terminų apibrėžtis.
ANTRA DALIS
NUOSAVOS LĖŠOS
I antraštinė dalis 
Su nuosavomis lėšomis susijusių terminų
apibrėžtys
22 straipsnis
Terminų apibrėžtys
(1)                   
Terminas „sukauptos kitos bendrosios pajamos“
reiškia tą patį, kaip nurodyta 1-ajame tarptautiniame apskaitos
standarte (TAS), taikomame pagal Reglamentą (EB) Nr. 1606/2002;
(2)                   
papildomų nuosavų lėšų draudimo
straipsniai – nuosavos lėšos, kaip apibrėžta Direktyvos 2009/138/EB
89 straipsnyje;
(3)                   
taikomas apskaitos standartas – įstaigai pagal
Direktyvą 86/635/EEB arba pagal Reglamentą (EB) Nr. 1606/2002
taikomas atitinkamas apskaitos standartas;
(4)                   
pagrindinės nuosavos lėšos – nuosavos
lėšos, kaip apibrėžta Direktyvos 2009/138/EB 88 straipsnyje;
(5)                   
1 lygio nuosavų lėšų draudimo
straipsniai – įmonės, kuriai taikomi Direktyvos 2009/138/EB
reikalavimai, pagrindinių nuosavų lėšų straipsniai, kurie
pagal Direktyvą 2009/138/EB ir tos direktyvos 94 straipsnio 1 dalį
priskiriami 1 pakopai; 
(6)                   
papildomų 1 lygio nuosavų lėšų
draudimo straipsniai – įmonės, kuriai taikomi Direktyvos 2009/138/EB
reikalavimai, pagrindinių nuosavų lėšų straipsniai, kurie
pagal Direktyvą 2009/138/EB ir tos direktyvos 94 straipsnio 1 dalį
priskiriami 1 pakopos kapitalui ir kurių įskaitymas ribojamas
deleguotaisiais teisės aktais, priimtais pagal tos direktyvos 99
straipsnį;
(7)                   
2 lygio nuosavų lėšų draudimo straipsniai
– įmonės, kuriai taikomi Direktyvos 2009/138/EB reikalavimai,
pagrindinių nuosavų lėšų straipsniai, kurie pagal
Direktyvą 2009/138/EB ir tos direktyvos 94 straipsnio 2 dalį
priskiriami 2 pakopai;
(8)                   
3 lygio nuosavų lėšų draudimo
straipsniai – įmonės, kuriai taikomi Direktyvos 2009/138/EB
reikalavimai, pagrindinių nuosavų lėšų draudimo
straipsniai, kurie pagal Direktyvą 2009/138/EB ir tos direktyvos 94
straipsnio 3 dalį priskiriami 3 pakopai;
(9)                   
terminas „atidėtųjų
mokesčių turtas“ reiškia tą patį, kaip apibrėžta
taikomame apskaitos standarte;
(10)               
atidėtųjų mokesčių turtas,
kuris priklauso nuo būsimo pelningumo – atidėtųjų
mokesčių turtas, kurio būsima vertė gali būti
realizuota tik tada, jei įstaiga ateityje uždirbs apmokestinamojo pelno; 
(11)               
terminas „atidėtųjų mokesčių
įsipareigojimai“ reiškia tą patį, kaip apibrėžta taikomame
apskaitos standarte;
(12)               
nustatyto dydžio išmokų pensijų fondo
turtas – nustatyto dydžio išmokų pensijų fondo ar sistemos turtas,
apskaičiuotas iš jo atėmus to fondo arba pagal tą sistemą
prisiimtus įsipareigojimus; 
(13)               
paskirstymas – dividendų arba
palūkanų bet kuria forma mokėjimas;
(14)               
terminas „finansų įmonė“ reiškia
tą patį, kaip apibrėžta Direktyvos 2009/138/EB 13 straipsnio 25
punkto b ir d papunkčiuose; 
(15)               
terminas „atidėjiniai bendrai banko rizikai“
reiškia tą patį, kaip apibrėžta Direktyvos 86/635/EEB 38
straipsnyje;
(16)               
terminas „prestižas“ reiškia tą patį,
kaip apibrėžta taikomame apskaitos standarte;
(17)               
netiesiogiai turima kapitalo dalis – įstaigos
investicija į trečiąją šalį su atitinkamo subjekto
išleistos kapitalo priemonės pozicija, kai investicija daroma siekiant
įgyti tos kapitalo priemonės poziciją arba visomis kitomis
priemonėmis įgyti kitos priemonės poziciją ir kai, jei ta
priemonė netektų vertės, dėl tos pozicijos patirtas
nuostolis iš esmės nesiskirtų nuo nuostolio, kurį įstaiga
patirtų, jei tą priemonę turėtų tiesiogiai;
(18)               
terminas „nematerialusis turtas“ reiškia tą
patį, kaip apibrėžta taikomame apskaitos standarte;
(19)               
terminas „mišrią veiklą vykdanti draudimo
kontroliuojančioji bendrovė“ reiškia tą patį, kaip nurodyta
Direktyvos 2009/138/EB 212 straipsnio 1 dalies g punkte;
(20)               
veikiantis subjektas – subjektas, įsteigtas
tam, kad savarankiškai uždirbtų pelno;
(21)               
kitos kapitalo priemonės – atitinkamų
subjektų išleistos kapitalo priemonės, kurios nepriskiriamos prie
bendro 1 lygio nuosavo kapitalo, papildomų 1 arba 2 lygio priemonių
arba 1 lygio nuosavų lėšų draudimo straipsnių,
papildomų 1 lygio nuosavų lėšų draudimo straipsnių, 2
lygio nuosavų lėšų draudimo straipsnių arba 3 lygio
nuosavų lėšų draudimo straipsnių;
(22)               
kiti rezervai – rezervai, kurių reikšmė
apibrėžta taikomame apskaitos standarte ir kuriuos reikia atskleisti pagal
tą taikomą apskaitos standartą, neįskaitant jokių
sumų, kurios jau įskaitytos į sukauptas kitas bendrąsias
pajamas arba nepaskirstytąjį pelną;
(23)               
nuosavos lėšos – 1 lygio kapitalo ir 2 lygio
kapitalo suma;
(24)               
nuosavų lėšų priemonės –
įstaigos išleistos kapitalo priemonės, kurios priskiriamos prie
bendro 1 lygio nuosavo kapitalo, papildomų 1 lygio arba 2 lygio
priemonių;
(25)               
terminas „pelnas“ reiškia tą patį, kaip
apibrėžta taikomame apskaitos standarte;
(26)               
 abipusė kryžminė
kapitalo dalių nuosavybė – įstaigos turimos atitinkamų
subjektų išleistos nuosavų lėšų priemonės arba kitos
kapitalo priemonės, kai tie subjektai taip pat turi tos įstaigos
išleistų nuosavų lėšų priemonių; 
(27)               
atitinkamas subjektas – bet kuris iš šių
subjektų:
(a)         
kita įstaiga;
(b)         
finansų įstaiga; 
(c)         
draudimo įmonė; 
(d)         
trečiosios šalies draudimo įmonė; 
(e)         
perdraudimo įmonė; 
(f)           
trečiosios šalies perdraudimo įmonė;
(g)         
finansų įmonė;
(h)         
mišrią veiklą vykdanti draudimo
kontroliuojančioji bendrovė;
(i)           
įmonė, kuri pagal Direktyvos 2009/138/EB
4 straipsnį nepatenka į tos direktyvos taikymo sritį;
(28)               
nepaskirstytasis pelnas – į kitą
laikotarpį perkeliamas pelnas ir nuostoliai, likę po galutinio pelno
arba nuostolių paskirstymo pagal taikomus apskaitos standartus;
(29)               
terminas „akcijų priedai“ reiškia tą
patį, kaip apibrėžta taikomame apskaitos standarte; 
(30)               
terminas „laikinieji skirtumai“ reiškia tą
patį, kaip apibrėžta taikomame apskaitos standarte.
II antraštinė dalis
Nuosavų lėšų sudedamosios dalys
1 skyrius
1 lygio kapitalas
23 straipsnis
1 lygio kapitalas 
Įstaigos 1 lygio
kapitalą sudaro įstaigos bendro 1 lygio nuosavo kapitalo ir papildomo
1 lygio kapitalo suma.
2 skyrius
Bendras 1 lygio nuosavas kapitalas
1 skirsnis
Bendro
1 lygio nuosavo kapitalo straipsniai ir priemonės
24 straipsnis
Bendro 1 lygio nuosavo kapitalo straipsniai
1.                      
Įstaigų bendro 1 lygio nuosavo kapitalo
straipsnius sudaro:
(a)         
kapitalo priemonės, jeigu įvykdomos 26
straipsnyje nustatytos sąlygos;
(b)         
akcijų priedai, susiję su a punkte
nurodytomis priemonėmis;
(c)         
nepaskirstytasis pelnas;
(d)         
sukauptos kitos bendrosios pajamos; 
(e)         
kiti rezervai;
(f)           
atidėjiniai bendrai banko rizikai.
2.                      
Pagal 1 dalies c punktą įstaigos
tarpinį arba metų pabaigos pelną gali įtraukti į
bendrą 1 lygio kapitalą, kol nepriėmė oficialaus sprendimo,
kuriuo patvirtina galutinį įstaigos metinį pelną arba
nuostolį, prieš tai gavusi kompetentingos institucijos sutikimą. Kompetentinga institucija su tuo sutinka,
jeigu įvykdomos šios sąlygos: 
(a)         
pelną patikrino nuo įstaigos
nepriklausantys asmenys, atsakingi už tos įstaigos sąskaitų
auditą;  
(b)         
įstaiga kompetentingai institucijai tinkamai
įrodė, kad visi numatomi mokesčiai arba dividendai buvo
atskaityti iš to pelno sumos.
Įstaigos tarpinio arba metų pabaigos pelno
patikrinimas turi pakankamai užtikrinti, kad tas pelnas buvo įvertintas
pagal taikomame apskaitos standarte nustatytus principus.
3.                      
EBI parengia techninių reguliavimo
standartų projektus, kuriuose tiksliai nurodo, ką reiškia
„numatomas“, kai reikia nustatyti, ar atskaityti visi numatomi mokesčiai
arba dividendai.
EBI šiuos techninių reguliavimo
standartų projektus Komisijai pateikia iki 2013 m. sausio 1 d.
Komisijai suteikiami įgaliojimai priimti
pirmoje pastraipoje nurodytus techninius reguliavimo standartus Reglamento (ES)
Nr. 1093/2010 10–14 straipsniuose nustatyta tvarka.
4.                      
EBI sudaro, pildo ir skelbia kapitalo
priemonių, kurios priskiriamos prie bendro 1 lygio nuosavo kapitalo
priemonių, formų kiekvienoje valstybėje narėje
sąrašą. EBI šį
sąrašą sudaro ir paskelbia iki 2013 m. sausio 1 d.
25 straipsnis
Savidraudos įmonių, kooperatinių
bendrovių arba panašių įstaigų kapitalo priemonės
bendro 1 lygio nuosavo kapitalo straipsniuose
1.                      
Prie bendro 1 lygio nuosavo kapitalo
straipsnių priskiriamos įstaigos jos įstatuose nustatyta tvarka
išleistos bet kurios kapitalo priemonės, jei įvykdomos šios
sąlygos: 
(a)         
šios dalies tikslais įstaiga pagal savo
tipą, apibrėžtą pagal nacionalinę teisę,
kompetentingos institucijos gali būti laikoma savidraudos įmone,
kooperatine bendrove arba panašia įstaiga;
(b)         
įvykdomos 26 ir 27 straipsniuose nustatytos
sąlygos;
(c)         
priemonei nebūdingi požymiai, dėl
kurių įstaigos būklė nepalankiausiomis rinkos
aplinkybėmis veiklos tęstinumo požiūriu gali susilpnėti.
2.                      
EBI parengia techninių reguliavimo standartų
projektus, kuriuose išsamiai nurodo:
(a)         
sąlygas, kuriomis kompetentinga institucija
gali nustatyti, kad šios dalies tikslais įmonė pagal savo tipą,
pripažįstamą pagal nacionalinę teisę, gali būti
laikoma savidraudos įmone, kooperatine bendrove arba panašia įstaiga; 
(b)         
šių aspektų pobūdį ir
apimtį:
(i)     
požymius, dėl kurių įstaigos
būklė nepalankiausiomis rinkos aplinkybėmis veiklos
tęstinumo požiūriu gali susilpnėti;
(ii)    nepalankiausias rinkos aplinkybes, kuriomis tokie požymiai gali lemti,
kad įstaigos būklė veiklos tęstinumo požiūriu
susilpnės.
EBI šiuos techninių reguliavimo
standartų projektus Komisijai pateikia iki 2013 m. sausio 1 d.
Komisijai suteikiami
įgaliojimai priimti pirmoje pastraipoje nurodytus techninius reguliavimo
standartus Reglamento (ES) Nr. 1093/2010 10–14 straipsniuose nustatyta
tvarka.
26 straipsnis
Bendro 1 lygio nuosavo kapitalo priemonės
1.                      
Kapitalo priemonės priskiriamos prie bendro 1
lygio nuosavo kapitalo priemonių tik tuomet, jei įvykdomos visos šios
sąlygos:
(a)         
priemones įstaiga išleido tiesiogiai, prieš
tai gavusi įstaigos savininkų arba, jeigu tai leidžiama pagal
taikomą nacionalinę teisę, įstaigos valdymo organo
patvirtinimą; 
(b)         
priemonės yra apmokėtos, o jų
pirkimo įstaiga nei tiesiogiai, nei netiesiogiai nefinansuoja; 
(c)         
priemonės atitinka visas šias jų
klasifikavimo sąlygas:
i)        jos gali būti laikomos kapitalu pagal Direktyvos 86/635/EEB 22
straipsnį;
ii)       jos priskiriamos prie nuosavo kapitalo, kaip apibrėžta taikomame
apskaitos standarte;   
iii)      nustatant nemokumą pagal balansą, jos priskiriamos prie
nuosavo kapitalo, jei to reikalaujama pagal taikomą nacionalinę
bankroto teisę;
(d)         
priemonių duomenys aiškiai ir atskirai
atskleidžiami įstaigos finansinių ataskaitų balanse; 
(e)         
priemonės yra nuolatinės;
(f)           
priemonės pagrindinės sumos negalima
sumažinti arba grąžinti, išskyrus bet kurį iš šių atvejų: 
i)        kai įstaiga likviduojama;
ii)       kai priemonės savo nuožiūra atperkamos arba kapitalas savo
nuožiūra kitaip mažinamas, įstaigai prieš tai gavus kompetentingos
institucijos sutikimą pagal 72 straipsnį; 
(g)         
priemones reglamentuojančiose nuostatose nei
tiesiogiai, nei netiesiogiai nenurodoma, kad pagrindinė priemonės
suma būtų arba galėtų būti mažinama arba
grąžinama kitais atvejais, ne tik įstaigą likviduojant, ir
įstaiga kitais būdais to nenurodo prieš išleisdama arba išleisdama
šias priemones, išskyrus 25 straipsnyje nurodytas priemones, kai įstaigai
draudžiama atsisakyti išpirkti tas priemones pagal taikomą
nacionalinę teisę;
(h)         
priemonės atitinka šias jų paskirstymo
sąlygas:
i)        pirmenybinis paskirstymas netaikomas, įskaitant ir kitas bendro 1
lygio nuosavo kapitalo priemones, o tas priemones reglamentuojančiose
sąlygose nenumatytos pirmumo teisės į paskirstomas sumas;
ii)       paskirstomos sumos priemonių turėtojams gali būti
sumokėtos tik iš paskirstomo straipsnio;
iii)      priemones reglamentuojančiose sąlygose nėra nustatyta
paskirstomos sumos dydžio aukščiausia riba arba kitas apribojimas,
išskyrus 25 straipsnyje nurodytų priemonių atveju;
iv)      paskirstomų sumų dydis nėra nustatomas pagal sumą,
už kurią priemonės buvo nupirktos jas išleidus, išskyrus 25
straipsnyje nurodytų priemonių atveju;
v)       priemones reglamentuojančiose sąlygose nenumatytos
įstaigos prievolės mokėti paskirstomas sumas priemonių
turėtojams ir įstaigai tokia prievolė netaikoma jokiu kitu
pagrindu;
vi)      jeigu paskirstomos sumos nemokamos, tai nėra įstaigos
įsipareigojimų neįvykdymas;
(i)           
palyginti su visomis įstaigos išleistomis
kapitalo priemonėmis, šiomis priemonėmis padengiama pirmiausia ir
proporcingai didžiausia patiriamų nuostolių dalis, o kiekviena priemone
nuostoliai padengiami tiek pat, kiek visomis kitomis bendro 1 lygio nuosavo
kapitalo priemonėmis;
(j)           
įstaigai tapus nemokia arba ją
likviduojant priemonių pirmumo eilė yra žemesnė už visų
kitų reikalavimų eilę;
(k)         
priemonės jų turėtojams suteikia
teisę įstaigos likvidavimo atveju reikalauti įstaigos turto,
likusio apmokėjus visus pirmesnės eilės reikalavimus, dalies,
kuri yra proporcinga tų išleistų priemonių sumai, nėra
fiksuota ir kuriai nenustatyta jokia riba, išskyrus 25 straipsnyje
nurodytų kapitalo priemonių atveju;
(l)           
priemonės nėra užtikrintos arba
garantuotos nė vieno iš šių subjektų: 
i)        įstaigos arba jos patronuojamosios įmonės; 
ii)       patronuojančiosios įmonės arba jos
patronuojamųjų įmonių;
iii)      patronuojančiosios finansų kontroliuojančiosios bendrovės
arba jos patronuojamųjų įmonių;
iv)      mišrią veiklą vykdančios kontroliuojančiosios
bendrovės arba jos patronuojamųjų įmonių;
v)       mišrią veiklą vykdančios finansų
kontroliuojančiosios bendrovės ir jos patronuojamųjų
įmonių;
vi)      jokios įmonės, susijusios artimais ryšiais su i–v
papunkčiuose nurodytais subjektais; 
(m)       
priemonėms netaikomi jokie sutartyse
įforminti arba kiti susitarimai, kuriais nemokumo arba likvidavimo atveju
padidinama reikalavimų pagal priemones eilė. 
2.                      
1 dalies i punkte nustatytos sąlygos turi
būti įvykdytos nepaisant to, ar papildomų 1 lygio priemonių
pagrindinė suma visam laikui nurašoma. 
3.                      
EBI parengia techninių reguliavimo
standartų projektus, kuriuose išsamiai nurodo:
(a)         
taikomas kapitalo priemonių netiesioginio
finansavimo formas ir pobūdį;
(b)         
ką reiškia „paskirstomi straipsniai“, kai
reikia nustatyti sumą, kurią galima paskirstyti įstaigos
nuosavų lėšų priemonių turėtojams. 
EBI šiuos techninių reguliavimo
standartų projektus Komisijai pateikia iki 2013 m. sausio 1 d.
Komisijai
suteikiami įgaliojimai priimti pirmoje pastraipoje nurodytus techninius
reguliavimo standartus Reglamento (ES) Nr. 1093/2010 10–14 straipsniuose
nustatyta tvarka.
27 straipsnis
Savidraudos įmonių, kooperatinių
bendrovių ir panašių įstaigų išleistos kapitalo
priemonės
1.                      
Savidraudos įmonių, kooperatinių
bendrovių ir panašių įstaigų išleistos kapitalo
priemonės priskiriamos prie bendro 1 lygio nuosavo kapitalo priemonių
tik tuomet, jei atitinka 26 ir šiame straipsniuose nustatytas sąlygas.
2.                      
Turi būti įvykdytos šios kapitalo priemonių
išpirkimo sąlygos:
(a)         
išskyrus tuos atvejus, kai tai draudžiama pagal
taikomą nacionalinę teisę, įstaiga turi turėti
galimybę atsisakyti išpirkti priemones; 
(b)         
jeigu pagal taikomą nacionalinę
teisę įstaigai draudžiama atsisakyti išpirkti priemones, priemones
reglamentuojančiose nuostatose įstaigai turi būti suteikta
galimybė apriboti jų išpirkimą;
(c)         
atsisakymas išpirkti priemones arba atitinkamais
atvejais priemonių išpirkimo apribojimas, negali būti laikomas
įstaigos įsipareigojimų neįvykdymu.

3.                      
Kapitalo priemonėms gali būti taikoma
aukščiausia paskirstymo riba arba apribojimas tik tada, kai ta riba arba
apribojimas yra nustatytas taikomuose nacionaliniuose įstatymuose arba
įstaigos įstatuose.
4.                      
Jeigu kapitalo priemonės įstaigos
nemokumo arba likvidavimo atveju jų savininkui suteikia teises į
įstaigos rezervus, kurių ribą žymi nominalioji priemonių
vertė, toks apribojimas visų kitų tos įstaigos
išleistų bendro 1 lygio nuosavo kapitalo priemonių turėtojams
taikomas tokiu pat mastu.
5.                      
Jeigu kapitalo priemonės įstaigos
nemokumo arba likvidavimo atveju jų savininkams suteikia teises reikalauti
fiksuotos turto dalies arba turto dalies, kuriai nustatyta aukščiausia
riba, toks apribojimas visų kitų įstaigos išleistų bendro 1
lygio nuosavo kapitalo priemonių turėtojams taikomas tokiu pat mastu. 
6.                      
EBI parengia techninių reguliavimo
standartų projektus, kuriuose išsamiai nurodo būtinų išpirkimo
apribojimų pobūdį, jeigu pagal taikomą nacionalinę
teisę įstaigai draudžiama atsisakyti išpirkti nuosavų
lėšų priemones. 
EBI šiuos techninių reguliavimo
standartų projektus Komisijai pateikia iki 2013 m. sausio 1 d.
Komisijai suteikiami įgaliojimai priimti
pirmoje pastraipoje nurodytus techninius reguliavimo standartus Reglamento (ES)
Nr. 1093/2010 10–14 straipsniuose nustatyta tvarka.
28 straipsnis
Bendro 1 lygio nuosavo kapitalo priemonėms
taikomų sąlygų nesilaikymo pasekmės
Jeigu
bendro 1 lygio nuosavo kapitalo priemonės nebeatitinka 26 straipsnio ir 27
straipsnio, jei jis taikomas, reikalavimų, taikomos šios sąlygos:
(a)                   
ta priemonė nebepriskiriama prie bendro 1
lygio nuosavo kapitalo priemonių;
(b)                   
su ta priemone susiję akcijų priedai
nebepriskiriami prie bendro 1 lygio nuosavo kapitalo straipsnių.
2 skirsnis
Rizikos
ribojimo filtrai
29 straipsnis
Vertybiniais popieriais pakeistas turtas
1.                      
Įstaiga į jokią nuosavų
lėšų sudedamąją dalį neįtraukia nuosavo kapitalo
padidėjimo pagal taikomą apskaitos standartą, kuris susidaro iš
vertybiniais popieriais pakeisto turto, įskaitant šiuos atvejus: 
(a)         
kai toks padidėjimas yra susijęs su
būsimomis pajamomis iš maržos, kurios sudarys įstaigos pelną iš
pardavimų; 
(b)         
kai įstaiga yra pakeitimo vertybiniais
popieriais iniciatorė, grynojo pelno, gaunamo iš ateities pajamų,
kurių duoda vertybiniais popieriais pakeistas turtas, didinantis pakeitimo
vertybiniais popieriais pozicijų kredito vertę, kapitalizacijos. 
2.                      
EBI parengia techninių reguliavimo
standartų projektus, kuriuose dar išsamiau nurodo 1 dalies a punkte
nurodyto pelno iš pardavimų sąvokos reikšmę. 
EBI šiuos techninių reguliavimo
standartų projektus Komisijai pateikia iki 2013 m. sausio 1 d.
Komisijai suteikiami įgaliojimai priimti
pirmoje pastraipoje nurodytus techninius reguliavimo standartus Reglamento (ES)
Nr. 1093/2010 10–14 straipsniuose nustatyta tvarka.
30 straipsnis
Pinigų srautų apsidraudimas ir savų
įsipareigojimų vertės pokyčiai
Įstaigos
į jokią nuosavų lėšų sudedamąją dalį
neįtraukia šių straipsnių: 
(a)                   
tikrosios vertės rezervų, susijusių
su pelnu arba nuostoliais iš finansinių priemonių, kurios nėra
vertinamos tikrąja verte, grynųjų pinigų srautų apsidraudimo,
įskaitant prognozuojamus pinigų srautus;
(b)                   
pelno arba nuostolių iš įstaigos
įsipareigojimų, kurie vertinami tikrąja verte, kurie susidaro
dėl pačios įstaigos kreditų padėties
pokyčių.
31 straipsnis
Papildomi vertės koregavimai
1.                      
Įstaigos, apskaičiuodamos nuosavų
lėšų sumą, 100 straipsnyje nustatytus reikalavimus taiko visam
savo turtui, kuris įvertintas tikrąja verte, ir iš bendro 1 lygio
nuosavo kapitalo atskaito visus reikalingus papildomus vertės koregavimus. 
2.                      
EBI parengia techninių reguliavimo standartų
projektus ir juose tiksliai nurodo, kokiomis sąlygomis įgyvendinant 1
dalį turi būti taikomi 100 straipsnio reikalavimai.
EBI šiuos techninių reguliavimo
standartų projektus Komisijai pateikia iki 2013 m. sausio 1 d.
Komisijai suteikiami įgaliojimai priimti
pirmoje pastraipoje nurodytus techninius reguliavimo standartus Reglamento (ES)
Nr. 1093/2010 10–14 straipsniuose nustatyta tvarka.
32 straipsnis
Tikrąja verte vertinamas nerealizuotas
pelnas ir nuostoliai
Išskyrus
30 straipsnyje nurodytus straipsnius, įstaigos nekoreguoja
skaičiavimų, kad iš nuosavų lėšų atimtų
nerealizuotą savo turto arba įsipareigojimų, įvertintų
tikrąja verte, pelną arba nuostolius.
3 skirsnis
Atskaitymai
iš bendro 1 lygio nuosavo kapitalo straipsnių, išimtys ir alternatyvos 
1 poskirsnis
Atskaitymai
iš bendro 1 lygio nuosavo kapitalo straipsnių 
33 straipsnis
Atskaitymai iš bendro 1 lygio nuosavo kapitalo
straipsnių
1.                      
Įstaigos iš bendro 1 lygio nuosavo kapitalo
straipsnių atskaito šias sumas: 
(a)         
einamųjų finansinių metų
nuostolius;
(b)         
nematerialųjį turtą; 
(c)         
atidėtųjų mokesčių
turtą, kuris priklauso nuo būsimo pelningumo;
(d)         
įstaigų, kurios pagal riziką
įvertintų pozicijų sumas apskaičiuoja naudodamos vidaus
reitingais pagrįstą metodą, atveju neigiamas sumas, kurios
susidaro apskaičiuojant tikėtinus nuostolius, nurodytas 154 ir 155
straipsniuose;
(e)         
įstaigos nustatyto dydžio išmokų
pensijų fondo turtą; 
(f)           
įstaigos tiesiogiai ir netiesiogiai turimas
savo bendro 1 lygio nuosavo kapitalo priemones, įskaitant bendro 1 lygio
nuosavo kapitalo priemones, dėl kurių pirkimo pagal esamus
sutartinius įsipareigojimus įstaiga gali turėti faktinių
arba neapibrėžtųjų įsipareigojimų;
(g)         
turimas atitinkamų subjektų, kurie su
įstaiga yra susiję abipusės kryžminės kapitalo dalių
nuosavybės saitais, bendro 1 lygio nuosavo kapitalo priemones, kurios,
kompetentingos institucijos nuomone, buvo sukurtos siekiant dirbtinai padidinti
įstaigos nuosavas lėšas; 
(h)         
taikomą įstaigos tiesiogiai ir
netiesiogiai turimų atitinkamų subjektų, kuriuose įstaiga
neturi reikšmingų investicijų, bendro 1 lygio nuosavo kapitalo
priemonių sumą;
(i)           
taikomą įstaigos tiesiogiai ir
netiesiogiai turimų atitinkamų subjektų, kuriuose įstaiga
turi reikšmingų investicijų, bendro 1 lygio nuosavo kapitalo
priemonių sumą;   
(j)           
straipsnių, kuriuos reikalaujama atskaityti iš
papildomų 1 lygio straipsnių pagal 53 straipsnį, sumą, kuri
viršija įstaigos papildomą 1 lygio kapitalą; 
(k)         
toliau nurodytų straipsnių, kuriems
taikomas 1 250 proc. rizikos koeficientas, pozicijos sumą, kai
įstaiga tą pozicijos sumą atskaito iš bendro 1 lygio nuosavo
kapitalo kaip alternatyvą 1 250 proc. rizikos koeficiento
taikymui: 
i)        kvalifikuotosios akcijų paketo dalies, turimos ne finansų
sektoriaus įmonėse;
ii)       pakeitimo vertybiniais popieriais pozicijų pagal 238 straipsnio 1
dalies b punktą, 239 straipsnio 1 dalies b punktą ir 253
straipsnį;  
iii)      pristatymo be atsiskaitymo (nebaigtų sandorių) pagal 369
straipsnio 3 dalį;
(l)           
visus su bendro 1 lygio nuosavo kapitalo
straipsniais susijusius skaičiavimo metu numatomus mokesčius,
išskyrus tuos atvejus, kai įstaiga tinkamai pakoreguoja bendro 1 lygio
nuosavo kapitalo straipsnius tiek, kiek tokie mokesčiai mažina šių
straipsnių sumą, kuri gali būti panaudoti rizikai ar nuostoliams
padengti.
2.                      
EBI parengia techninių reguliavimo
standartų projektus, kuriuose išsamiai nurodo:
(a)         
tiksliau paaiškina, kaip taikyti 1 dalies a, c, e
ir l punktuose nurodytus atskaitymus;
(b)         
finansų įstaigų,
trečiųjų šalių draudimo ir perdraudimo įmonių ir
įmonių, kurios nepatenka į Direktyvos 2009/138/EB taikymo
sritį pagal tos direktyvos 4 straipsnį, kapitalo priemonių,
kurios atskaitomos iš toliau išvardytų nuosavų lėšų
sudedamųjų dalių, tipus:
i)        bendro 1 lygio nuosavo kapitalo straipsnių;
ii)       papildomų 1 lygio straipsnių; 
iii)      2 lygio straipsnių.
EBI šiuos techninių reguliavimo standartų
projektus Komisijai pateikia iki 2013 m. sausio 1 d.
Komisijai suteikiami įgaliojimai priimti
pirmoje pastraipoje nurodytus techninius reguliavimo standartus Reglamento (ES)
Nr. 1093/2010 10–14 straipsniuose nustatyta tvarka.
34 straipsnis
Nematerialiojo turto atskaitymas
Įstaigos
nustato, kokį nematerialųjį turtą atskaityti, remdamosi
šiomis nuostatomis:
(a)                   
atskaitytina suma mažinama susijusių
atidėtųjų mokesčių įsipareigojimų suma, kuri
būtų anuliuota, jeigu nematerialiojo turto vertė
sumažėtų arba būtų nutrauktas jo pripažinimas pagal
atitinkamą apskaitos standartą;  
(b)                   
į atskaitytiną sumą
įskaičiuojamas prestižas, įtrauktas į įstaigos
reikšmingų investicijų vertinimą.
35 straipsnis
Atidėtųjų mokesčių turto, kuris
priklauso nuo būsimo pelningumo, atskaitymas
1.                      
Įstaigos nustato atidėtųjų
mokesčių turto, kuris priklauso nuo būsimo pelningumo ir
kurį reikia atskaityti pagal šį straipsnį, sumą. 
2.                      
Išskyrus tuos atvejus, kai įvykdomos 3 dalyje
nustatytos sąlygos, atidėtųjų mokesčių turto,
kuris priklauso nuo būsimo pelningumo, suma apskaičiuojama jos
nemažinant susijusių įstaigos atidėtųjų
mokesčių įsipareigojimų suma.
3.                      
Atidėtųjų mokesčių turto,
kuris priklauso nuo būsimo pelningumo, suma gali būti mažinama
susijusių įstaigos atidėtųjų mokesčių
įsipareigojimų suma, jeigu įvykdomos šios sąlygos:
(a)         
ir atidėtųjų mokesčių
turtas, ir susiję atidėtųjų mokesčių
įsipareigojimai susidaro pagal vienos valstybės narės arba
trečiosios šalies mokesčių įstatymus;
(b)         
tos valstybės narės arba trečiosios
šalies mokesčių administratorius leidžia atidėtųjų
mokesčių turto ir susijusių atidėtųjų
mokesčių įsipareigojimų tarpusavio užskaitą. 
4.                      
Prie susijusių įstaigos
atidėtųjų mokesčių įsipareigojimų,
naudojamų taikant 3 dalį, negalima priskirti atidėtųjų
mokesčių įsipareigojimų, kurie mažina nematerialųjį
turtą arba nustatyto dydžio išmokų pensijų fondo turtą,
kurį reikia atskaityti. 
5.                      
4 dalyje nurodytų susijusių
atidėtųjų mokesčių įsipareigojimų suma
paskirstoma tarp: 
(a)         
atidėtųjų mokesčių turto,
kuris priklauso nuo būsimo pelningumo, susidaro dėl
laikinųjų skirtumų ir nėra atskaitomas pagal 45 straipsnio
1 dalį;
(b)         
viso kito atidėtųjų
mokesčių turto, kuris priklauso nuo būsimo pelningumo.
Įstaigos paskirsto
susijusius atidėtųjų mokesčių įsipareigojimus
pagal atidėtųjų mokesčių turto, kuris priklauso nuo
būsimo pelningumo, proporcijas, kurias sudaro a ir b punktuose nurodyti
straipsniai. 
36 straipsnis
Atidėtųjų mokesčių turtas, kuris
nepriklauso nuo būsimo pelningumo
1.                      
Įstaigos atidėtųjų
mokesčių turtui, kuris nepriklauso nuo būsimo pelningumo, taiko
rizikos koeficientus pagal trečios dalies II antraštinės dalies 2
skyrių arba atitinkamais atvejais 3 skyrių.
2.                      
Atidėtųjų mokesčių
turtą, kuris nepriklauso nuo būsimo pelningumo, sudaro: 
(a)         
įstaigos einamųjų metų
mokesčių permokos; 
(b)         
įstaigos einamųjų metų mokesčių
nuostoliai, perkelti į ankstesnius metus, dėl kurių susidaro
reikalavimai centrinei valdžiai, regioninei valdžiai arba vietos
mokesčių administratoriui arba iš jų gautinos sumos;  
(c)         
atidėtųjų mokesčių turtas,
kuris susidaro dėl laikinųjų skirtumų, kurie įstaigai
patyrus nuostolių, tapus nemokia arba pradėjus įstaigos
likvidavimą, privalomai ir savaime pagal taikomą nacionalinę
teisę pakeičiami reikalavimais valstybės narės, kurioje
įstaiga yra įsteigta, centrinei valdžiai, kuri privalo padengti
nuostolius tokia pat apimtimi, kiek jie dengiami iš bendro 1 lygio nuosavo
kapitalo, įstaigai tęsiant veiklą, tapus nemokia arba ją
likviduojant.
37 straipsnis
Neigiamų sumų, kurios susidaro
apskaičiuojant tikėtinus nuostolius, atskaitymas
Sumos,
kuri yra atskaitytina pagal 33 straipsnio 1 dalies d punktą, negalima
mažinti padidėjusia atidėtųjų mokesčių turto,
kuris priklauso nuo būsimo pelningumo, dalimi arba pagal kitą
papildomą mokesčių poveikį, kuris gali atsirasti, jeigu
atidėjiniai būtų padidinti iki II antraštinės dalies 3
skyriaus 3 skirsnyje nurodytų tikėtinų nuostolių lygio.
38 straipsnis
Nustatyto dydžio išmokų pensijų fondo turto
atskaitymas
1.                      
Pagal 33 straipsnio 1 dalies e punktą
atskaitytinas nustatyto dydžio išmokų pensijų fondo turtas mažinamas
šiomis sumomis: 
(a)         
visų susijusių atidėtųjų
mokesčių įsipareigojimų, kuriuos būtų galima
anuliuoti, jeigu sumažėtų turto vertė arba būtų
nutrauktas jo pripažinimas pagal atitinkamą apskaitos standartą,
suma;
(b)         
nustatyto dydžio išmokų pensijų fondo
turto, kurį įstaiga gali neribotai naudoti, prieš tai gavusi
kompetentingos institucijos sutikimą, suma. Šiam turtui, kuris naudojamas atskaitomai sumai mažinti, taikomas
rizikos koeficientas pagal trečios dalies II antraštinės dalies 2
skyrių arba atitinkamais atvejais 3 skyrių.
2.                      
EBI parengia techninių reguliavimo
standartų projektus, kuriuose tiksliai nurodo kriterijus, pagal kuriuos
kompetentinga institucija įstaigai leidžia mažinti nustatyto dydžio
išmokų pensijų fondo turto sumą, kaip nurodyta 1 dalies b
punkte.  
EBI šiuos techninių
reguliavimo standartų projektus Komisijai pateikia iki 2013 m. sausio 1 d.
Komisijai suteikiami įgaliojimai priimti
pirmoje pastraipoje nurodytus techninius reguliavimo standartus Reglamento (ES)
Nr. 1093/2010 10–14 straipsniuose nustatyta tvarka.
39 straipsnis
Turimų bendro 1 lygio nuosavo kapitalo priemonių
atskaitymas
Pagal 33
straipsnio 1 dalies f punktą įstaigos apskaičiuoja turimas savo
bendro 1 lygio nuosavo kapitalo priemones, remdamosi bendrųjų
ilgųjų pozicijų suma ir laikydamosi šių išimčių:
(a)                   
įstaigos gali apskaičiuoti turimų
savo bendro 1 lygio nuosavo kapitalo priemonių prekybos knygoje sumą
remdamosi ilgąja grynąja pozicija, jeigu ilgosiose ir trumposiose
pozicijose patiriama ta pati pagrindinė rizika, o trumposiose pozicijose
nepatiriama sandorio šalies rizika; 
(b)                   
įstaigos nustato atskaitytiną
netiesiogiai turimų kapitalo dalių, kurios turimos kaip indekso
vertybiniai popieriai, prekybos knygoje sumą, apskaičiuodamos į
indeksą įtrauktų savo bendro 1 lygio nuosavo kapitalo
priemonių pagrindinę poziciją;  
(c)                   
įstaigos gali atlikti bendrųjų
ilgųjų savo bendro 1 lygio nuosavo kapitalo priemonių
pozicijų prekybos knygoje, kurios susidaro dėl turimų indekso
vertybinių popierių, ir trumpųjų savo bendro 1 lygio
nuosavo kapitalo priemonių pozicijų, kurios susidaro iš
trumpųjų pagrindinių indeksų pozicijų, tarpusavio
užskaitą, įskaitant tuos atvejus, kai trumposiose pozicijose
patiriama sandorio šalies rizika.
40 straipsnis
Reikšmingos investicijos į atitinkamą
subjektą
Atskaitymo tikslais reikšminga įstaigos
investicija į atitinkamą subjektą susidaro, kai įvykdomos
bet kurios iš šių sąlygų: 
(a)                   
įstaigai priklauso daugiau kaip 10 proc.
to subjekto išleistų bendro 1 lygio nuosavo kapitalo priemonių;
(b)                   
įstaiga yra susijusi su tuo subjektu artimais
ryšiais ir jai priklauso to subjekto išleistos bendro 1 lygio nuosavo kapitalo
priemonės;  
(c)                   
įstaigai priklauso to subjekto išleistos
bendro 1 lygio nuosavo kapitalo priemonės, o tas subjektas nėra
konsoliduojamas pagal pirmos dalies II antraštinės dalies 2 skyrių,
bet finansinės atskaitomybės tikslais pagal taikomą apskaitos
standartą įtraukiamas į tą patį apskaitos
konsolidavimą kaip ir ta įstaiga.
41 straipsnis
Turimų atitinkamų subjektų bendro 1 lygio
nuosavo kapitalo priemonių atskaitymas, kai įstaiga turi abipusės
kryžminės kapitalo dalių nuosavybės, dirbtinai
padidinančios nuosavas lėšas 
Įstaigos 33 straipsnio 1 dalies g, h ir i
punktuose nurodytus atskaitymus atlieka laikydamosi šių nuostatų:
(a)                   
turimos atitinkamų subjektų bendro 1
lygio nuosavo kapitalo priemonės ir kitos kapitalo priemonės
apskaičiuojamos remiantis bendrosiomis ilgosiomis pozicijomis;
(b)                   
1 lygio nuosavų lėšų draudimo
straipsniai atskaitymo tikslais laikomi turimomis bendro 1 lygio nuosavo
kapitalo priemonėmis.
42 straipsnis
Turimų atitinkamų subjektų bendro 1 lygio
nuosavo kapitalo priemonių atskaitymas 
Įstaigos 33 straipsnio 1 dalies h ir i
punktuose nurodytus atskaitymus atlieka laikydamosi šių nuostatų: 
(a)                   
jos gali apskaičiuoti turimas atitinkamų
subjektų kapitalo priemones prekybos knygoje remdamosi grynąja
ilgąja pozicija toje pačioje pagrindinėje pozicijoje, jeigu
trumposios pozicijos terminas atitinka ilgosios pozicijos terminą arba jos
likęs terminas yra ne trumpesnis kaip vieni metai;  

(b)                   
apskaičiuoja atskaitytiną netiesiogiai
turimų atitinkamų subjektų kapitalo priemonių, kurios
turimos kaip indekso vertybiniai popieriai, prekybos knygoje sumą,
apskaičiuodamos į indeksą įtrauktų atitinkamų
subjektų kapitalo priemonių pagrindinę poziciją.
43 straipsnis
Turimų kapitalo dalių atskaitymas, kai
įstaiga neturi reikšmingos investicijos atitinkamame subjekte
1.                      
Pagal 33 straipsnio 1 dalies h punktą
įstaigos apskaičiuoja atitinkamą atskaitytiną sumą
padauginusios a punkte nurodytą sumą iš daugiklio, kuris
apskaičiuojamas atliekant b punkte nurodytą skaičiavimą: 
(a)         
bendrą sumą, kuria tiesiogiai ir
netiesiogiai įstaigos turimos atitinkamų subjektų bendro 1 lygio
nuosavo kapitalo, papildomos 1 lygio ir 2 lygio priemonės viršija
įstaigos 10 proc. bendro 1 lygio nuosavo kapitalo, bendro 1 lygio
nuosavo kapitalo straipsniams pritaikius šias nuostatas: 
i)        29–32 straipsnius; 
ii)       33 straipsnio 1 dalies a–g ir j–l punktuose nurodytus atskaitymus,
išskyrus sumą, atskaitytiną atidėtųjų
mokesčių turtui, kuris priklauso nuo būsimo pelningumo ir
susidaro dėl laikinųjų skirtumų;
iii)      41 ir 42 straipsnius; 
(b)         
iš sumos, gautos tiesiogiai ir netiesiogiai
įstaigos turimų atitinkamų subjektų bendro 1 lygio nuosavo
kapitalo priemonių sumą padalijus iš bendros tiesiogiai ir
netiesiogiai įstaigos turimos tų atitinkamų subjektų
nuosavų lėšų priemonių sumos.
2.                      
Įstaigos į 1 dalies a punkte
nurodytą sumą ir apskaičiuodamos 1 dalies b punkte nurodytą
daugiklį neįtraukia 5 darbo dienas arba trumpesnį laiko
tarpą turimų platinamų pozicijų.
3.                      
Įstaigos bendro 1 lygio nuosavo kapitalo
priemonių dalį, kuri atskaitoma pagal 1 dalį, apskaičiuoja
padalydamos a punkte nurodytą sumą iš b punkte nurodytos sumos: 
(a)         
turimų kapitalo dalių sumą,
kurią reikalaujama atskaityti pagal 1 dalį;
(b)         
iš bendros tiesiogiai ir netiesiogiai įstaigos
turimų atitinkamų subjektų, kuriuose įstaiga neturi
reikšmingos investicijos, nuosavų lėšų priemonių sumos.
4.                      
33 straipsnio 1 dalies h punkte nurodyta
turimų kapitalo dalių suma, kuri sudaro 10 proc. arba
mažesnę įstaigos bendro 1 lygio nuosavo kapitalo straipsnių
dalį, pritaikius 1 dalies a punkto i–iii papunkčių nuostatas,
nėra atskaitoma, ir jai taikomi rizikos koeficientai pagal trečios
dalies II antraštinės dalies 2 arba 3 skyrius ir atitinkamais atvejais
trečios dalies IV antraštinės dalies reikalavimai.
5.                      
Įstaigos turimų pagal riziką
įvertintų nuosavų lėšų priemonių dalį
apskaičiuoja padalydamos a punkte nurodytą sumą iš b punkte
nurodytos sumos: 
(a)         
turimų kapitalo dalių, kurias būtina
įvertinti pagal riziką pagal 4 dalį, sumą;
(b)         
iš bendros tiesiogiai ir netiesiogiai įstaigos
turimų atitinkamų subjektų, kuriuose įstaiga neturi
reikšmingos investicijos, nuosavų lėšų priemonių sumos. 
44 straipsnis
Turimų bendro 1 lygio nuosavo kapitalo priemonių
atskaitymas, kai įstaiga turi reikšmingų investicijų
atitinkamame subjekte
Pagal 33
straipsnio 1 dalies i punktą į sumą, atskaitytiną iš bendro
1 lygio nuosavo kapitalo straipsnių, neįtraukiamos 5 darbo dienas
arba trumpesnį laiko tarpą turimos platinamos pozicijos, ir ji
apskaičiuojama pagal 41, 42 straipsnius ir 2 poskirsnį.
2 poskirsnis
Atskaitymų
iš bendro 1 lygio nuosavo kapitalo straipsnių išimtys ir alternatyvos 
45 straipsnis
Atskaitymų iš bendro 1 lygio nuosavo kapitalo
ribinės išimtys
1.                      
Atlikdamos 33 straipsnio 1 dalies c ir i punktuose
reikalaujamus atskaitymus, įstaigos neatskaito a ir b punktuose
nurodytų straipsnių, kurių bendra suma sudaro 15 proc. arba
mažesnę bendro 1 lygio nuosavo kapitalo dalį:
(a)         
atidėtųjų mokesčių turto,
kuris priklauso nuo būsimo pelningumo ir susidaro dėl
laikinųjų skirtumų ir kurio bendra suma sudaro 10 proc.
arba mažesnę įstaigos bendro 1 lygio nuosavo kapitalo straipsnių
dalį, apskaičiuotą pritaikius:
i)        29–32 straipsnius;
ii)       33 straipsnio 1 dalies a–h ir j–l punktus, išskyrus
atidėtųjų mokesčių turtą, kuris priklauso nuo
būsimo pelningumo ir susidaro dėl laikinųjų skirtumų.
(b)         
jeigu įstaiga turi reikšmingą
investiciją atitinkamame subjekte, tiesiogiai ir netiesiogiai
įstaigos turimų tų subjektų bendro 1 lygio nuosavo kapitalo
priemonių, kurių bendra suma sudaro 10 proc. arba mažesnę
įstaigos turimo bendro 1 lygio nuosavo kapitalo dalį,
apskaičiuotą pritaikius šias nuostatas:
i)        29–32 straipsnius;
ii)       33 straipsnio 1 dalies a–h ir j–l punktus, išskyrus
atidėtųjų mokesčių turtą, kuris priklauso nuo
būsimo pelningumo ir susidaro dėl laikinųjų skirtumų. 
2.                      
Straipsniams, kurie nėra atskaitomi pagal 1
dalį, taikomas 250 proc. rizikos koeficientas ir atitinkamais
atvejais trečios dalies IV antraštinės dalies reikalavimai.
46 straipsnis
Kitos atskaitymų išimtys ir alternatyvos, kai taikomas
konsolidavimas 
1.                      
Kaip alternatyvą įstaigos turimų
draudimo įmonių, perdraudimo įmonių ir draudimo
kontroliuojančiųjų bendrovių, kuriose įstaiga turi
reikšmingų investicijų, bendro 1 lygio nuosavo kapitalo
priemonių atskaitymui, kompetentingos institucijos gali leisti
įstaigoms taikyti Direktyvos 2002/87/EB I priede išvardytus 1, 2 arba 3
metodus. Įstaiga
pasirinktą metodą nuosekliai taiko visą laiką.
Įstaiga gali taikyti 1 metodą (apskaitos
konsolidavimo) tik gavusi kompetentingos institucijos sutikimą. Kompetentinga institucija gali duoti tokį
sutikimą tik tuomet, jeigu įsitikina, kad subjektų, kuriems
turėtų būti taikomas konsolidavimas pagal 1 metodą,
integruoto valdymo ir vidaus kontrolės lygis yra tinkamas.
2.                      
Atskirai apskaičiuodamos nuosavas lėšas
įstaigos, kurioms taikoma konsoliduota priežiūra pagal pirmos dalies
II antraštinės dalies 2 skyrių, negali atskaityti 33 straipsnio 1
dalies h ir i punktuose nurodytų kapitalo dalių, turimų
atitinkamuose subjektuose, kuriems taikoma konsoliduota priežiūra.
3.                      
Kompetentingos institucijos gali leisti
įstaigoms neatskaityti 33 straipsnio 1 dalies h ir i punktuose nurodyto
turimos kapitalo dalies straipsnio šiais atvejais: 
(a)         
jeigu kapitalo dalis turima atitinkamame subjekte,
kuriam pagal Direktyvą 2002/87/EB taikoma ta pati papildoma priežiūra
kaip ir įstaigai;
(b)         
jeigu 25 straipsnyje nurodyta įstaiga turi
kapitalo dalį kitoje tokioje įstaigoje arba jos centrinėje ar
regioninėje kredito įstaigoje ir atitinka šias sąlygas:
i)        kai kapitalo dalis turima centrinėje arba regioninėje kredito
įstaigoje, tą kapitalo dalį turinti įstaiga yra susijusi su
centrine arba regionine kredito įstaiga, nes priklauso vienai sistemai,
kuriai taikomos teisinės ar teisės aktuose išdėstytos nuostatos
ir ta centrinė arba regioninė kredito įstaiga, remiantis tomis
nuostatomis, yra atsakinga už grynųjų pinigų tarpuskaitos
operacijas toje sistemoje;
ii)       įstaigos priklauso tai pačiai 108 straipsnio 7 dalyje
nurodytai institucinei užtikrinimo sistemai;
iii)      kompetentingos institucijos davė 108 straipsnio 7 dalyje
nurodytą leidimą;
iv)      įvykdytos 108 straipsnio 7 dalyje nustatytos sąlygos;
v)       įstaiga rengia ir kompetentingoms institucijoms teikia 108
straipsnio 7 dalies e punkte nurodytą konsoliduotą balansą ne
rečiau, kaip reikalaujama teikti nuosavų lėšų poreikio
ataskaitas pagal 95 straipsnį;
(c)         
jeigu regioninė kredito įstaiga kapitalo
dalį turi savo centrinėje arba kitoje regioninėje kredito
įstaigoje ir jeigu atitinka b punkto i–v papunkčių sąlygas.
4.                      
EBI, EDPPI ir EVPRI, veikdamos per Jungtinį
komitetą, šiam straipsniui įgyvendinti parengia techninių
reguliavimo standartų projektus, kuriuose tiksliai nurodo I priedo II
dalyje ir Direktyvos 2002/87/EB 228 straipsnio 1 dalyje nurodytų
skaičiavimo metodų taikymo sąlygas, taikant 1 dalyje ir 3 dalies
a punkte nurodytas atskaitymų alternatyvas.
EBI, EDPPI ir EVPRI šiuos techninių
reguliavimo standartų projektus Komisijai pateikia iki 2013 m. sausio
1 d.
Komisijai suteikiami įgaliojimai priimti
pirmoje pastraipoje nurodytus techninius reguliavimo standartus Reglamento (ES)
Nr. 1093/2010 10–14 straipsniuose nustatyta tvarka.
5.                      
EBI parengia techninių reguliavimo
standartų projektus, kuriuose tiksliai nurodo 3 dalies b punkto taikymo
sąlygas. 
EBI šiuos techninių reguliavimo
standartų projektus Komisijai pateikia iki 2013 m. sausio 1 d.
Komisijai suteikiami
įgaliojimai priimti pirmoje pastraipoje nurodytus techninius reguliavimo
standartus Reglamento (ES) Nr. 1093/2010 10–14 straipsniuose nustatyta
tvarka.
3 skirsnis
Bendras
1 lygio nuosavas kapitalas
47 straipsnis
Bendras 1 lygio nuosavas kapitalas

Įstaigos bendrą
1 lygio nuosavą kapitalą sudaro bendro 1 lygio nuosavo kapitalo
straipsniai, pritaikius 29–32 straipsniuose nurodytus koregavimus, 33
straipsnyje nurodytus atskaitymus ir 45, 46 ir 74 straipsniuose nurodytas
išimtis ir alternatyvas.
3 skyrius
Papildomas 1 lygio kapitalas
1 skirsnis
Papildomo
1 lygio kapitalo straipsniai ir priemonės
48 straipsnis
Papildomi 1 lygio straipsniai
Papildomus 1 lygio straipsnius sudaro:
(a)                   
kapitalo priemonės, jeigu įvykdomos 49
straipsnio 1 dalyje nustatytos sąlygos;  
(b)                   
akcijų priedai, susiję su a punkte
nurodytomis priemonėmis.
49 straipsnis
Papildomos 1 lygio priemonės
1.                      
Kapitalo priemonės priskiriamos prie
papildomų 1 lygio priemonių tik tuomet, jei atitinka šias
sąlygas:
(a)         
priemonės yra išleistos ir apmokėtos;
(b)         
priemonių neperka nė viena šių
įstaigų:
i)        įstaiga arba jos patronuojamosios įmonės;
ii)       įmonė, kurios kapitalą valdant įstaiga dalyvauja
tiesiogiai arba kontrolės būdu, turėdama 20 proc. arba
didesnę tos įmonės balsavimo teisių arba kapitalo
dalį;
(c)         
priemonių pirkimo įstaiga nei tiesiogiai,
nei netiesiogiai nefinansuoja;
(d)         
įstaigai tapus nemokia priemonių pirmumo
eilė yra žemesnė už 2 lygio priemones;
(e)         
priemonės nėra užtikrintos arba
garantuotos nė vieno iš šių įstaigų: 
i)        įstaigos arba jos patronuojamųjų įmonių; 
ii)       patronuojančiosios įstaigos arba jos patronuojamųjų
įmonių; 
iii)      patronuojančiosios finansų kontroliuojančiosios
bendrovės arba jos patronuojamųjų įmonių; 
iv)      mišrią veiklą vykdančios kontroliuojančiosios
bendrovės arba jos patronuojamųjų įmonių;
v)       mišrią veiklą vykdančios finansų
kontroliuojančiosios bendrovės ir jos patronuojamųjų
įmonių;
vi)      jokios įmonės, susijusios artimais ryšiais su i–v
papunkčiuose nurodytais subjektais; 
(f)           
priemonėms netaikomi jokie sutartyse įforminti
arba kiti susitarimai, kuriais nemokumo arba likvidavimo atveju padidinama
reikalavimų pagal priemones eilė; 
(g)         
priemonės yra nuolatinės ir jas
reglamentuojančiose nuostatose nėra numatyta paskatų
įstaigoms, kad jas išpirktų;
(h)         
jeigu priemones reglamentuojančiose nuostatose
numatytas vienas arba daugiau pirkimo pasirinkimo sandorių, pirkimo
pasirinkimo sandoris gali būti vykdomas visiška emitento nuožiūra;
(i)           
priemonės gali būti pareikalautos,
išpirktos arba atpirktos tik tuomet, jeigu įvykdomos 72 straipsnyje
nustatytos sąlygos ir ne anksčiau kaip po penkerių metų nuo
jų išleidimo;
(j)           
priemones reglamentuojančiose nuostatose nei
tiesiogiai, nei netiesiogiai nėra nurodyta, kad galima priemonių
pareikalauti, jas išpirkti arba atpirkti arba tas bus padaryta, ir įstaiga
to nenumato kitais būdais; 
(k)         
įstaiga nei tiesiogiai, nei netiesiogiai
nenurodo, kad kompetentinga institucija duotų sutikimą prašymui
pareikalauti, išpirkti arba atpirkti priemones;
(l)           
pagal priemones paskirstomos sumos atitinka šias
sąlygas:
i)        jos apmokamos iš paskirstomų straipsnių; 
ii)       paskirstomų sumų pagal priemones dydis nebus keičiamas
pagal įstaigos, jos patronuojančiosios įstaigos arba
patronuojančiosios finansų kontroliuojančiosios bendrovės
arba mišrią veiklą vykdančios kontroliuojančiosios
bendrovės kreditų padėtį; 
iii)      priemones reglamentuojančiose nuostatose įstaigai suteikiama
visiška veiksmų laisvė bet kuriuo metu nutraukti sumų
paskirstymą pagal priemones neribotam laikui, netaikant kaupimo
sąlygos, ir įstaiga gali anuliuotus mokėjimus be apribojimų
panaudoti savo įsipareigojimams įvykdyti suėjus jų
terminui;
iv)      paskirstymo nutraukimas nėra įstaigos
įsipareigojimų neįvykdymas; 
v)       dėl paskirstymo nutraukimo nenustatoma apribojimų
įstaigai;
(m)       
priemonės nėra įskaičiuojamos
nustatant, ar įstaigos įsipareigojimai viršija jos turtą, kai
toks skaičiavimas sudaro nemokumo kriterijų dalį pagal
taikomą nacionalinę teisę; 
(n)         
priemones reglamentuojančiose nuostatose
reikalaujama nurašyti pagrindinę priemonių sumą arba priemones
konvertuoti į bendro 1 lygio nuosavo kapitalo priemones, įvykus tam
tikram įvykiui; 
(o)         
priemones reglamentuojančiose nuostatose
nėra jokio reikalavimo, kuris užkirstų kelią įstaigos
kapitalo restruktūrizavimui; 
(p)         
kai priemones išleidžia ne įstaiga tiesiogiai,
o veikiantis subjektas, kuriam taikomas konsolidavimas pagal pirmos dalies II
antraštinės dalies 2 skyrių, patronuojančioji įstaiga,
patronuojančioji finansų kontroliuojančioji bendrovė arba
mišrią veiklą vykdanti kontroliuojančioji bendrovė,
pajamomis iš karto be apribojimų šioje dalyje nustatytas sąlygas
atitinkančia forma gali naudotis bet kuris iš šių subjektų:
i)        įstaiga; 
ii)       veikiantis subjektas, kuriam taikomas konsolidavimas pagal pirmos
dalies II antraštinės dalies 2 skyrių; 
iii)      patronuojančioji įstaiga; 
iv)      patronuojančioji finansų kontroliuojančioji
bendrovė;   
v)       mišrią veiklą vykdanti kontroliuojančioji bendrovė. 
2.                      
EBI parengia techninių reguliavimo
standartų projektus, kuriuose tiksliai nurodo:
(a)         
paskatų išpirkti formą ir
pobūdį; 
(b)         
pagrindinės sumos nurašymo pobūdį; 
(c)         
šių veiksmų tvarką ir laiką:
i)        kaip nustatyti, ar įvyko tam tikras įvykis; 
ii)       kaip pranešti kompetentingai institucijai ir priemonės
turėtojams, kad įvyko tam tikras įvykis ir kad priemonės
pagrindinė suma bus nurašyta arba atitinkamais atvejais konvertuota į
bendro 1 lygio nuosavo kapitalo priemonę vadovaujantis tą
priemonę reglamentuojančiomis nuostatomis; 
iii)      kaip nurašyti pagrindinę priemonės sumą arba
atitinkamais atvejais ją konvertuoti į bendro 1 lygio nuosavo
kapitalo priemonę; 
(d)         
priemonės požymius, kurie galėtų
užkirsti kelią įstaigos kapitalo restruktūrizavimui;
(e)         
kaip naudotis specialiosios paskirties subjektais
netiesioginei nuosavų lėšų priemonių emisijai. 
EBI šiuos techninių reguliavimo
standartų projektus Komisijai pateikia iki 2013 m. sausio 1 d.
Komisijai suteikiami įgaliojimai priimti
pirmoje pastraipoje nurodytus techninius reguliavimo standartus Reglamento (ES)
Nr. 1093/2010 10–14 straipsniuose nustatyta tvarka.
50 straipsnis
Papildomų 1 lygio priemonių paskirstymo
anuliavimo apribojimai ir požymiai, kurie galėtų užkirsti kelią
įstaigos kapitalo restruktūrizavimui 
Pagal 49
straipsnio 1 dalies l punkto v papunktį ir o punktą papildomas 1
lygio priemones reglamentuojančiose nuostatose, visų pirma, gali
nebūti:
(a)                   
reikalavimo dėl paskirstymo pagal priemones,
kai paskirstymas atliekamas pagal įstaigos išleistą priemonę,
kurios pirmumo eilė tokia pati kaip papildomos 1 lygio priemonės,
įskaitant bendro 1 lygio nuosavo kapitalo priemones, arba žemesnė;
(b)                   
reikalavimo anuliuoti paskirstymą pagal bendro
1 lygio nuosavo kapitalo, papildomas 1 lygio arba 2 lygio priemones, jeigu
paskirstymai pagal tas papildomas 1 lygio priemones neatliekami;
(c)                   
prievolės vietoj palūkanų arba
dividendų mokėti kitos formos mokėjimus. Įstaigai ši prievolė kitais būdais netaikoma. 
51 straipsnis
Papildomų 1 lygio priemonių nurašymas arba
konvertavimas 
Taikant
49 straipsnio 1 dalies n punktą papildomoms 1 lygio priemonėms
taikomos šios nuostatos:
(a)                   
tam tikras įvykis įvyksta, kai 87
straipsnio a punkte nurodytas bendro 1 lygio nuosavo kapitalo pakankamumo
koeficientas tampa mažesnis už vieną iš šių ribų:
i)       5,125 proc.;
ii)       ribą, aukštesnę už 5,125 proc., jei taip nustato
įstaiga ir taip nurodoma priemonę reglamentuojančiose
nuostatose; 
(b)                   
jeigu priemones reglamentuojančiose nuostatose
reikalaujama jas konvertuoti į bendro 1 lygio nuosavo kapitalo priemones,
įvykus tam tikram įvykiui, šiose nuostatose nustatoma viena iš
šių sąlygų:
i)       tokio konvertavimo koeficientas ir leidžiamos konvertuoti sumos riba;  
ii)       priemonių konvertavimo į bendro 1 lygio nuosavo kapitalo
priemones intervalas; 
(c)                   
jeigu priemones reglamentuojančiose nuostatose
reikalaujama jų pagrindines sumas nurašyti įvykus tam tikram
įvykiui, nurašymu mažinami visi šie straipsniai:
i)       priemonės turėtojo reikalavimai įstaigą
likviduojant;
ii)       suma, kurią reikalaujama sumokėti priemonės pirkimo
atveju;
iii)      pagal priemones paskirstomos sumos.
52 straipsnis
Papildomų 1 lygio priemonių sąlygų
nesilaikymo pasekmės
Jeigu
papildoma 1 lygio priemonė nebeatitinka 49 straipsnio 1 dalyje
nustatytų sąlygų, taikomos šios sąlygos:
(a)                   
priemonė nebepriskiriama prie papildomų 1
lygio priemonių;  
(b)                   
su ta priemone susijusi akcijų priedų
dalis nebepriskiriama prie papildomų 1 lygio straipsnių. 
2 skirsnis
Atskaitymai
iš papildomų 1 lygio straipsnių
53 straipsnis
Atskaitymai iš papildomų 1 lygio straipsnių
Įstaigos
iš papildomų 1 lygio straipsnių atskaito: 
(a)                   
įstaigos tiesiogiai ir netiesiogiai turimas
nuosavas papildomas 1 lygio priemones, įskaitant nuosavas papildomas 1
lygio priemones, kurias įstaiga galėtų būti
įsipareigojusi pirkti pagal esamus sutartinius įsipareigojimus;
(b)                   
turimas atitinkamų subjektų, su kuriais
įstaiga susijusi abipusės kryžminės kapitalo dalių
nuosavybės saitais, papildomas 1 lygio priemones, kurios, kompetentingos
institucijos nuomone, sukurtos siekiant dirbtinai padidinti įstaigos
nuosavas lėšas; 
(c)                   
atitinkamą tiesiogiai ir netiesiogiai
įstaigos turimų atitinkamų subjektų, kuriuose įstaiga
neturi reikšmingų investicijų, papildomų 1 lygio priemonių
sumą, kuri apskaičiuojama pagal 57 straipsnį;
(d)                   
tiesiogiai ir netiesiogiai įstaigos
turimą atitinkamų subjektų, kuriuose įstaiga turi
reikšmingų investicijų, papildomų 1 lygio priemonių
sumą, išskyrus ne ilgiau kaip 5 darbo dienas arba trumpesnį laiką
turimas platinamas pozicijas;   
(e)                   
straipsnių sumas, kurias reikalaujama
atskaityti iš 2 lygio straipsnių pagal 63 straipsnį ir kurios viršija
įstaigos 2 lygio kapitalą;
(f)                     
visus skaičiavimo metu numatomus
mokesčius, susijusius su papildomais 1 lygio straipsniais, išskyrus tuos
atvejus, kai įstaiga tinkamai pakoreguoja papildomus 1 lygio straipsnius
tiek, kiek tokie mokesčiai mažina šių straipsnių sumą, kuri
gali būti panaudota rizikai ar nuostoliams padengti.
54 straipsnis
Turimų nuosavų papildomų 1 lygio
priemonių atskaitymas
Pagal 53
straipsnio a punktą įstaigos apskaičiuoja turimų
nuosavų papildomų 1 lygio priemonių sumą, remdamosi
bendrųjų ilgųjų pozicijų suma ir laikydamosi šių
išimčių:
(a)                   
įstaigos gali apskaičiuoti turimų
nuosavų papildomų 1 lygio priemonių prekybos knygoje sumą
remdamosi ilgąja grynąja pozicija, jeigu ilgosios ir trumposios
pozicijų pagrindinė pozicija yra pati, o trumposiose pozicijose
nepatiriama sandorio šalies rizika; 
(b)                   
įstaigos apskaičiuoja atskaitytiną
netiesiogiai turimų nuosavų papildomų 1 lygio priemonių,
kurios turimos kaip indekso vertybiniai popieriai, prekybos knygoje sumą,
apskaičiuodamos į indeksus įtrauktų nuosavų
papildomų 1 lygio priemonių pagrindinę poziciją;  
(c)                   
įstaiga gali atlikti bendrųjų
ilgųjų nuosavų papildomų 1 lygio priemonių prekybos
knygoje pozicijų, kurios susidaro dėl turimų indekso
vertybinių popierių, ir trumpųjų nuosavų
papildomų 1 lygio priemonių pozicijų, kurios susidaro iš
trumpųjų pagrindinių indeksų pozicijų, tarpusavio
užskaitą, įskaitant tuos atvejus, kai trumposiose pozicijose
patiriama sandorio šalies rizika.
55 straipsnis
Turimų atitinkamų subjektų papildomų 1
lygio priemonių atskaitymas, kai įstaiga turi abipusės
kryžminės kapitalo dalių nuosavybės, dirbtinai
padidinančios nuosavas lėšas
Įstaigos 53 straipsnio b, c ir d
punktuose reikalaujamus atskaitymus atlieka laikydamosi šių nuostatų:
(a)                   
turimos papildomų 1 lygio priemonių sumos
apskaičiuojamos remiantis bendrosiomis ilgosiomis pozicijomis;
(b)                   
papildomi 1 lygio nuosavų lėšų
draudimo straipsniai atskaitymo tikslais laikomi turimomis papildomomis 1 lygio
priemonėmis.
56 straipsnis
Turimų atitinkamų subjektų papildomų 1
lygio priemonių atskaitymas
Įstaigos
53 straipsnio c ir d punktuose reikalaujamus atskaitymus atlieka laikydamosi
šių nuostatų: 
(a)                   
apskaičiuoja turimas atitinkamų
subjektų kapitalo priemones prekybos knygoje, remdamosi tos pačios
pagrindinės pozicijos grynąja ilgąja pozicija, jeigu trumposios
pozicijos terminas atitinka ilgosios pozicijos terminą arba jos likęs
terminas yra ne trumpesnis kaip vieni metai; 
(b)                   
apskaičiuoja atskaitytiną netiesiogiai
turimų atitinkamų subjektų kapitalo priemonių, kurios
turimos kaip indekso vertybiniai popieriai, prekybos knygoje sumą,
apskaičiuodamos į indeksą įtrauktų atitinkamų
subjektų kapitalo priemonių pagrindinę poziciją.
57 straipsnis
Turimų papildomų 1 lygio priemonių
atskaitymas, kai įstaiga atitinkamame subjekte neturi reikšmingų
investicijų
1.                      
Pagal 53 straipsnio c punktą įstaigos
apskaičiuoja atitinkamą atskaitytiną sumą padauginusios a
punkte nurodytą sumą iš daugiklio, kuris apskaičiuojamas atliekant
b punkte nurodytą skaičiavimą: 
(a)         
bendrą sumą, kuria tiesiogiai ir
netiesiogiai įstaigos turimos atitinkamų subjektų bendro 1 lygio
nuosavo kapitalo, papildomos 1 lygio ir 2 lygio priemonės viršija
10 proc. įstaigos bendro 1 lygio nuosavo kapitalo straipsnių,
apskaičiuotą pritaikius šias nuostatas: 
i)        29–32 straipsnius;
ii)        33 straipsnio 1 dalies a–g ir j–l punktus, išskyrus
atidėtųjų mokesčių turtą, kuris priklauso nuo
būsimo pelningumo ir susidaro dėl laikinųjų skirtumų;
iii)      41 ir 42 straipsnius;
(b)         
iš sumos, gautos tiesiogiai ir netiesiogiai
įstaigos turimų atitinkamų subjektų papildomų 1 lygio
priemonių sumą padalijus iš bendros tiesiogiai ir netiesiogiai
įstaigos viso turimo tų atitinkamų subjektų bendro 1 lygio
nuosavo kapitalo, papildomų 1 lygio ir 2 lygio priemonių sumos.
2.                      
Įstaigos į 1 dalies a punkte
nurodytą sumą ir apskaičiuodamos 1 dalies b punkte nurodytą
daugiklį neįtraukia 5 darbo dienas arba trumpesnį laiko
tarpą turimų platinamų pozicijų.
3.                      
Įstaigos turimų papildomų 1 lygio
priemonių sumą, kuri atskaitoma, apskaičiuoja padalydamos a
punkte nurodytą sumą iš b punkte nurodytos sumos:
(a)         
turimų kapitalo dalių sumą,
kurią reikalaujama atskaityti pagal 1 dalį;
(b)         
iš bendros tiesiogiai ir netiesiogiai įstaigos
turimų atitinkamų subjektų, kuriuose įstaiga neturi
reikšmingos investicijos, nuosavų lėšų priemonių sumos.
3 skirsnis
Papildomas
1 lygio kapitalas
58 straipsnis
Papildomas 1 lygio kapitalas 
Įstaigos
papildomą 1 lygio kapitalą sudaro įstaigos papildomi 1 lygio
straipsniai, atlikus 53 straipsnyje nurodytų straipsnių atskaitymus
ir pritaikius 74 straipsnį.
4 skyrius
2 lygio kapitalas
1 skirsnis
2
lygio straipsniai ir priemonės
59 straipsnis
2 lygio straipsniai
2 lygio straipsnius sudaro:
(a)                   
kapitalo priemonės, jeigu įvykdomos 60
straipsnyje nustatytos sąlygos;
(b)                   
akcijų priedai, susiję su a punkte
nurodytomis priemonėmis;
(c)                   
jeigu įstaigos pagal riziką
įvertintas pozicijos sumas apskaičiuoja pagal II antraštinės
dalies 2 skyrių, bendros kredito rizikos koregavimai, neatėmus
mokesčių, kurie sudaro iki 1,25 proc. pagal riziką
įvertintų pozicijos sumų, apskaičiuotų pagal
trečios dalies II antraštinės dalies 2 skyrių;  
(d)                   
jeigu įstaigos pagal riziką
įvertintos pozicijos sumas apskaičiuoja pagal II antraštinės
dalies 3 skyrių, teigiamos sumos, neatėmus mokesčių, gautos
atlikus 154 ir 155 straipsniuose nustatytus skaičiavimus, kurios sudaro
iki 0,6 proc. pagal riziką įvertintų pozicijų
sumų, apskaičiuotų pagal trečios dalies II antraštinės
dalies 3 skyrių.
60 straipsnis
2 lygio priemonės
Kapitalo
priemonės priskiriamos prie 2 lygio priemonių tik tuomet, jei
atitinka šias sąlygas:
(a)                   
priemonės yra išleistos ir visiškai
apmokėtos;
(b)                   
priemonių neperka nė viena šių
įstaigų:
i)       įstaiga arba jos patronuojamosios įmonės;
ii)       įmonė, kurios kapitalą valdant įstaiga dalyvauja
tiesiogiai arba kontrolės būdu, turėdama 20 proc. arba
didesnę tos įmonės balsavimo teisių arba kapitalo
dalį;
(c)                   
priemonių pirkimo įstaiga nei tiesiogiai,
nei netiesiogiai nefinansuoja;
(d)                   
pagal priemones reglamentuojančias nuostatas
reikalavimai dėl pagrindinės priemonių sumos yra visiškai
subordinuoti visų nesubordinuotų kreditorių reikalavimams;
(e)                   
priemonės nėra užtikrintos arba
garantuotos nė vieno iš šių subjektų: 
i)       įstaigos arba jos patronuojamųjų įmonių; 
ii)       patronuojančiosios įstaigos arba jos patronuojamųjų
įmonių; 
iii)      patronuojančiosios finansų kontroliuojančiosios
bendrovės arba jos patronuojamųjų įmonių; 
iv)      mišrią veiklą vykdančios kontroliuojančiosios
bendrovės arba jos patronuojamųjų įmonių;  
v)       mišrią veiklą vykdančios
finansų kontroliuojančiosios bendrovės ir jos
patronuojamųjų įmonių;
vi)      jokios įmonės, susijusios artimais ryšiais su i–v
papunkčiuose nurodytais subjektais; 
(f)                     
priemonėms netaikomi jokie susitarimai,
kuriais kitais būdais padidinama reikalavimų pagal priemones
eilė; 
(g)                   
pradinis priemonių terminas yra ne trumpesnis
kaip 5 metai;
(h)                   
priemones reglamentuojančiose nuostatose
nėra numatyta jokių paskatų, kad įstaiga jas išpirktų;
(i)                     
jeigu pagal priemones numatytas vienas arba daugiau
pirkimo pasirinkimo sandorių, pirkimo pasirinkimo sandoris vykdomas visiška
emitento nuožiūra; 
(j)                     
priemonės gali būti pareikalautos,
išpirktos arba atpirktos tik tuomet, jeigu įvykdomos 72 straipsnyje
nustatytos sąlygos ir ne anksčiau kaip po penkerių metų nuo
jų išleidimo;
(k)                   
priemones reglamentuojančiose nuostatose nei
tiesiogiai, nei netiesiogiai nėra nurodyta, kad galima priemones išpirkti
arba atpirkti arba tas bus padaryta kitu laiku, ne suėjus terminui, ir
įstaiga to nenumato kitais būdais;
(l)                     
priemones reglamentuojančiose nuostatose
jų turėtojui nesuteikiama teisė paspartinti būsimus
palūkanų arba pagrindinės sumos mokėjimus, išskyrus
įstaigos nemokumo arba likvidavimo atveju;
(m)                 
pagal priemones mokėtinų
palūkanų arba dividendų sumų dydis nebus keičiamas
pagal įstaigos, jos patronuojančiosios įmonės arba
patronuojančiosios finansų kontroliuojančiosios bendrovės
arba mišrią veiklą vykdančios kontroliuojančiosios
bendrovės kreditų padėtį;
(n)                   
kai priemones išleidžia ne įstaiga tiesiogiai,
o veikiantis subjektas, kuriam taikomas konsolidavimas pagal pirmos dalies II
antraštinės dalies 2 skyrių, patronuojančioji įstaiga,
patronuojančioji finansų kontroliuojančioji bendrovė arba
mišrią veiklą vykdanti kontroliuojančioji bendrovė,
pajamomis iš karto be apribojimų šioje dalyje nustatytas sąlygas
atitinkančia forma gali naudotis bet kuris iš šių subjektų:
i)       įstaiga;
ii)       veikiantis subjektas, kuriam taikomas konsolidavimas pagal pirmos
dalies II antraštinės dalies 2 skyrių;
iii)      patronuojančioji įstaiga;
iv)      patronuojančioji finansų kontroliuojančioji
bendrovė;
v)      mišrią veiklą vykdanti kontroliuojančioji bendrovė.
61 straipsnis
2 lygio priemonių amortizavimas
Tai,
kokia 2 lygio priemonių dalis laikoma 2 lygio straipsniais, per
paskutinius 5 priemonių termino metus apskaičiuojama a punkte
nurodyto skaičiavimo rezultatą padauginus iš b punkte nurodytos sumos
taip:
(a)                   
sumą, gautą pirmos likusio penkerių
metų galiojimo pagal sutartį laikotarpio dienos nominaliąją
priemonių arba subordinuotųjų paskolų sumą padalijus
iš to laikotarpio kalendorinių dienų skaičiaus;  
(b)                   
iš priemonių arba subordinuotųjų
paskolų galiojimo pagal sutartį laikotarpio likusių
kalendorinių dienų skaičiaus.
62 straipsnis
2 lygio priemonių sąlygų nesilaikymo
pasekmės
Jeigu 2
lygio priemonė nebeatitinka 60 straipsnyje nustatytų
sąlygų, taikomos šios sąlygos:
(a)                   
priemonė nebepriskiriama prie 2 lygio
priemonių;
(b)                   
su ta priemone susijusių akcijų
priedų dalis nebepriskiriama prie 2 lygio straipsnių.
2 skirsnis
Atskaitymai
iš 2 lygio straipsnių
63 straipsnis
Atskaitymai iš 2 lygio straipsnių
Iš 2 lygio straipsnių išskaitoma: 
(a)                   
įstaigos tiesiogiai ir netiesiogiai turimos
nuosavos 2 lygio priemonės, įskaitant nuosavas 2 lygio priemones,
kurias įstaiga galėtų būti įsipareigojusi pirkti pagal
esamus sutartinius įsipareigojimus;
(b)                   
turimos atitinkamų subjektų, su kuriais
įstaiga susijusi abipusės kryžminės kapitalo dalių
nuosavybės saitais, 2 lygio priemonės, kurios, kompetentingos
institucijos nuomone, sukurtos siekiant dirbtinai padidinti įstaigos
nuosavas lėšas; 
(c)                   
atitinkama tiesiogiai ir netiesiogiai įstaigos
turimų atitinkamų subjektų, kuriuose įstaiga neturi
reikšmingų investicijų, 2 lygio priemonių suma, kuri
apskaičiuojama pagal 67 straipsnį;  
(d)                   
tiesiogiai ir netiesiogiai įstaigos
turimų atitinkamų subjektų, kuriuose įstaiga turi
reikšmingų investicijų, 2 lygio priemonių suma, išskyrus
trumpiau kaip 5 darbo dienas turimas platinamas pozicijas.
64 straipsnis
Turimų nuosavų 2 lygio nuosavų
lėšų priemonių ir subordinuotųjų paskolų
atskaitymai
Pagal 63
straipsnio a punktą įstaigos apskaičiuoja turimas kapitalo
dalis, remdamosi bendrųjų ilgųjų pozicijų suma ir
laikydamosi šių išimčių:
(a)                   
įstaigos gali apskaičiuoti turimų
kapitalo dalių prekybos knygoje sumą remdamosi ilgąja
grynąja pozicija, jeigu ilgosios ir trumposios pozicijų
pagrindinė pozicija yra pati, o trumposiose pozicijose nepatiriama
sandorio šalies rizika; 
(b)                   
įstaigos nustato atskaitytiną
netiesiogiai turimų kapitalo dalių, kurios turimos kaip indekso
vertybiniai popieriai, prekybos knygoje sumą, apskaičiuodamos į
indeksą įtrauktų nuosavų 2 lygio priemonių
pagrindinę poziciją; 
(c)                   
įstaigos gali atlikti bendrųjų
ilgųjų nuosavų 2 lygio priemonių prekybos knygoje
pozicijų, kurios susidaro dėl turimų indekso vertybinių
popierių, ir trumpųjų nuosavų 2 lygio priemonių
pozicijų, kurios susidaro dėl trumpųjų pagrindinių
indeksų pozicijų, tarpusavio užskaitą, įskaitant tuos
atvejus, kai trumposiose pozicijose patiriama sandorio šalies rizika.  
65 straipsnis
Turimų atitinkamų subjektų 2 lygio
priemonių ir subordinuotųjų paskolų atskaitymai, kai
įstaiga turi abipusės kryžminės kapitalo dalių
nuosavybės, skirtos dirbtinai padidinti nuosavas lėšas
Įstaigos 63 straipsnio b, c ir d
punktuose reikalaujamus atskaitymus atlieka laikydamosi šių nuostatų:
(a)                   
turimų 2 lygio priemonių, įskaitant
subordinuotąsias paskolas, sumos apskaičiuojamos remiantis
bendrosiomis ilgosiomis pozicijomis;
(b)                   
turimi 2 lygio nuosavų lėšų draudimo
straipsniai ir 3 lygio nuosavų lėšų draudimo straipsniai
atskaitymo tikslais laikomi turimomis 2 lygio priemonėmis.
66 straipsnis
Turimų atitinkamų subjektų 2 lygio
priemonių ir subordinuotųjų paskolų atskaitymas
Įstaigos
63 straipsnio c ir d punktuose reikalaujamus atskaitymus atlieka laikydamosi
šių nuostatų:
(a)                   
jos gali apskaičiuoti turimas atitinkamų
subjektų kapitalo priemones prekybos knygoje remdamosi grynąja
ilgąja pozicija toje pačioje pagrindinėje pozicijoje, jeigu
trumposios pozicijos terminas atitinka ilgosios pozicijos terminą arba jos
likęs terminas yra ne trumpesnis kaip vieni metai;

(b)                   
apskaičiuoja atskaitytiną netiesiogiai
turimų atitinkamų subjektų kapitalo priemonių prekybos
knygoje, kurios turimos kaip indekso vertybiniai popieriai, sumą,
apskaičiuodamos atitinkamų į indeksą įtrauktų
subjektų kapitalo priemonių pagrindinę poziciją. 
67 straipsnis
2 lygio priemonių atskaitymas, kai įstaiga
neturi reikšmingos investicijos atitinkamame subjekte
1.                      
Pagal 63 straipsnio c punktą įstaigos
apskaičiuoja atitinkamą atskaitytiną sumą padauginusios a
punkte nurodytą sumą iš daugiklio, kuris apskaičiuojamas
atliekant b punkte nurodytą skaičiavimą:
(a)         
bendrą sumą, kuria tiesiogiai ir
netiesiogiai įstaigos turimos atitinkamų subjektų bendro 1 lygio
nuosavo kapitalo, papildomos 1 lygio ir 2 lygio priemonės viršija
10 proc. įstaigos bendro 1 lygio nuosavo kapitalo straipsnių,
apskaičiuotą pritaikius šias nuostatas:
i)        29–32 straipsnius;
ii)       33 straipsnio 1 dalies a–g ir j–l punktus, išskyrus sumą,
atskaitytiną atidėtųjų mokesčių turtui, kuris
priklauso nuo būsimo pelningumo ir susidaro dėl laikinųjų
skirtumų;
iii)      41 ir 42 straipsnius;
(b)         
iš sumos, gautos tiesiogiai ir netiesiogiai
įstaigos turimų atitinkamų subjektų 2 lygio priemonių
sumą padalijus iš bendros visų tiesiogiai ir netiesiogiai
įstaigos turimų tų atitinkamų subjektų bendro 1 lygio
nuosavo kapitalo, papildomų 1 lygio ir 2 lygio priemonių sumos. 
2.                      
Įstaigos į 1 dalies a punkte
nurodytą sumą ir apskaičiuodamos 1 dalies b punkte nurodytą
daugiklį neįtraukia 5 darbo dienas arba trumpesnį laiko
tarpą turimų platinamų pozicijų.
3.                      
Įstaigos turimų 2 lygio priemonių
sumą, kuri atskaitoma, apskaičiuoja padalydamos a punkte
nurodytą sumą iš b punkte nurodytos sumos:

(a)         
bendrą turimų kapitalo dalių
sumą, kurią reikalaujama atskaityti pagal 1 dalį;
(b)         
iš bendros tiesiogiai ir netiesiogiai įstaigos
turimų atitinkamų subjektų, kuriuose įstaiga neturi
reikšmingos investicijos, nuosavų lėšų priemonių sumos.
3 skirsnis
2
lygio kapitalas
68 straipsnis
2 lygio kapitalas
Įstaigos
2 lygio kapitalą sudaro įstaigos 2 lygio straipsniai, atlikus 63
straipsnyje nurodytus atskaitymus ir pritaikius 74 straipsnį.
5 skyrius
Nuosavos lėšos
69 straipsnis
Nuosavos lėšos
Įstaigos
nuosavas lėšas sudaro 1 ir 2 lygių kapitalo suma.
6 skyrius
Bendrieji reikalavimai
70 straipsnis
Reguliuojamųjų subjektų kapitalo
priemonių, kurios nėra priskiriamos prie reguliuojamojo kapitalo,
turėjimas 
Įstaigos
iš jokio reguliuojamojo finansų subjekto, kurio sąvoka apibrėžta
137 straipsnio 4 dalies 2 punkte, nuosavų lėšų sudedamosios
dalies, kuri nepriskiriama prie to subjekto reguliuojamojo kapitalo, negali
daryti jokių atskaitymų. Tokioms turimoms kapitalo dalims įstaigos taiko rizikos
koeficientą pagal trečios dalies II antraštinės dalies 2
skyrių arba atitinkamais atvejais 3 skyrių. 
71 straipsnis
Netiesiogiai turimos kapitalo dalys, kurios susidaro
dėl indeksui priskiriamų kapitalo dalių
1.                      
Kaip alternatyva įstaigai skaičiuoti
atitinkamų subjektų į indeksus įtrauktų bendro 1 lygio
nuosavo kapitalo, papildomų 1 lygio ir 2 lygio priemonių pozicijas,
įstaiga gali taikyti konservatyvų jos turimos atitinkamų
subjektų į indeksus įtrauktų bendro 1 lygio nuosavo
kapitalo, papildomų 1 lygio ir 2 lygio priemonių pozicijų
įvertinimą, jei kompetentinga institucija iš anksto davė savo
sutikimą.
2.                      
Kompetentinga institucija duoda savo sutikimą
tik tuomet, jei įstaiga jai tinkamai įrodo, kad įstaigai veiklos
požiūriu būtų sudėtinga vykdyti atitinkamų
subjektų į indeksus įtrauktų bendro 1 lygio nuosavo kapitalo,
papildomų 1 lygio ir 2 lygio priemonių pozicijų
stebėseną. 
3.                      
EBI parengia techninių reguliavimo
standartų projektus, kuriuose tiksliai nurodo:
(a)         
tai, kiek konservatyviai reikia atlikti
įvertinimus, kurie naudojami kaip alternatyva 1 dalyje nurodytai pozicijai
skaičiuoti;  
(b)         
ką reiškia 2 dalyje nurodytas
sudėtingumas veiklos požiūriu.
EBI šiuos techninių reguliavimo
standartų projektus Komisijai pateikia iki 2013 m. sausio 1 d.
Komisijai suteikiami įgaliojimai priimti
pirmoje pastraipoje nurodytus techninius reguliavimo standartus Reglamento (ES)
Nr. 1093/2010 10–14 straipsniuose nustatyta tvarka.
72 straipsnis
Nuosavų lėšų mažinimo sąlygos
Įstaiga
privalo prašyti kompetentingos institucijos sutikimo prieš:
(a)                   
sumažindama arba atpirkdama įstaigos išleistas
bendro 1 lygio nuosavo kapitalo priemones pagal nacionalinius įstatymus
leidžiamu būdu;
(b)                   
pirkdama, išpirkdama arba atpirkdama papildomas 1
lygio priemones arba 2 lygio priemones iki sutartyje nustatyto termino.
73 straipsnis
Priežiūros institucijos leidimas mažinti nuosavas
lėšas
1.                      
Kompetentinga institucija duoda įstaigai
sutikimą mažinti, atpirkti, pareikalauti arba išpirkti bendro 1 lygio
nuosavo kapitalo, papildomas 1 lygio arba 2 lygio priemones, jeigu
įvykdoma bet kuri iš šių sąlygų:
(a)         
anksčiau arba vienu metu su 13 straipsnyje
nurodytu veiksmu įstaiga pakeičia 72 straipsnyje nurodytas priemones
lygiavertės arba aukštesnės kokybės nuosavų lėšų
priemonėmis įstaigos gebėjimo gauti pajamų požiūriu
tinkamomis sąlygomis;
(b)         
įstaiga kompetentingai institucijai tinkamai
įrodo, kad įstaigos nuosavos lėšos, atlikus
aptariamąjį veiksmą, bus didesnės už 87 straipsnio 1 dalyje
nustatytą reikalavimą tokia dalimi, kuri, kompetentingos institucijos
nuomone, yra pakankamai didelė ir tinkama, ir kompetentinga institucija
mano, kad kiti įstaigos finansinės būklės aspektai yra
tinkami. 
2.                      
Jeigu įstaiga atlieka 72 straipsnio a punkte
nurodytą veiksmą ir jei pagal taikomą nacionalinę
teisę 25 straipsnyje nurodytas bendras 1 lygio nuosavas priemones
draudžiama atsisakyti išpirkti, kompetentinga institucija gali netaikyti šio
straipsnio 1 dalyje nustatytų sąlygų, jeigu pareikalauja, kad
įstaiga tinkamai apribotų tokių priemonių išpirkimą.
3.                      
EBI parengia techninių reguliavimo
standartų projektus, kuriuose tiksliai nurodo:
(a)         
ką reiškia tinkamumas įstaigos
gebėjimo gauti pajamų požiūriu;
(b)         
tinkamus 2 dalyje nurodyto išpirkimo apribojimo
pagrindus;
(c)         
tai, kaip įstaiga pateikia prašymą, kad
kompetentinga institucija duotų sutikimą atlikti 72 straipsnyje
nurodytą veiksmą, kokius duomenis pateikia, taip pat tokio prašymo
nagrinėjimo terminus.
EBI šiuos techninių reguliavimo
standartų projektus Komisijai pateikia iki 2013 m. sausio 1 d.
Komisijai suteikiami įgaliojimai priimti
pirmoje pastraipoje nurodytus techninius reguliavimo standartus Reglamento (ES)
Nr. 1093/2010 10–14 straipsniuose nustatyta tvarka.
74 straipsnis
Laikinas nuostatų dėl atskaitymo iš nuosavų
lėšų netaikymas
1.                      
Jeigu įstaiga laikinai įsigyja atitinkamo
subjekto akcijų, kurios priskiriamos prie bendro 1 lygio nuosavo kapitalo,
papildomų 1 lygio arba 2 lygio priemonių, ir jei kompetentinga
institucija mano, kad šios kapitalo dalys įsigytos finansinės paramos
operacijų, skirtų tokiam subjektui reorganizuoti ir išgelbėti,
tikslais, kompetentinga institucija gali laikinai netaikyti nuostatų
dėl atskaitymo, kurios antraip toms priemonėms būtų
taikomos.
2.                      
EBI parengia techninių reguliavimo
standartų projektus, kuriuose tiksliai nurodo, ką pagal 1 dalį
reiškia laikinumas, ir sąlygas, kuriomis kompetentinga institucija gali
nuspręsti, kad minėtos laikinai įsigytos kapitalo dalys buvo
įsigytos finansinės paramos operacijų, skirtų atitinkamam
subjektui reorganizuoti ir išgelbėti, tikslais.
EBI šiuos techninių reguliavimo
standartų projektus Komisijai pateikia iki 2013 m. sausio 1 d.
Komisijai suteikiami įgaliojimai priimti
pirmoje pastraipoje nurodytus techninius reguliavimo standartus Reglamento (ES)
Nr. 1093/2010 10–14 straipsniuose nustatyta tvarka.
75 straipsnis
Nuolatinis nuosavų lėšų kokybės
tikrinimas 
1.                      
EBI atlieka visos Sąjungos įstaigų
išleistų nuosavų lėšų priemonių kokybės
stebėseną ir nedelsdama praneša Komisijai, jeigu pastebi svarbių
faktų, kad tų priemonių kokybė iš esmės
pablogėjo.
2.                      
Pranešime pateikiama ši informacija:
(a)         
išsamus nustatyto pablogėjimo pobūdžio ir
masto paaiškinimas;
(b)         
techninės rekomendacijos, kokių
veiksmų Komisijai, EBI manymu, reikia imtis.
3.                      
EBI teikia Komisijai technines konsultacijas
dėl svarbių nuosavų lėšų sąvokos apibrėžties
pakeitimų, kurių reikia dėl:
(a)         
atitinkamų rinkos standartų arba
praktikos pokyčių;
(b)         
atitinkamų teisės arba apskaitos
standartų pokyčių;
(c)         
EBI nustatytos įstaigų mokumo
nepalankiausiomis sąlygomis testavimo metodikos reikšmingų
pokyčių.
4.                      
EBI iki 2013 m. gruodžio 31 d. Komisijai
pateikia technines rekomendacijas dėl galimo nerealizuotojo pelno,
vertinamo tikrąja verte, vertinimo kitaip, ne įtraukiant jį
į bendrą 1 lygio nuosavą kapitalą be koregavimo. Teikiant tokias rekomendacijas atsižvelgiama
į atitinkamus tarptautinių apskaitos standartų pokyčius ir
tarptautinius susitarimus dėl bankams taikomų rizikos ribojimo standartų. 
III antraštinė
dalis
Mažumos dalis ir patronuojamųjų įmonių
išleistos papildomos 1 ir 2 lygių priemonės
76 straipsnis
Mažumos dalys, kurias galima įtraukti į
konsoliduotą bendrą 1 lygio nuosavą kapitalą
1.                      
Mažumos dalis sudaro patronuojamosios įmonės
bendro 1 lygio kapitalo priemonių, susijusio nepaskirstytojo pelno ir
akcijų priedų suma, jei įvykdomos šios sąlygos: 
(a)         
patronuojamoji įmonė yra vienas iš
šių subjektų:
i)        įstaiga;
ii)       įmonė, kuriai pagal taikomą nacionalinę teisę
taikomi šio reglamento ir Direktyvos [įrašo Leidinių biuras]
reikalavimai; 
(c)         
patronuojamoji įmonė yra visiškai
įtraukta į konsolidavimą pagal pirmos dalies II antraštinės
dalies 2 skyrių;
(d)         
tos bendro 1 lygio nuosavo kapitalo priemonės
priklauso kitiems asmenims, ne įmonėms, įtrauktoms į
konsolidavimą pagal pirmos dalies II antraštinės dalies 2
skyrių.
2.                      
Tiesiogiai arba netiesiogiai, per specialiosios
paskirties subjektą arba kitais būdais, patronuojančiosios
įmonės, patronuojančiosios finansų
kontroliuojančiosios bendrovės, mišrią veiklą
vykdančios kontroliuojančiosios bendrovės arba jų
patronuojamųjų įmonių finansuojamos mažumos dalys nėra
priskiriamos prie konsoliduoto bendro 1 lygio nuosavo kapitalo.
77 straipsnis
Kvalifikuotasis papildomas 1 lygio, 1 lygio, 2 lygio
kapitalas ir kvalifikuotosios nuosavos lėšos
Kvalifikuotąjį papildomą 1
lygio, 1 lygio, 2 lygio kapitalą ir kvalifikuotąsias nuosavas
lėšas atitinkamai sudaro patronuojamosios įmonės mažumos dalis,
papildomos 1 lygio, 1 lygio ir 2 lygio priemonės ir susijęs
nepaskirstytasis pelnas bei akcijų priedai, jei įvykdomos šios
sąlygos:
(a)                   
patronuojamoji įmonė yra vienas iš
šių subjektų:
i)       įstaiga;
ii)       įmonė, kuriai pagal taikomą nacionalinę teisę
taikomi šio reglamento ir Direktyvos [įrašo Leidinių biuras]
reikalavimai;
(b)                   
patronuojamoji įmonė yra visiškai
įtraukta į konsolidavimą pagal pirmos dalies II antraštinės
dalies 2 skyrių;
(c)                   
tos priemonės priklauso kitiems asmenims, ne
įmonėms, įtrauktoms į konsolidavimą pagal pirmos
dalies II antraštinės dalies 2 skyrių.
78 straipsnis
Specialiosios paskirties subjekto išleistas
kvalifikuotasis papildomas 1 lygio ir 2 lygio kapitalas

1.                      
Specialiosios paskirties subjekto išleistos
papildomos 1 lygio ir 2 lygio priemonės ir susijęs nepaskirstytais
pelnas bei akcijų priedai yra atitinkamai įtraukiami į
kvalifikuotąjį papildomą 1 lygio, 1 lygio arba 2 lygio
kapitalą arba kvalifikuotąsias nuosavas lėšas tik tuomet, jei
įvykdomos šios sąlygos:
(a)         
priemones išleidęs specialiosios paskirties
subjektas yra visiškai įtrauktas į konsolidavimą pagal pirmos
dalies II antraštinės dalies 2 skyrių;
(b)         
priemonės ir susijęs nepaskirstytasis
pelnas bei akcijų priedai yra įtraukiami į
kvalifikuotąjį papildomą 1 lygio kapitalą tik tuomet, jeigu
įvykdomos 49 straipsnio 1 dalyje nustatytos sąlygos;
(c)         
priemonės ir susijęs nepaskirstytasis
pelnas bei akcijų priedai yra įtraukiami į
kvalifikuotąjį 2 lygio kapitalą tik tuomet, jeigu įvykdomos
60 straipsnyje nustatytos sąlygos; 
(d)         
vienintelis specialiosios paskirties subjekto
turtas yra jo investicija į tos patronuojamosios įmonės nuosavas
lėšas, kurios forma atitinka 49 straipsnio 1 dalies arba 60 straipsnio
sąlygas. 
Jeigu kompetentinga institucija mano, kad
specialiosios paskirties subjekto turtas yra minimalus ir nereikšmingas tokiam
subjektui, kompetentinga institucija gali netaikyti d punkte nustatytos
sąlygos.
2.                      
EBI parengia techninių reguliavimo
standartų projektus, kuriuose tiksliai nurodo, ką reiškia 1 dalies d
punkte vartojamos sąvokos „minimalus“ ir „nereikšmingas“. 
EBI šiuos techninių
reguliavimo standartų projektus Komisijai pateikia iki 2013 m. sausio 1 d.
Komisijai suteikiami įgaliojimai priimti
pirmoje pastraipoje nurodytus techninius reguliavimo standartus Reglamento (ES)
Nr. 1093/2010 10–14 straipsniuose nustatyta tvarka.
79 straipsnis
Į konsoliduotą bendrą 1 lygio kapitalą
įtraukiamos mažumos dalys
Patronuojamosios
įmonės mažumos dalies sumą, kuri įtraukiama į
konsoliduotą bendrą 1 lygio nuosavą kapitalą, įstaigos
apskaičiuoja iš tos įmonės mažumos dalies atimdamos sumą,
gautą padauginus a punkte nurodytą sumą iš b punkte nurodytos
procentinės dalies:
(a)                   
sumą, gautą iš patronuojamosios
įmonės bendro 1 lygio kapitalo atėmus mažesniąją iš
šių sumų:
i)        patronuojamosios įmonės
bendro 1 lygio nuosavo kapitalo sumą, kuri reikalinga įvykdyti 87
straipsnio 1 dalies a punkte nustatytą poreikį ir Direktyvos
[įrašo Leidinių biuras] 122 straipsnio 2 dalyje nurodyto bendro
rezervo poreikį;
ii)       tos patronuojamosios įmonės konsoliduoto bendro 1 lygio
nuosavo kapitalo sumą, kuri reikalinga konsoliduotai įvykdyti 87
straipsnio 1 dalies a punkte nustatytą poreikį ir Direktyvos
[įrašo Leidinių biuras] 122 straipsnio 2 dalyje nurodyto bendro
rezervo poreikį;
(b)                   
iš procentais išreikšto patronuojamosios
įmonės mažumos dalies ir visų tos įmonės bendro 1
lygio nuosavo kapitalo priemonių, pridėjus susijusį
nepaskirstytąjį pelną ir akcijų priedus, santykio.
80 straipsnis
Į konsoliduotą 1 lygio kapitalą
įtraukiamos kvalifikuotosios 1 lygio priemonės
Patronuojamosios
įmonės kvalifikuotojo 1 lygio kapitalo sumą, kuri
įtraukiama į konsoliduotą 1 lygio kapitalą, įstaigos
apskaičiuoja iš tos įmonės kvalifikuotojo 1 lygio kapitalo
atimdamos sumą, gautą padauginus a punkte nurodytą sumą iš
b punkte nurodytos procentinės dalies:
(a)                   
mažesniąją iš šių sumų:
i)       patronuojamosios įmonės 1 lygio kapitalo sumą, kuri
reikalinga įvykdyti 87 straipsnio 1 dalies b punkte nustatytą
poreikį ir Direktyvos [įrašo Leidinių biuras] 122 straipsnio 2
dalyje nurodyto bendro rezervo poreikį;
ii)       konsoliduoto 1 lygio kapitalo, kuris yra susijęs su
patronuojamąja įmone, sumą, kuri yra reikalinga konsoliduotai
įvykdyti 87 straipsnio 1 dalies b punkte nustatytą poreikį ir
Direktyvos [įrašo Leidinių biuras] 122 straipsnio 2 dalyje nurodyto
bendro rezervo poreikį; 
(b)                   
iš procentais išreikšto patronuojamosios
įmonės kvalifikuotojo 1 lygio kapitalo ir tos įmonės
visų 1 lygio priemonių, pridėjus susijusį
nepaskirstytąjį pelną ir akcijų priedus, santykio. 
81 straipsnis
Kvalifikuotasis 1 lygio kapitalas, įtraukiamas į
konsoliduotą papildomą 1 lygio kapitalą
Patronuojamosios
įmonės kvalifikuotojo 1 lygio kapitalo sumą, kuri
įtraukiama į konsoliduotą papildomą 1 lygio kapitalą,
įstaigos apskaičiuoja iš tos įmonės kvalifikuotojo 1 lygio
kapitalo, įtraukto į konsoliduotą 1 lygio kapitalą, atimdamos
tos įmonės mažumos dalis, įtrauktas į konsoliduotą
bendrą 1 lygio nuosavą kapitalą.  
82 straipsnis
Kvalifikuotosios nuosavos lėšos, įtraukiamos
į konsoliduotas nuosavas lėšas
Patronuojamosios
įmonės kvalifikuotųjų nuosavų lėšų
sumą, kuri įtraukiama į konsoliduotas nuosavas lėšas,
įstaigos apskaičiuoja iš tos įmonės kvalifikuotųjų
nuosavų lėšų atimdamos sumą, gautą padauginus a punkte
nurodytą sumą iš b punkte nurodytos procentinės dalies:
(a)                   
mažesniąją iš šių sumų:
i)       patronuojamosios įmonės nuosavų lėšų
sumą, kuri reikalinga įvykdyti 87 straipsnio 1 dalies c punkte nustatytą
poreikį ir Direktyvos [įrašo Leidinių biuras] 122 straipsnio 2
dalyje nurodyto bendro rezervo poreikį;
ii)       nuosavų lėšų, kurios yra susijusios su
patronuojamąja įmone, sumą, kuri yra reikalinga konsoliduotai
įvykdyti 87 straipsnio 1 dalies c punkte nustatytą poreikį ir
Direktyvos [įrašo Leidinių biuras] 122 straipsnio 2 dalyje nurodyto
bendro rezervo poreikį; 
(b)                   
iš procentais išreikšto įmonės
kvalifikuotųjų nuosavų lėšų ir visų
patronuojamosios įmonės nuosavų lėšų priemonių,
įtrauktų į bendrą 1 lygio nuosavą kapitalą,
papildomus 1 lygio ir 2 lygio straipsnius, pridėjus susijusį
nepaskirstytąjį pelną ir akcijų priedus, santykio.
83 straipsnis
Kvalifikuotosios nuosavų lėšų
priemonės, įtraukiamos į konsoliduotą 2 lygio kapitalą
Patronuojamosios
įmonės kvalifikuotųjų nuosavų lėšų
sumą, kuri įtraukiama į konsoliduotą 2 lygio kapitalą,
įstaigos apskaičiuoja iš tos įmonės
kvalifikuotųjų nuosavų lėšų, įtrauktų į
konsoliduotas nuosavas lėšas, atimdamos tos įmonės
kvalifikuotąjį 1 lygio kapitalą, įtrauktą į
konsoliduotą 1 lygio kapitalą.
IV antraštinė dalis
Kvalifikuotoji ne finansų sektoriaus
įmonėse turima akcijų paketo dalis
84 straipsnis
Kvalifikuotosios ne finansų sektoriaus
įmonėse turimos akcijų paketo dalies rizikos vertinimas ir
draudimas ją turėti
1.                      
Kvalifikuotajai akcijų paketo daliai, kurios
suma yra didesnė už 15 proc. reikalavimus atitinkančio
įstaigos kapitalo, turimai įmonėje, kuri nėra nė
vienas iš toliau išvardytų subjektų, taikomos 3 dalyje nustatytos
sąlygos:
(a)         
atitinkamas subjektas; 
(b)         
įmonė, kuri nėra atitinkamas
subjektas ir verčiasi veikla, kuri, kompetentingos institucijos nuomone: 
i)        tiesiogiai pratęsia banko veiklą; arba 
ii)       yra papildoma banko paslaugoms; 
iii)      yra išperkamoji nuoma, faktoringas, investicinių fondų
valdymas, duomenų apdorojimo paslaugų valdymas ar kuri kita panaši
veikla.
2.                      
Bendrai įstaigos turimai įmonės,
kuri nepriskiriama prie 1 dalies a ir b punktuose nurodytų subjektų,
kvalifikuotosios akcijų paketo dalies sumai, kuri yra didesnė už
60 proc. reikalavimus atitinkančio įstaigos kapitalo, taikomos 3
dalies nuostatos. 
3.                      
Kompetentingos institucijos 1 ir 2 dalyje
nurodytoms įstaigų kvalifikuotosioms akcijų paketo dalims taiko
šiuos a arba b punkte nustatytus reikalavimus:
(a)         
 įstaigos taiko
1 250 proc. rizikos koeficientą: 
i)        1 dalyje nurodytų kvalifikuotųjų akcijų paketo
dalių sumai, kuri viršija 15 proc. reikalavimus atitinkančio
kapitalo; 
ii)       bendrai 2 dalyje nurodytų kvalifikuotųjų akcijų
paketo dalių sumai, kuri viršija 60 proc. reikalavimus
atitinkančio įstaigos kapitalo;
(b)         
kompetentingos institucijos draudžia įstaigoms
turėti 1 ir 2 dalyse nurodytų kvalifikuotųjų akcijų
paketo dalių sumą, kuri viršija tose dalyse nurodytą
reikalavimus atitinkančio kapitalo procentinę dalį.
4.                      
EBI parengia techninių reguliavimo
standartų projektus, kuriuose tiksliai nurodo:
(a)         
veiklą, kuri tiesiogiai pratęsia banko
veiklą; 
(b)         
veiklą, kuri yra papildoma banko paslaugoms;
(c)         
panašią veiklą pagal 1 dalies b punkto
iii papunktį.
EBI techninių
reguliavimo standartų projektus Komisijai pateikia iki 2013 m. sausio 1 d.
Komisijai suteikiami įgaliojimai priimti
pirmoje pastraipoje nurodytus techninius reguliavimo standartus Reglamento (ES)
Nr. 1093/2010 10–14 straipsniuose nustatyta tvarka.
85 straipsnis
Alternatyva 1 250 proc. rizikos koeficientui
Kaip alternatyvą 1 250 proc.
rizikos koeficiento taikymui sumoms, kurios viršija 84 straipsnio 1 ir 2 dalyse
nustatytas ribas, įstaigos gali šias sumas išskaičiuoti iš bendro 1
lygio nuosavo kapitalo straipsnių laikydamosi 33 straipsnio 1 dalies k
punkto nuostatų. 
86 straipsnis
Išimtys 
1.                      
1 dalies a ir b punktuose nenurodytų
įmonių akcijos neįskaitomos apskaičiuojant 84 straipsnyje nustatytas
reikalavimus atitinkančio kapitalo ribas, jeigu įvykdoma bet
kuri iš šių sąlygų: 
(a)         
šios akcijos turimos laikinai, vykdant finansinio
pertvarkymo arba gelbėjimo operacijas; 
(b)         
akcijos turimos kaip platinama pozicija 5 darbo
dienas arba trumpesnį laikotarpį; 
(c)         
šios akcijos turimos įstaigos vardu, bet
kitų subjektų naudai. 
2.                      
Akcijos, kurios nėra ilgalaikis finansinis
turtas, kaip apibrėžta Direktyvos 86/635/EEB 35 straipsnio 2 dalyje,
į 84 straipsnyje nurodytą skaičiavimą neįtraukiamos.
TREČIA DALIS
KAPITALO POREIKIO REIKALAVIMAI
I antraštinė dalis
Bendrieji reikalavimai, vertinimas ir ataskaitų
teikimas
1 skyrius
Reikalaujamas nuosavų lėšų lygis
1 skirsnis
Įstaigų
nuosavų lėšų poreikio reikalavimai
87 straipsnis
Nuosavų lėšų poreikio reikalavimai
1.                      
Laikydamosi 88 ir 89 straipsnių įstaigos
visuomet turi atitikti šiuos nuosavų lėšų poreikio reikalavimus:
(a)         
bendro 1 lygio nuosavo kapitalo pakankamumo
4,5 proc. koeficiento; 
(b)         
1 lygio kapitalo 6 proc. koeficiento;
(c)         
bendro kapitalo pakankamumo 8 proc.
koeficiento.
2.                      
Įstaigos savo kapitalo pakankamumo
koeficientus apskaičiuoja taip:
(a)         
bendro 1 lygio nuosavo kapitalo pakankamumo
koeficientas yra procentinė bendro 1 lygio nuosavo kapitalo dalis,
palyginti su bendra rizikos pozicijos suma; 
(b)         
1 lygio kapitalo pakankamumo koeficientas yra
procentinė įstaigos 1 lygio kapitalo dalis, palyginti su bendra
rizikos pozicijos suma;
(c)         
bendras kapitalo pakankamumo koeficientas yra
procentinė įstaigos nuosavų lėšų dalis, palyginti su
bendra rizikos pozicijos suma.
3.                      
Bendra rizikos pozicijos suma apskaičiuojama
sudedant a–f punktuose nurodytas reikšmes, atsižvelgus į 4 dalies
nuostatas: 
(a)         
pagal kredito riziką ir vertės
sumažėjimo riziką įvertintos pozicijos sumą,
apskaičiuotą pagal trečios dalies II antraštinę dalį
visos įstaigos veiklos atžvilgiu, išskyrus pagal riziką
įvertintų pozicijų sumas, kurios susidaro iš įstaigos
prekybos knygoje apskaitomos veiklos; 
(b)         
pagal trečios dalies IV antraštinę
dalį arba atitinkamai pagal ketvirtą dalį apskaičiuotą
nuosavų lėšų poreikį įstaigos prekybos knygoje
apskaitomos veiklos atžvilgiu, skirtą: 
i)        pozicijos rizikai;
ii)       didelėms pozicijoms, kurios viršija 384–390 straipsniuose
nustatytas ribas tiek, kiek įstaigai leidžiama šias ribas viršyti; 
(c)         
pagal trečios dalies IV antraštinę
dalį arba atitinkamai pagal trečios dalies V antraštinę
dalį apskaičiuotą nuosavų lėšų poreikį,
skirtą: 
i)        valiutų kursų rizikai; 
ii)       atsiskaitymų rizikai;
iii)      biržos prekių rizikai;
(d)         
pagal IV antraštinę dalį
apskaičiuotą nuosavų lėšų poreikį, skirtą
nebiržinių išvestinių finansinių priemonių, išskyrus
kredito išvestines finansines priemones, kurios pripažįstamos kaip
mažinančios pagal riziką įvertintą kredito rizikos
poziciją, kredito vertinimo koregavimo rizikai; 
(e)         
pagal trečios dalies III antraštinę
dalį apskaičiuotą nuosavų lėšų poreikį,
skirtą operacinei rizikai;  
(f)           
pagal trečios dalies II antraštinę
dalį apskaičiuotas pagal riziką įvertintas pozicijos sumas,
skirtas sandorio šalies rizikai, kuri kyla iš įstaigos prekybos knygoje
apskaitomos veiklos, vykdant šiuos sandorius ir susitarimus:
i)        dėl nebiržinių išvestinių finansinių priemonių
ir kredito išvestinių finansinių priemonių;
ii)       atpirkimo sandorius, vertybinių popierių arba biržos
prekių skolinimo arba skolinimosi sandorius;
iii)      garantinės įmokos skolinimo sandorius, kurių
pagrindą sudaro vertybiniai popieriai arba biržos prekės;  
iv)      ilgalaikių mokėjimų sandorius.
4.                      
Apskaičiuojant 3 dalyje nurodytą
bendrą pozicijos sumą taikomos šios nuostatos: 
(a)         
į tos dalies c–e punktuose nurodytą
nuosavų lėšų poreikį įskaičiuojamas nuosavų
lėšų poreikis, kylantis iš visų įstaigos veiklos
sričių;   
(b)         
tos dalies b–e punktuose nurodytą nuosavų
lėšų poreikį įstaigos daugina iš 12,5. 
88 straipsnis
Pradinio kapitalo poreikis veiklos tęstinumo
sąlygomis
1.                      
Įstaigos nuosavų lėšų suma
negali sumažėti tiek, kad nebesudarytų pradinio kapitalo sumos,
reikalautos veiklos leidimo gavimo metu.
2.                      
1993 m. sausio 1 d. jau veikusios
įstaigos, kurių nuosavos lėšos nesiekia reikalaujamos pradinio
kapitalo sumos, gali tęsti savo veiklą. Šiuo atveju tų įstaigų nuosavų lėšų suma
negali būti mažesnė už didžiausią turėtą nuo
1989 m. gruodžio 22 d.
3.                      
Jeigu prie 2 dalyje nurodytos kategorijos
priskiriamos įstaigos kontrolę perima kitas fizinis ar juridinis
asmuo, kuris nėra anksčiau šią įstaigą
kontroliavęs asmuo, tos įstaigos nuosavų lėšų suma
turi būti ne mažesnė už reikalaujamą pradinio kapitalo
sumą.
4.                      
Jeigu susijungia dvi ar daugiau prie 2 dalyje
nurodytos kategorijos priskiriamų įstaigų, dėl tokio
susijungimo atsiradusios kredito įstaigos nuosavos lėšos negali
sumažėti tiek, kad nebesudarytų bendros susijungusių
įstaigų nuosavų lėšų sumos, buvusios susijungimo metu,
kol nesusidarys reikalaujama pradinio kapitalo suma.
5.                      
Jeigu kompetentingos institucijos mano, kad, norint
užtikrinti įstaigos mokumą, reikia, kad būtų įvykdytas
1 dalyje nustatytas reikalavimas, 2–4 dalių nuostatos netaikomos. 
89 straipsnis
Smulkiai prekybos knygoje apskaitomai veiklai taikomos
išlygos
1.                      
Įstaigos vietoj 87 straipsnio 3 dalies b
punkte nustatyto kapitalo poreikio reikalavimo savo prekybos knygoje
apskaitomoje veikloje gali laikytis kapitalo poreikio, kuris
apskaičiuojamas pagal tos dalies a punktą, jeigu jos balansinė
ir nebalansinė prekybos knygoje apskaitoma veikla atitinka šias
sąlygas:
(a)         
paprastai sudaro mažiau kaip 5 proc. bendro
turto ir 15 mln. EUR; 
(b)         
niekada neviršija 6 proc. bendro turto ir
20 mln. EUR.
2.                      
Skaičiuojant balansinės ir
nebalansinės veiklos dydį, skolos priemonės įvertinamos
pagal jų rinkos kainas arba pagal jų nominaliąsias vertes,
akcijos įvertinamos pagal jų rinkos kainą, o išvestinės
finansinės priemonės – pagal jų pagrindinių priemonių
nominaliąsias arba rinkos vertes. Ilgosios ir trumposios pozicijos yra susumuojamos nepaisant jų ženklo.
3.                      
Jeigu įstaiga neatitinka 1 dalies b punkte
nustatytos sąlygos, ji nedelsdama apie tai praneša kompetentingai
institucijai. Jeigu
kompetentinga institucija atlikusi vertinimą nustato ir praneša
įstaigai, kad 1 dalies a punkte nustatytas reikalavimas nevykdomas,
įstaiga kitą ataskaitinį laikotarpį 1 dalies nuostatų
taikyti nebegali.
2 skirsnis
Investicinių
įmonių, turinčių ribotą leidimą teikti
investicines paslaugas, nuosavų lėšų poreikio reikalavimai 
90 straipsnis
Investicinių įmonių, turinčių
ribotą leidimą teikti investicines paslaugas, nuosavų
lėšų poreikio reikalavimai
1.                      
Pagal 87 straipsnio 3 dalį investicinės
įmonės, kurios neturi leidimo teikti Direktyvos 2004/39/EB I priedo A
skirsnio 3 ir 6 punktuose išvardytų investicinių paslaugų, taiko
2 dalyje nurodytą bendros rizikos pozicijos skaičiavimo tvarką. 
2.                      
1 dalyje nurodytos investicinės
įmonės bendros rizikos pozicijos suma yra didesnioji iš šių
sumų:
(a)         
87 straipsnio 3 dalies a–d ir f punktuose
nurodytų straipsnių suma, pritaikius 87 straipsnio 4 dalį;  
(b)         
suma, gauta 92 straipsnyje nurodytą sumą
padauginus iš 12,5.
3.                      
1 dalyje nurodytoms investicinėms
įmonėms yra taikomos visos kitos Direktyvos [įrašo Leidinių
biuras] VII antraštinės dalies 3 skyriaus II skirsnio 1 poskirsnio
nuostatos dėl operacinės rizikos.
91 straipsnis
Investicinių įmonių, kurių pradinis
kapitalas yra toks, kaip nustatyta Direktyvos [įrašo Leidinių biuras]
29 straipsnyje, nuosavų lėšų poreikio reikalavimai
1.                      
Pagal 87 straipsnio 3 dalį toliau
išvardytų kategorijų investicinės įmonės, kurios turi
tokį pradinį kapitalą, kaip nustatyta Direktyvos [įrašo
Leidinių biuras] 29 straipsnyje, taiko 2 dalyje nurodytą bendros
rizikos pozicijos skaičiavimo tvarką: 
(a)         
investicinės įmonės, kurios veikia
savo sąskaita tik tam, kad įvykdytų kliento pavedimą, arba
siekia galimybės naudotis tarpuskaitos ir atsiskaitymo sistema arba
pripažinta birža, kai veikia kaip tarpininkės arba vykdo kliento
pavedimą;   
(b)         
investicinės įmonės, kurios nelaiko
klientų pinigų ar vertybinių popierių;
(c)         
investicinės įmonės, kurios veikia
tik savo sąskaita;
(d)         
investicinės įmonės, kurios neturi
išorės klientų;
(e)         
investicinės įmonės, už kurių
sandorių įvykdymą ir apmokėjimą atsako tarpuskaitos
įstaiga ir kurių sandorius garantuoja ta tarpuskaitos įstaiga.
2.                      
1 dalyje nurodytos investicinės įmonės
bendros rizikos pozicijos suma apskaičiuojama sudedant šias sumas: 
(a)         
87 straipsnio 3 dalies a–d ir f punktuose
nurodytų straipsnių sumą, pritaikius 87 straipsnio 4 dalį;  
(b)         
sumą, gautą 92 straipsnyje nurodytą
sumą padauginus iš 12,5.
3.                      
1 dalyje nurodytoms investicinėms
įmonėms yra taikomos visos kitos Direktyvos [įrašo Leidinių
biuras] VII antraštinės dalies 3 skyriaus 2 skirsnio 1 poskirsnio
nuostatos dėl operacinės rizikos.
92 straipsnis
Nuosavos lėšos, nustatomos pagal pastoviąsias
pridėtines išlaidas
1.                      
Pagal 90 ir 91 straipsnius investicinės
įmonės reikalavimus atitinkantis kapitalas turi sudaryti ne mažiau
kaip vieną ketvirtadalį investicinės įmonės
praėjusių metų pastoviųjų pridėtinių
išlaidų. 
2.                      
Jeigu investicinės įmonės veikloje
nuo praėjusių metų įvyko pokyčių, kurie,
kompetentingos institucijos nuomone, yra reikšmingi, kompetentinga institucija
gali patikslinti 1 dalyje nustatytą reikalavimą. 
3.                      
Jeigu investicinė įmonė dar
nėra baigusi vienų metų veiklos, pradedant ta diena, kai ji
pradėjo veikti, investicinės įmonės reikalavimus
atitinkantis kapitalas turi sudaryti ne mažiau kaip vieną
ketvirtadalį verslo plane numatytų pastoviųjų
pridėtinių išlaidų, išskyrus tuos atvejus, kai kompetentinga
institucija pareikalauja šį verslo planą patikslinti.
4.                      
EBI parengia techninių reguliavimo
standartų projektus, kuriuose tiksliau nurodo: 
(a)         
kaip laikytis reikalavimo, kad reikalavimus
atitinkantis kapitalas sudarytų ne mažiau kaip vieną
ketvirtadalį praėjusių metų pastoviųjų
pridėtinių išlaidų; 
(b)         
kokiomis sąlygomis kompetentinga institucija
patikslina reikalavimą, kad reikalavimus atitinkantis kapitalas
sudarytų ne mažiau kaip vieną ketvirtadalį praėjusių
metų pastoviųjų pridėtinių išlaidų;  
(c)         
kaip apskaičiuoti numatomas pastoviąsias
pridėtines išlaidas, kai investicinė įmonė dar nėra
baigusi vienų metų veiklos.
EBI šiuos techninių reguliavimo
standartų projektus Komisijai pateikia iki 2013 m. sausio 1 d.
Komisijai suteikiami įgaliojimai priimti
pirmoje pastraipoje nurodytus techninius reguliavimo standartus Reglamento (ES)
Nr. 1093/2010 10–14 straipsniuose nustatyta tvarka.
93 straipsnis
Investicinių įmonių konsoliduotas
nuosavų lėšų poreikis
1.                      
Jeigu 90 straipsnio 1 dalyje nurodytos
investicinės įmonės sudaro grupę, bet į tą
grupę kredito įstaigos neįeina, patronuojančioji investicinė
įmonė valstybėje narėje 87 straipsnį taiko
konsoliduotai taip: 
(a)         
bendrą rizikos pozicijos sumą
apskaičiuoja pagal 90 straipsnio 2 dalį;   
(b)         
nuosavas lėšas apskaičiuoja remdamasi
konsoliduota patronuojančiosios investicinės įmonės
finansine būkle. 
2.                      
Jeigu 91 straipsnio 1 dalyje nurodytos
investicinės įmonės sudaro grupę, bet į tą
grupę kredito įstaigos neįeina, finansų
kontroliuojančiosios bendrovės kontroliuojama investicinė
įmonė 87 straipsnį taiko konsoliduotai taip:
(a)         
bendrą rizikos pozicijos sumą apskaičiuoja
pagal 91 straipsnio 2 dalį;  
(b)         
nuosavas lėšas apskaičiuoja remdamasi
konsoliduota patronuojančiosios investicinės įmonės
finansine būkle. 
2 skyrius
Skaičiavimo ir ataskaitų teikimo reikalavimai
94 straipsnis
Vertinimas
Turto ir nebalansinių straipsnių
vertinimas atliekamas pagal apskaitos sistemą, kuri įstaigai taikoma
pagal Reglamentą (EB) Nr. 1606/2002 ir Direktyvą 86/635/EEB.
95 straipsnis
Nuosavų lėšų poreikio ataskaitų
teikimo reikalavimai
1.                      
Įstaigos, kurios skaičiuoja nuosavų
lėšų poreikį pozicijos rizikai padengti, ataskaitas už šį
nuosavų lėšų poreikį teikia ne rečiau kaip kas 3
mėnesius.
Ataskaitose pateikiama finansinė informacija,
parengta pagal apskaitos sistemą, kuri įstaigai taikoma pagal
Reglamentą (EB) Nr. 1606/2002 ir Direktyvą 86/635/EEB, tiek,
kiek tai yra būtina išsamiam įstaigos veiklos rizikos pobūdžio
vaizdui susidaryti.
Įstaigos ataskaitas už 87 straipsnyje
nurodytas prievoles teikia ne rečiau kaip du kartus per kiekvienus metus. 
Įstaigos kompetentingoms institucijoms
pateikia visus rezultatus ir visus reikalaujamus duomenų komponentus.
2.                      
EBI parengia techninius įgyvendinimo
standartus, kuriuose tiksliai nustato vienodą ataskaitų formatą,
dažnumą ir terminus bei Sąjungoje tokių ataskaitų teikimo
tikslais taikytinus IT sprendimus. Ataskaitų teikimo forma turi būti proporcinga įstaigos
veiklos pobūdžiui, mastui ir sudėtingumui.
EBI šiuos techninių įgyvendinimo
standartų projektus Komisijai pateikia iki 2013 m. sausio 1 d.
Komisijai suteikiami
įgaliojimai priimti pirmoje pastraipoje nurodytus įgyvendinimo
standartus Reglamento (ES) Nr. 1093/2010 15 straipsnyje nustatyta tvarka.
96 straipsnis
Specialios ataskaitų teikimo prievolės
1.                      
Įstaigos kompetentingoms institucijoms teikia
šiuos duomenis:
(a)         
apie nuostolius, atsirandančius iš skolinimo,
iki 80 proc. rinkos vertės arba 80 proc. hipotekinės
vertės užtikrinto gyvenamosios paskirties nekilnojamuoju turtu bet kuriais
nustatytais metais, jei pagal 119 straipsnio 2 dalį nenustatoma kitaip;
(b)         
apie bendrus nuostolius, atsirandančius iš
gyvenamosios paskirties nekilnojamuoju turtu užtikrinto skolinimo bet kuriais
nustatytais metais;
(c)         
apie nuostolius, atsirandančius iš skolinimo,
iki 50 proc. rinkos vertės arba 50 proc. hipotekinės
vertės užtikrinto komercinės paskirties nekilnojamuoju turtu bet
kuriais nustatytais metais, jei pagal 119 straipsnio 2 dalį nenustatoma
kitaip;
(d)         
apie bendrus nuostolius, atsirandančius iš
komercinės paskirties nekilnojamuoju turtu užtikrinto skolinimo bet
kuriais nustatytais metais.
2.                      
Kompetentingos institucijos kasmet skelbia bendrus
1 dalies a–d punktuose nurodytus duomenis kartu su istoriniais duomenimis, jei
jie turimi. Kompetentinga
institucija, gavusi kitos valstybės narės kompetentingos institucijos
arba EBI prašymą, tai kompetentingai institucijai arba EBI suteikia išsamesnę
informaciją apie gyvenamosios arba komercinės paskirties
nekilnojamojo turto rinkų padėtį toje valstybėje
narėje.
3.                      
EBI parengia techninių įgyvendinimo
standartų projektus, kuriuose tiksliai nustato:
(a)         
vienodą ataskaitų už 1 dalyje nurodytus
straipsnius formatą, dažnumą ir terminus;
(b)         
vienodą 2 dalyje nurodytų bendrų
duomenų formatą, dažnumą ir paskelbimo terminus. 
EBI šiuos techninių įgyvendinimo
standartų projektus Komisijai pateikia iki 2013 m. sausio 1 d.
Komisijai suteikiami
įgaliojimai priimti pirmoje pastraipoje nurodytus techninius
įgyvendinimo standartus Reglamento (ES) Nr. 1093/2010 15 straipsnyje
nustatyta tvarka.
3 skyrius
Prekybos knyga
97 straipsnis
Prekybos knygai taikomi reikalavimai 
1.                      
Pozicijoms prekybos knygoje turi būti arba
netaikomi jokie prekybos jomis apribojimai, arba jas turi būti galima
apdrausti.
2.                      
Prekybinė veikla apibrėžiama
įstaigos strategijoje, politikoje ir procedūrose, kurias įstaiga
parengia pozicijos ar portfelio valdymo pagal 98 straipsnį tikslais.
3.                      
Įstaigos sukuria ir taiko sistemas bei
kontrolę, skirtą jų prekybos knygai tvarkyti pagal 99 ir 100
straipsnius.
4.                      
Apskaičiuodamos kapitalo poreikį
pozicijos rizikai padengti, įstaigos gali įskaityti vidinį
apsidraudimą, jeigu tos pozicijos yra turimos prekybos tikslais ir vykdomi
98–101 straipsnių reikalavimai.
98 straipsnis
Prekybos knygos valdymas
Valdydamos savo prekybos knygos pozicijas arba
pozicijų grupes įstaigos laikosi visų šių reikalavimų:
(a)                   
įstaiga turi aiškiai dokumentais
įformintą ir vadovybės patvirtintą pozicijai (priemonei)
arba portfeliams skirtą prekybinės veiklos strategiją, kurioje
būtų nurodyta numatoma prekybinių pozicijų laikymo
trukmė;
(b)                   
įstaiga turi aiškiai apibrėžtą
aktyviojo į prekybinių operacijų sąrašą
įtrauktų pozicijų valdymo politiką ir procedūras. Šioje politikoje ir procedūrose:
i)       nustatoma, kokias pozicijas galima įrašyti į prekybinių
operacijų sąrašą;
ii)       nustatomi pozicijų limitai ir prižiūrima, kad jų
būtų laikomasi;
iii)      prekybinėje veikloje dalyvaujantys darbuotojai turi teisę
savarankiškai prisiimti ir valdyti pozicijos riziką, neviršydami jiems
nustatytų limitų ir laikydamiesi patvirtintos strategijos;
iv)      informacijos apie pozicijas teikimas vadovybei yra neatsiejama
įstaigos rizikos valdymo proceso dalis; 
v)      pozicijos yra aktyviai stebimos pasitelkiant rinkos informacijos
šaltinius, ir vertinama pozicijos ar ją sudarančios rizikos
sudedamųjų dalių paklausa rinkoje arba galimybė jas
apdrausti, taip pat įvertinama galimybė vertinant naudotis rinkos
informacija ir jos kokybė, rinkos apimtis ir pozicijų, kuriomis
prekiaujama rinkoje, dydis;
(c)                   
įstaiga turi aiškiai apibrėžtą
politiką ir procedūras, skirtas stebėti, ar pozicijos atitinka
įstaigos prekybos strategiją, taip pat stebėti apyvartą ir
pozicijas, kurių pradinis planuoto laikymo laikotarpis buvo pratęstas.
99 straipsnis
Įtraukimas į prekybos knygą
1.                      
Įstaigos turi turėti politiką ir
procedūras, kuriose būtų aiškiai apibrėžta, kurios
pozicijos yra įtraukiamos į prekybos knygą, kad galėtų
apskaičiuoti kapitalo poreikį, laikydamosi 97 straipsnyje nustatytų
reikalavimų ir prekybos knygos apibrėžties pagal 4 straipsnį ir
atsižvelgdamos į įstaigos rizikos valdymo pajėgumus bei
praktiką. Įstaiga
turi išsamiai dokumentuose fiksuoti, kaip laikomasi šios politikos ir
procedūrų, taip pat turi reguliariai vykdyti jų vidaus
auditą.
2.                      
Įstaigos turi turėti aiškiai
apibrėžtą bendro prekybos knygos valdymo politiką ir
procedūras. Šioje
politikoje ir procedūrose aptariami bent šie aspektai:
(a)         
veikla, kurią įstaiga laiko prekybos ir
į kurią kaip į sudedamąją prekybos knygos dalį
atsižvelgiama skaičiuojant nuosavų lėšų poreikį;
(b)         
kaip kasdien gali pakisti pozicijos rinkos
vertė esant aktyvios ir likvidžios grįžtamosios rinkos sąlygoms;
(c)         
kaip kredito įstaiga pagal modelį
vertinamų pozicijų atžvilgiu gali:
i)        apibrėžti visą reikšmingą pozicijos riziką;
ii)       apdrausti visą reikšmingą pozicijų riziką,
naudodama priemones, turinčias aktyvią ir likvidžią
grįžtamąją rinką;  
iii)      nustatyti patikimus įverčius, naudojamus pagrindinėms
modelio prielaidoms ir parametrams;
(d)         
kokiu mastu įstaiga gali ir privalo nustatyti
pozicijos vertinimą, kuris gali būti nuolat nepriklausomai
patikrintas;
(e)         
kaip teisiniai apribojimai arba kiti veiklai
taikomi reikalavimai apsunkintų įstaigos pajėgumą per
trumpą laiką panaikinti arba apdrausti pozicijas;
(f)           
kaip įstaiga gali ir privalo aktyviai valdyti
pozicijų riziką, vykdydama prekybinę veiklą;  
(g)         
kaip kredito įstaiga gali keisti rizikos arba
pozicijų pobūdį, perkeldama jas iš ne prekybos į prekybos
knygą, ir tokio perkėlimo kriterijus.
100 straipsnis
Vertinimo siekiant riboti riziką reikalavimai
1.                      
Visoms prekybos knygos pozicijoms taikomi šiame
straipsnyje nustatyti vertinimo siekiant riboti riziką reikalavimai. Įstaigos visų pirma užtikrina, kad
jų prekybos knygos pozicijų vertinimas siekiant riboti riziką
būtų pakankamai tikslus, atsižvelgdamos į prekybos knygos
pozicijų dinaminį pobūdį, rizikos ribojimo taisyklių
reikalavimus, taip pat su prekybos knygos pozicijomis susijusių kapitalo
pakankamumo reikalavimų taikymo būdą bei tikslą.
2.                      
Įstaigos sukuria ir taiko sistemas bei
kontrolės mechanizmus, leidžiančius vertinimo tikslais gauti tikslius
ir patikimus duomenis. Šias
sistemas ir kontrolę sudaro bent:
(a)         
aiškiai dokumentuose apibrėžta vertinimo
politika ir procedūros, taip pat aiškiai apibrėžta atsakomybė už
įvairias su vertinimu susijusias sritis, rinkos informacijos šaltiniai,
jų tinkamumo įvertinimas, nestebimų duomenų, kurie atspindi
įstaigos prielaidas dėl to, kuo remdamiesi rinkos dalyviai nustato
pozicijos kainą, naudojimo gairės, nepriklausomo vertinimo
periodiškumas, prekybos dienos pabaigos kainų nustatymo laikas,
įverčių koregavimo procedūros, mėnesio pabaigoje ir ad
hoc atliekamo tikrinimo procedūros;
(b)         
aiškūs ir nuo sandorius sudarančio
padalinio nepriklausomi už vertinimą atsakingo padalinio
atskaitomybės ryšiai.
Galutinė atsiskaitymo grandis yra valdymo
organo narys.
3.                      
Įstaigos bent kartą per dieną
perskaičiuoja prekybos knygos pozicijų vertę.
4.                      
Įstaigos savo pozicijų vertę nustato
pagal rinkos kainas, jei tai įmanoma, taip pat ir tada, kai prekybos
knygai taiko kapitalo poreikio taisykles.
5.                      
Vertindama pozicijas rinkos kainomis, įstaiga
taiko labiausiai riziką ribojančias pirkimo ir pardavimo kainas,
išskyrus atvejus, kai įstaigos vaidmuo formuojant tam tikros rūšies
finansinės priemonės ar biržos prekės rinkos kainą yra
labai svarbus ir ji gali uždaryti savo poziciją dar neužsidarius rinkai.
6.                      
Kai įvertinti pozicijų rinkos kainomis
neįmanoma, įstaigos savo pozicijas ir portfelius vertina
konservatyviai pagal modelį, taip pat ir tais atvejais, kai
skaičiuoja nuosavų lėšų poreikį prekybos knygos
pozicijoms.
7.                      
Vertindamos pagal modelį, įstaigos
laikosi šių reikalavimų:
(a)         
vadovybė žino, kurios prekybos knygos arba
kitų tikrąja verte vertinamų pozicijų sudedamosios dalys
vertinamos pagal modelį, ir supranta taip sukuriamo netikrumo dėl
duomenų apie veiklos riziką (veiklos rezultatus) svarbą;
(b)         
įstaigos naudoja rinkos duomenis, jei
įmanoma, atitinkančius rinkos kainas, ir dažnai vertina rinkos
duomenų, susijusių su tam tikra vertinama pozicija, tinkamumą ir
modelio parametrus;
(c)         
įstaigos naudoja esamus vertinimo metodus,
kurie yra pripažinti pagal rinkos praktiką tam tikroms finansinėms
priemonėms ar biržos prekėms vertinti;
(d)         
jei modelį sukūrė pati įstaiga,
jis turi būti pagrįstas tinkamomis prielaidomis, kurias įvertino
ir patikrino jį kuriant nedalyvavę tinkamos kvalifikacijos asmenys;
(e)         
įstaigos yra nustačiusios formalias
pokyčių kontrolės procedūras, o vertinimams patikrinti turi
ir periodiškai naudoja patikimą modelio kopiją;
(f)           
už rizikos valdymą atsakingas padalinys žino
naudojamų modelių trūkumus ir vertinimo rezultatus aiškina
atsižvelgdamas į tuos trūkumus; taip pat
(g)         
įstaigų modeliai periodiškai vertinami,
siekiant nustatyti jų veiklos rezultatų tikslumą, be kitų
aspektų, įvertinama, ar visada pasitvirtina prielaidos, atliekama
pelno ir nuostolio analizė pagal rizikos veiksnius, tikrosios uždarymo
vertės palyginamos su rezultatais, gautais naudojant modelį.
Pagal d punktą modelį kuria arba
tvirtina asmenys, nesusiję su prekybinę veiklą vykdančiais
darbuotojais, ir atliekamas nepriklausomas modelio tikrinimas, o tikrinimo metu
patvirtinamas matematinių skaičiavimų, prielaidų ir
programinės įrangos tinkamumas.
8.                      
Be kiekvieną dieną atliekamo vertinimo
rinkos kainomis arba vertinimo pagal modelį, įstaigos vykdo
nepriklausomą kainų patikrą. Rinkos kainų ir taikant modelį naudojamų duomenų
tikslumo patikrą atlieka su prekybinę veiklą vykdančiais
darbuotojais arba padaliniais nesusijęs darbuotojas arba padalinys ne
rečiau kaip kartą per mėnesį arba dažniau, atsižvelgiant
į rinkos arba prekybinės veiklos pobūdį. Jei nėra nepriklausomų duomenų
apie kainas šaltinių arba jei jie yra subjektyvūs, gali būti
pasitelktos tokios rizikos ribojimu pagrįstos priemonės, kaip
vertinimo rezultatų koregavimas.
9.                      
Įstaigos nustato ir taiko procedūras,
leidžiančias koreguoti vertinimo rezultatus.
10.                  
Įstaigos formaliai numato šiuos vertinimo
rezultatų koregavimus: neuždirbtų maržų iš paskolų,
uždarymo išlaidų, operacinės rizikos, išankstinio sutarties
nutraukimo, investavimo ir finansavimo išlaidų, būsimųjų
administracinių išlaidų ir prireikus modelio rizikos.
11.                  
Įstaigos nustato ir taiko einamojo bet
kurių mažiau likvidžių pozicijų, kurios visų pirma gali
susidaryti dėl rinkos įvykių arba su įstaiga susijusių
situacijų, pavyzdžiui, koncentruotų pozicijų ir (arba)
pozicijų, kurių pradinis planuoto laikymo laikotarpis buvo
pratęstas, vertinimo koregavimo procedūras. Jei reikia, įstaigos gali daryti tokius koregavimus šalia
kitų pozicijos vertės, kuri yra naudojama finansinės
atskaitomybės tikslais, pakeitimų, ir tokie koregavimai sudaromi
taip, kad rodytų pozicijos nelikvidumą. Taikydamos tokias procedūras ir priimdamos sprendimą, ar
reikia koreguoti mažiau likvidžių pozicijų vertinimą,
įstaigos atsižvelgia į keletą veiksnių. Prie šių veiksnių priskiriama:
(a)         
tai, kiek laiko prireiks pozicijai arba pozicijos
rizikai apdrausti;
(b)         
pirkimo ir pardavimo kainų skirtumo
nepastovumas ir vidurkis;
(c)         
kotiruojama rinkos kaina (rinkos formuotojų
skaičius ir tapatybė) ir prekybos masto nepastovumas ir vidurkis,
įskaitant prekybą nepalankiausiomis rinkos aplinkybėmis;
(d)         
rinkos koncentracija;
(e)         
kintančios pozicijos;
(f)           
tai, kiek vertinimas grindžiamas vertinimu pagal
modelį;  
(g)         
kitos modelio rizikos poveikis.
12.                  
Įstaigos, kurios vertinimui atlikti pasitelkia
trečiąsias šalis arba kurios atlieka vertinimą naudodamos modelį,
nusprendžia, ar taikyti vertės rezultatų koregavimą. Be to, įstaigos apsvarsto, ar reikia
nustatyti koregavimą mažiau likvidžioms pozicijoms ir šio koregavimo
tinkamumą nuolat persvarsto.
13.                  
Sudėtingų produktų atveju,
įskaitant pakeitimo vertybiniais popieriais pozicijas ir n-tojo kredito
įsipareigojimų neįvykdymo išvestines finansines priemones,
įstaigos atskirai įvertina, ar reikia koreguoti vertinimą, kad
būtų parodyta modelio rizika, susijusi su galbūt neteisingo
vertinimo metodo naudojimu, ir modelio rizika, susijusi su nestebimų (ir,
gali būti, neteisingų) vertinimo modelio gradavimo parametrų
taikymu.
101 straipsnis
Vidinio apsidraudimo pozicijos
1.                      
Vidinio apsidraudimo pozicijos, visų pirma,
atitinka šiuos reikalavimus:
(a)         
jomis neturi būti siekiama išvengti
nuosavų lėšų poreikio reikalavimų ar šį poreikį
sumažinti;
(b)         
jų naudojimas tinkamai įforminamas
dokumentais, ir joms taikomos konkrečios vidinio patvirtinimo ir audito
procedūros;
(c)         
jos tvarkomos rinkos sąlygomis;
(d)         
rinkos rizikos dalis dėl vidinio apsidraudimo
pozicijos dinamiškai valdoma prekybos knygoje, neviršijant leistinų
limitų;  
(e)         
jos atidžiai stebimos.
Stebėsena užtikrinama tinkamomis
procedūromis.
2.                      
1 dalyje nustatyti reikalavimai taikomi
nepažeidžiant reikalavimų apsidraudimo pozicijoms ne prekybos knygoje.
3.                      
Nukrypstant nuo 1 ir 2 punktų nuostatų,
tuo atveju, jei įstaiga apdraudžia ne prekybos knygos kredito rizikos
poziciją arba sandorio šalies rizikos poziciją, naudodama į
prekybos knygą įtrauktas kredito išvestines finansines priemones
(naudodama vidinį apsidraudimą), ne prekybos knygos pozicija arba
sandorio šalies rizikos pozicija negali būti laikoma apdrausta
skaičiuojant pagal riziką įvertintas pozicijos sumas, nebent
įstaiga iš reikalavimus atitinkančio užtikrinimą teikiančio
subjekto, kuris yra trečioji šalis, nuperka atitinkamą kredito
išvestinę finansinę priemonę, kuri atitinka netiesioginio
kredito užtikrinimo ne prekybos knygoje reikalavimus. Nepažeidžiant 293 straipsnio h punkto, jei šis trečiosios šalies
užtikrinimas įsigytas ir skaičiuojant kapitalo poreikį
pripažįstamas kaip ne prekybos knygos pozicijos apdraudimas, nei vidaus,
nei išorės kredito išvestinių finansinių priemonių
apdraudimas neįtraukiamas į prekybos knygą kapitalo poreikiui apskaičiuoti.
II antraštinė dalis
Kapitalo poreikis kredito rizikai padengti
1 skyrius
Bendrieji principai
102 straipsnis
Kredito rizikos vertinimo būdai
Įstaigos, norėdamos
apskaičiuoti savo pagal riziką įvertintas pozicijas, kaip
numatyta 87 straipsnio 3 dalies a ir f punktuose, taiko arba 2 skyriuje
numatytą standartizuotą metodą arba, jei vadovaujantis 138
straipsniu kompetentingos institucijos leidžia, 3 skyriuje numatytą vidaus
reitingais pagrįstą metodą (IRB metodą).
103 straipsnis
Kredito rizikos mažinimo būdo naudojimas pagal
standartizuotą ir pagal IRB metodus
1.                      
Pozicijoms, kurioms įstaiga taiko
standartizuotą metodą pagal 2 skyrių arba IRB metodą pagal
3 skyrių, bet netaiko savo LGD įverčių ir
perskaičiavimo veiksnių pagal 146 straipsnį, įstaiga gali
taikyti kredito rizikos mažinimą pagal 4 skyrių, skaičiuodama
pagal riziką įvertintas pozicijas 87 straipsnio 3 dalies a ir f
punktų tikslais arba, jei reikia, skaičiuodamos tikėtiną
nuostolį 33 straipsnio 1 dalies d punkte ir 59 straipsnio c punkte nurodyto
skaičiavimo tikslais.
2.                      
Pozicijai, kuriai įstaiga taiko IRB
metodą taikydama savo LGD įverčius ir perskaičiavimo
veiksnius pagal 146 straipsnį, įstaiga gali taikyti kredito rizikos
mažinimą pagal 3 skyrių.
104 straipsnis
Vertybiniais popieriais pakeistų pozicijų
vertinimas pagal standartizuotą ir pagal IRB metodus
1.                      
Kai įstaiga pagal 2 skyrių taiko
standartizuotą metodą, norėdama apskaičiuoti pagal
riziką įvertintų pozicijų sumas, priklausančias
pozicijų klasei, kuriai būtų priskirtos pakeistos vertybiniais
popieriais pozicijos pagal 107 straipsnį, ji apskaičiuoja pakeitimo
vertybiniais popieriais pozicijos pagal riziką įvertintos pozicijos
sumą, vadovaudamasi 240, 241 ir 246–253 straipsniais. Standartizuotą metodą
taikančios įstaigos taip pat gali taikyti vidinį vertinimo
metodą, jei tai leidžiama pagal 254 straipsnio 3 dalį.
2.                      
Kai įstaiga pagal 3 skyrių taiko IRB
metodą, norėdama apskaičiuoti pagal riziką
įvertintų pozicijų sumas, priklausančias pozicijų
klasei, kuriai būtų priskirtos pakeistos vertybiniais popieriais
pozicijos pagal 142 straipsnį, ji apskaičiuoja pagal riziką
įvertintos pozicijos sumą, vadovaudamasi 240, 241 ir 254–261
straipsniais. 
Išskyrus vidinio
vertinimo metodą, kai IRB metodas taikomas tik daliai pakeistų
vertybiniais popieriais pagrindinių pakeitimo vertybiniais popieriais
pozicijų, įstaiga taiko metodą, atitinkantį
dominuojančią šio pakeitimo vertybiniais popieriais pakeistų
vertybiniais popieriais pagrindinių pozicijų dalį. 
105 straipsnis
Kredito rizikos koregavimų tvarka
1.                      
Standartizuotą metodą taikančios
įstaigos bendros kredito rizikos koregavimus atlieka pagal 59 straipsnio c
punktą.
2.                      
IRB metodą taikančios įstaigos
bendros kredito rizikos koregavimus atlieka pagal 155 straipsnį.
Pagal šį straipsnį ir 2 bei 3 skyrius
atliekant bendros ir specifinės kredito rizikos koregavimus atidėjiniai
bendrai banko rizikai neįskaitomi.
3.                      
IRB metodą taikančios įstaigos,
kurios daliai savo pozicijų konsoliduotai arba individualiai taiko
standartizuotą metodą, pagal 143 ir 145 straipsnius nustato bendros
kredito rizikos koregavimo dalį, kuri turi būti priskirta prie
bendros kredito rizikos koregavimo pagal standartizuotą metodą ir
prie bendros kredito rizikos koregavimo pagal IRB metodą taip:
(a)         
kai į konsolidavimą įtraukta
įstaiga taiko tik IRB metodą, jei toks atvejis pasitaiko, bendros
šios įstaigos kredito rizikos koregavimui taikoma 2 dalyje nustatyta
tvarka;
(b)         
kai į konsolidavimą įtraukta
įstaiga taiko tik standartizuotą metodą, jei toks atvejis
pasitaiko, bendros šios įstaigos kredito rizikos koregavimui taikoma 1
dalyje nustatyta tvarka;
(c)         
likęs kredito rizikos koregavimas paskirstomas
proporcingai pagal pozicijos, įvertintos pagal riziką, sumas, kurioms
taikomas standartizuotas metodas, ir sumas, kurioms taikomas IRB metodas.
4.                      
EBI parengia techninius reguliavimo standartus,
kuriuose tiksliai nurodo, kaip apskaičiuoti specifinės kredito
rizikos koregavimus ir bendros kredito rizikos koregavimus, laikantis
atitinkamos apskaitos sistemos, šiais atvejais:
(a)         
kai pozicijos vertė apskaičiuojama pagal
106 ir 122 straipsniuose nurodytą standartizuotą metodą;
(b)         
kai pozicijos vertė apskaičiuojama pagal
162–164 straipsniuose nurodytą IRB metodą;
(c)         
kai vertinami tikėtini nuostoliai, nurodyti
155 straipsnyje;
(d)         
kai skaičiuojamos pozicijos vertės,
apskaičiuojant pagal riziką įvertintos pakeitimo vertybiniais
popieriais pozicijos, nurodytos 241 ir 261 straipsniuose, sumas;
(e)         
nustatant įsipareigojimų
neįvykdymą pagal 174 straipsnį;
(f)           
teikiant informaciją apie specifinės ir
bendros kredito rizikos koregavimą, nurodytą 428 straipsnyje.
EBI šiuos techninių reguliavimo
standartų projektus Komisijai pateikia iki 2013 m. sausio 1 d.
Komisijai suteikiami įgaliojimai priimti
pirmoje pastraipoje nurodytus reguliavimo standartus Reglamento (ES)
Nr. 1093/2010 10–14 straipsniuose nustatyta tvarka.
2 skyrius
Standartizuotas metodas
1 skirsnis
Bendrieji
principai
106 straipsnis
Pozicijos vertė
1.                      
Turto straipsnio pozicijos vertė yra jo
apskaitinė vertė, likusi pritaikius specifinės kredito rizikos
koregavimą. I priede išvardytų nebalansinių straipsnių
pozicijos vertė yra toliau nurodyta procentinė jų nominaliosios
vertės dalis, tą vertę sumažinus specifinės kredito rizikos
koregavimais:
(a)         
100 proc., jei tai didelės rizikos
straipsniai;
(b)         
50 proc., jei tai vidutinės rizikos
straipsniai;
(c)         
20 proc., jei tai vidutinės (mažos)
rizikos straipsniai; 
(d)         
0 proc., jei tai mažos rizikos straipsniai. 
Pirmos pastraipos antrame sakinyje nurodyti
nebalansiniai straipsniai priskiriami I priede nurodytoms rizikos kategorijoms. 
Jeigu įstaiga taiko 218 straipsnyje
nurodytą išsamųjį finansinės užtikrinimo priemonės
metodą, pagal atpirkimo sandorį ar pagal vertybinių
popierių arba biržos prekių skolinimo ar skolinimosi sandorį ir
garantinės įmokos skolinimo sandorius parduotų, pateiktų ar
paskolintų vertybinių popierių ar biržos prekių pozicijos
vertė padidinama atitinkama nepastovumo korekcija, taikytina tokiems
vertybiniams popieriams ar biržos prekėms, kaip numatyta 218–220
straipsniuose.
2.                      
II priede nurodytos išvestinės finansinės
priemonės pozicijos vertė nustatoma pagal 6 skyrių, tų
metodų tikslais atsižvelgiant į novacijos sutarčių ir
kitų užskaitos susitarimų poveikį, kaip numatyta 6 skyriuje. Atpirkimo sandorio, vertybinių
popierių arba biržos prekių skolinimo arba skolinimosi sandorių,
ilgalaikių atsiskaitymo sandorių ir garantinės įmokos
skolinimo sandorių pozicijos vertė gali būti nustatoma arba
pagal 6 skyrių, arba pagal 4 skyrių.
3.                      
Jei pozicijai taikomas tiesioginis kredito
užtikrinimas, to straipsnio pozicijos vertė gali būti pakoreguota
pagal 4 skyrių.
107 straipsnis
Pozicijų klasės
Kiekviena pozicija priskiriama vienai iš
šių pozicijų klasių:
(a)                   
reikalavimai ar neapibrėžtieji reikalavimai
centrinės valdžios institucijoms ar centriniams bankams;
(b)                   
reikalavimai ar neapibrėžtieji reikalavimai
regioninės ar vietos valdžios institucijoms;
(c)                   
reikalavimai ar neapibrėžtieji reikalavimai
viešojo sektoriaus subjektams;
(d)                   
reikalavimai ar neapibrėžtieji reikalavimai
daugiašaliams plėtros bankams;
(e)                   
reikalavimai ar neapibrėžtieji reikalavimai
tarptautinėms organizacijoms;
(f)                     
reikalavimai ar neapibrėžtieji reikalavimai
įstaigoms;
(g)                   
reikalavimai ar neapibrėžtieji reikalavimai
įmonėms;
(h)                   
mažmeniniai reikalavimai ar neapibrėžtieji
mažmeniniai reikalavimai;
(i)                     
reikalavimai ar neapibrėžtieji reikalavimai,
užtikrinti nekilnojamojo turto hipoteka;
(j)                     
pozicijos esant įsipareigojimų
neįvykdymui;
(k)                   
reikalavimai padengtų obligacijų forma;
(l)                     
pakeitimo vertybiniais popieriais pozicijos;
(m)                 
reikalavimai įstaigoms ir įmonėms su
trumpalaikiu kredito vertinimu;
(n)                   
reikalavimai kolektyvinio investavimo subjektų
(KIS) investicinių vienetų arba akcijų forma; 
(o)                   
nuosavybės vertybinių popierių
reikalavimai;
(p)                   
kiti straipsniai.
108 straipsnis
Pagal riziką įvertintų pozicijų
sumų apskaičiavimas
1.                      
Norint apskaičiuoti pagal riziką
įvertintų pozicijų sumas, rizikos koeficientai taikomi visoms
pozicijoms, jeigu jos neatimamos iš nuosavų lėšų, vadovaujantis
2 skirsnio nuostatomis. Rizikos
koeficientų taikymas priklauso nuo pozicijos klasės, kuriai pozicija
priskiriama, ir nuo jos kredito kokybės tiek, kiek nurodyta 2 skirsnyje. Kredito kokybę galima nustatyti,
remiantis išorinių kredito rizikos vertinimo institucijų (toliau –
ECAI) suteiktais kredito rizikos vertinimais, vadovaujantis 130 straipsnio
nuostatomis, arba eksporto kredito agentūrų suteiktais kredito
rizikos vertinimais, kaip nurodyta 3 skirsnyje.
2.                      
Norint taikyti 1 dalyje nurodytą rizikos
koeficientą, pozicijos vertė dauginama iš rizikos koeficiento, kuris
nustatytas arba apibūdintas 2 skirsnyje.
3.                      
Jei pozicijai taikomas kredito užtikrinimas, tam
straipsniui taikytinas rizikos koeficientas gali būti pakoreguotas pagal 4
skyrių.
4.                      
Pagal riziką įvertintų pozicijų
sumos pakeitimo vertybiniais popieriais pozicijoms apskaičiuojamos pagal 5
skyrių.
5.                      
Pozicijoms, kurių sumų
apskaičiavimas 2 skirsnyje nenumatytas, taikomas 100 proc. rizikos
koeficientas.
6.                      
Išskyrus pozicijas, pagal kurias prisiimami
įsipareigojimai kaip bendro 1 lygio nuosavo kapitalo, papildomi 1 lygio
arba 2 lygio straipsniai, įstaiga gali, gavusi kompetentingos institucijos
leidimą, nuspręsti netaikyti šio straipsnio 1 dalyje nustatytų
reikalavimų tos įstaigos pozicijoms su sandorio šalimi, kuri yra jos
patronuojančioji įmonė, patronuojamoji įmonė, jos
patronuojančiosios įmonės patronuojamoji įmonė arba
įmonė, susijusi ryšiais, nurodytais Direktyvos 83/349/EEB 12
straipsnio 1 dalyje. Kompetentingos institucijos turi teisę leisti taikyti
tokį alternatyvų metodą, jeigu įvykdomos šios sąlygos:
(a)         
sandorio šalis yra įstaiga, finansų
kontroliuojančioji bendrovė arba mišrią veiklą vykdanti
finansų kontroliuojančioji bendrovė, finansų įstaiga,
turto valdymo bendrovė ar papildomas paslaugas teikianti įmonė, kurioms
taikomi atitinkami rizikos ribojimo reikalavimai;
(b)         
sandorio šalis įtraukta į tą
patį visišką konsolidavimą, kaip ir įstaiga;
(c)         
sandorio šaliai taikomos tokios pačios rizikos
vertinimo, apskaičiavimo ir kontrolės procedūros, kaip ir
įstaigai;
(d)         
sandorio šalis įsteigta toje pačioje
valstybėje narėje, kaip ir įstaiga;  
(e)         
šiuo metu nėra ir nenumatoma esminių
praktinių ar teisinių kliūčių, kad sandorio šalis
skubiai pervestų nuosavas lėšas ar įvykdytų
įsipareigojimus įstaigai.
Jeigu įstaiga pagal šios dalies nuostatas
nusprendžia netaikyti 1 dalies reikalavimų, ji taiko 0 proc. rizikos
koeficientą.
7.                      
Išskyrus pozicijas, pagal kurias prisiimami
įsipareigojimai kaip bendro 1 lygio nuosavo kapitalo, papildomi 1 lygio
arba 2 lygio straipsniai, įstaiga gali, gavusi kompetentingos institucijos
leidimą, netaikyti šio straipsnio 1 dalyje nustatytų reikalavimų
pozicijoms su sandorio šalimis, su kuriomis įstaiga yra sukūrusi
institucinę užtikrinimo sistemą, kuri reiškia pagal sutartį arba
įstatuose nustatytą susitarimą prisiimti įsipareigojimus
saugoti tas įstaigas ir ypač užtikrina jų likvidumą ir
mokumą, kad būtų išvengta bankroto, jei tai tampa reikalinga. Kompetentingos institucijos turi teisę
leisti taikyti tokį alternatyvų metodą, jeigu įvykdomos
šios sąlygos:
(a)         
įvykdyti 6 dalies a, d ir e punktuose
nustatyti reikalavimai;
(b)         
šiais susitarimais užtikrinama, kad taikant
institucinę užtikrinimo sistemą pagal įsipareigojimus
būtų suteikta reikiama parama nuosavomis disponuojamomis
lėšomis;
(c)         
institucinėje užtikrinimo sistemoje naudojamos
tinkamos ir vienodai nustatytos rizikos stebėsenos ir klasifikavimo
sistemos, kuriomis visapusiškai atskleidžiama visų atskirų sistemos
narių rizikos padėtis ir visa institucinė užtikrinimo sistema,
ir joje yra atitinkamų įtakos panaudojimo galimybių; remiantis 174 straipsnio 1 dalimi, pagal šias
sistemas vykdoma tinkama neįvykdytų pozicijų stebėsena;
(d)         
pagal institucinę užtikrinimo sistemą
nustatoma rizika ir apie ją pranešama atskiriems tos sistemos nariams;
(e)         
pagal institucinę užtikrinimo sistemą numatyta
kartą per metus sudaryti ir skelbti konsoliduotą pranešimą,
kuris apima visos institucinės užtikrinimo sistemos balansą, pelno
(nuostolio) ataskaitą, pranešimą apie padėtį ir
pranešimą apie riziką arba pranešimą, kuris apima visos
institucinės užtikrinimo sistemos apibendrintą balansą,
apibendrintą pelno (nuostolio) ataskaitą, pranešimą apie
padėtį ir pranešimą apie riziką;
(f)           
jei institucinės užtikrinimo sistemos nariai
nori išeiti iš sistemos, jie privalo įspėti apie tai mažiausiai prieš
24 mėnesius;
(g)         
pašalinamas pakartotinis elementų, kurie
taikomi apskaičiuojant nuosavas lėšas, naudojimas (toliau –
daugybinis panaudojimas) ir bet koks netinkamas nuosavų lėšų
kaupimas tarp institucinės užtikrinimo sistemos narių;
(h)         
institucinės užtikrinimo sistemos narių
dauguma yra panašią veiklą vykdančios kredito įstaigos;  
(i)           
sistemų, paminėtų d punkte,
tinkamumą tvirtina atitinkamos kompetentingos institucijos, kurios taip
pat vykdo šių sistemų reguliarią priežiūrą.
Jeigu įstaiga pagal šios dalies nuostatas
nusprendžia netaikyti 1 dalies reikalavimų, ji taiko 0 proc. rizikos
koeficientą.
8.                      
Pagal riziką įvertintos pozicijų,
kurios susidaro dėl įstaigos iš anksto sumokėtų
įmokų į pagrindinės sandorio šalies
įsipareigojimų neįvykdymo fondą, ir prekybinių pozicijų
su pagrindine sandorio šalimi sumos atitinkamai apskaičiuojamos pagal
296–300 straipsnius. 
2 skirsnis
Rizikos
koeficientai
109 straipsnis
Centrinės valdžios arba centrinių bankų
pozicijos
1.                      
Centrinės valdžios ir centrinių
bankų pozicijoms priskiriamas 100 proc. rizikos koeficientas, nebent
taikoma 2–5 dalyse nustatyta tvarka.
2.                      
Centrinės valdžios ir centrinių
bankų, kurių kredito rizika yra įvertinta paskirtos ECAI,
pozicijoms rizikos koeficientas priskiriamas pagal 1 lentelę, kuri
atitinka reikalavimus atitinkančių ECAI kredito rizikos
vertinimą pagal 131 straipsnį.
 1 lentelė 
 Kredito kokybės žingsnis || 1 || 2 || 3 || 4 || 5 || 6 
 Rizikos koeficientas || 0 % || 20 % || 50 % || 100 % || 100 % || 150 % 
3.                      
Europos Centrinio Banko pozicijoms priskiriamas 0 %
rizikos koeficientas.
4.                      
Valstybių narių centrinės valdžios
ir centrinių bankų pozicijoms, išreikštoms ir finansuojamoms
atitinkamos centrinės valdžios ir centrinio banko nacionaline valiuta,
priskiriamas 0 proc. rizikos koeficientas.
5.                      
Kai trečiosios šalies kompetentingos
institucijos, kurios atlieka priežiūros ir reglamentavimo funkcijas, bent
analogiškas toms, kurios taikomos Sąjungoje, nacionaline valiuta
išreikštoms ir finansuojamoms savo centrinės valdžios ir centrinio banko
pozicijoms priskiria rizikos koeficientą, kuris yra mažesnis už 1 ir 2
punktuose nurodytą koeficientą, įstaigos gali taikyti rizikos
koeficientus tokioms pozicijoms tokiu pačiu būdu.
Pagal šią dalį Komisija gali priimti
įgyvendinimo teisės aktus ir, laikydamasi 447 straipsnio 2 dalyje
nurodytos tikrinimo procedūros, priimti sprendimą, ar trečioji
šalis taiko priežiūros ir reglamentavimo tvarką, kuri yra bent
analogiška tai, kuri taikoma Sąjungoje. Jeigu toks sprendimas nepriimamas, įstaigos trečiosioms
šalims, kurias atitinkamos kompetentingos institucijos yra patvirtinusios kaip
šalis, kurioms galima taikyti šią tvarką iki 2013 m. sausio
1 d., gali toliau taikyti šioje dalyje nustatytą tvarką iki
2014 m. sausio 1 d.
110 straipsnis
Regioninės arba vietos valdžios institucijų
pozicijos
1.                      
Regioninės arba vietos valdžios
institucijų pozicijoms rizikos koeficientas nustatomas taip, kaip
įstaigų pozicijoms, nebent jos yra laikomos centrinės valdžios
pozicijomis pagal 2 arba 4 dalį. Trumpalaikėms pozicijoms 115 straipsnio 2 dalyje ir 114 straipsnio
2 dalyje nurodytos lengvatinės sąlygos netaikomos.
2.                      
Regioninės valdžios ar vietos valdžios
institucijų pozicijos vertinamos kaip centrinės valdžios
institucijų, kurių jurisdikcijoje jos yra įsteigtos, pozicijos,
jeigu tokių pozicijų rizika nesiskiria dėl pirmųjų
pozicijų (regioninės valdžios ir vietos valdžios institucijų
pozicijų) specifinių pajamų generavimo galimybių ir
dėl egzistuojančių tam tikrų institucinių
susitarimų, kurių taikymo poveikis mažina įsipareigojimų
neįvykdymo riziką.
EBI parengia techninius įgyvendinimo
standartus, kuriuose tiksliai nustato, kurios regioninės ir vietos
valdžios institucijų pozicijos laikytinos centrinės valdžios
pozicijomis remiantis ankstesnėje pastraipoje nustatytais kriterijais. 
EBI šiuos techninių standartų projektus
Komisijai pateikia iki 2014 m. sausio 1 d.
Komisijai suteikiami įgaliojimai priimti
antroje pastraipoje nurodytus techninius įgyvendinimo standartus
Reglamento (ES) Nr. 1093/2010 15 straipsnyje nustatyta tvarka.
Kol neįsigaliojo ankstesnėje pastraipoje
nurodyti techniniai standartai, įstaigos gali toliau taikyti pirmoje
pastraipoje nustatytą tvarką, jei kompetentingos institucijos tą
tvarką taikė iki 2013 m. sausio 1 d.
3.                      
Bažnyčių ar religinių
bendruomenių, kurios pagal viešąją teisę yra įsteigtos
kaip juridiniai asmenys ir kurios renka mokesčius vadovaudamosi
teisės aktais, suteikiančiais joms teisę tuo užsiimti, pozicijos
vertinamos kaip regioninės valdžios ir vietos valdžios institucijų
pozicijos. Tačiau joms
netaikoma 2 dalis. Šiuo atveju
pagal 145 straipsnio 1 dalies a punktą neatmetama galimybė leisti taikyti
standartizuotą metodą.
4.                      
Kai trečiosios šalies jurisdikcijos
kompetentingos institucijos, kurios atlieka priežiūros ir reglamentavimo
funkcijas, bent analogiškas toms, kurios taikomos Sąjungoje,
regioninės valdžios ar vietos valdžios institucijų pozicijas vertina
kaip savo centrinės valdžios pozicijas ir tokių pozicijų rizika
nesiskiria dėl specifinių regioninės arba vietos valdžios
institucijų pajamų generavimo galimybių ir dėl tam
tikrų institucinių susitarimų mažinti įsipareigojimų
neįvykdymo riziką, įstaigos gali tokių regioninės
valdžios ir vietos valdžios institucijų pozicijų riziką vertinti
tuo pačiu būdu. 
Pagal šią dalį Komisija gali priimti
įgyvendinimo teisės aktus ir, laikydamasi 447 straipsnio 2 dalyje
nurodytos tikrinimo procedūros, priimti sprendimą, ar trečioji
šalis taiko priežiūros ir reglamentavimo tvarką, kuri yra bent
analogiška tai, kuri taikoma Sąjungoje. Jeigu toks sprendimas nepriimamas, įstaigos trečiosioms
šalims, kurias atitinkamos kompetentingos institucijos yra patvirtinusios kaip
šalis, kurioms galima taikyti šią tvarką iki 2013 m. sausio
1 d., gali toliau taikyti šioje dalyje nustatytą tvarką iki
2014 m. sausio 1 d.
5.                      
Valstybių narių regioninės arba
vietos valdžios institucijų pozicijoms, kurios nenurodytos 2–4 dalyse ir
išreikštos bei finansuojamos tos regioninės arba vietos valdžios
institucijos nacionaline valiuta, priskiriamas 20 proc. rizikos
koeficientas. 
111 straipsnis
Viešojo sektoriaus subjektų pozicijos
1.                      
Viešojo sektoriaus subjektų, kurių
kredito rizika nėra įvertinta paskirtos ECAI, pozicijoms rizikos
koeficientas priskiriamas pagal kredito kokybės žingsnį, kuriam pagal
toliau pateiktą 2 lentelę priskiriamos centrinės valdžios
institucijų, kurių jurisdikcijoje tas viešojo sektoriaus subjektas
yra įsteigtas, pozicijos:
 2 lentelė 
 Kredito kokybės žingsnis, kurį atitinka centrinės valdžios reitingas || 1 || 2 || 3 || 4 || 5 || 6 
 Rizikos koeficientas || 20 % || 50 % || 100 % || 100 % || 100 % || 150 % 
Viešojo sektoriaus subjektų,
įsteigtų šalyse, kurių centrinės valdžios institucijos
nereitinguotos, pozicijoms priskiriamas 100 proc. rizikos koeficientas.
2.                      
Viešojo sektoriaus subjektų, kurių
kredito rizika yra įvertinta paskirtos ECAI, pozicijoms taikoma 15
straipsnyje nustatyta tvarka. 114
straipsnio 2 dalyje ir 115 straipsnio 2 dalyje nurodytos lengvatinės
sąlygos trumpalaikėms pozicijoms netaikomos.
3.                      
Viešojo sektoriaus subjektų pozicijoms,
kurių pradinis terminas yra 3 mėnesiai arba trumpesnis, priskiriamas
20 proc. rizikos koeficientas.
4.                      
Viešojo sektoriaus subjektų pozicijos gali
būti vertinamos kaip centrinės valdžios institucijų, kurių
jurisdikcijoje jie yra įsteigti, pozicijos, jei tokių pozicijų
rizika nesiskiria dėl to, kad centrinės valdžios institucijos yra
suteikusios atitinkamą garantiją. 
5.                      
Pagal šią dalį Komisija gali priimti
įgyvendinimo teisės aktus ir, laikydamasi 447 straipsnio 2 dalyje
nurodytos tikrinimo procedūros, priimti sprendimą, ar trečioji
šalis taiko priežiūros ir reglamentavimo tvarką, kuri yra bent
analogiška tai, kuri taikoma Sąjungoje. Jeigu toks sprendimas nepriimamas, įstaigos trečiosioms
šalims, kurias atitinkamos kompetentingos institucijos yra patvirtinusios kaip
šalis, kurioms galima taikyti šią tvarką iki 2013 m. sausio
1 d., gali toliau taikyti šioje dalyje nustatytą tvarką iki
2014 m. sausio 1 d.
6.                      
EBI parengia techninių įgyvendinimo
standartų projektus, kuriuose tiksliai nustato, kuriems viešojo sektoriaus
subjektams gali būti taikoma 1 ir 2 dalyse nurodyta tvarka.
EBI šiuos techninių standartų projektus
Komisijai pateikia iki 2014 m. sausio 1 d.
Komisijai suteikiami įgaliojimai priimti
pirmoje pastraipoje nurodytus techninius įgyvendinimo standartus
Reglamento (ES) Nr. 1093/2010 15 straipsnyje nustatyta tvarka.
Kol neįsigaliojo pirmoje pastraipoje nurodyti
techniniai standartai, įstaigos gali toliau taikyti 1 dalyje
nustatytą tvarką, kurią kompetentingos institucijos taikė
iki 2013 m. sausio 1 d.
112 straipsnis
Daugiašalių plėtros bankų pozicijos
1.                      
2 dalyje nenurodytoms daugiašalių plėtros
bankų pozicijoms taikoma tokia pati tvarka kaip įstaigų
pozicijoms. 115 straipsnio 2
ir 4 dalyse nurodyta lengvatinė tvarka trumpalaikėms pozicijoms
netaikoma.
Daugiašaliais plėtros bankais (DPB) laikoma
Amerikos investicijų korporacija, Juodosios jūros regiono prekybos ir
plėtros bankas ir Vidurio Amerikos ekonominės integracijos bankas.
2.                      
0 proc. rizikos koeficientas priskiriamas
šių daugiašalių plėtros bankų pozicijoms:
(a)         
Tarptautinio rekonstrukcijos ir plėtros banko;
(b)         
Tarptautinės finansų korporacijos;
(c)         
Amerikos plėtros banko;
(d)         
Azijos plėtros banko;
(e)         
Afrikos plėtros banko;
(f)           
Europos Tarybos plėtros banko;
(g)         
Šiaurės šalių investicijų banko;
(h)         
Karibų jūros baseino plėtros banko;
(i)           
Europos rekonstrukcijos ir plėtros banko;
(j)           
Europos investicijų banko;
(k)         
Europos investicijų fondo;
(l)           
Daugiašalės investicijų garantijų
agentūros;
(m)       
Tarptautinės imunizacijos finansavimo institucijos;  
(n)         
Islamo plėtros banko.
3.                      
Pasirašyto, bet į Europos investicijų
fondą dar nesumokėto kapitalo daliai priskiriamas 20 proc.
rizikos koeficientas.
113 straipsnis
Tarptautinių organizacijų pozicijos
0 proc. rizikos koeficientas priskiriamas
šių tarptautinių organizacijų pozicijoms:
(a)                   
Europos Sąjungos;
(b)                   
Tarptautinio valiutos fondo;
(c)                   
Tarptautinių atsiskaitymų banko;
(d)                   
Europos finansinio stabilumo fondo;
(e)                   
dviejų arba daugiau valstybių narių
įsteigtų tarptautinių finansinių institucijų,
skirtų sutelkti finansavimą ir teikti finansinę pagalbą
savo nariams, kurie patiria didelių finansinių problemų arba
kuriems jos gresia.
114 straipsnis
Įstaigų pozicijos
1.                      
Įstaigų, kurių kredito rizika yra
įvertinta paskirtos ECAI, pozicijų rizikos koeficientas nustatomas
pagal 115 straipsnį. Įstaigų,
kurių kredito rizika paskirtos ECAI nėra įvertinta,
pozicijų rizikos koeficientas nustatomas pagal 116 straipsnį.
2.                      
Įstaigų pozicijoms, kurių likęs
terminas neviršija trijų mėnesių ir kurios yra išreikštos ir
finansuojamos nacionaline valiuta, priskiriamas rizikos koeficientas, kuris yra
viena kategorija mažiau palankus už lengvatinį rizikos koeficientą,
aptartą 109 straipsnio 4 dalyje ir 109 straipsnio 5 dalyje ir
priskirtą jų centrinės valdžios pozicijoms. 
3.                      
Pozicijoms, kurių likęs terminas
neviršija trijų mėnesių ir kurios išreikštos ir finansuojamos
nacionaline skolininko valiuta, negali būti priskiriamas mažesnis kaip
20 proc. rizikos koeficientas.
4.                      
Jeigu įstaigos pozicija susidarė dėl
ECB ar valstybės narės centrinio banko reikalavimo įstaigai
laikyti minimalias atsargas, šiai pozicijai galima priskirti rizikos
koeficientą, kuris būtų priskirtas tos valstybės narės
centrinio banko pozicijos, jei:
(a)         
atsargos laikomos, atsižvelgiant į
2003 m. rugsėjo 12 d. Europos Centrinio Banko reglamentą (EB)
Nr. 1745/2003 dėl minimalių privalomųjų atsargų
reikalavimo taikymo ar vėliau jį pakeitusį reglamentą arba
į atskiros valstybės reikalavimus, kurie visais esminiais aspektais
atitinka tą reglamentą;
(b)         
įstaigos, kurioje laikomos atsargos, bankroto
arba nemokumo atveju atsargos laiku ir visiškai grąžinamos įstaigai
ir nenaudojamos kitiems institucijos įsipareigojimams padengti.
5.                      
Finansų įstaigų, kurioms veiklos
leidimus išduoda ir kurias prižiūri kompetentingos institucijos bei
kurioms taikomi rizikos ribojimo reikalavimai, kurie analogiški įstaigoms
taikomiems rizikos ribojimo reikalavimams, taikoma įstaigų pozicijoms
taikoma tvarka.
115 straipsnis
Reitinguotų įstaigų pozicijos
1.                      
Įstaigų, kurių kredito rizika yra
įvertinta paskirtos ECAI, pozicijoms, kurių likęs terminas
neviršija trijų mėnesių, rizikos koeficientas priskiriamas pagal
3 lentelę, kuri atitinka reikalavimus atitinkančių ECAI kredito
rizikos vertinimą pagal 131 straipsnį.
 3 lentelė 
 Kredito kokybės žingsnis || 1 || 2 || 3 || 4 || 5 || 6 
 Rizikos koeficientas || 20 % || 50 % || 50 % || 100 % || 100 % || 150 % 
2.                      
Įstaigos, kurios kredito rizika yra
įvertinta paskirtos ECAI, pozicijoms, kurių likęs terminas
neviršija trijų mėnesių, rizikos koeficientas priskiriamas pagal
4 lentelę, kuri atitinka reikalavimus atitinkančių ECAI kredito
rizikos vertinimą pagal 131 straipsnį.
 4 lentelė 
 Kredito kokybės žingsnis || 1 || 2 || 3 || 4 || 5 || 6 
 Rizikos koeficientas || 20 % || 20 % || 20 % || 50 % || 50 % || 150 % 
3.                      
Trumpalaikio kredito vertinimo tvarka pagal 126
straipsnį ir bendra lengvatinė trumpalaikėms pozicijoms taikoma
2 dalyje nurodyta tvarka yra tarpusavyje susijusios šiais aspektais:
(a)         
jei nėra trumpalaikio pozicijos vertinimo,
visoms įstaigų pozicijoms, kurių likęs terminas neviršija
trijų mėnesių, taikomas bendrasis trumpalaikių
pozicijų lengvatinis vertinimas, kaip nurodyta 2 dalyje;
(b)         
jei yra trumpalaikis pozicijos vertinimas ir jei
toks vertinimas numato palankesnio arba lygiaverčio rizikos koeficiento
taikymą, palyginti su bendruoju trumpalaikių pozicijų
lengvatiniu vertinimu, kaip nurodyta 2 dalyje, šis trumpalaikis kredito rizikos
vertinimas taikomas tik tai konkrečiai pozicijai. Kitoms trumpalaikėms pozicijoms taikomas bendrasis
trumpalaikių pozicijų lengvatinis vertinimas, kaip nurodyta 2 dalyje;
(c)         
jei yra trumpalaikis pozicijos vertinimas ir jei
toks vertinimas numato taikyti mažiau palankų rizikos koeficientą,
nei numato bendrasis trumpalaikių pozicijų lengvatinis vertinimas,
taikomas trumpalaikėms pozicijoms, kaip nurodyta 2 dalyje, bendrasis
trumpalaikių pozicijų lengvatinis vertinimas neturi būti
naudojamas, ir visoms nereitinguotoms trumpalaikėms pozicijoms
priskiriamas rizikos koeficientas, kurį nulėmė tas trumpalaikis
kredito rizikos vertinimas.
116 straipsnis
Nereitinguotų įstaigų pozicijos
1.                      
Įstaigų, kurių kredito rizika
nėra įvertinta paskirtos ECAI, pozicijoms rizikos koeficientas
priskiriamas pagal kredito kokybės žingsnį, kuriam pagal 5
lentelę priskiriamos centrinės valdžios institucijų, kurių
jurisdikcijoje ta įstaiga yra įsteigta, pozicijos.
 5 lentelė 
 Kredito kokybės žingsnis, kurį atitinka centrinės valdžios reitingas || 1 || 2 || 3 || 4 || 5 || 6 
 Pozicijos rizikos koeficientas || 20 % || 50 % || 100 % || 100 % || 100 % || 150 % 
2.                      
Nereitinguotų įstaigų,
įsteigtų šalyse, kurių centrinės valdžios institucijos
nereitinguotos, pozicijoms priskiriamas 100 proc. rizikos koeficientas.
3.                      
Nereitinguotų įstaigų pozicijoms,
kurių pradinis efektyvusis terminas yra ne ilgesnis kaip trys
mėnesiai, priskiriamas 20 proc. rizikos koeficientas.
117 straipsnis
Įmonių pozicijos
1.                      
Pozicijoms, kurių kredito rizika yra
įvertinta paskirtos ECAI, kredito koeficientas priskiriamas pagal 6
lentelę, kuri atitinka reikalavimus atitinkančių ECAI kredito
rizikos vertinimą pagal 131 straipsnį.
 6 lentelė 
 Kredito kokybės žingsnis || 1 || 2 || 3 || 4 || 5 || 6 
 Rizikos koeficientas || 20 % || 50 % || 100 % || 100 % || 150 % || 150 % 
2.                      
Pozicijoms, kurių tokio kredito rizikos
vertinimo nėra, priskiriamas didesnysis iš šių dviejų
koeficientų: 100 proc. rizikos koeficientas arba centrinės
valdžios pozicijoms taikomas rizikos koeficientas.
118 straipsnis
Mažmeninės pozicijos
Pozicijoms, kurios atitinka toliau nurodytus
kriterijus, priskiriamas 75 proc. rizikos koeficientas:
(a)                   
pozicija yra fizinio asmens arba asmenų arba
mažosios ar vidutinės įmonės pozicija;
(b)                   
pozicija yra viena iš daugelio pozicijų,
turinčių panašias savybes, dėl kurių su šiuo skolinimu
susijusi rizika yra gerokai mažesnė; 
(c)                   
visa suma, kurią įsipareigojantysis
klientas ar grupė susijusių klientų skolingi įstaigai,
patronuojančiosioms įmonėms ir jų patronuojamosioms
įmonėms, įskaitant bet kokią pozicijos vertę esant
įsipareigojimų neįvykdymui, bet neįskaitant reikalavimų
arba neapibrėžtųjų reikalavimų, užtikrintų
gyvenamosios paskirties nekilnojamuoju turtu, kiek įstaigai žinoma,
neviršija 1 mln. EUR. Įstaiga turi imtis pagrįstų
priemonių, kad šią informaciją gautų.
Vertybinių popierių negalima
priskirti mažmeninių pozicijų klasei.
Minimalių mažmeninės lizingo
(finansinės nuomos) įmokų dabartinę vertę galima
priskirti mažmeninių pozicijų klasei.
119 straipsnis
Nekilnojamojo turto hipoteka užtikrintos pozicijos
1.                      
Pozicijoms arba jų dalims, visiškai
užtikrintoms nekilnojamojo turto hipoteka, priskiriamas 100 proc. rizikos
koeficientas, jei neįvykdomos 120 ir 121 straipsniuose nustatytos
sąlygos, išskyrus bet kurią pozicijos dalį, kuri priskiriama
kitai pozicijų klasei.
Šios pozicijos dalies, kuri laikoma visapusiškai
ir visiškai užtikrinta nekilnojamuoju turtu, vertė negali būti
didesnė negu įkeisto turto rinkos vertė arba tose
valstybėse narėse, kurios įstatymais ar kitais teisės
aktais yra nustačiusios griežtus kriterijus, pagal kuriuos vertinama
hipotekinė vertė, hipotekinė atitinkamo turto vertė. 
2.                      
Remdamosi pagal 96 straipsnį surinktais
duomenimis ir visais kitais svarbiais rodikliais kompetentingos institucijos
reguliariai, bet ne rečiau kaip kartą per metus vertina, ar
35 proc. rizikos koeficientas, taikomas jų teritorijoje esančio
gyvenamosios paskirties nekilnojamojo turto hipoteka užtikrintoms pozicijoms,
kaip nurodyta 120 straipsnyje, ir 50 proc. rizikos koeficientas, taikomas
jų teritorijoje esančiu komercinės paskirties nekilnojamuoju turtu
užtikrintoms pozicijoms, kaip nurodyta 121 straipsnyje, yra tinkami,
atsižvelgiant į ankstesnę įsipareigojimų neįvykdymo
nekilnojamuoju turtu užtikrintų pozicijų atveju patirtį, taip
pat atsižvelgiant į nekilnojamojo turto rinkų raidos perspektyvas, ir
gali, siekdamos finansinio stabilumo, jei reikia, nustatyti didesnį
rizikos koeficientą arba griežtesnius kriterijus, negu nustatyta 120
straipsnio 2 dalyje ir 121 straipsnio 2 dalyje. EBI koordinuoja kompetentingų institucijų atliekamus
vertinimus. 
Kompetentingos institucijos dėl rizikos
koeficientų ir taikomų kriterijų koregavimo konsultuojasi su
EBI. EBI skelbia 120, 121 ir 195
straipsniuose nurodytų pozicijų rizikos koeficientus ir kriterijus.
EBI parengia techninių reguliavimo
standartų projektus, kuriuose tiksliai nurodo sąlygas, į kurias
kompetentingos institucijos turi atsižvelgti nustatydamos didesnius rizikos
koeficientus arba griežtesnius kriterijus.
EBI šiuos techninių standartų projektus
Komisijai pateikia 2014 m. gruodžio 31 d.
Komisijai suteikiami įgaliojimai priimti pirmoje
pastraipoje nurodytus techninius reguliavimo standartus Reglamento (ES)
Nr. 1093/2010 10–14 straipsniuose nustatyta tvarka.
3.                      
Vienos valstybės narės įstaigos
taiko kitos valstybės narės kompetentingų institucijų toje
valstybėje narėse esančiu komercinės ir gyvenamosios
paskirties nekilnojamojo turto hipoteka užtikrintoms pozicijoms nustatytus
rizikos koeficientus ir kriterijus.
120 straipsnis
Gyvenamosios paskirties nekilnojamuoju turtu visapusiškai
ir visiškai užtikrintos pozicijos
1.                      
Jeigu kompetentingos institucijos pagal 119
straipsnio 2 dalį nenusprendžia kitaip, visapusiškai ir visiškai
gyvenamosios paskirties nekilnojamojo turto hipoteka užtikrintoms pozicijoms
taikoma tokia tvarka:
(a)         
pozicijoms arba jų dalims, visapusiškai ir
visiškai užtikrintoms gyvenamosios paskirties nekilnojamojo turto, kuriame
savininkas ar savininkas naudos gavėjas asmeninio investavimo
įmonių atveju apsigyveno ar apsigyvens arba kurį jis išnuomojo,
hipoteka, priskiriamas 35 proc. rizikos koeficientas;
(b)         
pozicijoms, visapusiškai ir visiškai užtikrintoms
Suomijos gyvenamosios paskirties būsto statybos bendrovių,
veikiančių pagal 1991 m. Suomijos gyvenamosios paskirties
būsto statybos bendrovių įstatymą ar vėliau priimtus
lygiaverčius teisės aktus, akcijomis, susijusioms su gyvenamosios
paskirties turtu, kuriame savininkas apsigyveno ar apsigyvens arba kurį
jis išnuomojo, priskiriamas 35 proc. rizikos koeficientas;
(c)         
nuomininko pozicijoms, susidariusioms dėl
turto nuomos sandorių, susijusių su gyvenamosios paskirties
nekilnojamuoju turtu, pagal kuriuos įstaiga yra nuomotojas, o nuomininkas
turi teisę išpirkti tą turtą, priskiriamas 35 proc. rizikos
koeficientas, jeigu įstaigos pozicija yra visapusiškai ir visiškai
užtikrinta nekilnojamojo turto nuosavybės teise.
2.                      
Pagal 1 dalį įstaigos laiko, kad pozicija
arba bet kuri pozicijos dalis yra visapusiškai ir visiškai užtikrinta, jeigu
įvykdomos šios sąlygos:
(a)         
turto vertė reikšmingai nepriklauso nuo
skolininko kredito kokybės. Įstaigos,
norėdamos nustatyti tokios priklausomybės reikšmingumą, gali
atmesti tuos atvejus, kai vien tik makroekonominiai veiksniai lemia ir turto
vertę, ir skolininko įsipareigojimų vykdymą;
(b)         
skolininko rizika reikšmingai nepriklauso nuo
užtikrinamojo turto ar projekto veiklos rezultatų, o labiau priklauso nuo
skolininko gebėjimo grąžinti skolą iš kitų šaltinių,
todėl paskolos grąžinimas reikšmingai nepriklauso nuo jokių
užtikrinamojo turto, naudojamo kaip užtikrinimo priemonė, sukuriamų
pinigų srautų. Dėl
tų kitų šaltinių įstaigos, laikydamosi savo skolinimo
politikos, nustato didžiausią paskolos ir pajamų santykį ir
suteikdamos paskolą surenka tinkamus duomenis apie atitinkamas pajamas;
(c)         
įvykdyti 203 straipsnyje nustatyti
reikalavimai ir laikomasi 224 straipsnio 1 dalyje išdėstytų vertinimo
taisyklių;
(d)         
paskolos dalis, kuriai taikomas 35 proc.
rizikos koeficientas, jei pagal 119 straipsnio 2 dalį nenustatyta kitaip,
neviršija 80 proc., jei pagal 119 straipsnio 2 dalį nenustatyta
kitaip, atitinkamo turto rinkos vertės arba 80 proc., jei pagal 119
straipsnio 2 dalį nenustatyta kitaip, atitinkamo turto hipotekinės
vertės tose valstybėse narėse, kurios įstatymais ar kitais
teisės aktais yra nustačiusios griežtus kriterijus, pagal kuriuos
vertinama hipotekinė vertė.
3.                      
Įstaigos gali nukrypti nuo 2 dalies b punkto
nuostatų, jei pozicija yra visapusiškai ir visiškai užtikrinta
gyvenamosios paskirties turto, esančio valstybės narės, kurios
kompetentingos institucijos yra paskelbusios duomenis, rodančius, kad jos
teritorijoje veikia gerai išsivysčiusi ir ilgalaikes tradicijas turinti
gyvenamosios paskirties turto rinka ir kad joje patiriami nuostoliai neviršija
toliau nurodytų ribų, teritorijoje, hipoteka: 
(a)         
nuostoliai, patiriami dėl skolinimo, iki
80 proc. rinkos vertės arba 80 proc. hipotekinės
vertės užtikrinto gyvenamosios paskirties nekilnojamuoju turtu bet kuriais
nustatytais metais neviršija 0,3 proc. gyvenamosios paskirties turtu
užtikrintų negrąžintų paskolų, jei pagal 119 straipsnio 2
dalį nenustatoma kitaip;
(b)         
bendri nuostoliai dėl skolinimo, užtikrinto
komercinės paskirties turtu, bet kuriais nustatytais metais neviršija
0,5 proc. komercinės paskirties nekilnojamuoju turtu užtikrintų
negrąžintų paskolų. 
4.                      
Jei tam tikrais metais nesilaikoma kurios nors iš 3
dalyje nurodytų ribų, negalima daugiau taikyti 3 dalies, o 2 dalies b
punkte nurodyta sąlyga taikoma tol, kol vėlesniais metais bus
įgyvendintos 3 dalyje nurodytos sąlygos.
121 straipsnis
Komercinės paskirties nekilnojamuoju turtu
visapusiškai ir visiškai užtikrintos pozicijos
1.                      
Jeigu kompetentingos institucijos pagal 119
straipsnio 2 dalį nenusprendžia kitaip, visapusiškai ir visiškai
komercinės paskirties nekilnojamojo turto hipoteka užtikrintoms pozicijoms
taikoma tokia tvarka:
(a)         
pozicijoms arba jų dalims, visapusiškai ir
visiškai užtikrintoms biurų ar kitų komercinių patalpų
hipoteka, gali būti priskiriamas 50 proc. rizikos koeficientas;
(b)         
pozicijoms, visapusiškai ir visiškai užtikrintoms
Suomijos gyvenamosios paskirties būsto statybos bendrovių,
veikiančių pagal 1991 m. Suomijos gyvenamosios paskirties
būsto statybos bendrovių įstatymą ar vėliau priimtus
lygiaverčius teisės aktus, akcijomis, susijusioms su biurų ar
kitomis komercinėmis patalpomis, gali būti priskiriamas 50 proc.
rizikos koeficientas;
(c)         
pozicijoms, susidariusioms dėl turto nuomos
sandorių, susijusių su biurų arba kitomis komercinėmis
patalpomis, pagal kuriuos įstaiga yra nuomotojas, o nuomininkas turi
teisę išpirkti tą turtą, gali būti priskiriamas
50 proc. rizikos koeficientas, jeigu įstaigos pozicija yra
visapusiškai ir visiškai užtikrinta to turto nuosavybės teise.
2.                      
1 dalis taikoma, jei laikomasi šių
sąlygų:
(a)         
turto vertė reikšmingai nepriklauso nuo
skolininko kredito kokybės. Įstaigos,
norėdamos nustatyti tokios priklausomybės reikšmingumą, gali
atmesti tuos atvejus, kai vien tik makroekonominiai veiksniai lemia ir turto
vertę, ir skolininko įsipareigojimų vykdymą;
(b)         
skolininko rizika reikšmingai nepriklauso nuo
užtikrinamojo turto ar projekto veiklos rezultatų, o labiau priklauso nuo
skolininko gebėjimo grąžinti skolą iš kitų šaltinių,
todėl paskolos grąžinimas reikšmingai nepriklauso nuo jokių
užtikrinamojo turto, naudojamo kaip užtikrinimo priemonė, sukuriamų
pinigų srautų;  
(c)         
įvykdyti 203 straipsnyje nustatyti
reikalavimai ir laikomasi 224 straipsnio 1 dalyje išdėstytų vertinimo
taisyklių;
(d)         
50 proc. rizikos koeficientas, jei pagal 119
straipsnio 2 dalį nenustatyta kitaip, priskiriamas tai paskolos daliai,
kuri neviršija 50 proc. turto rinkos vertės arba, jei pagal 119
straipsnio 2 dalį nenustatyta kitaip, 60 proc. atitinkamo turto,
esančio valstybėse narėse, kurios įstatymais ar kitais
teisės aktais yra nustačiusios griežtus kriterijus, pagal kuriuos
vertinama hipotekinė vertė, hipotekinės vertės. 
3.                      
Įstaigos gali nukrypti nuo 2 dalies b punkto
nuostatų, jei pozicija yra visapusiškai ir visiškai užtikrinta
komercinės paskirties turto, esančio valstybės narės,
kurios kompetentingos institucijos yra paskelbusios duomenis, rodančius,
kad jos teritorijoje veikia gerai išsivysčiusi ir ilgalaikes tradicijas
turinti komercinės paskirties nekilnojamojo turto rinka ir kad joje
patiriami nuostoliai neviršija toliau nurodytų ribų, teritorijoje,
hipoteka: 
(a)         
nuostoliai, patiriami dėl skolinimo,
užtikrinto komercinės paskirties nekilnojamuoju turtu iki 50 proc.
rinkos vertės arba 60 proc. hipotekinės vertės (jeigu pagal
119 straipsnio 2 dalį nenustatyta kitaip), bet kuriais nustatytais metais
neviršija 0,3 proc. komercinės paskirties nekilnojamuoju turtu
užtikrintų negrąžintų paskolų;  
(b)         
bendri nuostoliai dėl skolinimo, užtikrinto
komercinės paskirties nekilnojamuoju turtu, bet kuriais nustatytais metais
neviršija 0,5 proc. komercinės paskirties nekilnojamuoju turtu
užtikrintų negrąžintų paskolų.
4.                      
Jei tam tikrais metais nesilaikoma kurios nors iš 3
dalyje nurodytų ribų, negalima daugiau taikyti 3 dalies, o 2 dalies b
punkte nurodyta sąlyga taikoma tol, kol vėlesniais metais bus
įgyvendintos 3 dalyje nurodytos sąlygos.
122 straipsnis
Pozicijos esant įsipareigojimų neįvykdymui
1.                      
Bet kurio straipsnio neužtikrintai daliai, dėl
kurios buvo neįvykdyti įsipareigojimai pagal 174 straipsnį,
priskiriamas toks rizikos koeficientas:
(a)         
150 proc., jei specifinės kredito rizikos
koregavimai sudaro mažiau kaip 20 proc. neužtikrintos pozicijos dalies
vertės, jei šie specifinės kredito rizikos koregavimai nebuvo
atlikti;
(b)         
100 proc., jei specifinės kredito rizikos
koregavimai sudaro ne mažiau kaip 20 proc. neužtikrintos pozicijos dalies
vertės, jei šie specifinės kredito rizikos koregavimai nebuvo
atlikti. 
2.                      
Apibrėžiant užtikrintą pradelstos
pozicijos dalį, tinkama užtikrinimo priemonė ir garantijos yra
tokios, kokios yra tinkamos kredito rizikos mažinimo tikslais pagal 4
skyrių.
3.                      
Jeigu įsipareigojimai neįvykdomi pagal
174 straipsnį, visapusiškai ir visiškai gyvenamosios paskirties turto
hipoteka užtikrintoms pozicijoms pagal 120 straipsnį priskiriamas
100 proc. rizikos koeficientas, atėmus vertės koregavimus. 
4.                      
Jeigu įsipareigojimai neįvykdomi pagal
174 straipsnį, visapusiškai ir visiškai komercinės paskirties
nekilnojamojo turto hipoteka užtikrintoms pozicijoms pagal 121 straipsnį
priskiriamas 100 proc. rizikos koeficientas.
123 straipsnis
Su ypač didele rizika susiję straipsniai
1.                      
Prireikus su ypač didele rizika susijusioms
pozicijoms, įskaitant pozicijas, kurias sudaro kolektyvinio investavimo
subjektų akcijos arba investiciniai vienetai, įstaigos priskiria
150 proc. rizikos koeficientą. 
2.                      
Su ypač didele rizika susijusios pozicijos
apima bet kurias iš šių investicijų:
(a)         
investicijas į rizikos kapitalo įmones;
(b)         
alternatyvaus investavimo fondus, apibrėžtus
Direktyvos 2011/61/ES dėl alternatyvaus investavimo fondų
valdytojų 4 straipsnio 1 dalies 1 punkte;
(c)         
spekuliacinį nekilnojamojo turto
finansavimą. 
3.                      
Vertindamos, ar pozicija, išskyrus 2 dalyje
nurodytas pozicijas, yra susijusi su ypač didele rizika, įstaigos
atsižvelgia į šiuos rizikos ypatumus:
(a)         
yra didelė nuostolių rizika dėl
įsipareigojančiojo asmens įsipareigojimų neįvykdymo;  
(b)         
neįmanoma pakankamai tiksliai įvertinti,
ar pozicija atitinka a punktą.
EBI parengia gaires, kuriose tiksliai nurodo,
kokių rūšių pozicijos ir kokiomis aplinkybėmis pozicijos
būna susijusios su ypač didele rizika.
Šios gairės priimamos pagal Reglamento (ES)
Nr. 1093/2010 16 straipsnį.
124 straipsnis
Pozicijos, kurias sudaro padengtos obligacijos
1.                      
Kad būtų galima taikyti 3 dalyje
nustatytas lengvatines sąlygas, „padengtos obligacijos“ yra 2009 m.
liepos 13 d. Europos Parlamento ir Tarybos direktyvos 2009/65/EB dėl
įstatymų ir kitų teisės aktų, susijusių su
kolektyvinio investavimo į perleidžiamus vertybinius popierius subjektais
(KIPVPS), derinimo[23]
52 straipsnio 4 dalyje apibrėžtos obligacijos, užtikrintos bet kuriuo turtu
iš šio tinkamo turto:
(a)         
Sąjungos centrinės valdžios,
centrinių bankų, viešojo sektoriaus subjektų, regioninės ir
vietos valdžios institucijų pozicijos arba jų garantuotos pozicijos;
(b)         
trečiosios šalies centrinės valdžios, ne
ES centrinių bankų, daugiašalių plėtros bankų,
tarptautinių organizacijų pozicijos arba jų garantuotos
pozicijos, kurios atitinka šiame skyriuje nustatytą 1 kredito kokybės
žingsnį, ir ne ES viešojo sektoriaus subjektų, ne ES regioninės
valdžios ir ne ES vietos valdžios institucijų pozicijos arba jų
garantuotos pozicijos, jei tokioms pozicijoms rizikos koeficientai suteikiami
kaip įstaigų arba centrinės valdžios bei centrinių
bankų pozicijoms atitinkamai pagal 110 straipsnio 1, 2 dalis, 111
straipsnio 1, 2 arba 4 dalis ir jei jos atitinka šiame skyriuje nustatytą
1 kredito kokybės žingsnį, ir pozicijos, kaip numatyta šiame punkte,
jei jos atitinka bent 2 arba žemesnį kredito kokybės žingsnį,
kaip aprašoma šiame skyriuje, su sąlyga, kad jos neviršija 20 proc.
obligacijas išleidžiančių įstaigų dar neapmokėtų
padengtų obligacijų nominaliosios sumos;
(c)         
įstaigų pozicijos, kurios atitinka 1
kredito kokybės žingsnį, kaip aprašoma šiame skyriuje. Tokios rūšies pozicijų bendra suma
neturi viršyti 15 proc. obligacijas išleidžiančios įstaigos dar
neapmokėtų padengtų obligacijų nominaliosios sumos. Pozicijoms, atsirandančioms dėl to, kad
įkeistu nekilnojamuoju turtu užtikrintų paskolų gavėjai
mokėjimą ar pajamas iš likvidavimo valdo ir perleidžia padengtų
obligacijų turėtojams, 15 proc. riba netaikoma. ES įstaigų pozicijoms, kurių
terminas neviršija 100 dienų, netaikomas 1 kredito kokybės žingsnio
reikalavimas, bet tos įstaigos turi bent atitikti 2 kredito kokybės
žingsnį, kaip aprašoma šiame skyriuje.
Kompetentingos
institucijos, pasikonsultavusios su EBI, gali iš dalies netaikyti c punkto ir
leisti taikyti 2 kredito kokybės žingsnį iki 10 proc. bendros
nominaliosios neišpirktų obligacijas išleidžiančios įstaigos
obligacijų vertės pozicijos, jeigu reikšmingas galimas koncentracijos
problemas, patiriamas atitinkamoje valstybėje narėje, galima
užfiksuoti dokumentuose dėl c punkte nurodyto 1 kredito kokybės
žingsnio reikalavimo taikymo; 
(d)         
gyvenamosios paskirties turtu arba Suomijos
gyvenamosios paskirties būsto statybos bendrovių, nurodytų 120
straipsnio 1 dalies b punkte, akcijomis užtikrintos paskolos,
neviršijančios mažesniosios iš pagrindinių kreditorinio reikalavimo
pirmumo teisių, susietų su ankstesnėmis kreditorinio reikalavimo
pirmumo teisėmis, sumų bei neviršijančios 80 proc.
įkeisto turto vertės, arba aukščiausiojo reitingo investiciniais
vienetais, kuriuos leidžia Prancūzijos „Fonds Communs de Créances“ arba
atitinkami valstybės narės teisės reglamentuojami pakeitimo
vertybiniais popieriais subjektai, keičiantys vertybiniais popieriais
gyvenamosios paskirties nekilnojamojo turto pozicijas. Jeigu kaip užtikrinimo priemonė naudojami tokie aukščiausiojo
reitingo vienetai, taikant specialią valstybinę priežiūrą,
skirtą apsaugoti obligacijų savininkus, kaip tai numatyta
2009 m. liepos 13 d. Europos Parlamento ir Tarybos direktyvos
2009/65/EB dėl įstatymų ir kitų teisės aktų,
susijusių su kolektyvinio investavimo į perleidžiamus vertybinius
popierius subjektais (KIPVPS), derinimo 52 straipsnio 4 dalyje, turi būti
užtikrinta, kad bent 90 proc. tų investicinių vienetų turto
bet kuriuo metu, kol turtas yra įtrauktas į užtikrinamojo turto
grupę, sudarytų gyvenamosios paskirties turto hipoteka, susieta su
bet kuriomis ankstesnėmis kreditorinio reikalavimo pirmumo teisėmis,
neviršijančios mažesniosios iš pagrindinių kreditorinio reikalavimo
pirmumo teisių, įgytų pagal tuos investicinius vienetus,
sumų, pagrindinės kreditorinio reikalavimo pirmumo teisių sumos
ir 80 proc. įkeisto turto vertės, o investiciniai vienetai
atitiktų 1 kredito kokybės žingsnį, kaip nurodyta šiame
skyriuje, ir neviršytų 10 proc. nominaliosios neišpirktos emisijos
vertės;
Pozicijos, kurios atsiranda dėl to, kad
įsipareigojantieji asmenys perduoda ir valdo mokėjimus ar likvidavimo
pajamas, susijusias su paskolomis, užtikrintomis įkeistu aukščiausiojo
reitingo investicinių vienetų turtu arba skolos vertybiniais
popieriais, apskaičiuojant 90 proc. ribą neįskaitomos;
(e)         
komercinės paskirties nekilnojamuoju turtu
arba Suomijos gyvenamosios paskirties būsto statybos bendrovių,
nurodytų 121 straipsnio 1 dalies b punkte, akcijomis užtikrintos paskolos,
neviršijančios mažesniosios iš pagrindinių kreditorinio reikalavimo
pirmumo teisių, susietų su ankstesnėmis kreditorinio reikalavimo
pirmumo teisėmis, sumų bei neviršijančios 60 proc.
įkeisto turto vertės, arba aukščiausiojo reitingo vienetais,
kuriuos leidžia Prancūzijos „Fonds Communs de Créances“ arba atitinkami
valstybės narės teisės reglamentuojami pakeitimo vertybiniais
popieriais subjektai, keičiantys vertybiniais popieriais komercinės
paskirties nekilnojamojo turto pozicijas. Jeigu kaip užtikrinimo priemonė naudojami tokie aukščiausiojo
reitingo vienetai, taikant specialią valstybinę priežiūrą,
skirtą apsaugoti obligacijų savininkus, kaip tai numatyta Direktyvos
2009/65/EB 52 straipsnio 4 dalyje, turi būti užtikrinta, kad bent
90 proc. tų vienetų turto bet kuriuo metu, kol turtas yra
įtrauktas į užtikrinamojo turto grupę, sudarytų
komercinės paskirties turto hipoteka, susieta su bet kuriomis
ankstesnėmis kreditorinio reikalavimo pirmumo teisėmis, neviršijančios
mažesniosios iš pagrindinių kreditorinio reikalavimo pirmumo teisių,
įgytų pagal tuos vienetus, sumų, pagrindinės kreditorinio
reikalavimo pirmumo teisių sumos ir 60 proc. įkeisto turto vertės,
o vienetai atitiktų 1 kredito kokybės žingsnį, kaip nurodyta
šiame skyriuje, ir neviršytų 10 proc. nominaliosios neišpirktos
emisijos vertės. Komercinės
paskirties nekilnojamuoju turtu užtikrintos paskolos yra tinkamos, jei paskolos
ir turto vertės 60 proc. santykis viršijamas ne daugiau kaip iki
70 proc., jei bendra turto, kuris yra įkeistas kaip padengtų
obligacijų užtikrinimo priemonė, vertė viršija
nominaliąją neišpirktą padengtos obligacijos vertę bent
10 proc. ir jei obligacijų savininkų reikalavimai atitinka 4
skyriuje nustatytus teisinio tikrumo reikalavimus. Obligacijų savininkų reikalavimai yra pirmesnės
eilės už kitus reikalavimus į užtikrinimo priemonę. Pozicijos, kurios atsiranda dėl to, kad
įsipareigojantieji asmenys perduoda ir valdo mokėjimus ar likvidavimo
pajamas, susijusias su paskolomis, užtikrintomis įkeistu
aukščiausiojo reitingo investicinių vienetų turtu arba skolos
vertybiniais popieriais, apskaičiuojant 90 proc. ribą
neįskaitomos;
(f)           
paskolos, garantuotos įkeitus laivus, jei
bendra laivo kreditorinio reikalavimo pirmumo teisių suma, įskaitant
visas ankstesnes kreditorinio reikalavimo pirmumo teises, neviršija
60 proc. įkeisto laivo vertės.
a–f papunkčiuose apibrėžtais atvejais
apimama ir užtikrinimo priemonė, kuri pagal teisės aktus skirta tik
apsaugoti obligacijų savininkus nuo nuostolių.
2.                      
Įstaigos nekilnojamuoju turtu užtikrintų
padengtų obligacijų atžvilgiu įvykdo 203 straipsnyje nustatytus
reikalavimus ir laikosi 224 straipsnio 1 dalyje išdėstytų vertinimo
taisyklių.
3.                      
Padengtų obligacijų, kurių kredito
rizika yra įvertinta paskirtos ECAI, pozicijoms rizikos koeficientas
priskiriamas pagal 6a lentelę, kuri atitinka reikalavimus
atitinkančių ECAI kredito rizikos vertinimą pagal 131
straipsnį.
 6a lentelė 
 Kredito kokybės žingsnis || 1 || 2 || 3 || 4 || 5 || 6 
 Rizikos koeficientas || 10 % || 20 % || 20 % || 50 % || 50 % || 100 % 
4.                      
Rizikos koeficientas padengtoms obligacijoms,
kurių kredito rizika nėra įvertinta paskirtos ECAI, priskiriamas
pagal rizikos koeficientą, skiriamą tas obligacijas
leidžiančių įstaigų aukštesnės pirmumo eilės
neužtikrintoms pozicijoms. Rizikos
koeficientai tarpusavyje susiję taip:
(a)         
jei įstaigos pozicijoms priskiriamas
20 proc. rizikos koeficientas, padengtai obligacijai priskiriamas
10 proc. rizikos koeficientas;
(b)         
jei įstaigos pozicijoms priskiriamas
50 proc. rizikos koeficientas, padengtai obligacijai priskiriamas
20 proc. rizikos koeficientas;
(c)         
jei įstaigos pozicijoms priskiriamas 100 %
rizikos koeficientas, padengtai obligacijai priskiriamas 50 % rizikos
koeficientas;
(d)         
jei įstaigos pozicijoms priskiriamas
150 proc. rizikos koeficientas, padengtai obligacijai priskiriamas
100 proc. rizikos koeficientas.
5.                      
Iki 2007 m. gruodžio 31 d. išleistoms
padengtoms obligacijoms 1 ir 2 dalių reikalavimai netaikomi. Joms gali būti taikoma lengvatinė
tvarka pagal 3 dalį iki jų termino.
125 straipsnis
Pakeitimo vertybiniais popieriais pozicijas atitinkantys
straipsniai
Pagal riziką įvertintų
pozicijų sumos pakeitimo vertybiniais popieriais pozicijoms
apskaičiuojamos pagal 5 skyrių.
126 straipsnis
Trumpalaikį kredito vertinimą turinčių
įstaigų ir įmonių pozicijos
Įstaigų ir įmonių,
kurių kredito rizika yra įvertinta paskirtos ECAI, pozicijoms rizikos
koeficientas priskiriamas pagal 7 lentelę, kuri atitinka reikalavimus
atitinkančių ECAI kredito rizikos vertinimą pagal 131
straipsnį.
 7 lentelė 
 Kredito kokybės žingsnis || 1 || 2 || 3 || 4 || 5 || 6 
 Rizikos koeficientas || 20 % || 50 % || 100 % || 150 % || 150 % || 150 % 
127 straipsnis
Pozicijos, kurias sudaro kolektyvinio investavimo
subjektų (KIS) investiciniai vienetai arba akcijos
1.                      
Pozicijoms, kurias sudaro kolektyvinio investavimo
subjektų (toliau – KIS) investiciniai vienetai arba akcijos, priskiriamas
100 proc. rizikos koeficientas, nebent įstaiga taiko kredito rizikos
vertinimo metodą pagal 2 dalį, skaidrumo metodą pagal 4
dalį arba vidutinio rizikos koeficiento metodą pagal 5 dalį, kai
įvykdomos 3 dalyje nustatytos sąlygos.
2.                      
 Pozicijoms, kurias sudaro KIS, kurių kredito
rizika yra įvertinta paskirtos ECAI, investiciniai vienetai arba akcijos,
rizikos koeficientas priskiriamas pagal lentelę, kuri atitinka
reikalavimus atitinkančių ECAI kredito rizikos vertinimą pagal
131 straipsnį.
 8 lentelė 
 Kredito kokybės žingsnis || 1 || 2 || 3 || 4 || 5 || 6 
 Rizikos koeficientas || 20 % || 50 % || 100 % || 100 % || 150 % || 150 % 
3.                      
Įstaigos gali nustatyti KIS rizikos
koeficientą, jei laikomasi šių atitikties kriterijų:
(a)         
KIS valdo įmonė, prižiūrima
valstybės narės, arba trečiosios šalies KIS atveju jei
įvykdomos šios sąlygos:
i)        KIS valdo prižiūrima įmonė, jei ta priežiūra
laikoma analogiška numatytajai pagal Sąjungos teisės aktus;  
ii)       bendradarbiavimas tarp kompetentingų institucijų yra
pakankamai užtikrintas;
(b)         
KIS prospekte arba lygiaverčiame dokumente
pateikiama tokia informacija:
i)        turto, į kurį KIS turi teisę investuoti, kategorijos;
ii)       jeigu investicijoms taikomi apribojimai, – santykiniai apribojimai ir
jų apskaičiavimo metodai;  
(c)         
KIS veiklos ataskaita kompetentingai institucijai
pateikiama bent kartą per metus, kad būtų galima įvertinti
ataskaitinio laikotarpio turtą ir įsipareigojimus, pajamas ir
veiklą.
Pagal a punktą Komisija gali priimti
įgyvendinimo aktus ir, laikydamasi 447 straipsnio 2 dalyje nurodytos
tikrinimo procedūros, priimti sprendimą, ar trečioji šalis taiko
priežiūros ir reglamentavimo tvarką, kuri yra bent analogiška tai,
kuri taikoma Europos Sąjungoje. Jeigu
toks sprendimas nepriimamas, trečiosioms šalims, kurias atitinkamos
kompetentingos institucijos yra patvirtinusios kaip šalis, kurioms galima
taikyti šią tvarką iki 2013 m. sausio 1 d., įstaigos
gali toliau taikyti šioje dalyje nustatytą tvarką iki 2014 m.
sausio 1 d.
4.                      
Kai įstaiga žino apie KIS pagrindines
pozicijas, ji gali atsižvelgti į šias pagrindines pozicijas, šiame
skyriuje išdėstytais metodais skaičiuodama vidutinį turimos
pozicijos, kurią sudaro KIS investiciniai vienetai arba akcijos, rizikos
koeficientą. Jeigu KIS
pagrindinė pozicija pati yra pozicija, kurią sudaro kito KIS, kuris
atitinka 3 dalyje nustatytus kriterijus, investiciniai vienetai arba akcijos,
įstaiga atsižvelgia į to kito KIS pagrindines pozicijas.
5.                      
Kai įstaiga nežino apie KIS pagrindines
pozicijas, ji gali apskaičiuoti vidutinį savo pozicijų, kurias
sudaro KIS investiciniai vienetai arba akcijos, rizikos koeficientą,
remdamasi šiame skyriuje nurodytais metodais ir laikydamasi prielaidos, kad KIS
pirmiausia investuoja, laikydamasis maksimalios pagal jo įgaliojimus
leidžiamos ribos, į tų klasių pozicijas, kurioms taikomas
didžiausio kapitalo poreikio reikalavimas, toliau investuoja
mažėjančia tvarka, kol pasiekia aukščiausią galimą
bendro investavimo ribą.
Norėdamos apskaičiuoti ir pranešti KIS
rizikos koeficientą, vadovaudamosi 4 ir 5 dalyse nurodytais metodais,
įstaigos gali remtis šiomis trečiosiomis šalimis: 
(a)         
KIS depozitoriumu arba depozitoriumo funkcijas
atliekančia finansų įstaiga, jeigu KIS investuoja tik į
vertybinius popierius ir visus vertybinius popierius saugo tame depozitoriume
arba finansų įstaigoje;
(b)         
KIS, kuriems a punktas netaikomas, atveju KIS
valdymo įmone, jeigu KIS valdymo bendrovė atitinka 3 dalies a punkte
nustatytus kriterijus. 
Pirmoje pastraipoje nurodyto skaičiavimo
teisingumą turi patvirtinti išorės auditorius.
128 straipsnis
Nuosavybės vertybinių popierių pozicijos
1.           Nuosavybės
vertybinių popierių pozicijomis laikomos šios pozicijos:
(a)         
ne skolos pozicijos, kuriose išreiškiami
subordinuoti, likutiniai reikalavimai į emitento turtą arba pajamas;
(b)         
skolos pozicijos ir kiti vertybiniai popieriai, partnerystė,
išvestinės finansinės priemonės arba kitos priemonės,
kurių ekonominė esmė panaši į a punkte nurodytų
pozicijų.
2.           Nuosavybės
vertybinių popierių pozicijoms priskiriamas 100 proc. rizikos
koeficientas, nebent jas reikia atskaityti pagal antrą dalį, joms
priskirti 250 proc. rizikos koeficientą pagal 45 straipsnio 2
dalį, 1 250 proc. rizikos koeficientą pagal 84 straipsnio 3
dalį arba tvarkyti kaip didelės rizikos straipsnius pagal 123
straipsnį.
3.           Investicijos į įstaigų išleistus nuosavybės vertybinius
popierius arba reguliuojamojo kapitalo priemones klasifikuojamos kaip
nuosavybės vertybinių popierių reikalavimai, nebent jos
atskaitomos iš nuosavų lėšų, joms taikomas 250 proc.
rizikos koeficientas pagal 45 straipsnio 2 dalį arba jos tvarkomos kaip
didelės rizikos straipsniai pagal 123 straipsnį.
129 straipsnis
Kiti straipsniai
1.                      
Direktyvos 86/635/EEB 4 straipsnio 10 dalyje
apibrėžtam materialiajam turtui priskiriamas 100 proc. rizikos
koeficientas.
2.                      
Išankstiniams mokėjimams ir sukauptoms
pajamoms, kurių atžvilgiu įstaiga negali nustatyti sandorio šalies
pagal Direktyvą 86/635/EEB, priskiriamas 100 proc. rizikos
koeficientas.
3.                      
Pinigams inkasavimo procese priskiriamas
20 proc. rizikos koeficientas. Pinigams kasoje ir lygiaverčiams pinigų straipsniams priskiriamas
0 proc. rizikos koeficientas.
4.                      
Aukso lydiniams, laikomiems nuosavose saugyklose,
arba pozicijoms, užtikrintoms lydinių įsipareigojimais, priskiriamas
0 proc. rizikos koeficientas.
5.                      
Sudarant turto pirkimo ir atpirkimo sandorius ar
vienakrypčio išankstinio pirkimo sandorius, atsižvelgiama į rizikos
koeficientus, priskiriamus šiam turtui, o ne sandorių šalims.
6.                      
Kai įstaiga teikia kredito užtikrinimą
tam tikram pozicijų skaičiui su sąlyga, kad n-tasis
įsipareigojimų, susijusių su tomis pozicijomis, neįvykdymas
nulemia mokėjimą ir dėl tokio kredito įvykio sutartis
nutraukiama, ir jei produktas turi reikalavimus atitinkančios ECAI
suteiktą išorinį kredito rizikos vertinimą, priskiriami 5
skyriuje nustatyti rizikos koeficientai. Jei reikalavimus atitinkanti ECAI nėra suteikusi reitingo
produktui, apskaičiuojant pagal riziką įvertinto turto
vertę, bus sudedami į krepšelį įtrauktų pozicijų
rizikos koeficientai, neskaitant n-1 pozicijų, tačiau neviršijant
1250 %, ir gauta suma dauginama iš kredito išvestinės finansinės
priemonės suteikto užtikrinimo nominalios vertės. n-1 pozicijos, kurios neturi būti
sumuojamos, turi būti nustatomos remiantis principu, kad įtraukiamos
tos pozicijos, kurių kiekviena sukuria mažesnę pagal riziką
įvertintą pozicijos sumą, nei bet kuri į sumavimą
įtraukta pozicija.
7.                      
Lizingo (finansinės nuomos) pozicijos
vertė lygi diskontuotoms minimalioms lizingo (finansinės nuomos)
įmokoms. Minimalios
lizingo (finansinės nuomos) įmokos yra įmokos per lizingo
(finansinės nuomos) laikotarpį, kuriuo nuomininkas privalo ar gali
įgyti pareigą mokėti, ir bet kokia palanki įsigijimo
teisė, kuria greičiausiai bus pasinaudota. Kitos šalies, ne nuomininko, gali būti pareikalauta sumokėti
įmoką, susijusią su likutine turto, kuris yra lizingo
(finansinės nuomos) objektas, verte ir ta įmokos prievolė
atitinka 197 straipsnyje nustatytas sąlygas dėl užtikrinimo
teikėjų pripažinimo ir reikalavimus dėl kitų
rūšių garantijų, numatytų 208–210 straipsniuose, pripažinimo,
į tą mokėjimo prievolę galima atsižvelgti kaip į netiesioginį
kredito užtikrinimą pagal 4 skyrių. Šios pozicijos priskiriamos prie atitinkamos pozicijų klasės
pagal 107 straipsnį. Kai
poziciją sudaro likutinė turto, kuris yra lizingo (finansinės
nuomos) objektas, vertė, pagal riziką įvertintos pozicijos sumos
apskaičiuojamos taip: 1/t
* 100 % * pozicijos vertė, čia t yra daugiau nei 1 ir artimiausias
likusio lizingo (finansinės nuomos) trukmės visų metų
skaičius.
3 skirsnis
Kredito
rizikos vertinimo pripažinimas ir priskyrimas
1 poskirsnis
ECAI
pripažinimas
130 straipsnis
ECAI
1.                      
Išorinis kredito rizikos vertinimas gali būti
naudojamas, norint nustatyti rizikos koeficientą pozicijai pagal šį
skyrių tik tuomet, jei jis pateiktas arba patvirtintas reikalavimus
atitinkančios ECAI pagal Reglamentą (EB) Nr. 1060/2009. 
2.                      
Reikalavimus atitinkančios ECAI yra visos
kredito reitingų agentūros, kurios yra užregistruotos arba
sertifikuotos pagal Reglamentą (EB) Nr. 1060/2009, ir centriniai
bankai, kurie nustato kredito reitingus, bet kuriems Reglamentas (EB)
Nr. 1060/2009 netaikomas.
3.                      
EBI skelbia reikalavimus atitinkančių
ECAI sąrašą.
2 poskirsnis
ECAI
kredito rizikos vertinimo priskyrimas
131 straipsnis
ECAI kredito rizikos vertinimo priskyrimas
1.                      
EBI parengia įgyvendinimo standartų
projektus, kuriuose visoms reikalavimus atitinkančioms ECAI tiksliai
nurodo, kokiems 2 skirsnyje nurodytiems kredito kokybės žingsniams turi
būti priskiriami atitinkami reikalavimus atitinkančios ECAI kredito
rizikos vertinimai. Tokie
sprendimai turi būti objektyvūs ir nuoseklūs.
EBI šiuos techninių įgyvendinimo
standartų projektus Komisijai pateikia iki 2014 m. sausio 1 d.
ir, jei reikia, pateikia pataisytus techninių standartų projektus.
Komisijai suteikiami įgaliojimai priimti
pirmoje pastraipoje nurodytus techninius įgyvendinimo standartus Reglamento
(ES) Nr. 1093/2010 15 straipsnyje nustatyta tvarka.
2.                      
Priimdama sprendimą dėl kredito
vertinimų priskyrimo, EBI laikosi šių reikalavimų:
(a)         
siekdama atskirti skirtingus santykinius rizikos
laipsnius, kurie išreiškiami kiekvienu kredito rizikos vertinimu, EBI
atsižvelgia į kiekybinius veiksnius, kaip antai ilgalaikį
įsipareigojimų neįvykdymo rodiklį, susijusį su visais
straipsniais, kuriems priskiriamas toks pats kredito rizikos vertinimas. EBI reikalauja, kad neseniai įsteigtos ECAI
ir tos, kurios sukaupė tik nedaug duomenų apie
įsipareigojimų neįvykdymą, įvertintų tai, ką
jos laiko ilgalaikiu įsipareigojimų neįvykdymo rodikliu,
susijusiu su visais straipsniais, kuriems priskiriamas toks pats kredito rizikos
vertinimas;
(b)         
siekdama atskirti skirtingus santykinius rizikos
laipsnius, kurie išreiškiami kiekvienu kredito rizikos vertinimu, EBI
atsižvelgia į kokybinius veiksnius, kaip antai emitentų, kuriuos
apima ECAI, grupė, ECAI priskiriamų kredito rizikos vertinimų
diapazonas, kiekvieno kredito rizikos vertinimo reikšmė ir ECAI pateikta
įsipareigojimų neįvykdymo apibrėžtis;
(c)         
EBI lygina faktinius įsipareigojimų
neįvykdymo rodiklius kiekvieno konkrečios ECAI kredito rizikos
vertinimo atžvilgiu ir juos lygina su palyginimo dydžiu, nustatytu remiantis
įsipareigojimų neįvykdymo rodikliais, kuriuos kitos ECAI
užregistravo emitentų grupėms, kurioms būdingas lygiavertis
kredito rizikos lygis;
(d)         
jei tam tikros ECAI užregistruoti
įsipareigojimų neįvykdymo rodikliai kredito rizikos vertinimui
yra reikšmingai ir sistemingai didesni už palyginimo dydį, ECAI pateiktam
kredito rizikos vertinimui EBI priskiria aukštesnį kredito kokybės
žingsnį pagal kredito kokybės vertinimo skalę;
(e)         
jei tam tikros ECAI kredito rizikos vertinimui EBI
padidino susijusį rizikos koeficientą ir jei su tos ECAI pateiktu
kredito rizikos vertinimu susiję įsipareigojimų neįvykdymo
rodikliai nebėra reikšmingai ir sistemingai didesni už palyginimo
dydį, EBI gali nuspręsti ECAI pateiktam kredito rizikos vertinimui
atkurti pradinį kredito kokybės žingsnį pagal kredito
kokybės vertinimo skalę.
3.                      
EBI parengia techninių įgyvendinimo
standartų projektus, kuriuose tiksliai aptaria a punkte nurodytus
kiekybinius veiksnius, b punkte nurodytus kokybinius veiksnius ir 2 dalies c
punkte nurodytą palyginimo dydį.
EBI šiuos techninių įgyvendinimo
standartų projektus Komisijai pateikia 2014 m. sausio 1 d.
Komisijai suteikiami įgaliojimai priimti
pirmoje pastraipoje nurodytus techninius įgyvendinimo standartus
Reglamento (ES) Nr. 1093/2010 15 straipsnyje nustatyta tvarka.
3 poskirsnis
Eksporto
kreditų agentūrų pateiktų kredito rizikos vertinimų
panaudojimas
132 straipsnis
Eksporto kreditų agentūrų pateiktų
kredito rizikos vertinimų panaudojimas
1.                      
Pagal 109 straipsnį eksporto kreditų
agentūros pateiktą kredito rizikos vertinimą įstaigos gali
naudoti, jei tenkinama bet kuri iš šių sąlygų:
(a)         
tai yra susitarimo pagrindu pasiekta rizikos
vertė, kurią pateikė eksporto kreditų agentūros (EKA),
dalyvaujančios Ekonominio bendradarbiavimo ir plėtros organizacijos
(EBPO) susitarime dėl rekomendacijų oficialiai remiamiems eksporto
kreditams;  
(b)         
eksporto kreditų agentūra skelbia savus
kredito rizikos vertinimus ir laikosi EBPO patvirtintos metodikos, o kredito
rizikos vertinimas siejamas su viena iš aštuonių minimalių eksporto
draudimo įmokų, kurias nustato EBPO patvirtinta metodika.
2.                      
Pozicijoms, kurių turimas eksporto
kreditų agentūros kredito rizikos vertinimas pripažįstamas
kapitalo pakankamumo skaičiavimo tikslu, rizikos koeficientas priskiriamas
pagal 9 lentelę.
 9 lentelė 
 MEIP || 0 || 1 || 2 || 3 || 4 || 5 || 6 || 7 
 Rizikos koeficientas || 0 % || 0 % || 20 % || 50 % || 100 % || 100 % || 100 % || 150 % 
3.           Iki
2014 m. sausio 1 d. EBI parengia gaires pagal Reglamento (ES)
Nr. 1093/2010 16 straipsnį dėl eksporto kreditų
agentūrų, kuriomis įstaigos gali naudotis pagal 1 dalį.
4 skirsnis
ECAI
kredito rizikos vertinimų naudojimas nustatant rizikos koeficientus
133 straipsnis
Bendrieji reikalavimai
Įstaiga gali paskirti vieną ar
kelias reikalavimus atitinkančias ECAI, kurių paslaugomis
galėtų naudotis nustatydamos turtui ir nebalansiniams straipsniams
priskirtinus rizikos koeficientus. Kredito
rizikos vertinimų negalima naudoti pasirinktinai. Naudodamos kredito rizikos vertinimą įstaigos laikosi
šių reikalavimų: 
(a)                   
įstaiga, kuri nusprendžia reikalavimus
atitinkančios ECAI kredito rizikos vertinimus naudoti tam tikrai
pozicijų klasei, turi nuosekliai taikyti tuos kredito rizikos vertinimus
visoms tai klasei priskiriamoms pozicijoms;
(b)                   
įstaiga, kuri nusprendžia naudoti reikalavimus
atitinkančios ECAI kredito rizikos vertinimus, turi juos nepertraukiamai
ir nuosekliai taikyti visą laiką;
(c)                   
įstaiga gali taikyti tik tuos ECAI kredito
rizikos vertinimus, kurie apima visas sumas: tiek pagrindinę sumą,
tiek su ja susijusias palūkanas;
(d)                   
jei reitinguojama pozicija turi tik vieną
paskirtos ECAI kredito rizikos vertinimą, šis kredito rizikos vertinimas
taikomas nustatant tos pozicijos rizikos koeficientą;
(e)                   
jei reitinguojama pozicija turi du paskirtų
ECAI kredito rizikos vertinimus ir jie abu atitinka skirtingus vertinamo
straipsnio rizikos koeficientus, priskiriamas aukštesnis rizikos koeficientas;
(f)                     
jei reitinguojama pozicija turi daugiau nei du
paskirtų ECAI kredito rizikos vertinimus, remiamasi dviem vertinimais,
kuriais nustatomi du mažiausi rizikos koeficientai. Jei du mažiausieji rizikos koeficientai skiriasi, priskiriamas didesnysis. Jei du mažiausieji rizikos koeficientai sutampa,
tas rizikos koeficientas ir priskiriamas.
134 straipsnis
Emitento ir emisijos kredito rizikos vertinimas
1.                      
Kai egzistuoja tam tikros emisijos programos ar
priemonės, kuriai priklauso poziciją sudarantis straipsnis, kredito
rizikos vertinimas, nustatant tam straipsniui priskirtiną rizikos
koeficientą, naudojamas tas kredito rizikos vertinimas.
2.                      
Jei tam tikram straipsniui tiesiogiai taikomo
kredito rizikos vertinimo nėra, bet yra tam tikros emisijos programos ar
priemonės, kurioms poziciją sudarantis straipsnis nepriklauso,
kredito rizikos vertinimas arba bendras emitento kredito rizikos vertinimas,
tas kredito rizikos vertinimas naudojamas bet kuriuo iš šių atvejų: 
(a)         
pagal jį nustatytas didesnis rizikos koeficientas,
negu būtų nustatyta kitu atveju, ir atitinkamos pozicijos reitingas
yra visais atžvilgiais lygiavertis arba žemesnis už tam tikros emisijos
programos ar priemonės arba atitinkamai to emitento didesnio reitingo
neužtikrintų pozicijų reitingą;  
(b)         
pagal jį nustatytas mažesnis rizikos
koeficientas ir atitinkamos pozicijos reitingas visais atžvilgiais yra
lygiavertis arba didesnis už tam tikros emisijos programos ar priemonės
arba atitinkamai to emitento didesnio reitingo neužtikrintų pozicijų
reitingą.
Visais kitais atvejais pozicijos laikomos
nereitinguotomis.
3.                      
Pagal 1 ir 2 dalis 124 straipsnį taikyti
nedraudžiama.
4.                      
Įmonių grupei priklausančių
emitentų kredito rizikos vertinimai negali būti naudojami kaip kito
tai pačiai įmonių grupei priklausančio emitento kredito
rizikos vertinimas.
135 straipsnis
Ilgalaikiai ir trumpalaikiai kredito rizikos vertinimai
1.                      
Trumpalaikiai kredito rizikos vertinimai gali
būti taikomi tik trumpalaikiam turtui ir nebalansiniams straipsniams,
sudarantiems įstaigų ir įmonių pozicijas.
2.                      
Bet kuris trumpalaikis kredito rizikos vertinimas
taikomas tik tam straipsniui, su kuriuo jis yra susijęs, ir negali
būti naudojamas jokių kitų straipsnių rizikos koeficientams
nustatyti, išskyrus šiuos atvejus:
(a)         
jei trumpalaikei reitinguotai priemonei
priskiriamas 150 proc. rizikos koeficientas, visoms nereitinguotoms
neužtikrintoms tiek trumpalaikėms, tiek ilgalaikėms to
įsipareigojančiojo asmens pozicijoms taip pat priskiriamas
150 proc. rizikos koeficientas;
(b)         
jei trumpalaikei reitinguotai priemonei
priskiriamas 50 proc. rizikos koeficientas, jokiai nereitinguotai
trumpalaikei pozicijai negali būti priskirtas mažesnis kaip 100 proc.
rizikos koeficientas.
136 straipsnis
Straipsniai nacionaline ir užsienio valiutomis
Įsipareigojančiojo asmens nacionaline
valiuta išreikštam straipsniui taikomas kredito rizikos vertinimas negali
būti naudojamas kitos to paties įsipareigojančiojo asmens
pozicijos, išreikštos užsienio valiuta, rizikos koeficientui skaičiuoti.
Kai pozicija atsiranda dėl įstaigos
dalyvavimo daugiašalio plėtros banko, kurio kaip privilegijuoto
kreditoriaus statusas pripažįstamas rinkoje, suteiktoje paskoloje, rizikos
koeficientui nustatyti gali būti naudojamas straipsnio, išreikšto
įsipareigojančiojo asmens nacionaline valiuta, kredito rizikos
vertinimas.
3 skyrius
Vidaus reitingais pagrįstas metodas
1 skirsnis
Kompetentingų
institucijų leidimas naudoti IRB metodą
137 straipsnis
IRB 0
Terminų apibrėžtys
1.                      
Šiame skyriuje vartojamų terminų
apibrėžtys:
(1)     reitingų
sistema – visi metodai, procesai, kontrolės procedūros, duomenų
rinkimo ir IT sistemos, kuriais užtikrinamas kredito rizikos vertinimas,
pozicijų priskyrimas rangams ar grupėms ir atskirų pozicijų
tipų įsipareigojimų neįvykdymo ir nuostolių
įverčių kiekybinis įvertinimas;
(2)     pozicijos tipas –
vienodai valdomų pozicijų grupė, kuri susidarė dėl tam
tikro tipo priemonių ir gali būti skirta tik vienam subjektui arba
vienam tam tikros grupės subjektų pogrupiui, jeigu kitų tos
grupės subjektų to tipo pozicijos valdomos kitaip;
(3)     verslo padalinys
– bet kuris organizaciniu arba teisiniu požiūriu atskiras subjektas,
verslo linija, geografinė vieta;
(4)     reguliuojamasis
finansų subjektas – bet kuris iš šių subjektų:
(a)         
toliau nurodyti subjektai, įskaitant
trečiųjų šalių subjektus, kurie vykdo panašią veiklą
ir kuriems pagal ES teisės aktus arba trečiosios šalies, kuri taiko
rizikos ribojimu grindžiamą priežiūrą ir reglamentavimo
reikalavimus, bent lygiaverčius Sąjungoje taikomiems reikalavimams,
teisės aktus taikoma rizikos ribojimu grindžiama priežiūra:
i)        kredito įstaiga;
ii)       investicinė įmonė;
iii)      draudimo įmonė;
iv)      finansų kontroliuojančioji bendrovė;
v)       mišrią veiklą vykdanti kontroliuojančioji bendrovė;
(b)         
bet kuris kitas subjektas, kuris atitinka šias
sąlygas:
i)        verčiasi vienos ar kelių rūšių veikla, nurodyta
Direktyvos [įrašo Leidinių biuras] I priede arba Direktyvos
2004/39/EB I priede;
ii)       yra reguliuojamojo finansų subjekto patronuojamoji
įmonė;
iii)      yra įtrauktas į konsoliduotą rizikos ribojimu
grindžiamą grupės priežiūrą; 
(c)          
bet kuris a punkto i–v
papunkčiuose arba b punkte nurodytas subjektas, kuriam netaikoma rizikos ribojimu grindžiama priežiūra ir reglamentavimo
reikalavimai, bent lygiaverčiai Sąjungoje taikomiems reikalavimams,
bet kuris įeina į grupę, kuriai ta tvarka taikoma konsoliduotai;
(5)     stambus
reguliuojamasis finansų subjektas – bet kuris reguliuojamasis finansų
subjektas, kurio bendras turtas, vertinant tik tą konkrečią
įmonę arba konsoliduotai vertinant įmonių grupę, yra
ne mažesnis kaip 70 mlrd. EUR, kai turto dydžiui nustatyti naudojamos
naujausios audituotos patronuojančiosios įmonės ir
konsoliduotų patronuojamųjų įmonių finansinės
ataskaitos; 
(6)     nereguliuojamasis
finansų subjektas – bet kuris kitas subjektas, kuris nėra
reguliuojamasis subjektas, bet verčiasi vienos ar kelių
rūšių veikla, nurodyta Direktyvos [įrašo Leidinių biuras] I
priede arba Direktyvos 2004/39/EB I priede;
(7)     įsipareigojančiojo
asmens rangas – rizikos kategorija reitingų sistemos
įsipareigojančiojo asmens reitingų skalėje, kuriai,
remiantis tiksliai apibrėžtais ir aiškiais reitingų kriterijais,
priskiriami įsipareigojantieji asmenys ir pagal kurią
apskaičiuojami PD įverčiai; 
(8)     priemonės
rangas – rizikos kategorija reitingų sistemos priemonių reitingų
skalėje, kuriai, remiantis tiksliai apibrėžtais ir aiškiais
reitingų kriterijais, priskiriamos pozicijos ir pagal kurią
apskaičiuojami savi LGD įverčiai;
(9)     valdymo
įmonė – subjektas, kuris kasdien valdo įsigytų gautinų
sumų grupę arba pagrindines kredito pozicijas.
2.                      
EBI parengia techninių reguliavimo standartų
projektus, kuriuose tiksliai nurodo sąlygas, kuriomis kompetentingos
institucijos vertina trečiųjų šalių teisės aktuose
nustatytų rizikos ribojimu grindžiamos priežiūros ir reglamentavimo
reikalavimų lygiavertiškumą.
EBI šiuos techninių reguliavimo standartų
projektus Komisijai pateikia iki 2014 m. sausio 1 d.
Komisijai suteikiami įgaliojimai priimti
pirmoje pastraipoje nurodytus techninius reguliavimo standartus Reglamento (ES)
Nr. 1093/2010 10–14 straipsniuose nustatyta tvarka.
138 straipsnis
Leidimas naudoti IRB metodą
1.                      
Jeigu įvykdomos šiame skyriuje nustatytos
sąlygos, kompetentingos institucijos leidžia įstaigoms
apskaičiuoti savo pagal riziką įvertintas pozicijų sumas,
taikant vidaus reitingais pagrįstą metodą (toliau – IRB
metodas). 
2.                      
Leidimas naudoti IRB metodą, taip pat savus
nuostolio dėl įsipareigojimų neįvykdymo (toliau – LGD)
įverčius ir perskaičiavimo veiksnius turi būti gautas
dėl kiekvienos reitingų sistemos, nuosavybės vertybinių
popierių pozicijoms taikomo vidaus modelių metodo ir LGD bei
naudojamiems perskaičiavimo veiksniams įvertinti taikomo metodo. 
3.                      
Įstaigos privalo gauti kompetentingų
institucijų leidimą dėl:
(a)         
reitingų sistemos arba vidaus modelių
metodo, kuris taikomas nuosavybės vertybinių popierių pozicijoms
ir kurį naudoti įstaiga yra gavusi leidimą, taikymo masto
pokyčių;
(b)         
reikšmingų reitingų sistemos arba vidaus
modelių metodo, kuris taikomas nuosavybės vertybinių
popierių pozicijoms ir kurį naudoti įstaiga yra gavusi
leidimą, pokyčių.
Reitingų sistema turi būti taikoma
visoms atitinkamo tipo pozicijoms, kurioms ta reitingų sistema buvo
sukurta.
4.                      
Įstaigos kompetentingoms institucijoms praneša
apie visus reitingų sistemų ir vidaus modelių metodų,
taikomų nuosavybės vertybinių popierių pozicijoms,
pokyčius.
5.                      
EBI parengia techninių reguliavimo
standartų projektus, kuriuose tiksliai nurodo sąlygas, kuriomis
įstaigos turi vertinti reitingų sistemų arba vidaus modelių
metodų, taikomų nuosavybės vertybinių popierių
pozicijoms pagal 1 dalyje nurodytą IRB metodą, pokyčių,
dėl kurių reikia gauti papildomą leidimą arba apie kuriuos
reikia pranešti, reikšmingumą.
EBI šiuos techninių
reguliavimo standartų projektus Komisijai pateikia iki 2013 m.
gruodžio 31 d.
Komisijai suteikiama
teisė priimti pirmoje pastraipoje nurodytus techninius reguliavimo standartus
Reglamento (ES) Nr. 1093/2010 10–14 straipsniuose nustatyta tvarka. 
139 straipsnis
Kompetentingų institucijų atliekamas prašymo
leisti taikyti IRB metodą vertinimas
1.                      
Kompetentinga institucija pagal 138 straipsnį
duoda leidimą įstaigai naudoti IRB metodą, taip pat taikyti
savus LDG įverčius ir perskaičiavimo veiksnius tik tuomet, jeigu
kompetentinga institucija įsitikina, kad šiame skyriuje, visų pirma 6
skirsnyje, nustatyti reikalavimai įvykdyti ir kad įstaigos naudojamos
kredito rizikos pozicijų valdymo ir reitingavimo sistemos yra patikimos ir
sąžiningai įgyvendinamos, be to, visų pirma, kad ta įstaiga
kompetentingai institucijai priimtinu būdu įrodė, kad atitinka
šiuos standartus:
(a)         
įstaigos reitingų sistemos prasmingai
įvertina įsipareigojančiojo asmens ir sandorio ypatybes,
prasmingai diferencijuoja riziką, pateikia tikslius ir nuoseklius
kiekybinius rizikos įverčius;
(b)         
vidaus reitingai bei įsipareigojimų
neįvykdymo ir nuostolio įverčiai, naudojami nuosavų
lėšų poreikiui apskaičiuoti, taip pat susijusios sistemos ir
procesai vaidina esminį vaidmenį įstaigoje valdant riziką
ir priimant sprendimus, tvirtinant kreditus, paskirstant kapitalą viduje
ir valdant įstaigą;
(c)         
įstaiga turi kredito rizikos kontrolės
padalinį, atsakingą už jos reitingų sistemas, kuris yra
pakankamai nepriklausomas ir jam nedaroma netinkama įtaka;
(d)         
įstaiga renka ir kaupia visus svarbius
duomenis, kad veiksmingai palaikytų savo kredito rizikos vertinimo ir
valdymo procesą; 
(e)         
įstaiga dokumentais patvirtina savo
reitingų sistemas, jų struktūros loginį pagrindą ir
vertina jų patikimumą;
(f)           
įstaiga patvirtino savo reitingų sistemas
per tinkamą laikotarpį, prieš gaudama leidimą šią
reitingų sistemą arba vidaus modelių metodą naudoti
nuosavybės vertybinių popierių pozicijoms, per šį
laikotarpį įvertino, ar tos reitingų sistemos ir vidaus
modelių metodai, taikomi nuosavybės vertybinių popierių
pozicijoms, yra tinkami pagal reitingų sistemos taikymo mastą,
remdamasi šiuo vertinimu atliko reikiamus šių reitingų sistemų
ir vidaus modelių metodų, taikomų nuosavybės
vertybinių popierių pozicijoms, pakeitimus; 
(g)         
įstaiga naudodama IRB metodą
apskaičiavo nuosavų lėšų poreikį, atsižvelgdama į
rizikos parametrų įverčius, ir gali pateikti ataskaitą,
kaip to reikalaujama pagal 95 straipsnį.
Reikalavimai dėl
IRB metodo, taip pat savų LGD įverčių ir
perskaičiavimo veiksnių naudojimo taip pat taikomi, kai įstaiga
yra įdiegusi reitingų sistemą arba reitingų sistemoje
naudojamą modelį, kurį ji nupirko iš pardavėjo, kuris yra
trečioji šalis.
2.                      
EBI parengia techninių reguliavimo
standartų projektus, kuriuose tiksliai nurodo, kokių procesų
kompetentingos institucijos turi laikytis vertindamos, ar įstaiga atitinka
reikalavimus dėl IRB metodo naudojimo.
EBI šiuos techninių
reguliavimo standartų projektus Komisijai pateikia iki 2014 m.
gruodžio 31 d.
Komisijai
suteikiami įgaliojimai priimti pirmoje pastraipoje nurodytus techninius
reguliavimo standartus Reglamento (ES) Nr. 1093/2010 15 straipsnyje
nustatyta tvarka. 
140 straipsnis
Ankstesnė IRB metodų taikymo patirtis
1.                      
Įstaiga, kuri teikia prašymą leisti
naudoti IRB metodą, vertindama atitinkamų pozicijų klases pagal
IRB metodą turi naudoti tokias reitingų sistemas, kurios
didžiąja dalimi atitinka 6 skirsnyje nustatytus reikalavimus vidiniam rizikos
vertinimui ir valdymui, ne trumpiau kaip trejus metus iki tol, kol įgyja
teisę naudoti IRB metodą.
2.                      
Įstaiga, teikdama prašymą naudoti savus
LGD įverčius ir perskaičiavimo veiksnius, kompetentingoms
institucijoms turi tinkamai įrodyti, kad ji, vertindama ir naudodama savus
LGD įverčius ir perskaičiavimo veiksnius, laikėsi
didžiosios dalies 6 skirsnyje numatytų reikalavimų, keliamų
saviems tų parametrų įverčiams, ne trumpiau kaip trejus
metus iki tol, kol įgijo teisę naudoti savus LGD įverčius
ir perskaičiavimo veiksnius.
3.                      
Jeigu gavusi pradinį leidimą įstaiga
pratęsia IRB metodo naudojimą, įstaigos patirtis turi būti
pakankama 4 ir 5 dalyse nustatytiems reikalavimams įvykdyti dėl
papildomai įtraukiamų pozicijų. Jeigu reitingų sistemos taikymas išplečiamas įtraukiant
pozicijas, kurios reikšmingai skiriasi nuo dabartinio taikymo masto taip, kad
negalima remtis prielaida, kad dabartinė patirtis yra pakankama
reikalavimams pagal šias nuostatas įvykdyti dėl papildomų
pozicijų, tai 1 ir 2 dalyje nustatyti reikalavimai papildomoms pozicijoms
taikomi atskirai.
141 straipsnis
Priemonių, kurių reikia imtis, kai šiame
skyriuje nustatytų reikalavimų nebesilaikoma
Jeigu įstaiga nebesilaiko šiame skyriuje
nustatytų reikalavimų, ji apie tai praneša kompetentingai
institucijai ir imasi vienos iš šių priemonių: 
(a)                   
kompetentingai institucijai pateikia planą,
kaip greitai pašalinti atitikties spragas;
(b)                   
kompetentingoms institucijoms tinkamai įrodo,
kad nesilaikymo poveikis yra nereikšmingas.
142 straipsnis
Pozicijos priskyrimo pozicijų klasėms metodika
1.                      
Metodika, kuria įstaiga naudojasi, priskirdama
pozicijas skirtingoms pozicijų klasėms, visuomet turi būti
tinkama ir nuosekli.
2.                      
Kiekviena pozicija priskiriama vienai iš šių
pozicijų klasių:
(a)         
reikalavimai ar neapibrėžtieji reikalavimai
centrinei valdžiai ir centriniams bankams;
(b)         
reikalavimai ar neapibrėžtieji reikalavimai
įstaigoms;
(c)         
reikalavimai ar neapibrėžtieji reikalavimai
įmonėms;
(d)         
mažmeniniai reikalavimai ar neapibrėžtieji
mažmeniniai reikalavimai;
(e)         
nuosavybės vertybinių popierių
reikalavimai;
(f)           
pakeitimo vertybiniais popieriais pozicijos;
(g)         
kitas ne kreditinių įsipareigojimų
turtas.
3.                      
2 dalies a punkte nurodytai pozicijų klasei
priskiriamos šios pozicijos:
(a)         
regioninės valdžios ir vietos valdžios
institucijų pozicijos arba viešojo sektoriaus subjektų pozicijos,
kurios pagal 110 ir 111 straipsnius priskiriamos prie centrinės valdžios
pozicijų;  
(b)         
112 straipsnio 2 dalyje nurodytų
daugiašalių plėtros bankų ir 113 straipsnyje nurodytų
tarptautinių organizacijų pozicijos, kurių rizikos koeficientas
pagal tuos straipsnius yra 0 proc.
4.                      
2 dalies b punkte nurodytai pozicijų klasei
priskiriamos šios pozicijos:
(a)         
regioninės valdžios ir vietos valdžios
institucijų pozicijos, kurios pagal 110 straipsnį nepriskiriamos prie
centrinės valdžios pozicijų;
(b)         
viešojo sektoriaus subjektų pozicijos, kurios
pagal 111 straipsnio 2 dalį priskiriamos prie įstaigų
pozicijų; taip pat
(c)         
daugiašalių plėtros bankų pozicijos,
kurių rizikos koeficientas pagal 112 straipsnį nėra 0 proc.
5.                      
Tam, kad būtų galima priskirti pozicijas
mažmeninių pozicijų klasei, kuri paminėta 2 dalies d punkte, jos
turi atitikti šiuos kriterijus:
(a)         
tai turi būti viena iš šių pozicijų:
i)        fizinio asmens arba asmenų pozicija;
ii)       mažosios arba vidutinės įmonės pozicija, su sąlyga,
kad pastaruoju atveju visa suma, kurią įsipareigojantysis klientas ar
grupė susijusių klientų skolingi įstaigai ir
patronuojančiosioms įmonėms bei jos patronuojamosioms
įmonėms, įskaitant bet kokią pradelstą poziciją,
bet neįskaitant reikalavimų arba neapibrėžtųjų
reikalavimų, užtikrintų įkeistu nekilnojamuoju gyvenamosios paskirties
turtu, neturi viršyti 1 mln. EUR, remiantis įstaigos, kuri
turėjo imtis reikiamų veiksmų tai patvirtinti, turima
informacija;
(b)         
įstaiga, valdydama savo riziką, šias
pozicijas visuomet vertina nuosekliai ir vienodai;
(c)         
jos nevaldomos taip individualiai, kaip tai daroma
su pozicijomis, priklausančiomis įmonių pozicijų klasei;  
(d)         
kiekviena iš jų yra viena iš daugelio panašiai
valdomų pozicijų.
Be pirmoje pastraipoje išvardytų
pozicijų, minimalių lizingo (finansinės nuomos) įmokų
dabartinę vertę reikia priskirti mažmeninių pozicijų
klasei.
6.                      
2 dalies e punkte nurodytai nuosavybės
vertybinių popierių pozicijų klasei priskiriamos šios pozicijos:
(a)         
ne skolos pozicijos, kuriose išreiškiami
subordinuoti, likutiniai reikalavimai į emitento turtą arba pajamas;  
(b)         
skolos pozicijos ir kiti vertybiniai popieriai,
partnerystė, išvestinės finansinės priemonės arba kitos
priemonės, kurių ekonominė esmė panaši į a punkte
nurodytų pozicijų.
7.                      
Bet koks kreditinis įsipareigojimas,
nepriskiriamas 2 dalies a, b, d, e ir f punktuose nurodytoms pozicijų
klasėms, priskiriamas tos dalies c punkte nurodytai įmonių
pozicijų klasei.
8.                      
2 dalies c punkte nurodytoje įmonių
pozicijų klasėje įstaigos turi išskirti specializuoto skolinimo
pozicijas, kurioms būdingi šie požymiai:
(a)         
tai yra subjekto, kuris buvo specialiai sukurtas
materialiajam turtui finansuoti arba valdyti, pozicija;
(b)         
pagal sutarties sąlygas skolintojui suteikiama
pakankamai teisių kontroliuoti turtą ir jo sukuriamas pajamas;  
(c)         
pirminis įsipareigojimo grąžinimo
šaltinis – pajamos iš finansuojamo turto, o ne platesnės komercinės
veiklos savarankiškų galimybių.
9.                      
Likutinė turto, kuris yra lizingo
(finansinės nuomos) objektas, vertė priskiriama prie 2 dalies g
punkte nurodytų pozicijų klasės, išskyrus tą likutinės
vertės dalį, kuri jau įtraukta į 162 straipsnio 4 dalyje
nurodytą lizingo (finansinės nuomos) poziciją.
143 straipsnis
IRB metodo įgyvendinimo sąlygos įvairiose
pozicijų klasėse ir verslo padaliniuose
1.                      
Įstaigos ir bet kuri patronuojančioji
įmonė bei jos patronuojamosios įmonės naudoja IRB
metodą visoms pozicijoms, nebent yra gavusios kompetentingos institucijos
leidimą nuolat naudoti standartizuotą metodą pagal 145
straipsnį.
Gavus kompetentingų institucijų
leidimą, IRB metodą galima nuosekliai įgyvendinti įvairioms
142 straipsnyje nurodytoms pozicijų klasėms tame pačiame verslo
padalinyje, įvairiuose tos pačios grupės verslo padaliniuose
arba savų LGD įverčių arba perskaičiavimo
veiksnių naudojimui įmonių, įstaigų, centrinės
valdžios ir centrinių bankų pozicijų rizikos koeficientams apskaičiuoti.
Vertinant 142 straipsnio 5 dalyje nurodytą
mažmeninių pozicijų klasę, IRB galima nuosekliai
įgyvendinti pozicijų kategorijoms, kurioms taikomos skirtingos
koreliacijos, nurodytos 149 straipsnyje.
2.                      
Kompetentinga institucija nustato laikotarpį,
per kurį įstaigos, bet kurios patronuojančiosios
įmonės ir jos patronuojamųjų įmonių reikalaujama
IRB metodą įgyvendinti visoms pozicijoms. Šis laikotarpis, kompetentingos institucijos nuomone, turi būti
pakankamas, atsižvelgiant į įstaigos, bet kurios patronuojančiosios
įmonės ir jos patronuojamųjų įmonių
pobūdį ir veiklos mastą bei į įgyvendintinų
reitingų sistemų skaičių ir pobūdį. 
3.                      
Įstaigos IRB metodą įgyvendina pagal
kompetentingų institucijų nustatytas sąlygas. Kompetentingos institucijos šias sąlygas
nustato taip, kad užtikrintų, jog 1 dalyje numatytas lankstumas
nebūtų naudojamas pasirinktinai, siekiant sumažinti nuosavų
lėšų poreikį toms pozicijų klasėms ar verslo
padaliniams, kuriems dar tik bus taikomas IRB metodas ar yra taikomi savi LGD
įverčiai ir perskaičiavimo veiksniai.

4.                      
Įstaigos, kurios IRB metodą pradėjo
naudoti tik po 2013 m. sausio 1 d., turi išlaikyti galimybę
įgyvendinimo laikotarpiu, kol kompetentingos institucijos joms pakankamai
užtikrintai praneš, kad įsitikino, kad IRB metodo įgyvendinimas bus
užbaigtas, kapitalo poreikį visoms pozicijoms skaičiuoti pagal
standartizuotą metodą.
5.                      
Įstaigai, kuriai leidžiama bet kuriai
pozicijos klasei taikyti IRB metodą, leidžiama IRB metodą taikyti ir
nuosavybės vertybinių popierių pozicijų klasei, išskyrus
tuos atvejus, kai įstaigai leidžiama nuosavybės vertybinių
popierių pozicijai taikyti standartizuotą metodą pagal 145
straipsnį.
6.                      
EBI parengia techninių reguliavimo
standartų projektus, kuriuose tiksliai nurodo sąlygas, kuriomis
kompetentingos institucijos nustato reikalavimų įstaigoms
įgyvendinti IRB metodą pagal šį straipsnį sąlygas.
EBI šiuos techninių reguliavimo
standartų projektus Komisijai pateikia iki 2014 m. gruodžio 31 d.
Komisijai suteikiami įgaliojimai priimti
pirmoje pastraipoje nurodytus techninius reguliavimo standartus Reglamento (ES)
Nr. 1093/2010 10–14 straipsniuose nustatyta tvarka.
144 straipsnis
Grįžimo prie paprastesnių metodų
sąlygos 
1.                      
IRB metodą naudojanti įstaiga negali
nustoti naudoti tą metodą ir vietoj jo naudoti standartizuotą metodą
pagal riziką įvertintoms pozicijos sumoms apskaičiuoti, nebent
įvykdomos šios sąlygos: 
(a)         
įstaiga kompetentingai institucijai priimtinu
būdu įrodė, kad standartizuotą metodą taikyti
siūloma ne dėl to, kad siekiama sumažinti įstaigos nuosavų
lėšų poreikį, bet tai būtina atsižvelgiant į
įstaigos pobūdį ir sudėtingumą ir kad tai neturės
reikšmingo neigiamo poveikio įstaigos mokumui arba jos gebėjimui
veiksmingai valdyti riziką;
(b)         
įstaiga prieš tai gavo kompetentingos
institucijos leidimą. 
2.                      
Įstaigos, pagal 146 straipsnio 9 dalį
gavusios leidimą naudoti savus LGD įverčius ir
perskaičiavimo veiksnius, negali pereiti prie 146 straipsnio 8 dalyje
nurodytų LGD įverčių ir perskaičiavimo veiksnių
naudojimo, nebent įvykdomos šios sąlygos:
(a)         
įstaiga kompetentingai institucijai priimtinu
būdu įrodė, kad 146 straipsnio 8 dalyje nustatytus LGD ir
perskaičiavimo veiksnius taikyti siūloma ne dėl to, kad siekiama
sumažinti įstaigos nuosavų lėšų poreikį, bet tai
būtina atsižvelgiant į įstaigos pobūdį ir
sudėtingumą ir kad tai neturės reikšmingo neigiamo poveikio
įstaigos mokymui arba jos gebėjimui veiksmingai valdyti riziką;
(b)         
įstaiga prieš tai gavo kompetentingos
institucijos leidimą. 
3.                      
1 ir 2 dalis taikomos, laikantis kompetentingų
institucijų pagal 143 straipsnį nustatytų IRB metodo atsisakymo
ir 145 straipsnyje nurodyto dalinio taikymo sąlygų.
145 straipsnis
Nuolatinio dalinio naudojimo sąlygos 
1.                      
Jei įstaigos yra iš anksto gavusios
kompetentingų institucijų leidimą, tos įstaigos, kurioms
leista naudoti IRB metodą apskaičiuojant vienos ar daugiau
pozicijų klasių pagal riziką įvertintas pozicijų sumas
ir tikėtino nuostolio sumas, standartizuotą metodą gali taikyti
šioms pozicijoms:
(a)         
142 straipsnio 2 dalies a punkte nurodytai
pozicijų klasei, kai reikšmingų sandorio šalių skaičius yra
ribotas ir įstaigai būtų pernelyg sunku taikyti reitingų
sistemą šioms sandorio šalims;
(b)         
142 straipsnio 2 dalies b punkte nurodytai
pozicijų klasei, kai reikšmingų sandorio šalių skaičius yra
ribotas ir įstaigai būtų pernelyg sunku taikyti reitingų
sistemą šioms sandorio šalims;
(c)         
pozicijoms nereikšminguose verslo padaliniuose,
taip pat pozicijų klasėms, kurių dydis ir numanomos rizikos
pobūdis yra nereikšmingi;
(d)         
valstybių narių centrinės,
regioninės ir vietos valdžios institucijų bei administracinių
įstaigų pozicijoms, su sąlyga, kad:
i)        dėl specifinės valstybinės santvarkos nėra rizikos
skirtumų tarp tos centrinės valdžios pozicijų ir tų
kitų pozicijų; ir
ii)       centrinės valdžios pozicijoms taikomas 0 proc. dydžio rizikos
koeficientas pagal 109 straipsnio 4 dalį;
(e)         
įstaigos sandorio šalies, kuri yra jos
patronuojančioji įmonė, patronuojamoji įmonė ar
patronuojančios įmonės patronuojamoji įmonė,
pozicijoms, su sąlyga, kad ši sandorio šalis yra įstaiga ar
finansų kontroliuojančioji bendrovė, mišrią veiklą
vykdanti finansų kontroliuojančioji bendrovė, finansų
įstaiga, turto valdymo bendrovė ar papildomas paslaugas teikianti
įmonė, kurioms taikomi atitinkami rizikos ribojimo reikalavimai, arba
Direktyvos 83/349/EEB 12 straipsnio 1 dalyje numatytu būdu su ja susijusi
įmonė;
(f)           
įstaigų, kurios atitinka 108 straipsnio 7
dalyje nustatytus reikalavimus, pozicijoms;
(g)         
subjektų, kurių kreditiniams
įsipareigojimams pagal 2 skyrių priskirtas 0 proc. rizikos
koeficientas (įskaitant tuos valstybės remiamus subjektus, kuriems
galima taikyti 0 proc. rizikos koeficientą), nuosavybės
vertybinių popierių pozicijoms;
(h)         
nuosavybės vertybinių popierių
pozicijoms, susidariusioms pagal teisės aktuose numatytas programas,
skirtas remti konkrečius ekonomikos sektorius, pagal kurias įstaigai
suteikiamos didelės subsidijos investicijoms ir kuriose numatyta tam
tikros formos investicijų į nuosavybės vertybinius popierius
valstybinė priežiūra ir apribojimai, o IRB metodo tokioms pozicijoms
galima netaikyti tik kol jų bendra vertė neviršija 10 proc.
nuosavų lėšų ribos;
(i)           
114 straipsnio 4 dalyje nurodytoms pozicijoms,
atitinkančioms jame nurodytas sąlygas;  
(j)           
valstybės garantijoms ir valstybės
perdraustoms garantijoms pagal 210 straipsnio 2 dalį.
Kompetentingos institucijos standartizuotą
metodą leidžia taikyti g ir h punktuose nurodytoms nuosavybės
vertybinių popierių pozicijoms, kurioms tokią tvarką leista
taikyti kitose valstybėse narėse.
2.                      
Taikant 1 dalį, įstaigos nuosavybės
vertybinių popierių pozicijų klasė yra reikšminga, jei jos
bendra vertė, atėmus nuosavybės vertybinių popierių
pozicijas, susidariusias pagal įstatymuose numatytas programas, kaip
nurodyta 1 dalies g punkte, viršija 10 proc. įstaigos nuosavų
lėšų, skaičiuojant vidutiniškai per praėjusius metus. Jeigu tokių nuosavybės
vertybinių popierių pozicijų skaičius yra mažesnis kaip 10,
tas limitas yra 5 proc. įstaigos nuosavų lėšų.
3.                      
EBI parengia techninių reguliavimo
standartų projektus, kuriuose tiksliai nurodo 1 dalies a, b ir c
punktų taikymo sąlygas.
EBI šiuos techninių reguliavimo
standartų projektus Komisijai pateikia iki 2013 m. gruodžio
31 d.
Komisijai suteikiami įgaliojimai priimti
pirmoje pastraipoje nurodytus techninius reguliavimo standartus Reglamento (ES)
Nr. 1093/2010 10–14 straipsniuose nustatyta tvarka.
4.                      
Taikant 1 dalį, įstaigos nuosavybės
vertybinių popierių pozicijų klasė laikoma reikšminga, jei
jos bendra vertė, atėmus nuosavybės vertybinių
popierių pozicijas, susidariusias pagal įstatymuose numatytas
programas, kaip nurodyta 1 dalies g punkte, viršija 10 proc. įstaigos
nuosavų lėšų, skaičiuojant vidutiniškai per praėjusius
metus. Jeigu tokių
nuosavybės vertybinių popierių pozicijų skaičius yra
mažesnis kaip 10, tas limitas yra 5 proc. įstaigos nuosavų
lėšų.
2 skirsnis
Pagal
riziką įvertintų pozicijų sumų apskaičiavimas
1 poskirsnis
Pagal
pozicijos tipą ir klasę taikoma tvarka
146 straipsnis
Pagal pozicijų klasę taikoma tvarka
1.                      
Vertinant kredito riziką, pagal riziką
įvertintos pozicijų, priskiriamų vienai iš 142 straipsnio 2
dalies a–e ir g punktuose nurodytų pozicijų klasių, sumos, jei
neatimamos iš nuosavų lėšų, apskaičiuojamos pagal 2
poskirsnį, išskyrus tuos atvejus, jei šios pozicijos atskaitomos iš bendro
1 lygio nuosavo kapitalo, papildomų 1 lygio arba 2 lygio straipsnių.
2.                      
Vertinant įsigytų gautinų sumų
sumažėjimo riziką, pagal riziką įvertintos pozicijų
sumos apskaičiuojamos pagal 153 straipsnį. Jei įstaiga dėl įsigytų gautinų sumų
įsipareigojimų neįvykdymo rizikos ir sumažėjimo rizikos
turi neapribotą regreso teisę į įsigytų gautinų
sumų pardavėją, įsigytoms gautinoms sumoms 147 straipsnis
ir 154 straipsnio 1–4 dalys netaikomos, o pozicija laikoma užtikrinta.
3.                      
Vertinant kredito riziką ir gautinų
sumų sumažėjimo riziką, pagal riziką įvertintos
pozicijų sumos apskaičiuojamos, remiantis atitinkamais, su
konkrečia pozicija susijusiais rodikliais. Jie apima įsipareigojimų neįvykdymo tikimybę
(toliau – PD), LGD, terminą (toliau – M) ir pozicijos vertę. PD ir LGD galima vertinti atskirai arba kartu
pagal 4 skirsnį.
4.                      
Vertindamos pozicijų, priskiriamų 142
straipsnio 2 dalies e punkte nurodytai nuosavybės vertybinių
popierių pozicijų klasei, kredito riziką, įstaigos, jei yra
iš anksto gavusios kompetentingų institucijų leidimą, pagal
riziką įvertintas pozicijų sumas apskaičiuoja pagal 150
straipsnį, išskyrus 146 straipsnio 6 dalies c punkte apibrėžtas
pozicijas 142 straipsnio 2 dalį. Kompetentingos institucijos leidžia įstaigai taikyti 150
straipsnio 4 dalyje nurodytą vidaus modelių metodą, jeigu
įstaiga atitinka 6 skirsnio 4 poskirsnyje nustatytus reikalavimus. Pagal
riziką įvertintos pozicijų, kurios susidaro dėl
įstaigų iš anksto sumokėtų įmokų į
pagrindinės sandorio šalies įsipareigojimų neįvykdymo
fondą, kaip apibrėžta 146 straipsnio 6 dalies c punkte, sumos
apskaičiuojamos pagal 151 straipsnį.
5.                      
Kai vertinama specializuoto skolinimo pozicijų
kredito rizika, pagal riziką įvertintų pozicijų sumos
apskaičiuojamos pagal 148 straipsnio 4 dalį. 
6.                      
Įstaigos, vertindamos pozicijas,
priklausančias 142 straipsnio 2 dalies a–d punktuose nurodytoms
pozicijų klasėms, naudoja savus PD įverčius, vadovaudamosi
138 straipsniu ir 6 skirsniu.
7.                      
Įstaigos, vertindamos pozicijas,
priklausančias 142 straipsnio 2 dalies d punkte nurodytai pozicijų
klasei, naudoja savus LGD įverčius ir perskaičiavimo veiksnius,
vadovaudamosi 138 straipsniu ir 6 skirsniu.
8.                      
Įstaigos, vertindamos pozicijas,
priklausančias 142 straipsnio 2 dalies a–c punktuose nurodytoms
pozicijų klasėms, taiko LGD įverčius, nurodytus 157
straipsnio 1 dalyje, ir perskaičiavimo veiksnius, nurodytus 162 straipsnio
8 dalies a–d punktuose, nebent joms leista šių pozicijų klasėms
naudoti savus LGD įverčius ir perskaičiavimo veiksnius pagal 9
dalį.
9.                      
Kompetentingos institucijos įstaigoms
vertinant visas pozicijas, priklausančias 142 straipsnio 2 dalies a–c
punktuose nurodytoms pozicijų klasėms, gali leisti naudoti savus LGD įverčius
ir perskaičiavimo veiksnius tik vadovaujantis 138 straipsniu.
10.                  
Vertinant pakeistas vertybiniais popieriais
pozicijas ir pozicijas, priklausančias 142 straipsnio 2 dalies f punkte
nurodytai pozicijų klasei, pagal riziką įvertintos pozicijų
sumos apskaičiuojamos, vadovaujantis 5 skyriumi.
147 straipsnis
Pozicijoms, kurias sudaro kolektyvinio investavimo
subjektų (KIS) akcijos, taikoma tvarka
1.                      
Kai pozicijos, kurias sudaro kolektyvinio
investavimo subjektų (KIS) akcijos, atitinka 127 straipsnio 3 dalyje nustatytus
kriterijus ir įstaigai yra žinomos visos KIS pagrindinės pozicijos ar
jų dalys, įstaiga peržiūri tas pagrindines pozicijas, kad
galėtų apskaičiuoti pagal riziką įvertintas
pozicijų sumas ir tikėtino nuostolio sumas, vadovaudamasi šiame
skyriuje nurodytais metodais. 
Jeigu pagrindinė KIS pozicija pati yra kito
KIS investicinių vienetų arba akcijų pozicija, pirmoji
įstaiga taip pat peržiūri kito KIS pagrindines pozicijas. 
2.                      
Kai įstaiga neatitinka sąlygų, kad
galėtų taikyti metodus, nurodytus šiame skyriuje, visų KIS
pagrindinių pozicijų arba jų dalių pagal riziką
įvertintos pozicijų sumos ir tikėtino nuostolio sumos
apskaičiuojamos vadovaujantis šiais metodais:
(a)         
pozicijoms, kurios priskiriamos prie
nuosavybės vertybinių popierių pozicijų klasės, nurodytos
142 straipsnio 2 dalies e punkte, įstaigos taiko paprastąjį
rizikos koeficientų metodą, nustatytą 150 straipsnio 2 dalyje;
(b)         
visoms kitoms 1 dalyje nurodytoms pagrindinėms
pozicijoms įstaigos taiko 2 skyriuje nustatytą standartizuotą
metodą, laikydamosi šių sąlygų:
i)        pozicijoms, kurioms taikomas konkretus nereitinguotų pozicijų
rizikos koeficientas arba kredito kokybės žingsnis, pagal kurį tam
tikrai pozicijų klasei priskiriamas didžiausias reitingas, – rizikos
koeficientas dauginamas iš dviejų, bet negali būti didesnis kaip
1 250 proc.;
ii)       visoms kitoms pozicijoms – rizikos koeficientas dauginamas iš 1,1 ir
negali būti mažesnis už 5 proc.
Jeigu pagal a punktą įstaiga negali
atskirti privataus kapitalo nuosavybės vertybinių popierių,
nuosavybės vertybinių popierių, kuriais prekiaujama biržoje, ir
kitų nuosavybės vertybinių popierių pozicijų, ji laiko
tokias pozicijas kitomis nuosavybės vertybinių popierių
pozicijomis. Kai šios pozicijos kartu
su įstaigos tiesioginėmis tai pozicijų klasei
priklausančiomis pozicijomis nėra reikšmingos, kaip tai
apibrėžiama 145 straipsnio 2 dalyje, 145 straipsnio 1 dalis gali būti
taikoma, jei tai leido kompetentingos institucijos.
3.                      
Jei pozicijos, kurias sudaro KIS investiciniai
vienetai arba akcijos, neatitinka 127 straipsnio 3 dalyje nustatytų
kriterijų arba įstaigai nėra žinomos visos KIS pagrindinės
pozicijos arba jos pagrindinės pozicijos, kurios pačios yra
pozicijos, kurias sudaro KIS investiciniai vienetai arba akcijos, įstaiga peržiūri
tas pagrindines pozicijas ir apskaičiuoja pagal riziką
įvertintas pozicijų sumas ir tikėtino nuostolio sumas,
naudodamos 150 straipsnio 2 dalyje nurodytą paprastąjį rizikos
koeficientų metodą.
Jeigu įstaiga
negali atskirti privataus kapitalo nuosavybės vertybinių
popierių, nuosavybės vertybinių popierių, kuriais
prekiaujama biržoje, ir kitų nuosavybės vertybinių popierių
pozicijų, ji laiko tokias pozicijas kitomis nuosavybės
vertybinių popierių pozicijomis. Pozicijas, kurias sudaro ne nuosavybės vertybiniai popieriai, ji
priskiria kitų nuosavybės vertybinių popierių klasei.
4.                      
Kaip alternatyvą 4 dalyje aptartam metodui,
įstaigos vidutines pagal riziką įvertintas pozicijų sumas
gali skaičiuoti pačios arba pasikliauti toliau išvardytų
trečiųjų šalių skaičiavimais ir ataskaita apie
vidutines pagal riziką įvertintas pozicijų sumas, remdamosi KIS
pagrindinėmis pozicijomis ir atsižvelgdamos į 2 dalies a ir b
punktuose nurodytus metodus:
(a)         
KIS depozitoriumo arba finansų įstaigos,
jeigu KIS investuoja tik į vertybinius popierius ir visus vertybinius popierius
saugo tame depozitoriume arba finansų įstaigoje;
(b)         
kitų KIS atveju KIS valdymo bendrovės,
jei KIS valdymo bendrovė atitinka 127 straipsnio 3 dalies a punkte
nustatytus kriterijus.
Šio skaičiavimo tikslumą patvirtina
išorės auditorius.
5.                      
EBI parengia techninių reguliavimo
standartų projektus, kuriuose tiksliai nurodo, kokiomis sąlygomis
kompetentingos institucijos įstaigoms gali leisti taikyti 145 straipsnio 1
dalį pagal 2 dalies b punktą.  
EBI šiuos techninių reguliavimo
standartų projektus Komisijai pateikia iki 2013 m. gruodžio 31 d.
Komisijai suteikiami įgaliojimai priimti
pirmoje pastraipoje nurodytus techninius reguliavimo standartus Reglamento (ES)
Nr. 1093/2010 10–14 straipsniuose nustatyta tvarka.
2 poskirsnis
Pagal
riziką įvertintų pozicijų sumų apskaičiavimas
kredito rizikai įvertinti
148 straipsnis
Pagal riziką įvertintos įmonių,
įstaigų, centrinės valdžios ir centrinių bankų
pozicijų sumos
1.                      
Laikantis 2, 3 ir 4 dalyse nustatytos specialios
tvarkos, pagal riziką įvertintos įmonių, įstaigų,
centrinės valdžios ir centrinių bankų pozicijų sumos
apskaičiuojamos pagal šią formulę:
čia rizikos koeficientas RW
apskaičiuojamas taip:
i)       jei PD – 0, RW yra 0;
ii)       jei PD – 1, t. y. neįvykdytoms pozicijoms:
–              
kai įstaigos taiko 157 straipsnio 1 dalyje
nustatytas LGD vertes, RW yra 0;
–              
kai įstaigos taiko savus LGD
įverčius, RW apskaičiuojamas pagal šią formulę ;
kai tiksliausias tikėtino nuostolio
įvertinimas (toliau – ELBE) yra įstaigos tiksliausias tikėtino
nuostolio įvertinimas neįvykdytai pozicijai pagal 177 straipsnio 1
dalies h punktą;
iii)      jei , t. y. bet
kurios vertės atveju, išskyrus pagal i arba ii punktą
čia
N(x)     yra standartinio normaliojo atsitiktinio kintamojo kumuliatyvinė
pasiskirstymo funkcija (t. y. tikimybė, kad normalusis atsitiktinis
kintamasis, kurio vidurkis lygus nuliui, o dispersija – vienetui, yra mažesnis
arba lygus x);
G (Z)    žymi standartinio normaliojo atsitiktinio kintamojo atvirkštinę
kumuliatyvinę pasiskirstymo funkciją (t. y. tokią x
vertę, kad N(x)= z).
R          žymi koreliacijos koeficientą ir apibrėžiamas formule:
b           yra termino veiksnys, kuris apibrėžiamas pagal formulę:
2.                      
Visų stambių reguliuojamųjų
finansų subjektų ir nereguliuojamųjų finansų
subjektų pozicijų atveju 1 dalies iii punkte nurodytas koreliacijos
koeficientas dauginamas iš 1,25 taip:
3.                      
Pagal riziką įvertinta kiekvienos 198 ir
212 straipsniuose nustatytus reikalavimus atitinkančios pozicijos suma
gali būti pakoreguota pagal šią formulę:
Pagal riziką įvertinta pozicijos suma
= RW ∙ pozicijos vertė ∙ (0,15 + 160 ∙ PDpp)
čia:
PDpp – užtikrinimo teikėjo PD.
RW skaičiuojamas
pagal 3 punkte nurodytą atitinkamą rizikos koeficiento formulę,
skirtą pozicijai, įsipareigojančiųjų asmenų PD
bei palyginamos tiesioginės užtikrinimo teikėjo pozicijos LGD. Termino veiksnys b skaičiuojamas naudojantis
žemesniąja verte iš užtikrinimo teikėjo PD ir
įsipareigojančiojo asmens PD.
4.                      
Įmonių pozicijoms, kai konsoliduotos
įmonių grupės, kurios narė yra ta įmonė, bendra
metinių pardavimų suma yra mažesnė kaip 50 mln. EUR,
įstaigos gali taikyti šią 1 dalies iii punkte nurodytą
koreliacijos formulę įmonių pozicijų rizikos koeficientams
apskaičiuoti. Šioje
formulėje S reiškia bendrą metinių pardavimų sumą
milijonais eurų, kai 5 mln. EUR ≤ S ≤ 50 mln. EUR. Kai apskaitytų metinių pardavimų
suma yra mažesnė už 5 mln. EUR, laikoma, kad ji lygi 5 mln. EUR. Įsigytoms gautinoms sumoms bendra
metinių pardavimų suma yra svertinis individualių grupės
pozicijų vidurkis.
Kai bendra metinių pardavimų suma
nėra prasmingas įmonės dydžio rodiklis, o bendra turto suma yra
prasmingesnis rodiklis už bendrą metinių pardavimų sumą,
įstaigos visą metinių pardavimų sumą pakeičia
konsoliduotos įmonių grupės bendra turto suma.
5.                      
Specializuoto skolinimo pozicijoms, kai
įstaiga negali įvertinti PD arba įstaigos PD įverčiai
neatitinka 6 skirsnyje nustatytų reikalavimų, įstaiga rizikos
koeficientus toms pozicijoms priskiria pagal 1 lentelę:
 1 lentelė 
 Terminas iki sandorio galiojimo pabaigos || 1 kategorija || 2 kategorija || 3 kategorija || 4 kategorija || 5 kategorija 
 Mažiau kaip 2,5 metų || 50 % || 70 % || 115 % || 250 % || 0 % 
 2,5 metų arba daugiau || 70 % || 90 % || 115 % || 250 % || 0 % 
Priskirdamos rizikos koeficientus specializuoto
skolinimo pozicijoms, įstaigos atsižvelgia į šiuos veiksnius: finansinį stiprumą, politinę ir
teisinę aplinką, sandorio ir (arba) turto ypatybes, rėmėjo
ir vykdytojo stiprumą, įskaitant bet kurio viešojo ir privačiojo
sektorių partnerystės subjekto pajamų srautą, užtikrinimo
priemonių visumą.
6.                      
Vertinant pagal įsigytas įmonių
gautinas sumas, įstaigos turi atitikti 180 straipsnyje nustatytus
reikalavimus. Jei
įsigytos įmonių gautinos sumos papildomai atitinka 149
straipsnio 5 dalyje nustatytas sąlygas ir jei įstaigai būtų
pernelyg sunku taikyti kiekybinio rizikos vertinimo standartus, taikomus
įmonių pozicijoms, kaip nurodyta 6 skirsnyje, toms gautinoms sumoms
gali būti taikomi 6 skirsnyje nustatyti kiekybiniai mažmeninių
pozicijų rizikos vertinimo standartai.
7.                      
Vidaus reitingais pagrįstoje pakeitimo
vertybiniais popieriais sistemoje įsigytoms įmonių gautinoms
sumoms grąžintini pirkimo diskontai, užtikrinimo priemonės ar
dalinės garantijos, kurios suteikia pirmojo nuostolio apsaugą
nuostolių, patirtų dėl įsipareigojimų neįvykdymo,
atvejais, nuostolių dėl sumažėjimo atvejais arba abiem atvejais,
gali būti laikomos pirmojo nuostolio pozicijomis.
8.                      
Kai įstaiga teikia kredito užtikrinimą
tam tikram pozicijų skaičiui su sąlyga, kad n-tasis
įsipareigojimų, susijusių su tomis pozicijomis, neįvykdymas
nulemia mokėjimą ir dėl tokio kredito įvykio sutartis
nutraukiama, ir jei produktas turi reikalavimus atitinkančios ECAI
suteiktą išorinį kredito rizikos vertinimą, priskiriami 5
skyriuje nustatyti rizikos koeficientai. Jei reikalavimus atitinkanti ECAI nėra suteikusi reitingo
produktui, į krepšelį įtrauktų pozicijų rizikos
koeficientai sudedami, neįtraukiant n-1 pozicijų, kai tikėtino
nuostolio sumos, padaugintos iš 12,5, ir pagal riziką įvertintos
pozicijos suma neviršija kredito išvestinės finansinės priemonės
suteikto užtikrinimo nominalios vertės, padaugintos iš 12,5. n-1 pozicijos, kurios neturi būti
sumuojamos, turi būti nustatomos remiantis principu, kad įtraukiamos
tos pozicijos, kurių kiekviena sukuria mažesnę pagal riziką
įvertintą pozicijos sumą nei bet kuri į sumavimą
įtraukta pozicija. Į
krepšelį įtrauktoms pozicijoms, kurių rizikos įvertinti
pagal IRB metodą įstaiga negali, taikomas 1 250 proc.
rizikos koeficientas.
9.                      
EBI parengia techninių reguliavimo
standartų projektus, kuriuose tiksliai nurodo sąlygas, kuriomis
įstaigos, priskirdamos rizikos koeficientus specializuoto skolinimo pozicijoms,
turi atsižvelgti į 5 dalies antroje pastraipoje nurodytus veiksnius.
EBI šiuos techninių reguliavimo
standartų projektus Komisijai pateikia iki 2014 m. gruodžio
31 d.
Komisijai suteikiami įgaliojimai priimti
pirmoje pastraipoje nurodytus techninius reguliavimo standartus Reglamento (ES)
Nr. 1093/2010 10–14 straipsniuose nustatyta tvarka.
149 straipsnis
Mažmeninių pozicijų pagal riziką
įvertintos pozicijų sumos
1.                      
Pagal riziką įvertintos mažmeninių
pozicijų sumos apskaičiuojamos pagal šią formulę:
Pagal riziką įvertinta pozicijos suma
= RW ∙ pozicijos vertė,
čia rizikos koeficientas RW
apskaičiuojamas taip:
i)       jei PD – 0, RW yra 0;
ii)       jei PD – 1, t. y. neįvykdytų pozicijų atveju ;
čia ELBE yra įstaigos
tiksliausias tikėtino nuostolio dėl neįvykdytos pozicijos
įvertis pagal 177 straipsnio 1 dalies h punktą;
iii)      jei , t. y. bet
kurios vertės atveju, išskyrus pagal i arba ii punktą
čia
N(x) –  standartinio normaliojo atsitiktinio kintamojo kumuliatyvinė
pasiskirstymo funkcija (t. y. tikimybė, kad normalusis atsitiktinis
kintamasis, kurio vidurkis lygus nuliui, o dispersija – vienetui, yra mažesnis
arba lygus x);
G (Z) –  standartinio normaliojo atsitiktinio kintamojo atvirkštinė
kumuliatyvinė pasiskirstymo funkcija (t. y. tokia x vertė, kad
N(x)= z);
R –       koreliacijos koeficientas, apskaičiuojamas taip:
2.                      
Pagal riziką įvertinta pozicijos suma
kiekvienai mažo ir vidutinio dydžio subjektų, apibrėžtų 142
straipsnio 5 dalyje, pozicijai, kurie atitinka 198 ir 212 straipsnių
reikalavimus, gali būti skaičiuojama pagal 148 punkto 3 dalį.
3.                      
Nekilnojamuoju turtu užtikrintoms mažmeninėms
pozicijoms 0,15 dydžio koreliacijos koeficientas R pakeičia dydį,
gaunamą pagal koreliacijos formulę, pateiktą 1 dalyje.
4.                      
Kriterijus atitinkančioms atnaujinamoms
mažmeninėms pozicijoms, kaip apibrėžta a–e punktuose, 0,04 dydžio
koreliacijos koeficientas pakeičia skaičių, gaunamą pagal
koreliacijos formulę, pateiktą 1 dalyje.
Pozicijos laikomos kriterijus atitinkančiomis
atnaujinamomis mažmeninėmis pozicijomis, jei atitinka šias sąlygas:
(a)         
tai fizinių asmenų pozicijos;
(b)         
pozicijos yra atnaujinamos, neužtikrintos ir joms
taikoma sąlyga, kad tiek, kiek jos nėra panaudojamos iš karto ir
besąlygiškai, yra įstaigos atšaukiamos. Šiomis aplinkybėmis atnaujinamos pozicijos apibrėžiamos kaip
pozicijos, kai klientų neapmokėtiems likučiams leidžiama
svyruoti atsižvelgiant į jų sprendimą skolintis ir skolą
grąžinti, laikantis įstaigos nustatyto limito. Nepanaudoti įsipareigojimai gali būti laikomi
besąlygiškai atšaukiamais, jei sąlygos leidžia įstaigai juos
visiškai atšaukti, laikantis vartotojų apsaugos ir susijusių
teisės aktų;
(c)         
portfelio sudėtinėje dalyje maksimali
pozicija vienam fiziniam asmeniui yra ne daugiau kaip 100 000 EUR;
(d)         
šioje dalyje pateikta koreliacijos formulė
taikoma tik tiems portfeliams, kuriems buvo būdingas mažas nuostolių
lygio nepastovumas, palyginti su jų vidutiniu nuostolių lygiu,
ypač mažų PD intervaluose;  
(e)         
pozicijos laikymas kriterijus atitinkančia
atnaujinama mažmenine pozicija yra suderinamas su portfelio sudėtinės
dalies pagrindinėmis rizikos ypatybėmis.
Užtikrintų kredito priemonių,
susijusių su sąskaita, į kurią pervedamas atlygis, atveju
nukrypstama nuo b punkte apibrėžtos sąlygos, jog pozicija turi
būti neužtikrinta. Šiuo atveju,
atliekant LGD įvertinimą, neatsižvelgiama į atgautas iš
užtikrinimo priemonės sumas.
Kompetentingos
institucijos peržiūri santykinį nuostolių lygio nepastovumą
kriterijus atitinkančiose atnaujinamose mažmeninėse portfelio
sudėtinėse dalyse bei visą kriterijus atitinkantį
atnaujinamą mažmeninį portfelį ir numato su kitomis
valstybėmis narėmis dalijasi informacija apie kriterijus
atitinkančių atnaujinamų mažmeninių portfelių
nuostolių lygių tipines ypatybes. 
5.                      
Įsigytos gautinos sumos gali būti
laikomos mažmeninėmis pozicijomis, jei atitinka 180 straipsnyje nustatytus
reikalavimus ir šias sąlygas:
(a)         
gautinas sumas įstaiga įsigijo iš
nesusijusių pardavėjų, kurie yra trečioji šalis, o jos
įsipareigojančiojo asmens pozicija gautinos sumos atžvilgiu neapima
pozicijų, kurias tiesiogiai ar netiesiogiai inicijuoja pati įstaiga;
(b)         
įsigytos gautinos sumos nustatomos taikant
rinkos sandorių tarp pardavėjo ir įsipareigojančiojo asmens
principą. Todėl
įmonių grupei priklausančių įmonių tarpusavyje
gautinos sumos bei sumos, gautinos pagal tarpusavio užskaitos principus tarp
įmonių, kurios perka ir parduoda viena kitai, šių kriterijų
neatitinka;
(c)         
įsigyjančioji įstaiga turi
reikalavimą į visas įplaukas iš įsigytų gautinų
sumų arba proporcingą jų dalį; taip pat
(d)         
įsigytų gautinų sumų portfelis
yra pakankamai diversifikuotas.
6.                      
Vidaus reitingais pagrįstoje pakeitimo
vertybiniais popieriais sistemoje įsigytoms gautinoms sumoms
grąžintini pirkimo diskontai, užtikrinimo priemonės ar dalinės
garantijos, kurios suteikia pirmojo nuostolio apsaugą nuostolių
dėl įsipareigojimų neįvykdymo atvejais, nuostolių
dėl sumažėjimo atvejais arba abiem atvejais, gali būti
vertinamos kaip pirmojo nuostolio pozicijos.
7.                      
Mišrioms įsigytų mažmeninių
gautinų sumų grupėms, kai įsigyjančios įstaigos
negali atskirti nekilnojamuoju turtu užtikrintų pozicijų ir kriterijus
atitinkančių atnaujinamų mažmeninių pozicijų nuo
kitų mažmeninių pozicijų, pasitelkiama mažmeninė rizikos
koeficiento funkcija, nustatanti didžiausią kapitalo poreikį toms
pozicijoms.
150 straipsnis
Pagal riziką įvertintos nuosavybės
vertybinių popierių pozicijų sumos
1.                      
Įstaigos pagal riziką įvertintas
nuosavybės vertybinių popierių pozicijų, išskyrus
pozicijas, kurios atskaitomos pagal antrą dalį arba kurioms taikomas
250 proc. rizikos koeficientas pagal 45 straipsnį, sumas nustato
naudodamos skirtingus 2, 3 ir 4 dalyse nurodytus metodus ir jas taiko
įvairiems portfeliams, kai įstaiga viduje taiko skirtingus metodus. Kai įstaiga taiko skirtingus metodus,
jos pasirinkimas daromas nuosekliai ir nėra nulemtas reguliacinio
arbitražo priežasčių.
Papildomas paslaugas teikiančių
įmonių nuosavybės vertybinių popierių pozicijos gali
būti įvertintos, atsižvelgiant į tai, kaip vertinamas kitas
nekreditinių įsipareigojimų turtas.
2.                      
Taikant paprastąjį rizikos
koeficientų metodą, pagal riziką įvertintos pozicijų
sumos apskaičiuojamos pagal šią formulę:
Rizikos koeficientas (RW) – 190 proc.
privataus kapitalo pozicijoms pakankamai diversifikuotuose portfeliuose.
Rizikos koeficientas (RW) – 290 proc.
nuosavybės vertybinių popierių pozicijoms, kuriomis prekiaujama
biržoje.
Rizikos koeficientas (RW) – 370 proc. visoms
kitoms nuosavybės vertybinių popierių pozicijoms.
Pagal riziką įvertinta pozicijos suma =
RW * pozicijos vertė.
Bankinėje knygoje apskaitomoms trumposiomis
piniginėms pozicijoms ir išvestinėms finansinėms priemonėms
leidžiama padengti ilgąsias tų pačių individualių
vertybinių popierių pozicijas su sąlyga, jei šios priemonės
aiškiai yra tam tikrų nuosavybės vertybinių popierių
pozicijų apdraudimo priemonės ir jei jos suteikia apsaugą dar
bent vieneriems metams. Kitos
trumpalaikės pozicijos vertintinos kaip ilgalaikės pozicijos,
priskiriant atitinkamą rizikos koeficientą kiekvienos pozicijos
absoliutinei vertei. Jei nesutampa
pozicijų terminai, taikomas 158 straipsnio 5 dalyje nustatytas
įmonių pozicijų metodas.
Įstaigos gali pripažinti netiesioginį
kredito užtikrinimą, gautą nuosavybės vertybinių
popierių pozicijai, remdamosi IV skyriuje aptartais metodais.
3.                      
Taikant PD/LGD metodą, pagal riziką
įvertintos pozicijų sumos apskaičiuojamos pagal 148 straipsnio 1
dalyje pateiktas formules. Jei
įstaigos neturi pakankamai informacijos, kad galėtų taikyti 174
straipsnyje pateiktą įsipareigojimų neįvykdymo
apibrėžtį, rizikos koeficientams taikomas 1,5 padidinimo daugiklis.
Atskirų pozicijų lygmeniu dydis, gautas
sudėjus tikėtino nuostolio sumą, padaugintą iš 12,5, ir
pagal riziką įvertintą pozicijos sumą, neturi viršyti
pozicijos vertės, padaugintos iš 12,5.
Įstaigos gali
pripažinti netiesioginį kredito užtikrinimą, gautą
nuosavybės vertybinių popierių pozicijai, remdamosi IV skyriuje
aptartais metodais. Tokiu atveju
taikomas draudimo teikėjo pozicijos LGD yra 90 proc. Privataus kapitalo nuosavybės
vertybinių popierių pozicijoms pakankamai diversifikuotuose
portfeliuose gali būti taikomas 65 proc. LGD. Tuo tikslu M yra 5 metai.
4.                      
Kai taikomas vidaus modelių metodas, pagal
riziką įvertinta pozicijos suma lygi galimam nuostoliui iš
įstaigos nuosavybės vertybinių popierių pozicijų,
nustatytam naudojant rizikos vertės (angl. value-at-risk) vidaus
modelius pagal 99 proc. kvantilio pasikliautinąjį
intervalą, taikomą skirtumui tarp ketvirčio pajamų ir
atitinkamo nerizikingo lygio, apskaičiuoto per ilgalaikės imties
laikotarpį, padaugintam iš 12,5. Pagal riziką įvertintos pozicijų sumos nuosavybės
vertybinių popierių portfelio lygmeniu negali būti mažesnės
už bendrą šių reikšmių sumą:
(a)         
pagal riziką įvertintų pozicijų
sumų, reikalaujamų pagal PD/LGD metodą; taip pat
(b)         
atitinkamų tikėtino nuostolio sumų,
padaugintų iš 12,5. 
a ir b punktuose nurodytos sumos
apskaičiuojamos pagal 161 straipsnio 1 dalyje nurodytas PD vertes ir
atitinkamas 161 straipsnio 2 dalyje nurodytas LGD vertes.
Įstaigos gali pripažinti netiesioginį
kredito užtikrinimą, gautą nuosavybės vertybinių
popierių pozicijai.
151 straipsnis
Pagal riziką įvertintos nuosavybės
vertybinių popierių pozicijų sumos
Pagal riziką įvertintos
pozicijų, kurios susidaro dėl įstaigos iš anksto
sumokėtų įmokų į pagrindinės sandorio šalies
įsipareigojimų neįvykdymo fondą, ir prekybinių pozicijų
su pagrindine sandorio šalimi sumos atitinkamai apskaičiuojamos pagal
296–300 straipsnius. 
152 straipsnis
Pagal riziką įvertintos kito nekreditinių
įsipareigojimų turto pozicijų sumos
Pagal riziką įvertintos kito
nekreditinių įsipareigojimų turto pozicijų sumos
apskaičiuojamos pagal šią formulę:
Pagal riziką įvertinta pozicijos
suma = 100 % · pozicijos vertė,
išskyrus šiuos atvejus:
(a)                   
pinigų kasoje ir pinigų ekvivalentų
straipsnių, taip pat aukso lydinių, laikomų nuosavose saugyklose
pozicijoms arba pozicijoms, užtikrintoms lydinių įsipareigojimais,
priskiriamas 0 proc. rizikos koeficientas;
(b)                   
kai poziciją sudaro likutinė turto, kuris
yra lizingo (finansinės nuomos) objektas, vertė, ji
apskaičiuojama taip:
,
čia t yra didesnis nei 1 ir artimiausias
likusios lizingo (finansinės nuomos) trukmės visų metų
skaičius.
3 poskirsnis
Pagal
riziką įvertintų pozicijų sumų apskaičiavimas
įsigytų gautinų sumų sumažėjimo rizikai padengti
153 straipsnis
Pagal riziką įvertintų pozicijų
sumų apskaičiavimas įsigytų gautinų sumų
sumažėjimo rizikai padengti
1.                      
Įsigytų gautinų sumų
pozicijų sumas, įvertintas atsižvelgiant į įsigytų
įmonių ir mažmeninių gautinų sumų sumažėjimo
riziką, įstaigos apskaičiuoja pagal 148 straipsnio 1 dalyje
pateiktą formulę. 
2.                      
Įstaigos nustato, kokius PD ir LGD parametrus
taikyti, pagal 4 skirsnį.  
3.                      
Pozicijos vertę įstaigos nustato pagal 5
skirsnį. 
4.                      
Taikant šį straipsnį M yra vieni metai. 
5.                      
Kompetentingos institucijos įstaigai netaiko
reikalavimų dėl įsigytų gautinų sumų
pozicijų sumų įvertinimo atsižvelgiant į įsigytų
įmonių ir mažmeninių gautinų sumų vertės
sumažėjimo riziką, jei įstaiga kompetentingai institucijai
tinkamu būdu įrodo, kad sumažėjimo rizika tai įstaigai yra
nereikšminga.
[1] Bazelio
bankų priežiūros komitetas – forumas, skirtas reguliariai bendradarbiauti bankų
priežiūros klausimais. Jo paskirtis –
skatinti ir stiprinti priežiūrą ir rizikos valdymo praktiką
visame pasaulyje. Komitetą sudaro Argentinos, Australijos,
Brazilijos, Kanados, Kinijos, Honkongo specialiojo administracinio regiono,
Indijos, Indonezijos, Japonijos, Korėjos, Meksikos, Rusijos, Saudo
Arabijos, Singapūro, Pietų Afrikos, Šveicarijos, Turkijos,
Jungtinių Valstijų ir ES valstybių narių: Belgijos, Prancūzijos, Vokietijos, Italijos,
Liuksemburgo, Nyderlandų, Ispanijos, Švedijos ir Jungtinės
Karalystės, atstovai. 
[2]               C(2011)4977.
[3] Visos politikos galimybės išsamiai
aptartos pridėtame poveikio vertinime.
[4] Tai, kokia atitinkamų tikslų dalis
įgyvendinama pagal šias galimybes.
[5] Tai, kokią tikslų dalį galima
įgyvendinti naudojant turimus išteklius.  
[6]               COM(2009) 501, COM(2009) 502,
COM(2009) 503.
[7]               OL C , p. .
[8]               http://www.g20.org/Documents/Fin_Deps_Fin_Reg_Annex_020409_-_1615_final.pdf.
[9]               OL L 177, 2006 6 30, p. 1.
[10]             OL L 177, 2006 6 30, p. 201.
[11]             OL L 331, 2010 12 15, p. 12.
[12]             OL L 372, 1986 12 31, p. 1.
[13]             OL L 193, 1983 7 18, p. 1.
[14]             OL L 243, 2002 9 11, p. 1.
[15]             COM(2010) 484 galutinis.
[16]             OL L 281, 1995 11 23, p. 31.
[17]             OL L 8, 2001 1 12, p. 1.
[18]             OL L 193, 1983 7 18, p. 1.
[19]              OL L 222, 1978 8 14, p. 11.
[20]             OL L 243, 2002 9 11, p. 1.
[21]             OL L 372, 1986 12 31, p. 1.
[22]             2002 m. gruodžio 16 d.
Europos Parlamento ir Tarybos direktyva 2002/87/EB dėl finansiniam
konglomeratui priklausančių kredito įstaigų, draudimo
įmonių ir investicinių firmų papildomos priežiūros
(OL L 35, 2003 2 11, p. 1).
[23]  OL L 02, 2009 11 17, p. 2.
3 skirsnis
Tikėtino nuostolio sumos
154 straipsnis
Vertinimas pagal pozicijos rūšį
1.                      
Skaičiuojant tikėtino nuostolio sumas,
kiekvienai pozicijai naudojami tie patys PD, LGD ir pozicijos vertės
įvesties dydžiai, kaip ir apskaičiuojant pagal riziką
įvertintas pozicijų sumas vadovaujantis 146 straipsniu. Kai
įstaigos taiko savus LGD įverčius neįvykdytoms pozicijoms,
tikėtinas nuostolis (EL) yra įstaigos tiksliausias EL įvertis
(ELBE) neįvykdytai pozicijai pagal 177 straipsnio
1 dalies h punktą.
2.                      
Pakeistų vertybiniais popieriais pozicijų
tikėtino nuostolio sumos apskaičiuojamos pagal 5 skyrių.
3.                      
Pozicijų, priklausančių
142 straipsnio 2 dalies g punkte nurodytai kito
nekreditinių įsipareigojimų turto pozicijų klasei,
tikėtino nuostolio suma yra lygi nuliui.
4.                      
147 straipsnyje nurodytų kolektyvinio
investavimo subjekto pozicijų tikėtino nuostolio sumos
apskaičiuojamos pagal šiame straipsnyje nurodytus metodus.
5.                      
Įmonių, įstaigų, centrinės
valdžios bei centrinių bankų pozicijų ir mažmeninių
pozicijų tikėtino nuostolio sumos apskaičiuojamos pagal šias
formules:
Tikėtinas nuostolis (EL) = PD × LGD
Tikėtino nuostolio suma = EL ×
pozicijos vertė
Kai įstaigos taiko savus LGD
įverčius neįvykdytoms pozicijoms (PD=1), EL yra ELBE,
įstaigos tiksliausias tikėtino nuostolio įvertis neįvykdytai
pozicijai pagal 177 straipsnio 1 dalies h punktą.
Pozicijoms, kurioms galioja 148 straipsnio
3 dalyje nurodytos sąlygos, EL yra 0.
6.                      
EL vertės specializuoto skolinimo pozicijoms,
kai įstaigos taiko 148 straipsnio 6 dalyje aprašytus rizikos
koeficientų priskyrimo metodus, priskiriamos pagal 2 lentelę.
 2 lentelė 
 Terminas iki sandorio galiojimo pabaigos || 1 kategorija || 2 kategorija || 3 kategorija || 4 kategorija || 5 kategorija 
 Mažiau kaip 2,5 metų || 0 % || 0,4 % || 2,8 % || 8 % || 50 % 
 2,5 metų ar daugiau || 0,4 % || 0,8 % || 2,8 % || 8 % || 50 % 
7.                      
Tikėtino nuostolio sumos nuosavybės
vertybinių popierių pozicijoms, kai pagal riziką įvertintos
pozicijų sumos apskaičiuojamos pagal paprastąjį rizikos
koeficientų metodą, apskaičiuojamos pagal šią formulę:
Tikėtino nuostolio suma = EL ×
pozicijos vertė
EL vertės yra tokios:
Tikėtinas nuostolis (EL) = 0,8 %
privataus kapitalo nuosavybės vertybinių popierių pozicijoms
pakankamai diversifikuotuose portfeliuose.
Tikėtinas nuostolis (EL) = 0,8 %
nuosavybės vertybinių popierių pozicijoms, kuriomis prekiaujama
biržoje.
Tikėtinas nuostolis (EL) = 2,4 % visoms
kitoms nuosavybės vertybinių popierių pozicijoms.
8.                      
Tikėtino nuostolio sumos nuosavybės
vertybinių popierių pozicijoms, kai pagal riziką įvertintos
pozicijų sumos apskaičiuojamos pagal PD/LGD metodą, apskaičiuojamos
pagal tokias formules:
Tikėtinas nuostolis (EL) = PD × LGD
Tikėtino nuostolio suma = EL ×
pozicijos vertė
9.                      
Tikėtino nuostolio sumos nuosavybės
vertybinių popierių pozicijoms, kai pagal riziką įvertintos
pozicijų sumos apskaičiuojamos pagal vidaus modelių metodą,
yra 0 %.
10.                  
Tikėtino nuostolio sumos įsigytų
gautinų sumų sumažėjimo rizikai apskaičiuojamos pagal
šią formulę:
Tikėtinas nuostolis (EL) = PD × LGD
Tikėtino nuostolio suma = EL ×
pozicijos vertė
11.                  
Pozicijoms, atsirandančioms iš ne biržos išvestinių
finansinių priemonių, įstaiga, kuri apskaičiuoja pagal
riziką įvertintas pozicijų sumas vadovaudamasi šiuo skyriumi,
gali sumažinti atitinkamos užskaitos grupės tikėtino nuostolio sumas
iš jų atimdama tos užskaitos grupės kredito vertinimo koregavimo
sumą, kurią įstaiga jau yra pripažinusi nurašyta. Gauta
tikėtino nuostolio suma negali būti mažesnė už nulį.
155 straipsnis
Tikėtino nuostolio sumų vertinimas
Įstaigos atima pagal 154 straipsnio
2, 3 ir 7 dalis apskaičiuotas tikėtino nuostolio sumas iš
koregavimų pagal bendrąją ir specifinę kredito riziką,
susijusių su šiomis pozicijomis. Įsigytų balansinių
pozicijų, esant įsipareigojimų neįvykdymui, diskontai pagal
162 straipsnio 1 dalį vertinami taip pat kaip koregavimai pagal
specifinę kredito riziką. Su pozicijų verte, esant
įsipareigojimų neįvykdymui, susiję koregavimai pagal
specifinę kredito riziką nenaudojami kitų pozicijų
tikėtinam nuostoliui padengti. Tikėtino nuostolio sumos pakeistoms
vertybiniais popieriais pozicijoms ir su šiomis pozicijomis susiję
koregavimai pagal bendrąją ir specifinę kredito riziką
į šį skaičiavimą neįtraukiami.
4 skirsnis
PD, LGD ir terminas
1 poskirsnis
Įmonių, įstaigų, centrinės valdžios ir centrinių
bankų pozicijos
156 straipsnis
Įsipareigojimų neįvykdymo tikimybė (PD)
1.                      
Įmonės ar įstaigos pozicijos PD yra
mažiausiai 0,03 %.
2.                      
Įsigytoms įmonių gautinoms sumoms,
kai įstaiga negali įvertinti PD arba įstaigos PD
įverčiai neatitinka 6 skirsnyje išdėstytų
reikalavimų, šių pozicijų PD nustatoma pagal tokius metodus:
a)            
didesnio prioriteto pretenzijoms į
įsigytas įmonių gautinas sumas PD yra lygi įstaigos EL
įverčiui, padalytam iš LGD toms gautinoms sumoms;
b)            
subordinuotoms pretenzijoms į įsigytas
įmonių gautinas sumas PD yra lygi įstaigos EL įverčiui;
c)            
įstaiga, kuriai
kompetentinga institucija leido taikyti savus LGD įverčius
įmonių pozicijoms pagal 138 straipsnį ir kuri gali
išskaidyti savo EL įverčius įsigytoms įmonių gautinoms
sumoms į PD ir LGD tokiu būdu, kurį kompetentinga institucija
laiko patikimu, gali taikyti taip išskaidžius gautą PD įvertį.
3.                      
Įsipareigojančiųjų asmenų
PD įsipareigojimo neįvykdymo atveju yra 100 %.
4.                      
Įstaigos gali atsižvelgti į
netiesioginį kredito užtikrinimą PD vertėje
pagal 4 skyriaus nuostatas. Esant gautinų sumų sumažėjimo
rizikai, kartu su 197 straipsnio 1 dalies g punkte nurodytais
užtikrinimo teikėjais gali būti pripažintas įsigytų
gautinų sumų pardavėjas, jei tenkinamos šios sąlygos:
a)      įmonė turi pripažintos ECAI
kredito rizikos vertinimą, kurį Europos bankininkystės
institucija (EBI) nustatė esant sietiną su 3 ar aukštesniu kredito
kokybės žingsniu pagal įmonių pozicijų rizikos vertinimo
taisykles, nustatytas 2 skyriuje;
b)      kai įstaigos pagal riziką
įvertintas pozicijų sumas ir tikėtinų nuostolių sumas
skaičiuoja taikydamos IRB metodą, įmonė neturi pripažintos
ECAI kredito rizikos vertinimo ir reitinguojama kaip įmonė, kuriai
būdinga įsipareigojimų neįvykdymo tikimybė (PD),
lygiavertė tikimybei, siejamai su ECAI pateiktais kredito rizikos
vertinimais, kuriuos EBI nustatė kaip sietinus su 3 ar aukštesniu kredito
kokybės žingsniu pagal įmonių pozicijų rizikos vertinimo
taisykles, nustatytas 2 skyriuje.
5.                      
Įstaigos, naudojančios savus LGD įverčius, gali pripažinti netiesioginį kredito
užtikrinimą, pakoreguodamos PD pagal 157 straipsnio 3 dalį.
6.                      
Vertinant įsigytų įmonių
gautinų sumų sumažėjimo riziką, PD nustatoma lygi
įstaigos įsigytų gautinų sumų sumažėjimo rizikos
EL įverčiui. Įstaiga, kuriai pagal 138 straipsnį
kompetentinga institucija leido taikyti savus LGD įverčius įmonių
pozicijoms ir kuri gali išskaidyti savo įsigytų įmonių
gautinų sumų sumažėjimo rizikos EL įverčius į PD
ir LGD tokiu būdu, kurį kompetentinga institucija laiko patikimu,
gali taikyti taip išskaidžius gautą PD įvertį. Įstaigos
gali pripažinti netiesioginį kredito užtikrinimą PD vertėje pagal
4 skyriaus nuostatas. Esant gautinų sumų sumažėjimo
rizikai, kartu su 197 straipsnio 1 dalies g punkte nurodytais
užtikrinimo teikėjais gali būti pripažintas įsigytų
gautinų sumų pardavėjas, jei tenkinamos 4 dalyje nustatytos
sąlygos.
7.                      
Nukrypstant nuo 197 straipsnio 1 dalies
g punkto, 4 dalyje nustatytas sąlygas atitinkančios
įmonės gali būti pripažintos tinkamomis.
Įstaiga, kuriai pagal 138 straipsnį
kompetentinga institucija leido taikyti savus LGD įverčius
įsigytų įmonių gautinų sumų sumažėjimo
rizikai, gali pripažinti netiesioginį kredito užtikrinimą
pakoreguodama PD pagal 157 straipsnio 3 dalį.
157 straipsnis
Nuostolis dėl įsipareigojimų neįvykdymo (LGD)
1.                      
Įstaigos taiko šias LGD vertes pagal
146 straipsnio 8 dalį:
a)      didesnio prioriteto pozicijoms be tinkamos
užtikrinimo priemonės – 45 %;
b)      subordinuotoms pozicijoms be tinkamos užtikrinimo
priemonės – 75 %;
c)      įstaigos gali pripažinti
tiesioginį ir netiesioginį kredito užtikrinimą LGD vertėje pagal 4 skyrių;
d)      padengtoms obligacijoms, kaip
apibrėžta 124 straipsnyje, gali būti priskirta 11,25 % LGD
vertė;
e)      didesnio prioriteto įsigytų
įmonių gautinų sumų pozicijoms, kai įstaigos PD
įverčiai neatitinka 6 skirsnyje nustatytų reikalavimų, –
45 %;
f)       subordinuotoms įsigytų
įmonių gautinų sumų pozicijoms, kai įstaiga negali
įvertinti PD arba įstaigos PD įverčiai neatitinka 6 skirsnyje
nustatytų reikalavimų, – 100 %;
g)      įsigytų įmonių
gautinų sumų sumažėjimo rizikai – 75 %.
2.                      
Vertinant gautinų sumų sumažėjimo ir
įsipareigojimų neįvykdymo riziką, jei kompetentinga
institucija įstaigai leido taikyti savus LGD įverčius
įmonių pozicijoms pagal 138 straipsnį ir jei įstaiga
gali išskaidyti savus EL įverčius įsigytoms įmonių
gautinoms sumoms į PD ir LGD tokiu būdu, kurį kompetentinga
institucija laiko patikimu, įsigytoms įmonių gautinoms sumoms
galima taikyti LGD įvertį.
3.                      
Jei kompetentinga institucija įstaigai leido
taikyti savus LGD įverčius įmonių, įstaigų,
centrinės valdžios ir centrinių bankų pozicijoms pagal
138 straipsnį, netiesioginis kredito užtikrinimas, kompetentingoms
institucijoms leidus, pagal 6 skirsnio reikalavimus gali būti
pripažintas pakoreguojant PD arba LGD. Įstaiga garantuotoms pozicijoms
negali priskirti pakoreguoto PD ar LGD taip, kad pakoreguotas rizikos
koeficientas būtų mažesnis už palyginamos tiesioginės garanto
pozicijos rizikos koeficientą.
4.                      
Įmonėms, nurodytoms 148 straipsnio
3 dalyje, užtikrinimo teikėjo palyginamos tiesioginės pozicijos
LGD turi būti arba garanto, arba įsipareigojančiojo asmens
neapdraustos priemonės LGD priklausomai nuo to, ar nuo garanto, ar nuo
įsipareigojančiojo asmens finansinės padėties,
atsižvelgiant į turimus įrodymus ir garantijos struktūrą,
priklausytų grąžintina suma ir garanto, ir
įsipareigojančiojo asmens įsipareigojimų neįvykdymo
atveju apdrausto sandorio galiojimo metu.
158 straipsnis
Terminas
1.                      
Įstaigos, negavusios leidimo taikyti įmonių, įstaigų ar centrinės valdžios ir
centrinių bankų pozicijoms savų LGD ir savo perskaičiavimo veiksnio,
priskiria pozicijoms, kurios atsiranda dėl atpirkimo sandorių,
vertybinių popierių ar biržos prekių skolinimo arba skolinimosi
sandorių, 0,5 metų termino vertę (M), o visoms kitoms pozicijoms
– 2,5 metų M.
Kitu atveju, kai kompetentingos institucijos
suteikia 138 straipsnyje nurodytą leidimą,
jos nusprendžia, ar įstaiga privalo taikyti kiekvienai pozicijai tokį
M, kaip nurodyta 2 dalyje.
2.                      
Įstaigos, kurioms kompetentinga institucija
leido taikyti įmonių, įstaigų ar
centrinės valdžios ir centrinių bankų pozicijoms savus LGD ir
savus perskaičiavimo veiksnius pagal 138 straipsnį, kiekvienai
iš šių pozicijų apskaičiuoja M taip, kaip nurodyta
a–e papunkčiuose ir laikydamosi 3–5 dalių. Visais atvejais
M neviršija 5 metų:
a)      priemonei pagal pinigų srautų
planą M apskaičiuojamas pagal šią formulę:
kur CFt žymi pinigų srautus
(pagrindinę sumą, palūkanų mokėjimus ir įmokas),
kuriuos įsipareigojantysis asmuo pagal sutartį įsipareigoja
mokėti t laikotarpiu;
b)      išvestinėms finansinėms
priemonėms, kurioms taikomas pagrindinis užskaitos sandoris, M yra lygus
pozicijos termino iki sandorio galiojimo pabaigos svertiniam vidurkiui ir yra
bent 1 metai, o įvertinant terminą naudojama kiekvienos pozicijos
tariamoji suma;
c)      pozicijoms, kurios atsiranda dėl
visiškai ar beveik visiškai užtikrintų išvestinių finansinių
priemonių (išvardytų II priede) sandorių arba dėl visiškai
ar beveik visiškai užtikrintų garantinės įmokos skolinimo
sandorių, kuriems taikomas pagrindinis užskaitos sandoris, M yra lygus
sandorio termino iki jo galiojimo pabaigos svertiniam vidurkiui ir yra bent 10 dienų;
d)      pozicijoms, kurios atsiranda dėl
atpirkimo sandorių, vertybinių popierių ar biržos prekių
skolinimo arba skolinimosi sandorių, kuriems taikomas pagrindinis užskaitos
sandoris, M yra lygus sandorio termino iki jo galiojimo pabaigos svertiniam
vidurkiui ir yra bent 5 dienos. Įvertinant terminą naudojama
kiekvieno sandorio tariamoji suma;
e)      jei įstaigai pagal
138 straipsnį kompetentinga institucija leido taikyti savus PD
įverčius įsigytoms įmonių gautinoms sumoms,
panaudotų sumų M turi būti lygus įsigytų gautinų
sumų pozicijos terminų svertiniam vidurkiui ir turi būti bent 90
dienų. Ta pati M vertė taip pat taikoma nepanaudotoms sumoms pagal
įsipareigotą pirkimo priemonę, kai ta priemonė apima
galiojančias sąlygas, priežastis taikyti išankstinę
amortizaciją ar kitas ypatybes, kurios apsaugo
įsigyjančiąją įstaigą nuo reikšmingo
būsimų gautinų sumų, kurias reikalaujama įsigyti per
priemonės terminą, kokybės pablogėjimo. Jei nėra
tokios veiksmingos apsaugos, nepanaudotų sumų M turi būti
apskaičiuojamas kaip anksčiausios datos pagal pirkimo sutartį
galimos gautinos sumos termino ir pirkimo priemonės likusio termino suma
ir yra bent 90 dienų;
f)       bet kuriai kitai šiame punkte
nepaminėtai priemonei arba kai įstaiga negali apskaičiuoti M,
kaip nurodyta a punkte, M yra ilgiausias likęs laikotarpis (metais), per
kurį įsipareigojančiajam asmeniui leidžiama visiškai
įvykdyti savo sutartinius įsipareigojimus, ir yra bent 1 metai;
g)      įstaigų, pozicijų
vertėms skaičiuoti naudojančių vidaus modelio metodą,
kuris nurodytas 6 skyriaus 6 skirsnyje, pozicijų, kurioms jos
taiko šį metodą ir kurių anksčiausios datos sandorio užskaitos
grupėje terminas yra ilgesnis nei vieni metai, M skaičiuojamas pagal
toliau pateiktą formulę:
Čia:
 = fiktyvus kintamasis, kurio vertė ateities laikotarpiu tk
yra lygi 0, jei tk > 1 metai, arba 1, jei tk
≤ 1 metai;
 = tikėtina pozicija ateities laikotarpiu tk;
 = faktinė tikėtina pozicija ateities laikotarpiu tk;
 = nerizikingas diskonto koeficientas ateities laikotarpiui tk;
h)      įstaiga, naudojanti vidaus
modelį vienpusio kredito vertinimo koregavimui (CVA)
apskaičiuoti, kompetentingoms institucijoms leidus, kaip M gali naudoti
pagal vidaus modelį apskaičiuotą faktinę kredito
trukmę.
Pagal 2 dalį užskaitos grupėms,
kurių pradinis sandorių terminas yra trumpesnis nei vieni metai,
taikoma a punkte nurodyta formulė;
i)       įstaigų, pozicijų
vertėms skaičiuoti naudojančių vidaus modelio metodą,
nurodytą 6 skyriaus 6 skirsnyje, kurioms leista taikyti vidaus
modelį skolos finansinių priemonių, kuriomis prekiaujama,
pozicijų specifinei rizikai pagal trečios dalies
IV antraštinės dalies 5 skyrių, M yra 1 metai pagal
148 straipsnio 1 dalyje nurodytą formulę, jeigu
įstaiga kompetentingoms institucijoms gali įrodyti, kad jos vidaus
modelis, taikomas skolos finansinių priemonių, kuriomis prekiaujama,
pozicijų specifinei rizikai pagal 373 straipsnį, apima
reitingų pasikeitimo poveikį;
j)       pagal 148 straipsnio
3 dalį M yra kredito apsaugos efektyvusis terminas, kuris trunka bent
1 metus.
3.                      
Kai dokumentuose reikalaujama kasdienio
garantinės įmokos perskaičiavimo ir kasdienio perkainojimo ir
kai juose numatytos nuostatos, leidžiančios nedelsiant realizuoti ar
sumažinti užtikrinimo priemonę įsipareigojimų neįvykdymo
atvejais arba neperskaičiavus garantinės įmokos, M yra bent
viena diena:
a)      II priede išvardytoms visiškai ar
beveik visiškai užtikrintoms išvestinėms finansinėms priemonėms;
b)      visiškai ar beveik visiškai užtikrintiems
garantinės įmokos skolinimo sandoriams;
c)      atpirkimo, vertybinių popierių
ar biržos prekių skolinimo arba skolinimosi sandoriams.
Be to, kriterijus atitinkančių
trumpalaikių pozicijų, kai įstaigos nuolat nefinansuoja
įsipareigojančiojo asmens, M yra mažiausiai viena diena. Kriterijus
atitinkančios trumpalaikės pozicijos apima:
a)      įstaigų pozicijas,
atsirandančias įvykdžius įsipareigojimus užsienio valiuta;
b)      savaime pasibaigiančius trumpalaikio
prekybos finansavimo sandorius, importo bei eksporto akredityvus ir panašius
sandorius, iki kurių galiojimo pabaigos liko ne daugiau kaip metai;
c)      pozicijas, atsirandančias atsiskaičius
už perkamus ir parduodamus vertybinius popierius per įprastą
įvykdymo laikotarpį arba dvi darbo dienas;
d)      pozicijas, atsirandančias dėl
atsiskaitymų grynaisiais pinigais elektroniniu pavedimu ir
atsiskaitymų pagal elektroninio mokėjimo sandorius bei išankstinio
išlaidų apmokėjimo, įskaitant kredito perviršius dėl
žlugusių sandorių, kurie galioja ne ilgiau kaip trumpą
nustatytą laikotarpį – sutartą darbo dienų
skaičių.
4.                      
Sąjungoje esančių įmonių,
kurių konsoliduoti pardavimai ir konsoliduotas turtas yra mažiau kaip
500 mln. EUR vertės, pozicijoms įstaigos gali pasirinkti
nuosekliai taikyti 1 dalyje nustatytą M, užuot taikiusios
2 dalį. Įmonėms, kurios yra daugiausia nespekuliacinio
gyvenamosios paskirties nekilnojamojo turto savininkės ir nuomotojos,
įstaigos vietoj 500 mln. EUR gali nustatyti
1 000 mln. EUR turto reikalavimą.
5.                      
Terminų nesutapimai vertinami 4 skyriuje
nurodytu būdu.
2 poskirsnis
Mažmeninės pozicijos
159 straipsnis
Įsipareigojimų neįvykdymo tikimybė
1.                      
Pozicijos PD yra ne mažesnė kaip 0,03 %.
2.                      
Įsipareigojančiųjų asmenų
PD arba, kai taikomas įsipareigojimų metodas, pozicijų esant įsipareigojimų
neįvykdymui PD yra lygi 100 %.
3.                      
Vertinant įsigytų gautinų sumų
sumažėjimo riziką PD nustatoma lygi gautinų sumų
sumažėjimo rizikos EL įverčiams. Jeigu įstaiga gali
išskaidyti savo EL įverčius, taikomus įsigytų gautinų
sumų sumažėjimo rizikai, į PD ir LGD tokiu būdu, kurį
kompetentingos institucijos laiko patikimu, galima taikyti PD įvertį.
4.                      
Į netiesioginį kredito užtikrinimą
galima atsižvelgti pakoreguojant PD pagal 160 straipsnio 2 dalį.
Vertinant gautinų sumų sumažėjimo riziką, kartu su 197 straipsnio
1 dalies g punkte nurodytais užtikrinimo teikėjais gali
būti pripažintas įsigytų gautinų sumų pardavėjas,
jei tenkinamos 156 straipsnio 4 dalyje nustatytos sąlygos.
160 straipsnis
Nuostolis dėl įsipareigojimų neįvykdymo (LGD)
1.                      
Įstaigos pateikia savus LGD
įverčius, atsižvelgdamos į reikalavimus, kaip nurodyta
6 skirsnyje, ir gavusios kompetentingų institucijų leidimą
pagal 138 straipsnį. Įsigytų gautinų sumų sumažėjimo
rizikai naudojama 75 % LGD vertė. Jeigu įstaiga gali patikimu
būdu išskaidyti savo EL įverčius, taikomus įsigytų
gautinų sumų sumažėjimo rizikai, į PD ir LGD, ji gali
naudoti savo LGD įvertį.
2.                      
Netiesioginis kredito užtikrinimas gali būti
pripažintas atitinkančiu reikalavimus, pakoreguojant PD ar LGD
įverčius, kad jie atitiktų reikalavimus, kaip nurodyta
179 straipsnio 1, 2 ir 3 dalyse, ir gavus kompetentingų
institucijų leidimą dėl atskiros pozicijos arba dėl
pozicijų grupės. Įstaiga garantuotoms pozicijoms negali
priskirti pakoreguoto PD ar LGD taip, kad pakoreguotas rizikos koeficientas
būtų mažesnis už palyginamos tiesioginės garanto pozicijos
rizikos koeficientą.
3.                      
Taikant 149 straipsnio 2 dalį
užtikrinimo teikėjo palyginamos tiesioginės pozicijos LGD turi
būti arba garanto, arba įsipareigojančiojo asmens neapdraustos
priemonės LGD priklausomai nuo to, ar nuo garanto, ar nuo
įsipareigojančiojo asmens finansinės padėties,
atsižvelgiant į turimus įrodymus ir garantijos struktūrą,
priklausytų grąžintina suma ir garanto, ir
įsipareigojančiojo asmens įsipareigojimų neįvykdymo
atveju apdrausto sandorio galiojimo metu.
4.                      
Visų mažmeninių pozicijų, kurios
užtikrintos nuosavomis gyvenamosiomis patalpomis ir kurioms netaikomos
centrinės valdžios garantijos, pozicijos svertinis LGD vidurkis neturi
būti mažesnis nei 10 %.
Visų mažmeninių pozicijų, kurios
užtikrintos komercinės paskirties nekilnojamuoju turtu ir kurioms
netaikomos centrinės valdžios garantijos, pozicijos svertinis LGD vidurkis
neturi būti mažesnis nei 15 %.
3 poskirsnis
Nuosavybės vertybinių popierių pozicijos, kurioms taikomas
PD/LGD metodas
161 straipsnis
Nuosavybės vertybinių popierių pozicijos, kurioms taikomas
PD/LGD metodas
1.                      
PD nustatomos pagal įmonių pozicijoms
taikomus metodus.
Taikomos šios minimalios PD vertės:
a)      0,09 % nuosavybės
vertybinių popierių pozicijoms, kuriomis prekiaujama biržoje, kai
investicija yra ilgalaikio bendradarbiavimo su klientu rezultatas;
b)      0,09 % nuosavybės
vertybinių popierių pozicijoms, kuriomis neprekiaujama biržoje, kai
investicijų grąža grindžiama reguliariais ir periodiniais pinigų
srautais, kurių šaltiniai yra kiti nei kapitalo prieaugis;
c)      0,40 % nuosavybės
vertybinių popierių pozicijoms, kuriomis prekiaujama biržoje,
įskaitant kitas trumpalaikes pozicijas, kaip nurodyta 150 straipsnio
2 dalyje;
d)      1,25 % visoms kitoms nuosavybės
vertybinių popierių pozicijoms, įskaitant kitas trumpalaikes
pozicijas, kaip nurodyta 150 straipsnio 2 dalyje.
2.                      
Privataus kapitalo nuosavybės vertybinių
popierių pozicijoms pakankamai diversifikuotuose portfeliuose gali
būti priskiriamas 65 % LGD. Visoms kitoms tokioms pozicijoms
priskiriamas 90 % LGD.
3.                      
Visoms pozicijoms priskiriamas M yra 5 metai.
5 skirsnis
Pozicijos vertė
162 straipsnis
Įmonių, įstaigų, centrinės valdžios ir centrinių
bankų pozicijos ir mažmeninės pozicijos
1.                      
Jei nenurodyta kitaip, balansinių
pozicijų vertė yra apskaitinė vertė, apskaičiuota
neatsižvelgiant į jokius koregavimus pagal kredito riziką.
Ši taisyklė taip pat taikoma turtui,
įsigytam už kitokią kainą nei grąžintina suma.
Įsigyto turto atveju grąžintinos sumos
ir įstaigų balanse perkant turtą parodytos apskaitinės
vertės, gautos pritaikius koregavimus pagal specifinę kredito
riziką, skirtumas yra laikomas diskontu, jei grąžintina suma yra
didesnė, ir priemoka, jei ta suma yra mažesnė.
2.                      
Kai įstaigos atpirkimo sandoriams arba
vertybinių popierių ar biržos prekių skolinimo arba skolinimosi
sandoriams taiko pagrindinio užskaitos sandorio principus, pozicijos vertė
apskaičiuojama pagal 4 skyrių.
3.                      
Balansinei paskolų ir indėlių užskaitai
įstaigos taiko 4 skyriuje nurodytus pozicijos vertės
apskaičiavimo metodus.
4.                      
Išperkamosios nuomos pozicijos vertė yra lygi
diskontuotoms minimalioms išperkamosios nuomos įmokoms. Minimalios
išperkamosios nuomos įmokos yra mokėjimai per išperkamosios nuomos
laikotarpį, kuriuos nuomininkas privalo ar gali įgyti pareigą
mokėti, ir bet kokia palanki įsigijimo teisė (t. y.
teisė, kuria greičiausiai bus pasinaudota). Jeigu iš kitos šalies,
kuri nėra nuomininkė, gali būti pareikalauta sumokėti su
nuomojamo turto likutine verte susijusią įmoką ir ši
mokėjimo prievolė atitinka 197 straipsnio sąlygas dėl
užtikrinimo teikėjų pripažinimo ir 208 straipsnio reikalavimus
dėl kitų garantijų tipų pripažinimo, į tokią
mokėjimo prievolę gali būti atsižvelgta kaip į
netiesioginį kredito užtikrinimą pagal 4 skyrių.
5.                      
II priede išvardytų straipsnių
pozicijos vertė apskaičiuojama pagal 6 skyriuje išdėstytus
metodus ir neatsižvelgiant į jokius koregavimus pagal kredito riziką.
6.                      
Apskaičiuojant įsigytų gautinų
sumų pagal riziką įvertintas pozicijų sumas, pozicijos
vertė yra lygi 1 dalyje nurodytai vertei atėmus nuosavų
lėšų poreikį, atsižvelgiant į sumos sumažėjimo riziką
prieš kredito rizikos mažinimą.
7.                      
Kai pozicija yra vertybinių popierių arba
biržos prekių, parduotų, pateiktų ar paskolintų pagal
atpirkimo sandorius, vertybinių popierių ar biržos prekių
skolinimo arba skolinimosi sandorius, ilgalaikius mokėjimų sandorius
ir garantinės įmokos skolinimo sandorius, formos, pozicijos vertė
yra lygi vertybinių popierių arba biržos prekių vertei,
nustatomai pagal 94 straipsnį. Kai taikomas išsamusis finansinės
užtikrinimo priemonės metodas, aprašytas 218 straipsnyje, pozicijos
vertė padidinama tuos vertybinius popierius arba biržos prekes atitinkančiu
nepastovumo koregavimu, kaip aprašyta tame straipsnyje. Atpirkimo,
vertybinių popierių ar biržos prekių skolinimo arba skolinimosi,
ilgalaikių mokėjimų ir garantinės įmokos skolinimo
sandorių pozicijos vertė gali būti nustatoma pagal
6 skyrių arba 215 straipsnio 2 dalį.
8.                      
Pozicijos vertė šiems straipsniams
apskaičiuojama kaip įsipareigota, bet nepanaudota suma, padauginta iš
perskaičiavimo veiksnio. Įstaigos taiko šiuos perskaičiavimo veiksnius
pagal 146 straipsnio 8 dalį:
a)      kredito linijoms, kurias įstaiga
gali bet kuriuo metu besąlygiškai atšaukti be išankstinio perspėjimo
arba kuriose numatytas automatinis atšaukimas dėl skolininko kreditingumo
pablogėjimo, taikomas 0 % perskaičiavimo veiksnys. Kad
galėtų taikyti 0 % perskaičiavimo veiksnį,
įstaigos aktyviai stebi įsipareigojančiojo asmens finansinę
padėtį, o jų vidaus kontrolės sistemomis užtikrinama
galimybė iš karto pastebėti įsipareigojančiojo asmens
kredito kokybės pablogėjimą. Nepanaudotos kredito linijos gali
būti laikomos besąlygiškai atšaukiamomis, jei sąlygos leidžia
įstaigai jas visiškai atšaukti, laikantis vartotojų apsaugos ir
susijusių teisės aktų;
b)      trumpalaikiams akredityvams,
atsirandantiems dėl prekių judėjimo, ir juos išduodančios,
ir patvirtinančios įstaigos taiko 20 % perskaičiavimo veiksnį;
c)      nepanaudotiems pirkimo
įsipareigojimams, skirtiems atnaujinamoms įsigytoms gautinoms sumoms,
kurie gali būti besąlygiškai atšaukiami arba kuriais numatyta, kad
juos įstaiga gali iš esmės bet kuriuo metu atšaukti automatiniu
būdu be išankstinio perspėjimo, taikomas 0 % perskaičiavimo
veiksnys. Kad galėtų taikyti 0 % perskaičiavimo veiksnį,
įstaiga aktyviai stebi įsipareigojančiojo asmens finansinę
padėtį, o jos vidaus kontrolės sistemomis užtikrinama
galimybė iš karto pastebėti įsipareigojančiojo asmens
kredito kokybės pablogėjimą;
d)      kitoms kredito linijoms, skolinimosi
vekselių išleidimo galimybėms (NIF) ir vidutinės trukmės
skolinimosi euroobligacijų rinkoje galimybėms (RUF) taikomas
75 % perskaičiavimo veiksnys;
e)      įstaigos, kurios atitinka
6 skirsnyje aprašytus reikalavimus, taikomus perskaičiavimo veiksnių
savų įverčių naudojimui, kompetentingoms institucijoms
leidus, perskaičiavimo veiksnių savus įverčius gali taikyti
įvairioms produktų grupėms, kaip numatyta a–d punktuose.
9.                      
Kai įsipareigojimas paremtas kito
įsipareigojimo pratęsimu, taikomas mažesnysis iš dviejų
perskaičiavimo veiksnių, siejamų su atskiru įsipareigojimu.
10.                  
Visų kitų 1–8 punktuose
nepaminėtų nebalansinių straipsnių pozicijos vertė
sudaro tokį jos vertės procentą:
a)      100 % – didelės rizikos
straipsniai;
b)      50 % – vidutinės rizikos
straipsniai;
c)      20 % – vidutinės (mažos)
rizikos straipsniai ir
d)      0 % – mažos rizikos straipsniai.
Taikant šią dalį nebalansiniai
straipsniai sugrupuojami pagal I priede nurodytas rizikos kategorijas.
163 straipsnis
Nuosavybės vertybinių popierių pozicijos
1.                      
Nuosavybės vertybinių popierių
pozicijų vertė yra apskaitinė vertė, gauta pakoregavus
pagal specifinę kredito riziką.
2.                      
Nebalansinių nuosavybės vertybinių
popierių pozicijų vertė yra jų nominalioji vertė,
sumažinta pakoregavus pagal šios pozicijos specifinę kredito riziką.
164 straipsnis
Kitas nekreditinių įsipareigojimų turtas
Kito nekreditinių
įsipareigojimų turto pozicijų vertė yra apskaitinė
vertė, gauta pakoregavus pagal specifinę kredito riziką.
6 skirsnis
IRB metodo taikymo reikalavimai
1 poskirsnis
Reitingų sistemos
165 straipsnis
Bendrieji principai
1.                      
Jei įstaiga taiko daugialypes reitingų
sistemas, įsipareigojančiojo asmens ar sandorio priskyrimas
reitingų sistemai patvirtinamas dokumentais ir taikomas geriausiai rizikos
lygį atitinkančiu būdu.
2.                      
Priskyrimo kriterijai ir procesai reguliariai
peržiūrimi, siekiant nustatyti, ar jie tebėra tinkami dabartiniam
portfeliui ir išorės sąlygoms.
3.                      
Jei įstaiga taiko tiesioginius rizikos
parametrų įverčius, jie gali būti laikomi tolydžios reitingų
skalės rangų rezultatais.
166 straipsnis
Reitingų sistemų struktūra
1.                      
Įmonių, įstaigų, centrinės
valdžios ir centrinių bankų pozicijų reitingų sistemų
struktūra atitinka šiuos reikalavimus:
a)      reitinguojant atsižvelgiama į
įsipareigojančiojo asmens ir sandorio rizikos ypatybes;
b)      reitinguojant taikoma
įsipareigojančiojo asmens reitingų skalė, pagal kurią
kiekybiškai vertinama tik įsipareigojančiojo asmens
įsipareigojimų neįvykdymo rizika. Įsipareigojančiojo
asmens reitingų skalę sudaro mažiausiai 7 rangai įsipareigojimus
vykdantiems įsipareigojantiesiems asmenims ir vienas rangas
įsipareigojimų nevykdantiems įsipareigojantiesiems asmenims;
c)      įstaiga dokumentais patvirtina
ryšį tarp įsipareigojančiojo asmens rangų, atsižvelgdama
į įsipareigojimų neįvykdymo riziką pagal
kiekvieną rangą, ir kriterijų, naudojamų tam
įsipareigojimų neįvykdymo rizikos lygiui atskirti;
d)      įstaigos, kurių portfeliai
sutelkti tam tikrame rinkos segmente ir tam tikrame įsipareigojimų
neįvykdymo rizikos intervale, turi būti numačiusios pakankamai
įsipareigojančiųjų asmenų rangų tame intervale,
kad išvengtų tam tikro rango įsipareigojančiųjų
asmenų pernelyg didelės koncentracijos. Reikšmingos
vieno rango koncentracijos pagrindžiamos patikimais empiriniais įrodymais,
kad įsipareigojančiojo asmens rangas apima pagrįstai siaurą
PD intervalą ir kad visų tam rangui priskiriamų
įsipareigojančiųjų asmenų įsipareigojimo
neįvykdymo rizika patenka į tą intervalą;
e)      kad reitingų sistemą
būtų galima naudoti nuosavų lėšų poreikiui
apskaičiuoti taikant savus LGD įverčius,
joje turi būti atskira priemonių reitingų skalė, pagal
kurią išreiškiamos tik su LGD susijusios sandorio ypatybės.
Priemonės rango apibrėžtį turi sudaryti aprašymas, kaip pozicijos
priskiriamos rangui, ir kriterijų, taikomų rizikos pagal rangus
lygiams atskirti, aprašymas;
f)       reikšmingos vieno priemonės rango
koncentracijos turi būti pagrindžiamos patikimais empiriniais
įrodymais, kad priemonės rangas apima pagrįstai siaurą
atitinkamą LGD intervalą ir kad visų to rango pozicijų
keliama rizika patenka į tą intervalą.
2.                      
Įstaigos, taikančios 148 straipsnio 5 dalyje aprašytus metodus priskirdamos rizikos
koeficientus specializuoto skolinimo pozicijoms, atleidžiamos nuo reikalavimo
turėti įsipareigojančiųjų asmenų reitingų
skalę, pagal kurią kiekybiškai vertinama tik
įsipareigojančiojo asmens įsipareigojimų šių
pozicijų atžvilgiu neįvykdymo rizika. Tokioms pozicijoms šios
įstaigos numato bent 4 rangus įsipareigojimus vykdantiems
įsipareigojantiesiems asmenims ir bent vieną rangą
įsipareigojimų nevykdantiems įsipareigojantiesiems asmenims.
3.                      
Mažmeninių pozicijų reitingų
sistemų struktūra atitinka šiuos reikalavimus:
a)      reitingų sistemos parodo ir
įsipareigojančiojo asmens, ir sandorio riziką bei apima visas
susijusias įsipareigojančiojo asmens ir sandorio ypatybes;
b)      rizikos diferenciacijos lygis užtikrina,
kad tam tikro rango ar grupės pozicijų skaičius būtų
pakankamas, kad būtų galima prasmingai kiekybiškai išreikšti
nuostolio ypatybes ir vertinti jų patikimumą rango ar grupės
lygmeniu. Pozicijų ir įsipareigojančiųjų asmenų
pasiskirstymas pagal rangus ar grupes yra toks, kad būtų išvengta per
didelių koncentracijų;
c)      pozicijų priskyrimo rangams ar
grupėms procese numatoma prasminga rizikos diferenciacija, numatomas
pakankamai homogeniškų pozicijų grupavimas ir galima tiksliai bei
nuosekliai įvertinti nuostolio ypatybes rango ar grupės lygmeniu.
Įsigytoms gautinoms sumoms grupavimas atspindi pardavėjo kreditavimo
praktiką ir klientų įvairovę.
4.                      
Priskirdamos pozicijas rangams ar grupėms,
įstaigos atsižvelgia į šiuos rizikos veiksnius:
a)      įsipareigojančiojo asmens
rizikos ypatybes;
b)      sandorio rizikos ypatybes, įskaitant
produkto arba užtikrinimo priemonės tipus arba abu šiuos dalykus.
Įstaigos aiškiai nurodo atvejus, kai kelioms pozicijoms naudojama ta pati
užtikrinimo priemonė;
c)      mokėjimo termino praleidimą,
išskyrus atvejus, kai įstaiga įrodo kompetentingai institucijai, kad
mokėjimo termino praleidimas nėra reikšmingas rizikos veiksnys tai
pozicijai.
167 straipsnis
Priskyrimas rangams ar grupėms
1.                      
Įstaiga nustato specialias apibrėžtis,
procesus ir kriterijus, kuriais remiantis pozicijos priskiriamos reitingų
sistemos rangams ar grupėms, atitinkančius šiuos reikalavimus:
a)      rango ar grupės apibrėžtys ir
kriterijai yra pakankamai išsamūs, kad už reitingų priskyrimą
atsakingi asmenys galėtų panašia rizika pasižyminčius
įsipareigojančiuosius asmenis arba priemones nuosekliai priskirti tam
pačiam rangui arba grupei. Tokio nuoseklumo laikomasi verslo linijų,
departamentų ir geografinių vietovių lygmeniu;
b)      reitingų proceso patvirtinimas
dokumentais leidžia trečiosioms šalims suprasti pozicijų
priskyrimą rangams arba grupėms, atkartoti priskyrimą rangui ar
grupei bei įvertinti priskyrimo rangui arba grupei tinkamumą;
c)      kriterijai taip pat yra nuosekliai suderinti
su įstaigos vidaus skolinimo standartais ir jos politika problemiškų
įsipareigojančiųjų asmenų ir priemonių atžvilgiu.
2.                      
Priskirdama įsipareigojančiuosius asmenis
arba priemones rangams ar grupėms, įstaiga atsižvelgia į
visą svarbią informaciją. Informacija atitinka
dabartinę padėtį ir leidžia įstaigai prognozuoti
būsimą pozicijos padėtį. Kuo mažiau informacijos turi
įstaiga, tuo konservatyvesnis jos atliekamas
įsipareigojančiųjų asmenų ir priemonių
priskyrimas rangams ar grupėms. Jeigu įstaiga išorės reitingu
remiasi kaip pagrindiniu vidaus reitingų priskyrimo veiksniu, ji
būtinai atsižvelgia ir į kitą svarbią informaciją.
168 straipsnis
Pozicijų priskyrimas
1.                      
Įmonių, įstaigų, centrinės
valdžios ir centrinių bankų pozicijų priskyrimas atliekamas
pagal šiuos kriterijus:
a)      kredito suteikimo procese kiekvienas
įsipareigojantysis asmuo priskiriamas įsipareigojančiojo asmens
rangui;
b)      įstaigose, kurioms kompetentinga
institucija leido naudoti savus LGD ir perskaičiavimo veiksnių įverčius
pagal 138 straipsnį, kiekviena pozicija taip pat priskiriama
priemonės rangui kredito suteikimo procese;
c)      įstaigos, taikančios 148 straipsnio 5 dalyje aprašytus rizikos koeficientų
priskyrimo specializuoto skolinimo pozicijoms metodus, kiekvieną šių
pozicijų priskiria tam tikram rangui pagal 166 straipsnio
2 dalį;
d)      kiekvienas atskiras juridinis asmuo,
dėl kurio įstaiga patiria riziką, reitinguojamas atskirai.
Įstaiga vykdo tinkamą atskirų
įsipareigojančiųjų asmenų klientų ir
susijusių klientų grupių vertinimo politiką;
e)      atskiros to paties
įsipareigojančiojo asmens pozicijos priskiriamos tam pačiam
įsipareigojančiojo asmens rangui neatsižvelgiant į kiekvieno
konkretaus sandorio skirtingą pobūdį. Tačiau, kai to paties
įsipareigojančiojo asmens skirtingoms pozicijoms leidžiama suteikti
kelis rangus, taikomos šios nuostatos:
i)        šalies pervedimo rizika, kuri priklauso
nuo to, ar pozicijos išreikštos vietos, ar užsienio valiuta;
ii)       su pozicija susijusių
garantijų vertinimas gali atsispindėti pakoreguotame priskyrime
įsipareigojančiojo asmens rangui;
iii)      draudimas keistis duomenimis apie
klientą pagal vartotojų apsaugos taisykles, banko konfidencialumo
nuostatas ar kitus teisės aktus.
2.                      
Kiekviena mažmeninė pozicija kredito suteikimo
procese priskiriama rangui ar grupei.
3.                      
Atlikdamos priskyrimus rangui ar grupei,
įstaigos patvirtina dokumentais atvejus, kai žmogus gali
peržiūrėti nustatytus priskyrimo proceso įvesties duomenis ar
rezultatus, ir nurodo už tai atsakingus asmenis. Įstaigos patvirtina
dokumentais tokias peržiūras ir nurodo atsakingus asmenis. Įstaigos
išanalizuoja pozicijų, kurių priskyrimai buvo peržiūrėti,
padėtį. Ši analizė apima pozicijų, kurių nustatyti
reitingai buvo peržiūrėti konkretaus asmens, padėties
įvertinimą, nurodant visus atsakingus asmenis.
169 straipsnis
Priskyrimo proceso vientisumas
1.                      
Įmonių, įstaigų, centrinės
valdžios ir centrinių bankų pozicijų priskyrimo procesas
atitinka šiuos vientisumo reikalavimus:
a)      nepriklausoma šalis, kuri tiesiogiai
neturi jokios naudos iš sprendimų pratęsti ar suteikti kreditą,
užbaigia ir patvirtina priskyrimus ir reguliariai juos peržiūri;
b)      bent kartą per metus įstaigos
atnaujina priskyrimus. Didele rizika pasižymintys
įsipareigojantieji asmenys ir probleminės pozicijos peržiūrimi
dažniau. Įstaigos pradeda naują priskyrimo procesą, jei
paaiškėja reikšminga informacija apie įsipareigojantįjį
asmenį arba poziciją;
c)      įstaiga taiko veiksmingą
procesą, per kurį gauna ir atnaujina susijusią informaciją
apie įsipareigojančiojo asmens ypatybes, kurios turi įtakos
įsipareigojimų neįvykdymo tikimybėms (PD),
ir sandorio ypatybes, kurios turi įtakos LGD ar perskaičiavimo veiksniams.
2.                      
Mažmeninių pozicijų atveju įstaiga
bent kartą per metus atnaujina įsipareigojančiojo asmens ir
priemonių priskyrimus arba, jei taikomos rizikos grupės, peržiūri
kiekvienos nustatytos rizikos grupės nuostolio ypatybes bei mokėjimo
terminų praleidimo būklę. Įstaiga taip
pat bent kartą per metus peržiūri kiekvienos grupės
reprezentatyvios imties atskirų pozicijų padėtį, siekdama
užtikrinti, kad pozicijos būtų priskirtos tinkamai grupei.
3.           EBI parengia techninius
reguliavimo standartus ir juose nustato sąlygas, pagal kurias
įstaigos užtikrina priskyrimo proceso vientisumą ir reguliarų
bei nepriklausomą rizikos vertinimą.
EBI pateikia pirmoje pastraipoje nurodytų techninių
reguliavimo standartų projektus Komisijai iki 2014 m. gruodžio
31 d.
Komisijai suteikiami įgaliojimai priimti
pirmoje pastraipoje nurodytus techninius reguliavimo standartus Reglamento (ES)
Nr. 1093/2010 10–14 straipsniuose nustatyta tvarka.
170 straipsnis
Modelių taikymas
Jeigu įstaiga taiko statistinius modelius
ir kitus mechaninius metodus, pagal kuriuos pozicijas priskiria
įsipareigojančiųjų asmenų ar priemonių rangams ar
grupėms, tenkinami šie reikalavimai:
a)           modelis pasižymi gera prognozavimo
galia ir taikant tokį modelį kapitalo reikalavimai nėra
iškraipomi. Įvesties kintamieji sudaro pagrįstą ir
veiksmingą ekonominį pagrindą prognozėms. Modelis neturi
reikšmingų nukrypimų;
b)           įstaiga numato modelio
įvesties duomenų patikrinimo procesą, kuris apima duomenų
tikslumo, išsamumo ir tinkamumo įvertinimą;
c)           modeliui sukurti naudojami duomenys
yra reprezentatyvūs įstaigos faktinių
įsipareigojančiųjų asmenų ar pozicijų grupės
atžvilgiu;
d)           įstaiga turi reguliarų
modelio patikimumo vertinimo ciklą, kurį sudaro modelio veikimo ir
stabilumo stebėsena, modelio specifikacijos peržiūra ir modelio
rezultatų testavimas, lyginant juos su pasekmėmis;
e)           įstaiga statistinį
modelį papildo žmogaus sprendimais ir priežiūra, siekdama
peržiūrėti modeliu pagrįstus priskyrimus ir užtikrinti, kad
modeliai būtų tinkamai taikomi. Peržiūros procedūromis
siekiama aptikti su modelio trūkumais siejamas paklaidas ir sumažinti
jų skaičių. Žmogaus sprendimai priimami atsižvelgiant į
visą svarbią informaciją, kurios neapima modelis. Įstaiga
patvirtina dokumentais, kaip derinami žmogaus sprendimai ir modelio rezultatai.
171 straipsnis
Reitingų sistemų patvirtinimas dokumentais
1.                      
Įstaigos patvirtina dokumentais savo
reitingų sistemų sandaros ir veiklos elementus. Šie dokumentai turi įrodyti
atitiktį šiame skirsnyje nurodytiems reikalavimams ir turi apimti tokias
temas kaip portfelio diferencijavimas, reitingų kriterijai,
įsipareigojančiuosius asmenis ir pozicijas reitinguojančių
šalių atsakomybė, priskyrimo peržiūrų dažnumas,
reitingų nustatymo proceso valdymo priežiūra.
2.                      
Įstaiga patvirtina dokumentais savo
reitingų kriterijų pasirinkimo pagrindą ir jį
pagrindžiančią analizę. Įstaiga patvirtina dokumentais
visus pagrindinius pokyčius rizikos reitingų suteikimo procese, ir
tokie dokumentai turi suteikti galimybę identifikuoti pokyčius,
atliktus rizikos reitingų suteikimo procese nuo paskutinės
kompetentingų institucijų atliktos peržiūros. Reitingų
priskyrimo organizavimas, įskaitant reitingų priskyrimo procesą
ir vidaus kontrolės struktūrą, taip pat patvirtinamas
dokumentais.
3.                      
Įstaigos patvirtina dokumentais savo
vartojamas specialias įsipareigojimų neįvykdymo ir nuostolio
apibrėžtis ir užtikrina, kad jos derėtų su šio reglamento
apibrėžtimis.
4.                      
Jei reitingavimo procese įstaiga taiko
statistinius metodus, ji turi aprašyti atitinkamas metodikas. Tokiame aprašyme
reikia:
a)      išsamiai apibūdinti teoriją,
prielaidas ir matematinį bei empirinį pagrindą, taikomą
priskiriant įverčius rangams, atskiriems įsipareigojantiesiems
asmenims, pozicijoms arba grupėms, taip pat duomenų šaltinį (-ius),
naudojamą (-us) skaičiuojant pagal modelį;
b)      nustatyti tikslų statistinį
procesą, įskaitant nereglamentuoto laiko ir imčiai
nepriskiriamos veiklos testus, modelio patikimumui vertinti;
c)      nurodyti aplinkybes, kuriomis modelis
nėra veiksmingas.
5.                      
Įstaiga įrodo kompetentingai
institucijai, kad tenkinami šio straipsnio reikalavimai, kai ji įsigyja
reitingų sistemą arba reitingų sistemoje naudojamą
modelį iš išorės pardavėjo ir tas pardavėjas įstaigai
atsisako suteikti arba ribotai teikia informaciją apie tos reitingų
sistemos ar modelio metodiką arba pagrindinius duomenis, kuriais
pagrįsta ta metodika arba modelis, remdamasis tuo, kad tai yra privati
informacija.
172 straipsnis
Duomenų tvarkymas
1.                      
Įstaigos aštuntojoje dalyje nustatyta tvarka
renka ir kaupia duomenis apie įvairius jų vidaus reitingų
aspektus.
2.                      
Įstaigos renka ir kaupia šiuos duomenis apie
įmonių, įstaigų, centrinės valdžios ir centrinių
bankų pozicijas:
a)      įsipareigojančiųjų
asmenų ir pripažintų garantų išsamias reitingų bylas;
b)       reitingų
priskyrimo datas;
c)       pagrindinius
duomenis ir metodiką, kuriais remiamasi nustatant reitingą;
d)       už
reitingų priskyrimą atsakingo asmens duomenis;
e)       duomenis
apie įsipareigojančiųjų asmenų tapatybę ir
pozicijas įsipareigojimų neįvykdymo atveju;
f)        duomenis
apie tokių įsipareigojimų neįvykdymo datą ir
aplinkybes;
g)       duomenis
apie įsipareigojimų neįvykdymo tikimybes (PD) ir patirtus
įsipareigojimų neįvykdymo lygius, susijusius su reitingų
rangais ir reitingų pasikeitimu.
3.                      
Įstaigos, kurios netaiko savų LGD ir
perskaičiavimo veiksnių įverčių, renka ir kaupia
duomenis apie patirtų LGD palyginimus su 157 straipsnio
1 dalyje nurodytomis vertėmis ir apie patirtų perskaičiavimo
veiksnių palyginimus su 162 straipsnio 8 dalyje nurodytomis
vertėmis.
4.                      
Įstaigos, kurios taiko savus LGD ir perskaičiavimo veiksnių įverčius, renka ir
kaupia tokius duomenis:
a)      išsamias bylas, kuriose surašyti duomenys
apie priemonių reitingus ir LGD bei perskaičiavimo veiksnių įverčius,
susijusius su kiekviena reitingų skale;
b)      reitingų priskyrimo ir
įverčių nustatymo datas;
c)      pagrindinius duomenis ir metodiką,
kuria remiamasi nustatant priemonės reitingą ir LGD bei
perskaičiavimo veiksnių įverčius;
d)      priemonės reitingą priskyrusio
asmens ir LGD bei perskaičiavimo veiksnių įverčius
pateikusio asmens duomenis;
e)      duomenis apie apskaičiuotus ir
patirtus LGD ir perskaičiavimo veiksnius, susijusius su kiekviena neįvykdyta
pozicija;
f)       duomenis apie pozicijos LGD prieš
garantijos ir (arba) kredito išvestinės finansinės priemonės
įtakos įvertinimą ir po tokio įvertinimo. Šiuos duomenis
turi pateikti kredito įstaigos, kurios atsižvelgia į garantijų
ar kredito išvestinių finansinių priemonių kredito rizikos
mažinimo įtaką LGD;
g)      duomenis apie nuostolio komponentus,
tenkančius kiekvienai neįvykdytai pozicijai.
5.                      
Įstaigos renka ir kaupia tokius duomenis apie
mažmenines pozicijas:
a)      duomenis, naudojamus pozicijų
priskyrimo rangams ar grupėms procese;
b)      duomenis apie apskaičiuotus PD, LGD
ir perskaičiavimo veiksnius, susijusius su pozicijų rangais ar
grupėmis;
c)      duomenis apie
įsipareigojančiųjų asmenų tapatybę ir pozicijas
įsipareigojimų neįvykdymo atveju;
d)      neįvykdytoms pozicijoms – duomenis
apie rangus arba grupes, kuriems pozicijos buvo priskirtos per metus iki
įsipareigojimų neįvykdymo, ir patirtus LGD bei
perskaičiavimo veiksnių rezultatus;
e)      duomenis apie kriterijus
atitinkančių atnaujinamųjų mažmeninių pozicijų
nuostolio lygius.
173 straipsnis
Testavimas nepalankiausiomis sąlygomis vertinant kapitalo pakankamumą
1.                      
Įstaigoje vertinant kapitalo pakankamumą taikomi
patikimi testavimo nepalankiausiomis sąlygomis procesai. Testavimas nepalankiausiomis sąlygomis apima galimų
įvykių ar būsimų ekonominių sąlygų
pokyčių, galinčių daryti nepalankią įtaką
įstaigos kredito pozicijoms, nustatymą ir kredito įstaigos
gebėjimo susidoroti su tokiais pokyčiais įvertinimą.
2.                      
Įstaiga reguliariai atlieka kredito rizikos
testavimą nepalankiausiomis sąlygomis, siekdama įvertinti tam
tikrų konkrečių sąlygų poveikį jos bendriesiems
kapitalo reikalavimams, susijusiems su kredito rizika.
Testavimo tipą parenka įstaiga, atsižvelgdama į
priežiūrinį tikrinimą. Testavimas turi būti prasmingas ir
turi būti atsižvelgiama į didelių, bet tikėtinų
nuosmukio scenarijų poveikį. Įstaiga įvertina savo
reitingų pasikeitimą pagal testavimo nepalankiausiomis sąlygomis
scenarijus. Nepalankiausias sąlygas atitinkantys portfeliai turi apimti
didžiąją visų įstaigos pozicijų dalį.
3.                      
148 straipsnio 3 dalyje nustatytą
metodą taikančios įstaigos, kaip savo atliekamo testavimo nepalankiausiomis
sąlygomis dalį, apsvarsto apsaugos teikėjų kredito
kokybės pablogėjimo įtaką, ypač apsaugos
teikėjų, nebeatitinkančių pripažinimo kriterijų,
įtaką.
4.                      
EBI parengia techninių įgyvendinimo standartų
projektus ir juose patikslina 2 dalyje nurodytų didelių, bet
tikėtinų nuosmukio scenarijų reikšmę.
EBI šiuos techninių įgyvendinimo standartų projektus
Komisijai pateikia iki 2013 m. sausio 1 d.
Komisijai suteikiami įgaliojimai priimti pirmoje pastraipoje
nurodytus techninius įgyvendinimo standartus Reglamento (ES)
Nr. 1093/2010 15 straipsnyje nustatyta tvarka.
2 poskirsnis
Kiekybinis rizikos vertinimas
174 straipsnis
Įsipareigojančiojo asmens įsipareigojimų neįvykdymas
1.                      
Kiekybiškai vertindamos rizikos parametrus,
sietinus su reitingų rangais ir grupėmis, įstaigos toliau
aprašytu metodu nustato, kad įsipareigojantysis asmuo neįvykdė
įsipareigojimų. Šiame skyriuje konkretus įsipareigojantysis
asmuo laikomas neįvykdžiusiu įsipareigojimų, jei įvyko kuris
nors iš šių įvykių:
a)      įstaiga mano, kad tikėtina, jog
įsipareigojantysis asmuo iki galo neįvykdys savo kreditinių
įsipareigojimų įstaigai, patronuojančiajai įmonei ar
bet kuriai iš jos patronuojamųjų įmonių, jeigu įstaiga
nesiims tokių veiksmų, kaip užtikrinimo priemonės realizavimas;
b)      įsipareigojantysis asmuo daugiau
kaip 90 dienų vėluoja įvykdyti bet kokį reikšmingą
kreditinį įsipareigojimą įstaigai, patronuojančiajai
įmonei ar bet kuriai iš jos patronuojamųjų įmonių.
Kredito perviršio atveju vėlavimo dienos
pradedamos skaičiuoti nuo tada, kai įsipareigojantysis asmuo
pažeidė rekomenduojamą limitą, kai jam buvo nustatytas mažesnis
už šiuo metu neapmokėtas sumas limitas arba jei jis be leidimo pasinaudojo
kreditu, o aptariamoji suma yra reikšminga.
Mažmeninių pozicijų atveju, taikant
2 dalį, taip pat atsižvelgiama į įsipareigojimų
neįvykdymą priemonių lygmeniu.
Rekomenduojamas limitas apima bet kokį
įstaigos nustatytą kredito limitą, apie kurį įstaiga
pranešė įsipareigojančiajam asmeniui.
Kredito kortelių atveju vėlavimo dienos
pradedamos skaičiuoti minimalaus mokėjimo dieną.
Bet kuriuo atveju pradelsta pozicija turi viršyti
ribinę reikšmę, kurią nustato kompetentingos institucijos. Ši
riba atitinka rizikos lygį, kurį kompetentinga institucija laiko
pagrįstu.
Įstaigos skaičiuoja vėlavimo dienas
pagal savo dokumentais patvirtintą politiką, ypač kai jos
peržiūri priemonių laikotarpius ir taiko pratęsimus, pakeitimus
arba atidėjimus, atnaujinimus ir esamų sąskaitų užskaitas.
Ši politika nuosekliai taikoma laikui bėgant ir atitinka įstaigos
vidaus rizikos valdymo bei sprendimų priėmimo procesus.
2.                      
Taikant 1 dalies a punktą elementai,
laikytini tikėtinumo, kad įsipareigojimai nebus įvykdyti,
požymiais, yra tokie:
a)      įstaiga kreditiniam
įsipareigojimui suteikia nekaupiamo statusą;
b)      įstaiga pripažįsta specifinės
kredito rizikos koregavimą dėl reikšmingo pastebėto kredito
kokybės pablogėjimo po to, kai įstaiga prisiėmė
šią poziciją;
c)      įstaiga parduoda kreditinį
įsipareigojimą patirdama reikšmingą su kreditu susijusį
ekonominį nuostolį;
d)      įstaiga pritaria būtinam kreditinio
įsipareigojimo restruktūrizavimui, kai tikėtina, kad finansinis
įsipareigojimas sumažės dėl reikšmingo pagrindinės sumos
grąžinimo įmokų, palūkanų arba (kai tinka)
susijusių mokesčių panaikinimo ar atidėjimo.
Nuosavybės vertybinių popierių pozicijų, vertinamų
pagal PD/LGD metodą, atveju tai apima ir būtiną pačių
akcijų restruktūrizavimą;
e)      įstaiga prašo skelbti
įsipareigojantįjį asmenį bankrutuojančiu ar reikalauja
panašaus jo statuso dėl įsipareigojančiojo asmens kreditinio
įsipareigojimo įstaigai, patronuojančiajai įmonei ar bet
kuriai iš jos patronuojamųjų įmonių;
f)       įsipareigojantysis asmuo prašė
suteikti arba jam buvo suteiktas bankrutuojančio asmens statusas ar panaši
apsauga, kad jis galėtų išvengti arba atidėti kreditinio
įsipareigojimo grąžinimą įstaigai, patronuojančiajai
įmonei ar bet kuriai iš jos patronuojamųjų įmonių.
3.                      
Įstaigos, naudojančios išorės
duomenis, kurie neatitinka įsipareigojimų neįvykdymo
apibrėžties pagal 1 dalį, atlieka reikiamus koregavimus, siekdamos
bendros atitikties įsipareigojimų neįvykdymo
apibrėžčiai.
4.                      
Jeigu įstaiga mano, kad pozicija, kurios
atžvilgiu praeityje yra buvę įsipareigojimų neįvykdymo
atvejų, nesusijusi su įsipareigojimų neįvykdymo
grėsme, įstaiga įsipareigojantįjį asmenį arba
priemonę reitinguoja taip, kaip ji reitinguotų poziciją, kurios
atžvilgiu nėra buvę įsipareigojimų neįvykdymo
atvejų. Jei vėliau įsipareigojimų neįvykdymo
apibrėžtis turėtų būti taikoma, reikėtų tai
laikyti kitu įsipareigojimų neįvykdymo atveju.
5.                      
EBI parengia techninių reguliavimo standartų
projektus ir juose nustato sąlygas, pagal kurias kompetentinga institucija
turi nustatyti 1 dalyje nurodytą ribą, kurią viršijanti
pozicija laikoma pradelsta.
EBI tuos techninių reguliavimo standartų
projektus Komisijai pateikia iki 2014 m. gruodžio 31 d.
Komisijai suteikiami įgaliojimai priimti
pirmoje pastraipoje nurodytus techninius reguliavimo standartus Reglamento (ES)
Nr. 1093/2010 10–14 straipsniuose nustatyta tvarka.
6.                      
EBI paskelbia šio straipsnio taikymo gaires. Tos gairės
priimamos Reglamento (ES) Nr. 1093/2010 16 straipsnyje nustatyta
tvarka.
175 straipsnis
Bendrieji įverčių nustatymo reikalavimai
1.                      
Kiekybiškai vertindamos rizikos parametrus,
sietinus su reitingų rangais ar grupėmis, įstaigos taiko šiuos
reikalavimus:
a)      įstaigos savi rizikos parametrų
PD, LGD, perskaičiavimo veiksnio ir EL
įverčiai nustatomi pagal visus tinkamus duomenis, informaciją ir
metodus. Įverčiai nustatomi remiantis ankstesnių
laikotarpių patirtimi bei empiriniais įrodymais ir nėra
grindžiami tik subjektyvių nuomonių vertinimais. Įverčiai
yra tikėtini ir intuityvūs bei pagrįsti reikšmingais
atitinkamų rizikos parametrų lemiamais veiksniais. Kuo mažiau
duomenų turi įstaiga, tuo konservatyviau ji nustato
įverčius;
b)      įstaiga geba pateikti savo
nuostolių patirties analizę pagal įsipareigojimų
neįvykdymo dažnį, LGD, perskaičiavimo veiksnį arba
nuostolį, kai taikomi EL įverčiai, ir pagal veiksnius, kuriuos
ji laiko atitinkamų rizikos parametrų lemiamais veiksniais.
Įstaigos įverčiai atitinka jos ilgalaikę patirtį;
c)      atsižvelgiama į bet kokius skolinimo
praktikos ar sumų susigrąžinimo proceso pokyčius per
176 straipsnio 1 dalies h punkte, 176 straipsnio 1 dalies j
punkte, 176 straipsnio 2 dalies e punkte, 177 straipsnio 2 dalies
antroje pastraipoje, 178 straipsnio 1 dalies f punkte ir 178 straipsnio 3
dalyje nurodytus stebėjimo laikotarpius. Įstaigos įverčiai atitinka
techninės pažangos, naujų duomenų ir kitos informacijos, kai tik
jie tampa prieinami, poveikį. Įstaigos peržiūri savo
įverčius, kai paaiškėja nauja informacija, bet ne rečiau
kaip kartą per metus;
d)      pozicijų, kuriomis remiamasi
atrenkant įverčiams naudojamus duomenis, grupė, skolinimo
standartai, naudoti gaunant tuos duomenis, ir kitos atitinkamos ypatybės
palyginami su atitinkamomis įstaigos pozicijų ir standartų ypatybėmis.
Ekonomikos arba rinkos sąlygos, kuriomis grindžiami duomenys, atitinka
esamas ir numatomas sąlygas. Pozicijų skaičiaus imtyje ir
duomenų laikotarpio, naudojamo kiekybiniam vertinimui, pakanka, kad
įstaiga galėtų būti įsitikinusi savo
įverčių tikslumu ir patikimumu;
e)      įsigytų gautinų sumų
atveju įverčiai atitinka visą reikiamą
įsigyjančiajai įstaigai prieinamą informaciją apie
pagrindinių gautinų sumų kokybę, įskaitant
pirkėjo, įsigyjančios įstaigos arba išorės
šaltinių pateiktus duomenis apie panašias grupes. Įsigyjančioji
įstaiga įvertina visus iš pardavėjo gautus duomenis, kuriais ji
remiasi;
f)       įstaiga prie savo
įverčių prideda konservatyvumo atsargą, kuri siejama su
tikėtinu skaičiavimo paklaidų intervalu.
Kai įstaiga arba kompetentinga institucija laiko metodus ir duomenis
nepatenkinamais, o tikėtinas paklaidų intervalas yra didesnis,
konservatyvumo atsarga turi būti didesnė.
Jei įstaigos rizikos koeficientams
apskaičiuoti ir savo vidaus tikslais taiko skirtingus įverčius,
tai patvirtinama dokumentais ir tai turi būti pagrįsta. Jei
įstaigos savo kompetentingoms institucijoms gali įrodyti, kad buvo
atlikti iki 2007 m. sausio 1 d. surinktų duomenų reikiami
koregavimai, siekiant bendros atitikties įsipareigojimų
neįvykdymo apibrėžčiai pagal 174 straipsnį arba
nuostolio apibrėžčiai, kompetentingos institucijos gali suteikti
įstaigoms šiek tiek lankstumo taikant duomenims privalomus standartus.
2.                      
Jeigu įstaiga naudoja kelių
įstaigų bendrus duomenis, ji turi tenkinti šiuos reikalavimus:
a)      kitų įstaigų taikomos
reitingų sistemos ir kriterijai yra panašūs į jos reitingų
sistemas ir kriterijus;
b)      bendri duomenys yra reprezentatyvūs
portfelio, kuriam jie naudojami, duomenų atžvilgiu;
c)      įstaiga laikui bėgant nuosekliai
naudoja bendrus duomenis savo įverčiams nustatyti;
d)      įstaiga atsako už savo reitingų
sistemų vientisumą;
e)      įstaiga turi pakankamą
vidinį savo reitingų sistemų supratimą, įskaitant
gebėjimą veiksmingai stebėti reitingų procesą ir
atlikti jo auditą.
176 straipsnis
PD vertinimui taikomi reikalavimai
1.                      
Kiekybiškai vertindamos rizikos parametrus,
sietinus su reitingų rangais ar grupėmis, įstaigos taiko toliau
nurodytus reikalavimus, vertindamos įmonių, įstaigų,
centrinės valdžios ar centrinių bankų pozicijų PD:
a)      įstaigos vertina PD pagal
įsipareigojančiojo asmens rangą, nustatomą pagal
ilgalaikius metinių įsipareigojimų neįvykdymo lygių
vidurkius. Daug skolintų lėšų naudojančių
įsipareigojančiųjų asmenų arba
įsipareigojančiųjų asmenų, kurių turto
didžiąją dalį sudaro parduodamas turtas, PD įverčiai atitinka
pagrindinio turto rezultatus, remiantis laikotarpiais, kai yra nepastovumas
nepalankiausiomis sąlygomis;
b)      įsigytoms įmonių gautinoms
sumoms įstaigos gali nustatyti tikėtino nuostolio (toliau – EL)
įverčius pagal įsipareigojančiojo asmens rangą pagal
ilgalaikius metinių patirtų įsipareigojimų neįvykdymo
lygių vidurkius;
c)      jei įsigytų įmonių
gautinų sumų atveju ilgalaikius vidutinius PD ir LGD
įverčius įstaiga nustato iš EL įverčio ir atitinkamai
PD arba LGD įverčio, bendrųjų nuostolių vertinimo
procesas atitinka bendruosius šioje dalyje išdėstytus PD ir LGD vertinimo
standartus, o rezultatas atitinka LGD koncepciją, kaip aprašyta
177 straipsnio 1 dalies a punkte;
d)      įstaigos PD
įverčių skaičiavimo metodus taiko tik kartu su juos
pagrindžiančia analize. Įstaigos pripažįsta subjektyvių
nuomonių svarbą derinant pagal įvairius metodus gautus
rezultatus ir atliekant koregavimus dėl metodų ir informacijos
ribotumo;
e)      jei PD įverčiams nustatyti
įstaiga naudoja savo vidaus patirties, susijusios su įsipareigojimų
neįvykdymu, duomenis, įverčiai turi atitikti kreditavimo
standartus ir bet kokius skirtumus tarp reitingų sistemos, iš kurios gauti
duomenys, ir dabartinės reitingų sistemos. Jei pasikeitė
kreditavimo standartai arba reitingų sistemos, savo PD įvertyje
įstaiga prideda didesnę konservatyvumo atsargą;
f)       jei įstaiga sieja arba priskiria
savo vidaus rangus pagal ECAI arba panašių organizacijų taikomą
skalę ir po to pagal išorės organizacijos rangus nustatytą
įsipareigojimų neįvykdymo lygį taiko kredito įstaigos
rangams, tokie priskyrimai grindžiami vidaus reitingų kriterijų
palyginimu su išorės organizacijos taikomais kriterijais ir bet kurių
bendrų įsipareigojančiųjų asmenų vidaus ir
išorės reitingų palyginimu. Pagal vertinimų priskyrimo
metodą ar jį pagrindžiančiuose duomenyse vengiama nuokrypių
ar nesuderinamumų. Išorės organizacijos kriterijai, kuriais
grindžiami kiekybiniam vertinimui naudojami duomenys, orientuoti tik į
įsipareigojimų neįvykdymo riziką ir neatspindi sandorio
ypatybių. Įstaigos analizė apima įsipareigojimų
neįvykdymo apibrėžčių palyginimą pagal
174 straipsnio reikalavimus. Įstaiga patvirtina dokumentais
vertinimų priskyrimo pagrindą;
g)      kai įstaiga taiko statistinius
įsipareigojimų neįvykdymo prognozavimo modelius, jai leidžiama nustatyti
PD įverčius kaip paprastą įsipareigojimų
neįvykdymo tikimybių įverčių vidurkį tam tikro
rango atskiriems įsipareigojantiesiems asmenims. Įstaigos
įsipareigojimų neįvykdymo tikimybių modelių taikymas
šiuo tikslu atitinka 28 straipsnyje nurodytus standartus;
h)      neatsižvelgiant į tai, ar savo PD
įverčiams nustatyti įstaiga taiko išorinius, vidinius ar
bendrų duomenų šaltinius arba visų šių trijų
šaltinių derinį, naudojamo istorinio stebėjimo laikotarpio
trukmė bent vienam šaltiniui turi būti bent penkeri metai. Jei
turimas stebėjimo laikotarpis kuriam nors šaltiniui yra ilgesnis ir jei
šie duomenys tinkami, naudojamas tas ilgesnis laikotarpis. Šis punktas taip pat
taikomas, kai PD/LGD metodas taikomas nuosavybės vertybiniams popieriams.
Kompetentingoms institucijoms leidus, įstaigos, kurioms kompetentinga
institucija nėra leidusi pagal 138 straipsnį naudoti savų
LGD arba perskaičiavimo veiksnių įverčių,
įgyvendindamos IRB metodą gali naudoti atitinkamus dvejų
metų laikotarpio duomenis. Šis laikotarpis kasmet pratęsiamas vienais
metais, kol atitinkami duomenys apima penkerių metų laikotarpį.
2.                      
Mažmeninėms pozicijoms taikomi šie
reikalavimai:
a)      įstaigos vertina PD pagal įsipareigojančiojo asmens rangą arba
grupę pagal ilgalaikius metinių įsipareigojimų neįvykdymo
lygių vidurkius;
b)      PD įverčiai taip pat gali
būti nustatomi pagal patirtus nuostolius ir atitinkamus LGD
įverčius;
c)      įstaigos vidaus duomenis, naudojamus
pozicijas priskiriant rangams arba grupėms, laiko pagrindiniu informacijos
šaltiniu nuostolio charakteristikų skaičiavimui.
Įstaigos kiekybiniam vertinimui gali naudoti išorės duomenis
(įskaitant bendrus duomenis) arba statistinius modelius, jei yra tvirtas
ryšys tarp:
i)        įstaigos pozicijų priskyrimo
rangams ar grupėms proceso ir išorės duomenų šaltinio taikomo
proceso;
ii)       įstaigos vidaus rizikos pobūdžio
ir išorės duomenų sandaros;
d)      jei mažmeninių pozicijų
ilgalaikius vidutinius PD ir LGD įverčius įstaiga nustato iš
bendrųjų nuostolių įverčio ir atitinkamai PD arba LGD
įverčio, bendrųjų nuostolių vertinimo procesas atitinka
bendruosius šioje dalyje išdėstytus PD ir LGD vertinimo standartus, o
rezultatas atitinka LGD koncepciją, kaip aprašyta 177 straipsnio
1 dalies a punkte;
e)      neatsižvelgiant į tai, ar savo
nuostolio charakteristikų skaičiavimui įstaiga taiko išorinius,
vidinius ar bendrų duomenų šaltinius arba visų šių
trijų šaltinių derinį, naudojamo istorinio stebėjimo
laikotarpio trukmė bent vienam šaltiniui turi būti bent penkeri
metai. Jei turimas stebėjimo laikotarpis kuriam nors šaltiniui yra
ilgesnis ir jei šie duomenys yra tinkami, naudojamas tas ilgesnis laikotarpis.
Įstaiga neturi teikti vienodos svarbos istoriniams duomenims, kai naujesni
duomenys padeda geriau prognozuoti nuostolio lygius. Kompetentingoms
institucijoms leidus, įstaigos, įgyvendindamos IRB metodą, gali
naudoti atitinkamus dvejų metų laikotarpio duomenis. Šis laikotarpis
kasmet pratęsiamas vienais metais, kol atitinkami duomenys apima
penkerių metų laikotarpį;
f)       įstaigos nustato ir analizuoja
tikėtinus rizikos parametrų pokyčius per kredito pozicijų
laikotarpį (sezoniškumo efektas).
Įsigytoms mažmeninėms gautinoms sumoms
įstaigos gali taikyti išorės ir vidaus referencinius duomenis.
Įstaigos remiasi visais tinkamais duomenų šaltiniais juos lygindamos.
3.                      
EBI parengia techninių reguliavimo
standartų projektus ir juose konkrečiai nurodo:
a)      sąlygas, pagal kurias kompetentingos
institucijos gali suteikti 1 dalies h punkte ir 2 dalies
e punkte nurodytus leidimus;
b)      sąlygas, pagal kurias kompetentingos
institucijos vertina įstaigos PD įverčių nustatymo
metodiką, kaip nustatyta 138 straipsnyje.
EBI pirmoje pastraipoje nurodytų
techninių reguliavimo standartų projektus Komisijai pateikia iki
2014 m. gruodžio 31 d.
Komisijai suteikiami įgaliojimai priimti
pirmoje pastraipoje nurodytus techninius reguliavimo standartus Reglamento (ES)
Nr. 1093/2010 10–14 straipsniuose nustatyta tvarka.
177 straipsnis
Saviems LGD įverčiams taikomi reikalavimai
1.                      
Kiekybiškai vertindamos rizikos parametrus,
sietinus su reitingų rangais ar grupėmis, įstaigos saviems LGD
įverčiams taiko šiuos reikalavimus:
a)      įstaigos vertina LGD pagal priemonės rangą arba grupę, remdamosi patirtų
LGD vidurkiu pagal priemonės rangą arba grupę, atsižvelgdamos
į visus duomenų šaltiniuose nurodytus pastebėtus
įsipareigojimų neįvykdymo atvejus (įsipareigojimų
neįvykdymo svertinis vidurkis);
b)      įstaigos naudoja LGD
įverčius, kurie tinka ekonominio nuosmukio atveju, jei jie yra
konservatyvesni už ilgalaikį vidurkį. Kai
tikėtina, kad reitingų sistemoje bus galima nustatyti laiko atžvilgiu
nekintančius patirtus LGD pagal rangą arba grupę, įstaigos atlieka
savo rizikos parametrų įverčių koregavimus pagal rangą
arba grupę, siekdamos apriboti ekonominio nuosmukio įtaką
kapitalui;
c)      įstaiga atsižvelgia į bet
kokios įsipareigojančiojo asmens rizikos priklausomybės nuo
užtikrinimo priemonės arba jos teikėjo laipsnį. Atvejai, kai yra reikšmingo laipsnio priklausomybė, sprendžiami
konservatyviu būdu;
d)      įstaigai vertinant LGD,
pagrindinės pozicijos ir jos užtikrinimo priemonės valiutų nesutapimas
vertinamas konservatyviu būdu;
e)      jei, nustatant LGD įverčius,
atsižvelgiama į užtikrinimo priemonės buvimą, šie
įverčiai neturi būti grindžiami tik užtikrinimo priemonės
nustatyta rinkos verte. Nustatant LGD įverčius, atsižvelgiama į
galimą įstaigų nesugebėjimą operatyviai perimti
užtikrinimo priemonių kontrolę ir jas realizuoti;
f)       jei, nustatant LGD įverčius,
atsižvelgiama į užtikrinimo priemonės buvimą, įstaigos parengia
užtikrinimo priemonės valdymo, teisinio tikrumo ir rizikos valdymo vidaus
reikalavimus, kurie iš esmės atitiktų 4 skyriaus 3 skirsnio
reikalavimus;
g)      kai įstaiga pripažįsta
užtikrinimo priemonę, nustatydama sandorio šalies kredito rizikos
pozicijos vertę pagal 6 skyriaus 5 ar 6 skirsnį,
skaičiuojant LGD neturi būti atsižvelgiama į jokią
sumą, kurią tikimasi susigrąžinti pagal šią užtikrinimo
priemonę;
h)      specialiais pozicijų, esant
įsipareigojimų neįvykdymui, atvejais, įstaiga kiekvienai
pozicijai taiko savo tiksliausio tikėtino nuostolio įvertinimo
sumą, atsižvelgdama į dabartines ekonomines aplinkybes bei pozicijos
statusą ir galimybę susigrąžinimo laikotarpiu patirti
papildomų netikėtų nuostolių;
i)       jei nesumokėtos
vėluojančios įmokos kapitalizuotos įstaigos pelno ir
nuostolio atskaitoje, jos pridedamos prie įstaigos pozicijos ir nuostolio
įvertinimo;
j)       įmonių, įstaigų,
centrinės valdžios ir centrinių bankų pozicijų LGD
įverčiai grindžiami bent vieno šaltinio ne mažiau kaip penkerių
metų duomenimis, po įgyvendinimo kasmet pridedant vienus metus, kol
pasiekiamas minimalus septynerių metų laikotarpis. Jei turimas kurio
nors šaltinio stebėjimo laikotarpis yra ilgesnis ir jei šie duomenys yra
tinkami, naudojamas tas ilgesnis laikotarpis.
2.                      
Mažmeninių pozicijų atžvilgiu
įstaigos gali atlikti tokius veiksmus:
a)      nustatyti LGD
įverčius pagal patirtus nuostolius ir atitinkamus PD įverčius;
b)      savo perskaičiavimo veiksnių arba
LGD įverčiuose atsižvelgti į būsimą kredito
panaudojimą;
c)      įsigytoms mažmeninėms gautinoms
sumoms taikyti išorės ir vidaus referencinius duomenis LGD
įverčiams nustatyti.
Mažmeninių pozicijų LGD
įverčiai grindžiami mažiausiai penkerių metų stebėjimo
duomenimis. Įstaiga neturi teikti vienodos svarbos istoriniams duomenims,
jei naujesni duomenys padeda geriau prognozuoti nuostolių lygius.
Kompetentingoms institucijoms leidus, įstaigos, įgyvendindamos IRB metodą,
gali naudoti atitinkamus dvejų metų laikotarpio duomenis. Šis
laikotarpis kasmet pratęsiamas vienais metais, kol atitinkami duomenys
apima penkerių metų laikotarpį.
3.                      
EBI parengia techninių reguliavimo
standartų projektus ir juose nurodo:
a)      1 dalyje nurodyto ekonominio
nuosmukio pobūdį, dydį ir trukmę;
b)      sąlygas, pagal kurias kompetentinga
institucija gali leisti įstaigai įgyvendinant IRB metodą pagal
3 dalį naudoti atitinkamus dvejų metų laikotarpio duomenis.
EBI pirmoje pastraipoje nurodytų
techninių reguliavimo standartų projektus Komisijai pateikia iki
2014 m. gruodžio 31 d.
Komisijai suteikiami įgaliojimai priimti
pirmoje pastraipoje nurodytus techninius reguliavimo standartus Reglamento (ES)
Nr. 1093/2010 10–14 straipsniuose nustatyta tvarka.
178 straipsnis
Saviems perskaičiavimo veiksnių įverčiams taikomi
reikalavimai
1.                      
Kiekybiškai vertindamos rizikos parametrus,
sietinus su reitingų rangais ar grupėmis, įstaigos saviems perskaičiavimo
veiksnių įverčiams taiko šiuos reikalavimus:
a)      įstaigos vertina perskaičiavimo
veiksnius pagal priemonės rangą arba grupę, remdamosi
patirtų perskaičiavimo veiksnių vidurkiu pagal priemonės
rangą arba grupę, naudodamosi įsipareigojimų
neįvykdymo svertiniu vidurkiu, gautu atsižvelgiant į visus
duomenų šaltiniuose nurodytus pastebėtus įsipareigojimų
neįvykdymo atvejus;
b)      įstaigos taiko perskaičiavimo veiksnių
įverčius, kurie tinka ekonominio nuosmukio atveju, jei jie yra
konservatyvesni už ilgalaikį vidurkį. Kai
tikėtina, kad reitingų sistema leis nustatyti laiko atžvilgiu nekintančius
patirtus perskaičiavimo veiksnius pagal rangą arba grupę,
įstaigos pakoreguoja savo rizikos parametrų įverčius pagal
rangą arba grupę, siekdamos apriboti kapitalo įtaką
ekonominio nuosmukio atveju;
c)      įstaigos perskaičiavimo
veiksnių įverčiai atspindi galimybę, kad
įsipareigojantysis asmuo iki įsipareigojimų neįvykdymo
atvejo ir po jo papildomai pasinaudos kreditu. Nustatant perskaičiavimo veiksnio
įvertį, numatoma didesnė konservatyvumo atsarga, kai galima
pagrįstai tikėtis didesnės teigiamos koreliacijos tarp
įsipareigojimų neįvykdymo dažnio ir perskaičiavimo veiksnio
dydžio;
d)      nustatydamos perskaičiavimo veiksnių
įverčius, įstaigos atsižvelgia į savo konkrečią
apskaitos stebėjimo ir mokėjimų vykdymo politiką ir
strategiją. Įstaigos taip pat atsižvelgia į savo
gebėjimą ir pasirengimą užkirsti kelią tolesniam kredito
panaudojimui dar nesusidarius mokėjimo neįvykdymo aplinkybėms,
pavyzdžiui, pažeidus sutarties sąlygas arba kitais techninio pobūdžio
įsipareigojimų neįvykdymo atvejais;
e)      įstaigos taiko tinkamas sistemas ir
procedūras, skirtas stebėti priemonių sumoms, dabartiniu metu
neapmokėtoms sumoms, lyginant jas su įsipareigotomis kredito
linijomis, ir neapmokėtų sumų pokyčiams pagal
įsipareigojusiuosius asmenis ir rangus. Įstaiga
turi gebėti kasdien stebėti nesumokėtų sumų
likučius;
f)       jeigu įstaigos pagal riziką
įvertintoms pozicijų sumoms apskaičiuoti ir vidaus tikslais
taiko skirtingus perskaičiavimo veiksnių įverčius, tai turi
būti patvirtinta dokumentais ir tinkamai pagrįsta.
2.                      
Įmonių, įstaigų, centrinės
valdžios ir centrinių bankų pozicijų perskaičiavimo veiksnių
įverčiai grindžiami bent vieno šaltinio ne
mažiau kaip penkerių metų duomenimis, po įgyvendinimo kasmet
pridedant vienus metais, kol pasiekiamas minimalus septynerių metų
laikotarpis. Jei turimas kurio nors šaltinio stebėjimo laikotarpis yra
ilgesnis ir jei šie duomenys yra tinkami, naudojamas tas ilgesnis laikotarpis.
3.                      
Mažmeninių pozicijų atveju įstaigos,
nustatydamos savo perskaičiavimo veiksnių arba savo LGD
įverčius, gali atsižvelgti į būsimą kredito
panaudojimą.
Mažmeninių pozicijų atveju
perskaičiavimo veiksnių įverčiai grindžiami ne mažiau kaip
penkerių metų duomenimis. Įstaiga neprivalo
teikti vienodos svarbos ankstesnių laikotarpių duomenims, kurie
nurodyti 1 dalies a punkte, jei naujesni duomenys padeda geriau
prognozuoti panaudojimo lygius. Kompetentingoms institucijoms leidus,
įstaigos, įgyvendindamos IRB metodą, gali naudoti atitinkamus
dvejų metų laikotarpio duomenis. Šis laikotarpis kasmet
pratęsiamas vienais metais, kol atitinkami duomenys apima penkerių
metų laikotarpį.
4.                      
EBI parengia techninių reguliavimo
standartų projektus, kuriuose nurodo:
a)      1 dalyje nurodyto ekonominio
nuosmukio pobūdį, dydį ir trukmę;
b)      sąlygas, pagal kurias kompetentinga
institucija gali leisti įstaigai, pirmą kartą
įgyvendinančiai IRB metodą, naudoti atitinkamus dvejų
metų laikotarpio duomenis.
EBI pirmoje pastraipoje nurodytų
techninių reguliavimo standartų projektus Komisijai pateikia iki
2014 m. gruodžio 31 d.
Komisijai suteikiami įgaliojimai priimti
pirmoje pastraipoje nurodytus techninius reguliavimo standartus Reglamento (ES)
Nr. 1093/2010 10–14 straipsniuose nustatyta tvarka.
179 straipsnis
Garantijų ir kredito išvestinių finansinių priemonių poveikio
vertinimo reikalavimai, skirti įmonių, įstaigų,
centrinės valdžios ir centrinių bankų pozicijoms, kurioms
taikomi savi LGD įverčiai, ir mažmeninėms pozicijoms
1.                      
Pripažintiems garantams ir garantijoms taikomi šie
reikalavimai:
a)      įstaigos turi turėti aiškiai
suformuluotus kriterijus garantų, pripažįstamų skaičiuojant
pagal riziką įvertintas pozicijų sumas, tipams nustatyti;
b)      pripažintiems garantams turi būti
taikomos tos pačios taisyklės kaip ir įsipareigojantiesiems
asmenims, kaip nurodyta 167, 168 ir 169 straipsniuose;
c)      garantija turi būti suteikiama
raštu, garantas jos negali atšaukti, ji turi galioti tol, kol galutinai
įvykdomas įsipareigojimas (atsižvelgiant į garantijos sumą
ir pradinį terminą), ir yra teisiškai įvykdoma garanto atžvilgiu
toje jurisdikcijoje, kurioje garantas turi turto, kurį galima susieti su
sprendimo vykdymu. Sąlyginės garantijos, numatančios
sąlygas, pagal kurias garantas negali būti įpareigotas veikti,
gali būti pripažįstamos kompetentingoms institucijoms leidus.
Priskyrimo kriterijai turi deramai atitikti bet kokį galimą rizikos
mažinimo poveikio sumažinimą.
2.                      
Įstaiga turi aiškiai suformuluotus rangų,
grupių ar LGD įverčių koregavimo, o mažmeninių ir
pripažintų įsigytų gautinų sumų atvejais –
pozicijų priskyrimo rangams arba grupėms koregavimo kriterijus, kad
galėtų atsižvelgti į garantijų poveikį
apskaičiuodama pagal riziką įvertintas pozicijų sumas. Šie kriterijai turi atitikti 167–169 straipsniuose nustatytus
reikalavimus.
Kriterijai turi būti tikėtini ir
intuityvūs. Jais atsižvelgiama į garanto galimybę ir
pasirengimą veikti pagal garantiją, bet kurių garanto
mokamų įmokų tikėtiną mokėjimo grafiką,
sąsajos tarp garanto gebėjimo veikti pagal garantiją ir
įsipareigojančiojo asmens mokėjimo galimybių laipsnį
ir įsipareigojančiajam asmeniui tenkančios likutinės
rizikos dydį.
3.                      
Šiame straipsnyje išdėstyti reikalavimai
garantijoms taip pat taikomi vieno pavadinimo kredito išvestinėms
finansinėms priemonėms. Esant nesutapimui tarp pagrindinės pozicijos
ir kredito išvestinės finansinės priemonės referencinės pozicijos
arba įsipareigojimo, naudojamo siekiant nustatyti, ar įvyko kredito
įvykis, taikomi 211 straipsnio 2 dalies reikalavimai.
Mažmeninėms pozicijoms ir pripažintoms įsigytoms gautinoms sumoms ši
dalis taikoma pozicijų priskyrimo rangams ar grupėms procese.
Kriterijais atsižvelgiama į kredito
išvestinės finansinės priemonės išmokų struktūrą
ir konservatyviai įvertinamas jos poveikis grąžinimų lygiui ir
grafikui. Įstaiga įvertina kitų likutinės rizikos
formų išlikimo laipsnį.
4.                      
1–3 dalyse nustatyti reikalavimai netaikomi garantijoms, suteiktoms įstaigų, centrinės valdžios,
centrinių bankų ir įmonių, atitinkančių
197 straipsnio 1 dalies g punkto reikalavimus, jeigu
įstaigai leista taikyti standartizuotą metodą tokių
subjektų pozicijoms pagal 145 straipsnį. Šiuo atveju taikomi
4 skyriaus reikalavimai.
5.                      
Mažmeninėms garantijoms 1–3 dalyse
nustatyti reikalavimai taip pat taikomi priskiriant pozicijas rangams arba
grupėms ir nustatant PD įverčius.
6.                      
EBI parengia techninių reguliavimo
standartų projektus ir juose nurodo sąlygas, pagal kurias
kompetentingos institucijos gali leisti pripažinti sąlygines garantijas.
EBI pirmoje pastraipoje nurodytų
techninių reguliavimo standartų projektus Komisijai pateikia iki
2014 m. gruodžio 31 d.
Komisijai suteikiami įgaliojimai priimti
pirmoje pastraipoje nurodytus techninius reguliavimo standartus Reglamento (ES)
Nr. 1093/2010 10–14 straipsniuose nustatyta tvarka.
180 straipsnis
Įsigytoms gautinoms sumoms taikomi reikalavimai
1.                      
Kiekybiškai vertindamos rizikos parametrus,
sietinus su įsigytų gautinų sumų reitingų rangais ar
grupėmis, įstaigos užtikrina, kad būtų tenkinamos šio
straipsnio 2–6 dalyse nustatytos sąlygos.
2.                      
Priemonės struktūra užtikrinama, kad
visomis iš anksto numatomomis aplinkybėmis įstaiga faktiškai
turėtų visų piniginių pervedimų iš gautinų
sumų nuosavybės teisę ir juos kontroliuotų. Kai
įsipareigojantysis asmuo moka tiesiai pardavėjui arba valdymo
įmonei, įstaiga reguliariai tikrina, kad mokėjimai
būtų persiunčiami užbaigti ir laikantis sutartinių terminų.
Įstaigos taiko procedūras, kuriomis užtikrinama, kad gautinų
sumų ir piniginių įplaukų nuosavybė būtų
apsaugota nuo bankroto padėties ar teisinio užginčijimo atvejų, dėl
kurių gali būti reikšmingai atidėta skolintojo galimybė
parduoti ar perleisti gautinas sumas arba išlaikyti piniginių
įplaukų kontrolę.
3.                      
Įstaiga stebi įsigytų gautinų
sumų kokybę ir pardavėjo bei valdymo įmonės
finansinę padėtį. Taikomi šie reikalavimai:
a)      įstaiga turi vertinti
sąsają tarp įsigytų gautinų sumų kokybės ir
pardavėjo bei valdymo įmonės finansinės padėties, taip
pat turi turėti vidaus politiką ir procedūras, numatančias
veiksmingas apsaugos priemones, galinčias apsaugoti nuo bet kokios
nepaprastosios padėties, įskaitant vidaus rizikos reitingų
priskyrimą kiekvienam pardavėjui ir valdymo įmonei;
b)      įstaiga turi turėti aiškią
ir veiksmingą politiką ir procedūras, leidžiančias
pripažinti pardavėją ir valdymo įmonę. Įstaiga ar jos
atstovas turi reguliariai atlikti pardavėjų ir valdymo
įmonių peržiūrą, siekdami patikrinti pardavėjo ir
valdymo įmonės ataskaitų tikslumą, aptikti apgaulės
atvejus ir veiklos trūkumus bei patikrinti pardavėjo kredito
politikos kokybę ir valdymo įmonės išieškojimo politiką bei
procedūras. Šių peržiūrų rezultatai patvirtinami
dokumentais;
c)      įstaiga turi vertinti
įsigytų gautinų sumų grupių ypatybes, įskaitant
viršytus išankstinius mokėjimus, pardavėjo pradelstų skolų
istoriją, blogas skolas ir blogų skolų atidėjinius,
mokėjimo sąlygas ir galimas priešpriešines sąskaitas;
d)      įstaiga turi turėti aiškią
ir veiksmingą politiką ir procedūras, leidžiančias
stebėti kaupimo pagrindu vieno įsipareigojančiojo asmens
koncentracijas ir įsigytų gautinų sumų grupių viduje,
ir tarp grupių;
e)      įstaiga turi užtikrinti, kad iš
valdymo įmonės ji gautų laiku parengtas ir pakankamai išsamias
ataskaitas apie gautinų sumų senėjimą ir
sumažėjimą, taip užtikrinant atitiktį įstaigos pripažinimo
kriterijams ir išankstinių mokėjimų formavimo politikai, kuria
reglamentuojamos įsigytos gautinos sumos, ir turi pateikti veiksmingas priemones,
pagal kurias būtų stebimos ir tvirtinamos pardavėjo pardavimo
sąlygos ir sumų sumažėjimas.
4.                      
Įstaiga turi sistemas ir procedūras,
leidžiančias anksti aptikti pardavėjo finansinės padėties
ir įsigytų gautinų sumų kokybės pablogėjimą
ir aktyviai spręsti kylančias problemas. Kalbant konkrečiai,
įstaiga turi aiškią ir veiksmingą politiką, procedūras
ir informacines sistemas sutarties sąlygų pažeidimams stebėti,
aiškią ir veiksmingą politiką ir procedūras teisiniams
veiksmams pradėti ir probleminių įsigytų gautinų
sumų klausimams spręsti.
5.                      
Įstaiga turi aiškią ir veiksmingą
politiką ir procedūras, reglamentuojančias įsigytų
gautinų sumų, kredito ir pinigų kontrolę. Konkrečiai
kalbant, rašytine vidaus politika apibrėžiami visi gautinų sumų
pirkimo programos reikšmingi elementai, įskaitant išankstinių
mokėjimų normas, tinkamas užtikrinimo priemones, reikiamus
dokumentus, koncentracijos ribas ir piniginių įplaukų tvarkymo
būdą. Šie elementai tinkamai apima visus aktualius ir reikšmingus
veiksnius, įskaitant pardavėjo ir valdymo įmonės
finansinę padėtį, rizikos koncentracijas ir įsigytų
gautinų sumų kokybės tendencijas bei pardavėjo klientų
bazę, o vidaus sistemomis turi būti užtikrinta, kad lėšos
būtų išmokamos tik esant konkrečioms jas užtikrinančioms
užtikrinimo priemonėms ir dokumentams.
6.                      
Įstaiga turi veiksmingą vidaus
procesą, pagal kurį vertinama atitiktis visai vidaus politikai ir
visoms procedūroms. Šis procesas apima reguliariai atliekamą
visų įstaigos gautinų sumų pirkimo programos esminių
etapų auditą, patikrinimą, kaip atskiriamos pareigos, pirma,
atliekant pardavėjo ir valdymo įmonės vertinimą ir
įsipareigojančiojo asmens vertinimą, antra, atliekant
pardavėjo ir valdymo įmonės vertinimą ir pardavėjo ir
valdymo įmonės veiklos audito vertinimą; taip pat jis apima
netiesioginio aptarnavimo padalinio operacijų įvertinimą,
ypatingą dėmesį kreipiant į darbuotojų
kvalifikaciją, patirtį, darbuotojų skaičių ir jų
veiklą užtikrinančias automatizuotas sistemas.
3 poskirsnis
Vidaus įverčių patikimumo vertinimas
181 straipsnis
Vidaus įverčių patikimumo vertinimas
Įstaigos įvertina savo vidaus
įverčių patikimumą pagal šiuos reikalavimus:
a)           įstaigos
turi turėti tvirtas sistemas, skirtas reitingų sistemų,
procesų ir visų tinkamų rizikos parametrų tikslumo ir
nuoseklumo patikimumui vertinti. Patikimumo vertinimo vidaus procesas turi
būti toks, kad įstaiga nuosekliai ir prasmingai vertintų vidaus
reitingų ir rizikos vertinimo sistemų veikimą;
b)           įstaigos
turi reguliariai lyginti patirtus įsipareigojimų neįvykdymo
lygius su kiekvieno rango PD įverčiais, o kai patirti
įsipareigojimų neįvykdymo lygiai nepatenka į tam rangui
tikėtiną intervalą, įstaigos turi konkrečiai
analizuoti tokio nuokrypio priežastis. Savus LGD ir perskaičiavimo veiksnių
įverčius naudojančios įstaigos turi atlikti analogišką
šių įverčių analizę. Tokie palyginimai turi būti
paremti istoriniais duomenimis, apimančiais kuo ilgesnį
laikotarpį. Įstaiga turi įforminti dokumentais tokiems
palyginimams naudotus metodus ir duomenis. Ši analizė ir dokumentai turi
būti atnaujinami bent kartą per metus;
c)           įstaigos
taip pat turi naudoti kitas kiekybinio patikimumo vertinimo priemones ir
palyginimus su atitinkamais išorės duomenų šaltiniais. Analizė
turi būti grindžiama portfeliui tinkamais, reguliariai atnaujinamais ir
atitinkamą stebėjimo laikotarpį apimančiais duomenimis.
Įstaigų atliekami jų reitingų sistemų veikimo vidaus
vertinimai turi būti grindžiami kuo ilgesniu laikotarpiu;
d)           kiekybiniam patikimumo vertinimui
naudojami metodai ir duomenys turi būti taikomi nuosekliai laikui
bėgant. Skaičiavimo ir patikimumo vertinimo metodų ir
duomenų (ir duomenų šaltinių, ir apimamų laikotarpių)
pokyčiai turi būti patvirtinami dokumentais;
e)           įstaigos
turi turėti patikimus vidaus standartus, taikytinus tokiais atvejais, kai
patirtų PD, LGD ir perskaičiavimo veiksnių bei
bendrųjų nuostolių, taikant EL, nuokrypiai nuo
prognozuojamų dydžių tampa pakankamai reikšmingi, kad tenka vertinti
šių įverčių patikimumą. Šiais standartais atsižvelgiama
į verslo ciklus ir panašų sisteminio pobūdžio kintamumą
įsipareigojimų nevykdymo praktikoje. Kai patirtos vertės išlieka
didesnės už tikėtinas vertes, įstaigos padidina
įverčius, siekdamos atsižvelgti į savo įsipareigojimų
neįvykdymo ir nuostolių patirtį.
4 poskirsnis
Reikalavimai, taikomi nuosavybės vertybinių popierių pozicijoms
pagal vidaus modelių metodą
182 straipsnis
Nuosavų lėšų poreikis ir kiekybinis rizikos vertinimas
Apskaičiuodamos nuosavų
lėšų poreikius, įstaigos atitinka šiuos standartus:
a)                      
galimo nuostolio įvertis turi būti
atsparus nepalankiems rinkos pokyčiams, susijusiems su įstaigos
specifinių akcijų paketų ilgalaikės rizikos pobūdžiu.
Duomenys, kuriais parodomas grąžos pasiskirstymas, turi apimti
ilgiausią imties laikotarpį, kuriam turima duomenų, prasmingai
parodančių įstaigos specifinių nuosavybės
vertybių popierių pozicijų ilgalaikės rizikos pobūdį.
Naudojamų duomenų turi pakakti, kad būtų galima nustatyti
konservatyvius, statistiškai patikimus ir tikslius nuostolio
įverčius, pagrįstus ne tik subjektyviais svarstymais ar nuomonėmis.
Testuojant nepalankiausiomis sąlygomis turi būti gautas konservatyvus
galimų nuostolių per atitinkamą ilgalaikį rinkos ar veiklos
ciklą įvertis. Siekdama gauti modelio rezultatus, pasižyminčius
reikiamu realumo ir konservatyvumo lygiu, įstaiga turimų duomenų
empirinę analizę turi derinti su koregavimais, grindžiamais
veiksnių įvairove. Kurdamos rizikos vertės (VaR) modelius,
kuriais įvertinami galimi ketvirčio nuostoliai, įstaigos gali
remtis ketvirčio duomenimis arba perskaičiuoti trumpesnio laikotarpio
duomenis į ketvirčio duomenis, taikydamos analitiškai tinkamą,
empiriniais įrodymais pagrįstą metodą ir pasitelkdamos
gerai parengtus ir dokumentais patvirtintus procesus bei analizę. Toks
metodas konservatyviai ir nuosekliai taikomas laikui bėgant. Kai turimi tik
riboti duomenys, įstaiga turi pridėti tinkamas konservatyvumo atsargas;
b)                     
taikomi modeliai turi tinkamai aprėpti visas
reikšmingas rizikos rūšis, būdingas nuosavybės vertybinių
popierių grąžai, įskaitant įstaigos nuosavybės
vertybinių popierių portfelio tiek bendrąją rinkos
riziką, tiek specifinę riziką. Vidaus modeliais tinkamai
paaiškinami istoriniai kainų svyravimai, šie modeliai turi aprėpti
galimų koncentracijų dydį bei jų sudėties
pokyčius ir turi būti atsparūs nepalankiai rinkos aplinkai. Rizikos
pozicijų, kuriomis remiamasi atrenkant įverčiams naudojamus
duomenis, grupė turi būti glaudžiai suderinta arba bent palyginama su
įstaigos nuosavybės vertybinių popierių pozicijomis;
c)                      
vidaus modelis turi atitikti rizikos
pobūdį ir įstaigos nuosavybės vertybinių popierių
portfelio sudėtingumą. Kai įstaiga turi reikšmingų
akcijų paketų, kurių vertės yra daugiausia nelinijinio
pobūdžio, vidaus modeliai turi būti kuriami taip, kad tinkamai aprėptų
su tokiomis priemonėmis siejamą riziką;
d)                     
atskirų pozicijų priskyrimas
tarpinėms pozicijoms, rinkos indeksams ir rizikos veiksniams turi
būti patikimas, intuityvus ir konceptualiai tvirtas;
e)                      
atlikdamos empirinę analizę įstaigos
turi įrodyti rizikos veiksnių tinkamumą, įskaitant jų
gebėjimą aprėpti tiek bendrąją, tiek specifinę
riziką;
f)                       
nuosavybės vertybinių popierių
pozicijų grąžos kintamumo įverčiai turi būti nustatyti
taikant reikiamus ir turimus duomenis, informaciją ir metodus. Turi
būti naudojami nepriklausomai patikrinti vidaus duomenys arba iš
išorės šaltinių gauti duomenys, įskaitant bendrus grupių
duomenis;
g)                      
įstaigoje turi būti parengiama tiksli ir
išsami testavimo nepalankiausiomis sąlygomis programa.
183 straipsnis
Rizikos valdymo procesas ir kontrolės procedūros
Siekdamos kurti vidaus modelius ir juos naudoti
nuosavų lėšų poreikiams, įstaigos nustato politiką,
procesus ir kontrolės procedūras, kuriomis užtikrinamas modelių
ir modeliavimo proceso vientisumas. Ši politika, procesai ir kontrolės
procedūros apima:
a)                      
visišką vidaus modelio integravimą į
įstaigos bendrąsias valdymo informacijos sistemas ir ne prekybos
knygos nuosavybės vertybinių popierių portfelio valdymą.
Vidaus modeliai turi būti visiškai integruoti į įstaigos rizikos
valdymo infrastruktūrą, jei jie taikomi visų pirma nustatant ir
vertinant nuosavybės vertybinių popierių portfelio
padėtį, taip pat pagal riziką pakoreguotą padėtį,
paskirstant ekonominį kapitalą nuosavybės vertybinių
popierių pozicijoms ir vertinant bendrą kapitalo pakankamumo bei
investicijų valdymo procesą;
b)                     
įdiegtas valdymo sistemas, procedūras ir
kontrolės funkcijas, kuriomis užtikrinama visų vidaus modeliavimo
proceso elementų reguliari ir nepriklausoma peržiūra, įskaitant
modelio pakeitimų patvirtinimą, kruopštų modelio įvesties
duomenų patikrinimą ir modelio rezultatų peržiūrą, kaip
antai tiesioginį rizikos apskaičiavimų patikrinimą.
Tokių peržiūrų metu turi būti vertinamas modelio
įvesties duomenų tikslumas, išsamumas bei tinkamumas ir skiriamas
dėmesys galimų klaidų, susijusių su žinomais
trūkumais, aptikimui ir jų skaičiaus sumažinimui bei dar
nežinomų modelio trūkumų nustatymui. Tokias peržiūras gali
atlikti nepriklausomas vidaus padalinys arba nepriklausoma išorės
trečioji šalis;
c)                      
tinkamas sistemas ir procedūras
investicijų limitams ir nuosavybės vertybinių popierių
pozicijų rizikai stebėti;
d)                     
už modelio kūrimą ir taikymą
atsakingi padaliniai turi funkciškai nepriklausyti nuo padalinių,
atsakingų už individualių investicijų valdymą;
e)                      
už bet kurį modeliavimo proceso aspektą
atsakingos šalys turi būti tinkamos kvalifikacijos. Modeliavimo
užduočiai atlikti vadovybė turi skirti pakankamai reikiamų
įgūdžių turinčių ir kvalifikuotų specialistų.
184 straipsnis
Patikimumo vertinimas ir patvirtinimas dokumentais
Įstaigos turi tvirtas sistemas, pagal
kurias vertina savo vidaus modelių ir modeliavimo procesų
tikslumą bei nuoseklumą. Visi reikšmingi vidaus
modelių ir modeliavimo procesų bei jų patikimumo vertinimo
elementai patvirtinami dokumentais.
Vertinant įstaigų vidaus
modelių bei modeliavimo procesų patikimumą ir patvirtinant juos
dokumentais taikomi šie reikalavimai:
a)                      
įstaigos turi naudoti patikimumo vertinimo
vidaus procesą, kad galėtų prasmingai ir nuosekliai
įvertinti savo vidaus modelių ir procesų veikimą;
b)                     
kiekybiniam patikimumo vertinimui naudojami metodai
ir duomenys turi būti nuosekliai taikomi laikui bėgant.
Skaičiavimo ir patikimumo vertinimo metodų ir duomenų (ir
duomenų šaltinių, ir apimamų laikotarpių) pasikeitimai turi
būti patvirtinami dokumentais;
c)                      
įstaigos turi reguliariai lyginti faktines
nuosavybės vertybinių popierių grąžas, apskaičiuotas
remiantis patirtu ir nepatirtu pelnu bei nuostoliais, su modelio
įverčiais. Tokie palyginimai turi remtis kuo ilgesnio laikotarpio
istoriniais duomenimis. Įstaiga turi patvirtinti dokumentais tokiems
palyginimams naudotus metodus ir duomenis. Ši analizė ir dokumentai turi
būti atnaujinami bent kartą per metus;
d)                     
įstaigos turi naudoti kitas kiekybinio
patikimumo vertinimo priemones ir palyginimus su atitinkamais išorės
duomenų šaltiniais. Analizė turi būti grindžiama portfeliui
tinkamais, reguliariai atnaujinamais ir atitinkamą stebėjimo
laikotarpį apimančiais duomenimis. Įstaigų atliekami
jų modelių veikimo vidaus vertinimai turi būti grindžiami kuo
ilgesniu laikotarpiu;
e)                      
įstaigos turi turėti patikimus vidaus
standartus, taikytinus tokiais atvejais, kai faktinės nuosavybės
vertybinių popierių grąžos palyginimas su modelių
įverčiais verčia abejoti įverčių arba
pačių modelių patikimumu. Šiais standartais atsižvelgiama į
verslo ciklus ir panašų sisteminio pobūdžio nuosavybės
vertybinių popierių grąžos kintamumą. Visi vidaus
modelių koregavimai, atlikti atsižvelgiant į modelių
peržiūras, turi būti patvirtinami dokumentais ir turi atitikti
įstaigos modelių peržiūros standartus;
f)                       
vidaus modelis ir modeliavimo procesas,
įskaitant modeliuojant dalyvaujančių šalių atsakomybę
ir modelio patvirtinimo bei modelio peržiūros procesus, turi būti
patvirtinami dokumentais.
5 poskirsnis
Vidaus valdymas ir priežiūra
185 straipsnis
Įmonių valdymas
1.                      
Įstaigos valdymo organas ar jo paskirtas
komitetas ir vyresnioji vadovybė tvirtina visus reikšmingus reitingų
suteikimo ir vertinimo procesų aspektus. Šios šalys turi apskritai
nusimanyti apie įstaigos reitingų sistemas ir labai gerai suprasti su
ja susijusias vadovybės ataskaitas.
2.                      
Vyresniajai vadovybei keliami šie reikalavimai:
a)      ji valdymo organui arba jo paskirtam
komitetui turi pranešti apie reikšmingus pokyčius ar nustatytos politikos
išimtis, kurie turės reikšmingą poveikį įstaigos
reitingų sistemų veiklai;
b)      ji turi gerai išmanyti reitingų
sistemų sandarą ir veiklą;
c)      ji turi nenutrūkstamai užtikrinti,
kad reitingų sistemos tinkamai veiktų.
Kredito rizikos kontrolės skyriai turi
reguliariai informuoti vyresniąją vadovybę apie reitingų
procesų eigą, tobulintinas sritis ir dedamas pastangas ištaisyti
anksčiau nustatytus trūkumus.
3.                      
Įstaigos kredito rizikos pobūdžio vidaus
reitingais pagrįsta analizė yra esminė vadovybės
ataskaitų šioms šalims dalis. Ataskaitos turi apimti bent rizikos pobūdį
pagal rangą, judėjimą tarp rangų, atitinkamų
parametrų pagal rangus įvertinimą, taip pat patirtų
įsipareigojimų neįvykdymo lygių ir, jei naudojami savi
įverčiai, savų patirtų LGD bei patirtų perskaičiavimo
veiksnių palyginimą su prognozėmis ir testavimo
nepalankiausiomis sąlygomis rezultatais. Ataskaitų pateikimo dažnumas
priklauso nuo informacijos svarbos bei tipo ir gavėjo lygio.
4.                      
EBI parengia techninių reguliavimo
standartų projektus ir juose išsamiau nurodo reikalavimus valdymo organui,
jo paskirtam komitetui ir vyresniajai vadovybei, kurie nustatyti šiame
straipsnyje.
EBI pirmoje pastraipoje nurodytų
techninių reguliavimo standartų projektus Komisijai pateikia iki
2014 m. gruodžio 31 d.
Komisijai suteikiami įgaliojimai priimti
pirmoje pastraipoje nurodytus techninius reguliavimo standartus Reglamento (ES)
Nr. 1093/2010 10–14 straipsniuose nustatyta tvarka.
186 straipsnis
Kredito rizikos kontrolė
1.                      
Kredito rizikos kontrolės skyrius yra
nepriklausomas nuo personalo ir valdymo funkcijų, atsakingų už
pozicijų inicijavimą ar atnaujinimą, ir yra tiesiogiai pavaldus
vyresniajai vadovybei. Šis skyrius yra atsakingas už reitingų sistemų
kūrimą arba parinkimą, įgyvendinimą,
priežiūrą ir veikimą. Jis reguliariai rengia ir analizuoja
reitingų sistemų rezultatų ataskaitas.
2.                      
Kredito rizikos kontrolės skyriaus arba skyrių
atsakomybės sritys apima:
a)      rangų ir grupių testavimą
ir stebėjimą;
b)      suvestinių ataskaitų iš
įstaigos reitingų sistemų parengimą ir analizę;
c)      procedūrų, kuriomis siekiama
patikrinti, ar rango ir grupės apibrėžtys nuosekliai taikomos
departamentuose ir geografiniuose regionuose, įgyvendinimą;
d)      bet kurių reitingų proceso
pokyčių, įskaitant pokyčių priežastis,
peržiūrėjimą ir patvirtinimą dokumentais;
e)      reitingų kriterijų
peržiūrėjimą, siekiant įvertinti, ar jie tebėra
prognozuojantys riziką rodikliai. Reitingų proceso, kriterijų ar
atskirų reitingų parametrų pokyčiai patvirtinami
dokumentais ir išsaugomi;
f)       aktyvų dalyvavimą kuriant ar
parenkant, taip pat įgyvendinant reitingų procese naudojamus modelius
ir vertinant jų patikimumą;
g)      reitingų procese naudojamų
modelių priežiūrą ir stebėjimą;
h)      nuolatinę reitingų procese
naudojamų modelių peržiūrą ir pakeitimus.
3.                      
Bendrus duomenis pagal 175 straipsnio
2 dalį ir 175 straipsnio 3 dalį naudojančios
įstaigos gali perduoti kitiems subjektams šias užduotis:
a)      rangų ir grupių testavimui ir stebėjimui
reikalingos informacijos parengimas;
b)      suvestinių ataskaitų iš
įstaigos reitingų sistemų parengimas;
c)      informacijos, susijusios su reitingų
kriterijų peržiūrėjimu, siekiant įvertinti, ar jie
tebėra prognozuojantys riziką rodikliai, parengimas;
d)      reitingų proceso, kriterijų ar
atskirų reitingų parametrų pokyčių patvirtinimas
dokumentais;
e)      informacijos, susijusios su nuolatine
reitingų procese taikomų modelių peržiūra ir pakeitimais,
parengimas.
4.                      
3 dalį taikančios įstaigos
užtikrina, kad kompetentingoms institucijoms būtų suteikta prieiga
prie visos reikiamos iš trečiosios šalies gautos informacijos,
būtinos tikrinant, kaip laikomasi reikalavimų, ir kad kompetentingos
institucijos galėtų atlikti patikrinimus vietoje, kurie
būtų tokios pat apimties kaip ir įstaigoje.
187 straipsnis
Vidaus auditas
Vidaus audito skyrius ar lygiavertis
nepriklausomas auditorius bent kartą per metus peržiūri įstaigos
reitingų sistemas ir jų veikimą, įskaitant kredito
funkcijos operacijas ir PD, LGD, EL ir perskaičiavimo veiksnių
vertinimą. Vertinama, kaip laikomasi visų taikytinų
reikalavimų.
4 skyrius
Kredito rizikos mažinimas
1 skirsnis
Apibrėžtys ir bendrieji reikalavimai
188 straipsnis
Apibrėžtys
Šiame skyriuje vartojamų terminų
apibrėžtys:
1)                     
skolinančioji įstaiga – įstaiga,
turinti atitinkamą poziciją;
2)                     
užtikrintasis skolinimo sandoris – bet koks sandoris,
dėl kurio susidaro užtikrinimo priemone užtikrinta pozicija, bet kuris
nesuteikia įstaigai teisės bent kartą per dieną gauti
garantinių įmokų;
3)                     
kapitalo rinkos veikiamas sandoris – bet koks sandoris,
dėl kurio susidaro užtikrinimo priemone užtikrinta pozicija ir kuris
suteikia įstaigai teisę bent kartą per dieną gauti
garantines įmokas;
4)                     
pagrindinis kolektyvinio investavimo subjektas –
kolektyvinio investavimo subjektas, į kurio akcijas arba investicinius
vienetus yra investavęs kitas kolektyvinio investavimo subjektas.
189 straipsnis
Kredito rizikos mažinimo metodų poveikio pripažinimo principai
1.                      
Jokia pagal riziką įvertinta pozicija,
kurios kredito riziką įstaiga mažina, negali būti didesnė
arba jos tikėtini nuostoliai didesni už kitais atžvilgiais identišką poziciją,
kurios kredito rizikos įstaiga nemažina.
2.                      
Jei kredito užtikrinimas jau įtraukiamas
į pagal riziką įvertintą poziciją atitinkamai pagal 2
arba 3 skyrių, įstaigos, atlikdamos skaičiavimus pagal
šį skyrių, neatsižvelgia į tą kredito užtikrinimą.
3.                      
Kai laikomasi 2 ir 3 skirsnių nuostatų,
įstaigos gali pakeisti pagal riziką įvertintų pozicijų
sumų skaičiavimą pagal standartizuotą metodą ir pagal
riziką įvertintų pozicijų bei tikėtinų
nuostolių sumų skaičiavimą pagal IRB metodą,
vadovaudamosi 4, 5 ir 6 skirsnių nuostatomis.
4.                      
Pinigus, vertybinius popierius ar biržos prekes,
įsigytus, pasiskolintus arba gautus pagal atpirkimo sandorį arba
pagal vertybinių popierių ar biržos prekių skolinimo arba
skolinimosi sandorius, įstaigos laiko užtikrinimo priemonėmis.
5.                      
Kai įstaiga, pagal riziką įvertintas
pozicijų sumas skaičiuojanti pagal standartizuotą metodą,
vienai pozicijai yra numačiusi daugiau kaip vieną kredito rizikos
mažinimo formą, ji turi atlikti abu šiuos veiksmus:
a)      išskaidyti tą poziciją į
dalis, kurių kiekviena užtikrinama tik vieno tipo kredito rizikos mažinimo
priemone;
b)      atskirai apskaičiuoti pagal
riziką įvertintą pozicijos sumą kiekvienai pagal a
punktą nustatytai daliai, laikydamasi 2 skyriaus ir šio skyriaus
nuostatų.
6.                      
Kai įstaiga, pagal riziką įvertintas
pozicijų sumas skaičiuojanti pagal standartizuotą metodą,
vienai pozicijai yra numačiusi vieno užtikrinimo teikėjo
teikiamą kredito užtikrinimą ir tas užtikrinimas turi skirtingus
terminus, ji turi atlikti abu šiuos veiksmus:
a)      išskaidyti tą poziciją į
dalis, kurių kiekviena užtikrinama atskira kredito rizikos mažinimo
priemone;
b)      atskirai apskaičiuoti pagal
riziką įvertintą poziciją kiekvienai pagal a punktą
nustatytai daliai, laikydamasi 2 skyriaus ir šio skyriaus nuostatų.
190 straipsnis
Principai, pagal kuriuos nustatomas kredito rizikos mažinimo metodų
tinkamumas
1.                      
Skolinančioji įstaiga taiko tokį
kredito užtikrinimo metodą ir atlieka atitinkamus veiksmus, laikosi
procedūrų bei strategijos, kad visose atitinkamose jurisdikcijose
susitarimai dėl kredito užtikrinimo būtų teisiškai veiksmingi ir
vykdytini.
2.                      
Skolinančioji įstaiga imasi visų
reikiamų veiksmų, kad būtų užtikrintas susitarimo dėl
kredito užtikrinimo veiksmingumas ir valdoma su tuo susijusi rizika.
3.                      
Esant tiesioginiam kredito užtikrinimui,
užtikrinamasis turtas gali būti tinkamas turtas kredito rizikai mažinti
tik kai jis atitinka abi šias sąlygas:
a)      jis yra įtrauktas į tinkamo
turto sąrašą, atitinkamai pateiktą 193–196 straipsniuose;
b)      jis yra pakankamai likvidus, o jo
vertė laikui bėgant pakankamai stabili, kad suteiktų
reikiamą kredito užtikrinimą, atsižvelgiant į pagal riziką
įvertintų pozicijų sumų apskaičiavimo metodą ir
į leidžiamą pripažinimo laipsnį.
4.                      
Esant tiesioginiam kredito užtikrinimui,
skolinančioji įstaiga įsipareigojančiojo asmens (arba, kai
tinka, užtikrinimo priemonės saugotojo) įsipareigojimų
neįvykdymo, nemokumo ar bankroto atveju arba įvykus kitam sandorio
dokumentuose numatytam kredito įvykiui turi teisę laiku parduoti ar
perimti užtikrinamąjį turtą. Koreliacijos laipsnis tarp
užtikrinamojo turto vertės ir įsipareigojančiojo asmens kredito
kokybės negali būti per didelis.
5.                      
Esant netiesioginiam kredito užtikrinimui,
užtikrinimo teikėjas pripažįstamas tinkamu užtikrinimo teikėju
tik jei tenkinamos visos šios sąlygos:
a)      užtikrinimo teikėjas yra
įtrauktas į tinkamų užtikrinimo teikėjų
sąrašą, pateiktą 2 skirsnyje;
b)      užtikrinimo teikėjas yra pakankamai
patikimas;
c)      užtikrinimo sutartis atitinka visus
6 dalyje nustatytus kriterijus.
6.                      
Esant netiesioginiam kredito užtikrinimui,
užtikrinimo sutartis pripažįstama tinkama užtikrinimo sutartimi tik kai ji
atitinka abi šias sąlygas:
a)      yra įtraukta į tinkamų
užtikrinimo sutarčių sąrašą, atitinkamai pateiktą
197–199 straipsniuose;
b)      yra teisiškai veiksminga ir
įgyvendinama atitinkamose jurisdikcijose, kad suteiktų
atitinkamą kredito užtikrinimą, atsižvelgiant į pagal
riziką įvertintų pozicijų sumų apskaičiavimo
metodą ir į leidžiamą pripažinimo laipsnį.
7.                      
Kredito užtikrinimas turi atitikti 3 skirsnio
reikalavimus.
8.                      
Įstaiga turi gebėti įrodyti
kompetentingoms institucijoms, kad ji turi tinkamus rizikos valdymo procesus,
leidžiančius kontroliuoti riziką, kurią įstaiga gali
patirti taikydama kredito rizikos mažinimo praktiką.
9.                      
Nepaisant taikomų kredito rizikos mažinimo
priemonių, į kurias buvo atsižvelgta skaičiuojant pagal
riziką įvertintas pozicijų sumas ir, kai tinka,
tikėtinų nuostolių sumas, įstaigos ir toliau atlieka
visapusišką pagrindinės pozicijos kredito rizikos vertinimą ir
kompetentingoms institucijoms turi gebėti įrodyti, kad vykdo šį
reikalavimą. Atpirkimo sandorių arba vertybinių popierių ar
biržos prekių skolinimo arba skolinimosi sandorių atveju, taikant tik
šią dalį, pagrindinė pozicija laikoma lygia grynajai pozicijai.
10.                  
EBI parengia techninių reguliavimo
standartų projektus ir juose nurodo:
a)      koks turtas yra pakankamai likvidus ir
kada turto vertes galima laikyti pakankamai stabiliomis pagal 3 dalį;
b)      koks koreliacijos laipsnis tarp užtikrinamojo
turto vertės ir įsipareigojančiojo asmens kredito kokybės
laikomas per dideliu pagal 4 dalį;
c)      kada užtikrinimo teikėjas laikomas
pakankamai patikimu pagal 5 dalies b punktą.
EBI parengia tų techninių reguliavimo
standartų projektus ir juos pateikia Komisijai iki 2013 m. gruodžio
31 d.
Komisijai suteikiami įgaliojimai priimti
pirmoje pastraipoje nurodytus techninius reguliavimo standartus Reglamento (ES)
Nr. 1093/2010 10–14 straipsniuose nustatyta tvarka.
2 skirsnis
Tinkamos kredito rizikos mažinimo formos
1 poskirsnis
Tiesioginis kredito užtikrinimas
191 straipsnis
Balansiniai užskaitos sandoriai
Įstaiga gali naudoti savo pačios ir
savo sandorio šalies tarpusavio pretenzijų balansinius užskaitos sandorius
kaip tinkamą kredito rizikos mažinimo formą.
Nepažeidžiant 192 straipsnio, tinkama
laikoma tik abipusių įstaigos ir jos sandorio šalies pinigų
likučių užskaita. Įstaigos gali pakoreguoti pagal riziką
įvertintas pozicijų sumas ir, kai tinka, tikėtinų
nuostolių sumas tik savo paskoloms ir gautiems indėliams pagal
balansinį užskaitos sandorį.
192 straipsnis
Pagrindiniai užskaitos sandoriai, apimantys atpirkimo sandorius arba
vertybinių popierių ar biržos prekių skolinimo arba skolinimosi
sandorius arba kitus kapitalo rinkos veikiamus sandorius
Įstaigos, taikančios
218 straipsnyje nustatytą išsamųjį finansinės
užtikrinimo priemonės metodą, gali atsižvelgti į dvišalių užskaitos
sandorių sutarčių, apimančių atpirkimo sandorius, vertybinių
popierių ar biržos prekių skolinimo arba skolinimosi sandorius arba
kitus kapitalo rinkos veikiamus sandorius su sandorio šalimi, rezultatus.
Nepažeidžiant 293 straipsnio, gauta užtikrinimo priemonė ir pagal
tokias sutartis ar sandorius pasiskolinti vertybiniai popieriai arba biržos
prekės pripažįstami tinkamais, jei jie atitinka 193 ir
194 straipsniuose nustatytus užtikrinimo priemonėms taikomus
reikalavimus.
193 straipsnis
Užtikrinimo priemonės tinkamumas pagal visus požiūrius ir metodus
1.                      
Įstaigos gali pripažinti toliau nurodytus
straipsnius tinkama užtikrinimo priemone pagal visus požiūrius ir metodus:
a)      indėliai arba grynųjų
pinigų atitikmens priemonės skolinančiojoje įstaigoje;
b)      centrinės valdžios arba
centrinių bankų išleisti skolos vertybiniai popieriai, jei tokiems
vertybiniams popieriams ECAI ar eksporto kredito agentūra, pripažinta atitinkančia
reikalavimus 2 skyriaus tikslais, suteikė kredito rizikos vertinimą
ir jei EBI nustatė, kad toks vertinimas sietinas su 4 ar aukštesniu
kredito kokybės žingsniu pagal centrinės valdžios ir centrinių
bankų pozicijų rizikos vertinimo taisykles, nustatytas 2 skyriuje;
c)      įstaigų išleisti skolos
vertybiniai popieriai, jei tokiems vertybiniams popieriams reikalavimus
atitinkanti ECAI suteikė kredito rizikos vertinimą, kurį EBI
nustatė esant sietiną su 3 ar aukštesniu kredito kokybės
žingsniu pagal įstaigų pozicijų rizikos vertinimo taisykles,
nustatytas 2 skyriuje;
d)      kitų emitentų išleisti skolos
vertybiniai popieriai, jei tokiems vertybiniams popieriams reikalavimus
atitinkanti ECAI suteikė kredito rizikos vertinimą, kurį EBI nustatė
esant sietiną su 3 ar aukštesniu kredito kokybės žingsniu pagal
įmonių pozicijų rizikos vertinimo taisykles, nustatytas
2 skyriuje;
e)      skolos vertybiniai popieriai, kuriems reikalavimus
atitinkanti ECAI suteikė trumpalaikį kredito rizikos vertinimą,
kurį EBI nustatė esant sietiną su 3 ar aukštesniu kredito
kokybės žingsniu pagal trumpalaikių pozicijų rizikos vertinimo
taisykles, nustatytas 2 skyriuje;
f)       į pagrindinį indeksą
įtrauktos akcijos arba konvertuojamosios obligacijos;
g)      auksas;
h)      pakeitimo vertybiniais popieriais
pozicijos, kurios nėra pakartotinio pakeitimo vertybiniais popieriais
pozicijos ir kurioms reikalavimus atitinkanti ECAI suteikė kredito rizikos
išorės vertinimą, kurį EBI nustatė esant sietiną su 3
ar aukštesniu kokybės žingsniu pagal pakeitimo vertybiniais popieriais
pozicijų rizikos vertinimo taisykles taikant 5 skyriaus
3 skirsnio 3 poskirsnyje nustatytą metodą.
2.                      
Taikant 1 dalies b punktą,
„centrinės valdžios arba centrinių bankų išleisti skolos
vertybiniai popieriai“ apima:
a)      regioninės valdžios arba vietos
valdžios institucijų išleistus skolos vertybinius popierius, kurių
pozicijos pagal 110 straipsnio 2 dalį vertinamos kaip
centrinės valdžios, kurios jurisdikcijoje jos yra įsteigtos, pozicijos;
b)      viešojo sektoriaus subjektų
išleistus skolos vertybinius popierius, kurių pozicijos vertinamos kaip
centrinės valdžios pozicijos pagal 111 straipsnio 4 dalį;
c)      daugiašalių plėtros bankų
išleistus skolos vertybinius popierius, kuriems pagal 112 straipsnio
2 dalį priskiriamas 0 % rizikos koeficientas;
d)      tarptautinių organizacijų
išleistus skolos vertybinius popierius, kuriems pagal 113 straipsnį
priskiriamas 0 % rizikos koeficientas.
3.                      
Taikant 1 dalies c punktą, „įstaigų
išleisti skolos vertybiniai popieriai“ apima:
a)      kitų regioninės valdžios arba
vietos valdžios institucijų išleistus vertybinius popierius, kurių
pozicijos nėra vertinamos pagal 110 straipsnį kaip
centrinės valdžios, kurios jurisdikcijoje tos institucijos yra
įsteigtos, pozicijos;
b)      viešojo sektoriaus subjektų išleistus
skolos vertybinius popierius, kurių pozicijos vertinamos pagal
111 straipsnio 1 ir 2 dalis;
c)      daugiašalių plėtros bankų
išleistus skolos vertybinius popierius, kuriems nepriskiriamas 0 % rizikos
koeficientas pagal 112 straipsnio 2 dalį.
4.                      
Įstaiga gali naudoti kitų įstaigų
išleistus skolos vertybinius popierius, kurie neturi reikalavimus
atitinkančios ECAI kredito rizikos vertinimo, kaip tinkamą
užtikrinimo priemonę, jei tie skolos vertybiniai popieriai atitinka visus
šiuos kriterijus:
a)      jie yra įtraukti į pripažintos
biržos sąrašus;
b)      jie gali būti vertinami kaip
pirmaeilė skola;
c)      visos kitos įstaigos išleistos tos
pačios eilės reitinguotos emisijos turi reikalavimus
atitinkančios ECAI suteiktą kredito rizikos vertinimą, kurį
EBI nustatė esant sietiną su 3 ar aukštesniu kredito kokybės
žingsniu pagal įstaigų pozicijų arba trumpalaikių
pozicijų rizikos vertinimo taisykles, nustatytas 2 skyriuje;
d)      skolinančioji įstaiga neturi
informacijos, iš kurios galima spręsti, kad emisijai turėtų
būti suteikiamas blogesnis, nei nurodyta c papunktyje, kredito rizikos
vertinimas;
e)      priemonės rinkos likvidumas yra
pakankamas šiais tikslais.
5.                      
Įstaigos gali naudoti kolektyvinio investavimo
subjektų investicinius vienetus arba akcijas kaip tinkamą užtikrinimo
priemonę, jei tenkinamos abi šios sąlygos:
a)      investicinių vienetų arba
akcijų kaina kasdien viešai kotiruojama;
b)      kolektyvinio investavimo subjektai
investuoja tik į priemones, pripažįstamas tinkamomis pagal 1 ir
2 dalis.
Kai kolektyvinio investavimo subjektas (KIS) investuoja
į kito KIS akcijas arba investicinius vienetus, pirmos pastraipos a ir b punktuose
nustatytos sąlygos vienodai taikomos kiekvienam tokiam pagrindiniam KIS.
Jei kolektyvinio investavimo subjektas naudoja išvestines
priemones, kad apdraustų leidžiamas investicijas, to subjekto
investiciniai vienetai arba akcijos gali būti tinkama užtikrinimo
priemonė.
6.                      
Taikant 5 dalį, kai kolektyvinio
investavimo subjektas arba kuris nors iš jo pagrindinių kolektyvinio
investavimo subjektų investuoja ne tik į priemones,
pripažįstamas tinkamomis pagal 1 ir 4 dalis, įstaigos gali naudoti to
KIS investicinius vienetus arba akcijas kaip užtikrinimo priemonę, kurios
suma neviršija to KIS turimo tinkamo turto vertės, darydamos
prielaidą, kad tas KIS arba kuris nors iš jo pagrindinių kolektyvinio
investavimo subjektų investavo į netinkamą turtą
didžiausią sumą, kuri jam leidžiama pagal suteiktus įgaliojimus.
Kai netinkamo turto vertė gali būti
neigiama dėl įsipareigojimų arba neapibrėžtųjų
įsipareigojimų, susijusių su to turto nuosavybe, įstaigos
atlieka abu šiuos veiksmus:
a)      apskaičiuoja bendrąją
netinkamo turto vertę;
b)      kai taikant a punktą gaunama
neigiama suma, atima tą sumą iš tinkamo turto bendrosios vertės.
7.                      
Taikant 1 dalies b–e punktus, kai
vertybiniai popieriai turi du reikalavimus atitinkančių ECAI kredito
rizikos vertinimus, įstaigos remiasi mažiau palankiu vertinimu. Kai
vertybiniai popieriai turi daugiau kaip du reikalavimus atitinkančių
ECAI kredito rizikos vertinimus, įstaigos taiko du pačius
palankiausius vertinimus. Kai du palankiausi kredito rizikos vertinimai
skiriasi, įstaigos taiko mažiau palankų iš jų.
8.                      
Europos vertybinių popierių ir rinkų
institucija (EVPRI) parengia techninių reguliavimo standartų
projektus, kuriuose nurodo sąlygas, pagal kurias nustatomas pagrindinis
indeksas, kaip nurodyta 1 dalies f punkte, 194 straipsnio
1 dalies a punkte, 219 straipsnio 1 ir 4 dalyse ir
293 straipsnio 2 dalies e punkte.
EVPRI šiuos techninių reguliavimo
standartų projektus Komisijai pateikia iki 2013 m. gruodžio 31 d.
Komisijai suteikiami įgaliojimai priimti
pirmoje pastraipoje nurodytus techninius reguliavimo standartus Reglamento (ES)
Nr. 1095/2010 10–14 straipsniuose nustatyta tvarka.
9.                      
EBI parengia techninių reguliavimo
standartų projektus, kuriuose nustato metodiką, taikytiną
apskaičiuojant KIS investicinių vienetų arba akcijų,
kuriuos įstaigos gali naudoti kaip 6 dalyje ir 194 straipsnio
2 dalyje nurodytą užtikrinimo priemonę, sumą.
EBI tuos techninių reguliavimo standartų
projektus Komisijai pateikia iki 2013 m. gruodžio 31 d.
Komisijai suteikiami įgaliojimai priimti
pirmoje pastraipoje nurodytus techninius reguliavimo standartus Reglamento (ES)
Nr. 1093/2010 10–14 straipsniuose nustatyta tvarka.
10.                  
EVPRI parengia techninių įgyvendinimo
standartų projektus ir juose nurodo:
a)      pagrindinius indeksus, nustatytus pagal
8 dalyje nurodytas sąlygas;
b)      pripažintas biržas, kurios minimos
4 dalies a punkte ir 194 straipsnio 1 dalies a punkte,
219 straipsnio 1 ir 4 dalyse, 293 straipsnio 2 dalies
e punkte, 389 straipsnio 2 dalies k punkte,
404 straipsnio 3 dalies d punkte, 415 straipsnio
1 dalies c punkte ir IV priedo 3 dalies 17 punkte.
EVPRI tuos techninių įgyvendinimo
standartų projektus Komisijai pateikia iki 2014 m. gruodžio
31 d.
Komisijai suteikiami įgaliojimai priimti pirmoje
pastraipoje nurodytus techninius įgyvendinimo standartus Reglamento (ES)
Nr. 1095/2010 15 straipsnyje nustatyta tvarka.
194 straipsnis
Papildomos tinkamos užtikrinimo priemonės pagal išsamųjį
finansinės užtikrinimo priemonės metodą
1.                      
Be 193 straipsnyje nurodytų užtikrinimo
priemonių, kai įstaiga taiko išsamųjį finansinės
užtikrinimo priemonės metodą pagal 218 straipsnį, ta
įstaiga gali naudoti toliau nurodytus straipsnius kaip tinkamą
užtikrinimo priemonę:
a)      akcijos arba konvertuojamosios
obligacijos, kurios neįtrauktos į pagrindinį indeksą,
tačiau kuriomis prekiaujama pripažintoje biržoje;
b)      kolektyvinio investavimo subjektų
investiciniai vienetai arba akcijos, kai tenkinamos abi šios sąlygos:
i)        investicinių vienetų arba
akcijų kaina kasdien viešai kotiruojama;
ii)       kolektyvinio investavimo subjektas
investuoja tik į priemones, pripažįstamas tinkamomis pagal
193 straipsnio 1 ir 2 dalis, ir į šios pastraipos a punkte
išvardytus straipsnius.
Tuo atveju, kai KIS investuoja į kito KIS
investicinius vienetus arba akcijas, šios dalies a ir b punktuose
nustatytos sąlygos vienodai taikomos kiekvienam tokiam pagrindiniam KIS.
Jei kolektyvinio investavimo subjektas naudoja
išvestines priemones leidžiamoms investicijoms apdrausti, to subjekto akcijos
gali būti pripažintos tinkama užtikrinimo priemone.
2.                      
Kai kolektyvinio investavimo subjektas arba kuris
nors iš pagrindinių kolektyvinio investavimo subjektų investuoja ne
tik į priemones, pripažįstamas tinkamomis pagal 193 straipsnio 1
ir 2 dalis, ir 1 dalies a punkte nurodytus straipsnius,
įstaigos gali naudoti to KIS investicinius vienetus arba akcijas kaip
užtikrinimo priemonę, kurios suma neviršija to KIS turimo tinkamo turto
vertės, darydamos prielaidą, kad tas KIS arba kuris nors iš
pagrindinių kolektyvinio investavimo subjektų investavo į
netinkamą turtą didžiausią sumą, kuri jam leidžiama pagal
suteiktus įgaliojimus.
Kai netinkamo turto vertė gali būti
neigiama dėl įsipareigojimų arba neapibrėžtųjų
įsipareigojimų, susijusių su to turto nuosavybe, įstaigos
atlieka abu šiuos veiksmus:
a)      apskaičiuoja bendrąją
netinkamo turto vertę;
b)      kai taikant a punktą gaunama
neigiama suma, atima tą sumą iš tinkamo turto bendrosios vertės.
195 straipsnis
Papildomos tinkamos užtikrinimo priemonės pagal IRB metodą
1.                      
Be 193 ir 194 straipsniuose nustatytų
užtikrinimo priemonių, kai įstaigos pagal riziką įvertintas
pozicijų sumas ir tikėtinų nuostolių sumas
apskaičiuoja taikydamos IRB metodą, jos taip pat gali naudoti
šių formų užtikrinimo priemones:
a)      užtikrinimo nekilnojamuoju turtu priemonę
pagal 2–6 dalis;
b)      gautinas sumas pagal 7 dalį;
c)      kitas fizines užtikrinimo priemones pagal
8 ir 10 dalis;
d)      išperkamąją nuomą pagal
9 dalį.
2.                      
Jei 119 straipsnio 2 dalyje nenustatyta
kitaip, įstaigos kaip tinkamą užtikrinimo
priemonę gali naudoti gyvenamosios paskirties nekilnojamąjį
turtą, kuriame savininkas (arba savininkas naudos gavėjas asmeninio
investavimo įmonių atveju) apsigyveno ar apsigyvens arba kurį
jis išnuomojo ar ketina išnuomoti, ir komercinės paskirties
nekilnojamąjį turtą, įskaitant biurus ar kitas
komercinės paskirties patalpas, jei tenkinamos abi šios sąlygos:
a)      turto vertė reikšmingai nepriklauso
nuo įsipareigojančiojo asmens kredito kokybės. Įstaigos, nustatydamos
tokio priklausomumo reikšmingumą, gali neatsižvelgti į tokius atvejus,
kai vien makroekonominiai veiksniai lemia ir turto vertę, ir skolininko
įsipareigojimų vykdymą;
b)      skolininko rizika reikšmingai nepriklauso
nuo pagrindinio turto ar projekto realizavimo rezultatų, o labiau priklauso
nuo skolininko gebėjimo grąžinti skolą iš kitų
šaltinių, taigi kredito grąžinimas reikšmingai nepriklauso nuo
pinigų srautų, gaunamų iš pagrindinio turto, kuris naudojamas
kaip užtikrinimo priemonė.
3.                      
Įstaigos kaip tinkamą užtikrinimo
gyvenamosios paskirties nekilnojamuoju turtu priemonę gali naudoti
įkeistas Suomijos gyvenamųjų namų statybos bendrovių,
veikiančių pagal 1991 m. priimtą Suomijos
gyvenamųjų namų statybos bendrovių įstatymą ar
vėliau priimtus lygiaverčius teisės aktus, akcijas, jei
savininkas atitinkamose gyvenamosiose patalpose apsigyveno ar jas išnuomojo arba
šiuos veiksmus atliks ateityje ir jei tenkinamos 2 dalies
sąlygos.
4.                      
Įstaigos kaip tinkamą užtikrinimo
komercinės paskirties nekilnojamuoju turtu priemonę gali naudoti
įkeistas Suomijos gyvenamųjų namų statybos bendrovių, veikiančių
pagal 1991 m. priimtą Suomijos gyvenamųjų namų
statybos bendrovių įstatymą ar vėliau priimtus
lygiaverčius teisės aktus, akcijas, jei tenkinamos 2 dalies
sąlygos.
5.                      
Įstaigos gali netaikyti 2 dalies b punkto
pozicijoms, užtikrintoms gyvenamosios paskirties nekilnojamuoju turtu,
esančiu valstybės narės teritorijoje, jei
tos valstybės narės kompetentinga institucija yra paskelbusi
įrodymų, kad tos valstybės teritorijoje veikia išplėtota ir
ilgalaikes tradicijas turinti gyvenamosios paskirties nekilnojamojo turto
rinka, kurios nuostolių lygis neviršija šių ribų:
a)      nuostoliai, patiriami dėl
paskolų, užtikrintų gyvenamosios paskirties nekilnojamuoju turtu iki
80 % rinkos vertės arba 80 % hipotekinės vertės, jei
119 straipsnio 2 dalyje nenustatyta kitaip, bet kuriais nustatytais
metais neviršija 0,3 % gyvenamosios paskirties nekilnojamuoju turtu
užtikrintų negrąžintų paskolų sumos;
b)      bendrieji nuostoliai, patiriami dėl
paskolų, užtikrintų gyvenamosios paskirties nekilnojamuoju turtu, bet
kuriais nustatytais metais neviršija 0,5 % gyvenamosios paskirties
nekilnojamuoju turtu užtikrintų negrąžintų paskolų sumos.
6.                      
Įstaigos gali netaikyti 2 dalies
b punkto komercinės paskirties nekilnojamajam turtui, esančiam
valstybės narės teritorijoje, jei tos valstybės narės
kompetentinga institucija yra paskelbusi įrodymų, kad tos
valstybės teritorijoje veikia išplėtota ir ilgalaikes tradicijas
turinti komercinės paskirties nekilnojamojo turto rinka, kurios
nuostolių lygis atitinka abi šias sąlygas:
a)            
nuostoliai, patiriami dėl paskolų,
užtikrintų komercinės paskirties nekilnojamuoju turtu iki 50 %
rinkos vertės arba 60 % hipotekinės vertės, bet kuriais
nustatytais metais neviršija 0,3 % komercinės paskirties
nekilnojamuoju turtu užtikrintų negrąžintų paskolų sumos;
b)            
bendrieji nuostoliai, patiriami dėl
paskolų, užtikrintų komercinės paskirties nekilnojamuoju turtu,
bet kuriais nustatytais metais neviršija 0,5 % komercinės paskirties
nekilnojamuoju turtu užtikrintų negrąžintų paskolų sumos.
Kai tam tikrais metais netenkinama bet kuri iš
pirmos pastraipos a ir b punktuose nustatytų sąlygų,
įstaigos netaiko toje pastraipoje nustatyto vertinimo, kol abi
sąlygos bus patenkintos kitais metais.
7.                      
Įstaigos kaip tinkamas užtikrinimo priemones
gali naudoti gautinas sumas, susijusias su komerciniu sandoriu arba sandoriais,
kurių pradinis terminas yra ne ilgesnis kaip vieni metai. Tinkamos gautinos sumos neapima gautinų sumų,
susijusių su pakeitimo vertybiniais popieriais sandoriais, daliniu
dalyvavimu ar kredito išvestinėmis finansinėmis priemonėmis arba
sumomis, kurias yra skolingos susijusios šalys.
8.                      
Kompetentingos institucijos leidžia įstaigai
kaip tinkamas užtikrinimo priemones naudoti kitų, nei išvardyta
2–6 dalyse, tipų fizines užtikrinimo priemones, jei tenkinamos visos
šios sąlygos:
a)      yra likvidžių rinkų (jų
likvidumą rodo dažni sandoriai), kuriose užtikrinimo priemonė
perleidžiama sparčiai ir ekonomiškai veiksmingu būdu. Įstaigos
reguliariai, taip pat gavusios informacijos apie reikšmingus rinkos
pokyčius, vertina, ar tenkinama ši sąlyga;
b)      yra nusistovėjusios ir viešai
žinomos užtikrinimo priemonių rinkos kainos. Įstaigos gali laikyti
rinkos kainas nusistovėjusiomis, kai jos sužinomos iš patikimų
informacijos šaltinių, kaip antai viešųjų indeksų, ir
atitinka sandorių kainą normaliomis sąlygomis. Įstaigos
gali laikyti rinkos kainas viešai žinomomis, jei šios kainos yra
atskleidžiamos, lengvai prieinamos ir gaunamos reguliariai ir nepatiriant
nepagrįstos administracinės ar finansinės naštos;
c)      įstaiga išanalizuoja užtikrinimo
priemonės realizavimo rinkos kainas, laiką ir išlaidas, taip pat
pajamas iš realizuotos užtikrinimo priemonės;
d)      įstaiga įrodo, kad daugiau kaip
10 % visų atitinkamo tipo užtikrinimo priemonės realizavimo atvejų
užtikrinimo priemonės realizavimo pajamos yra ne mažesnės kaip
70 % užtikrinimo priemonės vertės. Kai rinkos kainos reikšmingai
svyruoja, įstaigos turi įrodyti kompetentingoms institucijoms, kad
jų užtikrinimo priemonės vertinimas yra pakankamai konservatyvus.
Įstaigos
dokumentais patvirtina, kad tenkinamos pirmos pastraipos a–d punktuose ir
205 straipsnyje nustatytos sąlygos.
Įsigaliojus 10 dalyje nurodytiems
techniniams įgyvendinimo standartams, kompetentingos institucijos leidžia
įstaigoms naudoti tik tuose standartuose nurodytų tipų kitas
fizines užtikrinimo priemones.
9.                      
Pagal 225 straipsnio 2 dalies nuostatas,
jei tenkinami 206 straipsnyje nustatyti reikalavimai, pozicijos,
atsirandančios iš sandorių, kai įstaiga išperkamosios nuomos
būdu nuomoja turtą trečiajai šaliai, gali būti vertinamos
kaip paskolos, užtikrintos įkeistu atitinkamo tipo išnuomotu turtu.
10.                  
EBI parengia techninių įgyvendinimo
standartų projektus ir juose nurodo fizinių užtikrinimo
priemonių tipus, kurių atveju tenkinamos 8 dalies a ir
b punktų sąlygos, remiantis tuose punktuose nustatytais kriterijais.
EBI šiuos techninių įgyvendinimo
standartų projektus Komisijai pateikia iki 2014 m. gruodžio
31 d.
Komisijai suteikiami įgaliojimai priimti
pirmoje pastraipoje nurodytus techninius įgyvendinimo standartus
Reglamento (ES) Nr. 1093/2010 15 straipsnyje nustatyta tvarka.
196 straipsnis
Kitas tiesioginis kredito užtikrinimas
Įstaigos kaip tinkamą užtikrinimo
priemonę gali naudoti šias kitas tiesioginio kredito užtikrinimo
priemones:
a)           trečiosios šalies
įstaigose pagal įkeitimo nenumatančius susitarimus laikomi ir
skolinančiajai įstaigai įkeisti indėliai arba
grynųjų pinigų atitikmens priemonės;
b)           skolinančiajai įstaigai
įkeisti gyvybės draudimo liudijimai;
c)           trečiųjų šalių įstaigų
išleistos priemonės, kurios bus tos įstaigos atperkamos pagal
pareikalavimą.
2 poskirsnis
Netiesioginis kredito užtikrinimas
197 straipsnis
Užtikrinimo teikėjų pripažinimas pagal visus metodus
1.                      
Įstaigos tinkamais netiesioginio
kredito užtikrinimo teikėjais gali pripažinti šias šalis:
a)      centrinė valdžia ir centriniai
bankai;
b)      regioninės arba vietos valdžios
institucijos;
c)      daugiašaliai plėtros bankai;
d)      tarptautinės organizacijos, kai
jų pozicijoms priskiriamas 0 % rizikos koeficientas pagal
112 straipsnį;
e)      viešojo sektoriaus subjektai, kai
pretenzijos jų atžvilgiu vertinamos pagal 111 straipsnį;
f)       įstaigos;
g)      kitos įmonės, įskaitant
įstaigos patronuojančiąją įmonę,
patronuojamąją įmonę ir susijusias įmones, kai
tenkinama kuri nors iš šių sąlygų:
i)        tos kitos įmonės turi pripažintos
ECAI kredito rizikos vertinimą, kurį EBI nustatė esant
sietiną su 2 ar aukštesniu kredito kokybės žingsniu pagal
įmonių pozicijų rizikos vertinimo taisykles, nustatytas
2 skyriuje;
ii)       tuo atveju, jei įstaigos pagal
riziką įvertintas pozicijų sumas ir tikėtinų
nuostolių sumas skaičiuoja pagal IRB metodą, tos kitos
įmonės neturi pripažintos ECAI kredito rizikos vertinimo ir
reitinguojamos kaip įstaigos, kurioms būdinga
įsipareigojimų neįvykdymo tikimybė (PD), kuri yra
lygiavertė tikimybei, siejamai su ECAI pateiktu kredito rizikos vertinimu,
kurį EBI nustatė esant sietiną su 2 ar aukštesniu kredito
kokybės žingsniu pagal įmonių pozicijų rizikos vertinimo
taisykles, nustatytas 2 skyriuje.
2.                      
Kai įstaigos apskaičiuoja pagal
riziką įvertintas pozicijų sumas ir tikėtinų
nuostolių sumas pagal IRB metodą, kad garantas būtų
pripažintas tinkamu netiesioginio kredito užtikrinimo teikėju, jam turi
būti nustatytas įstaigos vidaus reitingas pagal 3 skyriaus
6 skirsnio nuostatas.
Įstaigos tinkamais netiesioginio kredito
užtikrinimo teikėjais gali pripažinti kitas finansų įstaigas,
kurioms leidimus suteikia ir kurias prižiūri kompetentingos institucijos,
atsakingos už įstaigų priežiūrą ir leidimų suteikimą,
laikantis rizikos ribojimo reikalavimų, lygiaverčių
įstaigoms taikomiems reikalavimams.
Kompetentingos institucijos paskelbia ir tvarko
sąrašą, kuriame nurodo tuos kitus tinkamus netiesioginio kredito
užtikrinimo teikėjus arba kriterijus, pagal kuriuos nustatomi tie kiti
tinkami netiesioginio kredito užtikrinimo teikėjai, kartu su taikytinų
rizikos ribojimo reikalavimų aprašymu, ir perduoda šį
sąrašą kitoms kompetentingoms institucijoms pagal Direktyvos
[įrašo Leidinių biuras] 112 straipsnį.
198 straipsnis
Kredito užtikrinimo teikėjų, kuriems galima taikyti 148 straipsnio
4 dalyje apibrėžtą vertinimą, tinkamumas pagal IRB metodą
Įstaiga gali pripažinti įstaigas,
draudimo ir perdraudimo įmones bei eksporto kredito agentūras
tinkamomis netiesioginio kredito užtikrinimo teikėjomis, kurioms galima
taikyti 148 straipsnio 4 dalyje apibrėžtą vertinimą,
jeigu jos tenkina visas šias sąlygas:
a)           jos turi pakankamai netiesioginio
kredito užtikrinimo teikimo patirties;
b)           joms taikomos šio reglamento
taisykles atitinkančios nuostatos arba jos kredito užtikrinimo suteikimo
metu turėjo pripažintos ECAI suteiktą kredito rizikos vertinimą,
kurį EBI nustatė esant sietiną su 3 ar aukštesniu kredito
kokybės žingsniu pagal įmonių pozicijų rizikos vertinimo
taisykles, nustatytas 2 skyriuje;
c)           jos kredito užtikrinimo suteikimo
metu arba bet kuriuo vėlesniu metu turėjo vidaus reitingą, kurio
PD buvo lygi arba mažesnė už PD, sietiną su 2 ar aukštesniu kredito
kokybės žingsniu pagal įmonių pozicijų rizikos vertinimo
taisykles, nustatytas 2 skyriuje;
d)           jos turi vidaus reitingą, kurio
PD yra lygi arba mažesnė už PD, sietiną su 3 ar aukštesniu kredito
kokybės žingsniu pagal įmonių pozicijų rizikos vertinimo
taisykles, nustatytas 2 skyriuje.
Pagal šį straipsnį, jei centrinė
valdžia eksporto kredito agentūrai suteikia raštišką garantiją,
tai nesuteikia pastarajai pranašumo eksporto kredito agentūros, kuriai centrinė
valdžia nėra suteikusi garantijos, atžvilgiu.
3 poskirsnis
Kredito išvestinių finansinių priemonių tipai
199 straipsnis
Kredito išvestinių finansinių priemonių tinkamumas
1.                      
Įstaigos gali naudoti toliau išvardytų
tipų kredito išvestines finansines priemones ir priemones, kurios gali
būti sudarytos iš tokių kredito išvestinių finansinių
priemonių, arba pagal ekonominį veiksmingumą lygiavertes
priemones, kaip tinkamą kredito užtikrinimą:
a)      kredito įsipareigojimų
neįvykdymo apsikeitimo sandoriai;
b)      apsikeitimo grąžomis sandoriai;
c)      su kreditu susiję vekseliai
neviršijant jų užtikrinimo pinigais dydžio.
Kai įstaiga įgyja kredito
užtikrinimą įsigydama apsikeitimo grąžomis sandorį ir iš
sandorio gautas grynąsias įmokas įtraukia į apskaitą
kaip grynąsias pajamas, tačiau į apskaitą neįtraukia
turto, kuriam skirtas užtikrinimas, vertės sumažėjimo (sumažindama
tikrąją vertę arba pridėdama prie rezervų), tas kredito
užtikrinimas nepripažįstamas tinkamu.
2.                      
Kai įstaiga vykdo vidaus apsidraudimo
sandorį naudodama kredito išvestinę finansinę priemonę, kad
kredito užtikrinimas taikant šį skyrių būtų pripažintas
tinkamu, į prekybos knygą perkelta kredito rizika perleidžiama
trečiajai šaliai arba šalims.
Kai vidaus apsidraudimas atliekamas pagal
pirmą pastraipą ir tenkinami 2 poskirsnio reikalavimai,
įstaigos, įgydamos netiesioginį kredito užtikrinimą, taiko
4–6 skirsniuose nustatytas taisykles pagal riziką įvertintoms
pozicijų sumoms ir tikėtinų nuostolių sumoms
apskaičiuoti.
3 skirsnis
reikalavimai
1 poskirsnis
Tiesioginis kredito užtikrinimas
200 straipsnis
Reikalavimai, taikomi kitiems balansiniams užskaitos sandoriams (išskyrus
pagrindinius užskaitos sandorius, apimančius atpirkimo sandorius,
vertybinių popierių ar biržos prekių skolinimo arba skolinimosi
sandorius arba kitus kapitalo rinkos veikiamus sandorius)
Balansiniai užskaitos sandoriai, išskyrus
pagrindinius užskaitos sandorius, apimančius atpirkimo sandorius,
vertybinių popierių ar biržos prekių skolinimo arba skolinimosi
sandorius arba kitus kapitalo rinkos veikiamus sandorius, pripažįstami
tinkamos formos kredito rizikos mažinimo priemone, kai tenkinamos visos šios
sąlygos:
a)           tie susitarimai, taip pat sandorio
šalies nemokumo ar bankroto atvejais, yra teisiškai veiksmingi ir
įgyvendinami visose atitinkamose jurisdikcijose;
b)           įstaigos gali bet kuriuo metu
nustatyti turtą ir įsipareigojimus, kuriems taikomi tie susitarimai;
c)           įstaigos nuolat stebi ir
kontroliuoja riziką, susijusią su kredito užtikrinimo nutraukimu;
d)           įstaigos nuolat stebi ir kontroliuoja
visų susijusių pozicijų grynąją vertę.
201 straipsnis
Reikalavimai, taikomi pagrindiniams užskaitos sandoriams, apimantiems atpirkimo
sandorius, vertybinių popierių ar biržos prekių skolinimo arba
skolinimosi sandorius arba kitus kapitalo rinkos veikiamus sandorius
Pagrindiniai užskaitos sandoriai, apimantys
atpirkimo sandorius, vertybinių popierių ar biržos prekių
skolinimo arba skolinimosi sandorius arba kitus kapitalo rinkos veikiamus
sandorius, pripažįstami tinkamos formos kredito rizikos mažinimo priemone,
kai pagal tuos sandorius suteikta užtikrinimo priemonė atitinka visus 202 straipsnio
1 dalies reikalavimus ir tenkinamos visos šios sąlygos:
a)           jie, taip pat sandorio šalies
nemokumo ar bankroto atvejais, yra teisiškai veiksmingi ir įgyvendinami
visose atitinkamose jurisdikcijose;
b)           įsipareigojimų
neįvykdymo atveju, įskaitant sandorio šalies bankrotą ar
nemokumą, įsipareigojimų nepažeidžiančiai šaliai jie
suteikia teisę nutraukti ir laiku užbaigti visus pagal sutartį
numatytus sandorius;
c)           juose yra numatyta pajamų ir
nuostolių tarpusavio užskaita, taikoma pagal sutartį užbaigus
sandorius, kad viena šalis būtų skolinga kitai šaliai tik vieną
grynąją sumą.
202 straipsnis
Finansinėms užtikrinimo priemonėms taikomi reikalavimai
1.                      
Pagal visus požiūrius ir metodus
finansinės užtikrinimo priemonės ir auksas pripažįstami
tinkamomis užtikrinimo priemonėmis, kai tenkinami visi 2–4 dalyse
nustatyti reikalavimai.
2.                      
Įsipareigojančiojo asmens kredito
kokybė ir užtikrinimo priemonės vertė negali turėti reikšmingos
teigiamos koreliacijos.
Įsipareigojančiojo asmens arba bet kurio
su juo susijusios grupės subjekto išleisti vertybiniai popieriai nėra
tinkama užtikrinimo priemonė. Nepaisant to, paties
įsipareigojančiojo asmens leidžiamos padengtos obligacijos, kurioms
taikomos 124 straipsnio nuostatos, gali būti tinkama užtikrinimo
priemonė, kai jos pateikiamos kaip užtikrinimo priemonė vykdant
atpirkimo sandorius, su sąlyga, kad jos atitinka pirmoje pastraipoje
nustatytą sąlygą.
3.                      
Įstaigos įvykdo visus sutartinius ir teisės
aktais nustatytus reikalavimus, taikomus susitarimams dėl užtikrinimo
priemonių, ir imasi visų reikiamų veiksmų, kad
užtikrintų susitarimų dėl užtikrinimo priemonių
įvykdymą, laikantis įstatymų, taikytinų
įstaigų interesams užtikrinimo priemonių atžvilgiu.
Įstaigos turi būti atlikusios pakankamai
teisinių patikrinimų, kurie patvirtintų tokių
susitarimų dėl užtikrinimo priemonių įvykdomumą visose
susijusiose jurisdikcijose. Prireikus jos pakartotinai atlieka tokius
patikrinimus, kad užtikrintų tolesnį įvykdomumą.
4.                      
Įstaigos vykdo visus šiuos jų veiklai
taikomus reikalavimus:
a)      jos tinkamai patvirtina dokumentais
susitarimus dėl užtikrinimo priemonių ir taiko aiškias bei patikimas
užtikrinimo priemonės realizavimo laiku procedūras;
b)      jos taiko patikimas procedūras ir
procesus dėl užtikrinimo priemonės naudojimo atsirandančiai
rizikai kontroliuoti, įskaitant nepavykusio arba sumažėjusio kredito
užtikrinimo riziką, vertinimo riziką, su kredito užtikrinimo
nutraukimu susijusią riziką ir koncentracijos riziką,
atsirandančią dėl užtikrinimo naudojimo ir sąveikos su
bendru kredito įstaigos rizikos pobūdžiu;
c)      jos taiko dokumentais patvirtintą
politiką ir praktiką dėl priimtinų užtikrinimo
priemonių tipų ir vertės;
d)      jos apskaičiuoja užtikrinimo
priemonės rinkos vertę ir atitinkamai perkainoja ją ne
rečiau kaip kartą per šešis mėnesius ir kai tik jos turi
pagrindo manyti, kad tos užtikrinimo priemonės rinkos vertė
reikšmingai sumažėjo;
e)      kai užtikrinimo priemonę turi
trečioji šalis, įstaigos imasi pagrįstų priemonių
užtikrinti, kad trečioji šalis tą užtikrinimo priemonę
atskirtų nuo savo turto;
f)       jos užtikrina, kad pakaktų
išteklių tvarkingai vykdyti susitarimus dėl garantinės
įmokos su ne biržos išvestinių finansinių priemonių ir vertybinių
popierių įsigijimo finansavimo sandorio šalimis, vertinant pagal
pareikalavimų pateikimą laiku bei tikslumą ir atsakymo į
gautus pareikalavimus laiką;
g)      jos taiko užtikrinimo priemonių
valdymo politiką, pagal kurią kontroliuoja, stebi ir praneša apie:
i)        susitarimų dėl garantinės
įmokos keliamą riziką;
ii)       konkrečių tipų turto,
naudojamo kaip užtikrinimo priemonė, koncentracijos riziką;
iii)      pakartotinį užtikrinimo
priemonės panaudojimą, įskaitant galimus likvidumo trūkumus
dėl užtikrinimo priemonių, gautų iš sandorio šalių,
pakartotinio panaudojimo;
iv)      teisių į sandorio šalims
pateiktą užtikrinimo priemonę praradimą.
5.                      
Be 1–4 dalyse išdėstytų reikalavimų,
kad finansinė užtikrinimo priemonė galėtų būti tinkama
užtikrinimo priemonė pagal paprastąjį finansinės
užtikrinimo priemonės metodą, užtikrinimo terminas iki sandorio
galiojimo pabaigos turi būti bent tokios pačios trukmės kaip ir likęs
pozicijos terminas.
203 straipsnis
Užtikrinimo nekilnojamuoju turtu priemonėms taikomi reikalavimai
1.                      
Nekilnojamasis turtas gali būti tinkama
užtikrinimo priemonė tik kai tenkinami visi 2–5 dalyse nustatyti
reikalavimai.
2.                      
Turi būti tenkinami šie reikalavimai dėl
teisinio tikrumo:
a)      hipoteka arba įkeitimas yra
įvykdomi visose kredito sutarties sudarymo metu svarbiose jurisdikcijose
ir tinkamai bei laiku pateikiami;
b)      yra įvykdyti visi teisiniai turto
įkeitimo reikalavimai;
c)      užtikrinimo sutartis ir ją
pagrindžiantis teisinis procesas įstaigai suteikia galimybę per
pagrįstą laikotarpį atgauti užtikrinimo vertę.
3.                      
Turi būti tenkinami šie turto verčių
stebėsenos ir turto vertinimo reikalavimai:
a)      įstaigos reguliariai stebi
nekilnojamojo turto vertę: komercinės paskirties nekilnojamojo turto
– ne rečiau kaip kartą per metus, o gyvenamosios paskirties
nekilnojamojo turto – kartą per trejus metus. Įstaigos
stebėseną atlieka dažniau, kai reikšmingai pasikeičia rinkos
sąlygos;
b)      nekilnojamojo turto vertinimas
peržiūrimas, kai iš įstaigoms prieinamos informacijos galima
spręsti, kad turto vertė galėjo reikšmingai sumažėti,
palyginti su bendromis rinkos kainomis, ir tą peržiūrą atlieka
vertintojas, turintis reikiamą kvalifikaciją, gebėjimų ir
patirties, kad galėtų atlikti vertinimą, ir nepriklausomas nuo
kredito sprendimų priėmimo proceso. Kai paskolos vertė viršija
3 mln. EUR arba 5 % įstaigos nuosavų lėšų,
toks vertintojas turto vertinimą peržiūri bent kartą per trejus
metus.
Nekilnojamojo turto vertei stebėti ir turtui,
kurį reikia perkainoti, nustatyti įstaigos gali taikyti statistinius
metodus.
4.                      
Įstaigos aiškiai dokumentais patvirtina savo
pripažįstamus gyvenamosios ir komercinės paskirties nekilnojamojo
turto tipus ir susijusią skolinimo politiką.
5.                      
Įstaigos taiko procedūras, pagal kurias
prižiūri, kad turtas, įkeistas kaip kredito užtikrinimas,
būtų tinkamai apdraustas nuo galimos žalos.
204 straipsnis
Gautinoms sumoms taikomi reikalavimai
1.                      
Gautinos sumos gali būti tinkama užtikrinimo
priemonė, kai tenkinami visi 2 ir 3 dalyse nustatyti reikalavimai.
2.                      
Turi būti tenkinami šie reikalavimai dėl
teisinio tikrumo:
a)      teisinis mechanizmas, pagal kurį
skolinančiajai įstaigai suteikiama užtikrinimo priemonė, yra
patikimas ir veiksmingas bei užtikrina, kad ta įstaiga turi aiškias teises
į sumas, gautinas pagal šią priemonę;
b)      įstaigos imasi visų
reikiamų priemonių, kad įvykdytų vietos reikalavimus,
taikomus kreditoriaus teisių į turtą, kurio įkeitimu
užtikrinama prievolė, įgyvendinamumui. Skolinančiųjų
įstaigų pretenzijoms į užtikrinimo priemonę teikiama
pirmumo teisė, nors tokios pretenzijos gali būti laikomos pirmumo
teisę turinčių kreditorių pretenzijomis, numatytomis
teisės aktų nuostatose;
c)      įstaigos turi būti atlikusios
pakankamai teisinių patikrinimų, kurie patvirtintų tokių
susitarimų dėl užtikrinimo priemonių įvykdomumą visose
susijusiose jurisdikcijose;
d)      įstaigos tinkamai patvirtina
dokumentais savo susitarimus dėl užtikrinimo priemonių ir taiko
aiškias bei patikimas užtikrinimo priemonės perėmimo laiku
procedūras;
e)      įstaigos taiko procedūras,
kuriomis užtikrinama, kad, vertinant skolininko įsipareigojimų
neįvykdymą ir laiku perimant užtikrinimo priemonę, būtų
laikomasi visų teisinių sąlygų;
f)       jei skolininkas susiduria su
finansiniais sunkumais ar neįvykdo įsipareigojimų, įstaiga
turi teisę gautinas sumas parduoti ar perleisti kitoms šalims be jai
skolingo asmens sutikimo.
3.                      
Turi būti tenkinami šie rizikos valdymo
reikalavimai:
a)      įstaiga privalo taikyti
patikimą procesą su gautinomis sumomis siejamai kredito rizikai
nustatyti. Toks procesas apima skolininko veiklos ir sektoriaus bei
klientų, su kuriais skolininkas turi verslo ryšių, tipų
analizę. Kai įstaiga pasikliauja skolininku nustatant klientų
kredito riziką, įstaiga turi peržiūrėti skolininko
kreditavimo praktiką, kad įsitikintų jos pastovumu ir patikimumu;
b)      skirtumas tarp pozicijos sumos ir
gautinų sumų vertės turi būti nustatytas atsižvelgiant
į visus tinkamus veiksnius, įskaitant išieškojimo sąnaudas,
koncentraciją atskiro skolininko įkeistų gautinų sumų
grupėje ir galimą koncentracijos riziką visų įstaigos
pozicijų, kurių neapima bendroji įstaigos metodika, atžvilgiu.
Įstaigos turi užtikrinti gautinoms sumoms tinkamą
nenutrūkstamą stebėsenos procesą. Jos taip pat turi
reguliariai tikrinti, kaip laikomasi paskolos sutartyje nustatytų
sąlygų, aplinkosaugos apribojimų ir kitų teisinių
reikalavimų;
c)      skolininko įkeistos gautinos sumos
yra diversifikuojamos ir nėra per daug susijusios su tuo skolininku. Esant
reikšmingai teigiamai koreliacijai, nustatydamos skirtumą visai
užtikrinimo priemonių grupei, įstaigos atsižvelgia į susijusios
rizikos rūšis;
d)      įstaigos nenaudoja iš asmenų ir
subjektų, įskaitant patronuojamąsias įmones ir darbuotojus,
susijusių su skolininku, gautinų sumų kaip tinkamos kredito
užtikrinimo priemonės;
e)      įstaiga taiko dokumentais
patvirtintą procesą, pagal kurį atgauna gautinas sumas
kritiniais atvejais. Įstaigos turi turėti reikiamų
priemonių šioms sumoms atgauti, net jei jos paprastai patiki šią
užduotį skolininkams.
205 straipsnis
Kitoms fizinėms užtikrinimo priemonėms taikomi reikalavimai
Fizinė užtikrinimo priemonė, kuri
nėra nekilnojamasis turtas, yra tinkama užtikrinimo priemonė pagal
IRB metodą, jei tenkinamos visos šios sąlygos:
a)           susitarimai dėl užtikrinimo
priemonių, pagal kuriuos įstaigai suteikiama fizinė užtikrinimo
priemonė, yra teisiškai veiksmingi ir įgyvendinami visose
atitinkamose jurisdikcijose ir suteikia galimybę tai įstaigai per
pagrįstą laikotarpį atgauti užtikrinimo priemonės
vertę;
b)           išskyrus tik 204 straipsnio
2 dalies b punkte nurodytas leidžiamas didesnio prioriteto pirmumo reikalavimo
teises, tinkama užtikrinimo priemone laikomas tik toks įkeitimas, kai įgyjama
kreditorinio reikalavimo pirmumo teisė į užtikrinimo priemonę ir
įstaiga turi pirmumo teisę visų kitų skolintojų
atžvilgiu į pajamas iš realizuotos užtikrinimo priemonės;
c)           įstaigos stebi užtikrinimo
priemonės vertę reguliariai ir ne rečiau kaip kartą per
metus. Įstaigos atlieka stebėseną dažniau, kai reikšmingai
pasikeičia rinkos sąlygos;
d)           į paskolos sutartį
įtraukti išsamūs užtikrinimo priemonės aprašymai ir išsamūs
nurodymai dėl perkainojimo būdo bei dažnio;
e)           įstaigos savo vidaus kredito
politikos ir procedūrų dokumentuose, kuriuos galima patikrinti,
aiškiai nurodo pripažįstamų fizinių užtikrinimo priemonių
tipus ir savo politiką bei praktiką dėl kiekvieno tipo
užtikrinimo priemonės tinkamo dydžio, palyginti su pozicijos suma;
f)            įstaigos kredito politikoje,
taikomoje sandorių struktūrai, nurodomi tinkami reikalavimai
užtikrinimo priemonėms, atsižvelgiant į pozicijos sumą,
gebėjimą lengvai realizuoti užtikrinimo priemonę,
gebėjimą objektyviai nustatyti kainą arba rinkos vertę,
kaip dažnai galima nesunkiai nustatyti tą vertę, įskaitant
specialisto vertinimą, ir užtikrinimo priemonės vertės
nepastovumą arba nepastovumo koeficientą;
g)           atliekant vertinimą ir
perkainojimą, visapusiškai atsižvelgiama į bet kokį užtikrinimo
priemonės būklės pablogėjimą ar
nusidėvėjimą. Atlikdamos vertinimą ir perkainojimą
įstaigos ypatingą dėmesį turi kreipti į laiko
poveikį užtikrinimo priemonėms, kurios kinta atsižvelgiant į
tendencijas ir laiką;
h)           įstaigos turi teisę
fiziškai tikrinti užtikrinimo priemonę. Jos taip pat turi taikyti
politiką ir procedūras, skirtas jų teisei atlikti fizinį
patikrinimą įgyvendinti;
i)            suteikta užtikrinimo priemonė
turi būti tinkamai apdrausta nuo galimos žalos ir įstaigos turi
turėti tinkamų procedūrų tam stebėti.
206 straipsnis
Reikalavimai, kad išperkamosios nuomos pozicijas būtų galima laikyti
užtikrintomis
Įstaigos dėl išperkamosios nuomos
sandorių atsirandančias pozicijas laiko užtikrintomis atitinkamu
įkeistu išnuomotu turtu, jei tenkinamos visos šios sąlygos:
a)           tenkinamos atitinkamos 203 arba
205 straipsnyje nustatytos sąlygos dėl tam tikrų tipų
išnuomoto turto pripažinimo tinkama užtikrinimo priemone;
b)           nuomotojas patikimai valdo
riziką, susijusią su nuomojamo turto panaudojimu, jo vieta, amžiumi
ir planuojama naudojimo trukme, įskaitant deramą užtikrinimo
priemonės vertės stebėjimą;
c)           nuomotojas turi nuosavybės
teisę į turtą ir geba laiku pasinaudoti savo, kaip savininko,
teisėmis;
d)           jei tai nebuvo nustatyta
skaičiuojant LGD dydį, skirtumas tarp neapmokėtos sumos ir
užtikrinimo priemonės rinkos vertės nėra toks didelis, kad
pernelyg padidintų išnuomotam turtui priskiriamą kredito rizikos
mažėjimą.
207 straipsnis
Kitam tiesioginiam kredito užtikrinimui taikomi reikalavimai
1.                      
Kad būtų galima taikyti
227 straipsnio 1 dalį indėliams arba grynųjų
pinigų atitikmens priemonėms trečiosios šalies įstaigoje,
turi būti tenkinamos visos šios sąlygos:
a)      skolininko pretenzija trečiosios
šalies įstaigai yra atvirai įkeista arba perleista
skolinančiajai įstaigai ir šis įkeitimas arba perleidimas yra
teisiškai veiksmingas ir įgyvendinamas visose atitinkamose jurisdikcijose;
b)      trečiosios šalies įstaigai yra
pranešta apie įkeitimą arba perleidimą;
c)      gavusi pranešimą, trečiosios
šalies įstaiga gali mokėti įmokas tik skolinančiajai
įstaigai arba kitoms šalims, bet tik gavusi išankstinį skolinančiosios
įstaigos sutikimą;
d)      įkeitimas arba perleidimas yra
besąlyginis ir neatšaukiamas.
2.                      
Skolinančiajai įstaigai įkeisti
gyvybės draudimo liudijimai yra tinkama užtikrinimo priemonė, jei tenkinamos visos šios sąlygos:
a)      gyvybės draudimo liudijimas yra
atvirai įkeistas arba perleistas skolinančiajai įstaigai;
b)      įmonei, teikiančiai
gyvybės draudimo paslaugas, yra pranešta apie įkeitimą arba
perleidimą, ir be išankstinio skolinančiosios įstaigos sutikimo
ji negali mokėti pagal sutartį mokėtinų sumų;
c)      skolininkui nevykdant
įsipareigojimų, skolinančioji įstaiga turi teisę
atšaukti liudijimą ir gauti išperkamąją sumą;
d)      skolinančiajai įstaigai
pranešama apie visus atvejus, kai liudijimo turėtojas nemoka
įmokų pagal liudijimą;
e)      kredito užtikrinimas yra numatytas visam
paskolos terminui. Kai tai neįmanoma, nes draudimo teisiniai santykiai
baigiasi dar prieš pasibaigiant paskolos teisiniams santykiams, įstaiga
turi užtikrinti, kad pagal draudimo sutartį gaunama suma iki kredito
sutarties termino pabaigos būtų naudojama kaip užtikrinimo
priemonė įstaigai;
f)       įkeitimas arba perleidimas yra
teisiškai veiksmingas ir įgyvendinamas visose jurisdikcijose, kurios yra svarbios
kredito sutarties sudarymo metu;
g)      išperkamąją sumą
deklaruoja įmonė, teikianti gyvybės draudimo paslaugas, ir jos
negalima sumažinti;
h)      gavusi prašymą gyvybės draudimo
paslaugas teikianti įmonė turi laiku sumokėti išperkamąją
sumą;
i)       išperkamosios sumos negalima prašyti be
išankstinio įstaigos sutikimo;
j)       gyvybės draudimo paslaugas
teikiančiai įmonei taikoma Europos Parlamento ir Tarybos direktyva
2009/138/EB arba jos veiklą prižiūri trečiosios šalies
kompetentinga institucija, kurios taikomos priežiūros ir reguliavimo tvarka
yra bent lygiavertė Sąjungos taikomai tvarkai.
2 poskirsnis
Netiesioginis kredito užtikrinimas ir su kreditu susiję vekseliai
208 straipsnis
Garantijoms ir kredito išvestinėms finansinėms priemonėms
taikomi bendri reikalavimai
1.                      
Pagal 209 straipsnio 1 dalį kredito
užtikrinimas, atsirandantis iš garantijos arba kredito išvestinės
finansinės priemonės, yra tinkamas netiesioginis kredito
užtikrinimas, kai tenkinamos visos šios sąlygos:
a)      kredito užtikrinimas yra tiesioginis;
b)      kredito užtikrinimo apimtis yra aiškiai
apibrėžta;
c)      kredito užtikrinimo sutartyje nėra
nė vienos sąlygos, kurios vykdymo skolintojas negalėtų
tiesiogiai kontroliuoti ir kuri:
i)        užtikrinimo teikėjui leistų
vienašališkai atšaukti užtikrinimą;
ii)       padidintų galiojančią
užtikrinimo savikainą dėl užtikrintos pozicijos mažėjančios
kredito kokybės;
iii)      galėtų trukdyti užtikrinimo
teikėjui būti įsipareigojusiam laiku sumokėti išmoką,
jei pradinis įsipareigojantysis asmuo laiku nesumoka bet kokių
mokėtinų įmokų arba kai baigiasi išperkamosios nuomos
sutartis ir pripažįstama garantuota likutinė vertė pagal
129 straipsnio 7 dalį ir 162 straipsnio 4 dalį;
iv)      galėtų leisti, kad užtikrinimo
teikėjas sutrumpintų kredito užtikrinimo terminą;
d)      garantija yra teisiškai veiksminga ir
įgyvendinama visose jurisdikcijose, kurios yra svarbios kredito sutarties
sudarymo metu.
2.                      
Įstaiga turi įrodyti kompetentingoms
institucijoms, kad ji taiko sistemas, leidžiančias valdyti galimą
rizikos, atsirandančios dėl jos naudojamų garantijų ir
kredito išvestinių finansinių priemonių, koncentraciją.
Įstaiga turi gebėti parodyti kompetentingoms institucijoms, kaip jos
kredito išvestinių finansinių priemonių ir garantijų
naudojimo strategija yra susijusi su jos bendrojo rizikos pobūdžio valdymu.
3.                      
Įstaigos įvykdo visus sutartinius ir
teisės aktų nustatytus reikalavimus, taikomus jų netiesioginiam
kredito užtikrinimui, ir imasi visų reikiamų priemonių, kad
užtikrintų jo įgyvendinimą pagal įstatymus, taikytinus
įstaigų interesams kredito užtikrinimo atžvilgiu.
Įstaigos turi būti atlikusios pakankamai
teisinių patikrinimų, patvirtinančių netiesioginio kredito
užtikrinimo įvykdomumą visose susijusiose jurisdikcijose. Prireikus
jos pakartotinai atlieka tokius patikrinimus, kad užtikrintų nuolatinį
įvykdomumą.
209 straipsnis
Centrinės valdžios ir kitos viešojo sektoriaus netiesioginės
garantijos
1.                      
Įstaigos gali vertinti 2 dalyje
išvardytas pozicijas kaip užtikrintas garantija, suteikta toje dalyje
nurodytų subjektų, jei tenkinamos visos šios sąlygos:
a)      netiesioginė garantija apima visus
pretenzijos kredito rizikos elementus;
b)      ir pradinė garantija, ir
netiesioginė garantija atitinka 208 straipsnyje ir
210 straipsnio 1 dalyje išdėstytus reikalavimus garantijoms,
išskyrus tai, kad netiesioginė garantija neturi būti tiesioginė;
c)      netiesioginė garantija yra patikima
ir nėra jokių ankstesnių laikotarpių įrodymų, kad
jos suma yra mažesnė už lygiavertę to subjekto tiesioginės
garantijos sumą.
2.                      
1 dalyje nustatytas vertinimas taikomas
pozicijoms, užtikrintoms garantija, kuri pati yra netiesiogiai užtikrinta bet
kurio iš šių subjektų garantija:
a)      centrinės valdžios arba centrinio
banko;
b)      regioninės arba vietos valdžios
institucijos;
c)      viešojo sektoriaus subjekto, kai
pretenzijos jo atžvilgiu vertinamos kaip pretenzijos centrinei valdžiai pagal
111 straipsnio 4 dalį;
d)      daugiašalio plėtros banko arba
tarptautinės organizacijos, kuriems pagal 2 skyrių priskiriamas
0 % rizikos koeficientas;
e)      viešojo sektoriaus subjekto, kai
pretenzijos jo atžvilgiu vertinamos pagal 111 straipsnio 1 ir 2 dalis.
3.                      
1 dalies nuostatas įstaigos taip pat
taiko pozicijai, kurią netiesiogiai garantuoja ne 2 dalyje išvardyti
subjektai, jeigu tos pozicijos netiesioginę garantiją tiesiogiai
garantuoja vienas iš tų subjektų ir tenkinamos 1 dalies sąlygos.
210 straipsnis
Papildomi reikalavimai garantijoms
1.                      
Garantijos gali būti tinkamas netiesioginis
kredito užtikrinimas, kai tenkinamos visos 208 straipsnyje nustatytos sąlygos
ir šios sąlygos:
a)      tam tikro nustatyto sandorio šalies
įsipareigojimų neįvykdymo arba nemokėjimo atveju
skolinančioji įstaiga turi teisę tinkamu laiku reikalauti, kad
garantas sumokėtų bet kokias sumas, mokėtinas pagal
pretenziją, kuriai suteiktas užtikrinimas, ir skolinančioji
įstaiga turi teisę pirmiausia reikalauti iš garanto, kad
būtų įvykdyti įsipareigojimai.
Kai netiesioginėmis kredito užtikrinimo
priemonėmis užtikrintos gyvenamosios paskirties nekilnojamojo turto
hipotekinės paskolos, 208 straipsnio 1 dalies c punkto
iii papunkčio ir pirmos pastraipos reikalavimus reikia atitikti tik
per 24 mėnesių laikotarpį;
b)      garantija yra aiškiai dokumentais
patvirtintas garanto prisiimtas įsipareigojimas;
c)      tenkinama kuri nors iš šių
sąlygų:
i)        garantija apima visų
rūšių mokėjimus, kuriuos įsipareigojantysis asmuo turi
sumokėti pagal pretenziją;
ii)       kai į garantiją
neįtraukiami tam tikrų rūšių mokėjimai,
skolinančioji įstaiga yra pakoregavusi garantijos vertę, kad ši
atitiktų užtikrinimo priemonės sumos ribą.
2.                      
Esant garantijoms, kurios suteikiamos pagal
abipusės garantijos programas arba suteikiamos ar netiesiogiai
garantuojamos 209 straipsnio 1 dalyje nurodytų subjektų,
1 dalies a punkto reikalavimai laikomi įvykdytais, jei tenkinama
bet kuri iš toliau nurodytų sąlygų:
a)      skolinančioji įstaiga turi
teisę laiku gauti išankstinį mokėjimą iš garanto,
atitinkantį abi šias sąlygas:
i)        jis atitinka patikimą
nuostolių sumos įvertį, įskaitant nuostolius, kurių
atsiranda dėl palūkanų ar kitų įmokų, kurias
skolininkas yra įsipareigojęs mokėti, nemokėjimo, kai
tikėtina, kad skolinančioji įstaiga gali patirti tokių
nuostolių;
ii)       jis yra proporcingas garantijos
draudimo sumai;
b)      skolinančioji įstaiga gali
kompetentingoms institucijoms įrodyti, kad garantijos, kuri taip pat apima
nuostolius, atsirandančius dėl to, kad skolininkas nesumokėjo
privalomų sumokėti palūkanų ir kitų įmokų,
poveikis pateisina tokį vertinimą.
211 straipsnis
Papildomi kredito išvestinėms finansinėms priemonėms taikomi
reikalavimai
1.                      
Kredito išvestinė finansinė priemonė
gali būti tinkamas netiesioginis kredito užtikrinimas, kai tenkinamos
visos 208 straipsnyje nustatytos sąlygos ir šios sąlygos:
a)      sutartyje dėl kredito
išvestinės finansinės priemonės numatyti kredito įvykiai apima:
i)        nesugebėjimą sumokėti
sumų, mokėtinų pagal pagrindinės pozicijos sutarties sąlygas,
galiojančias tuo metu, kai nesugebama sumokėti sumų, numatant lengvatinį
laikotarpį, kuris yra beveik lygus arba trumpesnis už pagrindinės pozicijos
sutarties lengvatinį laikotarpį;
ii)       įsipareigojančiojo asmens
bankrotą, nemokumą ar negalėjimą grąžinti savo
skolų ar jo veiklos sutrikimus arba raštišką prisipažinimą, kad
jis iš esmės negali grąžinti savo skolų atėjus
grąžinimo terminui, ir panašius įvykius;
iii)      pagrindinės pozicijos
restruktūrizavimą, apimantį atleidimą nuo pagrindinės
sumos, palūkanų arba įmokų mokėjimo ar
atidėjimą, dėl kurio patiriama kredito nuostolių;
b)      jei kredito išvestinės
finansinės priemonės sandoryje numatytas atsiskaitymas pinigais:
i)        įstaigos taiko patikimą
nuostolių vertinimo procesą;
ii)       aiškiai nurodomas laikotarpis, per
kurį galima gauti pagrindinės pozicijos įvertinimą po
kredito įvykio;
c)      jei atsiskaitymui reikia, kad
būtų numatyta užtikrinimo pirkėjo teisė ir galimybė
perleisti pagrindinę poziciją užtikrinimo teikėjui,
pagrindinės pozicijos sąlygose numatoma, kad negalima
nepagrįstai sulaikyti jokio tokiam perleidimui reikiamo sutikimo;
d)      aiškiai nurodoma šalių,
atsakingų už nustatymą, ar įvyko kredito įvykis,
tapatybė;
e)      už kredito įvykio nustatymą
atsako ne tik užtikrinimo teikėjas;
f)       užtikrinimo pirkėjas turi
teisę arba galimybę informuoti užtikrinimo teikėją apie
kredito įvykį.
Kai kredito įvykiai neapima pagrindinės pozicijos
restruktūrizavimo, kaip aprašyta a punkto iii papunktyje, kredito
užtikrinimas vis tiek gali būti tinkamas sumažinus jo vertę, kaip
nurodyta 228 straipsnio 2 dalyje.
2.                      
Nesutapimas tarp pagrindinės pozicijos ir
kredito išvestinės finansinės priemonės referencinės pozicijos
(t. y. įsipareigojimo, naudojamo nustatant atsiskaitymo vertę
pinigais) arba tarp pagrindinės pozicijos ir įsipareigojimo,
naudojamo nustatant, ar įvyko kredito įvykis, leistinas tik tada, kai
tenkinamos abi šios sąlygos:
a)      referencinė pozicija arba įsipareigojimas,
naudojamas nustatant, ar įvyko kredito įvykis, atsižvelgiant į situaciją,
vertinami taikant vienodą arba mažesnį prioritetą nei
pagrindinė pozicija;
b)      pagrindinės pozicijos ir referencinės
pozicijos arba įsipareigojimo, naudojamo nustatant, ar įvyko kredito
įvykis, atsižvelgiant į situaciją, įsipareigojantysis asmuo
yra tas pats, taip pat yra taikomos priešpriešinio įsipareigojimų
neįvykdymo ir priešpriešinio išankstinio nutraukimo sąlygos,
kurių vykdymas užtikrinamas teisinėmis priemonėmis.
212 straipsnis
Reikalavimai, kurie turi būti tenkinami taikant 148 straipsnio
4 dalyje nustatytą vertinimą
1.                      
Kad kredito užtikrinimui, kylančiam iš
garantijos arba kredito išvestinės finansinės priemonės,
būtų galima taikyti 148 straipsnio 4 dalyje nustatytą
vertinimą, jis turi tenkinti šias sąlygas:
a)      pagrindinė pozicija yra viena iš
šių pozicijų:
i)        įmonės pozicija, kaip
apibrėžta 142 straipsnyje, išskyrus draudimo ir perdraudimo
įmonių pozicijas;
ii)       regioninės ar vietos valdžios
institucijos arba viešojo sektoriaus subjekto pozicija, kuri pagal
142 straipsnį nelaikoma centrinės valdžios arba centrinio banko
pozicija;
iii)      mažosios ar vidutinės
įmonės pozicija, priskiriama mažmeninėms pozicijoms pagal
142 straipsnio 5 dalį;
b)      įstaigai įsipareigojantys
asmenys nėra tos pačios grupės, kaip užtikrinimo teikėjas,
nariai;
c)      pozicija yra apdrausta viena iš šių
priemonių:
i)        vieno pavadinimo netiesioginės
kredito išvestinės finansinės priemonės arba vieno pavadinimo
garantijos;
ii)       pirmojo įsipareigojimų
neįvykdymo krepšelio produktai;
iii)      n-tojo įsipareigojimų
neįvykdymo krepšelio produktai;
d)      kredito užtikrinimas atitinka 208, 210 ir
211 straipsnių reikalavimus;
e)      nustatant rizikos koeficientą,
susietą su pozicija prieš pradedant taikyti 148 straipsnio
4 dalyje numatytą tvarką, nebuvo atsižvelgta į jokį kredito
užtikrinimo aspektą;
f)       įstaiga turi teisę ir tikisi
gauti išmokas iš užtikrinimo teikėjo nesiimdama jokių teisinių
veiksmų ir nereikalaudama, kad sandorio šalis sumokėtų. Kiek tai
įmanoma, įstaiga imasi priemonių, kad įsitikintų, jog
užtikrinimo teikėjas sumokės nedelsdamas, jei įvyks kredito
įvykis;
g)      įsigytas kredito užtikrinimas
padengia visus apdraustos pozicijos dalies kredito nuostolius, kurie patiriami
dėl sutartyje numatytų kredito įvykių;
h)      jeigu kredito užtikrinimo išmokėjimo
schemoje yra numatytas fizinis atsiskaitymas, yra teisinis tikrumas dėl
paskolos, obligacijų arba neapibrėžtųjų įsipareigojimų
perleidimo;
i)       jeigu įstaiga ketina perleisti
kitokią prievolę negu pagrindinė pozicija, ji turi užtikrinti,
kad toji perleidžiama prievolė būtų pakankamai likvidi, kad
įstaiga galėtų ją nupirkti, siekdama atsiskaityti pagal
sutartį;
j)       užtikrinimo teikėjas ir
įstaiga teisiškai raštu patvirtina kredito užtikrinimo sutarties
sąlygas;
k)      įstaigos yra nustačiusios
procesą, pagal kurį aptinka pernelyg dideles sąsajas tarp
užtikrinimo teikėjo ir pagrindinės pozicijos
įsipareigojančiojo asmens kreditingumo, atsirandančias dėl
to, kad jų veikla priklauso nuo bendrų veiksnių, kurių
neapima sisteminės rizikos veiksnys;
l)       užtikrinimo nuo gautinų sumų
sumažėjimo rizikos atveju įsigytų gautinų sumų
pardavėjas nėra tos pačios grupės, kaip užtikrinimo
teikėjas, narys.
2.                      
Pagal 1 dalies c punkto ii papunktį
įstaigos taiko 148 straipsnio 4 dalyje nustatytą metodą
tam krepšelio turtui, kurio pagal riziką įvertinta pozicija yra
mažiausia.
3.                      
Pagal 1 dalies c punkto iii papunktį gaunamas
užtikrinimas yra tinkamas pagal šią sistemą tik jeigu gaunamas tinkamas
(n-1)-asis įsipareigojimų neįvykdymo užtikrinimas arba jeigu jau
yra (buvo) neįvykdyti su (n-1) krepšelio turto dalimi susiję
įsipareigojimai. Tokiu atveju įstaigos taiko 148 straipsnio
4 dalyje nustatytą metodą krepšelyje esančiam turtui, kurio
pagal riziką įvertinta pozicija yra mažiausia.
4 skirsnis
Kredito rizikos mažinimo poveikio apskaičiavimas
1 poskirsnis
Tiesioginis kredito užtikrinimas
213 straipsnis
Su kreditu susiję vekseliai
Investicijos į skolinančiosios
įstaigos išleistus su kreditu susijusius vekselius gali būti laikomos
piniginėmis užtikrinimo priemonėmis apskaičiuojant tiesioginio
kredito užtikrinimo poveikį pagal šį poskirsnį, jei kredito
įsipareigojimų neįvykdymo apsikeitimo sandoris, numatytas su
kreditu susijusiame vekselyje, gali būti tinkamas netiesioginis kredito
užtikrinimas.
214 straipsnis
Balansiniai užskaitos sandoriai
Paskolos ir indėliai skolinančiojoje
įstaigoje, kuriems taikomi balansiniai užskaitos sandoriai, turi būti
laikomi piniginėmis užtikrinimo priemonėmis apskaičiuojant
tiesioginio kredito užtikrinimo poveikį, kai toms paskoloms ir
indėliams skolinančiojoje įstaigoje taikomi ta pačia
valiuta išreikšti balansiniai užskaitos sandoriai.
215 straipsnis
Standartinių nepastovumo koregavimų metodo arba savų
įverčių nepastovumo koregavimų metodo taikymas
pagrindiniams užskaitos sandoriams
1.                      
Kai įstaigos apskaičiuoja „visiškai
koreguotą pozicijos vertę“ (E*) pozicijoms, kurioms
taikomas tinkamas pagrindinis užskaitos sandoris, apimantis atpirkimo sandorius
arba vertybinių popierių ar biržos prekių skolinimo arba
skolinimosi sandorius arba kitus kapitalo rinkos veikiamus sandorius, jos
apskaičiuoja nepastovumo koregavimus, kuriuos jos turi atlikti, taikydamos
standartinių nepastovumo koregavimų metodą arba savų
įverčių nepastovumo koregavimų metodą (savų
įverčių metodas), kaip nustatyta 218–221 straipsniuose apie
išsamųjį finansinės užtikrinimo priemonės metodą.
Taikant savų įverčių
metodą galioja tos pačios sąlygos ir reikalavimai kaip ir pagal
išsamųjį finansinės užtikrinimo priemonės metodą.
2.                      
Apskaičiuojant E* turi būti
tenkinamos šios sąlygos:
a)       įstaigos
apskaičiuoja kiekvienos vertybinių popierių grupės arba
kiekvienos biržos prekių rūšies grynąją poziciją
atimdamos i papunktyje nurodytą sumą iš ii papunktyje nurodytos
sumos:
i)       pagal
pagrindinį užskaitos sandorį paskolintų, parduotų arba
pristatytų tos pačios grupės vertybinių popierių arba
tos pačios rūšies biržos prekių bendroji vertė;
ii)      pagal
sutartį pasiskolintų, nupirktų arba gautų tos pačios
grupės vertybinių popierių arba tos pačios rūšies
biržos prekių bendroji vertė;
b)      įstaigos apskaičiuoja
grynąją poziciją kiekviena valiuta, išskyrus pagrindinio užskaitos
sandorio atsiskaitymo valiutą, atimdamos i papunktyje nurodytą
sumą iš ii papunktyje nurodytos sumos:
i)       pagal pagrindinį
užskaitos sandorį paskolintų, parduotų arba pristatytų
vertybinių popierių, išreikštų ta valiuta, bendrosios
vertės ir pagal sutartį paskolintos arba perleistos pinigų
sumos, išreikštos ta valiuta, suma;
ii)      pagal
sutartį pasiskolintų, nupirktų arba gautų vertybinių
popierių, išreikštų ta valiuta, bendrosios vertės ir pagal
sutartį pasiskolintos arba gautos pinigų sumos, išreikštos ta
valiuta, suma;
c)      įstaigos taiko tam tikros
grupės vertybinių popierių arba pinigų pozicijos
tinkamą nepastovumo koregavimą teigiamai arba neigiamai tos
grupės vertybinių popierių grynajai pozicijai;
d)      įstaigos taiko užsienio valiutos
kurso rizikos (fx) nepastovumo koregavimą grynajai teigiamai arba
neigiamai pozicijai kiekviena valiuta, išskyrus pagrindinio užskaitos sandorio
atsiskaitymo valiutą.
3.                      
Įstaigos apskaičiuoja E* pagal
šią formulę:
Čia:
Ei =        pozicijos vertė kiekvienai atskirai pozicijai i pagal
sutartį, kuri būtų taikoma nesant kredito užtikrinimo, kai
įstaigos apskaičiuoja pagal riziką įvertintas pozicijų
sumas taikydamos standartizuotą metodą arba kai jos apskaičiuoja
pagal riziką įvertintas pozicijų sumas ir tikėtinų
nuostolių sumas taikydamos IRB metodą;
Ci =       pasiskolintų, nupirktų arba gautų kiekvienos
grupės vertybinių popierių arba tos pačios rūšies
biržos prekių vertė arba pasiskolintų ar gautų pinigų vertė
kiekvienos tokios pozicijos i atžvilgiu;
 =    grynoji
(teigiama arba neigiama) pozicija atitinkamoje vertybinių popierių j
grupėje;
 =     grynoji
(teigiama arba neigiama) pozicija tam tikra k valiuta, išskyrus sutarties
atsiskaitymo valiutą, kaip apskaičiuojama pagal 2 dalies b punktą;
 =   konkrečios
vertybinių popierių j grupės tinkamas nepastovumo koregavimas;
 =    užsienio
valiutos k kurso nepastovumo koregavimas.
4.                      
Apskaičiuodamos pagal riziką
įvertintas pozicijų sumas ir tikėtinų nuostolių sumas
atpirkimo sandoriams arba vertybinių popierių ar biržos prekių
skolinimo arba skolinimosi sandoriams arba kitiems kapitalo rinkos veikiamiems
sandoriams, kuriems taikomas pagrindinis užskaitos sandoris, įstaigos
taiko pagal 3 dalį apskaičiuotą E* kaip sandorio
šalies pozicijos vertę, kai pozicija atsiranda iš sandorių, kuriems
taikomas pagrindinis užskaitos sandoris, pagal 108 straipsnį,
taikydamos standartizuotą metodą, arba pagal 3 skyrių,
taikydamos IRB metodą.
5.                      
2 ir 3 dalyse „vertybinių popierių
grupė“ – tai vertybiniai popieriai, kuriuos išleido tas pats emitentas,
kurių emisijos datos yra tokios pačios, kurių terminai yra tokie
patys, kuriems taikomos tos pačios sąlygos ir tas pats likvidavimo
laikotarpis, kaip atitinkamai nurodyta 219 ir 220 straipsniuose.
216 straipsnis
Vidaus modelių metodo taikymas pagrindiniams užskaitos sandoriams
1.                      
Kompetentingoms institucijoms leidus,
įstaigos, užuot taikiusios standartinių nepastovumo koregavimų
metodą arba savų įverčių metodą visiškai
koreguotai pozicijos vertei E* apskaičiuoti pagal tinkamą
pagrindinį užskaitos sandorį, apimantį atpirkimo sandorius,
vertybinių popierių ar biržos prekių skolinimo arba skolinimosi
sandorius arba kitus kapitalo rinkos veikiamus sandorius, išskyrus išvestinius
sandorius, gali taikyti vidaus modelių metodą, pagal kurį
atsižvelgiama į koreliacijos tarp vertybinių popierių
pozicijų, kurioms taikomas pagrindinis užskaitos sandoris, poveikį ir
į susijusių priemonių likvidumą.
2.                      
Kompetentingoms institucijoms leidus, įstaigos
taip pat gali naudoti vidaus modelius garantinės įmokos skolinimo
sandoriams, jeigu šie sandoriai įeina į dvišalį pagrindinį užskaitos
sandorį, atitinkantį 6 skyriaus 7 skirsnyje nustatytus
reikalavimus.
3.                      
Įstaiga gali pasirinkti taikyti vidaus
modelių metodą neatsižvelgdama į tai, ar ji pasirinko taikyti
standartizuotą metodą, ar IRB metodą pagal riziką
įvertintoms pozicijų sumoms skaičiuoti. Tačiau jei
įstaiga ketina taikyti vidaus modelių metodą, ji jį taiko
visoms sandorio šalims ir vertybiniams popieriams, išskyrus nereikšmingus
portfelius, kuriems ji gali taikyti standartinių nepastovumo
koregavimų metodą arba savų įverčių metodą,
kaip nustatyta 215 straipsnyje.
Įstaigos, kurioms leista taikyti vidaus rizikos valdymo modelį pagal IV antraštinės
dalies 5 skyrių, gali taikyti vidaus modelių metodą. Tokio
leidimo negavusi įstaiga vis tiek gali prašyti kompetentingų institucijų
leisti taikyti vidaus modelių metodą pagal šį straipsnį.
4.                      
Kompetentingos institucijos leidžia įstaigai
taikyti vidaus modelių metodą tik kai jos įsitikina, kad
įstaigos sistema, skirta valdyti rizikai, atsirandančiai dėl
sandorių, kuriems taikomas pagrindinis užskaitos sandoris, yra iš esmės patikima bei nuosekliai įgyvendinama, ir kai
laikomasi šių kokybės standartų:
a)      vidaus rizikos vertinimo modelis,
taikomas galimam sandorių kainos nepastovumui apskaičiuoti, yra
glaudžiai integruotas į įstaigos kasdienio rizikos valdymo
procesą ir naudojamas kaip pagrindas teikti informaciją įstaigos
vyresniajai vadovybei apie rizikos pozicijas;
b)      įstaigoje veikia rizikos
kontrolės skyrius, kuris atitinka visus šiuos reikalavimus:
i)       yra
nepriklausomas nuo verslu užsiimančių skyrių ir atsiskaito
tiesiogiai vyresniajai vadovybei;
ii)      atsako už
įstaigos rizikos valdymo sistemos kūrimą ir
įgyvendinimą;
iii)      kasdien
rengia ir analizuoja ataskaitas dėl rizikos vertinimo modelio
rezultatų ir atitinkamų priemonių, taikytinų atsižvelgiant
į pozicijų apribojimus;
c)      rizikos kontrolės skyriaus kasdien
parengtas ataskaitas peržiūri atitinkamo lygio vadovybė, turinti
pakankamai įgaliojimų sumažinti prisiimtas pozicijas ir bendrą
rizikos poziciją;
d)      įstaigos rizikos kontrolės skyriuje
yra pakankamai darbuotojų, kvalifikuotų taikyti sudėtingus
modelius;
e)      įstaiga yra nustačiusi
procedūras stebėti ir užtikrinti, kad būtų laikomasi
dokumentuose nustatytos vidaus politikos ir kontrolės procedūrų,
susijusių su bendruoju rizikos vertinimo sistemos veikimu;
f)       turima įrodymų, kad taikant
įstaigos modelius pakankamai tiksliai vertinama rizika, ir tai galima
pademonstruoti atliekant jos rezultatų grįžtamąjį
patikrinimą naudojant bent vienų metų duomenis;
g)      įstaiga dažnai vykdo griežtą testavimo
nepalankiausiomis sąlygomis programą; vyresnioji vadovybė
peržiūri tokių tikrinimų rezultatus ir atsižvelgia į juos
nustatydama politiką ir apribojimus;
h)      įstaiga atlieka nepriklausomą
savo rizikos vertinimo sistemos auditą, kuris yra jos nuolatinio vidaus
audito proceso dalis. Tikrinama verslu užsiimančių skyrių ir
nepriklausomo rizikos kontrolės skyriaus veikla;
i)       bent kartą per metus įstaiga
atlieka savo rizikos valdymo sistemos patikrinimą;
j)       vidaus modelis atitinka
286 straipsnio 8 ir 9 dalyse ir 288 straipsnyje nustatytus
reikalavimus.
5.                      
Vidaus rizikos vertinimo modelis apima pakankamai
rizikos veiksnių, kad būtų galima atsižvelgti į visų
rūšių reikšmingą kainų riziką.
Įstaigos gali naudoti empirines koreliacijas
tarp rizikos kategorijų ir tarp veiksnių tam tikroje kategorijoje,
jeigu jų koreliacijų skaičiavimo sistema yra patikima ir nuosekliai įgyvendinama.
6.                      
Įstaigos, taikančios vidaus modelių
metodą, apskaičiuoja E* pagal tokią formulę:
 galimas vertės pokytis 
Čia:
Ei =        pozicijos vertė kiekvienai atskirai pozicijai i pagal
sutartį, kuri būtų taikoma nesant kredito užtikrinimo, kai
įstaigos apskaičiuoja pagal riziką įvertintas pozicijų
sumas taikydamos standartizuotą metodą arba kai jos apskaičiuoja
pagal riziką įvertintas pozicijų sumas ir tikėtinų
nuostolių sumas taikydamos IRB metodą;
Ci
=       pasiskolintų, nupirktų arba
gautų vertybinių popierių vertė arba pasiskolintų ar
gautų pinigų vertė kiekvienos tokios pozicijos i atžvilgiu.
Įstaigos, apskaičiuodamos pagal
riziką įvertintas pozicijų sumas taikydamos vidaus modelius,
šiuo tikslu naudoja prieš tai buvusios darbo dienos modelių rezultatus.
7.                      
Galimam vertės pokyčiui
apskaičiuoti, kaip nurodyta 6 dalyje, taikomi visi toliau nurodyti
standartai:
a)      jis apskaičiuojamas bent kartą
per dieną;
b)      taikomas 99 % procentilio vienpusis
pasikliautinasis intervalas;
c)      taikomas 5 dienų lygiavertis likvidavimo
laikotarpis, išskyrus sandorius, kurie nėra vertybinių popierių
atpirkimo sandoriai arba vertybinių popierių skolinimo ar skolinimosi
sandoriai; pastariesiems nustatomas 10 dienų lygiavertis likvidavimo
laikotarpis;
d)      taikomas ne trumpesnis kaip vienų
metų duomenų efektyvusis stebėjimo laikotarpis, išskyrus
atvejus, kai dėl labai sustiprėjusio kainų svyravimo gali
būti taikomas trumpesnis stebėjimo laikotarpis;
e)      skaičiuojant naudojamas duomenų
rinkinys atnaujinamas kas trys mėnesiai.
Kai įstaiga yra sudariusi atpirkimo
sandorį, vertybinių popierių ar biržos prekių skolinimo
arba skolinimosi sandorį ir garantinės įmokos skolinimo arba
panašų sandorį arba užskaitos grupę, kurie atitinka 279 straipsnio
2 ir 3 dalyse nustatytus kriterijus, trumpiausias laikymo laikotarpis
suderinamas su garantinės įmokos rizikos laikotarpiu, kuris
būtų taikomas pagal tas dalis, kartu taikant 279 straipsnio 4 dalį.
8.                      
Apskaičiuodamos pagal riziką
įvertintas pozicijų sumas ir tikėtinų nuostolių sumas
atpirkimo sandoriams arba vertybinių popierių ar biržos prekių
skolinimo arba skolinimosi sandoriams arba kitiems kapitalo rinkos veikiamiems
sandoriams, kuriems taikomas pagrindinis užskaitos sandoris, įstaigos
taiko pagal 6 dalį apskaičiuotą E* kaip sandorio šalies
pozicijos vertę, kai pozicija atsiranda iš sandorių, kuriems taikomas
pagrindinis užskaitos sandoris, pagal 108 straipsnį, taikydamos
standartizuotą metodą, arba pagal 3 skyrių, taikydamos IRB
metodą.
9.                      
EBI parengia techninių reguliavimo
standartų projektus, kuriuose nurodo:
a)      kas yra nereikšmingas portfelis pagal 3 dalį;
b)      kriterijus, pagal kuriuos nustatoma, ar
vidaus modelis yra patikimas ir nuosekliai įgyvendinamas pagal 4 ir 5 dalis.
EBI šiuos techninių reguliavimo
standartų projektus Komisijai pateikia iki 2014 m. gruodžio
31 d.
Komisijai suteikiami įgaliojimai priimti
pirmoje pastraipoje nurodytus techninius reguliavimo standartus Reglamento (ES)
Nr. 1093/2010 10–14 straipsniuose nustatyta tvarka.
217 straipsnis
Paprastasis finansinės užtikrinimo priemonės metodas
1.                      
Įstaigos gali taikyti paprastąjį
finansinės užtikrinimo priemonės metodą tik kai jos
apskaičiuoja pagal riziką įvertintas pozicijų sumas
taikydamos standartizuotą metodą. Įstaiga negali kartu taikyti
paprastojo finansinės užtikrinimo priemonės metodo ir išsamiojo
finansinės užtikrinimo priemonės metodo, išskyrus 143 straipsnio
1 dalyje ir 145 straipsnio 1 dalyje numatytus atvejus.
Įstaigos negali pasirinktinai taikyti šią išimtį siekdamos, kad
būtų sumažintas nuosavų lėšų poreikis, arba siekdama
naudotis reguliaciniu arbitražu.
2.                      
Taikydamos paprastąjį finansinės
užtikrinimo priemonės metodą įstaigos priskiria tinkamai
finansinei užtikrinimo priemonei vertę, lygią jos rinkos vertei, kaip
nustatoma pagal 202 straipsnio 4 dalies d punktą.
3.                      
Įstaigos priskiria toms pozicijų
verčių dalims, kurios yra užtikrintos tinkamos užtikrinimo
priemonės rinkos verte, tokį rizikos koeficientą, kokį jos
priskirtų pagal 2 skyrių, jei skolinančioji įstaiga turėtų
tiesioginę poziciją užtikrinimo priemonės atžvilgiu. Šiuo tikslu
I priede nurodyto nebalansinio straipsnio pozicijos vertė yra lygi
100 % straipsnio vertės, o ne pozicijos vertei, nurodytai
106 straipsnio 1 dalyje.
Užtikrintai daliai taikomas rizikos koeficientas
yra mažiausiai 20 %, išskyrus 4–6 dalyse numatytus atvejus. Likusiai
pozicijos vertės daliai įstaigos taiko tokį rizikos
koeficientą, kokį jos priskirtų neužtikrintai pozicijai sandorio
šalies atžvilgiu pagal 2 skyrių.
4.                      
Įstaigos priskiria 0 % rizikos
koeficientą pozicijos užtikrintai daliai, jei pozicija atsiranda iš
atpirkimo sandorio arba vertybinių popierių skolinimo ar skolinimosi
sandorių, atitinkančių 222 straipsnyje nustatytus
kriterijus. Jei sandorio šalis nėra pagrindinis rinkos dalyvis,
įstaigos priskiria 10 % rizikos koeficientą.
5.                      
Atsižvelgdamos į užtikrinimo laipsnį,
įstaigos priskiria 0 % rizikos koeficientą pozicijų
vertėms, nustatomoms pagal 6 skyrių išvestinėms finansinėms
priemonėms, išvardytoms II priede ir, jei kasdien atliekamas
vertinimas rinkos verte, užtikrintoms pinigais arba grynųjų
pinigų atitikmens priemonėmis, jei nėra valiutų
nesutapimų.
Atsižvelgdamos į užtikrinimo laipsnį,
įstaigos priskiria 10 % rizikos koeficientą tokių
sandorių pozicijų vertėms, užtikrintoms centrinės valdžios
ar centrinių bankų išleistais skolos vertybiniais popieriais, kuriems
pagal 2 skyrių priskiriamas 0 % rizikos koeficientas.
6.                      
Kitiems 4 ir 5 dalyse
nenurodytiems sandoriams įstaigos gali priskirti 0 % rizikos
koeficientą, kai pozicija ir užtikrinimo priemonė yra išreikštos ta
pačia valiuta ir tenkinama kuri nors iš šių sąlygų:
a)      užtikrinimo priemonė yra
indėlis arba pinigų atitikmens priemonė;
b)      užtikrinimo priemonė yra
centrinės valdžios ar centrinių bankų išleisti skolos
vertybiniai popieriai, kuriems pagal 109 straipsnį galima taikyti 0 %
rizikos koeficientą, ir jos rinkos vertė diskontuota 20 %.
7.                      
Taikant 5 ir 6 dalis, centrinės
valdžios arba centrinių bankų išleisti skolos vertybiniai popieriai
apima:
a)      regioninės arba vietos valdžios
institucijų išleistus skolos vertybinius popierius, kurių pozicijos
pagal 110 straipsnį vertinamos kaip centrinės valdžios, kurios
jurisdikcijoje tos institucijos yra įsteigtos, pozicijos;
b)      daugiašalių plėtros bankų
išleistus skolos vertybinius popierius, kuriems pagal 112 straipsnio
2 dalį priskiriamas 0 % rizikos koeficientas;
c)      tarptautinių organizacijų
išleistus skolos vertybinius popierius, kuriems pagal 113 straipsnį
priskiriamas 0 % rizikos koeficientas.
218 straipsnis
Išsamusis finansinės užtikrinimo priemonės metodas
1.                      
Siekdamos atsižvelgti į kainos
nepastovumą, įstaigos, vertindamos finansinę užtikrinimo
priemonę pagal išsamųjį finansinės užtikrinimo
priemonės metodą, taiko nepastovumo koregavimus užtikrinimo priemonės
rinkos vertei, kaip nustatyta 219–222 straipsniuose.
Kai užtikrinimo priemonė yra išreikšta
valiuta, kuri skiriasi nuo pagrindinės pozicijos valiutos, įstaigos
prideda valiutos nepastovumą atspindintį koregavimą prie
nepastovumo koregavimo, atitinkančio užtikrinimo priemonę, kaip
nustatyta 219–222 straipsniuose.
Ne biržos išvestinių finansinių
priemonių sandorių, įeinančių į užskaitos sandorius,
kompetentingų institucijų pripažįstamus pagal
6 skyrių, atveju įstaigos taiko valiutos nepastovumą atspindintį
nepastovumo koregavimą tada, kai yra nesutapimas tarp užtikrinimo
priemonės valiutos ir atsiskaitymo valiutos. Net tais atvejais, kai pagal
sandorius, įeinančius į užskaitos sandorį, naudojamos
kelios valiutos, įstaigos taiko tik vieną nepastovumo koregavimą.
2.                      
Įstaigos apskaičiuoja užtikrinimo
priemonės, į kurią turi atsižvelgti, pagal nepastovumą
pakoreguotą vertę (CVA) taip:
Čia:
C =        užtikrinimo priemonės vertė;
HC =      užtikrinimo priemonei tinkamas nepastovumo koregavimas,
apskaičiuotas pagal 219 ir 222 straipsnius;
Hfx =      tinkamas nepastovumo koregavimas dėl valiutų nesutapimo,
apskaičiuotas pagal 219 ir 222 straipsnius.
Įstaigos taiko šioje dalyje nurodytą
formulę skaičiuodamos pagal nepastovumą pakoreguotą
užtikrinimo priemonės vertę visiems sandoriams, išskyrus sandorius,
kuriems taikomi pripažinti pagrindiniai užskaitos sandoriai, atitinkantys 215
ir 216 straipsnių nuostatas.
3.                      
Įstaigos apskaičiuoja pozicijos, į
kurią turi atsižvelgti, pagal nepastovumą pakoreguotą vertę
(EVA) taip:
Čia:
E =        pozicijos vertė, kuri pagal 2 arba 3 skyrių
būtų laikoma tinkama, jei pozicija nebūtų užtikrinta;
HE =       poziciją atitinkantis nepastovumo koregavimas, kaip apskaičiuota
pagal 219 ir 222 straipsnius.
Ne biržos išvestinių finansinių
priemonių sandorių atvejais įstaigos apskaičiuoja EVA
taip:
.
4.                      
Apskaičiuojant E pagal 3 dalį taikomos
šios nuostatos:
a)      kai įstaigos apskaičiuoja pagal
riziką įvertintas pozicijų sumas taikydamos standartizuotą
metodą, I priede nurodyto nebalansinio straipsnio pozicijos vertė yra
100 % to straipsnio vertės, o ne 106 straipsnio 1 dalyje
nurodyta pozicijos vertė;
b)      kai įstaigos apskaičiuoja pagal
riziką įvertintas pozicijas taikydamos IRB metodą, jos
apskaičiuoja 162 straipsnio 8–10 dalyse nurodytų straipsnių
pozicijos vertę taikydamos 100 % perskaičiavimo veiksnį, o
ne tose dalyse nurodytus perskaičiavimo veiksnius arba procentinius
dydžius.
5.                      
Įstaigos, atsižvelgdamos ir į užtikrinimo
priemonės nepastovumą, ir į jos rizikos mažinimo poveikį,
apskaičiuoja visiškai koreguotą pozicijos vertę taip:
Čia:
CVAM =   CVA, papildomai koreguota dėl bet kokių
terminų nesutapimų pagal 5 skirsnio nuostatas;
E* =       visiškai koreguota pozicijos vertė.
6.                      
Įstaigos gali apskaičiuoti nepastovumo
koregavimus pagal 219 straipsnyje nurodytą standartinių nepastovumo
koregavimų metodą arba 220 straipsnyje nurodytą savų
įverčių metodą.
Įstaiga gali pasirinkti taikyti
standartinių nepastovumo koregavimų metodą
arba savų įverčių metodą neatsižvelgdama į tai,
ar ji pasirinko taikyti standartizuotą metodą, ar IRB metodą
pagal riziką įvertintoms pozicijų sumoms skaičiuoti.
Tačiau kai įstaiga taiko savų
įverčių metodą, ji turi taikyti jį visų
rūšių priemonėms, išskyrus nereikšmingus portfelius, kuriems ji
gali taikyti standartinių nepastovumo koregavimų metodą.
7.                      
Kai užtikrinimo priemonė sudaryta iš
kelių tinkamų straipsnių, įstaigos apskaičiuoja
nepastovumo koregavimą taip:
Čia:
ai =        tinkamo straipsnio i vertės dalis bendroje užtikrinimo
priemonės vertėje;
Hi
=       tinkamam straipsniui i taikomas nepastovumo
koregavimas.
219 straipsnis
Standartinis nepastovumo koregavimas pagal išsamųjį finansinės
užtikrinimo priemonės metodą
1.                      
Nepastovumo koregavimai, įstaigų taikomi
pagal standartinių nepastovumo koregavimų metodą, jei
perkainojimas atliekamas kasdien, yra tokie, kaip nustatyta šios dalies
1–4 lentelėse.
NEPASTOVUMO
KOREGAVIMAI
 1 lentelė 
 Kredito kokybės žingsnis, su kuriuo siejamas skolos vertybinio popieriaus rizikos vertinimas || Likęs terminas || Nepastovumo koregavimai, taikomi 193 straipsnio 1 dalies b punkte aprašytų emitentų išleistiems skolos vertybiniams popieriams || Nepastovumo koregavimai, taikomi 193 straipsnio 1 dalies c ir d punktuose aprašytų emitentų išleistiems skolos vertybiniams popieriams || Nepastovumo koregavimai, taikomi pakeitimo vertybiniais popieriais pozicijoms, atitinkančioms 193 straipsnio 1 dalies h punkto kriterijus 
   ||   || 20 dienų likvidavimo laikotarpis (%) || 10 dienų likvidavimo laikotarpis (%) || 5 dienų likvidavimo laikotarpis (%) || 20 dienų likvidavimo laikotarpis (%) || 10 dienų likvidavimo laikotarpis (%) || 5 dienų likvidavimo laikotarpis (%) || 20 dienų likvidavimo laikotarpis (%) || 10 dienų likvidavimo laikotarpis (%) || 5 dienų likvidavimo laikotarpis (%) 
 1 || ≤ 1 metai || 0,707 || 0,5 || 0,354 || 1,414 || 1 || 0,707 || 2,829 || 2 || 1,414 
   || >1 ≤ 5 metai || 2,828 || 2 || 1,414 || 5,657 || 4 || 2,828 || 11,314 || 8 || 5,657 
   || > 5 metai || 5,657 || 4 || 2,828 || 11,314 || 8 || 5,657 || 22,628 || 16 || 11,313 
 2–3 || ≤ 1 metai || 1,414 || 1 || 0,707 || 2,828 || 2 || 1,414 || 5,657 || 4 || 2,828 
   || >1 ≤ 5 metai || 4,243 || 3 || 2,121 || 8,485 || 6 || 4,243 || 16,971 || 12 || 8,485 
   || > 5 metai || 8,485 || 6 || 4,243 || 16,971 || 12 || 8,485 || 33,942 || 24 || 16,970 
 4 || ≤ 1 metai || 21,213 || 15 || 10,607 || Netaikoma || Netaikoma || Netaikoma || Netaikoma || Netaikoma || Netaikoma 
   || >1 ≤ 5 metai || 21,213 || 15 || 10,607 || Netaikoma || Netaikoma || Netaikoma || Netaikoma || Netaikoma || Netaikoma 
   || > 5 metai || 21,213 || 15 || 10,607 || Netaikoma || Netaikoma || Netaikoma || Netaikoma || Netaikoma || Netaikoma 
 2 lentelė 
 Kredito kokybės žingsnis, su kuriuo siejamas trumpalaikio skolos vertybinio popieriaus kredito rizikos vertinimas || Nepastovumo koregavimai, taikomi 193 straipsnio 1 dalies b punkte aprašytų emitentų išleistiems skolos vertybiniams popieriams su trumpalaikiais kredito rizikos vertinimais || Nepastovumo koregavimai, taikomi 193 straipsnio 1 dalies c ir d punktuose aprašytų emitentų išleistiems skolos vertybiniams popieriams su trumpalaikiais kredito rizikos vertinimais 
   || 20 dienų likvidavimo laikotarpis (%) || 10 dienų likvidavimo laikotarpis (%) || 5 dienų likvidavimo laikotarpis (%) || 20 dienų likvidavimo laikotarpis (%) || 10 dienų likvidavimo laikotarpis (%) || 5 dienų likvidavimo laikotarpis (%) 
 1 || 0,707 || 0,5 || 0,354 || 1,414 || 1 || 0,707 
 2–3 || 1,414 || 1 || 0,707 || 2,828 || 2 || 1,414 
 3 lentelė 
 Kiti užtikrinimo priemonių ar pozicijų tipai 
   || 20 dienų likvidavimo laikotarpis (%) || 10 dienų likvidavimo laikotarpis (%) || 5 dienų likvidavimo laikotarpis (%) 
 Pagrindinio indekso akcijos, pagrindinio indekso konvertuojamosios obligacijos || 21,213 || 15 || 10,607 
 Kitos akcijos ar konvertuojamosios obligacijos, esančios pripažintos biržos prekybos sąraše || 35,355 || 25 || 17,678 
 Grynieji pinigai || 0 || 0 || 0 
 Auksas || 21,213 || 15 || 10,607 
 4 lentelė 
 Nepastovumo koregavimas esant valiutų nesutapimui 
 20 dienų likvidavimo laikotarpis (%) || 10 dienų likvidavimo laikotarpis (%) || 5 dienų likvidavimo laikotarpis (%) 
 11,314 || 8 || 5,657 
2.                      
Apskaičiuojant nepastovumo koregavimus pagal 1
dalį taikomos šios sąlygos:
a)      užtikrintiesiems skolinimo sandoriams
taikomas 20 darbo dienų likvidavimo laikotarpis;
b)      atpirkimo sandoriams, išskyrus atvejus,
kai tokie sandoriai apima biržos prekių arba garantuotų teisių,
susijusių su nuosavybės teise į biržos prekes, perleidimą,
ir vertybinių popierių skolinimo arba skolinimosi sandoriams taikomas
5 darbo dienų likvidavimo laikotarpis;
c)      kitiems kapitalo rinkos veikiamiems
sandoriams taikomas 10 darbo dienų likvidavimo laikotarpis.
Kai įstaiga yra sudariusi sandorį arba užskaitos
grupę, kurie atitinka 279 straipsnio 2 ir 3 dalyse nustatytus kriterijus,
trumpiausias laikymo laikotarpis suderinamas su garantinės įmokos
rizikos laikotarpiu, kuris būtų taikomas pagal tas dalis.
3.                      
1 dalies 1–4 lentelėse, taip pat 4–6 dalyse
kredito kokybės žingsnis, su kuriuo siejamas skolos vertybinio popieriaus
kredito rizikos vertinimas, yra kredito kokybės žingsnis, su kuriuo EBI
sieja kredito rizikos vertinimą pagal 2 skyrių.
Nustatant kredito kokybės žingsnį, su
kuriuo turi būti siejamas skolos vertybinio popieriaus kredito rizikos
vertinimas, kaip nurodyta pirmoje pastraipoje, taip pat taikoma
193 straipsnio 7 dalis.
4.                      
Netinkamais pripažintiems vertybiniams popieriams
arba biržos prekėms, kurie perkami arba parduodami pagal atpirkimo
sandorius arba vertybinių popierių ar biržos prekių skolinimo
arba skolinimosi sandorius, nepastovumo koregavimas yra toks pats kaip ir
akcijoms, kurios įtrauktos į pripažintos biržos prekybos
sąrašus, tačiau neįtrauktos į pagrindinį indeksą.
5.                      
Kolektyvinio investavimo subjektų tinkamais
pripažintų investicinių vienetų nepastovumo koregavimas
apskaičiuojamas kaip nepastovumo koregavimų, kurie būtų
taikomi, atsižvelgiant į 2 dalyje nurodytą sandorio likvidavimo
laikotarpį, turtui, į kurį subjektas investavo, svertinis
vidurkis.
Jei turtas, į kurį subjektas investavo,
įstaigai nėra žinomas, nepastovumo koregavimas apskaičiuojamas
kaip didžiausia nepastovumo koregavimo suma, taikytina bet kuriam turtui,
į kurį subjektas turi teisę investuoti.
6.                      
Įstaigų išleistiems nereitinguotiems
skolos vertybiniams popieriams, atitinkantiems 193 straipsnio
4 dalyje išdėstytus tinkamumo kriterijus, nepastovumo koregavimai yra
tokie patys kaip ir įstaigų arba įmonių išleistiems
vertybiniams popieriams, kurių išorės kredito rizikos vertinimas
siejamas su 2 ar 3 kredito kokybės žingsniu.
220 straipsnis
Savi nepastovumo koregavimų įverčiai pagal išsamųjį
finansinės užtikrinimo priemonės metodą
1.                      
Kompetentingos institucijos leidžia įstaigoms,
atitinkančioms 2 ir 3 dalyse nustatytus reikalavimus, taikyti savus nepastovumo įverčius apskaičiuojant
užtikrinimo priemonėms ir pozicijoms taikytinus nepastovumo koregavimus.
Įstaigos, kurioms leista taikyti savus nepastovumo įverčius,
negali vėl pradėti taikyti kitų metodų, nebent jos
pateiktų rimtą priežastį ir gautų kompetentingų
institucijų leidimą.
Kai skolos vertybiniai popieriai turi pripažintos
ECAI kredito rizikos vertinimą, kuris yra lygiavertis investiciniam
reitingui arba geresnis, įstaigos gali apskaičiuoti nepastovumo
įvertį kiekvienai vertybinių popierių kategorijai.
Kai skolos vertybiniai popieriai turi pripažintos
ECAI kredito rizikos vertinimą, kuris yra lygiavertis neinvesticiniam
reitingui, taip pat kitų tinkamų užtikrinimo priemonių atvejais
įstaigos apskaičiuoja nepastovumo koregavimus kiekvienam atskiram
straipsniui.
Savų įverčių metodą
taikančios įstaigos įvertina užtikrinimo priemonių arba
užsienio valiutų keitimo kursų nesutapimų nepastovumą,
neatsižvelgdamos į jokias koreliacijas tarp neužtikrintos pozicijos,
užtikrinimo priemonės arba keitimo kursų.
Nustatydamos atitinkamas kategorijas,
įstaigos atsižvelgia į vertybinių popierių emitento
tipą, vertybinių popierių kredito rizikos išorės
vertinimą, jų terminą iki sandorio galiojimo pabaigos ir jų
modifikuotą trukmę. Nepastovumo įverčiai turi būti
reprezentatyvūs vertybinių popierių, įstaigos
priskirtų atitinkamai kategorijai, įverčiai.
2.                      
Nepastovumo koregavimai apskaičiuojami pagal
visus šiuos kriterijus:
a)      įstaigos skaičiuodamos taiko
99 % procentilio vienpusį pasikliautinąjį intervalą;
b)      įstaigos skaičiuodamos taiko
šiuos likvidavimo laikotarpius:
i)       užtikrintiesiems
skolinimo sandoriams – 20 darbo dienų;
ii)      atpirkimo
sandoriams, išskyrus atvejus, kai jie apima biržos prekių arba
garantuotų teisių, susijusių su nuosavybės teise į
biržos prekes, perleidimą, ir biržos prekių bei vertybinių
popierių skolinimo arba skolinimosi sandoriams – 5 darbo dienos;
iii)      kitiems
kapitalo rinkos veikiamiems sandoriams – 10 darbo dienų;
c)      atitinkamam sandorio tipui įstaigos
gali taikyti nepastovumo koregavimo dydžius, apskaičiuotus pagal ilgesnius
arba trumpesnius likvidavimo laikotarpius, pailgintus arba sutrumpintus iki b punkte
nurodyto likvidavimo laikotarpio, taikydamos laiko kvadratinės šaknies
formulę:
Čia:
TM =     atitinkamas
likvidavimo laikotarpis;
HM =     nepastovumo
koregavimas, pagrįstas likvidavimo laikotarpiu TM;
HN =     nepastovumo
koregavimas, pagrįstas likvidavimo laikotarpiu TN.
d)      įstaigos atsižvelgia į
prastesnės kokybės turto nelikvidumą. Jos pailgina likvidavimo
laikotarpį tais atvejais, kai yra abejonių dėl užtikrinimo
priemonės likvidumo. Jos taip pat nustato atvejus, kai ankstesnių
laikotarpių duomenys gali sumenkinti galimą nepastovumą. Tokie
atvejai sprendžiami taikant nepalankiausių sąlygų
scenarijų;
e)      apskaičiuojant nepastovumo
koregavimus, istorinio duomenų stebėjimo laikotarpio trukmė yra
bent vieni metai. Įstaigoms, kurios taiko koeficientų schemą
arba kitus metodus istoriniam duomenų stebėjimo laikotarpiui,
efektyvusis stebėjimo laikotarpis yra mažiausiai vieni metai.
Kompetentingos institucijos taip pat gali reikalauti, kad įstaiga savo
nepastovumo koregavimus skaičiuotų taikydama trumpesnį
duomenų stebėjimo laikotarpį, jeigu, kompetentingų
institucijų nuomone, tai galima pateisinti dėl labai išaugusio
kainų svyravimo;
f)       įstaigos savo duomenų rinkinius
atnaujina ir nepastovumo koregavimus apskaičiuoja bent kartą per tris
mėnesius. Jos taip pat iš naujo įvertina savo duomenų rinkinius,
kai tik reikšmingai pasikeičia rinkos kainos.
3.                      
Nepastovumo koregavimų vertinimas turi
atitikti visus šiuos kokybės kriterijus:
a)      įstaigos naudoja nepastovumo
įverčius kasdieniame rizikos valdymo procese, įskaitant su jos
vidaus pozicijų ribomis susijusius aspektus;
b)      jei kasdieniame įstaigos rizikos
valdymo procese tam tikro tipo sandoriui taikomas likvidavimo laikotarpis yra
ilgesnis, nei nustatyta šiame skirsnyje, įstaiga atitinkamai padidina savo
nepastovumo koregavimo dydžius pagal laiko kvadratinės šaknies
formulę, nustatytą 2 dalies c punkte;
c)      įstaiga yra nustačiusi
procedūras, skirtas stebėti ir užtikrinti, kad būtų
laikomasi dokumentuose nustatytos politikos ir kontrolės
procedūrų, susijusių su jos nepastovumo koregavimų
vertinimo sistemos veikimu ir tokių įverčių integravimu į
įstaigos rizikos valdymo procesą;
d)      kaip įstaigos vidaus audito proceso
dalis, reguliariai atliekamas nepriklausomas įstaigos nepastovumo
koregavimų vertinimo sistemos patikrinimas. Visa nepastovumo
koregavimų vertinimo ir šių koregavimų integravimo į
įstaigos rizikos valdymo procesą sistema patikrinama bent kartą
per metus. Būtina patikrinti bent šiuos dalykus:
i)        įvertintų nepastovumo
koregavimų integravimas į kasdienį rizikos valdymą;
ii)       nepastovumo koregavimų vertinimo
proceso reikšmingų pakeitimų pripažinimas galiojančiais;
iii)      duomenų šaltinių,
naudojamų nepastovumo koregavimų vertinimo sistemoje, nuoseklumo,
pateikimo laiku ir patikimumo, taip pat tokių duomenų šaltinių
nepriklausomumo patikrinimas;
iv)      nepastovumo prielaidų tikslumas ir
tinkamumas.
221 straipsnis
Nepastovumo koregavimo padidinimas pagal išsamųjį finansinės
užtikrinimo priemonės metodą
219 straipsnyje nurodyti nepastovumo
koregavimai – tai nepastovumo koregavimai, kuriuos įstaiga taiko tuo
atveju, jei kasdien atliekamas perkainojimas. Taip pat kai įstaiga taiko
savus nepastovumo koregavimų įverčius pagal
220 straipsnį, ji juos pirmiausia apskaičiuoja remdamasi
kasdieniu perkainojimu. Kai perkainojimas atliekamas ne kiekvieną
dieną, įstaigos taiko didesnius nepastovumo koregavimus.
Įstaigos apskaičiuoja šiuos koregavimus padidindamos kasdienius
perkainojimo nepastovumo koregavimus pagal šią laiko kvadratinės
šaknies formulę:
Čia:
H =        taikytinas nepastovumo koregavimas;
HM =      nepastovumo koregavimas,
kai perkainojimas atliekamas kasdien;
NR =       faktinis darbo
dienų skaičius tarp perkainojimų;
TM =     
atitinkamo sandorio tipo likvidavimo laikotarpis.
222 straipsnis
0 % nepastovumo koregavimo taikymo sąlygos pagal išsamųjį
finansinės užtikrinimo priemonės metodą
1.                      
Kai įstaiga atpirkimo sandoriams ir
vertybinių popierių skolinimo arba skolinimosi sandoriams taiko
standartinių nepastovumo koregavimų metodą pagal
219 straipsnį arba savų įverčių metodą pagal
220 straipsnį ir kai tenkinamos 2 dalies a–h punktuose
nustatytos sąlygos, įstaiga, užuot taikiusi pagal
219–221 straipsnius apskaičiuotus nepastovumo koregavimus, gali taikyti
0 % nepastovumo koregavimą. 216 straipsnyje nustatytą
vidaus modelių metodą taikančios įstaigos šiame straipsnyje
nustatytos tvarkos netaiko.
2.                      
Įstaigos gali taikyti 0 % nepastovumo
koregavimą, kai tenkinamos visos šios sąlygos:
a)      ir pozicija, ir užtikrinimo priemonė
yra grynieji pinigai arba centrinės valdžios ar centrinių bankų
išleisti skolos vertybiniai popieriai, apibrėžti 193 straipsnio
1 dalies b punkte, kuriems pagal 2 skyrių gali būti
priskiriamas 0 % rizikos koeficientas;
b)      ir pozicija, ir užtikrinimo priemonė
išreikštos ta pačia valiuta;
c)      arba sandorio terminas yra ne ilgesnis
kaip viena diena, arba kasdien įvertinamos ir pozicijos, ir užtikrinimo
priemonės rinkos vertės ar kasdien koreguojama jų garantinė
įmoka;
d)      laikotarpis tarp paskutinio
įvertinimo rinkos verte prieš tai, kai sandorio šalis nesugebėjo
pakoreguoti garantinės įmokos, ir užtikrinimo priemonės realizavimo
yra ne ilgesnis kaip keturios darbo dienos;
e)      už sandorį atsiskaitoma pagal tam
sandorio tipui tinkamą patikrintą atsiskaitymo sistemą;
f)       sutarties arba sandorio dokumentai yra
standartiniai dokumentai, rinkoje taikomi atpirkimo sandoriams arba
vertybinių popierių skolinimo ar skolinimosi sandoriams tais
vertybiniais popieriais;
g)      sandoris reglamentuojamas dokumentais,
kuriuose nurodoma, kad sandorio šaliai neįvykdžius įsipareigojimo
pateikti pinigus ar vertybinius popierius arba garantinę įmoką
arba kitais įsipareigojimų neįvykdymo atvejais sandoris
nedelsiant nutraukiamas;
h)      kompetentingos institucijos sandorio
šalį laiko pagrindiniu rinkos dalyviu.
3.                      
2 dalies h punkte nurodytais
pagrindiniais rinkos dalyviais laikomi šie subjektai:
a)      193 straipsnio 1 dalies
b punkte nurodyti subjektai, kurių pozicijoms pagal
2 skyrių priskiriamas 0 % rizikos koeficientas;
b)      įstaigos;
c)      kitos finansų įmonės,
įskaitant draudimo įmones, kurių pozicijoms priskiriamas
20 % rizikos koeficientas pagal standartizuotą metodą arba
kurios (jei įstaigos apskaičiuoja pagal riziką įvertintas
pozicijų sumas ir tikėtinų nuostolių sumas pagal IRB metodą)
neturi pripažintos ECAI kredito rizikos vertinimo ir reitinguojamos kaip
įmonės, kurioms būdinga įsipareigojimų neįvykdymo
tikimybė (PD), kuri yra lygiavertė tikimybei, siejamai su ECAI
pateiktu kredito rizikos vertinimu, kurį EBI nustatė esant
sietiną su 2 ar aukštesniu kredito kokybės žingsniu pagal
įmonių pozicijų rizikos vertinimo taisykles, nustatytas
2 skyriuje;
d)      reguliuojami kolektyvinio investavimo
subjektai, kuriems taikomi kapitalo arba finansinio sverto reikalavimai;
e)      reguliuojami pensijų fondai;
f)       pripažintos tarpuskaitos organizacijos.
223 straipsnis
Pagal riziką įvertintų pozicijų sumų ir
tikėtinų nuostolių sumų apskaičiavimas taikant
išsamųjį finansinės užtikrinimo priemonės metodą
1.                      
Taikydamos standartizuotą metodą
įstaigos naudoja E*,
apskaičiuotą pagal 218 straipsnio 5 dalį, kaip
pozicijos vertę pagal 108 straipsnį. I priede nurodytiems
nebalansiniams straipsniams įstaigos naudoja E* kaip
vertę, kuriai taikomi 106 straipsnio 1 dalyje nurodyti
procentiniai dydžiai, siekiant nustatyti pozicijos vertę.
2.                      
Taikydamos IRB metodą
įstaigos naudoja faktinę LGD vertę (LGD*) kaip LGD
pagal 3 skyrių. Įstaigos apskaičiuoja LGD* taip:
Čia:
LGD =   LGD, kuris būtų taikomas pozicijai pagal
3 skyrių, jei pozicija nebūtų užtikrinta;
E =        pozicijos vertė, apibrėžta 29 straipsnio
2 dalyje;
E* =       visiškai koreguota pozicijos vertė, apskaičiuota
pagal 29 straipsnio 2 dalį.
224 straipsnis
Kitų tinkamų užtikrinimo priemonių vertinimo principai taikant
IRB metodą
1.                      
Užtikrinimo nekilnojamuoju turtu priemonę
nepriklausomas vertintojas turi įvertinti rinkos arba mažesne verte. Įstaiga turi įpareigoti nepriklausomą vertintoją skaidriai
ir aiškiai nurodyti rinkos vertę dokumentuose.
Valstybėse narėse, kurios
įstatymais ar kitais teisės aktais yra nustačiusios griežtus
hipotekinės vertės vertinimo kriterijus, nepriklausomas vertintojas
gali įvertinti turtą hipotekine arba mažesne verte. Nepriklausomas
vertintojas, nustatydamas hipotekinę vertę, neatsižvelgia į
spekuliacinius elementu ir skaidriai bei aiškiai nurodo tą vertę
dokumentuose.
Užtikrinimo priemonės vertė yra rinkos
vertė arba hipotekinė vertė, atitinkamai sumažinta, kad
atitiktų pagal 203 straipsnio 3 dalį reikalaujamos stebėsenos
rezultatus ir būtų atsižvelgta į bet kokias pirmumo reikalavimo
teises į turtą.
2.                      
Gautinų sumų vertė yra lygi sumai,
kuri turi būti gauta.
3.                      
Įstaigos vertina fizinę užtikrinimo
priemonę, kuri nėra nekilnojamasis turtas, jos rinkos verte,
kurią jos apskaičiuoja kaip nustatytą sumą, kurią
turto vertinimo dieną turtą ketinantis įsigyti pirkėjas
galėtų sumokėti už tą turtą jį ketinančiam
parduoti pardavėjui pagal normaliomis aplinkybėmis tarp
nesusijusių šalių sudarytą sandorį.
225 straipsnis
Kitų tinkamų užtikrinimo priemonių pagal riziką
įvertintų pozicijų sumų ir tikėtinų
nuostolių sumų apskaičiavimas taikant IRB metodą
1.                      
Įstaigos taiko pagal šią dalį ir 2 dalį
apskaičiuotą LGD* kaip LGD pagal 3 skyrių.
Kai užtikrinimo priemonės vertės ir
pozicijos vertės santykis yra mažesnis už minimalų reikalaujamą pozicijos
užtikrinimo lygį C*, kaip nustatyta 5 lentelėje, LGD*
yra lygus LGD, nurodytam 3 skyriuje neužtikrintoms pozicijoms sandorio
šalies atžvilgiu. Šiuo tikslu įstaigos apskaičiuoja
162 straipsnio 8–10 dalyse nurodytų straipsnių pozicijos
vertę taikydamos 100 % perskaičiavimo veiksnį arba
procentinį dydį, o ne tose dalyse nurodytus perskaičiavimo veiksnius
ar procentinius dydžius.
Kai užtikrinimo priemonės vertės ir
pozicijos vertės santykis yra didesnis už antrąjį,
didesnįjį C** ribinį dydį, kaip nustatyta 5 lentelėje,
LGD* yra lygus 5 lentelėje nurodytam dydžiui.
Kai pozicijos, kaip visumos, atžvilgiu
nepasiekiamas reikalaujamas užtikrinimo lygis C**, įstaigos
laiko tokią poziciją susidedančia iš dviejų pozicijų:
viena pozicija – tai ta dalis, kuriai pasiekiamas reikalaujamas užtikrinimo
lygis C**, o kita – likusioji dalis.
2.                      
Šios dalies 5 lentelėje nurodyti taikytini LGD*
ir reikalaujamo užtikrinimo lygiai užtikrintoms pozicijų dalims.
 5 lentelė 
 Minimalus LGD užtikrintoms pozicijų dalims 
   || LGD* didesnio prioriteto pretenzijoms arba neapibrėžtosioms pretenzijoms || LGD* subordinuotoms pretenzijoms arba neapibrėžtosioms pretenzijoms || Minimalus reikalaujamas pozicijos užtikrinimo lygis (C*) || Minimalus reikalaujamas pozicijos užtikrinimo lygis (C**) 
 Gautinos sumos || 35 % || 65 % || 0 % || 125 % 
 Gyvenamosios ir (arba) komercinės paskirties nekilnojamasis turtas || 35 % || 65 % || 30 % || 140 % 
 Kitos užtikrinimo priemonės || 40 % || 70 % || 30 % || 140 % 
3.                      
Užuot taikiusios 1 ir 2 dalyse nustatytą
tvarką, pagal 119 straipsnio 2 dalį įstaigos gali
priskirti 50 % rizikos koeficientą pozicijos daliai, kuri,
neviršijant atitinkamai 120 straipsnio 2 dalies d punkte ir
121 straipsnio 2 dalies d punkte nustatytų ribų, yra
visiškai užtikrinta gyvenamosios arba komercinės paskirties nekilnojamuoju
turtu, esančiu valstybės narės teritorijoje, kai tenkinamos
visos 195 straipsnio 6 dalies sąlygos.
226 straipsnis
Pagal riziką įvertintų pozicijų sumų ir
tikėtinų nuostolių sumų skaičiavimas mišrių
užtikrinimo priemonių grupių atveju
1.                      
Įstaiga apskaičiuoja LGD*
vertę, kurią ji naudoja kaip LGD taikydama 3 skyrių, pagal
2 ir 3 dalis, kai tenkinamos abi šios sąlygos:
a)      įstaiga taiko IRB metodą pagal
riziką įvertintoms pozicijų sumoms ir tikėtinų
nuostolių sumoms nustatyti;
b)      pozicija yra užtikrinta ir finansine
užtikrinimo priemone, ir kita tinkama užtikrinimo priemone.
2.                      
Įstaigos privalo išskaidyti pagal
nepastovumą pakoreguotą pozicijos vertę, gautą taikant
pozicijos vertei nepastovumo koregavimą, kaip nustatyta
218 straipsnio 5 dalyje, į atitinkamas dalis: tinkama finansine
užtikrinimo priemone užtikrintą dalį, gautinomis sumomis
užtikrintą dalį, komercinės arba gyvenamosios paskirties nekilnojamuoju
turtu užtikrintą dalį, kita tinkama užtikrinimo priemone
užtikrintą dalį ir neužtikrintą dalį.
3.                      
Įstaigos pagal atitinkamas šio skyriaus
nuostatas atskirai apskaičiuoja kiekvienos pagal 2 dalį gautos
pozicijos dalies LGD*.
227 straipsnis
Kitas tiesioginis kredito užtikrinimas
1.                      
Kai tenkinamos 207 straipsnio 1 dalies
sąlygos, indėliai trečiųjų šalių įstaigose
gali būti laikomi trečiosios šalies įstaigos suteikta garantija.
2.                      
Kai tenkinamos 207 straipsnio 2 dalies
sąlygos, įstaigos vertina pozicijos dalį, užtikrintą
skolinančiajai įstaigai įkeistų gyvybės draudimo
liudijimų dabartine išperkamąja suma, šia tvarka:
a)      kai pozicijai taikomas standartizuotas
metodas, ji įvertinama pagal riziką taikant 3 dalyje nustatytus
rizikos koeficientus;
b)      kai pozicijai taikomas IRB metodas, bet
jai įstaiga netaiko savų LGD įverčių, jai priskiriamas
40 % LGD.
Valiutų nesutapimo atveju įstaigos
sumažina dabartinę išperkamąją sumą pagal
228 straipsnio 3 dalį, šiuo atveju kredito užtikrinimo
vertė yra lygi gyvybės draudimo liudijimo dabartinei išperkamajai
sumai.
3.                      
Taikydamos 2 dalies a punktą
įstaigos priskiria tokius rizikos koeficientus, remdamosi rizikos
koeficientu, priskiriamu gyvybės draudimo paslaugas teikiančios
įmonės didesnio prioriteto neužtikrintoms pozicijoms:
a)      20 % rizikos koeficientą, kai
gyvybės draudimo paslaugas teikiančios įmonės didesnio
prioriteto neužtikrintai pozicijai priskiriamas 20 % rizikos koeficientas;
b)      35 % rizikos koeficientą, kai
gyvybės draudimo paslaugas teikiančios įmonės didesnio
prioriteto neužtikrintai pozicijai priskiriamas 50 % rizikos koeficientas;
c)      70 % rizikos koeficientą, kai
gyvybės draudimo paslaugas teikiančios įmonės didesnio
prioriteto neužtikrintai pozicijai priskiriamas 100 % rizikos
koeficientas;
d)      150 % rizikos koeficientą, kai
gyvybės draudimo paslaugas teikiančios įmonės didesnio
prioriteto neužtikrintai pozicijai priskiriamas 150 % rizikos koeficientas.
4.                      
Pagal pareikalavimą atperkamas priemones,
kurios yra tinkamos pagal 196 straipsnio c punktą,
įstaiga gali laikyti tas priemones išleidžiančios įstaigos
garantija. Tinkamo kredito užtikrinimo vertė yra lygi:
a)      kai priemonė bus atperkama jos
nominaliąja verte, užtikrinimo vertė yra lygi tai vertei;
b)      kai priemonė bus atperkama rinkos
verte, užtikrinimo vertė yra lygi vertei priemonės, kuri vertinama
taip pat kaip 193 straipsnio 4 dalyje nurodyti skolos vertybiniai
popieriai.
2 poskirsnis
Netiesioginis kredito užtikrinimas
228 straipsnis
Vertinimas
1.                      
Apskaičiuojant netiesioginio kredito
užtikrinimo poveikį pagal šį poskirsnį, netiesioginio kredito
užtikrinimo vertė (G) yra suma, kurią užtikrinimo teikėjas
įsipareigoja sumokėti tuo atveju, jei skolininkas
neįvykdytų įsipareigojimų, įskaitant mokėjimo
įsipareigojimus, arba įvyktų kitas nustatytas kredito
įvykis.
2.                      
Kredito išvestinių finansinių
priemonių atveju, kai pagrindinės pozicijos restruktūrizavimas,
apimantis pagrindinės paskolos sumos, palūkanų arba
mokesčių atidėjimą arba atsisakymą, dėl
kurių patiriama kredito nuostolių, nėra laikomas kredito
įvykiu, taikomos šios nuostatos:
a)      jei suma, kurią mokėti
įsipareigojo užtikrinimo teikėjas, neviršija pozicijos vertės,
įstaigos 40 % sumažina kredito užtikrinimo vertę,
apskaičiuotą pagal 1 dalį;
b)      jei suma, kurią mokėti
įsipareigojo užtikrinimo teikėjas, viršija pozicijos vertę,
kredito užtikrinimo vertė neturi būti didesnė kaip 60 %
pozicijos vertės.
3.                      
Kai netiesioginis kredito užtikrinimas nurodomas
kita nei pozicijos valiuta, įstaigos sumažina kredito užtikrinimo
vertę taikydamos nepastovumo koregavimą, kaip aprašyta toliau:
Čia:
G* =      kredito užtikrinimo suma, pakoreguota pagal valiutos kurso
riziką,
G
=        kredito užtikrinimo nominalioji vertė;
Hfx
=      nepastovumo koregavimas dėl valiutų
nesutapimo tarp kredito užtikrinimo ir pagrindinės pozicijos, nustatytas
pagal 4 dalį.
Kai nėra valiutų nesutapimo, Hfx
yra lygus nuliui.
4.                      
Nepastovumo koregavimams, atliekamiems dėl bet
kokio valiutų nesutapimo, įstaigos taiko 10 darbo dienų
likvidavimo laikotarpį, darant prielaidą, kad perkainojimas
atliekamas kasdien, ir gali apskaičiuoti šiuos koregavimus pagal
standartinių nepastovumo koregavimų metodą arba savų
įverčių metodą, atitinkamai nustatytus 219 ir 220 straipsniuose.
Įstaigos padidina nepastovumo koregavimus pagal 221 straipsnį.
229 straipsnis
Pagal riziką įvertintų pozicijų sumų ir tikėtinų
nuostolių sumų skaičiavimas dalinio užtikrinimo ir segmentavimo
atveju
Kai įstaiga perleidžia pagal vieną
ar kelis segmentus segmentuotos paskolos rizikos dalį, taikomos 5 skyriaus
taisyklės. Įstaigos gali laikyti mokėjimo reikšmingumo ribas,
pagal kurias nustatoma, kada nuostolių atveju nedaroma jokių
įmokų, lygiavertėmis neperleistoms pirmojo nuostolio pozicijoms
ir didinančiomis segmentų perleidimo riziką.
230 straipsnis
Pagal riziką įvertintų pozicijų sumų skaičiavimas
taikant standartizuotą metodą
1.                      
Taikydamos 108 straipsnio 3 dalį
įstaigos apskaičiuoja pagal riziką įvertintas pozicijų
sumas pagal šią formulę:
Čia:
E =       pozicijos vertė pagal 106 straipsnį; šiuo
tikslu I priede nurodyto nebalansinio straipsnio pozicijos vertė yra
lygi 100 % straipsnio vertės, o ne pozicijos vertei, nurodytai
106 straipsnio 1 dalyje;
GA =     kredito rizikos užtikrinimo suma, apskaičiuota pagal
228 straipsnio 3 dalį (G*) ir papildomai pakoreguota
dėl bet kokių terminų nesutapimų, kaip nustatyta 5 skirsnyje;
r =        rizikos koeficientas, priskirtinas
įsipareigojančiojo asmens pozicijoms, kaip nustatyta 2 skyriuje;
g =        rizikos koeficientas, priskirtinas užtikrinimo teikėjo
pozicijoms, kaip nustatyta 2 skyriuje.
2.                      
Kai užtikrinta suma (GA) yra
mažesnė už pozicijos vertę (E), įstaigos gali taikyti
1 dalyje nustatytą formulę tik tais atvejais, kai užtikrinta ir
neužtikrinta pozicijos dalys turi tą patį prioritetą.
3.                      
Įstaigos taip pat gali 109 straipsnio
4 ir 5 dalyse nustatyta tvarka vertinti centrinės valdžios ar centrinių
bankų garantuojamas pozicijas arba pozicijų dalis, kai garantija
išreikšta skolininko vietos valiuta ir kai pozicija finansuojama ta valiuta.
231 straipsnis
Pagal riziką įvertintų pozicijų sumų ir
tikėtinų nuostolių sumų skaičiavimas taikant IRB metodą
1.                      
Užtikrintos pozicijos vertės (E) dalies,
grindžiamos kredito užtikrinimo pakoreguota verte GA, PD pagal
3 skyriaus 3 skirsnį gali būti lygi užtikrinimo
teikėjo PD arba dydžiui, priklausančiam intervalui tarp skolininko PD
ir garanto PD, jei laikoma, kad visapusiškas pakeitimas nėra užtikrintas.
Subordinuotų pozicijų ir nesubordinuoto netiesioginio užtikrinimo
atvejais pagal 3 skyriaus 3 skirsnį įstaigų taikytinas
LGD gali būti lygus LGD, siejamam su didesnio prioriteto pretenzijomis.
2.                      
Bet kurios neužtikrintos pozicijos vertės (E)
dalies PD yra lygi skolininko PD, o LGD – pagrindinės pozicijos LGD.
3.                      
GA yra pagal 228 straipsnio
3 dalį apskaičiuota G* vertė, papildomai
pakoreguota dėl bet kokių terminų nesutapimų, kaip
nustatyta 5 skirsnyje. E yra pozicijos vertė pagal 3 skyriaus
4 skirsnį. Šiuo tikslu įstaigos apskaičiuoja
162 straipsnio 8–10 dalyse nurodytų straipsnių pozicijos
vertę taikydamos 100 % perskaičiavimo veiksnį arba
procentinį dydį, o ne tose dalyse nurodytus perskaičiavimo veiksnius
ar procentinius dydžius.
5 skirsnis
Terminų nesutapimai
232 straipsnis
Terminų nesutapimo apibrėžtis
Terminų nesutapimas
1.                      
Apskaičiuojant pagal riziką
įvertintas pozicijas, terminų nesutapimas atsiranda tada, kai kredito
užtikrinimo terminas iki sandorio galiojimo pabaigos yra trumpesnis už
užtikrintos pozicijos terminą iki sandorio galiojimo pabaigos. Kai
užtikrinimo terminas iki sandorio galiojimo pabaigos yra trumpesnis kaip trys
mėnesiai ir kai jis yra trumpesnis už pagrindinės pozicijos
terminą, tas užtikrinimas negali būti pripažįstamas tinkamu
kredito užtikrinimu.
2.                      
Kai yra terminų nesutapimas, kredito
užtikrinimas nepripažįstamas tinkamu, jei tenkinama kuri nors iš šių
sąlygų:
a)      užtikrinimo pradinis terminas yra trumpesnis
kaip 1 metai;
b)      pozicija yra trumpalaikė pozicija,
kai kompetentingos institucijos nurodo, kad pagal 158 straipsnio
3 dalį jos termino vertei (M) taikytina vienos dienos, o ne
vienų metų žemiausia riba.
233 straipsnis
Kredito užtikrinimo terminas
1.                      
Neviršijantis 5 metų ribos pagrindinės priemonės
efektyvusis terminas – tai ilgiausias galimas laikotarpis, likęs iki tol,
kol įsipareigojantysis asmuo turės įvykdyti savo
įsipareigojimus. Remiantis 2 dalimi, kredito užtikrinimo terminas yra
laikotarpis iki anksčiausios datos, kurią užtikrinimas pasibaigia
arba yra galimybė jį nutraukti.
2.                      
Kai užtikrinimo pardavėjui suteikiama
pasirinkimo teisė nutraukti užtikrinimą, įstaigos užtikrinimo
terminu laiko laikotarpį iki anksčiausios datos, kurią bus
galima pasinaudoti šia teise. Kai užtikrinimo pirkėjui suteikiama
pasirinkimo teisė nutraukti užtikrinimą, o susitarimo sąlygos
užtikrinimo sandorio sudarymo metu numato paskatą įstaigai atšaukti
sandorį iki jo sutartinio termino, įstaiga užtikrinimo terminu laiko
laikotarpį iki anksčiausios datos, kurią bus galima pasinaudoti
šia teise; kitais atvejais įstaiga gali laikyti, kad tokia pasirinkimo
teisė nedaro įtakos užtikrinimo terminui.
3.                      
Kai netrukdoma kredito išvestinės finansinės
priemonės sandorį nutraukti anksčiau, nei baigsis bet koks
lengvatinis laikotarpis, pagal kurį nemokėjimą būtų
galima laikyti pagrindinės pozicijos įsipareigojimų
neįvykdymo atveju, įstaigos sutrumpina užtikrinimo terminą šiuo
lengvatiniu laikotarpiu.
234 straipsnis
Užtikrinimo vertinimas
1.                      
Sandorių, kuriems taikomas tiesioginis kredito
užtikrinimas pagal paprastąjį finansinės užtikrinimo
priemonės metodą, atveju, kai yra pozicijos ir
kredito užtikrinimo priemonės terminų nesutapimas, užtikrinimo
priemonė negali būti pripažinta tinkama tiesiogine kredito
užtikrinimo priemone.
2.                      
Sandorių, kuriems taikomas tiesioginis kredito
užtikrinimas pagal išsamųjį finansinės užtikrinimo
priemonės metodą, atveju įstaigos atsižvelgia į kredito
užtikrinimo terminą ir pozicijos terminą, pakoreguodamos užtikrinimo
priemonės vertę pagal šią formulę:
Čia:
CVA =     mažesnioji iš šių verčių: užtikrinimo
priemonės pagal nepastovumą pakoreguota vertė, kaip nurodyta
218 straipsnio 2 dalyje, arba pozicijos vertė;
t =         mažesnioji iš šių verčių: pagal
233 straipsnį apskaičiuotas metų, likusių iki kredito
užtikrinimo termino pabaigos datos, skaičius arba T vertė;
T =        mažesnioji iš šių verčių: pagal
233 straipsnį apskaičiuotas metų, likusių iki
pozicijos termino pabaigos datos, skaičius arba 5 metai;
t* =        0,25.
Įstaigos taiko CVAM kaip CVA,
papildomai pakoreguotą dėl terminų nesutapimų pagal
visiškai koreguotos pozicijos vertės (E*) apskaičiavimo
formulę, nustatytą 218 straipsnio 5 dalyje.
3.                      
Sandorių, kuriems taikomas netiesioginis
kredito užtikrinimas, atveju įstaigos atsižvelgia
į kredito užtikrinimo terminą ir pozicijos terminą pakoreguodamos
kredito užtikrinimo vertę pagal šią formulę:
Čia:
G*
=      užtikrinimo vertė, pakoreguota dėl
bet kokių valiutų nesutapimų;
GA
=      G*, pakoreguota dėl bet
kokių terminų nesutapimų;
t
=         mažesnioji iš šių verčių:
pagal 233 straipsnį apskaičiuotas metų, likusių iki
kredito užtikrinimo termino pabaigos datos, skaičius arba T vertė;
T
=        mažesnioji iš šių verčių:
pagal 233 straipsnį apskaičiuotas metų, likusių iki
pozicijos termino pabaigos datos, skaičius arba 5 metai;
t* =       0,25.
Įstaigos naudoja GA kaip
užtikrinimo vertę pagal 228–231 straipsnius.
6 skirsnis
CRM krepšelių metodikos
235 straipsnis
Pirmojo įsipareigojimų neįvykdymo kredito išvestinės
finansinės priemonės
Kai įstaiga gauna kredito
užtikrinimą kelioms pozicijoms su sąlyga, kad kurios nors iš tų
pozicijų pirmojo įsipareigojimų neįvykdymo atvejis yra
mokėjimo priežastis ir kad dėl šio kredito įvykio sutartis bus
nutraukta, įstaiga gali pakeisti pagal riziką įvertintos pozicijos
sumos apskaičiavimą ir, kai tinka, tikėtino nuostolio sumos
apskaičiavimą tai pozicijai, kurios atveju, jei nebūtų
kredito užtikrinimo priemonės, būtų gauta mažesnioji iš
dviejų toliau nurodytų sumų pagal šio skyriaus nuostatas,
tačiau tik tada, kai pozicijos vertė yra mažesnė arba lygi
kredito užtikrinimo priemonės vertei:
a)           pagal riziką įvertinta
pozicija, gauta taikant standartizuotą metodą;
b)           pagal riziką įvertinta
pozicija, gauta taikant IRB metodą, prie jos pridėjus tikėtino
nuostolio sumą, padaugintą iš 12,5.
236 straipsnis
N-tojo įsipareigojimų neįvykdymo kredito išvestinės
finansinės priemonės
Kai n-tasis pozicijų
įsipareigojimų neįvykdymo atvejis yra mokėjimo pagal
kredito užtikrinimą priežastis, užtikrinimą įsigyjanti
įstaiga gali pripažinti užtikrinimą tik pagal riziką
įvertintoms pozicijų sumoms apskaičiuoti ir, kai tinka,
tikėtinų nuostolių sumoms apskaičiuoti, jei užtikrinimas
taip pat buvo gautas 1–n-1 įsipareigojimų neįvykdymo atvejams
arba kai jau įvyko n-1 įsipareigojimų neįvykdymo atvejai.
Tokiais atvejais įstaiga gali pakeisti pagal riziką įvertintos pozicijos
sumos apskaičiavimą ir, kai tinka, tikėtinų nuostolių
sumos apskaičiavimą tai pozicijai, kurios atveju, jei
nebūtų kredito užtikrinimo priemonės, būtų gauta
n-toji mažesnioji iš dviejų sumų, nurodytų 235 straipsnio a
ir b punktuose.
Visos krepšelio pozicijos turi atitikti
reikalavimus, nustatytus 199 straipsnio 2 dalyje ir 211 straipsnio
1 dalies d punkte.
5 skyrius
Pakeitimas vertybiniais popieriais
1 skirsnis
Apibrėžtys
237 straipsnis
Apibrėžtys
Šiame skyriuje vartojamų terminų
apibrėžtys:
1)                     
kainų skirtumo perviršis – finansinių įmokų
ir kitų komisinių pajamų, gaunamų dėl pakeistų
vertybiniais popieriais pozicijų, pajamos, atėmus sąnaudas ir
išlaidas;
2)                     
pasirinkimo panaikinti sandoris – sandoris, pagal
kurį iniciatoriui suteikiama sutartinė teisė atpirkti arba
panaikinti pakeitimo vertybiniais popieriais pozicijas prieš visų
pagrindinių pozicijų apmokėjimą, kai neapmokėtų
pozicijų suma tampa mažesnė nei nustatyto dydžio;
3)                     
likvidumo priemonė – pakeitimo vertybiniais
popieriais pozicija, atsirandanti dėl sutartinės sąlygos teikti
lėšas, kad investuotojams būtų laiku užtikrinti pinigų
srautai;
4)                     
KIRB – 8 % pagal riziką
įvertintų pozicijų sumų, kurios būtų
apskaičiuotos pagal 3 skyrių pakeistų vertybiniais
popieriais pozicijų atžvilgiu, jeigu jos nebūtų pakeistos
vertybiniais popieriais, pridėjus tikėtinų nuostolių sumas,
siejamas su tomis pozicijomis, kurios apskaičiuotos pagal tą
skyrių;
5)                     
reitingais pagrįstas metodas – pagal
riziką įvertintų pozicijų sumų pakeitimo vertybiniais
popieriais pozicijoms apskaičiavimo metodas pagal 256 straipsnį;
6)                     
priežiūrinės formulės metodas –
pagal riziką įvertintų pozicijų sumų pakeitimo
vertybiniais popieriais pozicijoms apskaičiavimo metodas pagal 257 straipsnį;
7)                     
nereitinguotoji pozicija – pakeitimo vertybiniais
popieriais pozicija, neturinti reikalavimus atitinkančios ECAI suteikto
reikalavimus atitinkančio kredito rizikos vertinimo, kaip apibrėžta 4
skirsnyje;
8)                     
reitinguotoji pozicija – pakeitimo vertybiniais
popieriais pozicija, turinti reikalavimus atitinkančios ECAI suteiktą
reikalavimus atitinkantį kredito rizikos vertinimą, kaip
apibrėžta 4 skirsnyje;
9)                     
turtu padengtų komercinių vekselių
programa (ABCP programa) – pakeitimo vertybiniais popieriais programa, pagal
kurią išleisti vertybiniai popieriai daugiausia yra komerciniai vekseliai,
o jų pradinis terminas yra vieni metai arba trumpesnis;
10)                 
tradicinis pakeitimas vertybiniais popieriais –
pakeitimas vertybiniais popieriais, susijęs su ekonominiu vertybiniais
popieriais pakeistų pozicijų perleidimu. Tai atliekama vertybiniais
popieriais pakeistos pozicijos nuosavybės teisę perleidžiant iš įstaigos
iniciatorės arba dalinio dalyvavimo būdu. Išleisti vertybiniai
popieriai nėra įstaigos iniciatorės mokėjimo prievolės;
11)                 
sintetinis pakeitimas vertybiniais popieriais –
pakeitimas vertybiniais popieriais, kai rizika perleidžiama naudojant kredito
išvestines finansines priemones arba garantijas, o vertybiniais popieriais
keičiamos pozicijos lieka įstaigos iniciatorės pozicijomis;
12)                 
atnaujinamoji pozicija – pozicija, kai klientų
nesumokėti likučiai gali svyruoti iki nustatytos ribos pagal jų
sprendimus skolintis ir grąžinti;
13)                 
išankstinės amortizacijos nuostata –
atnaujinamųjų pozicijų pakeitimo vertybiniais popieriais
sutartinė sąlyga, pagal kurią, įvykus nustatytiems
įvykiams, reikia apmokėti investuotojų pozicijas nepasibaigus
pradiniam išleistų vertybinių popierių terminui;
14)                 
pirmojo nuostolio segmentas – labiausiai
subordinuotas pakeitimo vertybiniais popieriais segmentas, kuriam tenka
pirmasis nuostolis, patirtas dėl pakeistų vertybiniais popieriais
pozicijų, ir kuris apsaugo antrojo nuostolio ir, kai tinka, aukštesnio
rango segmentų atvejais.
2 skirsnis
Reikšmingo rizikos perleidimo pripažinimas
238 straipsnis
Tradicinis pakeitimas vertybiniais popieriais
1.                      
Įstaiga iniciatorė tradicinio pakeitimo
vertybiniais popieriais atveju gali neįtraukti pakeistų vertybiniais
popieriais pozicijų į pagal riziką įvertintų
pozicijų sumų ir tikėtinų nuostolių sumų
skaičiavimą, jei tenkinama kuri nors iš šių sąlygų:
a)      reikšminga kredito rizika, siejama su
pakeistomis vertybiniais popieriais pozicijomis, laikoma perleista
trečiosioms šalims;
b)      įstaiga iniciatorė taiko
1 250 % rizikos koeficientą visoms su šiuo pakeitimu
vertybiniais popieriais susijusioms pakeitimo vertybiniais popieriais
pozicijoms arba atima šias pakeitimo vertybiniais popieriais pozicijas iš
bendro 1 lygio nuosavo kapitalo straipsnių pagal 33 straipsnio
1 dalies k punktą.
2.                      
Reikšminga kredito rizika laikoma perleista šiais
atvejais:
a)      pagal riziką įvertintos tarpinio
pobūdžio pakeitimo vertybiniais popieriais pozicijų, kurias
įstaiga iniciatorė turi šio pakeitimo vertybiniais popieriais atveju,
sumos neviršija 50 % visų šiam pakeitimui vertybiniais popieriais
priskiriamų tarpinio pobūdžio pakeitimo vertybiniais popieriais
pozicijų sumų, įvertintų pagal riziką;
b)      jeigu konkrečiu pakeitimo
vertybiniais popieriais atveju tarpinio pobūdžio pakeitimo vertybiniais
popieriais pozicijų nėra ir įstaiga iniciatorė gali
įrodyti, kad pakeitimo vertybiniais popieriais pozicijų, kurias
reikėtų atimti iš nuosavų lėšų arba kurioms reikėtų
taikyti 1 250 % rizikos koeficientą, vertė reikšmingai
viršija pagrįstai tikėtiną nuostolių, siejamų su
pakeistomis vertybiniais popieriais pozicijomis, įvertį, įstaiga
iniciatorė neturi daugiau kaip 20 % pakeitimo vertybiniais popieriais
pozicijų, kurias reikėtų atimti iš nuosavų lėšų
arba kurioms reikėtų taikyti 1 250 % rizikos koeficientą,
vertės.
Kai galimas pagal riziką įvertintų
pozicijų sumažinimas, kurį įstaiga iniciatorė pasiektų
šiuo pakeitimu vertybiniais popieriais, nėra pagrindžiamas atitinkamu
kredito rizikos perleidimu trečiosioms šalims, kompetentinga institucija
konkrečiais atvejais gali nuspręsti, kad reikšminga rizika negali
būti laikoma perleista trečiosioms šalims.
3.                      
Taikant 2 dalį, tarpinio pobūdžio
pakeitimo vertybiniais popieriais pozicijomis laikomos pakeitimo vertybiniais
popieriais pozicijos, kurioms taikomas mažesnis nei 1 250 % rizikos
koeficientas ir kurios yra mažesnio prioriteto nei šio pakeitimo vertybiniais
popieriais didžiausio prioriteto pozicija, taip pat mažesnio prioriteto nei bet
kuri šio pakeitimo vertybiniais popieriais pozicija, kuriai pagal 4 skirsnį
priskiriamas vienas iš šių kredito kokybės žingsnių:
a)      jei pakeitimo vertybiniais popieriais
pozicijai taikomas 3 skirsnio 3 poskirsnis – 1 kredito kokybės
žingsnis;
b)      jei pakeitimo vertybiniais popieriais
pozicijai taikomas 3 skirsnio 4 poskirsnis – 1 arba 2 kredito
kokybės žingsnis.
4.                      
Užuot taikius 2 ir 3 dalis, kompetentingos
institucijos gali leisti įstaigoms iniciatorėms laikyti
reikšmingą kredito riziką perleista, kai įstaiga iniciatorė
geba kiekvienu pakeitimo vertybiniais popieriais atveju įrodyti, kad
nuosavų lėšų poreikio sumažinimas, kurį įstaiga
iniciatorė pasiekia pakeitimu vertybiniais popieriais, yra pagrįstas atitinkamu
kredito rizikos perleidimu trečiosioms šalims.
Šis leidimas suteikiamas tik kai įstaiga
tenkina visas šias sąlygas:
a)      rizikos perleidimui vertinti įstaiga
taiko rizikai atitinkamai pritaikytas strategijas ir metodikas;
b)      įstaiga taip pat kiekvienu atveju
pripažino kredito rizikos perleidimą trečiosioms šalims savo vidaus
rizikos valdymo ir kapitalo paskirstymo procesuose.
5.                      
Kartu su 1–4 dalyse nustatytais reikalavimais,
kai tinka, turi būti tenkinamos visos šios sąlygos:
a)      pakeitimo vertybiniais popieriais
dokumentuose perteiktas ekonominis sandorio turinys;
b)      pakeistos vertybiniais popieriais
pozicijos yra nepasiekiamos įstaigai iniciatorei ir jos kreditoriams, taip
pat bankroto ir įstaigos perėmimo administratoriaus žinion atvejais.
Tai turi būti patvirtinta kvalifikuoto teisės patarėjo nuomone;
c)      išleisti vertybiniai popieriai nėra
įstaigos iniciatorės mokėjimo prievolės;
d)      įstaiga
iniciatorė neišlaiko faktinės arba netiesioginės
perleidžiamų pozicijų kontrolės. Laikoma, kad iniciatorius
išlaikė faktinę perleidžiamų pozicijų kontrolę, jei jis
turi teisę atpirkti iš subjekto, kuriam perleidžiama, anksčiau
perleistas pozicijas, kad pasinaudotų jų teikiama nauda, arba jeigu
jis yra įpareigotas perimti perleidžiamą riziką. Vien tik
įstaigos iniciatorės pozicijų valdymo teisių arba
įsipareigojimų išsaugojimas nereiškia netiesioginės
pozicijų kontrolės;
e)      pakeitimo vertybiniais popieriais
dokumentai turi atitikti visas šias sąlygas:
i)        juose nėra sąlygų, pagal
kurias, kitu negu išankstinės amortizacijos nuostatos buvimas atveju,
įstaiga iniciatorė privalo pagerinti pakeitimo vertybiniais
popieriais pozicijas, įskaitant, be kita ko, pagrindinių kredito
pozicijų pakeitimą arba investuotojams mokamo pelno padidinimą reaguojant
į pakeistų vertybiniais popieriais pozicijų kredito kokybės
pablogėjimą;
ii)       juose nėra sąlygų, pagal
kurias turi būti padidintas pelnas, mokamas pakeitimo vertybiniais
popieriais pozicijų turėtojams reaguojant į pagrindinės
grupės kredito kokybės pablogėjimą;
iii)      juose, kai tinka, aiškiai nurodyta, kad
bet koks įstaigos iniciatorės arba rėmėjos atliekamas
pakeitimo vertybiniais popieriais pozicijų pirkimas arba atpirkimas,
viršijantis jos sutartines prievoles, gali vykti tik pagal sandorį tarp
nesusijusių šalių;
f)       kai yra panaikinimo pasirinkimo sandoris,
jis taip pat turi atitikti šias sąlygas:
i)        jis vykdomas įstaigos
iniciatorės nuožiūra;
ii)       jis gali būti vykdomas tuo atveju,
kai neamortizuota lieka 10 % arba mažiau pakeistų vertybiniais
popieriais pozicijų pradinės vertės;
iii)      jo struktūra nėra tokia, kad
padėtų išvengti nuostolių paskirstymo kredito vertės
padidinimo pozicijoms arba kitoms pozicijoms, kurias turi investuotojai, ir
kitais atžvilgiais nėra tokia, kad padidintų kredito vertę.
6.                      
Kompetentingos institucijos praneša EBI apie
konkrečius 2 dalyje nurodytus atvejus, kai bet koks galimas pagal
riziką įvertintų pozicijų sumažinimas nėra
pagrįstas atitinkamu kredito rizikos perleidimu trečiosioms šalims,
taip pat kai įstaigos taiko 4 dalį. EBI stebi įvairią šios
srities praktiką ir pagal Reglamento (ES) Nr. 1093/2010
16 straipsnį teikia gaires.
239 straipsnis
Sintetinis pakeitimas vertybiniais popieriais
1.                      
Įstaiga iniciatorė sintetinio pakeitimo
vertybiniais popieriais atveju gali apskaičiuoti pagal riziką
įvertintas pozicijų sumas ir atitinkamai pakeistų vertybiniais
popieriais pozicijų tikėtinų nuostolių sumas pagal
244 straipsnį, jei tenkinama kuri nors iš šių sąlygų:
a)      reikšminga kredito rizika laikoma
perleista trečiosioms šalims per tiesioginį ar netiesioginį
kredito užtikrinimą;
b)      įstaiga iniciatorė taiko
1 250 % rizikos koeficientą visoms su šiuo pakeitimu
vertybiniais popieriais susijusioms turimoms pakeitimo vertybiniais popieriais
pozicijoms arba atima šias pakeitimo vertybiniais popieriais pozicijas iš
bendro 1 lygio nuosavo kapitalo straipsnių pagal 33 straipsnio
1 dalies k punktą.
2.                      
Reikšminga kredito rizika laikoma perleista, jei
tenkinama kuri nors iš šių sąlygų:
a)      pagal riziką įvertintos
tarpinio pobūdžio pakeitimo vertybiniais popieriais pozicijų, kurias
įstaiga iniciatorė turi šio pakeitimo vertybiniais popieriais atveju,
sumos neviršija 50 % visų šiam pakeitimui vertybiniais popieriais
priskiriamų tarpinio pobūdžio pakeitimo vertybiniais popieriais
pozicijų sumų, įvertintų pagal riziką;
b)      jeigu konkrečiu pakeitimo
vertybiniais popieriais atveju tarpinio pobūdžio pakeitimo vertybiniais
popieriais pozicijų nėra ir įstaiga iniciatorė gali
įrodyti, kad pakeitimo vertybiniais popieriais pozicijų, kurias
reikėtų atimti iš nuosavų lėšų arba kurioms
reikėtų taikyti 1 250 % rizikos koeficientą,
vertė reikšmingai viršija pagrįstai tikėtiną nuostolių,
siejamų su pakeistomis vertybiniais popieriais pozicijomis, įvertį,
įstaiga iniciatorė neturi daugiau kaip 20 % pakeitimo
vertybiniais popieriais pozicijų, kurias reikėtų atimti iš
nuosavų lėšų arba kurioms reikėtų taikyti
1 250 % rizikos koeficientą, vertės;
c)      kai galimas pagal riziką
įvertintų pozicijų sumažinimas, kurį įstaiga
iniciatorė pasiektų šiuo pakeitimu vertybiniais popieriais, nėra
pagrindžiamas atitinkamu kredito rizikos perleidimu trečiosioms šalims,
kompetentinga institucija konkrečiais atvejais gali nuspręsti, kad
reikšminga rizika negali būti laikoma perleista trečiosioms šalims.
3.                      
Taikant 2 dalį, tarpinio pobūdžio
pakeitimo vertybiniais popieriais pozicijomis laikomos pakeitimo vertybiniais
popieriais pozicijos, kurioms taikomas mažesnis nei 1 250 % rizikos
koeficientas ir kurios yra mažesnio prioriteto nei šio pakeitimo vertybiniais
popieriais didžiausio prioriteto pozicija, taip pat mažesnio prioriteto nei bet
kuri šio pakeitimo vertybiniais popieriais pozicija, kuriai pagal 4
skirsnį priskiriamas vienas iš šių kredito kokybės
žingsnių:
a)      jei pakeitimo vertybiniais popieriais
pozicijai taikomas 3 skirsnio 3 poskirsnis – 1 kredito kokybės žingsnis;
b)      jei pakeitimo vertybiniais popieriais
pozicijai taikomas 3 skirsnio 4 poskirsnis – 1 arba 2 kredito kokybės
žingsnis.
4.                      
Užuot taikius 2 ir 3 dalis, kompetentingos
institucijos gali leisti įstaigoms iniciatorėms laikyti
reikšmingą kredito riziką perleista, kai įstaiga iniciatorė
geba kiekvienu pakeitimo vertybiniais popieriais atveju įrodyti, kad
nuosavų lėšų poreikio sumažinimas, kurį įstaiga
iniciatorė pasiekia pakeitimu vertybiniais popieriais, yra pagrįstas atitinkamu
kredito rizikos perleidimu trečiosioms šalims.
Šis leidimas suteikiamas tik kai įstaiga
tenkina visas šias sąlygas:
a)      rizikos perleidimui vertinti įstaiga
taiko rizikai atitinkamai pritaikytas strategijas ir metodikas;
b)      įstaiga taip pat kiekvienu atveju
pripažino kredito rizikos perleidimą trečiosioms šalims savo vidaus
rizikos valdymo ir kapitalo paskirstymo procesuose.
5.                      
Kartu su 1–4 dalyse nustatytais reikalavimais,
kai tinka, perleidimas turi tenkinti visas šias sąlygas:
a)      pakeitimo vertybiniais popieriais
dokumentuose perteiktas ekonominis sandorio turinys;
b)      kredito užtikrinimas, pagal kurį
kredito rizika perleidžiama, atitinka 242 straipsnio 2 dalį;
c)      priemonės, naudojamos kredito
rizikai perleisti, neapima sąlygų, pagal kurias:
i)        nustatomos didelio reikšmingumo ribos,
žemiau kurių kredito užtikrinimas įvykus kredito įvykiui
neteikiamas;
ii)       leidžiama nutraukti užtikrinimo
teikimą dėl pagrindinių pozicijų kredito kokybės
pablogėjimo;
iii)      reikalaujama, kad įstaiga
iniciatorė pagerintų pakeitimo vertybiniais popieriais pozicijas,
išskyrus atvejus, kai yra išankstinės amortizacijos nuostatos;
iv)      padidinama įstaigos kredito
užtikrinimo kaina arba pelnas, mokamas pakeitimo vertybiniais popieriais
pozicijų turėtojams, reaguojant į pagrindinės grupės
kredito kokybės pablogėjimą;
d)      gaunama kvalifikuoto teisės
patarėjo nuomonė, patvirtinanti kredito užtikrinimo
įvykdomumą visose atitinkamose jurisdikcijose;
e)      pakeitimo vertybiniais popieriais
dokumentuose, kai tinka, aiškiai nurodyta, kad bet koks įstaigos
iniciatorės arba rėmėjos atliekamas pakeitimo vertybiniais popieriais
pozicijų pirkimas arba atpirkimas, viršijantis jos sutartines prievoles,
gali vykti tik pagal sandorį tarp nesusijusių šalių;
f)       kai yra panaikinimo pasirinkimo
sandoris, jis turi atitikti visas šias sąlygas:
i)        jis vykdomas įstaigos
iniciatorės nuožiūra;
ii)       jis gali būti vykdomas tuo atveju,
kai neamortizuota lieka 10 % arba mažiau pakeistų vertybiniais
popieriais pozicijų pradinės vertės;
iii)      jo struktūra nėra tokia, kad
padėtų išvengti nuostolių paskirstymo kredito vertės
padidinimo pozicijoms arba kitoms pozicijoms, kurias turi investuotojai, ir
kitais atžvilgiais nėra tokia, kad padidintų kredito vertę.
6.                      
Kompetentingos institucijos praneša EBI apie
konkrečius 2 dalyje nurodytus atvejus, kai bet koks galimas pagal
riziką įvertintų pozicijų sumažinimas nėra
pagrįstas atitinkamu kredito rizikos perleidimu trečiosioms šalims,
taip pat kai įstaigos taiko 4 dalį. Europos bankininkystės
institucija stebi įvairią šios srities praktiką ir pagal
Reglamento (ES) Nr. 1093/2010 16 straipsnį teikia gaires.
3 skirsnis
Pagal riziką įvertintų pozicijų sumų
apskaičiavimas
1 poskirsnis
Principai
240 straipsnis
Pagal riziką įvertintų pozicijų sumų
apskaičiavimas
1.                      
Kai įstaiga iniciatorė perleidžia su
pakeistomis vertybiniais popieriais pozicijomis siejamą reikšmingą
kredito riziką pagal 2 skirsnį, ta įstaiga gali:
a)       tradicinio
pakeitimo vertybiniais popieriais atveju, apskaičiuodama pagal riziką
įvertintas pozicijų sumas ir, kai tinka, tikėtinų
nuostolių sumas, neįtraukti pozicijų, kurias ji pakeitė
vertybiniais popieriais;
b)      sintetinio
pakeitimo vertybiniais popieriais atveju apskaičiuoti pakeistų
vertybiniais popieriais pozicijų pagal riziką įvertintas
pozicijų sumas ir, kai tinka, tikėtinų nuostolių sumas
pagal 244 ir 245 straipsnius.
2.                      
Kai įstaiga iniciatorė nusprendžia
taikyti 1 dalį, ji apskaičiuoja turimų pakeitimo
vertybiniais popieriais pozicijų pagal riziką įvertintas
pozicijų sumas, kaip nurodyta šiame skyriuje.
Kai įstaiga iniciatorė neperleidžia
reikšmingos kredito rizikos arba nusprendžia netaikyti 1 dalies, jai
nereikia apskaičiuoti jokių turimų pakeitimo vertybiniais
popieriais pozicijų pagal riziką įvertintų pozicijų
sumų, tačiau ji, apskaičiuodama pagal riziką
įvertintas pozicijų sumas, toliau įtraukia pakeistas
vertybiniais popieriais pozicijas taip, tarsi jos nebūtų pakeistos
vertybiniais popieriais.
3.                      
Kai yra pozicija, priskiriama skirtingiems
pakeitimo vertybiniais popieriais segmentams, kiekvieno segmento pozicija
laikoma atskira pakeitimo vertybiniais popieriais pozicija. Laikoma, kad
kredito užtikrinimo pakeitimo vertybiniais popieriais pozicijoms teikėjai
turi pakeitimo vertybiniais popieriais pozicijas. Pakeitimo vertybiniais
popieriais pozicijos apima su palūkanų normos ar valiutos
išvestinių finansinių priemonių sandoriais susijusio pakeitimo
vertybiniais popieriais pozicijas.
4.                      
Tuo atveju, jei pakeitimo vertybiniais popieriais
pozicija neatimama iš bendro 1 lygio nuosavo kapitalo straipsnių
pagal 33 straipsnio 1 dalies k punktą, pagal riziką
įvertinta pozicijos suma įtraukiama į bendrą įstaigos
pagal riziką įvertintų pozicijos sumų vertę taikant
87 straipsnio 3 dalį.
5.                      
Pakeitimo vertybiniais popieriais pozicijos pagal
riziką įvertinta pozicijos suma apskaičiuojama taikant
atitinkamą bendrąjį rizikos koeficientą pozicijos vertei,
apskaičiuotai pagal 241 straipsnį.
6.                      
Bendrasis rizikos koeficientas nustatomas kaip
šiame skyriuje nustatyto rizikos koeficiento ir bet kokio papildomo rizikos
koeficiento pagal 396 straipsnį suma.
241 straipsnis
Pozicijos vertė
1.                      
Pozicijos vertė apskaičiuojama taip:
a)      jei įstaiga apskaičiuoja pagal
riziką įvertintas pozicijų sumas pagal 3 poskirsnį,
balansinių pakeitimo vertybiniais popieriais pozicijų atveju
pozicijos vertė yra jos apskaitinė vertė, gauta pakoregavus
pagal specifinę kredito riziką;
b)      jei įstaiga apskaičiuoja pagal riziką
įvertintas pozicijų sumas pagal 4 poskirsnį,
balansinių pakeitimo vertybiniais popieriais pozicijų atveju
pozicijos vertė yra apskaitinė vertė, neatsižvelgiant į
jokius koregavimus pagal kredito riziką;
c)      jei įstaiga apskaičiuoja pagal
riziką įvertintas pozicijų sumas pagal 3 poskirsnį,
nebalansinių pakeitimo vertybiniais popieriais pozicijų atveju
pozicijos vertė yra jos nominalioji vertė, iš kurios atimti bet kokie
tos pakeitimo vertybiniais popieriais pozicijos koregavimai pagal
specifinę kredito riziką, padauginta iš šiame skyriuje nustatyto
perskaičiavimo veiksnio. Jei nenustatyta kitaip, perskaičiavimo veiksnys
yra 100 %;
d)      jei įstaiga apskaičiuoja pagal
riziką įvertintas pozicijų sumas pagal 4 poskirsnį,
nebalansinių pakeitimo vertybiniais popieriais pozicijų atveju
pozicijos vertė yra jos nominalioji vertė, padauginta iš šiame
skyriuje nustatyto perskaičiavimo veiksnio. Jei nenustatyta kitaip,
perskaičiavimo veiksnys yra 100 %;
e)      II priede nurodytos išvestinės
finansinės priemonės pozicijos vertė, esant sandorio šalies
kredito rizikai, nustatoma pagal 6 skyrių.
2.                      
Kai įstaiga turi dvi arba daugiau iš dalies
sutampančių pakeitimo vertybiniais popieriais pozicijų, ji
privalo tiek, kiek tos pozicijos sutampa, apskaičiuodama pagal riziką
įvertintas pozicijų sumas įtraukti tik tą poziciją
arba pozicijos dalį, kuri lemia didesnę pagal riziką
įvertintą pozicijos sumą. Įstaiga taip pat gali pripažinti
tokį sutapimą tarp nuosavų lėšų poreikio pozicijoms,
esant specifinei rizikai, prekybos knygoje ir nuosavų lėšų
poreikio pakeitimo vertybiniais popieriais pozicijoms ne prekybos knygoje, jei
įstaiga geba apskaičiuoti ir palyginti su atitinkamomis pozicijomis
susijusius nuosavų lėšų poreikius. Pagal šią dalį
„sutapimas“ yra, kai pozicijos visiškai arba iš dalies atitinka tos pačios
rizikos poziciją, kuri, atsižvelgiant į sutapimo apimtį, yra
viena pozicija.
3.                      
Kai ABCP programų pozicijoms taikomas
263 straipsnio c punktas, įstaiga gali naudoti likvidumo
priemonei priskirtą rizikos koeficientą apskaičiuodama pagal
riziką įvertintą ABCP pozicijos sumą, jei šios arba kitos
likvidumo priemonės taikomos 100 % pagal ABCP programą
išleistų turtu padengtų komercinių vekselių ir visos tos
likvidumo priemonės yra to paties rango kaip ir turtu padengti komerciniai
vekseliai, todėl sudaro sutampančias pozicijas.
Įstaiga, atlikdama šį vertinimą,
apie tai praneša kompetentingoms institucijoms.
242 straipsnis
Pakeitimo vertybiniais popieriais pozicijų kredito rizikos mažinimo
pripažinimas
1.                      
Įstaiga gali pripažinti gautą
tiesioginį arba netiesioginį kredito užtikrinimą, susijusį
su pakeitimo vertybiniais popieriais pozicija, pagal 4 skyrių ir
laikydamasi šiame skyriuje bei 4 skyriuje nustatytų reikalavimų.
Tinkamu tiesioginiu kredito užtikrinimu gali
būti tik finansinė užtikrinimo priemonė, pripažįstama
apskaičiuojant pagal riziką įvertintas pozicijų sumas
taikant 2 skyrių, kaip nustatyta pagal 4 skyrių, o
pripažinimas priklauso nuo to, ar tenkinami atitinkami 4 skyriuje nustatyti
reikalavimai.
2.                      
Tinkamas yra tik toks netiesioginis kredito
užtikrinimas ir tokie netiesioginio kredito užtikrinimo teikėjai, kurie
pripažįstami pagal 4 skyrių, o pripažinimas priklauso nuo to, ar
tenkinami atitinkami 4 skyriuje nustatyti reikalavimai.
3.                      
Nukrypstant nuo 2 dalies, 197 straipsnyje
išvardyti tinkami netiesioginio kredito užtikrinimo teikėjai turi
turėti pripažintos ECAI kredito rizikos vertinimą, kuris nustatytas
kaip sietinas su 3 ar aukštesniu kredito kokybės žingsniu pagal
131 straipsnį, ir per kredito užtikrinimo pirmąjį
pripažinimą jiems turi būti priskirtas 2 ar aukštesnis kredito
kokybės žingsnis. Įstaigos, kurioms leidžiama taikyti IRB metodą
užtikrinimo teikėjo tiesioginei pozicijai, gali įvertinti
tinkamumą pagal šios dalies pirmą sakinį, remdamosi užtikrinimo
teikėjo PD ir PD, kuri siejama su 131 straipsnyje nurodytais kredito
kokybės žingsniais, lygiavertiškumu.
4.                      
Nukrypstant nuo 2 dalies, specialios
paskirties pakeitimo vertybiniais popieriais subjektai (SPPVPS) yra tinkami
užtikrinimo teikėjai, kai jie turi nuosavo turto, kuris gali būti pripažintas
tinkama finansine užtikrinimo priemone ir kurio atžvilgiu nėra teisių
arba neapibrėžtųjų teisių, kurios būtų vienodo
arba didesnio prioriteto nei netiesioginį kredito užtikrinimą
gaunančios įstaigos neapibrėžtosios teisės, taip pat
tenkinami visi 4 skyriaus reikalavimai dėl finansinės
užtikrinimo priemonės pripažinimo. Tokiais atvejais GA (užtikrinimo
vertė, pakoreguota dėl bet kokių valiutų ir terminų
nesutapimų pagal 4 skyriaus nuostatas) neviršija pagal
nepastovumą pakoreguotos to turto rinkos vertės, o g (rizikos
koeficientas, priskirtinas užtikrinimo teikėjo pozicijoms pagal
standartizuotą metodą) nustatomas kaip svertinis vidutinis rizikos
koeficientas, kuris būtų taikomas tam turtui kaip finansinei
užtikrinimo priemonei pagal standartizuotą metodą.
243 straipsnis
Netiesioginė parama
1.                      
Įstaiga rėmėja arba įstaiga
iniciatorė, kuri pakeitimui vertybiniais popieriais taiko
240 straipsnio 1 ir 2 dalis apskaičiuodama pagal
riziką įvertintas pozicijų sumas arba yra pardavusi savo
prekybos knygos priemones ir todėl nebeprivalo turėti nuosavų
lėšų su tomis priemonėmis susijusiai rizikai padengti, negali,
siekdama sumažinti investuotojams galimus ar esamus nuostolius, teikti paramos
pakeitimui vertybiniais popieriais ne pagal savo sutartines prievoles. Sandoris
nelaikomas paramos teikimu, jei jis sudaromas tarp nesusijusių šalių
ir į jį atsižvelgiama vertinant reikšmingą rizikos
perleidimą. Apie kiekvieną tokį sandorį, neatsižvelgiant
į tai, ar juo teikiama parama, pranešama kompetentingoms institucijoms ir
jis įtraukiamas į įstaigos kredito patikrinimo ir patvirtinimo
procesą. Įstaiga, vertindama, ar sandoris nėra toks, kad juo
būtų teikiama parama, tinkamai atsižvelgia bent į šiuos
aspektus:
a)      atpirkimo kainą;
b)      įstaigos kapitalo ir likvidumo
padėtį prieš ir po atpirkimo;
c)      pakeistų vertybiniais popieriais
pozicijų padėtį;
d)      pakeitimo vertybiniais popieriais
pozicijų padėtį.
2.                      
EBI pagal Reglamento (ES) Nr. 1093/2010
16 straipsnį pateikia gaires, koks sandoris laikomas nesusijusių
šalių sandoriu ir kada sandoris nėra toks, kad juo būtų
teikiama parama.
3.                      
Jeigu įstaiga iniciatorė arba
įstaiga rėmėja nesilaiko 1 dalies nuostatų pakeitimo
vertybiniais popieriais atžvilgiu, ši įstaiga turi turėti mažų
mažiausiai tiek nuosavų lėšų, kiek reikėtų visoms
pakeistoms vertybiniais popieriais pozicijoms padengti, jeigu jos
nebūtų pakeistos vertybiniais popieriais.
2 poskirsnis
Įstaigų iniciatorių pagal riziką įvertintų
pozicijų, pakeistų vertybiniais popieriais taikant sintetinį
pakeitimą vertybiniais popieriais, sumų apskaičiavimas
244 straipsnis
Bendroji tvarka
Apskaičiuodama pakeistų vertybiniais
popieriais pozicijų pagal riziką įvertintas pozicijų sumas,
jeigu tenkinamos 239 straipsnio sąlygos, įstaiga iniciatorė
sintetinio pakeitimo vertybiniais popieriais atveju pagal
245 straipsnį taiko atitinkamas šiame skirsnyje, o ne 2 skyriuje
nustatytas apskaičiavimo metodikas. Kai įstaigos apskaičiuoja
pagal riziką įvertintas pozicijų sumas ir tikėtinų
nuostolių sumas pagal 3 skyrių, tokių pozicijų
tikėtino nuostolio suma yra lygi nuliui.
Pirmoje pastraipoje nustatyti reikalavimai
taikomi visai įtrauktų į pakeitimą vertybiniais popieriais
pozicijų grupei. Taikydama 245 straipsnį įstaiga
iniciatorė apskaičiuoja visų pakeitimo vertybiniais popieriais
segmentų pagal riziką įvertintas pozicijų sumas pagal šio
skirsnio nuostatas, įskaitant tuos segmentus, kurių atžvilgiu
įstaiga pripažįsta kredito rizikos mažinimą pagal
242 straipsnį; pastaruoju atveju atitinkamai pozicijai taikytinas
rizikos koeficientas gali būti pakeistas pagal 4 skyrių,
laikantis šiame skyriuje nustatytų reikalavimų.
245 straipsnis
Terminų nesutapimo vertinimas sintetinio pakeitimo vertybiniais popieriais
atveju
Apskaičiuojant pagal riziką
įvertintas pozicijų sumas pagal 244 straipsnį, turi
būti atsižvelgiama į bet kokį terminų nesutapimą tarp
kredito užtikrinimo, dėl kurio atsiranda segmentavimas, ir pakeistų
vertybiniais popieriais pozicijų, kaip nustatyta toliau:
a)           pakeistų vertybiniais
popieriais pozicijų terminas turi būti ilgiausias bet kurios iš
šių pozicijų terminas, bet daugiausia penkeri metai. Kredito
užtikrinimo terminas nustatomas pagal 4 skyrių;
b)           įstaiga iniciatorė neturi
atsižvelgti į jokį terminų nesutapimą apskaičiuodama
pagal riziką įvertintas pozicijų sumas segmentams, kuriems pagal
šį skirsnį taikomas 1 250 % rizikos koeficientas. Visiems
kitiems segmentams 4 skyriuje nustatytas terminų nesutapimo
vertinimas taikomas pagal šią formulę:
Čia:
RW*
=  pagal riziką įvertintos pozicijų sumos pagal
87 straipsnio 3 dalies a punktą;
RWAss
=         pagal riziką įvertintos pozicijų sumos, jei pozicijos
nebūtų pakeistos vertybiniais popieriais, apskaičiuojamos
proporcingai;
RWSP= pagal
riziką įvertintos pozicijų sumos, apskaičiuojamos pagal
244 straipsnį, jei nebūtų terminų nesutapimo;
T =       pagrindinių
pozicijų terminas, išreikštas metais;
t =         kredito
užtikrinimo terminas, išreikštas metais;
t*
=       0,25.
3 poskirsnis
Pagal riziką įvertintų pozicijų sumų
apskaičiavimas taikant standartizuotą metodą
246 straipsnis
Rizikos koeficientai
Pagal
247 straipsnį įstaiga apskaičiuoja reitinguotosios
pakeitimo vertybiniais popieriais pozicijos arba pakartotinio pakeitimo
vertybiniais popieriais pozicijos pagal riziką įvertintą
pozicijos sumą taikydama pozicijos vertei atitinkamą rizikos
koeficientą.
Atitinkamas
rizikos koeficientas yra 1 lentelėje nustatytas rizikos koeficientas,
su kuriuo siejamas pozicijos kredito rizikos vertinimas pagal
4 skirsnį.
 1 lentelė 
 Kredito kokybės žingsnis || 1 || 2 || 3 || 4 (tik kredito rizikos vertinimai, išskyrus trumpalaikius kredito rizikos vertinimus) || visi kiti kredito kokybės žingsniai 
 Pakeitimo vertybiniais popieriais pozicijos || 20 % || 50 % || 100 % || 350 % || 1 250 % 
 Pakartotinio pakeitimo vertybiniais popieriais pozicijos || 40 % || 100 % || 225 % || 650 % || 1 250 % 
Pagal 247–250 straipsnius nereitinguotosios
pakeitimo vertybiniais popieriais pozicijos pagal riziką įvertinta
pozicijos suma apskaičiuojama taikant 1 250 % rizikos
koeficientą.
247 straipsnis
Įstaigos iniciatorės ir įstaigos rėmėjos
Įstaigos iniciatorės arba
įstaigos rėmėjos pagal riziką įvertintos pozicijų
sumos, apskaičiuotos jos pakeitimo vertybiniais popieriais pozicijoms,
susijusioms su kuriuo nors atskiru pakeitimu vertybiniais popieriais, gali
būti apribotos pagal riziką įvertintomis pozicijų sumomis,
kurios šiuo metu būtų apskaičiuojamos pakeistoms vertybiniais
popieriais pozicijoms, jei tos pozicijos nebūtų pakeistos
vertybiniais popieriais, taikant 150 % rizikos koeficientą:
a)           visiems straipsniams, kurių
atžvilgiu įsipareigojimai šiuo metu yra neįvykdyti;
b)           visiems straipsniams, priskiriamiems
pakeistoms vertybiniais popieriais pozicijoms, su kuriais siejama ypač
didelė rizika pagal 123 straipsnį.
248 straipsnis
Nereitinguotųjų pozicijų vertinimas
1.                      
Apskaičiuodama nereitinguotosios pakeitimo
vertybiniais popieriais pozicijos pagal riziką įvertintą
pozicijos sumą, įstaiga gali taikyti
svertinį vidutinį rizikos koeficientą, kurį įstaiga
taikytų turimoms pakeistoms vertybiniais popieriais pozicijoms pagal
2 skyrių, padaugintą iš 2 dalyje nurodyto koncentracijos
santykio. Šiuo tikslu įstaiga turi visada žinoti pakeistų
vertybiniais popieriais pozicijų grupės sudėtį.
2.                      
Koncentracijos santykis yra lygus visų
segmentų nominaliųjų verčių sumai, padalytai iš
segmentų, kurie yra mažesnio arba vienodo prioriteto su segmentu, kuriame
turima pozicija, įskaitant ir tą segmentą, nominaliųjų
verčių sumos. Gautas rizikos koeficientas neturi
būti didesnis negu 1 250 % arba mažesnis negu bet kuris rizikos
koeficientas, taikomas reitinguotam didesnio prioriteto segmentui. Jeigu
įstaiga negali nustatyti rizikos koeficientų, kurie būtų
taikomi pakeistoms vertybiniais popieriais pozicijoms pagal 2 skyrių,
ji pozicijai turi taikyti 1 250 % rizikos koeficientą.
249 straipsnis
Pakeitimo vertybiniais popieriais pozicijų, priskiriamų antrojo
nuostolio arba geresniam segmentui pagal ABCP programą, vertinimas
Jeigu pagal 250 straipsnį dėl
nereitinguotų likvidumo priemonių yra galimas palankesnis vertinimas,
įstaiga gali pakeitimo vertybiniais popieriais pozicijoms,
tenkinančioms toliau nurodytas sąlygas, taikyti 100 % rizikos
koeficientą arba didžiausią iš rizikos koeficientų, kuriuos
pozicijas turinti įstaiga taikytų bet kurioms pakeistoms vertybiniais
popieriais pozicijoms pagal 2 skyrių, atsižvelgiant į tai, kuris iš
jų didesnis:
a)           pakeitimo vertybiniais popieriais
pozicija yra segmente, kuris ekonominiu požiūriu yra pakeitimo
vertybiniais popieriais antrojo nuostolio arba geresnėje pozicijoje, o
pirmojo nuostolio pozicija teikia reikšmingą kredito vertės
padidinimą antrojo nuostolio segmentui;
b)           pakeitimo vertybiniais popieriais
pozicijos kokybė prilygsta investiciniam reitingui arba yra geresnė;
c)           pakeitimo vertybiniais popieriais
poziciją turi įstaiga, kuri neturi pozicijos pirmojo nuostolio
segmente.
250 straipsnis
Nereitinguotų likvidumo priemonių vertinimas
1.                      
Įstaigos gali taikyti 50 %
perskaičiavimo veiksnį nereitinguotos likvidumo priemonės
nominaliajai vertei, nustatydamos jos pozicijos vertę, jei tenkinamos šios
sąlygos:
a)      likvidumo priemonės dokumentuose yra
aiškiai nustatytos ir apribotos aplinkybės, kuriomis priemonė gali
būti naudojama;
b)      priemonės negalima naudoti
kreditinei paramai teikti padengiant panaudojimo metu jau patirtus nuostolius,
ypač teikiant likvidumą pozicijoms, esant įsipareigojimų
neįvykdymui panaudojimo metu, arba įsigyjant turtą už
didesnę sumą nei tikroji vertė;
c)      priemonė nenaudojama nuolatiniam
arba reguliariam pakeitimo vertybiniais popieriais finansavimui teikti;
d)      pagal priemonę panaudotų
sumų grąžinimas negali būti mažesnio prioriteto nei
investuotojų pretenzijos, išskyrus pretenzijas, kylančias dėl
palūkanų normos arba valiutos išvestinių finansinių
priemonių sutarčių, mokesčių ir kitų tokių
mokėjimų, taip pat jo negalima atidėti arba atsisakyti;
e)      priemonės negalima naudoti po to,
kai išnaudojamas visas galimas kredito vertės padidinimas, kuriuo galima
pasinaudoti likvidumo priemonės atveju;
f)       priemonei taikoma sąlyga, pagal
kurią suma, kurią galima panaudoti, gali būti automatiškai
mažinama neįvykdytų pozicijų verte, jei įsipareigojimų
neįvykdymas atitinka 3 skyriuje pateiktą apibrėžtį,
arba jeigu pakeistų vertybiniais popieriais pozicijų grupę
sudaro reitinguotos priemonės, dėl kurių nutraukiamas
priemonės taikymas, jeigu vidutinė grupės kokybė yra
žemesnio nei investicinis reitingas lygio.
Taikytinas rizikos koeficientas yra didžiausias iš
rizikos koeficientų, kuriuos įstaiga, turinti pozicijas, taikytų
bet kurioms pakeistoms vertybiniais popieriais pozicijoms pagal
2 skyrių.
2.                      
Nustatant grynųjų pinigų avanso
priemonių pozicijų vertes, galima taikyti 0 % perskaičiavimo
veiksnį likvidumo priemonės, kuri yra besąlygiškai atšaukiama,
nominaliajai vertei, jei tenkinamos 1 dalies sąlygos ir jei
panaudotų sumų pagal priemonę grąžinimas yra didesnio
prioriteto nei bet kokios pretenzijos dėl pinigų srautų,
susidarančių dėl pakeistų vertybiniais popieriais
pozicijų.
251 straipsnis
Papildomas nuosavų lėšų poreikis atnaujinamųjų
pozicijų pakeitimui vertybiniais popieriais su išankstinės
amortizacijos nuostatomis
1.                      
Atnaujinamųjų pozicijų pakeitimo
vertybiniais popieriais su išankstinės amortizacijos nuostata atveju
įstaiga iniciatorė pagal šį straipsnį apskaičiuoja
papildomą pagal riziką įvertintą pozicijos sumą,
atsižvelgdama į riziką, kad kredito rizikos lygiai, su kuriais ji
susijusi, gali išaugti, įgyvendinus išankstinės amortizacijos
nuostatą.
2.                      
Įstaiga apskaičiuoja pagal riziką
įvertintą pozicijos sumą atsižvelgdama į iniciatoriaus
dalies ir investuotojų dalies pozicijų verčių sumą.
Pakeitimo vertybiniais popieriais atvejais, kai
pakeistas vertybiniais popieriais pozicijas sudaro atnaujinamosios ir
neatnaujinamosios pozicijos, įstaiga iniciatorė taiko 3–6 dalyse
pateikiamą vertinimą tik tai pagrindinės grupės daliai,
kurią sudaro atnaujinamosios pozicijos.
Iniciatoriaus dalies pozicijos vertė – panaudotų
sumų, parduotų norint pakeisti jas vertybiniais popieriais,
grupės tos tariamosios dalies pozicijos vertė, pagal kurios dalį, proporcingą visos struktūrai parduodamos
grupės sumai, nustatoma iš pagrindinės
sumos grąžinimo ir palūkanų surinkimo bei kitų
susijusių sumų, kurių negalima panaudoti mokant tiems, kas turi
pakeitimo vertybiniais popieriais pozicijų, gautų pinigų
srautų dalis.
Iniciatoriaus dalis negali būti mažesnio prioriteto nei investuotojų
dalis. Investuotojų dalies pozicijos vertė –
likusios panaudotų sumų grupės tariamosios dalies pozicijos
vertė.
Pagal riziką įvertinta pozicijos suma
iniciatoriaus dalies pozicijos vertės atžvilgiu apskaičiuojama taip, kaip būtų
skaičiuojama vertybiniais popieriais pakeistoms
pozicijoms, jei jos nebūtų pakeistos vertybiniais popieriais,
proporcingai pozicijai.
3.                      
Toliau nurodytų rūšių pakeitimo
vertybiniais popieriais iniciatoriams nereikia apskaičiuoti 1 dalyje
nurodytos papildomos pagal riziką įvertintos pozicijos sumos:
a)      atnaujinamųjų pozicijų
pakeitimas vertybiniais popieriais, kai investuotojai ir toliau visiškai
priklauso nuo skolininkų būsimų panaudotų sumų taip,
kad pagrindinių priemonių rizika nesugrįžta įstaigai
iniciatorei netgi esant išankstinės amortizacijos faktui;
b)      pakeitimas vertybiniais popieriais, kai išankstinės amortizacijos nuostata taikoma tik
dėl įvykių, nesusijusių su vertybiniais popieriais
pakeisto turto investicinėmis charakteristikomis arba
įstaigos iniciatorės veiklos rezultatais, pvz., dėl esminių
mokesčių įstatymų arba teisės aktų pasikeitimo.
4.                      
Įstaigos iniciatorės, kuri privalo pagal
1 dalį apskaičiuoti papildomą pagal riziką
įvertintą pozicijos sumą, pagal riziką įvertintų
pozicijų sumų, apskaičiuotų atsižvelgiant į jos
pozicijas investuotojų dalyje, ir pagal riziką įvertintų
pozicijų sumų, apskaičiuotų pagal 1 dalį, bendra
suma neturi viršyti didesnės iš šių sumų:
a)      pagal
riziką įvertintos pozicijų sumos, apskaičiuotos
atsižvelgiant į jos pozicijas
investuotojų dalyje;
b)      pagal riziką įvertintos
pozicijų sumos, kurią pozicijas turinti įstaiga apskaičiuotų
atsižvelgdama į vertybiniais popieriais pakeistas pozicijas, jeigu jos
nebūtų pakeistos vertybiniais popieriais už tokią sumą,
kuri prilygsta investuotojų daliai.
Grynasis pelnas, jei yra, už
būsimų pajamų kapitalizavimą, kaip reikalaujama pagal 29 straipsnio
1 dalį, atimamas neatsižvelgiant į didžiausią sumą,
nurodytą ankstesnėje pastraipoje.
5.                      
Pagal riziką įvertinta pozicijos suma,
apskaičiuojama pagal 1 dalį, nustatoma investuotojų dalies
pozicijos vertę padauginus iš atitinkamo perskaičiavimo veiksnio
dydžio, kaip nurodyta 6–9 dalyse, ir svertinio rizikos koeficientų,
kurie būtų taikomi vertybiniais popieriais pakeistoms pozicijoms, jei
jos nebūtų pakeistos vertybiniais popieriais, vidurkio.
Išankstinės amortizacijos nuostata laikoma
kontroliuojama, jeigu tenkinamos visos šios sąlygos:
a)      įstaiga iniciatorė turi
tinkamą nuosavų lėšų ir (arba) likvidumo planą, kad
užtikrintų, jog esant išankstinei amortizacijai turės pakankamai
nuosavų lėšų ir bus pakankamai likvidi;
b)      sandorio
laikotarpiu tarp iniciatoriaus dalies ir investuotojų dalies yra
proporcingas pagrindinės sumos ir palūkanų mokėjimų,
išlaidų, nuostolių ir susigrąžintų sumų pasidalijimas,
grindžiamas kiekvieno mėnesio sutartų vienos ar kelių datų
neapmokėtų gautinų sumų balansu;
c)      amortizacijos
laikotarpio pakanka, kad būtų galima grąžinti 90 % visos išankstinės amortizacijos laikotarpio pradžioje
negrąžintos skolos (iniciatoriaus ir investuotojų dalies) arba
pripažinti ją neįvykdyta;
d)      grąžinimo
tempas nėra spartesnis, negu būtų esant tiesiogiai proporcingai
amortizacijai per c punkte nustatytą laikotarpį.
6.                      
Kai mažmeninės pozicijos, kurios nėra
pagrįstos įsipareigojimu ir yra besąlygiškai atšaukiamos be
išankstinio įspėjimo, pakeičiamos vertybiniais popieriais su išankstinės
amortizacijos nuostata ir kai išankstinę amortizaciją nulemia iki nustatyto
lygio nukritęs kainų skirtumo perviršis, įstaigos nustato
vidutinio trijų mėnesių kainų
skirtumo perviršio ir kainų skirtumo perviršio fiksuojamojo dydžio
santykį.
Kai esant pakeitimui vertybiniais popieriais kainų
skirtumo perviršio fiksuoti nereikia, laikoma, kad fiksuojamasis dydis yra 4,5
procentinio punkto didesnis negu kainų skirtumo perviršis, nuo kurio
prasideda išankstinė amortizacija.
Taikomas perskaičiavimo veiksnys nustatomas
atsižvelgiant į faktinį trijų mėnesių vidutinį kainų
skirtumo perviršį pagal 2 lentelę.
 2 lentelė 
   || Pakeitimai vertybiniais popieriais su kontroliuojama išankstinės amortizacijos nuostata || Pakeitimai vertybiniais popieriais su nekontroliuojama išankstinės amortizacijos nuostata 
 3mėnesių vidutinis kainų skirtumo perviršis || Perskaičiavimo veiksnys || Perskaičiavimo veiksnys 
 Didesnis nei A lygio || 0 % || 0 % 
 A lygis || 1 % || 5 % 
 B lygis || 2 % || 15 % 
 C lygis || 10 % || 50 % 
 D lygis || 20 % || 100 % 
 E lygis || 40 % || 100 % 
Čia:
a)      A lygis – kainų skirtumo perviršio
lygiai, mažesni negu 133,33 % kainų
skirtumo perviršio fiksuojamojo dydžio, bet ne mažesni negu 100 % to
fiksuojamojo dydžio;
b)      B lygis – kainų skirtumo perviršio
lygiai, mažesni negu 100 % kainų skirtumo
perviršio fiksuojamojo dydžio, bet ne mažesni negu 75 % to fiksuojamojo
dydžio;
c)      C lygis – kainų skirtumo perviršio
lygiai, mažesni negu 75 % kainų skirtumo
perviršio fiksuojamojo dydžio, bet ne mažesni negu 50 % to fiksuojamojo
dydžio;
d)      D lygis – kainų skirtumo perviršio
lygiai, mažesni negu 50 % kainų skirtumo
perviršio fiksuojamojo dydžio, bet ne mažesni negu 25 % to fiksuojamojo
dydžio;
e)      E lygis – kainų skirtumo perviršio
lygiai, mažesni negu 25 % kainų skirtumo
perviršio fiksuojamojo dydžio.
7.                      
Kai mažmeninės pozicijos, kurios nėra
pagrįstos įsipareigojimu ir yra besąlygiškai atšaukiamos be
išankstinio įspėjimo, pakeičiamos vertybiniais popieriais su išankstinės amortizacijos nuostata ir kai,
leidus kompetentingoms institucijoms, išankstinę
amortizaciją nulemia kiekybinė kito nei trijų
mėnesių vidutinis kainų skirtumo perviršis dydžio vertė,
įstaigos gali taikyti metodą, labai panašų į tą, kuris
pateiktas 6 dalyje, nurodytam perskaičiavimo veiksniui nustatyti.
Kompetentinga institucija suteikia leidimą, jeigu įvykdomos šios
sąlygos:
a)      šis metodas tinkamesnis, nes
įmonė išankstinės amortizacijos
dėl kiekybinės vertės atveju gali nustatyti kainų skirtumo perviršio fiksuojamajam dydžiui
lygiavertę kiekybinę priemonę;
b)      taikant šį metodą atliekamas
rizikos vertinimas, ar kredito rizika, su kuria įstaiga susiduria, gali
išaugti įgyvendinus išankstinės amortizacijos nuostatą, ir jis
yra ne mažiau apdairus nei tas, kuris atliekamas pagal 6 dalį.
8.                      
Visais kitais atnaujinamųjų pozicijų
pakeitimo vertybiniais popieriais su kontroliuojama išankstinės
amortizacijos nuostata atvejais turi būti taikomas 90 %
perskaičiavimo veiksnys.
9.                      
Visais kitais atnaujinamųjų pozicijų
pakeitimo vertybiniais popieriais su nekontroliuojama išankstinės
amortizacijos nuostata atvejais turi būti taikomas 100 %
perskaičiavimo veiksnys.
252 straipsnis
Pakeitimo vertybiniais popieriais pozicijų, kurioms taikomas standartizuotas
metodas, kredito rizikos mažinimas
Jei kredito užtikrinimas gaunamas pakeitimo
vertybiniais popieriais pozicijai, pagal riziką įvertintų
pozicijų sumų skaičiavimas gali būti keičiamas pagal 4
skyrių.
253 straipsnis
Pagal riziką įvertintų pozicijos sumų mažinimas
Kai pakeitimo vertybiniais popieriais pozicijai
priskiriamas 1 250 % rizikos koeficientas, įstaigos pagal
33 straipsnio 1 dalies k punktą gali, užuot
įtraukusios poziciją į savo pagal riziką
įvertintų pozicijų sumų skaičiavimą, atimti
pozicijos vertę iš nuosavų lėšų. Šiuo tikslu,
apskaičiuojant pozicijos vertę, pagal 252 straipsnį gali
būti atsižvelgiama į tinkamą tiesioginį kredito
užtikrinimą.
Jeigu įstaiga iniciatorė pasinaudoja
šia alternatyva, ji gali atimti pagal 33 straipsnio 1 dalies
k punktą atimamą sumą, padaugintą iš 12,5, iš sumos,
247 straipsnyje nurodytos kaip pagal riziką įvertinta pozicijos
suma, kuri šiuo metu būtų apskaičiuojama vertybiniais popieriais
pakeistoms pozicijoms, jei jos nebūtų pakeistos vertybiniais
popieriais.
4 poskirsnis
Pagal riziką įvertintų pozicijų sumų
apskaičiavimas taikant IRB metodą
254 straipsnis
Metodų hierarchija
1.                      
Įstaigos taiko metodus pagal šią hierarchiją:
a)      apskaičiuojant pagal riziką
įvertintą reitinguotosios pozicijos arba pozicijos, kuriai gali
būti taikomas numanomas reitingas, sumą taikomas 256 straipsnyje
nustatytas reitingais pagrįstas metodas;
b)      nereitinguotajai pozicijai įstaiga
gali taikyti 257 straipsnyje nustatytą priežiūrinės
formulės metodą tais atvejais, kai ji gali pateikti
įsipareigojimų neįvykdymo tikimybės (PD) ir, jei taikytina,
pozicijos vertės esant įsipareigojimų neįvykdymui (EAD) ir
nuostolio dėl įsipareigojimų neįvykdymo (LGD)
įverčius kaip įvestis į priežiūrinės
formulės metodą pagal 3 skirsnyje nustatytus šių
parametrų vertinimo taikant vidaus reitingais pagrįstą
metodą reikalavimus. Kita įstaiga, nei įstaiga iniciatorė,
priežiūrinės formulės metodą gali taikyti tik gavusi kompetentingų
institucijų leidimą, kuris suteikiamas įstaigai įvykdžius
ankstesniame sakinyje nurodytą sąlygą;
c)      kaip alternatyvą b punktui, tik ABCP
programų nereitinguotosioms pozicijoms įstaiga gali taikyti 4 dalyje
nustatytą vidinio vertinimo metodą, jeigu kompetentingos institucijos
leido tai daryti;
d)      visais kitais atvejais nereitinguotosioms pakeitimo vertybiniais popieriais
pozicijoms priskiriamas 1 250 % rizikos
koeficientas.
2.                      
Kad galėtų naudoti numanomus reitingus,
įstaiga nereitinguotajai pozicijai priskiria numanomą kredito rizikos
vertinimą, prilygstantį kredito rizikos vertinimui tos reitinguotosios
referencinės pozicijos, kuri yra didžiausio prioriteto pozicija, visais
atžvilgiais esanti mažesnio prioriteto nei konkreti nereitinguotoji pakeitimo
vertybiniais popieriais pozicija, ir atitinka visas toliau pateiktas
sąlygas:
a)      referencinės
pozicijos visais atžvilgiais turi būti mažesnio prioriteto nei
nereitinguotosios pakeitimo vertybiniais popieriais pozicijos;
b)      referencinių pozicijų terminas
yra lygus konkrečios nereitinguotosios pozicijos terminui arba ilgesnis;
c)      numanomas reitingas nuolatos atnaujinamas, kad atspindėtų bet kokius referencinių pozicijų kredito rizikos
vertinimo pakeitimus.
3.                      
Kompetentingos institucijos įstaigoms suteikia
leidimą taikyti 4 dalyje nustatytą vidinio vertinimo
metodą, jeigu įvykdomos visos šios sąlygos:
a)      pagal ABCP programą išleisto
komercinio vekselio pozicijos yra reitinguotosios pozicijos;
b)      atliekant pozicijos kredito kokybės
vidinį vertinimą laikomasi vienos arba kelių reikalavimus
atitinkančių ECAI viešai prieinamų vertinimo metodikų
vertybinių popierių, užtikrintų pakeitimo vertybiniais
popieriais rūšies pozicijomis, reitingui nustatyti;
c)      ECAI, kurių metodika taikoma, kaip
reikalaujama b punkte, apima tas ECAI, kurios yra pateikusios pagal ABCP
programą išleistų komercinių vekselių išorės
reitingus. Kiekybiniai elementai, pavyzdžiui, nepalankūs veiksniai,
naudojami vertinant poziciją kredito kokybės atžvilgiu, yra bent
tokie konservatyvūs, kaip tie, kurie naudojami konkrečių ECAI
atitinkamoje vertinimo metodikoje;
d)      kurdama savo vidinio vertinimo
metodiką, įstaiga atsižvelgia į atitinkamas paskelbtas reikalavimus
atitinkančių ECAI, vertinančių ABCP programos komercinius
vekselius, reitingavimo metodikas. Įstaiga vertinimą patvirtina
dokumentais ir reguliariai atnaujina, kaip numatyta g punkte;
e)      įstaigos vidinio vertinimo
metodikoje naudojami reitingų rangai. Tokių reitingų rangai
atitinka reikalavimus atitinkančių ECAI kredito rizikos vertinimus.
Ši atitiktis išsamiai patvirtinama dokumentais;
f)       vidinio vertinimo metodika naudojama
įstaigos vidaus rizikos valdymo procesuose, įskaitant jos
sprendimų priėmimo, vadovybės informavimo ir kapitalo
paskirstymo procesus;
g)      vidaus ar
išorės auditoriai, ECAI arba už kredito vidaus peržiūrą ar
rizikos valdymą atsakingi įstaigos darbuotojai reguliariai tikrina vidinio vertinimo procesą ir įstaigos ABCP
programoje numatytų pozicijų kredito kokybės vidinio vertinimo
kokybę. Jeigu tokį tikrinimą atlieka
įstaigos vidaus auditoriai arba už kredito vidaus peržiūrą ar
rizikos valdymą atsakingi darbuotojai, jie nėra priklausomi nuo ABCP
programos verslo linijos ir nuo bendradarbiavimo su klientais;
h)      siekdama įvertinti savo vidinio
vertinimo metodikos taikymo rezultatus įstaiga nuolat stebi savo vidaus
reitingų rezultatus, ir prireikus, jei
pozicijų rezultatai reguliariai nukrypsta nuo to, ką rodo vidaus
reitingai, koreguoja šią metodiką;
i)       į ABCP programą
įtraukiami emisijos organizavimo standartai – kreditavimo ir investavimo
gairės. Spręsdamas dėl turto įsigijimo ABCP programos
administratorius atsižvelgia į įsigyjamo turto rūšį,
pozicijų, susidarančių dėl likvidumo priemonių ir
kredito vertės didinimo, rūšį ir piniginę vertę,
nuostolių pasiskirstymą bei teisinę ir ekonominę
perleidžiamo turto izoliaciją nuo turtą parduodančio subjekto.
Atliekama turto pardavėjo rizikos pobūdžio kredito analizė,
kurią sudaro praeities ir tikėtinos ateities finansinės veiklos,
dabartinės rinkos padėties, tikėtino konkurencingumo ateityje,
svertų, pinigų srautų, palūkanų padengimo ir skolos
reitingavimo analizė. Be to, tikrinami pardavėjo emisijos
organizavimo standartai, aptarnavimo pajėgumas ir skolų išieškojimo
procesai;
j)       ABCP programos emisijos organizavimo
standartuose nustatomi būtiniausi turto tinkamumo kriterijai, pagal
kuriuos visų pirma:
i)        negali būti įsigyjamas
turtas, kuris yra reikšmingai pradelstas arba
su neįvykdytais įsipareigojimais;
ii)       ribojama
pernelyg didelė vieno skolininko ar geografinės vietovės
koncentracija;
iii)      ribojamas įsigyjamo turto pradinis
terminas;
k)      ABCP programoje nustatoma skolų išieškojimo politika ir procesai,
kuriuose atsižvelgiama į kreditų valdymo įmonės veiklos
pajėgumą ir kredito kokybę. Pagal ABCP programą
pardavėjo ir kreditų valdymo įmonės rizika mažinama
įvairiais metodais, pvz., susijusiais su dabartine kredito kokybe
pagrįstais veiksniais, kurie užkirstų kelią bendram
lėšų naudojimui;
l)       bendras pagal
ABCP programą numatomo įsigyti turto
grupės nuostolio dydis apskaičiuojamas atsižvelgiant į
visus galimos rizikos šaltinius, pvz., į kredito ir gautinų sumų
sumažėjimo riziką. Jeigu pardavėjo teikiamas kredito vertės
padidinimas suteikiamas atsižvelgiant tik į nuostolius, susijusius su
kreditu, o gautinų sumų sumažėjimo
rizika tai pozicijų grupei yra reikšminga, gautinų sumų
sumažėjimo rizikai turi būti sudaromas atskiras rezervas. Be
to, nustatant reikiamą vertės padidinimo
dydį, programoje peržiūrimi kelių
metų istoriniai duomenys, įskaitant nuostolius, mokėjimo
terminų praleidimus, gautinų sumų sumažėjimą ir
gautinų sumų apyvartumą;
m)     perkant
pozicijas, kad būtų sumažintas galimas pagrindinio portfelio kredito
kokybės pablogėjimas, į ABCP programą
įtraukiamos struktūrinių sandorių
ypatybės, pvz., laipsniško likvidavimo priežastiniai veiksniai.
4.                      
Taikydama vidinio vertinimo metodą
įstaiga priskiria nereitinguotajai pozicijai vieną iš 3 dalies
e punkte nustatytų reitingų rangų. Pozicijai priskiriamas
toks pat išvestinis reitingas, kaip kredito rizikos vertinimai, atitinkantys
tą reitingo rangą, kaip nustatyta 3 dalies e punkte. Jei
šis išvestinis reitingas pakeitimo vertybiniais popieriais pradžioje yra
investicinio reitingo ar aukštesnio lygio, jis, apskaičiuojant pagal
riziką įvertintas pozicijų sumas, laikomas tokiu pačiu kaip
reikalavimus atitinkančios ECAI reikalavimus atitinkantis kredito rizikos
vertinimas.
5.                      
Įstaigos, kurioms leista taikyti vidinio
vertinimo metodą, negali vėl imti taikyti kitų metodų,
nebent įvykdomos visos toliau nurodytos sąlygos:
a)      įstaiga kompetentingai institucijai
pateikė pakankamai įrodymų, kad tam yra rimta priežastis;
b)      įstaiga gavo išankstinį
kompetentingos institucijos leidimą.
255 straipsnis
Didžiausios pagal riziką įvertintos pozicijų sumos
Įstaigai iniciatorei, įstaigai
rėmėjai arba kitoms įstaigoms, kurios gali apskaičiuoti KIRB,
pagal riziką įvertintos pozicijų sumos, apskaičiuojamos
pagal jų pozicijas pakeitimo vertybiniais popieriais atveju, gali
būti apribotos taip, kad nuosavų lėšų poreikis pagal
87 straipsnio 3 dalį prilygtų 8 % pagal riziką
įvertintų pozicijų sumų, kurios būtų gautos,
jeigu vertybiniais popieriais pakeistas turtas nebūtų buvęs
pakeistas vertybiniais popieriais ir būtų įstaigos balanse, pridėjus
šių pozicijų tikėtino nuostolio sumas.
256 straipsnis
Reitingais pagrįstas metodas
1.                      
Taikydama reitingais pagrįstą metodą
įstaiga pagal riziką įvertintą reitinguotosios pakeitimo
vertybiniais popieriais arba pakartotinio pakeitimo vertybiniais popieriais
pozicijos sumą apskaičiuoja pozicijos vertei taikydama
atitinkamą rizikos koeficientą ir rezultatą padaugindama iš
1,06.
Atitinkamas rizikos koeficientas –
4 lentelėje nustatytas rizikos koeficientas, su kuriuo pagal
4 skirsnį siejamas pozicijos kredito rizikos vertinimas.
 4 lentelė 
 Kredito kokybės žingsnis || Pakeitimo vertybiniais popieriais pozicijos || Pakartotinio pakeitimo vertybiniais popieriais pozicijos 
 Kredito rizikos vertinimai, išskyrus trumpalaikius || Trumpalaikiai kredito rizikos vertinimai || A || B || C || D || E 
 1 || 1 || 7 % || 12 % || 20 % || 20 % || 30 % 
 2 ||   || 8 % || 15 % || 25 % || 25 % || 40 % 
 3 ||   || 10 % || 18 % || 35 % || 35 % || 50 % 
 4 || 2 || 12 % || 20 % ||   || 40 % || 65 % 
 5 ||   || 20 % || 35 % ||   || 60 % || 100 % 
 6 ||   || 35 % || 50 % || 100 % || 150 % 
 7 || 3 || 60 % || 75 % || 150 % || 225 % 
 8 ||   || 100 % || 200 % || 350 % 
 9 ||   || 250 % || 300 % || 500 % 
 10 ||   || 425 % || 500 % || 650 % 
 11 ||   || 650 % || 750 % || 850 % 
 Visi kiti ir nereitinguoti || 1 250 % 
Koeficientai 4 lentelės C skiltyje taikomi,
kai pakeitimo vertybiniais popieriais pozicija nėra pakartotinio pakeitimo
vertybiniais popieriais pozicija ir kai faktinis vertybiniais popieriais
pakeistų pozicijų skaičius yra mažesnis už šešis.
Likusioms pakeitimo vertybiniais popieriais pozicijoms,
kurios nėra pakartotinio pakeitimo vertybiniais popieriais pozicijos,
taikomi B skilties koeficientai, išskyrus tuos atvejus, kai pozicija yra
didžiausio prioriteto pakeitimo vertybiniais popieriais segmente, – tokiais
atvejais taikomi A skilties koeficientai.
Pakartotinio pakeitimo vertybiniais popieriais
pozicijoms taikomi E skilties koeficientai, išskyrus tuos atvejus, kai
pakartotinio pakeitimo vertybiniais popieriais pozicija yra didžiausio
prioriteto pakartotinio pakeitimo vertybiniais popieriais segmente ir nė
viena pagrindinė pozicija pati nėra pakartotinio pakeitimo
vertybiniais popieriais pozicija, – tokiais atvejais taikoma D skiltis.
Nustatant, ar segmentas yra didžiausio prioriteto,
nėra būtina atsižvelgti į sumas, mokėtinas pagal palūkanų
normos ar valiutos išvestinių finansinių priemonių sandorius,
mokesčių mokėjimus ar kitus panašius mokėjimus.
Apskaičiuojant faktinį pakeistų
vertybiniais popieriais pozicijų skaičių, sudėtinės
pozicijos vienam įsipareigojančiajam asmeniui vertinamos kaip viena
pozicija. Faktinis pozicijų skaičius apskaičiuojamas taip:
kai EADi yra visų i-tojo
įsipareigojančiojo asmens pozicijų verčių suma. Jeigu
yra žinoma portfelio dalis, susijusi su didžiausia pozicija, C1, įstaiga
gali apskaičiuoti N kaip 1/C1.
2.                      
Pakeitimo vertybiniais popieriais pozicijų
kredito rizikos mažinimas gali būti pripažįstamas pagal 259 straipsnio
1 ir 4 dalis, laikantis 242 straipsnyje nustatytų sąlygų.
257 straipsnis
Priežiūrinės formulės metodas
1.                      
Pagal priežiūrinės formulės
metodą pakeitimo vertybiniais popieriais pozicijos rizikos koeficientas
apskaičiuojamas, kaip nurodyta toliau, taikant 20 % apatinę
ribą pakartotinio pakeitimo vertybiniais popieriais pozicijoms ir 7 %
apatinę ribą visoms kitoms pakeitimo vertybiniais popieriais pozicijoms:
Čia:
Čia:
;
;
;
;
;
;
;
;
;
τ
=        1000;
ω
= 20;
Beta
[x; a, b] =           kumuliatyvus x dydžio beta skirstinys su parametrais a ir
b;
T =       segmento,
kuriame yra pozicija, dydis, nustatomas kaip a) segmento nominaliosios
vertės ir b) vertybiniais popieriais pakeistų pozicijų nominaliųjų
verčių sumos santykis. Išvestinių finansinių
priemonių, nurodytų II priede, atveju vietoje nominaliosios
vertės naudojama einamųjų pakeitimo išlaidų ir galimos
būsimos kredito pozicijos, apskaičiuotos pagal 6 skyrių,
suma;
KIRBR
= a) KIRB ir b) vertybiniais popieriais pakeistų pozicijų
verčių sumos santykis, išreikštas dešimtaine forma;
L =       kredito vertės padidinimo lygis,
nustatomas kaip visų segmentų, kurie yra
mažesnio prioriteto nei segmentas, kuriame yra pozicija, nominaliosios
vertės ir vertybiniais popieriais pakeistų pozicijų
nominaliųjų verčių sumos santykis. Kapitalizuotosios
būsimos pajamos neįtraukiamos į nustatomą L vertę. Apskaičiuojant padidinimo lygį II priede nurodytų išvestinių
finansinių priemonių, sudarančių segmentus, kurie yra mažesnio
prioriteto nei konkretus segmentas, sandorio šalių mokėtinos sumos
gali būti įvertinamos einamųjų pakeitimo išlaidų
verte, neįskaičiuojant galimų būsimų kredito
pozicijų;
N =       faktinis
pozicijų skaičius, apskaičiuotas pagal 256 straipsnį.
Pakartotinio pakeitimo vertybiniais popieriais atveju įstaiga atsižvelgia
į pakeitimo vertybiniais popieriais pozicijų skaičių
grupėje, o ne į pagrindinių pozicijų skaičių
pradinėse grupėse, iš kurių susidaro pagrindinės pakeitimo
vertybiniais popieriais pozicijos;
ELGD
=         pozicijos svertinis nuostolio dėl įsipareigojimo
neįvykdymo vidurkis, apskaičiuojamas taip:
Čia:
LGDi
= vidutinis LGD, siejamas su visomis i-tojo įsipareigojančiojo asmens
pozicijomis, jeigu LGD nustatomas pagal 3 skyrių. Pakartotinio pakeitimo
vertybiniais popieriais atveju vertybiniais popieriais pakeistoms pozicijoms
taikomas 100 % LGD. Kai pakeitimo vertybiniais popieriais atveju
įsipareigojimų neįvykdymo ir gautinų sumų
sumažėjimo rizika yra vertinamos bendrai, LGDi įvestis
sudaroma kaip svertinis LGD kredito rizikai ir 75 % LGD gautinų sumų sumažėjimo rizikai vidurkis. Koeficientai yra atskiri nuosavų
lėšų poreikiai atitinkamai kredito rizikai ir gautinų sumų
sumažėjimo rizikai.
2.                      
Kai didžiausios vertybiniais popieriais pakeistos
pozicijos nominalioji vertė C1 neviršija 3 % vertybiniais
popieriais pakeistų pozicijų nominaliųjų verčių
sumos, įstaiga pagal priežiūrinės formulės metodą gali
nustatyti 50 % LGD ir apskaičiuoti N vienu iš šių
būdų:
Čia:
Cm
=     didžiausių „m“ pozicijų nominaliųjų verčių
sumos ir vertybiniais popieriais pakeistų pozicijų
nominaliųjų verčių sumos santykis. „m“ lygį gali
nustatyti įstaiga.
Pakeitimų vertybiniais popieriais, kai iš
esmės visos vertybiniais popieriais pakeistos pozicijos yra
mažmeninės pozicijos, atveju įstaigos, kompetentingoms institucijoms
leidus, gali leisti taikyti priežiūrinės formulės metodą
naudojant supaprastintas vertes h = 0 ir v = 0, jeigu faktinis pozicijų
skaičius nėra mažas ir nėra didelės pozicijų
koncentracijos.
3.                      
Kompetentingos institucijos Europos
bankininkystės instituciją (EBI) informuoja apie tai, kaip
įstaigos taiko pirmiau pateiktą pastraipą. EBI stebi įvairią
šios srities praktiką ir pagal Reglamento (ES) Nr. 1093/2010
16 straipsnį teikia gaires.
4.                      
Pakeitimo vertybiniais popieriais pozicijų
kredito rizikos mažinimas gali būti pripažįstamas pagal
259 straipsnio 2–4 dalis, laikantis 242 straipsnyje nustatytų
sąlygų.
258 straipsnis
Likvidumo priemonės
1.                      
Nustatant nereitinguotosios pakeitimo vertybiniais
popieriais pozicijos vertę grynųjų pinigų avanso
priemonių pavidalu, likvidumo priemonės, kuri atitinka
250 straipsnio 2 dalyje nustatytas sąlygas, nominaliajai vertei
gali būti taikomas 0 % perskaičiavimo veiksnys.
2.                      
Kai įstaigai praktiškai nenaudinga
apskaičiuoti pagal riziką įvertintų vertybiniais popieriais
pakeistų pozicijų, jei jos nebūtų pakeistos vertybiniais
popieriais, sumų, ji išimties tvarka gali laikinai taikyti 3 dalyje
nustatytą metodą apskaičiuodama pagal riziką
įvertintas nereitinguotosios pakeitimo vertybiniais popieriais pozicijos
sumas likvidumo priemonės, kuri atitinka 250 straipsnio 1 dalies
sąlygas, pavidalu. Įstaigos kompetentingas institucijas informuoja
apie tai, kaip jos taiko pirmo sakinio nuostatas, ir nurodo priežastis bei
numatomą taikymo laikotarpį.
3.                      
Didžiausias iš rizikos koeficientų, kurie
pagal 2 skyrių būtų taikomi vertybiniais popieriais
pakeistoms pozicijoms, jeigu jos nebūtų pakeistos vertybiniais
popieriais, gali būti taikomas pakeitimo vertybiniais popieriais
pozicijai, išreikštai kaip likvidumo priemonė, kuri atitinka
250 straipsnio 1 dalies sąlygas. Siekiant nustatyti pozicijos
vertę taikomas 100 % perskaičiavimo veiksnys.
259 straipsnis
Pakeitimo vertybiniais popieriais pozicijų, kurioms taikomas IRB metodas,
kredito rizikos mažinimas
1.                      
Jeigu pagal riziką įvertintos
pozicijų sumos apskaičiuojamos taikant reitingais pagrįstą
metodą, pakeitimo vertybiniais popieriais pozicijos, kuriai gautas kredito
užtikrinimas, vertė arba rizikos koeficientas gali būti pakeisti
pagal 4 skyriaus nuostatas, kiek jos taikomos pagal riziką
įvertintoms pozicijų sumoms apskaičiuoti pagal
2 skyrių.
2.                      
Visiško kredito užtikrinimo atveju, jei pagal riziką įvertintos pozicijų sumos
apskaičiuojamos taikant priežiūrinės formulės metodą,
taikomi šie reikalavimai:
a)      įstaiga nustato pozicijos
„faktinį rizikos koeficientą“. Ji tai daro pagal riziką
įvertintą pozicijos sumą dalydama iš pozicijos vertės ir
gautą rezultatą daugindama iš 100;
b)      esant tiesioginiam kredito užtikrinimui,
pagal riziką įvertinta pakeitimo vertybiniais popieriais pozicijos
suma apskaičiuojama dauginant tiesioginio užtikrinimo koreguotą
pozicijos sumą (E*), apskaičiuotą pagal
4 skyriaus nuostatas pagal riziką įvertintoms pozicijų
sumoms apskaičiuoti taikant 2 skyrių, pakeitimo vertybiniais
popieriais pozicijos sumą prilyginant E, iš faktinio rizikos koeficiento;
c)      esant netiesioginiam kredito
užtikrinimui, pagal riziką įvertinta pakeitimo vertybiniais
popieriais pozicijos suma apskaičiuojama dauginant užtikrinimo sumą,
koreguotą pagal bet kokį valiutos ir terminų nesutapimą (GA)
pagal 4 skyriaus nuostatas, iš užtikrinimo teikėjo rizikos
koeficiento; ir gautą rezultatą pridedant prie sumos, gautos
padauginus pakeitimo vertybiniais popieriais pozicijos sumą, iš kurios
atimamas GA, iš faktinio rizikos koeficiento.
3.                      
Dalinio užtikrinimo atveju, jei pagal riziką
įvertintos pozicijų sumos apskaičiuojamos taikant
priežiūrinės formulės metodą, taikomi šie reikalavimai:
a)      jeigu kredito rizikos mažinimas apima
pirmąjį nuostolį arba nuostolius proporcingai pakeitimo vertybiniais
popieriais pozicijai, įstaiga gali taikyti 2 dalį;
b)      kitais atvejais įstaiga pakeitimo
vertybiniais popieriais poziciją vertina kaip dvi ar daugiau
pozicijų, kurių neužtikrinta dalis laikoma mažesnės kredito
kokybės pozicija. Apskaičiuojant pagal riziką
įvertintą šios pozicijos sumą taikomos 257 straipsnio
nuostatos su pakeitimais, pagal kuriuos tiesioginio kredito užtikrinimo atveju
T keičiamas į e*, o netiesioginio kredito užtikrinimo
atveju – į T-g; čia e* reiškia E* ir visos
pagrindinės grupės atitinkamos sumos santykį, kai E*
yra koreguota pakeitimo vertybiniais popieriais pozicijos suma,
apskaičiuota pagal 4 skyriaus nuostatas, kiek jos taikomos
skaičiuojant pagal riziką įvertintas pozicijų sumas pagal
2 skyrių, pakeitimo vertybiniais popieriais pozicijos sumą
prilyginant E; o g yra kredito užtikrinimo nominaliosios vertės,
koreguotos pagal bet kokį valiutos arba terminų nesutapimą pagal
4 skyriaus nuostatas, ir vertybiniais popieriais pakeistų pozicijų
verčių sumos santykis. Netiesioginio kredito užtikrinimo atveju
užtikrinimo teikėjo rizikos koeficientas taikomas tai pozicijos daliai,
kuri nepatenka į koreguotą T vertę.
4.                      
Jeigu, esant netiesioginiam kredito užtikrinimui,
kompetentingos institucijos suteikė įstaigai leidimą pagal
3 skyrių apskaičiuoti pagal riziką įvertintas
palyginamų tiesioginių užtikrinimo teikėjo pozicijų sumas,
230 straipsnyje nustatytas užtikrinimo teikėjo pozicijų rizikos
koeficientas g nustatomas, kaip nurodyta 3 skyriuje.
260 straipsnis
Papildomas nuosavų lėšų poreikis atnaujinamųjų
pozicijų pakeitimui vertybiniais popieriais su išankstinės
amortizacijos nuostatomis
1.                      
Be pakeitimo vertybiniais popieriais pozicijoms
apskaičiuotų pagal riziką įvertintų pozicijų
sumų, įstaiga iniciatorė, parduodama atnaujinamąsias
pozicijas, kad jos būtų pakeistos vertybiniais popieriais, esant
išankstinės amortizacijos nuostatai, apskaičiuoja pagal riziką
įvertintą pozicijos sumą taikydama 251 straipsnyje
nustatytą metodiką.
2.                      
Nukrypstant nuo 251 straipsnio iniciatoriaus dalies
pozicijos vertė yra toliau nurodytų straipsnių suma:
a)      panaudotų
sumų, parduotų norint pakeisti jas vertybiniais popieriais,
grupės tos tariamosios dalies pozicijos vertė, pagal kurios
dalį, proporcingą visos struktūrai parduodamos grupės
sumai, nustatoma iš pagrindinės sumos
grąžinimo ir palūkanų surinkimo bei kitų susijusių
sumų, kurių negalima panaudoti mokant tiems, kas turi pakeitimo
vertybiniais popieriais pozicijų, gautų pinigų srautų
dalis;
b)      kredito
linijų, kurių panaudotos sumos buvo parduotos, norint pakeisti jas
vertybiniais popieriais, nepanaudotų sumų grupės tos dalies
pozicijos vertė, kurios proporcinė
dalis visų tokių nepanaudotų sumų atžvilgiu yra tokia pati
kaip pozicijos vertės, aprašytos a punkte, ir panaudotų
sumų, parduotų norint pakeisti jas vertybiniais
popieriais, grupės pozicijos vertės santykis.
Iniciatoriaus dalis negali
būti mažesnio prioriteto nei investuotojų dalis.
Investuotojų dalies pozicijos vertė yra
panaudotų sumų, kurios nepatenka į a punktą,
grupės tariamosios dalies pozicijos vertės ir kredito linijų, kurių panaudotos sumos buvo parduotos, norint pakeisti
jas vertybiniais popieriais, nepanaudotų sumų grupės dalies, nepatenkančios
į b punktą, pozicijos vertės
suma.
3.                      
Pagal riziką įvertinta pozicijos suma
iniciatoriaus dalies pozicijos vertės atžvilgiu pagal 2 dalies
a punktą apskaičiuojama taip, kaip būtų
skaičiuojama vertybiniais popieriais pakeistoms panaudotų sumų pozicijoms, jei jos nebūtų pakeistos
vertybiniais popieriais, proporcingai pozicijai ir kredito linijų, kurių panaudotos sumos buvo parduotos, norint pakeisti
jas vertybiniais popieriais, nepanaudotoms sumoms proporcingai pozicijai.
261 straipsnis
Pagal riziką įvertintų pozicijų sumų sumažinimas
1.                      
Pagal riziką įvertinta pakeitimo
vertybiniais popieriais pozicijos, kuriai priskiriamas 1 250 %
rizikos koeficientas, suma gali būti sumažinta bet kokio specifinės
kredito rizikos koregavimo, kurį įstaiga atlieka vertybiniais
popieriais pakeistų pozicijų atžvilgiu, suma, padauginta iš 12,5.
Tiek, kiek šiuo tikslu atsižvelgiama į specifinės kredito rizikos koregavimus,
į juos neturi būti atsižvelgiama atliekant 155 straipsnyje
nustatytą skaičiavimą.
2.                      
Pagal riziką įvertinta pakeitimo
vertybiniais popieriais pozicijos suma gali būti sumažinta bet kokio
specifinės kredito rizikos koregavimo, kurį įstaiga atlieka
pozicijos atžvilgiu, suma, padauginta iš 12,5.
3.                      
Kaip numatyta 33 straipsnio 1 dalies k punkte,
jeigu pakeitimo vertybiniais popieriais pozicijai taikomas 1 250 %
rizikos koeficientas, įstaigos gali, užuot įtraukusios poziciją
į pagal riziką įvertintų pozicijų sumų
apskaičiavimą, atimti iš nuosavų lėšų pozicijos
vertę, laikydamosi šių reikalavimų:
a)      pozicijos vertė gali būti
išvesta iš pozicijų, įvertintų pagal riziką, sumų
atsižvelgiant į bet kokį sumažinimą, atliktą pagal 1 ir
2 dalis;
b)      apskaičiuojant pozicijos vertę
gali būti atsižvelgiama į reikalavimus atitinkantį
tiesioginį užtikrinimą pagal 242 ir 259 straipsniuose
nustatytą metodiką;
c)      jeigu priežiūrinės
formulės metodas taikomas pagal riziką įvertintoms pozicijų
sumoms apskaičiuoti ir L < KIRBR, o [L+T] > KIRBR,
pozicija gali būti vertinama kaip dvi pozicijos, didesnio
prioriteto pozicijos L prilyginant KIRBR.
4.                      
Jeigu įstaiga pasinaudoja 3 dalyje
nurodyta galimybe, ji gali sumą, 12,5 karto didesnę nei ta, kuri
atimama pagal tą dalį, atimti iš sumos, 255 straipsnyje
nurodytos kaip suma, kurios negali viršyti pagal riziką įvertinta
pozicijos suma, apskaičiuojama pagal jos pozicijas pakeitimo vertybiniais
popieriais atveju.
4 skirsnis
Išoriniai kredito rizikos vertinimai
262 straipsnis
ECAI pripažinimas
1.                      
Įstaigos gali naudoti ECAI kredito rizikos
vertinimus, kad nustatytų pakeitimo vertybiniais popieriais pozicijos
rizikos koeficientą, tik tais atvejais, kai kredito rizikos vertinimą
pagal Reglamentą (EB) Nr. 1060/2009 paskelbė arba patvirtino reikalavimus
atitinkanti ECAI.
2.                      
Reikalavimus atitinkančios ECAI yra visos kredito
reitingų agentūros, kurios yra užregistruotos arba sertifikuotos
pagal Reglamentą (EB) Nr. 1060/2009, ir centriniai bankai, kurie
nustato kredito reitingus, bet kuriems Reglamentas (EB) Nr. 1060/2009
netaikomas.
3.                      
EBI skelbia reikalavimus atitinkančių
ECAI sąrašą.
263 straipsnis
ECAI kredito rizikos vertinimams taikomi reikalavimai
Pagal riziką įvertintoms
pozicijų sumoms pagal 3 skirsnį apskaičiuoti įstaigos
naudoja tik reikalavimus atitinkančios ECAI atliktą kredito rizikos
vertinimą, jeigu tenkinamos šios sąlygos:
a)           nėra mokėjimų,
įtrauktų į kredito rizikos vertinimą, ir
mokėjimų, į kuriuos kredito įstaiga turi teisę pagal
sutartį, pagal kurią atsiranda atitinkama pakeitimo vertybiniais
popieriais pozicija, rūšių nesutapimo;
b)           ECAI skelbia kredito rizikos
vertinimus, procedūras, metodikas, prielaidas ir pagrindinius elementus,
kuriais grindžiami vertinimai. ECAI taip pat skelbia nuostolių ir
pinigų srautų analizę bei informaciją apie reitingų
priklausomybę nuo pagrindinių reitingavimo prielaidų,
įskaitant bendro turto investicines charakteristikas, pokyčių.
Tik ribotam subjektų skaičiui prieinama informacija nelaikoma viešai
paskelbta. Kredito rizikos vertinimai įtraukiami į ECAI kredito
rizikos vertinimų pasikeitimo tikimybių matricą;
c)           kredito rizikos vertinimas negali
būti pagrįstas ar iš dalies pagrįstas neužtikrinta parama,
kurią teikia pati kredito įstaiga. Tokiu atveju įstaiga,
apskaičiuodama pagal riziką įvertintas šios pozicijos sumas
pagal 3 skirsnį, atitinkamą poziciją laiko nereitinguotąja.
ECAI įpareigotos skelbti paaiškinimus,
kokį poveikį bendro turto investicinės charakteristikos turi
šiam kredito rizikos vertinimui.
264 straipsnis
Kredito rizikos vertinimų naudojimas
1.                      
Įstaiga gali paskirti vieną arba daugiau
nei vieną reikalavimus atitinkančią ECAI, kurios kredito rizikos
vertinimai turi būti naudojami apskaičiuojant pagal riziką
įvertintas pozicijų sumas pagal šį skyrių (paskirta ECAI).
2.                      
Įstaiga kredito rizikos vertinimus savo
pakeitimo vertybiniais popieriais pozicijoms taiko nuosekliai, o ne
pasirinktinai, laikydamasi šių principų:
a)      įstaiga negali
taikyti vienos ECAI kredito rizikos vertinimų savo pozicijoms tam tikruose
segmentuose, o kitos ECAI kredito rizikos vertinimų to paties pakeitimo vertybiniais popieriais sandorio
kituose segmentuose esančioms pozicijoms, kurios gali turėti pirmosios ECAI nustatytą reitingą arba jo neturėti;
b)      kai yra du paskirtų
ECAI nustatyti pozicijos kredito rizikos vertinimai, įstaiga naudoja
mažiau palankų kredito rizikos vertinimą;
c)      kai yra daugiau
negu du paskirtų ECAI nustatyti pozicijos kredito rizikos vertinimai,
naudojami du patys palankiausi kredito rizikos vertinimai. Jeigu du patys
palankiausi kredito rizikos vertinimai skiriasi, iš jų turi būti
naudojamas mažiau palankus.
3.                      
Jeigu pagal 4 skyrių tinkamu laikomas kredito
užtikrinimas tiesiogiai teikiamas specialios paskirties pakeitimo vertybiniais
popieriais subjektams (SPPVPS), ir toks užtikrinimas atsispindi paskirtos ECAI
atliktame pozicijos kredito rizikos vertinime, gali būti naudojamas su tuo
kredito rizikos vertinimu siejamas rizikos koeficientas. Jei užtikrinimas pagal
4 skyrių nelaikomas tinkamu, kredito rizikos vertinimas
nepripažįstamas. Kredito rizikos vertinimas nepripažįstamas ir tuo
atveju, kai kredito užtikrinimas teikiamas ne SPPVPS, o tiesiogiai pakeitimo
vertybiniais popieriais pozicijai.
265 straipsnis
Priskyrimas
EBI parengia
techninių įgyvendinimo standartų projektus, kuriuose visoms
reikalavimus atitinkančioms ECAI nurodoma, kokie šiame skyriuje numatyti kredito
kokybės žingsniai siejami su atitinkamais reikalavimus atitinkančios
ECAI kredito rizikos vertinimais. Tai turi būti nustatoma objektyviai,
nuosekliai ir laikantis šių principų:
a)           EBI atskiria
skirtingus santykinius rizikos laipsnius, kurie išreiškiami kiekvienu kredito
rizikos vertinimu;
b)           EBI atsižvelgia į kiekybinius
veiksnius, kaip antai įsipareigojimų neįvykdymo ir (arba)
nuostolio rodikliai ir kiekvienos ECAI kredito rizikos vertinimų
istoriniai duomenys skirtingose turto klasėse;
c)           EBI atsižvelgia į kokybinius
veiksnius, kaip antai ECAI vertinamų sandorių įvairovė, jos
metodika ir kredito rizikos vertinimo reikšmė, visų pirma į tai,
ar remiamasi tikėtinu nuostoliu ar pirmuoju nuostoliu eurais;
d)           EBI siekia užtikrinti kad pakeitimo
vertybiniais popieriais pozicijoms, kurioms, remiantis reikalavimus
atitinkančių ECAI atliktais kredito rizikos vertinimais, taikomas tas
pats rizikos koeficientas, būtų taikomi atitinkami kredito rizikos
laipsniai. EBI apsvarsto galimybę prireikus pakeisti savo sprendimus
dėl kredito kokybės žingsnio, su kuriuo siejamas konkretus kredito
rizikos vertinimas.
EBI šiuos techninių įgyvendinimo
standartų projektus Komisijai pateikia iki
2014 m. sausio 1 d.
Komisijai suteikiami įgaliojimai priimti
pirmoje pastraipoje nurodytus techninius įgyvendinimo standartus
Reglamento (ES) Nr. 1093/2010 15 straipsnyje nustatyta tvarka.
6 skyrius
Sandorio šalies kredito rizika
1 skirsnis
apibrėžtys
266 straipsnis
Pozicijos vertės nustatymas
1.                      
Įstaiga nustato II priede išvardytų
išvestinių finansinių priemonių pozicijos vertę pagal
šį skyrių.
2.                      
Užuot pasinaudojusi 4 skyriumi, įstaiga
gali nustatyti atpirkimo sandorių, vertybinių popierių arba
biržos prekių skolinimo ar skolinimosi sandorių, ilgalaikių
atsiskaitymo sandorių ir garantinės įmokos skolinimo
sandorių pozicijos vertę pagal šį skyrių.
267 straipsnis
Apibrėžtys
Šiame skyriuje ir VI antraštinėje dalyje vartojamų
terminų apibrėžtys:
Bendrieji terminai
1)                     
sandorio šalies kredito rizika (toliau – CCR) –
rizika, kad sandorio šalis gali neįvykdyti savo įsipareigojimų iki
galutinio atsiskaitymo už sandorį;
Sandorių
rūšys
2)                     
ilgalaikiai atsiskaitymo sandoriai – sandoriai,
pagal kuriuos sandorio šalis įsipareigoja už grynuosius pinigus, kitas
finansines priemones ar biržos prekes pristatyti vertybinius popierius, biržos
prekes arba užsienio valiutos sumą (arba atvirkščiai) per susitarime
nurodytą atsiskaitymo ar pristatymo laikotarpį, kuris yra ilgesnis už
rinkoje įprastą tokios rūšies sandorio
įvykdymo laikotarpį arba yra penkios darbo dienos nuo
įstaigos sandorio sudarymo dienos, atsižvelgiant į tai, kuri iš tų
datų ankstesnė;
3)                     
garantinės įmokos skolinimo sandoriai –
sandoriai, pagal kuriuos įstaiga suteikia kreditą prekiauti
vertybiniais popieriais, jiems įsigyti, parduoti ar platinti. Prie
garantinės įmokos skolinimo sandorių nepriskiriamos kitos
paskolos, užtikrintos vertybiniais popieriais;
Užskaitos
grupės, apsidraudimo grupės ir susiję terminai
4)                     
užskaitos grupė – įstaigos su viena sandorio
šalimi sudaromų sandorių
grupė, kuriai taikoma pagal 7 skirsnį ir 4 skyrių pripažįstama
teisinėmis priemonėmis vykdoma dvišalės užskaitos tvarka.
Kiekvienas
sandoris, kuriam netaikoma teisinėmis priemonėmis vykdoma ir pagal 7
skirsnį pripažįstama dvišalės užskaitos tvarka, šiame skyriuje
laikomas atskira užskaitos grupe;
Pagal
6 skirsnyje nustatytą vidaus modelio metodą visos užskaitos
grupės su vienintele sandorio šalimi gali būti laikomos viena
užskaitos grupe, jei vertinant tikėtiną poziciją (toliau – EE)
atskirų užskaitos grupių neigiamos sumodeliuotos rinkos vertės
prilyginamos 0;
5)                     
rizikos pozicija – rizikos lygis, prie kurio pagal
5 skirsnyje išdėstytą standartizuotą metodą taikant
nustatytą algoritmą priskiriamas sandoris;
6)                     
apsidraudimo grupė – su vienos
užskaitos grupės sandoriais susijusios rizikos pozicijos, kurių
pozicijos vertė nustatoma pagal 5 skirsnyje nustatytą
standartizuotą metodą, atsižvelgiant tik į tų rizikos
pozicijų balansą;
7)                     
susitarimas dėl garantinės įmokos –
susitarimas arba susitarimo nuostatos, pagal kurias viena sandorio šalis
privalo pateikti užtikrinimo priemonę kitai sandorio šaliai, jeigu tos
kitos šalies pirmajai šaliai keliama pozicijos rizika viršija nustatytą
lygį;
8)                     
garantinės įmokos riba – didžiausia
pozicijos suma, kuri lieka neapdrausta tol, kol viena šalis įgyja
teisę pareikalauti užtikrinimo priemonės;
9)                     
garantinės įmokos rizikos laikotarpis –
laikotarpis nuo paskutinio pasikeitimo užtikrinimo priemone, kuria užtikrinami
užskaitos grupės sandoriai su įsipareigojimų nevykdančia
sandorio šalimi, iki tol, kol sandoriai likviduojami, o atitinkama rinkos
rizika apdraudžiama iš naujo;
10)                 
faktinis terminas taikant vidaus modelio
metodą (taikomas užskaitos grupei, kurios terminas ilgesnis nei vieni
metai) – santykis, apskaičiuojamas nerizikinga palūkanų norma
diskontuotų tikėtinų pozicijų sumą per visą
užskaitos grupės sandorių laikotarpį padalijus iš nerizikinga
palūkanų norma diskontuotų tikėtinų pozicijų
sumos per vienus užskaitos grupės sandorių metus.
Šis
faktinis terminas gali būti pakoreguotas taip, kad atspindėtų
perkėlimo riziką tikėtiną poziciją pakeičiant
faktine tikėtina pozicija, siekiant pateikti prognozę trumpesniam nei
vienų metų laikotarpiui;
11)                 
kryžminė produktų užskaita –
skirtingų produktų kategorijų sandorių įtraukimas
į tą pačią užskaitos grupę pagal šiame skyriuje
nustatytas kryžminės produktų užskaitos taisykles;
12)                 
dabartinė rinkos
vertė (toliau – CMV) – 5 skirsnyje tai yra užskaitos grupės sandorių portfelio
grynoji rinkos vertė, kai apskaičiuojant CMV naudojamos ir teigiamos,
ir neigiamos rinkos vertės;
Pasiskirstymas
13)                 
rinkos verčių pasiskirstymas – užskaitos
grupės sandorių grynosios rinkos vertės tikimybinio
pasiskirstymo prognozė tam tikrai ateities dienai (prognozavimo
horizontas), atsižvelgiant į realią tų sandorių rinkos
vertę prognozės sudarymo dieną;
14)                 
pozicijų pasiskirstymas – rinkos verčių
pasiskirstymo nustačius nulinį prognozuojamų neigiamų
grynųjų rinkos verčių lygį, tikimybės
prognozė;
15)                 
neutralus rizikos atžvilgiu pasiskirstymas – rinkos
verčių ar pozicijų pasiskirstymas tam tikru ateities laikotarpiu,
apskaičiuojamas naudojant teorines rinkos vertes, pvz., teorinius
svyravimus;
16)                 
faktinis pasiskirstymas – rinkos verčių
ar pozicijų pasiskirstymas tam tikru ateities laikotarpiu,
apskaičiuojamas naudojant istorines arba realias vertes, pvz., pagal
istorinius kainos ar kurso pokyčius apskaičiuotus svyravimus;
Pozicijų
vertinimas ir koregavimas
17)                 
dabartinė pozicija – pozicija, lygi nuliui
arba sandorio ar užskaitos grupės sandorių su konkrečia sandorio
šalimi portfelio rinkos vertei, kuri būtų prarasta, jei sandorio
šalis neįvykdytų įsipareigojimų, darant prielaidą, kad
jokios šių sandorių vertės nepavyktų atgauti taikant
nemokumo ar likvidavimo procedūrą, atsižvelgiant į tai, kuri iš
jų didesnė;
18)                 
didžiausia pozicija – pozicijų pasiskirstymo
didžiausia procentinė dalis tam tikrą ateities dieną prieš
ilgiausio užskaitos grupės sandorio terminą;
19)                 
tikėtina pozicija (toliau – EE) –
pozicijų pasiskirstymo vidurkis tam tikrą ateities dieną prieš
ilgiausio užskaitos grupės sandorio terminą;
20)                 
konkrečios dienos faktinė tikėtina
pozicija (toliau – faktinė EE) – tikėtina tos konkrečios dienos
pozicija arba ankstesnės dienos faktinė tikėtina pozicija,
atsižvelgiant į tai, kuri iš jų yra didesnė;
21)                 
tikėtina teigiama pozicija (toliau – EPE) – tam tikro
laikotarpio tikėtinų pozicijų svertinis vidurkis, kai svertiniu
koeficientu laikoma viso laikotarpio atskiros tikėtinos pozicijos dalis.
Apskaičiuodamos
nuosavų lėšų poreikį
įstaigos naudoja pirmų metų vidurkį arba, jei visų
užskaitos grupės sandorių terminas trumpesnis nei metai, ilgiausio
užskaitos grupės sandorio laikotarpio vidurkį;
22)                 
faktinė tikėtina teigiama pozicija
(toliau – faktinė EPE) – faktinės tikėtinos pozicijos svertinis
vidurkis pirmaisiais užskaitos grupės metais arba, jei visų užskaitos
grupės sandorių terminas trumpesnis nei metai, ilgiausio užskaitos
grupės sandorio laikotarpio svertinis vidurkis, kai svertiniu koeficientu
laikoma viso laikotarpio atskiros tikėtinos
pozicijos dalis;
Su
CCR susijusi rizika
23)                 
perkėlimo rizika – suma, kuria tikėtina
teigiama pozicija yra neįvertinta, kai manoma, kad ateities sandoriai su
sandorio šalimi bus sudaromi nuolat.
Į
šių ateities sandorių keliamą papildomą riziką
neatsižvelgiama apskaičiuojant EPE;
24)                 
sandorio šalis – 7 skirsnyje tai juridinis arba
fizinis asmuo, kuris sudaro užskaitos sandorį ir turi tam sutartinius
įgaliojimus;
25)                 
įpareigojantis kryžminės produktų
užskaitos susitarimas – dvišalis įpareigojantis įstaigos ir sandorio
šalies susitarimas, kuriuo sukuriamas bendras teisinis įsipareigojimas
(pagrįstas apdraustų sandorių užskaita), apimantis visus dvišalius
pagrindinius susitarimus ir sandorius, priklausančius prie skirtingų
į susitarimą įtrauktų produktų kategorijų.
Šioje apibrėžtyje „skirtingos produktų
kategorijos“ yra:
a)      atpirkimo sandoriai, vertybinių
popierių arba biržos prekių skolinimo ir skolinimosi sandoriai;
b)      garantinės įmokos skolinimo
sandoriai;
c)      II priede išvardyti sandoriai;
26)                 
mokėjimo sudedamoji dalis – mokėjimas, sutartas
sudarant ne biržos išvestinių finansinių priemonių sandorį
su linijiniu rizikos pobūdžiu, pagal kurį numatyta finansinę
priemonę pakeisti tam tikru mokėjimu.
Sandorių, kuriuos sudarant nustatytas vieno
mokėjimo keitimas kitu mokėjimu, atveju tas dvi mokėjimo
sudedamąsias dalis sudaro bendra sutartyje numatytų
mokėjimų suma, įskaitant sandorio tariamąją sumą.
2 skirsnis
Pozicijos vertės apskaičiavimo metodai
268 straipsnis
Pozicijos vertės apskaičiavimo metodai
1.                      
Pagal šį straipsnį įstaigos nustato
II priede išvardytų sandorių pozicijų vertę taikydamos
vieną iš 3–6 skirsniuose nustatytų metodų.
Įstaiga, kuriai netaikoma 89 straipsnyje
nustatyta tvarka, netaiko pradinės rizikos metodo. II priedo
3 punkte išvardytų sutarčių pozicijų vertei nustatyti
įstaiga netaiko pradinės rizikos metodo.
Įstaigų grupė gali derindama nuolat
taikyti 3–6 skirsniuose nustatytus metodus. Viena įstaiga negali
kartu taikyti rinkos vertės metodo ir pradinės rizikos metodo, nebent
vienas iš šių metodų taikomas 276 straipsnio 6 dalyje
nustatytais atvejais.
2.                      
Kompetentingoms institucijoms leidus pagal
277 straipsnio 1 ir 2 dalis, toliau nurodytų straipsnių
pozicijų vertę įstaiga gali nustatyti taikydama 6 skirsnyje
nustatytą vidaus modelio metodą:
a)      II priede išvardytų sandorių;
b)      atpirkimo sandorių;
c)      vertybinių popierių arba biržos
prekių skolinimo arba skolinimosi sandorių;
d)      garantinės įmokos skolinimo
sandorių;
e)      ilgalaikių atsiskaitymo
sandorių.
3.                      
Kai įstaiga įsigyja kredito
išvestinių finansinių priemonių
norėdama užtikrinti ne prekybos knygos poziciją arba sandorio šalies
rizikos poziciją, ji gali apdraustos pozicijos nuosavų lėšų
poreikį skaičiuoti bet kuriuo iš
šių būdų:
a)      pagal 228–231 straipsnius;
b)      pagal 148 straipsnio
3 dalį arba, pagal 138 straipsnį gavusi leidimą, pagal
179 straipsnį.
Tokiais atvejais tų kredito
išvestinių finansinių priemonių CCR pozicijos vertė
prilyginama nuliui, išskyrus atvejus, kai įstaiga taiko
293 straipsnio 2 dalies h punkto ii papunktyje
apibrėžtą metodą.
4.                      
Nepaisant 3 dalies, įstaiga, siekdama
apskaičiuoti nuosavų lėšų
poreikį, susijusį su sandorio šalies kredito rizika, gali
pasirinkti nuosekliai įtraukti visas kredito išvestines finansines
priemones, neįtrauktas į prekybos knygą ir įsigytas norint
užtikrinti ne prekybos knygos poziciją arba sandorio
šalies rizikos poziciją, kai kredito užtikrinimas
pripažįstamas pagal šį reglamentą.
5.                      
Kai įstaigos parduoti kredito
įsipareigojimų neįvykdymo apsikeitimo sandoriai įstaigos
yra laikomi jos suteiktu kredito užtikrinimu ir jiems taikomas nuosavų
lėšų, reikalingų visos tariamosios pagrindinės pozicijos
sumos kredito rizikai padengti, poreikis, jų CCR pozicijos vertė ne
prekybos knygoje prilyginama nuliui.
6.                      
Taikant bet kurį iš 3–6 skirsniuose
nustatytų metodų konkrečios sandorio šalies pozicijos vertė
yra lygi pozicijų verčių sumai, apskaičiuotai pagal kiekvieną
užskaitą, taikomą tai sandorio šaliai.
Kai įstaiga pagal riziką įvertintas
ne biržos išvestinių finansinių priemonių sandorių
pozicijų sumas apskaičiuoja pagal 2 skyrių, konkrečios
ne biržos išvestinių finansinių priemonių, išvardytų II
priede, užskaitos grupės pozicijos vertė, apskaičiuojama pagal
šį skyrių, yra nulis arba visų užskaitos grupių
sandorių, sudarytų su sandorio šalimi, pozicijų verčių
sumos ir tos sandorio šalies kredito vertinimo koregavimo sumos, įstaigos
pripažintos kaip nukainavimo sumos, skirtumas, atsižvelgiant į tai, kuri
iš šių verčių didesnė.
7.                      
Įstaigos nustato ilgalaikių atsiskaitymo
sandorių pozicijų vertę taikydamos vieną iš
3–6 skirsniuose nustatytų metodų, neatsižvelgiant į tai,
kokį metodą jos pasirinko taikyti ne biržos išvestinėms
finansinėms priemonėms, atpirkimo sandoriams, vertybinių
popierių arba biržos prekių skolinimo arba skolinimosi sandoriams ir
garantinės įmokos skolinimo sandoriams. Apskaičiuodama
nuosavų lėšų poreikį ilgalaikiams atsiskaitymo sandoriams,
įstaiga, taikanti 3 skyriuje nustatytą metodą, gali nuolat
ir nepaisydama tokių pozicijų reikšmingumo priskirti rizikos
koeficientus taikydama 2 skyriuje nustatytą metodą.
8.                      
Taikydama 3 ir 4 skirsniuose nustatytus metodus įstaiga
privalo pradėti taikyti nuoseklią tariamosios sumos
apskaičiavimo metodiką ir užtikrinti, kad tariamoji suma, į
kurią atsižvelgiama, būtų tinkamas kriterijus vertinant
sandoriui būdingą riziką. Pavyzdžiui, jeigu sandoryje numatoma
padidinti grynųjų pinigų srautus, įstaiga
tariamąją sumą pakoreguoja taip, kad būtų atsižvelgta
į padidinimo įtaką to sandorio rizikos struktūrai.
3 skirsnis
Rinkos vertės metodas
269 straipsnis
Rinkos vertės metodas
1.                      
Siekdamos apskaičiuoti visų
sandorių, kurių vertė teigiama, pakeitimo išlaidas,
įstaigos sandoriams priskiria dabartines rinkos vertes.
2.                      
Siekdamos įvertinti galimą
būsimą kredito riziką, įstaigos tariamąsias
sumas arba pagrindines vertes, jei taikytina, padaugina iš 1 lentelėje pateiktų procentinių
dydžių, laikydamosi šių principų:
a)      sandoriai, kurie nepriklauso kuriai nors
iš penkių 1 lentelėje nurodytų kategorijų, laikomi
prekių sandoriais, išskyrus tauriųjų metalų sandorius;
b)      sandorių su daugkartiniais
pagrindinės sumos keitimais atveju procentai dauginami iš likusių
mokėjimų, kurie dar turi būti atlikti pagal sandorį,
skaičiaus;
c)      sandorių,
kurie yra skirti apmokėti esamai neapmokėtai pozicijai nustatytą
atsiskaitymo datą ir tokiais atvejais, kai sąlygos pakartotinai
nustatomos tokios, kad tą konkrečią datą sandorio rinkos
vertė būtų lygi nuliui, likęs terminas yra lygus
laikotarpiui, likusiam iki kitos sąlygų nustatymo datos.
Palūkanų normos sandoriams, kurie atitinka šiuos kriterijus ir iki
kurių įvykdymo termino yra likę daugiau kaip vieni metai,
taikomas procentinis dydis yra ne mažesnis kaip 0,5 %.
 1 lentelė 
 Likęs terminas || Palūkanų normos sandoriai || Užsienio valiutos ir aukso sandoriai || Nuosavybės vertybinių popierių sandoriai || Tauriųjų metalų, išskyrus auksą, sandoriai || Biržos prekių, išskyrus tauriuosius metalus, sandoriai 
 Iki 1 metų || 0 % || 1 % || 6 % || 7 % || 10 % 
 Daugiau kaip 1 metai, bet ne daugiau kaip 5 metai || 0,5 % || 5 % || 8 % || 7 % || 12 % 
 Daugiau kaip 5 metai || 1,5 % || 7,5 % || 10 % || 8 % || 15 % 
3.                      
Vertindama biržos prekių, išskyrus auksą,
sandorius, nurodytus II priedo 3 punkte, įstaiga gali, užuot taikiusi
1 lentelėje nurodytus procentinius dydžius, taikyti
2 lentelėje nurodytus procentinius dydžius, jeigu ši įstaiga
taiko 350 straipsnyje tokiems sandoriams nustatytą išplėstą
terminų atitikimo metodą.
 2 lentelė 
 Likęs terminas || Taurieji metalai (išskyrus auksą) || Netaurieji metalai || Žemės ūkio produktai (neperdirbti) || Kita, įskaitant energetikos produktus 
 Iki 1 metų || 2 % || 2,5 % || 3 % || 4 % 
 Daugiau kaip 1 metai, bet ne daugiau kaip 5 metai || 5 % || 4 % || 5 % || 6 % 
 Daugiau kaip 5 metai || 7,5 % || 8 % || 9 % || 10 % 
4.                      
Sandorių pakeitimo išlaidų ir galimos
būsimos kredito rizikos suma yra rizikos vertė.
4 skirsnis
Pradinės rizikos metodas
270 straipsnis
Pradinės rizikos metodas
1.                      
Pozicijos vertė yra kiekvienos priemonės
tariamoji suma, padauginta iš 3 lentelėje
nurodytų procentinių dydžių.
 3 lentelė 
 Pradinis terminas || Palūkanų normos sandoriai || Užsienio valiutos ir aukso sandoriai 
 Iki 1 metų || 0,5 % || 2 % 
 Daugiau kaip 1 metai, bet ne daugiau kaip 2 metai || 1 % || 5 % 
 Pridedama už kiekvienus papildomus metus || 1 % || 3 % 
2.                      
Apskaičiuodama palūkanų normos
sandorių pozicijų vertę įstaiga gali pasirinkti naudoti
pradinį arba likusį terminą.
5 skirsnis
Standartizuotas metodas
271 straipsnis
Standartizuotas metodas
1.                      
Įstaigos gali taikyti
standartizuotą metodą (toliau – SM) tik ne biržos išvestinių
finansinių priemonių ir ilgalaikių atsiskaitymo sandorių pozicijų vertei apskaičiuoti.
2.                      
Taikydamos SM įstaigos atskirai apskaičiuoja kiekvienos užskaitos grupės pozicijos
vertę, iš sumos atimant užtikrinimo priemonę:
Čia:
CMV = užskaitos grupės sandorių,
sudarytų su sandorio šalimi, portfelio dabartinė rinkos vertė
kartu su užtikrinimo priemone, kai
Čia:
CMVi = sandorio i dabartinė rinkos
vertė;
CMC = užskaitos grupei skirtos užtikrinimo
priemonės dabartinė rinkos vertė, kai:
Čia:
CMCl = užtikrinimo
priemonės l dabartinė rinkos vertė;
i =      sandorio
indeksas;
l =      užtikrinimo
priemonės indeksas;
j =     apsidraudimo
grupės kategorijos indeksas.
Šios apsidraudimo grupės atitinka rizikos
veiksnius, kuriems galima taikyti teigiamas ir neigiamas rizikos pozicijas, kad
būtų gauta grynoji rizikos pozicija, pagal kurią vėliau
skaičiuojama pozicijos vertė.
RPTij =
sandorio i rizikos pozicija pagal apsidraudimo grupę j;
RPClj = užtikrinimo
priemonės rizikos pozicija l pagal apsidraudimo grupę j;
CCRMj = 5 lentelėje
nurodytos CCR koeficientas pagal apsidraudimo grupę j;
β =     1,4.
3.                      
Skaičiuojant pagal 2 dalį:
a)      iš sandorio šalies gautos tinkamos užtikrinimo
priemonės ženklas yra teigiamas, o sandorio šaliai pateiktos užtikrinimo
priemonės ženklas yra neigiamas;
b)      taikant SM naudojama tik tokia užtikrinimo
priemonė, kuri atitinka 193 straipsnio 2 dalyje ir 232 straipsnyje nustatytus reikalavimus;
c)      įstaigos gali
nepaisyti mokėjimo sudedamųjų dalių palūkanų
normos rizikos, jeigu jų terminas iki sandorio galiojimo pabaigos yra
trumpesnis nei vieni metai;
d)      įstaigos sandorius, kuriuose
numatyti du ta pačia valiuta išreikšti mokėjimai, gali laikyti vienu
bendru sandoriu. Mokėjimų sudedamosios dalys peržiūrimos pagal
bendrą sandorį.
272 straipsnis
Sandoriai su linijiniu rizikos pobūdžiu
1.                      
Įstaigos sandorius su linijiniu rizikos pobūdžiu
priskiria rizikos pozicijoms vadovaudamosi šiomis nuostatomis:
a)      sandoriai su
linijiniu rizikos pobūdžiu, kurių pagrindinės finansinės
priemonės yra nuosavybės vertybiniai popieriai (įskaitant
nuosavybės vertybinių popierių indeksus), auksas, kiti taurieji
metalai ir kitos biržos prekės, priskiriami atitinkamai nuosavybės
vertybinių popierių (ar nuosavybės vertybinių popierių
indekso) ar biržos prekių rizikos pozicijai ir mokėjimo sudedamosios
dalies palūkanų normos rizikos laipsniui;
b)      sandoriai su linijiniu rizikos pobūdžiu,
kurių pagrindinės finansinės priemonės yra skolos
finansinės priemonės, priskiriami šios skolos finansinės
priemonės palūkanų normos rizikos laipsniui bei kitam
mokėjimo sudedamosios dalies palūkanų normos rizikos laipsniui;
c)      sandoriai su linijiniu rizikos pobūdžiu,
kurių sąlygose numatyta mokėjimą keisti mokėjimu,
įskaitant išankstinius valiutos keitimo sandorius, priskiriami kiekvienos
mokėjimo sudedamosios dalies palūkanų normos rizikos laipsniui.
Jei a, b ar c punkte minėto sandorio
mokėjimo sudedamoji dalis ar pagrindinė finansinė skolos
priemonė išreikšta užsienio valiuta, ta mokėjimo sudedamoji dalis ar
pagrindinė finansinė priemonė taip pat priskiriama šią
valiutą atitinkančiai rizikos pozicijai.
2.                      
1 dalyje sandorių su linijiniu rizikos pobūdžiu
rizikos pozicijos dydis yra pagrindinių finansinių priemonių ar
biržos prekių, išskyrus skolos finansines priemones, faktinė
tariamoji vertė (rinkos vertė padauginta iš kiekio), kuri
paverčiama įstaigos šalies valiuta padauginus ją iš atitinkamo
valiutos keitimo kurso.
3.                      
Skolos finansinių priemonių ir
mokėjimo sudedamųjų dalių rizikos pozicijos dydis yra
bendros būsimų mokėjimų sumos faktinė tariamoji
vertė (įskaitant tariamąją sumą), kuri paverčiama
įstaigos buveinės valstybės narės valiuta ir padauginama iš
skolos finansinės priemonės ar mokėjimo sudedamosios dalies
modifikuotos trukmės.
4.                      
Kredito įsipareigojimų neįvykdymo
apsikeitimo sandorio rizikos pozicijos dydis yra referencinės skolos
finansinės priemonės tariamosios vertės ir kredito
įsipareigojimų neįvykdymo apsikeitimo sandorio termino, likusio
iki galiojimo pabaigos, sandauga.
273 straipsnis
Sandoriai su nelinijiniu rizikos pobūdžiu
1.                      
Įstaigos nustato sandorių su nelinijiniu
rizikos pobūdžiu rizikos pozicijų dydį pagal toliau
pateiktų dalių nuostatas.
2.                      
Pagal 274 straipsnio 1 dalį ne
biržos išvestinės finansinės priemonės su nelinijiniu rizikos pobūdžiu,
įskaitant pasirinkimo ir apsikeitimo sandorius, kurių pagrindinė
priemonė nėra skolos finansinė priemonė, rizikos pozicijos
dydis yra lygus sandorio pagrindinės finansinės priemonės delta
koeficiento faktinei tariamajai vertei.
3.                      
Ne biržos išvestinės finansinės
priemonės su nelinijiniu rizikos pobūdžiu, įskaitant pasirinkimo
ir apsikeitimo sandorius, kurių pagrindinė priemonė yra skolos
finansinė priemonė arba mokėjimo sudedamoji dalis, rizikos
pozicijos dydis yra lygus sandorio finansinės priemonės arba
mokėjimo sudedamosios dalies delta koeficiento faktinės tariamosios
vertės ir skolos finansinės priemonės ar mokėjimo
sudedamosios dalies modifikuotos trukmės sandaugai.
4.                      
Nustatydamos rizikos pozicijas įstaigos užtikrinimo
priemonę vertina taip:
a)      iš sandorio šalies gauta užtikrinimo
priemonė laikoma nustatymo dieną besibaigiančia pretenzija
sandorio šaliai pagal išvestinės finansinės priemonės
sutartį (ilgoji pozicija);
b)      sandorio šaliai pateikta užtikrinimo priemonė laikoma nustatymo dieną besibaigiančiu
įsipareigojimu sandorio šaliai (trumpoji pozicija).
274 straipsnis
Rizikos pozicijų apskaičiavimas
1.                      
Įstaiga apskaičiuoja rizikos pozicijos
dydį ir ženklą taip:
a)      visoms priemonėms, išskyrus skolos
finansines priemones:
i)        sandoriui su linijiniu rizikos pobūdžiu – kaip faktinę tariamąją vertę;
ii)       sandoriui su
nelinijiniu rizikos pobūdžiu – kaip delta
koeficientą atitinkančią tariamąją vertę,  ,
čia:
Pref = pagrindinės finansinės
priemonės kaina, išreikšta referencine valiuta;
V = finansinės priemonės vertė
(pasirinkimo sandorio atveju ši vertė yra pasirinkimo sandorio kaina);
p = pagrindinės finansinės priemonės
kaina, išreikšta ta pačia valiuta kaip ir V;
b)      visų sandorių skolos
finansinėms priemonėms ir mokėjimo sudedamosioms dalims:
i)        sandoriui su
linijiniu rizikos pobūdžiu – kaip faktinę tariamąją vertę,
padaugintą iš modifikuotos trukmės;
ii)       sandoriui su
nelinijiniu rizikos pobūdžiu – kaip delta koeficiento tariamąją
vertę, padaugintą iš modifikuotos trukmės,
,
čia:
V = finansinės priemonės vertė
(pasirinkimo sandorio atveju – pasirinkimo sandorio kaina);
r = palūkanų normos lygis.
Jei V yra išreikšta kita nei referencine valiuta,
išvestinės finansinės priemonės vertė turi būti perskaičiuota
referencine valiuta padauginant iš atitinkamo valiutos keitimo kurso.
2.                      
Taikydamos 1 dalyje pateiktas formules
įstaigos suskirsto rizikos pozicijas į apsidraudimo grupes.
Kiekvienai apsidraudimo grupei apskaičiuojama visų gautų rizikos
pozicijų sumos absoliučioji vertė. Šio skaičiavimo
rezultatas yra grynoji rizikos pozicija, kuri taikant 1 dalį
apskaičiuojama pagal šią formulę:
.
275 straipsnis
Palūkanų normos rizikos pozicijos
1.                      
Skaičiuodamos palūkanų normos rizikos
pozicijas įstaigos taiko toliau pateiktas nuostatas.
2.                      
Kiekviena valiuta išreikštas palūkanų
normos rizikos pozicijas, susidarančias dėl:
a)      indėlių, kurie kaip užtikrinimo
priemonė buvo gauti iš sandorio šalies,
b)      mokėjimo sudedamųjų
dalių,
c)      pagrindinių skolos finansinių
priemonių,
kurioms pagal 325 straipsnio 1 lentelę
kiekvienu atveju taikomas 1,60 % arba mažesnis kapitalo poreikio
koeficientas, įstaigos priskiria vienai iš šešių 4 lentelėje
nurodytų apsidraudimo grupių.
 4 lentelė 
   || Vyriausybės nurodyta palūkanų norma || Ne vyriausybės nurodyta palūkanų norma 
 Terminas   || < 1 metai >1 ≤ 5 metai > 5 metai || < 1 metai >1 ≤ 5 metai > 5 metai 
3.                      
Pagrindinių skolos finansinių
priemonių arba mokėjimo sudedamųjų dalių
palūkanų normos rizikos pozicijų, kurių palūkanų
norma apskaičiuojama pagal bazinę palūkanų normą,
atitinkančią bendrąją rinkos palūkanų normą,
terminas iki sandorio galiojimo pabaigos yra laikotarpis iki kito
palūkanų normos perskaičiavimo. Visais kitais atvejais terminas
iki sandorio galiojimo pabaigos yra pagrindinės skolos finansinės
priemonės likęs galiojimo terminas, o mokėjimo sudedamosios
dalies atveju – iki sandorio galiojimo pabaigos likęs terminas.
276 straipsnis
Apsidraudimo grupės
1.                      
Įstaigos apsidraudimo grupes nustato pagal
2–5 dalis.
2.                      
Kiekvienam kredito įsipareigojimo
neįvykdymo apsikeitimo sandorio referencinės skolos finansinės
priemonės emitentui skiriama viena apsidraudimo grupė.
N-tojo įsipareigojimų neįvykdymo
krepšelio kredito įsipareigojimų neįvykdymo apsikeitimo
sandoriai vertinami taip:
a)      referencinės skolos finansinės
priemonės rizikos pozicijos dydis n-tojo įsipareigojimų
neįvykdymo kredito įsipareigojimų neįvykdymo apsikeitimo
sandorio krepšelyje yra referencinės skolos finansinės priemonės
efektyvi tariamoji vertė, padauginta iš n-tojo įsipareigojimų
neįvykdymo išvestinės finansinės priemonės modifikuotos
trukmės, atsižvelgiant į referencinės skolos finansinės
priemonės kainų skirtumo pokytį;
b)      kiekviena referencinė skolos
finansinė priemonė tam tikro n-tojo įsipareigojimų
neįvykdymo kredito įsipareigojimų neįvykdymo apsikeitimo
sandorio krepšelyje priklauso vienai apsidraudimo grupei. Skirtingų n-tojo
įsipareigojimų neįvykdymo kredito įsipareigojimų
neįvykdymo apsikeitimo sandorių rizikos pozicijos neįtraukiamos
į tą pačią apsidraudimo grupę;
c)      CCR koeficientas, taikomas kiekvienai
apsidraudimo grupei, sukurtai vienai iš n-tojo įsipareigojimų
neįvykdymo išvestinės finansinės priemonės referencinių
skolos finansinių priemonių, yra:
i) 0,3 % referencinėms skolos
finansinėms priemonėms, kurios turi pripažintos ECAI kredito rizikos
vertinimą, atitinkantį kredito kokybės 1–3 žingsnį;
ii) 0,6 % kitoms skolos finansinėms
priemonėms.
3.                      
Palūkanų normos rizikos pozicijų, susidarančių
dėl:
a)      indėlių, kurie kaip užtikrinimo
priemonė gaunami sandorio šalies, neturinčios neįvykdytų nedidelės
specifinės rizikos skolos įsipareigojimų,
b)      pagrindinių skolos finansinių
priemonių,
kurioms pagal
325 straipsnio 1 lentelę taikomas didesnis kaip 1,60 % kapitalo
poreikio koeficientas, atveju kiekvienas emitentas priskiriamas vienai
apsidraudimo grupei.
Kai mokėjimo sudedamoji dalis atitinka
tokią skolos finansinę priemonę, kiekvienas referencinės skolos
finansinės priemonės emitentas taip pat priskiriamas vienai
apsidraudimo grupei.
Įstaiga tai pačiai apsidraudimo grupei
gali priskirti tam tikro emitento skolos finansinių priemonių arba to
paties emitento referencinių skolos finansinių priemonių, kurias
atitinka mokėjimo sudedamosios dalys arba kuriomis grindžiami kredito
įsipareigojimų neįvykdymo apsikeitimo sandoriai, rizikos
pozicijas.
4.                      
Kitos pagrindinės finansinės
priemonės (ne skolos finansinės priemonės) priskiriamos toms
pačioms apsidraudimo grupėms tik tuo atveju, jei jos yra vienodos
arba panašios finansinės priemonės. Visais kitais atvejais jos
priskiriamos skirtingoms apsidraudimo grupėms.
Taikydamos šią dalį įstaigos
nustato, ar pagrindinės finansinės priemonės yra panašios,
vadovaudamosi šiais principais:
a)      nuosavybės vertybinių
popierių atveju pagrindinės finansinės priemonės yra
panašios, jei jos išleistos to paties emitento. Nuosavybės vertybinių
popierių indeksas laikomas atskiru emitentu;
b)      tauriųjų metalų atveju
pagrindinės finansinės priemonės yra panašios, jei susietos su
tuo pačiu metalu. Tauriųjų metalų indeksas laikomas atskiru
tauriuoju metalu;
c)      elektros energijos atveju
pagrindinės finansinės priemonės yra panašios, jei tiekimo
teisės ir pareigos susijusios tuo pačiu didžiausios ir mažiausios apkrovos
laiko intervalu per 24 val.;
d)      biržos prekių atveju
pagrindinės finansinės priemonės yra panašios, jei susietos su
ta pačia biržos preke. Biržos prekių indeksas laikomas atskira biržos
preke.
5.                      
Skirtingų apsidraudimo grupių
kategorijų CCR koeficientai (toliau – CCRM) nustatyti toliau pateiktoje
lentelėje:
 5 lentelė 
   || Apsidraudimo grupių kategorijos || CCRM 
 1. || Palūkanų normos || 0,2 % 
 2. || Referencinės skolos finansinės priemonės, kuria grindžiamas kredito įsipareigojimų neįvykdymo apsikeitimo sandoris ir kuriai pagal IV antraštinės dalies 2 skyriaus 1 lentelę taikomas 1,60 % ar mažesnis kapitalo poreikio koeficientas, palūkanų normos rizikos pozicijos || 0,3 % 
 3. || Skolos finansinės priemonės arba referencinės skolos finansinės priemonės, kuriai pagal IV antraštinės dalies 2 skyriaus 1 lentelę taikomas didesnis kaip 1,60 % kapitalo poreikio koeficientas, palūkanų normos rizikos pozicijos || 0,6 % 
 4. || Valiutų kursai || 2,5 % 
 5. || Elektros energija || 4 % 
 6. || Auksas || 5 % 
 7. || Nuosavybės vertybiniai popieriai || 7 % 
 8. || Taurieji metalai (išskyrus auksą) || 8,5 % 
 9. || Kitos biržos prekės (išskyrus tauriuosius metalus ir elektros energiją) || 10 % 
 10. || Pagrindinės ne biržos išvestinių finansinių priemonių pozicijos, nepriskirtos nė prie vienos iš minėtų kategorijų || 10 % 
Kiekvienai kategorijai priklausančios 5 lentelės
10 punkte nurodytos pagrindinės ne biržos išvestinių finansinių
priemonių pozicijos priskiriamos skirtingoms apsidraudimo grupėms.
6.                      
Sandoriams su nelinijiniu rizikos pobūdžiu
arba mokėjimo sudedamosioms dalims ir skolos finansinių
priemonių, kaip pagrindinių finansinių priemonių,
sandoriams, kurių delta koeficiento arba modifikuotos trukmės
įstaiga negali nustatyti taikydama kompetentingos institucijos
patvirtintą priemonių rinkos rizikai padengti skirto nuosavų
lėšų poreikio apskaičiavimo modelį, kompetentinga institucija
konservatyviai nustato rizikos pozicijų dydį ir taikytinus CCRMj
koeficientus arba prašo įstaigos taikyti 3 skirsnyje nustatytą
metodą. Užskaita nepripažįstama (t. y. pozicijos vertė
nustatoma taip, lyg užskaitos grupę sudarytų tik vienas atskiras sandoris).
7.                      
Įstaiga taiko vidaus procedūras, kad,
prieš įtraukdama sandorį į apsidraudimo grupę,
įsitikintų, jog sandoris vykdomas teisinėmis priemonėmis
pagal užskaitos susitarimą, atitinkantį 7 skirsnyje nustatytus
reikalavimus.
8.                      
Įstaiga, kuri pasinaudoja užtikrinimo priemone,
kad sumažintų CCR, taiko vidaus procedūras, kad, prieš atsižvelgdama
į užtikrinimo priemonės poveikį atliekant skaičiavimus,
įsitikintų, jog užtikrinimo priemonė atitinka 4 skyriuje
nustatytus teisinio tikrumo standartus.
6 skirsnis
Vidaus modelio metodas
277 straipsnis
Vidaus modelio metodas
1.                      
Jeigu kompetentingos institucijos mano, kad
įstaiga įvykdė 2 dalyje nustatytą reikalavimą,
jos leidžia tai įstaigai taikyti vidaus modelio metodą (IMM) toliau
nurodytų sandorių pozicijos vertei apskaičiuoti:
a)      268 straipsnio 2 dalies
a punkte nurodytų sandorių;
b)      268 straipsnio 2 dalies b, c ir
d punktuose nurodytų sandorių;
c)      268 straipsnio 2 dalies
a–d punktuose nurodytų sandorių.
Jeigu įstaigai leidžiama taikyti IMM
pirmesnės pastraipos a–c punktuose nurodytų sandorių pozicijos
vertei apskaičiuoti, ji taip pat gali taikyti IMM 268 straipsnio
2 dalies e punkte nurodytiems sandoriams.
Nepaisant 268 straipsnio 1 dalies
trečios pastraipos, įstaiga gali nuspręsti šio metodo netaikyti
nereikšmingo dydžio ir rizikos pozicijoms. Tokiu atveju įstaiga šioms
pozicijoms taiko vieną iš 3–5 skirsniuose nustatytų metodų.
2.                      
Kompetentingos institucijos leidžia įstaigoms
taikyti IMM 1 dalyje nurodytiems skaičiavimams atlikti tik jeigu
įstaiga įrodė, kad įvykdė šiame skirsnyje nustatytus
reikalavimus, o kompetentingos institucijos įsitikino, kad įstaigos
taikomos CCR valdymo sistemos yra patikimos ir tinkamai įgyvendinamos.
3.                      
Kompetentingos institucijos gali įstaigoms
leisti tam tikrą laiką nuosekliai taikyti IMM
įvairių tipų sandoriams. Šiuo nuoseklaus taikymo laikotarpiu
įstaigos gali taikyti 3 arba 5 skirsnyje nustatytus metodus tų
tipų sandoriams, kuriems jos netaiko IMM.
4.                      
Visiems ne biržos išvestinių finansinių
priemonių sandoriams ir ilgalaikiams atsiskaitymo sandoriams, kuriems
įstaiga pagal 1 dalį negavo leidimo taikyti IMM, įstaiga taiko 3
arba 5 skirsnyje nustatytus metodus.
Grupė gali nuolat derinti šiuos metodus.
Įstaiga šiuos metodus gali derinti tik jei vienas iš metodų taikomas
276 straipsnio 6 dalyje nurodytais atvejais.
5.                      
Įstaiga, kuriai pagal 1 dalį leista
taikyti IMM, negali vėl pradėti taikyti 3 arba 5 skirsnyje
nustatytų metodų, nebent kompetentinga institucija leistų tai
daryti. Kompetentingos institucijos suteikia tokį leidimą, jeigu
įstaiga nurodo rimtą priežastį.
6.                      
Jeigu įstaiga nebeatitinka šiame skirsnyje
apibrėžtų reikalavimų, ji apie tai praneša kompetentingai
institucijai ir atlieka vieną iš šių veiksmų:
                       
a)          
pateikia kompetentingai institucijai laipsniško atitikties
reikalavimams atkūrimo planą;
                       
b)          
pateikia kompetentingai institucijai pakankamai
įrodymų, kad reikalavimų nesilaikymo poveikis yra nereikšmingas.
278 straipsnis
Pozicijos vertė
1.                      
Jeigu įstaigai pagal 277 straipsnio
1 dalį leista taikyti IMM visų ar kai kurių toje dalyje
nurodytų sandorių pozicijos vertei apskaičiuoti, ji nustato
tų sandorių pozicijos vertę užskaitos grupės lygmeniu.
Taikant šiuo tikslu įstaigos naudojamą
modelį:
a)      tiksliai apibūdinamas prognozuojamas
užskaitos grupės rinkos vertės pokyčių,
atsirandančių dėl bendros atitinkamų rinkos
kintamųjų, pvz., palūkanų normos, užsienio valiutos kurso,
pokyčių įtakos, pasiskirstymas;
b)      apskaičiuojama užskaitos grupės
pozicijos vertė bet kurią dieną ateityje atsižvelgiant į
bendrą rinkos kintamųjų pokyčių įtaką.
2.                      
Kad modelis apimtų garantinės įmokos
nustatymo poveikį, užtikrinimo priemonės vertės modelis turi
atitikti pagal šį skirsnį IMM modeliui taikomus kiekybinius,
kokybinius ir duomenų reikalavimus, o įstaiga į savo
prognozuojamą užskaitos grupės rinkos vertės pokyčių
pasiskirstymą gali įtraukti tik 193 straipsnio 2 dalyje ir
232 straipsnyje nustatytus reikalavimus atitinkančią finansinę
užtikrinimo priemonę.
3.                      
Su sandorio šalies kredito rizika susijęs
nuosavų lėšų poreikis dėl CCR pozicijų, kurioms
įstaiga taiko IMM, yra didesnis iš šių dviejų poreikių:
a)      su tomis pozicijomis susijęs
nuosavų lėšų poreikis, apskaičiuotas remiantis faktine EPE
ir naudojantis dabartiniais rinkos duomenimis;
b)      su tomis pozicijomis susijęs
nuosavų lėšų poreikis, apskaičiuotas remiantis faktine EPE
ir atlikus bendrą nuoseklų visų CCR pozicijų, kurioms
taikomas IMM, koregavimą atsižvelgiant į nepalankiausias sąlygas.
4.                      
Išskyrus sandorio šalims, kurioms būdinga specifinė
klaidingų sprendimų rizika ir kurios patenka į
285 straipsnio 4 ir 5 dalių taikymo sritį, įstaigos apskaičiuoja
pozicijos vertę kaip alfa (α) ir faktinės EPE sandaugą:
Čia:
α =     1,4, nebent kompetentingos
institucijos reikalauja aukštesnio α koeficiento arba leidžia
įstaigoms naudoti savus įverčius pagal 9 dalį.
Faktinė EPE apskaičiuojama
įvertinant tikėtiną poziciją (EEt) kaip
vidutinę poziciją bet kurią ateities dieną t, kai vidurkis
nustatomas pagal atitinkamų rinkos rizikos veiksnių galimas
būsimąsias vertes.
Pagal modelį apskaičiuojama
būsimų datų (t1, t2, t3...) EE.
5.                      
Faktinė EE apskaičiuojama grįžtamuoju
būdu:
Čia:
dabartinė data yra t0;
Faktinė EEt0 lygi dabartinei
pozicijai.
6.                      
Faktinė EPE yra faktinės EE vidurkis per
pirmuosius ateities pozicijos metus. Jei visų užskaitos grupės
sandorių terminas baigiasi anksčiau nei per vienus metus, EPE yra EE
vidurkis per visą laikotarpį, kol baigiasi visų užskaitos
grupės sandorių terminas. Faktinė EPE apskaičiuojama kaip
faktinės EE svertinis vidurkis:
kai koeficientus  galima taikyti tais atvejais, kai būsima pozicija
skaičiuojama laiko požiūriu netolygiai pasiskirsčiusiais
laikotarpiais.
7.                      
Įstaigos apskaičiuoja EE arba
didžiausią poziciją remdamosi pozicijų pasiskirstymu atsižvelgiant
į galimą nenormalų pozicijų pasiskirstymą.
8.                      
Įstaiga kiekvienai sandorio šaliai gali
taikyti konservatyvesnį pagal modelį apskaičiuojamo
pasiskirstymo įvertį nei α, padauginta iš faktinės EPE, kaip
apskaičiuota pagal 4 dalyje pateiktą formulę.
9.                      
Nepaisant 4 dalies, kompetentingos institucijos
gali leisti įstaigoms naudoti savus alfa įverčius, kai:
a)      alfa lygi vidaus kapitalo, gauto visiškai
sumodeliavus visų sandorio šalių CCR vertę (skaitiklis), ir
vidaus kapitalo, nustatyto pagal EPE (vardiklis), santykiui;
b)      vardiklyje EPE
naudojama taip, lyg ji būtų nekintama neapmokėta suma.
Skaičiuojant alfa vertę pagal šią
dalį, ji yra ne mažesnė nei 1,2.
10.                  
Siekdama apskaičiuoti alfa įvertį
pagal 9 dalį, įstaiga užtikrina, kad skaitiklis ir vardiklis
būtų apskaičiuojami pagal modeliavimo metodiką,
parametrų specifikacijas ir portfelio sudėtį. α
apskaičiuoti taikomas metodas grindžiamas įstaigos vidaus kapitalo
skaičiavimo metodu, tinkamai patvirtintas dokumentais ir tikrinamas
nepriklausomų ekspertų. Be to, įstaiga peržiūri savo alfa
įverčius bent kas ketvirtį ir dažniau, jei portfelio
sudėtis ilgainiui kinta. Įstaiga taip pat nuolat vertina modelio
riziką.
11.                  
Įstaiga kompetentingoms institucijoms pateikia
pakankamus įrodymus, kad jos vidaus alfa įverčiai skaitiklyje
apima visų sandorio šalių sandorių arba sandorių
portfelių rinkos verčių pasiskirstymo reikšmingus priklausomybės
šaltinius. Skaičiuojant vidaus alfa įverčius atsižvelgiama
į portfelio struktūrą.
12.                  
Prižiūrėdamos įverčių
naudojimą pagal 9 dalį, kompetentingos institucijos atsižvelgia
į reikšmingą alfa įverčių kitimą, kuris atsiranda
dėl netinkamai sudarytų modelių, taikomų skaitikliui apskaičiuoti,
ypač esant kreivės išgaubtumui.
13.                  
Bendrame rinkos ir kredito rizikos modelyje
panaudoti rinkos rizikos veiksnių svyravimai ir koreliacijos prireikus
susiejami su kredito rizikos veiksniu, kad atspindėtų dėl
ekonominio nuosmukio galimai padidėjusius svyravimus arba koreliacijas.
279 straipsnis
Užskaitos grupių, kurioms taikomas susitarimas dėl garantinės
įmokos, pozicijos vertė
1.                      
Jei užskaitos grupei taikomas susitarimas dėl
garantinės įmokos ir kasdienis vertinimas rinkos verte, įstaiga
gali naudoti vieną iš šių EPE įverčių:
a)      faktinę EPE, neatsižvelgdama į užtikrinimo
priemonę, gautą ar suteiktą naudojant garantinę
įmoką, pridėjus bet kokią sandorio šaliai neatsižvelgiant
į kasdienį vertinimo ir garantinės įmokos nustatymo
procesą ar dabartinę poziciją suteiktą užtikrinimo
priemonę;
b)      papildomą mokestį, kuris apima
galimą pozicijos padidėjimą per visą garantinės
įmokos rizikos laikotarpį, pridėjus didesnę iš šių
verčių:
i)        dabartinę poziciją,
įskaitant visas šiuo metu turimas arba suteiktas užtikrinimo priemones,
išskyrus užtikrinimo priemones, kurių atžvilgiu reikalaujama vykdyti
jų vertės išlaikymo prievolę arba dėl kurių
ginčijamasi;
ii)       didžiausią grynąją
poziciją, įskaitant užtikrinimo priemonę pagal susitarimą
dėl garantinės įmokos, kuriai esant nebūtų
pareikalauta vykdyti užtikrinimo priemonės vertės išlaikymo
prievolės. Ši suma apima visas pagal susitarimą dėl
garantinės įmokos numatytas taikytinas ribas, mažiausias pervedamas
sumas, nepriklausomas sumas ir pradines garantines įmokas;
c)      jeigu, vertinant EE, modelis apima
garantinės įmokos nustatymo poveikį, įstaiga gali,
kompetentingai institucijai leidus, modelio EE vertę tiesiogiai panaudoti
13 straipsnio 5 dalyje nurodytoje formulėje. Kompetentingos institucijos
tokį leidimą suteikia tik įsitikinusios, kad modelis tinkamai
apima garantinės įmokos nustatymo poveikį, vertinant EE.
Taikydamos b punktą įstaigos
apskaičiuoja papildomą mokestį kaip sandorių rinkos
vertės numatomą teigiamą pokytį garantinės įmokos
rizikos laikotarpiu. Į užtikrinimo priemonės vertės
pokyčius atsižvelgiama taikant standartines nepastovumo korekcijas pagal
4 skyriaus 3 skirsnį arba savus nepastovumo korekcijų
įverčius pagal išsamųjį finansinės užtikrinimo
priemonės metodą, tačiau garantinės įmokos rizikos laikotarpiu
negalima įsipareigoti mokėti užtikrinimo priemonės įmokų.
Garantinės įmokos rizikos laikotarpiui taikomi 2–4 dalyse
nustatyti mažiausi laikotarpiai.
2.                      
Sandorių, kuriems reikia kasdien koreguoti
garantinę įmoką ir atlikti rinkos vertės vertinimą, garantinės įmokos rizikos laikotarpis, naudojamas siekiant
sumodeliuoti pozicijos vertę atsižvelgiant į susitarimus dėl
garantinės įmokos, yra ne mažesnis nei:
a)      5 darbo dienos užskaitos grupėms,
kurias sudaro tik atpirkimo, vertybinių popierių arba biržos
prekių skolinimo ar skolinimosi sandoriai ir garantinės įmokos
skolinimo sandoriai;
b)      10 darbo dienų kitoms užskaitos
grupėms.
a ir b punktams taikomos šios išimtys:
i)        visų užskaitos grupių,
kuriose sandorių skaičius bet kurią ketvirčio dieną
yra didesnis kaip 5 000, kito ketvirčio garantinės įmokos
rizikos laikotarpis yra ne mažesnis nei 20 darbo dienų. Ši išimtis
netaikoma įstaigų sandorių pozicijoms;
ii)       užskaitos grupių, kurias sudaro
vienas ar daugiau sandorių, susijusių su nelikvidžia užtikrinimo
priemone arba ne biržos išvestine finansine priemone, kurios neįmanoma
lengvai pakeisti, garantinės įmokos rizikos laikotarpis yra ne
mažesnis nei 20 darbo dienų.
Įstaiga nustato, ar užtikrinimo priemonė
yra nelikvidi arba ar ne biržos išvestinių finansinių priemonių neįmanoma
lengvai pakeisti nepalankiomis rinkos sąlygomis, t. y. nesant nuolat
aktyvios rinkos, kai sandorio šaliai per dvi dienas ar mažiau būtų
pasiūlyta daug kainų, kurios neturėtų poveikio rinkai arba kurioms
nebūtų taikoma rinkos diskonto norma (užtikrinimo priemonės atveju)
ar premija (ne biržos išvestinės finansinės priemonės atveju).
Įstaiga apsvarsto, ar didžioji dalis
sandorių arba vertybinių popierių, kuriuos ji laiko kaip užtikrinimo
priemonę, nėra gauti iš vienos konkrečios sandorio šalies ir ar,
tai sandorio šaliai skubotai pasitraukus iš rinkos, įstaiga
galėtų tuos sandorius ar vertybinius popierius pakeisti.
3.                      
Jeigu per ankstesnius du ketvirčius
įstaiga dalyvavo daugiau kaip dviejuose ginčuose dėl reikalavimo vykdyti įkaito vertės išlaikymo prievolę,
kurie yra susiję su tam tikra užskaitos grupe arba sandorio šalimi ir
kurie truko ilgiau nei 2 dalyje nustatytas taikytinas garantinės
įmokos rizikos laikotarpis, kitus du ketvirčius įstaiga taiko
garantinės įmokos rizikos laikotarpį, bent du kartus ilgesnį
už laikotarpį, nustatytą tai užskaitos grupei 2 dalyje.
4.                      
Koreguojant garantinę įmoką kas N
dienų, garantinės įmokos rizikos laikotarpis yra bent lygus
2 dalyje nustatytam laikotarpiui F, pridėjus N dienų
skaičių ir atėmus vieną dieną, t. y.:
Garantinės įmokos rizikos laikotarpis =
F + N - 1
5.                      
Jeigu vidaus modelis apima garantinės
įmokos nustatymo poveikį užskaitos grupės rinkos vertei,
įstaiga, apskaičiuodama ne biržos išvestinių finansinių
priemonių ir vertybinių popierių įsigijimo finansavimo
sandorių pozicijų vertę, modeliuoja užtikrinimo priemonę,
išreikštą ne tos pačios valiutos grynaisiais pinigais kaip pati
pozicija, kartu su pozicija.
6.                      
Jeigu įstaiga negali modeliuoti užtikrinimo
priemonės kartu su pozicija, ji, apskaičiuodama ne biržos
išvestinių finansinių priemonių ir vertybinių popierių
įsigijimo finansavimo sandorių pozicijų vertę,
neatsižvelgia į užtikrinimo priemonės, išreikštos ne tos pačios
valiutos grynaisiais pinigais kaip pati pozicija, poveikį, išskyrus tuos
atvejus, kai taiko nepastovumo korekcijas, atitinkančias išsamiojo finansinės užtikrinimo priemonės metodo su savais
nepastovumo korekcijų įverčiais standartus arba standartines
nepastovumo korekcijas pagal 4 skyrių.
7.                      
IMM taikanti įstaiga savo modeliuose
neatsižvelgia į pozicijos vertės sumažėjimo dėl kurios nors
užtikrinimo priemonės pateikimo sutarties sąlygos, pagal kurią,
sandorio šalies kredito kokybei pablogėjus, reikalaujama suteikti užtikrinimo
priemonę, poveikį.
280 straipsnis
CCR valdymo politika, procedūros ir sistemos
1.                      
Įstaiga įdiegia ir palaiko CCR valdymo
sistemą, kurią sudaro:
a)      politika, procedūros ir sistemos,
kurių paskirtis – užtikrinti CCR nustatymą, vertinimą,
valdymą, patvirtinimą ir vidaus ataskaitų rengimą;
b)      procedūros, skirtos užtikrinti, kad
būtų laikomasi tos politikos, procedūrų ir sistemų
reikalavimų.
Ši politika, procedūros ir sistemos yra
patikimos, nuosekliai įgyvendinamos ir patvirtintos dokumentais.
Dokumentuose turi būti paaiškinti CCR rizikai nustatyti taikomi empiriniai
metodai.
2.                      
1 dalyje nustatyta CCR valdymo sistema apima
su CCR susijusią rinkos, likvidumo, teisinę ir operacinę
riziką. Visų pirma, šia sistema užtikrinama, kad įstaiga laikosi
šių principų:
a)      nevykdo operacijų su sandorio
šalimi, kurios kreditingumo nėra įvertinusi;
b)      deramai atsižvelgia į kredito
riziką, kuri kyla prieš atsiskaitymą ir atsiskaitant;
c)      šią riziką valdo taip
visapusiškai, kiek sandorio šaliai yra įmanoma, sujungdama CCR pozicijas
ir kitas kredito pozicijas, ir daro tai visos įmonės lygmeniu.
3.                      
IMM taikanti įstaiga užtikrina, kad jos CCR
valdymo sistema pagal visus kompetentingos institucijos reikalavimus apima su
toliau nurodytais veiksniais susijusią likvidumo riziką:
a)      galimi reikalavimai vykdyti įkaito vertės
išlaikymo prievolę esant rinkos sukrėtimui, kai apsikeista
kintamosiomis garantinėmis įmokomis ar kitų rūšių,
pvz., pradinėmis ar nepriklausomomis, garantinėmis įmokomis;
b)      galimi reikalavimai grąžinti
sandorio šalių suteiktos užtikrinimo priemonės perviršį;
c)      reikalavimai, pateikiami dėl galimo
prastesnio išorinio pačios įstaigos kredito kokybės vertinimo.
Įstaiga užtikrina, kad užtikrinimo
priemonės pakartotinio panaudojimo pobūdis ir laikotarpis atitinka
jos likvidumo poreikius ir nekelia pavojaus jos gebėjimui laiku suteikti
ar grąžinti užtikrinimo priemonę.
4.                      
Įstaigos valdymo organas ir vyresnioji
vadovybė aktyviai siekia užtikrinti, kad CCR valdyti būtų
skiriama pakankamai išteklių. Vyresnioji vadovybė apie taikomo
modelio trūkumus ir prielaidas bei galimus jų padarinius
rezultatų patikimumui informuojama per oficialią procedūrą.
Vyresnioji vadovybė taip pat informuojama apie rinkos nepastovumą, su
veikla susijusias problemas ir kaip į visa tai atsižvelgiama modelyje.
5.                      
Pagal 281 straipsnio 2 dalies
b punktą kasdien rengiamas įstaigos CCR ataskaitas tikrina atitinkamo
lygio vadovybė, turinti pakankamus įgaliojimus sumažinti atskirų
kredito valdytojų arba prekybinių operacijų vykdytojų
pozicijas ir visos kredito įstaigos CCR.
6.                      
Pagal 1 dalį įdiegta įstaigos
CCR valdymo sistema taikoma kartu su vidaus kredito ir sandorių ribomis.
Kredito ir sandorių ribos su įstaigos rizikos vertinimo modeliu
siejamos nuosekliai ir kreditų valdytojams, prekybinių operacijų
vykdytojams ir vyresniajai vadovybei suprantamu būdu. Įstaiga taiko
oficialią procedūrą, skirtą pranešti apie rizikos ribų
pažeidimus atitinkamo lygio vadovybei.
7.                      
Įstaiga, atlikdama CCR vertinimą, kasdien
arba kelis kartus per dieną nustato kredito linijų išnaudojimo
rodiklį. Įstaiga apskaičiuoja dabartinės pozicijos
vertę su užtikrinimo priemone ir be jos. Įstaiga apskaičiuoja ir
kontroliuoja atskirų portfelių ir sandorio šalių didžiausią
poziciją arba galimą ateities poziciją jos pasirinktu
pasikliautinuoju intervalu. Įstaiga atsižvelgia į dideles pozicijas
ir koncentruotas pozicijas, įskaitant susijusių sandorio šalių grupių, pramonės
įmonių ir rinkos pozicijas.
8.                      
Įstaiga vykdo nuolatinį ir griežtą
testavimą nepalankiausiomis sąlygomis. Vyresnioji vadovybė
nuolat, bent kas ketvirtį tikrina šio testavimo nepalankiausiomis
sąlygomis rezultatus, į juos atsižvelgiama valdymo organui ar
vyresniajai vadovybei nustatant CCR politiką ir ribas. Jei atliekant
testavimą nepalankiausiomis sąlygomis nustatoma, kad tam tikromis
aplinkybėmis įstaiga yra ypač pažeidžiama, būtina
nedelsiant imtis priemonių siekiant tinkamai valdyti šią riziką.
281 straipsnis
CCR valdymo organizacinės struktūros
1.                      
IMM taikanti įstaiga įsteigia ir palaiko:
a)      2 dalies reikalavimus
atitinkantį rizikos kontrolės skyrių;
b)      3 dalies reikalavimus
atitinkantį užtikrinimo priemonių valdymo skyrių.
2.                      
Rizikos kontrolės skyrius atsako už CCR
valdymo sistemos kūrimą ir diegimą bei pradinį ir
nuolatinius modelio tikrinimus bei vykdo šias funkcijas ir atitinka šiuos reikalavimus:
a)      atsako už įstaigos CCR valdymo
sistemos kūrimą ir diegimą;
b)      rengia kasdienes ataskaitas apie
įstaigos rizikos vertinimo modelio taikymo rezultatus ir tuos rezultatus nagrinėja.
Ši analizė apima CCR pozicijų verčių ir sandorių
ribų tarpusavio priklausomybės vertinimą;
c)      tikrina
įvesties duomenų vientisumą bei rengia ir nagrinėja
ataskaitas apie įstaigos rizikos vertinimo modelio taikymo rezultatus,
taip pat pateikia rizikos pozicijų ir kredito bei sandorių ribų
tarpusavio priklausomybės vertinimą;
d)      yra nepriklausomas nuo skyrių, kuriuose nustatomos ir atnaujinamos pozicijos arba jomis
prekiaujama, ir nepasiduoda nederamai įtakai;
e)      jame dirba pakankamai darbuotojų;
f)       atsiskaito tiesiogiai įstaigos
vyresniajai vadovybei;
g)      jo darbas glaudžiai
susietas su kasdieniu įstaigos kredito rizikos valdymo procesu;
h)      jo darbo rezultatai yra neatsiejama
įstaigos kredito ir bendros rizikos planavimo, stebėjimo ir
kontrolės proceso dalis.
3.                      
Užtikrinimo priemonių valdymo skyrius atlieka
šias užduotis ir funkcijas:
a)      įvertina ir teikia reikalavimus
vykdyti įkaito vertės išlaikymo prievolę, sprendžia su reikalavimais
vykdyti įkaito vertės išlaikymo prievolę susijusius ginčus
ir kasdien tiksliai informuoja apie nepriklausomų sumų, pradinių
ir kintamųjų garantinių įmokų dydį;
b)      kontroliuoja duomenų, kuriais
naudojamasi teikiant reikalavimus vykdyti įkaito vertės išlaikymo
prievolę, vientisumą ir užtikrina, kad šie duomenys būtų
nuoseklūs ir reguliariai suderinami su visais įstaigos turimais
susijusių duomenų šaltiniais;
c)      stebi pakartotinio užtikrinimo
priemonės naudojimo mastą ir visus įstaigos teisių, susijusių
su jos suteikta užtikrinimo priemone, pokyčius;
d)      atitinkamo lygio vadovybei praneša apie
tai, kokios rūšies užtikrinimo priemonė naudojama pakartotinai, ir
apie tokio pakartotinio naudojimo sąlygas, įskaitant priemonę,
kredito kokybę ir grąžinimo terminą;
e)      stebi atskirų įstaigos
priimamų užtikrinimo priemonių rūšių koncentraciją;
f)       reguliariai, bent kas ketvirtį,
vyresniajai vadovybei teikia informaciją apie užtikrinimo priemonės valdymą,
įskaitant informaciją apie gautos ir suteiktos užtikrinimo priemonės
rūšį, dydį, kitimą ir su reikalavimais vykdyti įkaito
vertės išlaikymo prievolę susijusių ginčų priežastis.
Tose vidaus ataskaitose taip pat atsižvelgiama į šių duomenų
kitimo tendencijas.
4.                      
Vyresnioji vadovybė užtikrinimo priemonių
valdymo skyriui pagal 1 dalies b punktą skiria pakankamų
išteklių, kad užtikrintų, jog taikant jo sistemas būtų
pasiektas tinkamas veiklos rezultatų lygis, kuris vertinamas pagal tai, ar
įstaiga laiku ir tiksliai pateikia reikalavimus
vykdyti įkaito vertės išlaikymo prievolę ir ar ji laiku reaguoja
į sandorio šalių reikalavimus vykdyti įkaito vertės
išlaikymo prievolę. Vyresnioji vadovybė užtikrina, kad skyrius
turėtų pakankamai darbuotojų, kurie, netgi esant sunkiai rinkos
krizei, gebėtų laiku tvarkyti reikalavimus ir ginčus ir
suteiktų įstaigai galimybę apriboti dėl sandorių
apimčių kylančių didelių ginčų
skaičių.
282 straipsnis
CCR valdymo sistemos patikrinimas
Vykdydama vidaus auditą įstaiga
reguliariai atlieka nepriklausomą savo CCR valdymo sistemos
patikrinimą. Per šį patikrinimą tikrinama pagal
281 straipsnį reikalaujamų kontrolės ir užtikrinimo
priemonių valdymo skyrių veikla, konkrečiai bent šie aspektai:
a)                      
pagal 280 straipsnį reikalaujamos CCR
valdymo sistemos ir proceso dokumentų pakankamumas;
b)                     
pagal 281 straipsnio 1 dalies
a punktą reikalaujamo CCR kontrolės skyriaus organizacinė
struktūra;
c)                      
pagal 281 straipsnio 1 dalies
b punktą reikalaujamo CCR užtikrinimo priemonių valdymo skyriaus
organizacinė struktūra;
d)                     
CCR priemonių integravimas į
kasdienį rizikos valdymo procesą;
e)                      
rizikos įvertinimo modelių ir vertinimo
sistemų, naudojamų operacijas vykdančiuose bei šių
operacijų apskaitą atliekančiuose padaliniuose, patvirtinimo procesas;
f)                       
bet kokio reikšmingo CCR vertinimo proceso pakeitimo
tvirtinimas;
g)                      
CCR, kuriai taikomas rizikos vertinimo modelis,
apimtis;
h)                      
vadovybės informavimo sistemos vientisumas;
i)                        
CCR duomenų tikslumas ir išsamumas;
j)                       
tikslus teisinių sąlygų užtikrinimo
priemonės pateikimo ir užskaitos susitarimuose taikymas nustatant
pozicijos vertę;
k)                     
modeliams naudojamų duomenų šaltinių
nuoseklumo, pateikimo laiku, patikimumo bei objektyvumo tikrinimas;
l)                        
nepastovumo ir koreliacijos prielaidų
tikslumas ir tinkamumas;
m)                    
vertinimo ir rizikos transformavimo
apskaičiavimų tikslumas;
n)                      
modelio tikslumo tikrinimas dažnai atliekant
grįžtamąjį patikrinimą, kaip nustatyta 287 straipsnio
1 dalies b–e punktuose;
o)                     
CCR kontrolės skyriaus ir užtikrinimo
priemonių valdymo skyriaus atitiktis atitinkamiems teisės aktų
reikalavimams.
283 straipsnis
Taikymo patikrinimas
1.                      
Įstaigos užtikrina, kad taikant faktinei EPE
apskaičiuoti naudojamą modelį gautų pozicijos
verčių pasiskirstymas būtų deramai integruojamas į
kasdienį įstaigos CCR valdymo procesą ir kad į rezultatus,
gautus taikant modelį, būtų atsižvelgiama patvirtinant kredito
suteikimą, vykdant CCR valdymą ir paskirstant vidaus kapitalą.
2.                      
Įstaiga kompetentingoms institucijoms pateikia
pakankamus įrodymus, kad pozicijų pasiskirstymui, kuriuo
pagrįstas EPE apskaičiavimas, apskaičiuoti ji ne mažiau kaip
vienus metus prieš tai, kai gavo kompetentingų institucijų
leidimą taikyti IMM pagal 277 straipsnį, taikė modelį, iš
esmės atitinkantį šiame skirsnyje nustatytus reikalavimus.
3.                      
CCR pozicijų pasiskirstymui apskaičiuoti
taikomas modelis yra pagal 280 straipsnį reikalaujamos CCR valdymo
sistemos dalis. Ši sistema apima kredito linijų panaudojimo
vertinimą, sujungiant CCR pozicijas kartu su kitomis kredito pozicijomis,
ir vidaus kapitalo paskirstymą.
4.                      
Be EPE, įstaiga apskaičiuoja ir tvarko
dabartines pozicijas. Prireikus įstaiga apskaičiuoja dabartinės
pozicijos vertę su užtikrinimo priemone ir be jos. Taikymo patikrinimo
rezultatai laikomi patenkinamais, jeigu įstaiga naudoja kitas CCR
vertinimo priemones, pvz., didžiausią poziciją, nustatytą
remiantis pozicijų pasiskirstymu, apskaičiuotu taikant tą
patį modelį, kaip ir skaičiuojant EPE.
5.                      
Įstaigos sistemos yra pakankamai
pajėgios, kad prireikus būtų galima įvertinti EE kasdien,
nebent ji kompetentingoms institucijoms pateiktų pakankamai
įrodymų, kad jos turimų CCR pozicijų taip dažnai
apskaičiuoti nereikia. Įstaiga apskaičiuoja EE tam tikram
laikotarpiui ateityje, kuriuo tinkamai atsispindi būsimų
grynųjų pinigų srautų laiko tendencijos ir
sutarčių termino pabaiga bei deramai atsižvelgiama į
pozicijų reikšmingumą ir sudėtį.
6.                      
Pozicija apskaičiuojama, stebima ir kontroliuojama
visų užskaitos grupės sutarčių galiojimo laikotarpiu, o ne
tik vieniems metams į priekį. Įstaiga taiko sandorio šalių
rizikos nustatymo ir kontrolės procedūras pozicijoms, kurių
terminas ilgesnis nei vieni metai. Ilgesnį laikotarpį apimančios
pozicijų prognozės duomenys panaudojami taikant įstaigos vidaus
kapitalo skaičiavimo modelį.
284 straipsnis
Testavimas nepalankiausiomis sąlygomis
1.                      
Įstaiga turi visapusišką CCR testavimo
nepalankiausiomis sąlygomis programą, kuri taikoma ir vertinant su
CCR susijusį nuosavų lėšų poreikį bei atitinka
2–10 dalyse išdėstytus reikalavimus.
2.                      
Atliekant testavimą nepalankiausiomis
sąlygomis nustatomi galimi įvykiai ar būsimi ekonominių
sąlygų pokyčiai, galintys daryti nepalankią įtaką
įstaigos kredito pozicijoms, ir įvertinamas įstaigos
gebėjimas susidoroti su tokiais pokyčiais.
3.                      
Testavimo pagal programą rezultatai palyginami
su rizikos ribomis ir įstaigos laikomi Direktyvos [įrašo
Leidinių biuras] 79 straipsnyje nustatytos procedūros dalimi.
4.                      
Programa visapusiškai apima sandorių ir
bendrųjų pozicijų visų rūšių sandorio šalies
kredito riziką konkrečių sandorio šalių lygmeniu per
įprastam testavimui nepalankiausiomis sąlygomis atlikti
pakankamą laikotarpį.
5.                      
Pagal šią programą bent kas
mėnesį numatyta atlikti visų įstaigos sandorių
šalių pozicijoms įtakos galinčių turėti rinkos rizikos
veiksnių, pvz., palūkanų normų, užsienio valiutos kurso
rizikos, nuosavybės vertybinių popierių, kredito maržos ir
biržos prekių kainų, testavimą nepalankiausiomis sąlygomis
siekiant juos nustatyti ir suteikti įstaigai galimybę prireikus
sumažinti nestandartinės konkrečios kryptinės rizikos
koncentracijas. Pozicijų testavimas nepalankiausiomis sąlygomis,
įskaitant vieno veiksnio, daugelio veiksnių ir reikšmingą
nekryptinę riziką bei bendrus nepalankius pozicijų ir
kreditingumo pokyčius, atliekamas konkrečios sandorio šalies,
sandorio šalių grupės ir visos įstaigos CCR lygmeniu.
6.                      
Įstaiga bent kas ketvirtį taiko daugelio
veiksnių testavimo nepalankiausiomis sąlygomis scenarijus ir vertina
reikšmingą nekryptinę riziką, įskaitant pelningumo
kreivės riziką ir bazinę riziką. Atliekant daugelio
veiksnių testavimą nepalankiausiomis sąlygomis nagrinėjami
bent šie scenarijai:
a)      įvyko rimti ekonominiai arba rinkos
įvykiai;
b)      gerokai sumažėjo bendrasis rinkos likvidumas;
c)      stambus finansų tarpininkas
likviduoja pozicijas.
7.                      
Pagrindinių rizikos veiksnių sukeltų
sukrėtimų stiprumas atitinka testavimo nepalankiausiomis
sąlygomis tikslą. Vertinant mokumą nepalankiomis sąlygomis
pagrindinių rizikos veiksnių sukelti sukrėtimai turi būti
pakankamai stiprūs, kad apimtų istorines ekstremalias rinkos
aplinkybes ir ekstremalias, bet tikėtinas nepalankias rinkos sąlygas.
Atliekant testavimą nepalankiausiomis sąlygomis įvertinamas tokių
sukrėtimų poveikis nuosavoms lėšoms, nuosavų lėšų
poreikiui ir pajamoms. Kasdienio portfelių stebėjimo, apdraudimo ir
koncentracijų valdymo tikslais pagal testavimo programą taip pat
nagrinėjami ne tokie nepalankūs ir labiau tikėtini scenarijai.
8.                      
Programoje prireikus taip pat numatoma atlikti atvirkštinį
testavimą nepalankiausiomis sąlygomis siekiant nustatyti
ekstremalius, tačiau tikėtinus scenarijus, kurie galėtų
turėti reikšmingų neigiamų padarinių. Atliekant
atvirkštinį testavimą nepalankiausiomis sąlygomis atsižvelgiama
į reikšmingo portfelio netiesiškumo poveikį.
9.                      
Pagal programą atliekamo testavimo
nepalankiausiomis sąlygomis rezultatai reguliariai, bent kas
ketvirtį, pateikiami vyresniajai vadovybei. Ataskaitos ir rezultatų
analizė apima stipriausius poveikius visam portfeliui sandorio šalies lygmeniu,
reikšmingas koncentracijas portfelio segmentuose (tame pačiame sektoriuje
arba regione) ir konkrečias susijusias portfeliui ir sandorio šalims
būdingas tendencijas.
10.                  
Vyresnioji vadovybė imasi vadovaujamojo
vaidmens integruojant testavimą nepalankiausiomis sąlygomis į
rizikos valdymo sistemą ir įstaigos rizikos valdymo principus ir
užtikrina, kad gauti rezultatai būtų reikšmingi ir naudojami CCR
valdyti. Reikšmingų pozicijų testavimo nepalankiausiomis
sąlygomis rezultatai įvertinami vadovaujantis gairėmis, kuriose
nurodoma įstaigai priimtina rizika, ir pateikiami vyresniajai vadovybei,
kuri juos aptaria ir, nustačius per didelę ar koncentruotą
riziką, imasi atitinkamų veiksmų.
285 straipsnis
Klaidingų sprendimų rizika
1.                      
Šiame straipsnyje:
a)      „bendroji klaidingų sprendimų
rizika“ kyla, kai tikimybė, kad sandorio šalis neįvykdys
įsipareigojimų, ir bendrų rinkos rizikos veiksnių
tarpusavio koreliacija yra teigiama;
b)      „specifinė klaidingų
sprendimų rizika“ kyla, kai tarp sandorio šalies ir ne biržos išvestinės
finansinės priemonės arba vertybinių popierių
įsigijimo finansavimo sandorio pagrindinės priemonės emitento
yra teisinis ryšys.
2.                      
Įstaiga deramai įvertina pozicijas,
kurios kelia didelę bendrąją ir specifinę klaidingų
sprendimų riziką.
3.                      
Bendrajai klaidingų sprendimų rizikai
nustatyti įstaiga parengia testavimo nepalankiausiomis sąlygomis ir
scenarijų analizes siekdama įvertinti nepalankius rizikos veiksnius,
turinčius neigiamą įtaką sandorio šalies kreditingumui.
Atliekant tokį testavimą atsižvelgiama į stiprių
sukrėtimų, kurie įvyksta pasikeitus rizikos veiksnių
tarpusavio ryšiams, galimybę. Įstaiga bendrąją
klaidingų sprendimų riziką stebi pagal gaminius, regionus,
sektorius ar kitas su verslu susijusias kategorijas.
4.                      
Įstaiga nuo sandorio
pradžios ir visu jo galiojimo laikotarpiu taiko procedūras su kiekvienu
juridiniu subjektu susijusiems specifinės klaidingų sprendimų
rizikos atvejams nustatyti, stebėti ir kontroliuoti. Sandoriai su sandorio
šalimis, kai nustatoma specifinė klaidingų sprendimų rizika, vertinami
pagal 5 dalį.
5.                      
Įstaigos apskaičiuoja su CCR susijusį
nuosavų lėšų poreikį sandorio šalims, kurių atžvilgiu
nustatyta specifinė klaidingų sprendimų rizika, pagal šiuos
principus:
a)      finansinės priemonės,
susijusios su specifine klaidingų sprendimų rizika,
neįtraukiamos į tą pačią užskaitos grupę kaip
kiti sandoriai su ta sandorio šalimi ir kiekviena iš jų laikoma atskira
užskaitos grupe;
b)      kiekvienoje tokioje atskiroje užskaitos
grupėje vieno pavadinimo kredito įsipareigojimų neįvykdymo
apsikeitimo sandorių pozicijos vertė yra lygi visai pagrindinių
finansinių priemonių likutinės tikrosios vertės
tikėtino sumažėjimo sumai, remiantis prielaida, kad pagrindinis
emitentas yra likviduojamas;
c)      3 skyriuje apibrėžtą
metodą taikančios įstaigos LGD tokių apsikeitimo
sandorių atveju yra lygus 100 %;
d)      2 skyriuje apibrėžtą
metodą taikančiai įstaigai taikomas neužtikrinto sandorio
rizikos koeficientas;
e)      visų kitų tokiai atskirai
užskaitos grupei priklausančių vieno pavadinimo sandorių
pozicijos vertė yra lygi sandorio vertei, darant staigaus pagrindinio
įsipareigojimo neįvykdymo prielaidą;
f)       tiek, kiek esamos rinkos rizikos
skaičiavimai, į kuriuos jau įtraukta LGD prielaida, naudojami
siekiant nustatyti nuosavų lėšų poreikį
IV antraštinės dalies 5 skyriaus 4 skirsnyje nustatytai
papildomai įsipareigojimų neįvykdymo rizikai ir pasikeitimų
rizikai padengti, LGD taikomoje formulėje yra lygus 100 %.
6.                      
Įstaigos vyresniajai vadovybei ir atitinkamam
valdymo organo komitetui reguliariai teikia ataskaitas apie bendrąją
ir specifinę klaidingų sprendimų riziką bei priemones,
kurių imtasi šiai rizikai valdyti.
286 straipsnis
Modeliavimo proceso vientisumas
1.                      
Įstaiga užtikrina 278 straipsnyje
apibrėžto modeliavimo proceso vientisumą taikydama bent šias
priemones:
a)      modelyje laiku,
išsamiai ir nuosaikiai atsižvelgiama į sandorio sąlygas bei ypatybes;
b)      šios sąlygos
apima bent nominaliąsias sandorių sumas, terminus, pamatinį
turtą, susitarimus dėl garantinės įmokos ir užskaitos
susitarimus;
c)      šios sąlygos ir
ypatybės įrašomos duomenų bazėje, kuri oficialiai ir
reguliariai audituojama;
d)      užskaitos susitarimų pripažinimo
procedūra, pagal kurią teisininkai turi patikrinti, ar užskaita pagal
tuos susitarimus teisiškai įgyvendinama;
e)      nepriklausomas padalinys d punkte
nustatyto patikrinimo rezultatus įtraukia į c punkte
nurodytą duomenų bazę;
f)       atliekamas sandorio sąlygų ir
ypatybių įtraukimo į EPE modelį vidaus auditas;
g)      siekiant užtikrinti,
kad skaičiuojant EPE būtų teisingai ar bent nuosaikiai
atsižvelgiama į sandorio sąlygas ir ypatybes, nuolat vykdomos modelio
ir duomenų šaltinių sistemų oficialaus derinimo procedūros.
2.                      
Dabartinėms pozicijoms nustatyti naudojami
dabartiniai rinkos duomenys. Įstaiga gali koreguoti savo EPE modelį
naudodamasi istoriniais arba teoriniais rinkos duomenimis, kad nustatytų
pagrindinių tikimybinių procesų parametrus, kaip antai pokyčiai
(angl. drift), nepastovumas ir koreliacijos. Jeigu įstaiga naudoja
istorinius duomenis, turi būti naudojami bent trejų metų
duomenys. Duomenys atnaujinami bent kas ketvirtį, o jei reikia atsižvelgti
į pakitusias rinkos sąlygas – ir dažniau.
Kad apskaičiuotų faktinę EPE
atlikdama koregavimą atsižvelgiant į nepalankiausias sąlygas,
įstaiga koreguoja faktinę EPE panaudodama trejų metų
duomenis, kurie apima jos sandorio šalių kredito įsipareigojimų
neįvykdymo kainų skirtumų atžvilgiu nepalankų
laikotarpį arba tokio laikotarpio teorinius rinkos duomenis.
Šiuo tikslu įstaiga taiko 3, 4 ir
5 dalyse nustatytus reikalavimus.
3.                      
Įstaiga kompetentingai institucijai bent kas
ketvirtį pateikia pakankamus įrodymus, kad skaičiavimams pagal
šią dalį atlikti naudojamas nepalankus laikotarpis sutampa su
laikotarpiu, per kurį padidėjo reprezentatyviai atrinktų jos
sandorio šalių, kurios yra sudariusios sandorių dėl kainų
skirtumo, kredito įsipareigojimų neįvykdymo apsikeitimo
sandorių ar kito kredito (pvz., paskolų ar bendrovės
obligacijų) kainų skirtumai. Tais atvejais, kai įstaiga neturi
pakankamų duomenų apie sandorio šalies kainų skirtumus, ji tai
sandorio šaliai priskiria konkrečius kainų skirtumo duomenis pagal
regioną, vidaus reitingus ir ekonominės veiklos rūšis.
4.                      
Taikant EPE skaičiavimo modelį visoms
sandorio šalims, naudojami istoriniai arba teoriniai duomenys, kurie apima
nepalankaus kredito laikotarpio duomenis, ir tai darant laikomasi EPE modelio
koregavimo atsižvelgiant į dabartinius duomenis metodo.
5.                      
Siekdama įvertinti faktinės EPE koregavimo
atsižvelgiant į nepalankiausias sąlygas veiksmingumą,
įstaiga sukuria kelis lyginamuosius portfelius, kuriems grėsmę
kelia pagrindiniai įstaigai būdingos rizikos veiksniai. Šių
lyginamųjų portfelių rizika apskaičiuojama naudojant: a)
testavimo nepalankiausiomis sąlygomis metodiką, pagrįstą
dabartiniais rinkos duomenimis ir modelio parametrais, pakoreguotais atsižvelgiant
į nepalankiausias rinkos sąlygas, ir b) nepalankiu laikotarpiu
sukeltą riziką, bet taikant šiame skirsnyje apibrėžtą
metodą (rinkos vertė nepalankaus laikotarpio pabaigoje, nepastovumas
ir 3 metų nepalankaus laikotarpio koreliacijos).
Kompetentingos institucijos reikalauja, kad
įstaiga pataisytų koregavimą, atliktą atsižvelgiant į
nepalankiausias sąlygas, jeigu tų lyginamųjų portfelių
pozicijos gerokai skiriasi.
6.                      
Įstaiga taiko modelio patvirtinimo
procedūrą, kuri aiškiai reglamentuojama įstaigos politikoje ir
procedūrose. Taikant šią patvirtinimo procedūrą:
a)      nurodomas testavimo tipas, reikalingas
modelio vientisumui užtikrinti, ir nustatomos sąlygos, kurioms esant
prielaidos, kuriomis grindžiamas modelis, yra netinkamos, ir dėl to gali
būti nustatyta per maža EPE;
b)      atliekamas modelio išsamumo patikrinimas.
7.                      
Įstaiga stebi atitinkamą riziką ir
taiko procedūras, pagal kurias gali koreguoti savo faktinės EPE
skaičiavimus, jeigu rizika taptų reikšminga. Laikydamasi šios dalies
reikalavimų įstaiga:
a)      nustato ir valdo savo pozicijas įvertindama
pagal 285 straipsnio 1 dalies b punktą kylančią
specifinę klaidingų sprendimų riziką ir pagal
285 straipsnio 1 dalies a punktą kylančią
bendrąją klaidingų sprendimų riziką;
b)      pozicijoms, kurioms būdinga po
vienų metų didėjančios rizikos tendencija, nuolat atlieka
vienų metų trukmės atitinkamos pozicijos įvertinimo ir tos
pačios pozicijos įvertinimo per visą jos laikymo laikotarpį
palyginimą;
c)      nuolat lygina pozicijų, iki
kurių laikymo pabaigos liko mažiau nei vieni metai, pakeitimo išlaidas
(dabartinė pozicija) ir realias pozicijas ir saugo duomenis, kurie
leistų atlikti tokį palyginimą.
8.                      
Įstaiga taiko vidaus procedūras, kad,
prieš įtraukdama sandorį į užskaitos grupę,
įsitikintų, jog sandoris vykdomas teisinėmis priemonėmis
pagal užskaitos susitarimą, atitinkantį 7 skirsnyje nustatytus
reikalavimus.
9.                      
Įstaiga, kuri pasinaudoja užtikrinimo priemone,
kad sumažintų CCR, taiko vidaus procedūras, kad, prieš atsižvelgdama
į užtikrinimo priemonės poveikį atliekant skaičiavimus,
įsitikintų, jog užtikrinimo priemonė atitinka 4 skyriuje
nustatytus teisinio tikrumo standartus.
10.                  
EBI stebi įvairią šios srities
praktiką ir pagal Reglamento (ES) Nr. 1093/2010
16 straipsnį teikia šio straipsnio taikymo gaires.
287 straipsnis
Rizikos valdymo sistemos reikalavimai
1.                      
Įstaiga laikosi šių reikalavimų:
a)      atitinka trečios dalies IV
antraštinės dalies 5 skyriuje nustatytus kokybės reikalavimus;
b)      reguliariai vykdo grįžtamojo
patikrinimo programą lygindama taikant modelį gautus rizikos
įverčius su realiais rizikos įverčiais ir spėjamus
pokyčius, nustatytus remiantis statinėmis pozicijomis, su realiais
įverčiais;
c)      atlieka pradinį CCR modelio ir
jį taikant gautų rizikos įverčių patvirtinimą ir
nuolatinę jų peržiūrą. Patvirtinimas ir peržiūra yra
su modelio kūrimu nesusiję procesai;
d)      įstaigos valdymo organas ir
vyresnioji vadovybė dalyvauja rizikos kontrolės procese ir užtikrina,
kad kredito ir sandorio šalių kredito rizikos kontrolei vykdyti
būtų skiriama pakankamai išteklių. Šiuo atžvilgiu pagal
281 straipsnio 1 dalies a punktą įsteigto
nepriklausomo rizikos kontrolės skyriaus kasdien rengiamas ataskaitas
peržiūri atitinkamo lygio vadovybė, turinti pakankamus
įgaliojimus sumažinti atskirų prekybinių operacijų
vykdytojų pozicijas ir bendrąją įstaigos riziką;
e)      vidaus rizikos vertinimo modelis integruojamas
į kasdienį įstaigos rizikos valdymo procesą;
f)       rizikos vertinimo sistema taikoma kartu
su vidaus sandorių ir pozicijų ribomis. Šiuo atžvilgiu pozicijų
ribos su įstaigos rizikos vertinimo modeliu siejamos nuosekliai ir prekybinių
operacijų vykdytojams, kreditų valdytojams ir vyresniajai vadovybei
suprantamu būdu;
g)      įstaiga užtikrina, kad jos rizikos
valdymo sistema būtų tinkamai patvirtinta dokumentais. Visų
pirma, ji taiko dokumentais patvirtintą vidaus politiką,
kontrolės priemones ir procedūras, susijusias su rizikos vertinimo
sistemos veikimu, ir tvarką, kuria užtikrinama, kad šios politikos
būtų laikomasi;
h)      atlikdama vidaus auditą įstaiga
reguliariai atlieka nepriklausomą rizikos vertinimo sistemos
patikrinimą. Per šį patikrinimą tikrinama verslu
užsiimančių skyrių ir nepriklausomo rizikos kontrolės
skyriaus veikla. Viso rizikos valdymo proceso patikrinimas vykdomas reguliariai
(ne rečiau nei kartą per metus) ir jo metu įvertinami bent visi
282 straipsnyje nurodyti aspektai;
i)       nuolatinį sandorio šalių
kredito rizikos modelių patvirtinimą, įskaitant
grįžtamąjį patikrinimą, reguliariai atlieka atitinkamo lygio
vadovybė, turinti pakankamus įgaliojimus nuspręsti, kokių
veiksmų imtis, kad būtų pašalinti modelių trūkumai.
2.                      
Kompetentingos institucijos atsižvelgia į tai,
kiek įstaiga laikosi 1 dalies reikalavimų nustatydama alfa
koeficiento dydį, kaip nurodyta 278 straipsnio 4 dalyje. Tik
toms įstaigoms, kurios visiškai atitinka šiuos reikalavimus, leidžiama
taikyti mažiausią daugiklį.
3.                      
Įstaiga savo CCR pozicijų modelio pradinio
ir nuolatinio patvirtinimo ir taikant modelius gautų rizikos
įverčių apskaičiavimo procesą įformina dokumentais
taip išsamiai, kad trečioji šalis galėtų atitinkamai atkurti
analizę ir rizikos įverčius. Šiuose dokumentuose nustatoma, kaip
dažnai bus atliekama grįžtamojo patikrinimo analizė ir bet kurios
kitos nuolatinės patikros, kaip atliekama naudojamų duomenų
srautų, portfelių ir analizių patikra.
4.                      
Įstaiga apibrėžia kriterijus, kuriais
remiantis turi būti vertinami jos CCR pozicijų modeliai ir kiti
modeliai, kurie taip pat taikomi apskaičiuojant poziciją, ir taiko
rašytinę politiką, kurioje aprašoma procedūra, pagal kurią
nustatomi ir ištaisomi nepriimtini rezultatai.
5.                      
Įstaiga apibrėžia, kaip, siekiant patvirtinti
CCR pozicijų modelį ir jį taikant gautus rizikos
įverčius, sudaromi tipiniai sandorio šalių portfeliai.
6.                      
Atliekant CCR pozicijų modelių ir juos
taikant gautų rizikos įverčių, kuriais remiantis nustatomas
prognozuojamas pasiskirstymas, patvirtinimą atsižvelgiama į daugiau
nei vieną prognozuojamo pasiskirstymo statistinį parametrą.
288 straipsnis
Patvirtinimo reikalavimai EPE modeliams
1.                      
Per pradinį ir nuolatinį savo CCR
pozicijų modelio ir jo rizikos įverčių patvirtinimą
įstaiga užtikrina, kad būtų tenkinami šie reikalavimai:
a)      įstaiga atlieka
grįžtamąjį patikrinimą naudodama istorinius duomenis apie
rinkos rizikos veiksnių pokyčius prieš tai, kai kompetentingos
institucijos suteikia leidimą pagal 277 straipsnio 1 dalį.
Atliekant tą grįžtamąjį patikrinimą apsvarstomi keli
atskiri prognozavimo laikotarpiai bent vieniems metams, su įvairiomis
pradžios datomis ir apimantys labai įvairias rinkos sąlygas;
b)      278 straipsnio 12 dalies
b punkte nustatytą metodą taikanti įstaiga reguliariai
tikrina savo modelį siekdama nustatyti, ar realizuotos dabartinės
pozicijos atitinka prognozes visais garantinės įmokos laikotarpiais
per vienus metus. Jei kai kurių užskaitos grupės sandorių
terminas yra trumpesnis kaip vieni metai ir be šių sandorių užskaitos
grupei būdingas didesnis jautrumas rizikos veiksniams, į tai
atsižvelgiama per patvirtinimą;
c)      įstaiga atlieka savo CCR
pozicijų modelio veikimo, jo rizikos įverčių ir rinkos
rizikos veiksnių prognozių grįžtamąjį
patikrinimą. Užtikrintų sandorių atveju prognozavimo laikotarpiai,
į kuriuos atsižvelgiama, apima tipiškus prekybos, kai naudojamos
užtikrinimo priemonės arba garantinės įmokos, garantinės
įmokos rizikos laikotarpius;
d)      jei patvirtinant modelį
paaiškėja, kad faktinė EPE yra nepakankamai įvertinta,
įstaiga imasi reikiamų priemonių modelio netikslumui pašalinti;
e)      įstaiga pradinio ir nuolatinio
modelio patvirtinimo procese patikrina kainų nustatymo modelius,
naudojamus CCR pozicijai apskaičiuoti pagal tam tikrą
rizikos veiksnių būsimų sukrėtimų scenarijų
rinkoje. Pasirinkimo sandorių kainų nustatymo modeliai turi įvertinti
šių sandorių vertės pokyčius, atsižvelgiant į rinkos
rizikos veiksnius;
f)       CCR pozicijų modelis apima
konkrečią informaciją apie sandorius, kuri yra būtina, kad
būtų galima susumuoti pozicijas užskaitos grupės lygmeniu.
Įstaiga užtikrina, kad taikant modelį sandoriai būtų
priskirti tinkamai užskaitos grupei;
g)      CCR pozicijų modelis apima
konkrečią informaciją apie sandorius, kuri yra reikalinga,
norint įvertinti garantinės įmokos poveikį. Atsižvelgiama
į dabartinį garantinės įmokos dydį ir dydį, kuris
sandorio šalių bus naudojamas ateityje. Pagal tokį modelį
atsižvelgiama į susitarimų dėl garantinės įmokos
pobūdį (vienašalis ar dvišalis), reikalavimų vykdyti įkaito
vertės išlaikymo prievolę dažnį, garantinės įmokos
rizikos laikotarpį, mažiausią įstaigai priimtiną ribą,
iki kurios pozicija gali būti be garantinės įmokos, ir
mažiausią pervedamą sumą. Pagal tokį modelį arba
vertinamas pateiktos užtikrinimo priemonės rinkos vertės pokytis,
arba taikomos 4 skyriuje nustatytos taisyklės;
h)      modelio patvirtinimo procesas apima
statinį istorinį tipinės sandorio šalies
pozicijų portfelio grįžtamąjį patikrinimą.
Įstaiga reguliariai atlieka keleto tipinių sandorio šalių
portfelių grįžtamuosius patikrinimus (faktiškai ar hipotetiškai). Tie
tipiniai portfeliai pasirenkami remiantis jų jautrumu reikšmingiems
įstaigos patiriamos rizikos veiksniams ir šių veiksnių
deriniams;
i)       įstaiga atlieka
grįžtamąjį patikrinimą, kurio tikslas – patikrinti pagrindines
CCR pozicijų modelio prielaidas ir atitinkamus rizikos įverčius,
įskaitant pagal modelį nustatytą ryšį tarp to paties
rizikos veiksnio pradinių terminų ir nustatytus ryšius tarp rizikos
veiksnių;
j)       CCR pozicijų modelių veikimas ir
atitinkamų rizikos įverčių rezultatai vertinami pagal
tinkamą grįžtamojo patikrinimo praktiką. Pagal grįžtamojo
patikrinimo programą turi būti galima nustatyti nepatenkinamus EPE modelio
rizikos įverčių rezultatus;
k)      įstaiga patvirtina laikotarpiams
taikomus CCR pozicijų modelius ir visus rizikos įverčius kartu
atsižvelgdama į sandorių, kuriems netaikomas vidaus modelių
metodas (IMM) pagal 277 straipsnį, terminus;
l)       įstaiga nuolatinio modelio
patvirtinimo procese reguliariai tikrina kainų nustatymo modelius,
taikomus apskaičiuojant sandorio šalies poziciją, pagal
nepriklausomus lyginamuosius dydžius;
m)     nuolatinis įstaigos CCR pozicijų
modelio ir atitinkamų rizikos įverčių patvirtinimas apima
nesenų rezultatų tinkamumo vertinimą;
n)      įstaiga pradinio ir nuolatinio
patvirtinimo procese vertina CCR pozicijų modelio parametrų
atnaujinimo dažnį;
o)      atliekant pradinį ir nuolatinį
CCR pozicijų modelių patvirtinimą vertinama, ar pozicijų
apskaičiavimai sandorio šalių lygmeniu ir užskaitos grupėse yra
tinkami.
2.                      
Kompetentingoms institucijoms leidus, užuot apskaičiavus
α, padaugintą iš faktinės EPE, galima
taikyti skaičiavimo metodą, kuris yra konservatyvesnis negu
kiekvienos sandorio šalies reguliuojamos pozicijos vertės
apskaičiavimas. Santykinio konservatyvumo lygis vertinamas prieš tai gavus
kompetentingų institucijų sutikimą ir reguliariai atliekant EPE
modelių priežiūrinį tikrinimą. Įstaiga reguliariai
patvirtina taikomą konservatyvumo lygį. Atliekant nuolatinį
modelio veikimo vertinimą įtraukiamos visos sandorio šalys, kurioms
taikomi modeliai.
3.                      
Jeigu atliekant grįžtamąjį
patikrinimą nustatoma, kad modelis nėra pakankamai tikslus,
kompetentingos institucijos atšaukia leidimą taikyti tą modelį
arba reikalauja imtis tinkamų priemonių užtikrinti, kad modelis
būtų nedelsiant patobulintas.
7 skirsnis
Įpareigojanti užskaita
289 straipsnis
Užskaitos sutarties, kaip mažinančios riziką sutarties, pripažinimas
1.                      
Įstaigos mažinančiomis riziką
sutartimis pagal 292 straipsnį gali laikyti tik toliau išvardytų
rūšių įpareigojančios užskaitos sutartis, kai užskaitos
sutartis yra pripažinta kompetentingų institucijų pagal
290 straipsnį ir įstaiga atitinka 291 straipsnyje
nustatytus reikalavimus:
a)      įstaigos ir kitos sandorio šalies
dvišalės novacijos sutartys, pagal kurias priešpriešiniai reikalavimai ir
įsipareigojimai automatiškai sujungiami taip, kad pagal šią
sutartį viena grynoji reikalavimų ir įsipareigojimų suma
fiksuojama kiekvieną kartą, kai yra taikoma novacija, ir taip
sudaroma viena nauja šalims privaloma sutartis, pakeičianti visas
ankstesnes sutartis ir visus šalių tarpusavio įsipareigojimus pagal
tas sutartis;
b)      kitos įstaigos ir jos sandorio
šalies dvišalės užskaitos sutartys;
c)      kryžminės produktų užskaitos susitarimai,
kai įstaigos taiko 6 skirsnyje nustatytą metodą sandoriams,
kuriems tas metodas taikytinas.
Skaičiuojant nuosavų lėšų
poreikius užskaitos sandoriai, kuriuose dalyvauja vienai grupei priklausantys
atskiri juridiniai subjektai, nepripažįstami.
290 straipsnis
Įpareigojančios užskaitos sutarties pripažinimas
1.                      
Kompetentingos institucijos pripažįsta įpareigojančios
užskaitos sutartį tik kai tenkinamos 2 dalies ir, kai tinka,
3 dalies sąlygos.
2.                      
Visos įpareigojančios užskaitos sutartys,
kuriomis remdamasi įstaiga nustato pozicijos vertę pagal šią
dalį, turi tenkinti šias sąlygas:
a)      įstaiga su kita sandorio šalimi yra
sudariusi įpareigojančios užskaitos sutartį, kuria sukuriamas
vienas visus sandorius apimantis teisinis įsipareigojimas, pagal kurį, jei sandorio šalis neįvykdo savo
įsipareigojimų, įstaiga turėtų teisę gauti arba būtų
įpareigota sumokėti tik grynąją visų atskirų
sandorių teigiamų ir neigiamų verčių pagal rinkos
kainą sumą;
b)      įstaiga kompetentingoms
institucijoms raštu pateikė pagrįstą teisinę nuomonę,
kad užskaitos susitarimo teisinio užginčijimo atveju įstaigos reikalavimai
ir įsipareigojimai neviršytų a punkte nurodytų reikalavimų
ir įsipareigojimų. Teisinė nuomonė pagrindžiama taikytina
teise:
i)        šalies, kurioje įsteigta sandorio
šalis, įstatymais;
ii)       jeigu tai susiję su
įmonės filialu, esančiu kitoje šalyje, negu įmonė yra
įsisteigusi – šalies, kurioje veikia filialas, įstatymais;
iii)      šalies, kurios įstatymai
reglamentuoja atskirus užskaitos susitarimo sandorius, įstatymais;
iv)      šalies, kurios įstatymai
reglamentuoja bet kokias sutartis arba susitarimus, būtinus
įpareigojančiai užskaitai vykdyti, įstatymais;
c)      kiekvienos sandorio šalies kredito rizika
susumuojama ir visuose sandoriuose su kiekviena sandorio šalimis sudaro
vieną bendrą poziciją. Į šią visumą atsižvelgiama
nustatant kredito limitą ir vidaus kapitalą;
d)      sutartyje negali būti nuostatos,
pagal kurią, jei kuri nors sandorio šalis neįvykdytų
įsipareigojimų, įsipareigojimus vykdanti sandorio šalis
galėtų mokėti tik dalį sumos arba visai nemokėti
įsipareigojimų nevykdančiai šaliai, net jei
įsipareigojimų nevykdanti šalis yra pirminis kreditorius.
Kompetentingos institucijos įsitikina, kad
įpareigojanti užskaita pagal kiekvienos iš b punkte nurodytų
šalių įstatymus yra teisiškai galiojanti ir vykdytina. Jei kuri nors
kompetentinga institucija nėra tuo įsitikinusi,
įpareigojančios užskaitos sutartis nė vienos iš sandorio
šalių atžvilgiu nepripažįstama riziką mažinančia.
Kompetentingos institucijos šiuo tikslu teikia viena kitai informaciją.
3.                      
Teisinės nuomonės, nurodytos
b punkte, gali būti parengtos remiantis įpareigojančios
užskaitos rūšimis. Įpareigojantys kryžminės produktų
užskaitos susitarimai turi atitikti šias papildomas sąlygas:
a)      290 straipsnio 2 dalies
a punkte nurodyta grynoji suma yra kiekvieno atskiro dvišalio pagrindinio susitarimo
teigiamų ir neigiamų uždarųjų pozicijų verčių
grynoji suma ir atskirų sandorių teigiamų bei neigiamų
rinkos verčių grynoji suma (produktų grynoji suma);
b)      290 straipsnio 2 dalies
b punkte nurodytose teisinėse nuomonėse nagrinėjamas viso kryžminės
produktų užskaitos susitarimo galiojimas ir įgyvendinimo
galimybės vadovaujantis jame nurodytomis sąlygomis bei užskaitos
sutarčių poveikis bet kurio įtraukto atskiro dvišalio pagrindinio
susitarimo reikšmingoms nuostatoms.
291 straipsnis
Įstaigų prievolės
1.                      
Įstaiga nustato ir taiko procedūras,
skirtas užtikrinti, kad jos įpareigojančios užskaitos teisinis
galiojimas ir įvykdomumas būtų peržiūrimi pasikeitus
atitinkamų 290 straipsnio 2 dalies b punkte nurodytų
šalių įstatymams.
2.                      
Įstaiga savo bylose saugo visus reikiamus su
įpareigojančia užskaita susijusius dokumentus.
3.                      
Įstaiga įtraukia užskaitos poveikį
apskaičiuodama kiekvienos sandorio šalies pozicijų bendrą
kredito rizikos poziciją ir tvarko savo CCR sistemą remdamasi tokiu
apskaičiuojant įtrauktu poveikiu.
4.                      
Įpareigojančių kryžminės produktų
užskaitos susitarimų, nurodytų 289 straipsnyje, atveju
įstaiga taiko procedūras pagal 290 straipsnio 2 dalies
c punktą siekdama užtikrinti, kad dėl kiekvieno sandorio, kuris
priskiriamas užskaitos grupei, būtų pareikšta teisinė
nuomonė, kaip nurodyta 290 straipsnio 2 dalies b punkte.
Atsižvelgdama į įpareigojantį kryžminės
produktų užskaitos susitarimą, įstaiga ir toliau vykdo
reikalavimus dėl dvišalės užskaitos pripažinimo ir 4 skyriaus
reikalavimus dėl kredito rizikos sumažinimo pripažinimo, kai tinka,
taikydama šiuos reikalavimus kiekvienam atskiram įtrauktam dvišaliam pagrindiniam
susitarimui ir sandoriui.
292 straipsnis
Užskaitos pripažinimo riziką mažinančia užskaita poveikis
1.                      
Tolesnės nuostatos taikomos
įpareigojančios užskaitos sutartims:
a)      užskaita pagal 5 ir 6 skirsnius
pripažįstama, kaip nurodyta tuose skirsniuose;
b)      novacijos sutarčių atveju
vietoj susijusių bendrųjų sumų galima įvertinti
atskiras grynąsias sumas, nustatytas tokia sutartimi.
Taikydamos 3 skirsnį įstaigos gali
atsižvelgti į novacijos sutartį nustatydamos:
i)        dabartines pakeitimo išlaidas,
nurodytas 269 straipsnio 1 dalyje;
ii)       tariamąsias pagrindines sumas arba
pagrindines vertes, nurodytas 269 straipsnio 2 dalyje.
Taikydamos 4 skirsnį įstaigos,
nustatydamos tariamąją sumą, nurodytą 270 straipsnio
1 dalyje, gali atsižvelgti į novacijos sutartį
apskaičiuodamos tariamąją pagrindinę sumą. Tokiais
atvejais įstaigos taiko 3 lentelėje nustatytus procentinius
dydžius;
c)      kitų užskaitos sutarčių
atvejais įstaigos taiko 3 skirsnį šia tvarka:
i)        sandorių, įtrauktų
į užskaitos sutartį, dabartinės pakeitimo išlaidos, nurodytos
269 straipsnio 1 dalyje, apskaičiuojamos atsižvelgiant į
konkrečias grynąsias hipotetines pakeitimo išlaidas pagal sutarties sąlygas;
jeigu atlikus užskaitą atsiranda įstaigos, apskaičiuojančios
grynąsias pakeitimo išlaidas, grynasis įsipareigojimas,
dabartinės pakeitimo išlaidos prilyginamos 0;
ii)       visų į užskaitos sutartį
įtrauktų sandorių galimos būsimos kredito rizikos,
nurodytos 269 straipsnio 1 dalyje, dydis sumažinamas pagal šią formulę:
Čia:
PCEred
=     sumažintas galimos būsimos kredito rizikos dydis visiems su tam
tikra sandorio šalimi sudarytiems sandoriams, įtrauktiems į teisiškai
galiojančią dvišalę užskaitos sutartį;
PCEgross
=  visų su tam tikra sandorio šalimi sudarytų sandorių,
įtrauktų į teisiškai galiojančią dvišalę
užskaitos sutartį, dydžių, apskaičiuojamų dauginant jų
tariamąsias pagrindines sumas iš 1 lentelėje nurodytų
procentinių dydžių, galimos būsimos kredito rizikos suma;
NGR
=       grynosios ir bendrosios sumos santykis, apskaičiuojamas kaip
dalmuo, kurį sudaro visų į teisiškai galiojančią
dvišalę užskaitos sutartį, sudarytą su tam tikra sandorio
šalimi, įtrauktų sandorių grynosios pakeitimo išlaidos (skaitiklis)
ir visų į teisiškai galiojančią dvišalę užskaitos
sutartį, sudarytą su šia sandorio šalimi, įtrauktų
sandorių bendrosios pakeitimo išlaidos (vardiklis).
2.                      
Galimą būsimą kredito riziką
apskaičiuodamos pagal nurodytą formulę, įstaigos identiškus
sandorius, įtrauktus į užskaitos sutartį, gali laikyti vienu
sandoriu, kurio tariamoji pagrindinė suma atitinka grynąsias pajamas.
Taikydamos 270 straipsnio 1 dalį
įstaigos gali laikyti identiškus sandorius, įtrauktus į užskaitos
susitarimą, vienu sandoriu, kurio tariamoji pagrindinė suma atitinka
grynąsias pajamas, ir tariamąsias pagrindines sumas turi padauginti
iš 3 lentelėje pateiktų procentinių dydžių.
Pagal šią dalį identiški sandoriai yra
užsienio valiutos išankstiniai sandoriai ar panašūs
sandoriai, kurių tariamoji pagrindinė suma atitinka pinigų
srautus, jei tokių srautų terminas sueina tą pačią
lėšų įskaitymo dieną ir jeigu jų valiuta visiškai ar
iš dalies sutampa.
3.                      
Visiems kitiems į užskaitos sutartį
įtrauktiems sandoriams taikomi procentiniai dydžiai gali būti
sumažinti taip, kaip nurodyta 6 lentelėje:
             6 lentelė 
 Pradinis terminas || Palūkanų normos sandoriai || Užsienio valiutos sandoriai 
 1 metai arba trumpesnis || 0,35 % || 1,50 % 
 Nuo 1 iki 2 metų || 0,75 % || 3,75 % 
 Pridedama už kiekvienus papildomus metus || 0,75 % || 2,25 % 
4.                      
Palūkanų normos sandorių atveju
kredito įstaigos, kompetentingoms institucijoms sutikus, gali taikyti
pradinį terminą arba terminą iki sandorio galiojimo pabaigos.
8 skirsnis
Prekybos knygos straipsniai
293 straipsnis
Prekybos knygos straipsniai
1.                      
Taikant šį straipsnį II priede
pateikiama nuoroda į kredito rizikos perleidimo išvestines finansines
priemones, kaip nurodyta Direktyvos 2004/39/EB I priedo C skirsnio
8 dalyje.
2.                      
Apskaičiuodamos prekybos knygos
straipsnių sandorio šalies rizikos pagal riziką įvertintas
pozicijų sumas įstaigos laikosi šių principų:
a)      apsikeitimo grąžomis sandorių
kredito išvestinių finansinių priemonių ir kredito
įsipareigojimų neįvykdymo apsikeitimo sandorių kredito
išvestinių priemonių atveju, siekiant apskaičiuoti galimos
būsimos kredito rizikos dydį pagal 3 skirsnyje nustatytą metodą,
priemonės tariamoji suma dauginama iš šių procentinių
dydžių:
i)        kai referencinis
įsipareigojimas yra toks, kad taikant trečios dalies
IV antraštinės dalies 2 skyrių jis būtų laikomas
pripažinta pozicija, jei dėl jo įstaigai grėstų
tiesioginė rizika – 5 %;
ii)       kai referencinis įsipareigojimas
yra toks, kad taikant trečios dalies IV antraštinės dalies 2
skyrių jis nebūtų laikomas pripažinta pozicija, jei dėl jo
įstaigai grėstų tiesioginė rizika – 10 %.
Tuo atveju, jei įstaigos pagrindinė
pozicija, atsiradusi dėl kredito įsipareigojimų neįvykdymo
apsikeitimo sandorio, yra ilgoji pozicija, leidžiama naudoti 0 %
koeficientą skaičiuojant galimą būsimą kredito
riziką, išskyrus atvejus, kai kredito įsipareigojimų
neįvykdymo apsikeitimo sandoris buvo sudarytas dėl subjekto, kurio
pagrindinė pozicija, susijusi su apsikeitimo sandoriu, yra trumpoji
pozicija, nemokumo net ir tada, jei įsipareigojimai buvo įvykdyti.
Kai kredito išvestinė finansinė
priemonė apsaugo „n-tąjį iki įsipareigojimo
neįvykdymo“ įsipareigojimą tarp kelių pagrindinių
pozicijų, įstaiga nustato, kurį iš nurodytų
procentinių dydžių taikyti, remdamasi pozicija, kurios kredito
kokybė yra mažiausia ir kuri, jei įstaiga ją prisiimtų,
taikant trečios dalies IV antraštinės dalies 2 skyrių
būtų laikoma pripažįstama pozicija;
b)      įstaigos netaiko paprastojo
finansinės užtikrinimo priemonės metodo, nustatyto
217 straipsnyje, finansinės užtikrinimo priemonės poveikiui
pripažinti;
c)      atpirkimo sandorių ir
vertybinių popierių arba biržos prekių skolinimo ar skolinimosi
sandorių, įtrauktų į prekybos knygą, atveju
įstaigos gali pripažinti tinkamomis užtikrinimo priemonėmis visas
finansines priemones ir biržos prekes, kurios gali būti įtrauktos
į prekybos knygą;
d)      kai pozicijos yra susijusios su ne biržos
išvestinėmis finansinėmis priemonėmis, įtrauktomis į
prekybos knygą, įstaigos gali pripažinti biržos prekes, kurios gali
būti įtrauktos į prekybos knygą, tinkama užtikrinimo
priemone;
e)      nepastovumo koregavimams
apskaičiuoti, kai tokios finansinės priemonės ar biržos prekės,
nelaikomos tinkamomis pagal 4 skyrių, yra skolinamos ar
pasiskolinamos, parduodamos ar perkamos, pateikiamos arba gaunamos kaip
užtikrinimo priemonė arba kitu būdu pagal tokį sandorį, o
įstaiga taiko standartinių nepastovumo koregavimų metodą
pagal 4 skyriaus 3 skirsnį, įstaigos vertina tokias
priemones ir biržos prekes taip pat kaip nuosavybės vertybinius popierius,
neįtrauktus į pagrindinį indeksą, bet kuriais prekiaujama
pripažintoje biržoje;
f)       kai įstaiga finansinėms
priemonėms ar biržos prekėms, nelaikomoms tinkamomis pagal
4 skyrių, taiko nepastovumo koregavimo savų
įverčių metodą pagal 4 skyriaus 3 skirsnį,
ji apskaičiuoja kiekvieno atskiro straipsnio nepastovumo koregavimus. Kai
įstaiga taiko 4 skyriuje apibrėžtą vidaus modelių
metodą, ji taip pat gali taikyti šį metodą prekybos knygos
straipsniams;
g)      pripažindamos pagrindinius užskaitos sandorius,
apimančius atpirkimo sandorius, vertybinių popierių ar biržos
prekių skolinimo arba skolinimosi sandorius arba kitus kapitalo rinkos
veikiamus sandorius, įstaigos pripažįsta prekybos knygos ir kitų
pozicijų užskaitą tik tais atvejais, kai užskaitos sandoriai atitinka
šias sąlygas:
i)        visi sandoriai kiekvieną
dieną perkainojami rinkos kainomis;
ii)       visi pagal minėtus sandorius
pasiskolinti, pirkti ar gauti vienetai pagal 4 skyrių gali būti
pripažįstami tinkamomis finansinėmis užtikrinimo priemonėmis
netaikant šios dalies c–f punktų;
h)      jeigu į prekybos knygą
įtraukta kredito išvestinė finansinė priemonė yra vidaus
apsidraudimo pozicijos dalis, o kredito užtikrinimas pripažįstamas pagal
šio reglamento 199 straipsnį, įstaigos taiko vieną iš
šių metodų:
i)        vertina ją taip, tarsi
nebūtų sandorio šalies rizikos, susijusios su tos kredito
išvestinės finansinės priemonės pozicija;
ii)       apskaičiuodamos nuosavų lėšų
poreikį sandorio šalies kredito rizikai, nuosekliai įtraukia visas
prekybos knygos kredito išvestines finansines priemones, įeinančias
į vidaus apsidraudimo pozicijas arba perkamas kaip užtikrinimo
priemonės CCR pozicijoms, kai kredito užtikrinimas pripažįstamas
tinkamu pagal 4 skyrių.
9 skirsnis
Nuosavų lėšų poreikis pagrindinės sandorio šalies
pozicijoms
294 straipsnis
Apibrėžtys
Šiame skirsnyje vartojamų terminų
apibrėžtys:
1)                     
„neliečiamas bankroto atveju“ yra toks turtas,
kurio pagal galiojančius susitarimus pagrindinės sandorio šalies arba
tarpuskaitos nario nemokumo atveju tos pagrindinės sandorio šalies arba
tarpuskaitos nario kreditoriai gauti negalėtų;
2)                     
su pagrindine sandorio šalimi susijęs sandoris
– 295 straipsnio 1 dalyje nurodyta kliento ir tarpuskaitos nario sutartis arba
sandoris, tiesiogiai susiję su 295 straipsnio 1 dalyje nurodyta to
tarpuskaitos nario ir pagrindinės sandorio šalies sutartimi arba sandoriu;
3)                     
tarpuskaitos narys – įmonė, kuri
dalyvauja pagrindinės sandorio šalies veikloje ir yra atsakinga už
finansinių įsipareigojimų, atsirandančių dėl
tokio dalyvavimo, vykdymą;
4)                     
klientas – įmonė, kurią su
tarpuskaitos nariu sieja sutartiniai santykiai, tai įmonei suteikiantys
galimybę savo sandorių tarpuskaitą atlikti per tą
pagrindinę sandorio šalį;
5)                     
iš anksto finansuojamas įnašas – įstaigos
mokamas įnašas į pagrindinės sandorio šalies
įsipareigojimų neįvykdymo fondą.
295 straipsnis
Taikymo sritis
1.                      
Šis skirsnis taikomas šioms sutartims ir
sandoriams, pagal kuriuos dar neatsiskaityta su pagrindine sandorio šalimi:
a)      II priede išvardytoms sutartims ir
kredito išvestinėms finansinėms priemonėms;
b)      atpirkimo sandoriams;
c)      vertybinių popierių ar biržos
prekių skolinimo arba skolinimosi sandoriams;
d)      ilgalaikiams atsiskaitymo sandoriams;
e)      garantinės įmokos skolinimo
sandoriams.
2.                      
Įstaigos vertina 1 dalyje išvardytas
sutartis ir sandorius, pagal kuriuos dar neatsiskaityta su pagrindine sandorio
šalimi, 297 ir 298 straipsniuose nustatyta tvarka, jei tenkinamos visos šios
sąlygos:
a)      pagrindinei sandorio šaliai buveinės
valstybėje narėje suteiktas leidimas teikti tarpuskaitos paslaugas
pagal tos valstybės narės įstatymus arba, jeigu pagrindinė
sandorio šalis yra įsisteigusi trečiojoje šalyje arba teikia
paslaugas ne savo buveinės valstybėje narėje, o kitoje
valstybėje narėje, jai leidžiama teikti tarpuskaitos paslaugas toje
valstybėje narėje pagal tos valstybės narės įstatymus;
b)      a punkte nurodytos pagrindinės
sandorio šalies kompetentinga institucija yra paskelbusi dokumentą,
patvirtinantį, kad ta pagrindinė sandorio šalis atitinka visas
rekomendacijas pagrindinėms sandorių šalims, kurias paskelbė
Mokėjimo ir atsiskaitymo sistemų komitetas ir Tarptautinės
vertybinių popierių komisijų organizacijos techninis komitetas;
c)      pagrindinė sandorio šalis
neatmetė tų sutarčių arba sandorių.
3.                      
Kai netenkinamas vienas ar keli 2 dalyje
nustatyti kriterijai, įstaigos laikosi 300 straipsnyje nustatytos
tvarkos.
296 straipsnis
Tarpuskaitos narių ir klientų sandorių vertinimas
1.                      
Įstaigos stebi visas savo pagrindinių
sandorio šalių pozicijas ir reguliariai teikia apie jas informaciją
savo vyresniajai vadovybei bei atitinkamam valdymo organo komitetui ar
komitetams.
2.                      
Kai įstaiga atlieka tarpuskaitos narės
vaidmenį savoms reikmėms arba kaip kliento ir pagrindinės
sandorio šalies finansų tarpininkė, ji
apskaičiuoja nuosavų lėšų poreikius savo pozicijoms,
susijusioms su pagrindine sandorio šalimi, pagal 297–300 straipsnius.
3.                      
Kai įstaiga atlieka tarpuskaitos narės vaidmenį
ir dėl to veikia kaip finansų tarpininkė tarp kliento ir pagrindinės
sandorio šalies, ji apskaičiuoja nuosavų lėšų poreikius
savo su pagrindine sandorio šalimi susijusiems sandoriams, sudarytiems su
klientu, pagal atitinkamus tolesnius šio skyriaus skirsnius.
4.                      
Kai įstaiga yra tarpuskaitos nario
klientė, ji apskaičiuoja nuosavų lėšų poreikius savo
su pagrindine sandorio šalimi susijusiems sandoriams, sudarytiems su
tarpuskaitos nariu, pagal atitinkamus tolesnius šio skyriaus skirsnius.
5.                      
Užuot taikiusi 4 dalyje nurodytą
metodą, įstaiga, kuri yra klientė, gali apskaičiuoti nuosavų
lėšų poreikius savo su pagrindine sandorio šalimi susijusiems
sandoriams, sudarytiems su tarpuskaitos nariu, pagal 297–300 straipsnius,
jei tenkinamos abi šios sąlygos:
a)      su tais sandoriais susijusios
įstaigos pozicijos ir susijęs turtas yra ir tarpuskaitos nario, ir
pagrindinės sandorio šalies lygmeniu atskirti nuo tarpuskaitos nario ir
kitų to tarpuskaitos nario klientų pozicijų bei turto, ir
dėl šio atskyrimo šios pozicijos bei turtas yra neliečiami bankroto
atveju, jei tarpuskaitos narys arba vienas ar keli jo klientai
neįvykdytų įsipareigojimų arba taptų nemokūs;
b)      atitinkami įstatymai ir kiti
teisės aktai, taisyklės bei sutarčių nuostatos, kurie yra
taikomi tai įstaigai arba pagrindinei sandorio šaliai arba kurių ta
įstaiga ar pagrindinė sandorio šalis privalo laikytis, užtikrina, kad
tarpuskaitos nario įsipareigojimų neįvykdymo arba nemokumo
atveju su atitinkamomis sutartimis ir sandoriais susijusios įstaigos
pozicijos bei atitinkamos užtikrinimo priemonės būtų
perleidžiamos kitam tarpuskaitos nariui per garantinės įmokos rizikos
laikotarpį.
6.                      
Kai tarpuskaitos narės vaidmenį
atliekanti įstaiga sudaro sutartimi įformintą susitarimą su
kito tarpuskaitos nario klientu, siekdama užtikrinti 5 dalies
b punkte nurodyto turto ir pozicijų perleidžiamumą tam klientui,
įstaiga gali priskirti nulinę pozicijos vertę
neapibrėžtajam įsipareigojimui, kuris atsiranda dėl to sutartimi
įforminto susitarimo.
297 straipsnis
Nuosavų lėšų poreikis prekybos pozicijoms
1.                      
Įstaiga visų savo pagrindinių
sandorių šalių prekybos pozicijų vertėms taiko 2 %
rizikos koeficientą.
2.                      
Nepaisant 1 dalies, kai užtikrinamasis turtas,
pateikiamas pagrindinei sandorio šaliai arba tarpuskaitos nariui, yra
neliečiamas bankroto atveju, jei pagrindinė sandorio šalis,
tarpuskaitos narys arba vienas ar keli to tarpuskaitos nario klientai
taptų nemokūs, įstaiga to turto sandorio šalies rizikos
pozicijoms gali priskirti nulinę pozicijos vertę.
3.                      
Įstaiga apskaičiuoja savo
pagrindinės sandorio šalies prekybos pozicijų vertes pagal
atitinkamų šio skyriaus skirsnių nuostatas.
4.                      
Įstaiga, taikydama 108 straipsnio
8 dalį ir 151 straipsnį, apskaičiuoja savo
pagrindinių sandorių šalių pagal riziką įvertintas
pozicijų sumas kaip savo pagrindinių sandorių šalių
prekybos pozicijų verčių sumą, apskaičiuotą pagal
2 ir 3 dalis ir padaugintą iš rizikos koeficiento, nustatyto pagal
1 dalį.
5.                      
Nepaisant 1 ir 2 dalių, kai įstaiga
pateikia turtą kaip užtikrinimo priemonę pagrindinei sandorio šaliai,
ji tam turtui taiko tokį rizikos koeficientą, kuris kitais atvejais
pagal 2–4 skyrius taikomas pozicijų vertėms, apskaičiuotoms
pagal 3 dalį.
298 straipsnis
Nuosavų lėšų poreikiai įnašams į
įsipareigojimų neįvykdymo fondą
1.                      
Įstaigos, atliekančios tarpuskaitos
narių vaidmenį, turi turėti nuosavų lėšų
pozicijoms, atsirandančioms dėl įnašų į
pagrindinės sandorio šalies įsipareigojimų neįvykdymo
fondą, padengti. Jos apskaičiuoja nuosavų lėšų
poreikį toms pozicijoms pagal šiame straipsnyje nustatytą
metodiką.
Kai pagrindinė sandorio šalis neturi
atskirų įsipareigojimų neįvykdymo fondų, skirtų tik
produktų sandoriams su atsiskaitymo rizika pagal V antraštinės
dalies nuostatas, taip pat sutartims bei sandoriams, išvardytiems
295 straipsnio 1 dalyje, ir vietoj jų naudoja tą patį
įsipareigojimų neįvykdymo fondą su visais tais sandoriais
ir sutartimis susijusiems nuostoliams pasidalyti, įstaigos visiems savo
įnašams į tą įsipareigojimų neįvykdymo fondą
taiko šiame straipsnyje nustatytą metodiką.
2.                      
Įstaiga apskaičiuoja nuosavų
lėšų poreikį (Ki) savo iš anksto finansuojamo
įnašo (DFi) pozicijai padengti taip:
Čia:
β=         koncentracijos veiksnys, apie kurį įstaigai praneša
pagrindinė sandorio šalis;
N=        tarpuskaitos narių skaičius, apie kurį
įstaigai praneša pagrindinė sandorio šalis;
DFCM=  visų pagrindinės sandorio šalies tarpuskaitos narių
iš anksto finansuojamų įnašų () suma, apie kurią įstaigai praneša pagrindinė sandorio
šalis;
KCM=    visų pagrindinės sandorio šalies tarpuskaitos narių
nuosavų lėšų poreikių suma, apskaičiuota pagal
3 dalyje nustatytą formulę ().
Kai pagrindinė sandorio šalis yra saistoma
privalomo sutartimi įforminto susitarimo su savo tarpuskaitos nariais,
pagal kurį jai leidžiama naudoti visą pradinę garantinę
įmoką, gautą iš jos tarpuskaitos narių, arba tos
įmokos dalį taip, tarsi tos įmokos būtų iš anksto
finansuojami įnašai, tarpuskaitos narys, atlikdamas šioje dalyje
nustatytus skaičiavimus, vertina tą pradinę garantinę
įmoką kaip iš anksto finansuojamus įnašus.
3.                      
Įstaigos apskaičiuoja KCM
taip:
a)      kai KCCP ≤ DFCCP,
įstaigos taiko šią formulę:
;
b)      kai DFCCP < KCCP
≤DF*, įstaigos taiko
šią formulę:
;
c)      kai DF* < KCCP, įstaigos taiko šią formulę:
Čia:
DFCCP =           iš
anksto finansuojami pagrindinės sandorio šalies finansiniai ištekliai,
apie kuriuos įstaigai praneša pagrindinė sandorio šalis;
KCCP=   pagrindinės
sandorio šalies hipotetinis kapitalas, apie kurį įstaigai praneša pagrindinė
sandorio šalis;
DF =    bendroji iš
anksto finansuojamų įnašų suma, apie kurią įstaigai praneša
pagrindinė sandorio šalis;
DF*=    ;
=            ;
=   iš anksto finansuojamų įnašų vidurkis, , apie kurį įstaigai praneša pagrindinė sandorio šalis;
c1=       kapitalo koeficientas, lygus;
c2=       kapitalo koeficientas, lygus 100 %;
μ=        1,2.
4.                      
Įstaigos, atliekančios tarpuskaitos
narių vaidmenį, apskaičiuoja nuosavų lėšų
poreikį () pozicijai, atsiradusiai dėl įnašų, kuriuos
įstaiga yra įsipareigojusi mokėti pagal sutartį (), taip:
a)      kai DF*≥KCCP, įstaigos taiko šią
formulę:
Čia:
c1=       kapitalo koeficientas, lygus ;
=            visų pagal sutartį privalomų
įnašų suma (), apie kurią įstaigai praneša
pagrindinė sandorio šalis;
b)      kai DF* < KCCP, įstaigos taiko šią formulę:
.
5.                      
Pozicijų, atsiradusių dėl
įstaigos iš anksto finansuojamo įnašo, pagal riziką
įvertintos pozicijų sumos taikant 108 straipsnio
8 dalį ir 151 straipsnį apskaičiuojamos kaip
nuosavų lėšų poreikis (Ki), nustatomas pagal
2–4 dalis ir padauginamas iš 12,5.
6.                      
„Pagal sutartį privalomas įnašas“ yra
įnašas į pagrindinės sandorio šalies įsipareigojimų
neįvykdymo fondą, kurį įstaiga privalo pagal sutartį
sumokėti konkrečiai nustatytu atveju, bet kuris nėra iš anksto
finansuojamas įnašas.
7.                      
Kai pagrindinė sandorio šalis neturi
įsipareigojimų neįvykdymo fondo ir su savo tarpuskaitos nariais
nėra sudariusi privalomo sutartimi įforminto susitarimo, pagal
kurį ji galėtų naudoti visą iš savo tarpuskaitos narių
gautą pradinę garantinę įmoką arba jos dalį taip,
tarsi tos įmokos būtų iš anksto finansuojami įnašai,
taikomos šios nuostatos:
a)      įstaigos vietoj nuosavų
lėšų poreikio (Ki) apskaičiavimo formulės,
pateiktos 2 dalyje, taiko šią formulę:
Čia:
IMi=     pradinė
garantinė įmoka, kurią tarpuskaitos narys i pateikė
pagrindinei sandorio šaliai;
IM=     pradinių
garantinių įmokų suma, apie kurią įstaigai praneša
pagrindinė sandorio šalis;
b)      kai DFCCP suma yra lygi
nuliui, įstaigos, atlikdamos 3 dalyje nustatytą
skaičiavimą, c1 priskiria 1,6 % vertę.
8.                      
Kai KCCP
suma yra lygi nuliui, įstaigos, atlikdamos 3 ir 4 dalyse
nustatytą skaičiavimą, c1 priskiria 1,6 %
vertę.
299 straipsnis
Pagrindinės sandorio šalies hipotetinio kapitalo apskaičiavimas
1.                      
295 straipsnio 1 dalyje nurodytų
sutarčių ir sandorių atveju pagrindinė sandorio šalis
apskaičiuoja savo tarpuskaitos nariams reikalingą hipotetinį
kapitalą, kaip nustatyta šiame skirsnyje, taip:
Čia:
EBRMi=                             pozicijos
vertė prieš sumažinant riziką, lygi pagrindinės sandorio šalies
tarpuskaitos nario i pozicijos vertei, atsiradusiai pagal sutartis ir
sandorius, kurie nurodyti 295 straipsnio 1 dalyje,
apskaičiuojama neatsižvelgiant į to tarpuskaitos nario pateiktą
užtikrinimo priemonę;
VMi=                                 su
tarpuskaitos nariu i siejama kintamoji garantinė įmoka;
IMi=                                  pradinė
garantinė įmoka, pagrindinei sandorio šaliai pateikta tarpuskaitos
nario i;
DFi=                                 tarpuskaitos nario i iš anksto finansuojamas įnašas;
RW =                                 20 %
rizikos koeficientas;
kapitalo pakankamumas=   8 %.
2.                      
Atliekant 1 dalyje nustatytą
skaičiavimą taikomos šios nuostatos:
a)      pagrindinė sandorio šalis
apskaičiuoja savo tarpuskaitos narių pozicijų vertę pagal
rinkos vertės metodą, nustatytą 269 straipsnyje.
Apskaičiuodama šias vertes pagrindinė sandorio šalis iš savo
pozicijų atima savo tarpuskaitos narių pateiktas užtikrinimo
priemones, atitinkamai sumažintas standartiniais nepastovumo koregavimais
taikant išsamųjį finansinės užtikrinimo priemonės
metodą pagal 219 straipsnį;
b)      kai tarpuskaitos narys turi teisę
gauti kintamąją garantinę įmoką iš pagrindinės
sandorio šalies, tačiau jos dar negavo, pagrindinė sandorio šalis
į formulę įrašo atitinkamą VMi sumą su
teigiamu ženklu. Priešingai, kai pagrindinė sandorio šalis turi teisę
gauti kintamąją garantinę įmoką iš tarpuskaitos nario,
bet jos dar negavo, pagrindinė sandorio šalis į formulę
įrašo atitinkamą VMi sumą su neigiamu ženklu;
c)      kai pagrindinė sandorio šalis turi
vienos ar kelių pagrindinių sandorio šalių poziciją, ji
vertina tą poziciją taip, tarsi ji būtų tarpuskaitos nario
pozicija, ir apskaičiuodama KCCP įtraukia iš tų
pagrindinių sandorio šalių gautas garantines įmokas arba iš
anksto finansuojamas įmokas;
d)      kai pagrindinės sandorio šalies
finansiniai ištekliai naudojami lygiagrečiai ir proporcingai su jos
tarpuskaitos narių iš anksto finansuojamais įnašais, pagrindinė
sandorio šalis prideda atitinkamą šių išteklių sumą prie DFCM
vertės;
e)      kai pagrindinė sandorio šalis yra
saistoma privalomo sutartimi įforminto susitarimo su savo tarpuskaitos
nariais, pagal kurį jai leidžiama naudoti visą iš savo tarpuskaitos
narių gautą pradinę garantinę įmoką arba jos
dalį taip, tarsi tos įmokos būtų iš anksto finansuojami
įnašai, pagrindinė sandorio šalis, atlikdama 1 dalyje
nustatytą skaičiavimą ir pateikdama 4 dalies b punkte
nurodytą informaciją, vertina tokią pradinę garantinę
įmoką kaip iš anksto finansuojamus įnašus;
f)       pagrindinė sandorio šalis vietoj
292 straipsnio 1 dalies c punkto ii papunktyje pateiktos
formulės taiko šią formulę:
;
g)      kai pagrindinė sandorio šalis negali
apskaičiuoti NGR vertės taip, kaip apibrėžta 292 straipsnio
1 dalies c punkto ii papunktyje, ji atlieka šiuos veiksmus:
i)        savo tarpuskaitos nariams, kurie yra
įstaigos, praneša, kad negali apskaičiuoti NGR;
ii)       apskaičiuodama PCEred,
kaip nurodyta f punkte, 3 mėnesius gali taikyti NGR, kurio vertė yra
lygi 0,3;
h)      jei g punkto ii papunktyje
nurodyto laikotarpio pabaigoje pagrindinė sandorio šalis vis dar negali
apskaičiuoti NGR vertės, ji atlieka šiuos veiksmus:
i)        liaujasi skaičiuoti KCCP;
ii)       savo tarpuskaitos nariams, kurie yra įstaigos,
praneša, kad liovėsi skaičiuoti KCCP;
i)       apskaičiuodama pasirinkimo ir
apsikeitimo sandorių galimą būsimą poziciją pagal
rinkos vertės metodą, nustatytą 269 straipsnyje, pagrindinė
sandorio šalis padaugina tariamąją sutarties sumą iš pasirinkimo
sandorio delta ()
absoliučiosios vertės, kaip apibrėžta 274 straipsnio
1 dalies a punkte;
j)       kai pagrindinės sandorio šalies
taisyklėse nustatyta, kad pagrindinė sandorio šalis skiria dalį
savo finansinių išteklių savo nuostoliams, patirtiems dėl vieno
ar daugiau tarpuskaitos narių įsipareigojimų neįvykdymo,
padengti po to, kai išnaudoja savo įsipareigojimų neįvykdymo
fondo lėšas, bet pirmiau, nei pareikalauja pagal sutartį
privalomų įnašų iš savo tarpuskaitos narių, pagrindinė
sandorio šalis prideda tų papildomų finansinių išteklių
sumą () prie
bendrosios iš anksto finansuojamų įnašų sumos (DF):
.
3.                      
Pagrindinė sandorio šalis atlieka
1 dalyje nustatytą skaičiavimą bent kartą per
ketvirtį arba dažniau, jei to reikalauja kompetentingos institucijos,
atsakingos už tuos pagrindinės sandorio šalies tarpuskaitos narius, kurie
yra įstaigos.
4.                      
Pagrindinė sandorio šalis savo tarpuskaitos
nariams, kurie yra įstaigos, ir jų kompetentingoms institucijoms
pateikia šią informaciją:
a)      savo hipotetinį kapitalą (KCCP);
b)      iš anksto finansuojamų
įnašų sumą (DFCM) arba, kai pagrindinė
sandorio šalis neturi įsipareigojimų neįvykdymo fondo ir
nėra saistoma privalomo sutartimi įforminto susitarimo su savo
tarpuskaitos nariais, pagal kurį jai būtų leista naudoti
visą iš savo tarpuskaitos narių gautą pradinę
garantinę įmoką arba jos dalį taip, tarsi šios įmokos
būtų iš anksto finansuojami įnašai, – iš savo tarpuskaitos
narių gautų pradinių garantinių įmokų sumą ();
c)      savo iš anksto finansuojamų
finansinių išteklių sumą, kurią ji pagal įstatymus
arba sutartimi įformintą susitarimą su tarpuskaitos nariais
privalo skirti savo nuostoliams, patirtiems dėl vieno ar daugiau
tarpuskaitos narių įsipareigojimų neįvykdymo, padengti
prieš pradėdama naudoti kitų tarpuskaitos narių įmokas,
esančias įsipareigojimų neįvykdymo fonde (DFCCP);
d)      iš anksto finansuojamų
įnašų vidurkį ();
e)      savo tarpuskaitos narių
bendrąjį skaičių (N);
f)       koncentracijos veiksnį (β),
kaip apibrėžta 5 dalyje;
g)      visų pagal sutartį
privalomų įnašų sumą ().
Pagrindinė sandorio šalis pateikia šią
informaciją savo tarpuskaitos nariams, kurie yra įstaigos, bent
kartą per ketvirtį arba dažniau, jei to reikalauja kompetentingos
institucijos, atsakingos už tuos pagrindinės sandorio šalies tarpuskaitos
narius, kurie yra įstaigos.
5.                      
Pagrindinė sandorio šalis apskaičiuoja
koncentracijos veiksnį (β) pagal šią formulę:
Čia:
PCEred,i=       sumažintas galimos
būsimos kredito rizikos, susijusios su visomis pagrindinės sandorio
šalies sutartimis ir sandoriais su tarpuskaitos nariu i, dydis.
6.                      
Įstaigos praneša savo kompetentingoms
institucijoms apie gautus pranešimus pagal 2 dalies g punkto i
papunktį ir h punkto ii papunktį bei 4 dalį.
7.                      
EBI parengia techninius įgyvendinimo
standartus ir juose nurodo:
a)      1 dalyje nurodytų
skaičiavimų atlikimo dažnį ir datas;
b)      4 dalyje nurodytų
pranešimų teikimo dažnį, datas ir bendrą formą;
c)      atvejus, kada kompetentinga institucija,
prižiūrinti tarpuskaitos nario vaidmenį atliekančią
įstaigą, gali pareikalauti skaičiavimus atlikti ir pranešimus
teikti dažniau, nei nustatyta pagal a ir b punktus.
EBI šiuos techninių įgyvendinimo standartų
projektus Komisijai pateikia iki 2014 m. sausio 1 d.
Komisijai suteikiami įgaliojimai priimti
pirmoje pastraipoje nurodytus techninius įgyvendinimo standartus
Reglamento (ES) Nr. 1093/2010 15 straipsnyje nustatyta tvarka.
300 straipsnis
Nuosavų lėšų poreikiai reikalavimų nevykdančių
pagrindinių sandorio šalių pozicijoms ir sandorių, kurių
atžvilgiu nevykdomi reikalavimai, pozicijoms
1.                      
Kai tenkinama 295 straipsnio 3 dalyje
nustatyta sąlyga, įstaigos atlieka šiuos veiksmus:
a)      jos taiko standartizuotą metodą
kredito rizikai, kaip nustatyta 2 skyriuje, apskaičiuodamos savo
sutarčių ir sandorių su pagrindine sandorio šalimi prekybos
pozicijų vertes ir pagal riziką įvertintas pozicijų sumas;
b)      jos taiko toliau nurodytą
formulę apskaičiuodamos nuosavų lėšų poreikį
pozicijoms, atsiradusioms dėl savo iš anksto finansuojamų ir pagal
sutartį privalomų įnašų:
.
Jeigu netenkinama tik 295 straipsnio
2 dalies c punkto sąlyga, įstaigos taiko a punktą
prekybos pozicijoms, susijusioms su sutartimi arba sandoriu, kurį
pagrindinė sandorio šalis atmetė, ir 298 straipsnyje nustatyta
tvarka vertina pozicijas, atsiradusias dėl savo iš anksto
finansuojamų ir pagal sutartį privalomų įnašų.
2.                      
Įstaigos apskaičiuoja nuosavų
lėšų poreikį savo pagrindinės sandorio šalies pozicijoms
pagal 3 dalį šiomis aplinkybėmis:
a)      jos iš pagrindinės sandorio šalies
gavo 299 straipsnio 2 dalies h punkto ii papunktyje
nustatytą pranešimą, kad pagrindinė sandorio šalis liovėsi
skaičiuoti KCCP;
b)      jos sužino, kad atitinkama pagrindinė
sandorio šalis nebetenkina 295 straipsnio 2 dalies a punkte
nustatytos sąlygos, kai apie tai viešai paskelbia arba praneša tos
pagrindinės sandorio šalies kompetentinga institucija arba pati
pagrindinė sandorio šalis;
c)      nebetenkinama 295 straipsnio
2 dalies b punkto sąlyga.
3.                      
Įstaiga per 3 mėnesius nuo 2 dalies
a–c punktuose aprašytų aplinkybių atsiradimo arba anksčiau,
jei to reikalauja įstaigos kompetentinga institucija, liaujasi taikyti 297–298 straipsnius apskaičiuodama nuosavų
lėšų poreikius prekybos pozicijoms ir įnašams į
įsipareigojimų neįvykdymo fondą ir atlieka šiuos veiksmus:
a)      apskaičiuoja nuosavų
lėšų poreikį atitinkamos pagrindinės sandorio šalies
prekybos pozicijoms pagal 1 dalies a punktą;
b)      apskaičiuoja nuosavų
lėšų poreikį pozicijoms, atsirandančioms iš savo iš anksto
finansuojamų ir pagal sutartį privalomų įnašų,
mokamų tai pagrindinei sandorio šaliai, pagal 1 dalies
b punktą.
III antraštinė dalis
Nuosavų lėšų poreikis operacinei rizikai padengti
1 skyrius
Bendrieji skirtingų metodų taikymo principai
301 straipsnis
Leidimas ir pranešimas
1.                      
Jeigu įstaigos nori taikyti
standartizuotą metodą, be bendrųjų rizikos valdymo
standartų, nustatytų Direktyvos [įrašo Leidinių biuras] 73
ir 83 straipsniuose, jos turi atitikti 309 straipsnyje nustatytus kriterijus. Apie tai įstaigos turi pranešti kompetentingoms institucijoms
prieš pradėdamos taikyti standartizuotą metodą.
Kompetentingos institucijos leidžia įstaigoms
taikyti atitinkamą alternatyvų rodiklį eilutėms
„mažmeninė bankininkystė“ ir „komercinė bankininkystė“,
jeigu įvykdomos 308 straipsnio 2 dalyje ir 309 straipsnyje nustatytos sąlygos.
2.                      
Kompetentingos institucijos leidžia įstaigoms naudoti
pažangųjį vertinimo metodą remiantis jų pačių
operacinės rizikos vertinimo sistemomis, jeigu jos atitinka visus
kokybinius ir kiekybinius standartus atitinkamai pagal 310 ir 311 straipsnius
ir bendruosius rizikos valdymo standartus pagal Direktyvos [įrašo
Leidinių biuras] 73 ir 83 straipsnius ir VII antraštinės dalies 3
skyriaus II skirsnį.
Įstaigos taip pat turi kreiptis į savo
kompetentingas institucijas dėl leidimo, jeigu jos nori iš esmės
išplėsti ir pakeisti šį pažangųjį vertinimo metodą. Kompetentingos institucijos suteikia leidimą tik jeigu iš
esmės išplėtus ir pakeitus pažangųjį vertinimo metodą
įstaigos atitiks pirmoje pastraipoje nurodytus standartus.
3.                      
EBI parengia techninių reguliavimo
standartų projektus, kuriuose nurodo:
a)             
vertinimo metodiką, kuria vadovaudamosi
kompetentingos institucijos suteikia įstaigoms leidimą taikyti
pažangųjį vertinimo metodą;
b)             
pažangiojo vertinimo metodo išplėtimų ir
pakeitimų reikšmingumo vertinimo sąlygas.
Nurodytus techninių reguliavimo
standartų projektus EBI pateikia Komisijai iki 2013 m. gruodžio
31 d.
Komisijai suteikiami įgaliojimai priimti
pirmoje pastraipoje nurodytus techninius reguliavimo standartus Reglamento (ES)
Nr. 1093/2010 10–14 straipsniuose nustatyta tvarka.
302 straipsnis
Grįžimas prie paprastesnių metodų naudojimo
1.                      
Standartizuotą metodą taikančios
įstaigos gali grįžti prie bazinio indikatoriaus metodo, jeigu
įvykdomos 3 dalyje nurodytos sąlygos.
2.                      
Pažangųjį vertinimo metodą
taikančios įstaigos gali grįžti prie standartizuoto metodo arba
bazinio indikatoriaus metodo, jeigu įvykdomos 3 dalyje nurodytos
sąlygos.
3.                      
Įstaiga gali grįžti prie paprastesnio
operacinės rizikos vertinimo metodo tik įvykdžiusi abi šias
sąlygas:
a)             
įstaiga įrodo kompetentingai
institucijai, kad paprastesnį metodą siūloma taikyti ne siekiant
sumažinti su operacine rizika susijusį įstaigos nuosavų
lėšų poreikį, kad jis yra būtinas atsižvelgiant į
įstaigos pobūdį ir sudėtingumą ir kad jis neturės
esminio neigiamo poveikio įstaigos mokumui arba jos gebėjimui
veiksmingai valdyti operacinę riziką;
b)            
įstaiga iš anksto gavo kompetentingos
institucijos leidimą taikyti paprastesnį metodą.
303 straipsnis
Skirtingų metodų derinimas
1.                      
Įstaigos gali derinti metodus gavusios
kompetentingų institucijų leidimą. Kompetentingos
institucijos tokį leidimą duoda, jeigu atitinkamai įvykdomi 2–4
dalyse nurodyti reikalavimai.
2.                      
Įstaiga gali taikyti pažangųjį
vertinimo metodą kartu su bazinio indikatoriaus metodu arba su
standartizuotu metodu, jeigu įvykdomos abi šios sąlygos:
a)            
įstaigos naudojamas metodų derinys apima
visų rūšių operacinę riziką, o kompetentingas
institucijas tenkina metodika, kurią įstaiga naudoja siekdama apimti
skirtingą veiklą, geografines vietoves, juridinius vienetus arba
kitus atitinkamus padalinius, apibrėžtus pagal vidaus tvarką;
b)           
dalis veiklos, kuriai atitinkamai taikomas
standartizuotas metodas ir pažangusis vertinimo metodas, atitinka 309
straipsnyje nustatytus kriterijus bei 310 ir 311 straipsniuose nustatytus
standartus.
3.                      
Įstaigoms, kurios nori pažangųjį
vertinimo metodą taikyti kartu su bazinio indikatoriaus metodu arba
standartizuotu metodu, kompetentingos institucijos gali kiekvienu atskiru
atveju taikyti šias papildomas leidimo suteikimo sąlygas:
a)            
pažangiojo vertinimo metodo įgyvendinimo dieną
reikšminga įstaigos operacinės rizikos dalis vertinama tuo metodu;
b)           
įstaiga įsipareigoja įdiegti
pažangųjį vertinimo metodą esminei savo veiklos daliai pagal
kompetentingai institucijai pateiktą ir jos patvirtintą
tvarkaraštį.
4.                      
Įstaiga gali kreiptis į
kompetentingą instituciją dėl leidimo taikyti bazinio indikatoriaus
metodą kartu su standartizuotu metodu tiktai išskirtinėmis
aplinkybėmis, pavyzdžiui, neseniai įsigytas naujas verslas, dėl
kurio reikalingas pereinamasis standartizuoto metodo taikymo laikotarpis.
Kompetentinga institucija tokį leidimą
suteikia tik jeigu įstaiga įsipareigoja taikyti standartizuotą
metodą pagal kompetentingai institucijai pateiktą ir jos
patvirtintą tvarkaraštį.
5.                      
EBI parengia techninių reguliavimo
standartų projektus, kuriuose nurodo:
a)            
sąlygas, kuriomis vadovaudamosi kompetentingos
institucijos vertina 2 dalies a punkte nurodytą metodiką;
b)       sąlygas, kuriomis vadovaudamosi kompetentingos institucijos
priima sprendimą taikyti papildomas sąlygas, nurodytas 3 dalyje.
Nurodytus techninių reguliavimo
standartų projektus EBI pateikia Komisijai iki 2016 m. gruodžio
31 d.
Komisijai suteikiami įgaliojimai priimti
pirmoje pastraipoje nurodytus techninius reguliavimo standartus Reglamento (ES)
Nr. 1093/2010 10–14 straipsniuose nustatyta tvarka.
2 skyrius
Bazinio indikatoriaus metodas
304 straipsnis
Kapitalo poreikis
Pagal bazinio indikatoriaus metodą nuosavų
lėšų poreikis operacinei rizikai yra lygus 15 proc. atitinkamo 305 straipsnyje apibrėžto rodiklio trejų metų vidurkio.
Atitinkamo rodiklio trejų metų
vidurkį įstaigos apskaičiuoja pagal paskutinius tris dvylikos
mėnesių stebėjimus, kurie vykdomi finansinių metų
pabaigoje. Jeigu nėra jokių audituotų
duomenų, įstaigos gali naudoti neaudituotus duomenis.
Jeigu bet kurio iš nurodytų
stebėjimų atitinkamas rodiklis yra neigiamas arba lygus nuliui,
apskaičiuodamos trejų metų vidurkį įstaigos į
šį skaičių neatsižvelgia. Trejų
metų vidurkį įstaigos apskaičiuoja teigiamų
skaičių suma padalindamos iš teigiamų skaičių
skaičiaus.
305 straipsnis
Atitinkamas rodiklis
1.                      
Remiantis apskaitos kategorijomis įstaigų pelno
(nuostolio) ataskaitose pagal Direktyvos 86/635/EEB 27 straipsnį,
įstaigų, taikančių toje direktyvoje įtvirtintus
apskaitos standartus, atitinkamas rodiklis yra elementų, išvardytų
šios dalies 1 lentelėje, suma. Kiekvieną elementą
įstaigos įtraukia į sumą su teigiamu arba neigiamu ženklu.
 1 lentelė 
 1 Gautinos palūkanos ir panašios pajamos 
 2 Mokėtinos palūkanos ir panašios sąnaudos 
 3 Pajamos iš akcijų, kitų dalinių teisių ir duodančių pastovias palūkanas / neduodančių pastovių palūkanų vertybinių popierių 
 4 Gautini komisiniai 
 5 Mokėtini komisiniai 
 6 Grynasis pelnas arba grynasis nuostolis iš finansinių operacijų 
 7 Kitos veiklos pajamos 
Šiuos elementus įstaigos pakoreguoja, kad
būtų atspindėtos šios kvalifikacijos:
a)            
atitinkamą rodiklį įstaigos apskaičiuoja
prieš atidėjinių ir veiklos išlaidų atskaitymą. Į veiklos išlaidas įstaigos įskaičiuoja mokesčius
už užsakomųjų paslaugų pirkimą iš trečiųjų
asmenų, kurie nėra nei patronuojančioji, nei patronuojamoji
įstaigos įmonė, nei patronuojančiosios įmonės,
kuri kartu yra ir įstaigos patronuojančioji įmonė,
patronuojamoji įmonė. Įstaigos gali sumažinti
atitinkamą rodiklį išlaidų už užsakomųjų paslaugų
pirkimą iš trečiųjų asmenų suma tuo atveju, kai
išlaidos patiriamos dėl įmonės, kuriai taikomos šio reglamento,
ar jam lygiaverčio, taisyklės;
b)           
apskaičiuodamos atitinkamą rodiklį,
įstaigos nenaudoja šių elementų:
i)        realizuoto
pelno (nuostolio) iš straipsnių, neįtrauktų į prekybos
knygą, pardavimo;
ii)       pajamų
iš neįprastų ir nebūdingų straipsnių;
iii)      pajamų iš
draudimo;
c)            
kai prekybos straipsnių perkainojimas yra pelno
(nuostolio) ataskaitos dalis, įstaigos gali įtraukti
perkainojimą. Jeigu įstaigos taiko Direktyvos
86/635/EEB 36 straipsnio 2 dalies nuostatas, jos turi įtraukti
perkainojimą, įrašytą į pelno (nuostolio) ataskaitą.
2.                      
Kai įstaigos taiko kitokius
apskaitos standartus, nei nustatyti Direktyvoje 86/635/EEB, jos turi
apskaičiuoti atitinkamą rodiklį pagal duomenis, kurie geriausiai
atspindi šiame straipsnyje pateiktą apibrėžtį.
3.                      
EBI parengia techninių reguliavimo
standartų projektus, kuriuose apibrėžia 2 dalyje nurodyto atitinkamo
rodiklio apskaičiavimo metodiką.
Nurodytus techninių reguliavimo
standartų projektus EBI pateikia Komisijai iki 2016 m. gruodžio
31 d.
Komisijai suteikiami įgaliojimai priimti pirmoje
pastraipoje nurodytus techninius reguliavimo standartus Reglamento (ES)
Nr. 1093/2010 10–14 straipsniuose nustatyta tvarka.
3 skyrius
Standartizuotas metodas
306 straipsnis
Nuosavų lėšų poreikis
1.                      
Pagal standartizuotą metodą įstaigos
turi suskirstyti savo veiklą į verslo linijas, nustatytas 4 dalies 2
lentelėje, vadovaujantis 307 straipsnyje nustatytais principais.
2.                      
Nuosavų lėšų poreikį operacinei
rizikai padengti įstaigos apskaičiuoja kaip trejų metų
metinių nuosavų lėšų poreikių vidurkį visoms 4
dalies 2 lentelėje nurodytoms verslo linijoms. Kiekvienos
verslo linijos metinis nuosavų lėšų poreikis yra lygus toje
lentelėje nurodyto atitinkamo beta koeficiento ir atitinkamo rodiklio
dalies, priskirtos esamai verslo linijai, sandaugai.
3.                      
Bet kuriais konkrečiais metais įstaigos
neigiamą nuosavų lėšų poreikį, susidariusį dėl atskiros verslo linijos neigiamos atitinkamo
rodiklio dalies, neribotai padengti teigiamą nuosavų
lėšų poreikį kitose verslo linijose. Tačiau kai konkrečiais metais bendras
nuosavų lėšų poreikis, tenkantis visoms verslo linijoms, yra
neigiamas, tiems metams įstaigos rodiklio skaitikliui turi priskirti
nulinę vertę.
4.                      
2 dalyje nurodytos sumos trejų metų
vidurkį įstaigos apskaičiuoja pagal paskutinius tris dvylikos
mėnesių stebėjimus, kurie vykdomi finansinių metų
pabaigoje. Jeigu nėra jokių audituotų
duomenų, įstaigos gali naudoti neaudituotus duomenis.
 2 lentelė 
 Verslo linija || Veiklos rūšių sąrašas || Procentai (beta koeficientas) 
 Įmonių finansai || Finansinių priemonių emisijos organizavimas ir vykdymas arba jų platinimas rinkoje bankui emitentui tvirtai įsipareigojus pirkti  Paslaugos, susijusios su finansinių priemonių emisijos organizavimu ir vykdymu Investicinės konsultacijos  Įmonėms teikiamos konsultacijos dėl kapitalo struktūros, pramonės strategijos ir su tuo susijusių reikalų, taip pat konsultacijos ir paslaugos, susijusios su įmonių susijungimais ir pirkimu Investiciniai moksliniai tyrimai ir finansų analizė bei kitos bendrų rekomendacijų formos, susijusios su finansinių priemonių sandoriais || 18 proc. 
 Prekybinė veikla || Pirkimas (pardavimas) savo sąskaita Tarpininkavimas pinigų rinkoje Nurodymų dėl vienos ar daugiau negu vienos finansinės priemonės priėmimas ir perdavimas Nurodymų vykdymas klientų vardu Finansinių priemonių emisijos platinimas rinkoje bankui emitentui neįsipareigojus pirkti Daugiašalių prekybos priemonių operacija || 18 proc. 
 Tarpininkavimo (brokerio) paslaugos mažmeniniams klientams (Veikla su individualiais fiziniais asmenimis arba mažosiomis ir vidutinėmis įmonėmis, kurie tenkina 79 straipsnyje mažmeninių pozicijų klasėms nustatytus kriterijus) || Nurodymų dėl vienos ar daugiau negu vienos finansinės priemonės priėmimas ir perdavimas Nurodymų vykdymas klientų vardu Finansinių priemonių emisijos platinimas rinkoje bankui emitentui neįsipareigojus pirkti || 12 proc. 
 Komercinė bankininkystė || Indėlių ir kitų grąžintinų lėšų priėmimas Skolinimas Finansinė nuoma Garantijos ir laidavimai || 15 proc. 
 Mažmeninė bankininkystė (Veikla su individualiais fiziniais asmenimis arba mažosiomis ir vidutinėmis įmonėmis, kurie tenkina 79 straipsnyje mažmeninių pozicijų klasėms nustatytus kriterijus) || Indėlių ir kitų grąžintinų lėšų priėmimas Skolinimas Finansinė nuoma Garantijos ir laidavimai || 12 proc. 
 Mokėjimai ir atsiskaitymai || Pinigų pervedimo paslaugos Mokėjimo priemonių išleidimas ir tvarkymas || 18 proc. 
 Tarpininkavimo (agento) paslaugos || Finansinių priemonių saugojimas ir tvarkymas klientų sąskaita, įskaitant tų finansinių priemonių pirkimą, pardavimą ir gavimą pagal kliento pateiktus nurodymus bei su tuo susijusią veiklą, pavyzdžiui, grynųjų pinigų ir (arba) užtikrinimo priemonių valdymas || 15 proc. 
 Turto valdymas || Portfelio valdymas KIPVPS valdymas Kitos turto valdymo formos || 12 proc. 
307 straipsnis
Verslo linijos priskyrimo principai
1.                      
Įstaigos turi paruošti ir
dokumentuoti specifinę politiką bei kriterijus, pagal kuriuos
aktualių verslo linijų atitinkamas rodiklis bei veikla priskiriami
standartinėms verslo linijoms, nurodytoms 306 straipsnyje. Šią politiką ir kriterijus jos turi
patikrinti ir, reikalui esant, patikslinti, įvertindamos naujas ar
besikeičiančias veiklas ir riziką.
2.                      
Verslo linijų priskyrimui
įstaigos taiko šiuos principus:
a)     
visą veiklą
įstaigos privalo priskirti verslo linijoms taip, kad būtų
išvengta tarpusavio dubliavimo ir kartu būtų apimtos visos veiklos
rūšys;
b)     
bet kokią veiklą,
kurios negalima iš karto priskirti standartinei verslo linijai, bet kuri yra
papildoma standartinės veiklos linijos funkcija, įstaigos turi
priskirti tai verslo linijai, kurią ji palaiko. Jeigu per papildomą veiklą palaikoma daugiau
negu viena verslo linija, įstaigos turi taikyti objektyvius priskyrimo
kriterijus;
c)     
jeigu veiklos negalima
priskirti konkrečiai verslo linijai, įstaigos turi naudoti verslo
liniją, kurios rizikos procentas yra didžiausias. Ta pati verslo linija vienodai taikoma bet kokiai su ta
veikla susijusiai papildomai veiklai;
d)     
įstaigos gali taikyti
kainodaros vidaus metodus, siekdamos paskirstyti atitinkamą rodiklį
tarp verslo linijų. Vienoje
verslo linijoje generuojamos išlaidos, kurios gali būti priskirtos kitai
verslo linijai, gali būti perkeliamos į tą kitą verslo
liniją;
e)     
veiklos priskyrimas verslo
linijoms operacinės rizikos kapitalo poreikio nustatymo tikslais turi
būti suderinamas su kategorijomis, kurias įstaigos naudoja kredito ir
rinkos rizikai;
f)       
vadovybė yra atsakinga už
priskyrimo politiką, kurią kontroliuoja įstaigos valdymo organas;
g)     
įstaigos turi atlikti
nepriklausomą priskyrimo verslo linijoms proceso patikrinimą.
3.                      
EBI parengia techninių įgyvendinimo
standartų projektus, kuriuose nurodo šiame straipsnyje numatytų
verslo linijos priskyrimo principų taikymo sąlygas.
Nurodytus techninių įgyvendinimo
standartų projektus EBI pateikia Komisijai iki 2017 m. gruodžio
31 d.
Komisijai suteikiami įgaliojimai priimti
pirmoje pastraipoje nurodytus techninius įgyvendinimo standartus
Reglamento (ES) Nr. 1093/2010 15 straipsnyje nustatyta tvarka.
308 straipsnis
Alternatyvus standartizuotas metodas
1.                      
Pagal alternatyvų standartizuotą
metodą mažmeninės bankininkystės ir komercinės
bankininkystės verslo linijoms įstaigos turi taikyti šias
sąlygas:
a)            
atitinkamas rodiklis yra
sunormintas pajamų rodiklis, kuris lygus paskolų ir gautinų
sumų nominaliajai vertei, padaugintai iš 0,035;
b)           
paskolos ir gautinos sumos
apima atitinkamuose kredito portfeliuose reikalaujamų pinigų
bendrą sumą. Į
komercinės bankininkystės verslo liniją nominaliąja
paskolų ir gautinų sumų verte įstaigos įskaito ir
vertybinius popierius, kurie nėra įtraukiami į prekybos
knygą.
2.                      
Kad įstaigai būtų leista taikyti
alternatyvų standartizuotą metodą, ji turi tenkinti šias
sąlygas:
a)            
iš mažmeninės arba komercinės
bankininkystės veiklos ji gauna ne mažiau kaip 90 proc. pajamų;
b)           
didžiąją jos mažmeninės arba
komercinės bankininkystės veiklos dalį sudaro paskolos,
susijusios su didele įsipareigojimų neįvykdymo tikimybe;
c)            
alternatyvus standartizuotas metodas yra tinkamas
apskaičiuoti nuosavų lėšų poreikiui operacinei rizikai
padengti.
3.                      
EBI parengia techninių reguliavimo
standartų projektus, kuriuose apibrėžia 2 dalyje nurodyto
alternatyvaus standartizuoto metodo taikymo sąlygas.
Nurodytus techninių reguliavimo
standartų projektus EBI pateikia Komisijai iki 2016 m. gruodžio
31 d.
Komisijai suteikiami įgaliojimai priimti
pirmoje pastraipoje nurodytus techninius reguliavimo standartus Reglamento (ES)
Nr. 1093/2010 10–14 straipsniuose nustatyta tvarka.
309 straipsnis
Standartizuoto metodo kriterijai
301 straipsnio 1 dalies 1 pastraipoje nurodyti
kriterijai yra šie:
a)                      
įstaigos privalo
turėti dokumentais pagrįstą operacinės rizikos vertinimo ir
valdymo sistemą su aiškia šiai sistemai priskirta atsakomybe. Jos turi nustatyti savo pozicijas operacinės
rizikos atžvilgiu ir fiksuoti atitinkamus operacinės rizikos duomenis,
įskaitant reikšmingų nuostolių duomenis. Vykdoma reguliari
nepriklausoma sistemos peržiūra;
b)                     
įstaigos operacinės
rizikos vertinimo sistema privalo būti glaudžiai integruota į
įstaigos rizikos valdymo procesus. Jos rezultatai privalo būti neatskiriama
įstaigos operacinės rizikos pobūdžio stebėsenos ir
kontrolės proceso dalis;
c)                      
įstaigos turi
įgyvendinti ataskaitų teikimo vadovybei sistemą, pagal
kurią teikiamos atitinkamų įstaigos funkcijų
operacinės rizikos ataskaitos. Įstaigos
turi turėti procedūras, nustatančias, kaip imtis atitinkamų
priemonių atsižvelgiant į vadovybei pateiktose ataskaitose
esančią informaciją.
4 skyrius
Pažangieji vertinimo metodai
1 skirsnis 
Kvalifikaciniai
kriterijai
310 straipsnis
Kokybiniai standartai
301 straipsnio 2 dalyje nurodyti kokybiniai
standartai yra šie:
a)                      
įstaigos vidaus
operacinės rizikos vertinimo sistema turi būti glaudžiai integruota
į kasdienius rizikos valdymo procesus;
b)                     
įstaigos turi turėti
nepriklausomą operacinės rizikos valdymo funkciją;
c)                      
įstaigos turi turėti
įdiegtą reguliarią ataskaitų apie operacinės rizikos
pozicijas ir patirtus nuostolius teikimo tvarką ir procedūras,
kuriomis nustatoma, kaip imtis atitinkamų taisomųjų veiksmų;
d)                     
įstaigos rizikos valdymo
sistema privalo būti gerai pagrįsta dokumentais. Įstaiga turi turėti nusistovėjusią
tvarką, pagal kurią užtikrinama atitiktis, ir neatitikimų
šalinimo politiką;
e)                      
įstaigos operacinės
rizikos valdymo procesų ir vertinimo sistemų reguliarius patikrinimus
turi atlikti vidaus arba išorės auditoriai;
f)                       
įstaigos vidaus vertinimo
procesai turi vykti patikimai ir veiksmingai;
g)                      
duomenų srautai ir
procesai, siejami su įstaigos rizikos valdymo sistema, turi būti
skaidrūs ir prieinami.
311 straipsnis
Kiekybiniai standartai
1.                      
301 straipsnio 2 dalyje nurodyti kiekybiniai
standartai apima standartus, susijusius su procesu, vidaus duomenimis,
išorės duomenimis, scenarijaus analize, verslo aplinka ir vidaus kontrolės
veiksniais, nurodytais atitinkamai 2–6 dalyse.
2.                      
Su procesu susiję šie standartai:
a)            
įstaigos turi
apskaičiuoti nuosavų lėšų poreikį, kurį sudaro ir
tikėtini nuostoliai, ir netikėtini nuostoliai, nebent tikėtini
nuostoliai tinkamai fiksuojami jų vidaus veiklos praktikoje. Operacinės rizikos vertinimas turi apimti
galimus didelių nuokrypių zonos įvykius, galinčius lemti
ypač rimtus nuostolius, pasiekdamas patikimumo standartą,
palyginamą su 99,9 proc. pasitikėjimo intervalu per vienų
metų laikotarpį;
b)           
įstaigos operacinės
rizikos vertinimo sistema turi apimti vidaus duomenų, išorės
duomenų, scenarijaus analizės ir veiksnių, susijusių su
verslo aplinka bei vidaus kontrolės sistemomis, kaip nustatyta 3–6 dalyse,
naudojimą. Įstaiga turi
turėti dokumentais gerai pagrįstą metodą dėl šių
keturių elementų santykinio svorio pasirinkimo savo naudojamoje
bendroje operacinės rizikos vertinimo sistemoje;
c)            
įstaigos rizikos
vertinimo sistema fiksuojamos pagrindinės rizikos priežastys,
darančios poveikį didelių nuokrypių zonos nustatyto
nuostolio paskirstymo dydžiui;
d)           
įstaigos gali pripažinti operacinės rizikos nuostolių koreliacijas
atskiruose operacinės rizikos įverčiuose tik tuo atveju, jeigu
jų koreliacijų vertinimo sistemos yra patikimos, įgyvendintos
išlaikant vientisumą, jose atsižvelgta į bet kokį tokių
koreliacijos įverčių neapibrėžtumą, ypač
nepalankiausiais laikotarpiais.
Įstaigos savo koreliacines prielaidas turi įvertinti tinkamais
kokybiniais ir kiekybiniais metodais;
e)            
įstaigos rizikos
įvertinimo sistema turi būti nuosekli ir ja turi būti išvengiama
kokybinių įvertinimų daugybinio skaičiavimo arba rizikos
mažinimo metodų, pripažintų kitose šio reglamento srityse.
3.                      
Su vidaus duomenimis susiję šie standartai:
a)            
viduje sukurtas operacinės
rizikos priemones įstaigos grindžia minimaliu penkerių metų
istoriniu stebėjimo laikotarpiu. Jeigu
įstaiga pirmą kartą pradeda taikyti pažangųjį
vertinimo metodą, ji gali taikyti trejų metų istorinį
stebėjimo laikotarpį;
b)       įstaigos gali priskirti savo
istorinių vidaus nuostolių duomenis verslo linijoms, apibrėžtoms
306 straipsnyje, ir įvykių
rūšims, apibrėžtoms 313 straipsnyje,
ir teikti šiuos duomenis kompetentingoms institucijoms jų prašymu. Išimtinėmis aplinkybėmis įstaiga gali
priskirti nuostolio įvykius, kurie turi įtakos visai įstaigai,
papildomai verslo linijai „įmonių straipsniai“. Įstaigos turi
taikyti dokumentais pagrįstus objektyvius kriterijus nuostoliams tarp
nurodytų verslo linijų ir įvykių rūšių
paskirstyti. Operacinės rizikos nuostolius, kurie yra susiję su
kredito rizika ir kuriuos įstaigos istoriškai įtraukė į
kredito rizikos vidaus duomenų bazes, įstaigos turi įrašyti
į operacinės rizikos duomenų bazes ir atskirai nustatyti. Tokiems
nuostoliams neskaičiuojamas operacinės rizikos kapitalo poreikis tol,
kol įstaigos ir toliau juos laiko kredito rizika, apskaičiuojant
minimalius kapitalo poreikius. Operacinės rizikos nuostolius, susijusius
su rinkos rizika, įstaigos įtraukia į operacinės rizikos
nuosavų lėšų poreikio skaičiavimą;
c)       įstaigos vidaus nuostolių
duomenys privalo būti tiek išsamūs, kad fiksuotų visą
reikšmingą veiklą ir visų atitinkamų posistemių ir
geografinių vietovių pozicijas. Įstaigos
turi pagrįsti, kad bet kurios neįtrauktos veiklos rūšys arba
pozicijos ir atskirai, ir kartu neturės esminio poveikio bendriems rizikos
įverčiams. Įstaigos turi nustatyti tinkamas minimalias
nuostolių ribas vidaus nuostolių duomenims rinkti;
d)       be informacijos apie bendrąsias
nuostolio sumas, įstaigos kaupia informaciją apie nuostolio
įvykio datą, bet kokių bendrųjų nuostolio sumų
grąžinimą bei aprašomojo pobūdžio informaciją apie
veiksnius arba priežastis, dėl kurių patirta nuostolių;
e)       įstaigos turi nustatyti
specifinius kriterijus, pagal kuriuos atliekamas nuostolių,
atsiradusių dėl nuostolio įvykio centralizuotoje funkcijoje, arba
veiklos, kuri apima daugiau nei vieną verslo liniją, taip pat
dėl laiko požiūriu tarpusavyje susijusių nuostolio
įvykių, priskyrimas;
f)        įstaigos turi turėti
dokumentais pagrįstas istorinių nuostolio duomenų svarbos
vertinimo procedūras, įskaitant tuos atvejus, kai gali būti
atliekamas sprendimų peržiūrėjimas, skalės nustatymas arba
kiti koregavimai, nurodant, kiek juos galima naudoti ir kas yra įgaliotas
priimti tokius sprendimus.
4.                      
Su išorės duomenimis susiję šie
kvalifikaciniai standartai:
a)            
įstaigos operacinės
rizikos vertinimo sistemoje naudojami atitinkami išorės duomenys,
ypač kai yra pagrindo manyti, kad įstaiga kartais gali patirti
didelių nuostolių. Įstaiga
turi turėti sisteminį procesą padėtims, kurioms esant
išorės duomenys turi būti naudojami, nustatyti ir metodikas,
naudojamas duomenims įtraukti į savo vertinimo sistemą;
b)           
įstaigos turi reguliariai
peržiūrėti ir pagrįsti dokumentais išorės duomenų
naudojimo sąlygas bei praktiką ir periodiškai atlikti
nepriklausomą jų patikrinimą.
5.                      
Įstaiga naudoja eksperto
nuomonės scenarijaus analizę kartu su išorės duomenimis savo
pozicijai labai nepalankių įvykių atveju įvertinti. Laikui bėgant tokius vertinimus įstaiga
turi patvirtinti ir iš naujo įvertinti lygindama su faktiniais
nuostoliais, kad būtų užtikrintas jų pagrįstumas.
6.                      
Su verslo aplinka ir vidaus kontrolės
veiksniais susiję šie kvalifikaciniai standartai:
a)            
bendroje įstaigos rizikos
vertinimo metodikoje turi būti fiksuojama pagrindinė verslo aplinka
ir vidaus kontrolės veiksniai, dėl kurių gali pasikeisti
įstaigos operacinės rizikos pobūdis;
b)           
kiekvieną veiksnio
pasirinkimą įstaigos turi pagrįsti kaip reikšmingą rizikos
priežastį, remdamosi konkrečios verslo srities patirtimi ir eksperto
sprendimu;
c)            
įstaigos turi kompetentingoms institucijoms
pagrįsti rizikos įverčių
jautrumą veiksnių pokyčiams ir santykinį įvairių
veiksnių svorį. Be
to, kad fiksuojami rizikos pokyčiai dėl rizikos kontrolės
patobulinimo, įstaigos rizikos vertinimo sistema taip pat turi fiksuoti
galimą rizikos padidėjimą dėl didesnio veiklos sudėtingumo
arba padidėjusios veiklos apimties;
d)           
savo rizikos vertinimo
sistemą įstaiga turi
pagrįsti dokumentais ir pati bei kompetentinga institucija turi atlikti
jos nepriklausomą patikrinimą. Laikui bėgant procesą ir rezultatus
įstaigos turi patvirtinti ir iš naujo įvertinti palygindamos su
faktiniais vidaus nuostoliais ir atitinkamais išorės duomenimis.
7.         EBI
parengia techninių reguliavimo standartų projektus, kuriuose nurodo:
a)            
sąlygas, pagal kurias įgyvendinant 2
dalies d punktą įvertinama, ar sistema patikima
ir įgyvendinta išlaikant vientisumą;
b)           
išimtines aplinkybes, kuriomis įstaiga gali
priskirti nuostolio įvykius papildomai verslo linijai, nurodytai 3 dalies
b punkte.
Nurodytus
techninių reguliavimo standartų projektus EBI pateikia Komisijai iki
2016 m. gruodžio 31 d.
Komisijai suteikiami įgaliojimai priimti
pirmoje pastraipoje nurodytus techninius reguliavimo standartus Reglamento (ES)
Nr. 1093/2010 10–14 straipsniuose nustatyta tvarka.
312 straipsnis
Draudimo ir kitų rizikos perkėlimo priemonių poveikis
1.                      
Kompetentingos institucijos leidžia įstaigoms
pripažinti draudimo, kuriam taikomos 2–5 dalyse
nustatytos sąlygos, ir kitų rizikos perkėlimo priemonių
poveikį, jeigu kredito įstaigos gali įrodyti, kad rizika
pastebimai sumažinta.
2.                      
Draudikui leidžiama drausti
arba perdrausti, taip pat draudikas turi turėti pripažintos ECAI
suteiktą minimalų pretenzijų mokumo reitingą, kurį EBI
susiejo su 3 ar aukštesniu kredito kokybės žingsniu, remiantis
įstaigų pozicijų įvertinimo pagal riziką
taisyklėmis, nustatytomis 2 skyriuje.
3.                      
Draudimo įstaigos ir
įstaigos draudimo schema atitinka šias sąlygas:
a)            
pradinis draudimo liudijimo
terminas turi būti ne trumpesnis negu vieni metai. Liudijimams, kurių likęs terminas yra trumpesnis
negu vieni metai, įstaiga privalo atlikti atitinkamus patikslinimus,
atspindinčius trumpėjantį liudijimo likusį terminą,
iki 100 proc. patikslinimo liudijimams, kurių likęs terminas yra
90 arba mažiau dienų;
b)           
draudimo liudijimo minimalus
pranešimo apie sutarties nutraukimą laikotarpis yra 90 dienų;
c)            
draudimo liudijimui netaikomos
išimtys arba apribojimai, kuriuos lemia priežiūros veiksmai arba,
įstaigos bankroto atveju, kurie neleidžia įstaigai, bankrutavusios
įstaigos administratoriui arba likvidatoriui atgauti patirtus nuostolius arba
įstaigos patirtas išlaidas, išskyrus įvykius po bankrutavusios
įstaigos administratoriaus paskyrimo arba likvidavimo proceso
įstaigai inicijavimo. Tačiau
draudimo liudijime gali būti nenumatyta jokia bauda, delspinigiai ar
piniginės žalos atlyginimas dėl kompetentingų institucijų
veiksmų;
d)           
rizikos mažinimo
apskaičiavimas turi skaidriai atspindėti draudimą ir atitikti
draudimo padengimą atsižvelgiant į faktinę nuostolio
tikimybę ir poveikį, naudojamą nustatant bendrą
operacinės rizikos kapitalą;
e)            
draudimą teikia
trečioji šalis. Draudimo per
patronuojamąsias bendroves atveju pozicijos turi būti patikėtos
nepriklausomai trečiajai šaliai, kuri atitinka 2 dalyje nustatytus
pripažinimo kriterijus;
f)             
draudimo pripažinimo sistema
yra gerai pagrįsta ir pagrįsta dokumentais.
4.                      
Draudimo pripažinimo metodika
fiksuoja šiuos elementus per draudimo pripažinimo sumos diskontą arba
mažėjantį draudimo, kaip riziką mažinančios priemonės,
poveikį:
a)            
kai likęs draudimo liudijimo galiojimo
terminas yra trumpesnis nei vieni metai:
i)        likusį draudimo liudijimo terminą;
ii)       liudijimo nutraukimo terminus;
b)           
išmokų
neapibrėžtumą ir draudimo liudijimų padengimo neatitikimus.
5.                      
Nuosavų lėšų
poreikio sumažinimas, atsirandantis dėl draudimo pripažinimo ir kitų
rizikos perkėlimo priemonių, turi neviršyti 20 proc.
nuosavų lėšų poreikio operacinei rizikai padengti iki rizikos
mažinimo metodų pripažinimo.
313 straipsnis
Nuostolio įvykių rūšių klasifikacija
Yra šios 311 straipsnio 3 dalies b punkte
nurodytų nuostolio įvykių rūšys:
 3 lentelė 
 Įvykio rūšis || Apibrėžtis 
 Sukčiavimas įmonėje || Nuostoliai dėl pasikėsinimo sukčiauti, pasisavinti turtą arba apeiti reglamentus, įstatymus arba bendrovės politiką, išskyrus diversifikavimo ir (arba) diskriminavimo atvejus, kurie susiję su bent viena šalimi įmonėje 
 Sukčiavimas už įmonės ribų || Nuostoliai dėl trečiosios šalies pasikėsinimo sukčiauti, pasisavinti turtą arba apeiti įstatymus 
 Darbo praktika ir darbo vietos sauga || Nuostoliai, atsiradę dėl nesuderinamumo su darbo, sveikatos arba saugos įstatymais ir susitarimais, dėl reikalavimų atlyginti žalą asmens sužalojimo atveju arba dėl diversifikavimo ir (arba) diskriminavimo atvejų 
 Klientai, produktai ir verslo praktika || Nuostoliai, atsiradę dėl netyčinio arba neapdairaus profesinių pareigų nevykdymo konkrečių klientų atžvilgiu (įskaitant tarpusavio pasitikėjimo ir tinkamumo reikalavimus) arba dėl produkto pobūdžio ar dizaino 
 Žala fiziniam turtui || Nuostoliai, atsiradę dėl fizinio turto praradimo arba sugadinimo dėl stichinės nelaimės arba kitų įvykių 
 Verslo sutrikdymas ir sistemos trikdžiai || Nuostoliai, atsiradę dėl verslo sutrikdymo arba sistemos trikdžių 
 Vykdymas, pristatymas ir proceso valdymas || Nuostoliai dėl žlugusio sandorio tvarkymo arba proceso valdymo, dėl santykių su prekybos partneriais ir pardavėjais 
IV antraštinė dalis
Nuosavų lėšų poreikis rinkos rizikai padengti
1 skyrius
Bendrosios nuostatos
314 straipsnis
Leidimai konsoliduotiems poreikiams
1.                      
Atsižvelgdamos į 2 dalies nuostatas ir tik
norėdamos konsoliduotai apskaičiuoti grynąsias pozicijas ir
nuosavų lėšų poreikį pagal šios antraštinės dalies
nuostatas, įstaigos gali vienos įstaigos
arba įmonės pozicijas panaudoti kitos įstaigos arba
įmonės pozicijoms įskaityti.
2.                      
Įstaigos 1 dalį gali taikyti tik gavusios
kompetentingų institucijų leidimą, kuris suteikiamas, jeigu
įvykdomos visos šios sąlygos:
a)            
tokios grupės
įstaigų nuosavos lėšos yra tinkamai paskirstomos;
b)           
įstatymų, teisine ir
sutarčių sistema, kuria vadovaujasi įstaigos, galima užtikrinti
finansinę tarpusavio paramą grupėje.
3.                      
Kai įmonės yra trečiosiose šalyse,
be 2 dalyje nurodytų sąlygų, turi būti įvykdytos visos
šios sąlygos:
a)            
tokios įmonės yra
gavusios leidimus veiklai trečiojoje šalyje ir atitinka kredito
įstaigų apibrėžtį arba yra pripažintos trečiosios
šalies investicinės įmonės;
b)           
tokios įstaigos
individualiai vykdo nuosavų lėšų poreikio reikalavimus,
atitinkančius šio reglamento reikalavimus;
c)            
aptariamosiose trečiosiose
šalyse nėra priimtų teisės aktų, kurie galėtų
turėti rimtos įtakos nuosavų lėšų perdavimui
grupėje.
2 skyrius
Nuosavų lėšų poreikis pozicijų rizikai padengti
1 skirsnis
Bendrosios nuostatos ir konkrečios priemonės
315 straipsnis
Nuosavų lėšų poreikis pozicijų rizikai padengti
Įstaigos nuosavų lėšų
poreikis pozicijų rizikai padengti yra nuosavų lėšų
poreikio bendrajai ir konkrečiai rizikai, susijusiai su įstaigos skolos
ir nuosavybės finansinių priemonių pozicijomis, padengti suma. Pakeitimo vertybiniais popieriais pozicijos prekybos knygoje laikomos
skolos finansinėmis priemonėmis.
316 straipsnis
Užskaita
1.                      
Įstaigos ilgųjų
(trumpųjų) pozicijų perviršio absoliučioji vertė,
palyginti su trumposiomis (ilgosiomis) tos pačios emisijos akcijų,
skolos finansinių priemonių ar konvertuojamų finansinių
priemonių pozicijomis bei identiškais finansiniais ateities sandoriais,
pasirinkimo sandoriais, varantais ir padengtais varantais, yra kiekvienos iš
šių atskirų finansinių priemonių įstaigos grynoji
pozicija. Apskaičiuojant
grynąją poziciją, išvestinių finansinių priemonių
pozicijos vertinamos, kaip nustatyta 317–319
straipsniuose. Apskaičiuojant
kapitalo poreikį specifinei rizikai padengti pagal 325 straipsnį,
neatsižvelgiama į įstaigos turimas nuosavas skolos finansines
priemones.
2.                      
Neleidžiama tarpusavyje
užskaityti konvertuojamos finansinės priemonės ir pagrindinės
ją sudarančios finansinės priemonės priešingų
pozicijų, išskyrus atvejus, kai kompetentingos institucijos vadovaujasi
nuostata, pagal kurią atsižvelgiama į tikimybę, kad tam tikra
konvertuojama finansinė priemonė bus konvertuojama, arba jeigu šios
institucijos yra nustačiusios nuosavų lėšų poreikį,
kuriuo bus padengti bet kokie nuostoliai, galintys atsirasti atliekant
konvertavimą. Apie tokias
nuostatas arba nuosavų lėšų poreikį pranešama EBI. EBI kontroliuoja šios srities praktiką ir
vadovaudamasi Reglamento (ES) Nr. 1093/2010 16 straipsniu parengia
gaires.
3.                      
Prieš susumuojant
grynąsias pozicijas, visos jos turi būti kiekvieną dieną
konvertuojamos į valiutą, naudojamą įstaigos ataskaitose,
pagal dabartinį rinkos kursą nepaisant jų ženklo.
317 straipsnis
Ateities palūkanų normos sandoriai ir išankstiniai sandoriai
1.                      
Ateities palūkanų normos sandoriai,
išankstiniai palūkanų normos sandoriai bei išankstiniai
įsipareigojimai pirkti ar parduoti skolos finansines priemones yra laikomi
atitinkamų ilgųjų ir trumpųjų pozicijų deriniais. Todėl
ilgoji ateities palūkanų normos sandorio pozicija yra laikoma
skolinimosi, kurio terminas baigiasi ateities sandorio įvykdymo
dieną, ir turimo turto, kurio terminas sutampa su atitinkamu
pagrindinės finansinės priemonės arba tariamosios pozicijos,
kuria paremtas minėtas ateities sandoris, terminu, deriniu. Panašiai
parduotas išankstinis palūkanų normos sandoris laikomas ilgosios
pozicijos, kurios terminas sutampa su atsiskaitymo diena pridedant sandorio
laikotarpį, ir trumposios pozicijos, kurios terminas sutampa su atsiskaitymo
diena, deriniu. Ir skolinimasis, ir turimas turtas
įtraukiami į 325 straipsnyje pateiktos 1 lentelės
pirmąją kategoriją norint apskaičiuoti nuosavų
lėšų poreikį, reikalingą specifinei rizikai, susijusiai su
ateities palūkanų normos sandoriais ir išankstiniais
palūkanų normos sandoriais, padengti. Išankstinis
įsipareigojimas pirkti skolos finansinę priemonę yra laikomas
skolinimosi, kurio terminas baigiasi pristatymo dieną, ir pačios
skolos finansinės priemonės ilgosios (dabartinės) pozicijos
deriniu. Skolinimasis įtraukiamas į 325 straipsnyje pateiktos 1
lentelės pirmąją kategoriją, kad būtų galima
įvertinti specifinę riziką, o skolos finansinė
priemonė įrašoma į atitinkamą tos pačios lentelės
skiltį.
2.                      
Šiame straipsnyje „ilgoji
pozicija“ yra tokia pozicija, kuriai įstaiga yra nustačiusi
palūkanų normą, kurią ji gaus tam tikru laiku ateityje, o
„trumpoji pozicija“ yra tokia pozicija, kuriai įstaiga nustato
palūkanų normą, kurią ji mokės tam tikru metu ateityje.
318 straipsnis
Pasirinkimo sandoriai ir varantai
1.                      
Palūkanų normų,
skolos finansinių priemonių, akcijų, akcijų indeksų,
finansinių ateities sandorių, apsikeitimo sandorių ir užsienio
valiutos pasirinkimo sandoriai ir varantai yra traktuojami kaip pozicijos,
lygios pagrindinės pasirinkimo sandorio finansinės priemonės
vertei, padaugintai iš šio pasirinkimo sandorio delta koeficiento, kaip
nurodoma šiame skyriuje. Pastarosios pozicijos gali būti tarpusavyje
užskaitomos su visomis tapačių pagrindinių vertybinių
popierių arba pagrindinių išvestinių finansinių
priemonių priešingomis pozicijomis. Gali
būti naudojamas atitinkamos biržos taikomas delta koeficientas arba tas,
kurį apskaičiuoja kompetentingos institucijos, o tais atvejais, kai
delta koeficientas nėra nustatytas, arba nebiržinių pasirinkimo
sandorių atveju kompetentingų institucijų leidimu pačios
įstaigos pagal tinkamą modelį apskaičiuoja delta
koeficientą. Leidimas duodamas, jeigu pagal modelį tinkamai
įvertinamas pasirinkimo sandorio arba varanto vertės pokytis
atsižvelgiant į nedidelius pagrindinės finansinės priemonės
rinkos kainos pokyčius.
2.                      
Be delta koeficiento rizikos kredito įstaigos
turi tinkamai nurodyti kitą nuosavų lėšų poreikio
riziką, siejamą su pasirinkimo sandoriais.
3.                      
EBI parengia techninių reguliavimo
standartų projektus, kuriuose apibrėžia metodus, pagal kuriuos
proporcingai kredito įstaigų veiklos, susijusios su pasirinkimo
sandoriais ir varantais, mastui ir sudėtingumui, be 2 dalyje nurodytos
delta koeficiento rizikos, nustatoma kita nuosavų lėšų poreikio
rizika.
Nurodytus techninių reguliavimo
standartų projektus EBI pateikia Komisijai iki 2013 m. gruodžio
31 d.
Komisijai suteikiami įgaliojimai priimti
pirmoje pastraipoje nurodytus techninius reguliavimo standartus Reglamento (ES)
Nr. 1093/2010 10–14 straipsniuose nustatyta tvarka.
319 straipsnis
Apsikeitimo sandoriai
Vertinant
palūkanų normos riziką, apsikeitimo sandoriai vertinami taip pat
kaip ir balanse apskaitomos finansinės priemonės. Todėl palūkanų normos apsikeitimo
sandoriai, kuriuos sudarydama įstaiga gauna kintamąją
palūkanų normą ir moka fiksuotąją palūkanų
normą, vertinami kaip ekvivalentiškos kintamųjų
palūkanų finansinės priemonės, kurios terminas sutampa su
laikotarpiu iki kito palūkanų nustatymo, ilgosios pozicijos ir
fiksuotųjų palūkanų finansinės priemonės
trumposios pozicijos deriniui, kai tokios finansinės priemonės
terminas sutampa su paties apsikeitimo sandorio terminu.
320 straipsnis
Išvestinių finansinių priemonių palūkanų normos rizika
1.                      
Įstaigos, kurios
išvestinių finansinių priemonių, nurodytų 317–319 straipsniuose, palūkanų
normos riziką įvertina ir valdo atsižvelgdamos į
grynųjų pinigų srautus, diskontuotus pagal rinkos kainas,
apskaičiuodamos tuose straipsniuose nurodytas pozicijas gali, gavusios
kompetentingų institucijų leidimą, naudotis jautrumo modeliais
ir juos taikyti bet kuriai obligacijai, kuri išperkama ne sumokant nominalo
vertę termino pabaigoje, o mokant dalimis per likusį
terminą. Leidimas suteikiamas, jeigu tokie modeliai imituoja
pozicijas, kurios į palūkanų normos pasikeitimus reaguotų
taip pat jautriai, kaip ir pagrindiniai grynųjų pinigų srautai. Šis jautrumas palūkanų normos
pasikeitimams įvertinamas atsižvelgiant į nepriklausomus
pagrindinių palūkanų normų pokyčius visoje pelningumo
kreivėje numatant bent po vieną jautrumo tašką kiekvienoje
terminų grupėje, pateiktoje 328 straipsnio 2 lentelėje. Pozicijos
įtraukiamos skaičiuojant nuosavų lėšų
poreikį bendrajai skolos finansinių priemonių rizikai padengti.
2.                      
Įstaigos, kurios
nesinaudoja šio straipsnio 1 dalyje apibūdintais modeliais, gali traktuoti
kaip visiškai tarpusavyje įskaitytas tas 317–319 straipsniuose išvardytas išvestinių finansinių
priemonių pozicijas, kurios atitinka bent tokias sąlygas:
a)            
pozicijų vertės yra
vienodos ir išreikštos ta pačia valiuta;
b)           
pagrindinė norma
(kintamųjų palūkanų pozicijoms) ir atkarpos (fiksuotosios
palūkanų normos pozicijoms) palūkanų norma atitinka viena
kitą;
c)            
kito palūkanų normos
perkainojimo diena arba fiksuotųjų atkarpų pozicijų atveju
– laikotarpis, liekantis iki termino pabaigos, atitinka toliau nurodytas ribas:
i)        trumpesnis kaip vienas mėnuo – tą pačią
dieną;
ii)       nuo vieno mėnesio iki vienų metų – septynias
dienas;
iii)      ilgiau kaip vieni metai – 30 dienų.
321 straipsnis
Kredito išvestinės finansinės priemonės
1.                      
Skaičiuojant šalies, kuri
prisiima kredito riziką („apsaugos pardavėjo“), bendrosios ir
specifinės rizikos nuosavų lėšų poreikį, jei
nenurodyta kitaip, naudojama tariamoji kredito išvestinių finansinių
priemonių sutarties suma. Nepaisant pirmojo sakinio, įstaiga gali nuspręsti
tariamąją vertę pakeisti tariamąja verte pridedant kredito
išvestinės finansinės priemonės grynosios rinkos vertės
pokytį nuo prekybos pradžios, apsaugos pardavėjo atžvilgiu
grynąjį neigiamą pokytį su minuso ženklu. Skaičiuojant specifinės rizikos
kapitalo poreikį, išskyrus rizikos kapitalo poreikį apsikeitimo
grąžomis sandoriams, taikomas ne įsipareigojimo, o kredito
išvestinės finansinės priemonės sutarties terminas. Pozicijos nustatomos taip:
a)            
apsikeitimo grąžomis
sandoris sukuria referencinės pozicijos ilgąją poziciją ir
vyriausybės obligacijos, kurios terminas yra tapatus laikotarpiui iki kito
palūkanų nustatymo ir kuriai pagal II antraštinės dalies 2
skyrių priskiriamas 0 proc. rizikos koeficientas, trumpąją
poziciją skaičiuojant bendrąją riziką. Jis taip pat sukuria referencinės pozicijos
ilgąją poziciją, skaičiuojant specifinę riziką;
b)           
kredito
įsipareigojimų neįvykdymo apsikeitimo sandoris nesukuria
pozicijos skaičiuojant bendrąją riziką. Vertindama specifinę riziką,
įstaiga turi atvaizduoti sintetinę ilgąją poziciją,
išskyrus atvejus, kai išvestinė finansinė priemonė turi
reitingą ir atitinka sąlygas, taikomas pripažįstamai skolos
pozicijai, tuomet išvestinė finansinė priemonė pavaizduojama
kaip ilgoji pozicija. Jei už minėtą produktą mokamos įmokos
ar palūkanos, šie pinigų srautai turi būti pavaizduoti kaip
faktinė vyriausybės obligacijų pozicija;
c)            
su kreditu susijęs vieno
pavadinimo vekselis yra palūkanų normos produktas, kuris sukuria
ilgąją poziciją skaičiuojant paties vekselio
bendrąją riziką. Vertindama
specifinę riziką, įstaiga turi atvaizduoti sintetinę
ilgąją poziciją. Papildoma ilgoji pozicija pavaizduojama ir
vekselio emitentui. Jei su kreditu susijęs vekselis turi išorinį
reitingą ir atitinka reikalavimus, taikomus pripažįstamai skolos
pozicijai, vertinant specifinę riziką, gali būti pavaizduota tik
viena ilgoji vekselio pozicija;
d)           
papildomai prie ilgosios
pozicijos, skaičiuojant vekselio emitento specifinę riziką,
vardinis su kreditu susijęs vekselis, suteikiantis proporcingą
apsaugą, sukuria poziciją kiekvienai pagrindinio įsipareigojimo
sudedamajai daliai, o bendra tariamoji sutarties suma paskirstoma visoms
pozicijoms proporcingai. Jei galima
pasirinkti daugiau nei vieną atitinkamo pagrindinio įsipareigojimo
sudedamąją dalį, skaičiuojant specifinę riziką
visam pagrindiniam įsipareigojimui taikomas sudedamosios dalies,
turinčios didžiausią rizikos koeficientą, koeficientas. Jei paprastasis su
kreditu susijęs vekselis turi išorinį reitingą ir atitinka
reikalavimus, taikomus pripažįstamoms skolos pozicijoms, vertinant
vekselio specifinę riziką, gali būti pavaizduota tik viena
ilgoji pozicija;
e)            
pirmojo įsipareigojimų neįvykdymo
kredito išvestinė finansinė priemonė sukuria kiekvienos
pagrindinio įsipareigojimo sudedamosios dalies poziciją
tariamąja verte. Jeigu didžiausias mokėjimas
įsipareigojimų neįvykdymo atveju yra mažesnis už nuosavų
lėšų poreikį, apskaičiuotą pagal šio punkto pirmajame
sakinyje nurodytą metodą, didžiausia mokėjimo suma gali
būti laikoma nuosavų lėšų poreikiu specifinei rizikai
padengti.
Antrojo įsipareigojimų neįvykdymo
kredito išvestinė finansinė priemonė sukuria kiekvienos
pagrindinio įsipareigojimo sudedamosios dalies poziciją
nominaliąja verte, atėmus vieną poziciją (tą, kurios
nuosavų lėšų poreikis specifinei rizikai padengti yra
mažiausias). Jeigu didžiausias mokėjimas įsipareigojimų
neįvykdymo atveju yra mažesnis už nuosavų lėšų
poreikį, apskaičiuotą pagal šio punkto pirmajame sakinyje
nurodytą metodą, ši suma gali būti laikoma nuosavų
lėšų poreikiu specifinei rizikai padengti.
Jei n–osios eilės įsipareigojimų
neįvykdymo kredito išvestinė finansinė priemonė turi
išorinį reitingą, apsaugos pardavėjas apskaičiuoja
nuosavų lėšų poreikį specifinei rizikai padengti
atsižvelgdamas į išvestinės finansinės priemonės
reitingą ir, jeigu reikia, taiko atitinkamus pakeitimo vertybiniais
popieriais rizikos koeficientus.
2.                      
Pozicijos kredito riziką
perleidžiančiai šaliai („apsaugos pirkėjui“) nustatomos pagal
apsaugos pardavėjo pozicijas, išskyrus su kreditu susijusį
vekselį (kuris emitentui nesukuria trumposios pozicijos). Apskaičiuojant nuosavų lėšų
poreikį „apsaugos pirkėjui“, naudojama kredito išvestinės
finansinės priemonės sutarties vertė. Nepaisant pirmojo sakinio,
kredito įstaiga gali nuspręsti tariamąją vertę
pakeisti tariamąja verte atėmus kredito išvestinės
finansinės priemonės grynosios rinkos vertės pokyčius nuo
prekybos pradžios, apsaugos pirkėjo atžvilgiu grynąjį
neigiamą pokytį su minuso ženklu. Jeigu tam
tikru metu kartu su pasirinkimo pirkti sandoriu numatomas vertės
padidėjimas, šis terminas laikomas apsaugos terminu.
322 straipsnis
Atpirkimo sandoriu parduodami arba skolinami vertybiniai popieriai
Jeigu vertybiniai
popieriai arba garantuotos teisės į vertybinių popierių
nuosavybę perduodami atpirkimo sandoriu arba jeigu vertybiniai popieriai
skolinami skolinimo sandoriu, jų perdavėjas arba skolintojas
įtraukia šiuos vertybinius popierius į savo nuosavų
lėšų poreikio skaičiavimus vadovaudamasis šiuo skyriumi tada,
kai tokie vertybiniai popieriai yra prekybos knygos pozicijos.
2 skirsnis
Skolos finansinės priemonės
323 straipsnis
Skolos finansinių priemonių grynosios pozicijos 
Grynosios pozicijos
suskirstomos pagal valiutą, kuria jos yra išreikštos, ir nuosavų
lėšų poreikis bendrajai ir specifinei rizikai padengti
apskaičiuojamas pagal kiekvieną valiutą atskirai.
1 poskirsnis
Specifinė rizika
324 straipsnis
Grynosios pozicijos nuosavų lėšų poreikio limitas
Įstaiga gali apriboti nuosavų
lėšų poreikį skolos finansinės priemonės grynosios
pozicijos specifinei rizikai didžiausia nuostolio, susijusio su
įsipareigojimų neįvykdymo rizika, suma. Šis
limitas trumpajai rizikos pozicijai galėtų būti
apskaičiuojamas kaip vertės pokytis, nes finansinės
priemonės arba atitinkamai pagrindinių vertybinių popierių
rizika iškart sumažėja iki nulio.
325
straipsnis
Nuosavų lėšų poreikis skolos finansinėms priemonėms, 
kurios nėra
pakeitimo vertybiniais popieriais priemonės
1.                      
Savo prekybos knygos
finansinių priemonių grynąsias pozicijas, kurios nėra
pakeitimo vertybiniais popieriais pozicijos, apskaičiuotas pagal 316 skyrių, įstaiga priskiria
atitinkamoms 1 lentelėje nurodytoms kategorijoms pagal jų
emitentą arba įsipareigojantįjį asmenį, išorinį
arba vidinį kredito vertinimą ir likusį iki išpirkimo
terminą, tuomet jas padaugina iš toje lentelėje nurodytų
koeficientų. Po to,
norėdama apskaičiuoti nuosavų lėšų poreikį
specifinei rizikai padengti, įstaiga sudeda pagal riziką
įvertintas pozicijas, atsiradusias dėl šio straipsnio taikymo,
nesvarbu, ar jos ilgosios, ar trumposios.
 1 lentelė 
 Kategorijos || Nuosavų lėšų poreikis specifinei rizikai padengti 
 Skolos vertybiniai popieriai, kuriems pagal standartizuotą kredito rizikos vertinimo metodą būtų suteiktas 0 proc. rizikos koeficientas. || 0 proc. 
 Skolos vertybiniai popieriai, kuriems pagal standartizuotą kredito rizikos vertinimo metodą būtų suteiktas 20 arba 50 proc. rizikos koeficientas, ir kitos pripažįstamos pozicijos, nurodytos 6 dalyje. || 0,25 proc. (likęs iki išpirkimo terminas – šeši mėnesiai arba mažiau) 1,00 proc. (likęs iki išpirkimo terminas – daugiau kaip šeši mėnesiai ir ne daugiau kaip 24 mėnesiai, įskaitant 24 mėnesius) 1,60 proc. (likęs iki išpirkimo terminas – daugiau kaip 24 mėnesiai) 
 Skolos vertybiniai popieriai, kuriems pagal standartizuotą kredito rizikos vertinimo metodą būtų suteiktas 100 proc. rizikos koeficientas. || 8,00 proc. 
 Skola, kuriai pagal standartizuotą kredito rizikos vertinimo metodą būtų suteiktas 150 proc. rizikos koeficientas. || 12,00 proc. 
2.                      
Kad įstaigoms, taikančioms IRB
metodą pozicijų klasei, kuriai priklauso skolos finansinės
priemonės emitentas, pagal standartizuotą kredito rizikos vertinimo
metodą būtų taikomas rizikos koeficientas, nurodytas 1 dalyje,
pozicijos emitentas turi turėti įsipareigojimų neįvykdymo
tikimybės vidaus reitingą, kuris prilygsta reitingui, pagal standartizuotą
metodą siejamam su atitinkamu kredito kokybės vertinimo žingsniu,
arba yra žemesnis.
3.                      
Bet kurioms obligacijoms, kurioms pagal 124
straipsnio 3 dalį taikomas 10 proc. rizikos koeficientas,
įstaigos gali skaičiuoti specifinės rizikos poreikį kaip
pusę specifinės rizikos nuosavų lėšų poreikio, taikomo
1 lentelėje nurodytai antrajai kategorijai, sumos.
4.                      
Kitos pripažįstamos pozicijos: 
a)            
ilgosios ir trumposios
pozicijos turto, kuriam suteiktas kredito kokybės žingsnis, atitinkantis
ne žemesnę nei investicinę reitingų kategoriją,
nustatomą priskyrimo proceso pagal standartizuotą kredito rizikos
vertinimo metodą metu;
b)           
ilgosios ir trumposios
pozicijos turto, kurio įsipareigojimų neįvykdymo tikimybė
dėl emitento mokumo pagal kredito rizikos vertinimo IRB metodą yra ne
didesnė už a punkte nurodyto turto;
c)            
ilgosios ir trumposios
pozicijos turto, kurio nėra įvertinusi išorinė kredito vertinimo
institucija ir kuris atitinka visas toliau nurodytas sąlygas:
i)        atitinkamos įstaigos jį laiko pakankamai
likvidžiu;
ii)       jo investicinė kokybė, įstaigos vertinimu,
atitinka bent a punkte nurodyto turto investicinę kokybę;
iii)      jis yra įregistruotas bent vienoje reguliuojamoje
valstybės narės rinkoje arba vertybinių popierių biržoje,
esančioje trečiojoje šalyje, jeigu tą biržą pripažįsta
atitinkamos valstybės narės kompetentingos institucijos;
d)     
ilgosios ir trumposios
pozicijos turto, kurio emitentas yra įstaigos, kurioms taikomi šiame
reglamente nustatyti nuosavų lėšų poreikio reikalavimai,
kurį minėtos įstaigos laiko pakankamai likvidžiu ir kurio
investicinė kokybė, įstaigos vertinimu, atitinka bent a punkte
nurodyto turto investicinę kokybę;
e)     
vertybiniai popieriai, kuriuos
išleidžia įstaigos, kurie priskiriami atitinkamai ar aukštesnei kredito
kokybės klasei nei tie, kuriems galima taikyti kredito kokybės 2
žingsnį pagal įstaigų pozicijų standartizuotą kredito
rizikos vertinimo metodą, ir kuriems taikoma šio reglamento ir direktyvos [įrašo
Leidinių biuras] reikalavimus atitinkanti reguliavimo ir priežiūros
sistema.
Kredito įstaigos, kurios taiko c arba d
punktą, turi turėti dokumentais pagrįstą metodiką,
naudojamą įvertinant, ar turtas tenkina šių punktų
reikalavimus, ir apie ją turi pranešti kompetentingoms institucijoms.
326 straipsnis
Nuosavų lėšų poreikis pakeitimo vertybiniais popieriais
priemonėms
1.                      
Prekybos knygos
priemonėms, kurios yra pakeitimo vertybiniais popieriais pozicijos,
įstaiga įvertina savo grynąsias pozicijas, apskaičiuotas
pagal 316 straipsnio 1 dalį, taip:
a)            
pakeitimo vertybiniais
popieriais pozicijoms, kurioms būtų taikomas standartizuotas kredito
rizikos metodas tos pačios įstaigos ne prekybos knygoje, 8 proc.
rizikos koeficientas pagal standartizuotą metodą, kaip nustatyta 5 skyriuje;
b)           
pakeitimo vertybiniais
popieriais pozicijoms, kurioms būtų taikomas IRB metodas tos
pačios įstaigos ne prekybos knygoje, 8 proc. rizikos
koeficientas pagal IRB metodą, kaip nustatyta 5
skyriuje.
2.                      
257 straipsnyje nurodytą
priežiūrinės formulės metodą galima taikyti, kai
įstaiga gali pateikti įsipareigojimų neįvykdymo
tikimybės įverčius ir, kai taikoma, pozicijos verčių,
esant įsipareigojimų neįvykdymui, ir nuostolio dėl
įsipareigojimų neįvykdymo įverčius, kaip įvestis
taikant priežiūrinės formulės metodą pagal šių
parametrų vertinimo reikalavimus pagal IRB metodą, kaip nurodyta 2
skyriaus 3 skirsnyje.
Įstaiga, kuri nėra įstaiga iniciatorė
ir kuri galėtų šį metodą taikyti
toms pačioms pakeitimo vertybiniais popieriais pozicijoms ne prekybos
knygoje, šį metodą gali taikyti tik gavusi kompetentingų
institucijų leidimą, kuris suteikiamas, jeigu įstaiga
įvykdo pirmesniame sakinyje nurodytas sąlygas.
Įsipareigojimų neįvykdymo
tikimybės ir nuostolio dėl įsipareigojimų neįvykdymo
įverčiai, kaip įvestys taikant priežiūrinės
formulės metodą taip pat gali būti alternatyviai nustatomi
remiantis įverčiais, gautais įstaigai, kuriai suteiktas leidimas
taikyti vidaus modelį skolos finansinių priemonių specifinei
rizikai, taikant IRC metodą. Pastaroji alternatyva
gali būti taikoma tik gavus kompetentingų institucijų
leidimą, kuris suteikiamas, jeigu minėti įverčiai tenkina
IRB metodo kiekybinius reikalavimus, kaip nurodyta 2 skyriaus 3 skirsnyje.
Pagal Reglamento (ES) Nr. 1093/2010 16
straipsnį EBI parengia gaires dėl įsipareigojimų
neįvykdymo tikimybės ir nuostolio dėl įsipareigojimų
neįvykdymo įverčių, kaip įvesčių, naudojimo,
kai šie įverčiai gauti taikant IRC metodą.
3.                      
Pakeitimo vertybiniais popieriais pozicijoms,
kurioms pagal 396 straipsnį taikomas papildomos rizikos
koeficientas, taikomas 8 proc. bendros rizikos koeficientas.
4.                      
Norėdama apskaičiuoti
nuosavų lėšų poreikį specifinei rizikai padengti,
įstaiga sudeda pagal riziką įvertintas pozicijas, gaunamas
taikant šį straipsnį, nesvarbu, ar jos ilgosios, ar trumposios.
5.                      
Nukrypdama nuo 4 dalies
pereinamuoju laikotarpiu, kuris baigsis 2013 m. gruodžio 31 d.,
įstaiga atskirai susumuoja savo įvertintas ilgąsias
grynąsias pozicijas ir savo įvertintas trumpąsias grynąsias
pozicijas. Didesnė iš šių
sumų sudaro nuosavų lėšų poreikį specifinei rizikai
padengti. Pereinamuoju laikotarpiu įstaiga vis tiek kas ketvirtį
pateikia buveinės valstybės narės kompetentingai institucijai
ilgųjų ir trumpųjų grynųjų pozicijų
sumą, pateikdama suskirstymą pagal pagrindinio turto rūšis.
327 straipsnis
Nuosavų lėšų poreikis koreliacinės prekybos portfeliui
1.                      
Koreliacinės prekybos
portfelį sudaro pakeitimo vertybiniais popieriais pozicijos ir n–osios
eilės kredito išvestinės finansinės priemonės, kurios
atitinka visus šiuos kriterijus:
a)            
pozicijos nėra nei
pakartotinio pakeitimo vertybiniais popieriais pozicijos, nei pasirinkimo
sandoriai pakeitimo vertybiniais popieriais segmente, nei kokios nors kitos
pakeitimo vertybiniais popieriais pozicijų išvestinės finansinės
priemonės, kurios nėra pakeitimo vertybiniais popieriais segmento
įplaukų pro rata dalis;
b)           
visos pagrindinio
įsipareigojimo priemonės yra:
i)        arba vardinės priemonės, įskaitant vardines
kredito išvestines finansines priemones, kurių atžvilgiu egzistuoja
likvidi grįžtamoji rinka;
ii)       arba įprastai prekiaujami indeksai tos nuorodos
subjektų pagrindu.
Laikoma, kad grįžtamoji
rinka egzistuoja, jei yra nepriklausomi sąžiningi pasiūlymai pirkti
ir parduoti, kaina pagrįstai atitinka paskutinio pardavimo kainą arba
esamą sąžiningą ir konkurencingą kainos
pasiūlymą, pasiūlymas gali būti pateiktas per vieną
dieną ir dėl tokios kainos susitarta per palyginti trumpą,
prekyboje įprastą laiką.
2.                      
Pozicijos, nurodančios
kurį nors iš toliau nurodytų dalykų, nėra koreliacinės
prekybos portfelio dalis:
a)            
pagrindinę poziciją,
kurią pagal standartizuotą kredito rizikos vertinimo metodą
galima priskirti pozicijos klasei „mažmeninės pretenzijos ar galimos mažmeninės pretenzijos“
arba pozicijos klasei „pretenzijos ar galimos
pretenzijos, užtikrintos nekilnojamuoju turtu“ įstaigos ne prekybos
knygoje;
b)           
reikalavimą specialiosios
paskirties subjektui.
3.                      
Įstaiga gali įtraukti
į koreliacinės prekybos portfelį pozicijas, kurios nėra nei
pakeitimo vertybiniais popieriais pozicijos, nei n–osios eilės kredito
išvestinės finansinės priemonės, tačiau kuriomis
apdraudžiamos kitos šio portfelio pozicijos, jei egzistuoja 1 dalies
paskutinėje pastraipoje nurodyta priemonės arba jos pagrindinių
pozicijų likvidi grįžtamoji rinka.
4.                      
Įstaiga nustato
didesnę iš šių sumų kaip specifinės rizikos nuosavų
lėšų poreikį koreliacinės prekybos portfeliui:
a)            
bendrą specifinės
rizikos nuosavų lėšų poreikį, kuris būtų taikomas
tik koreliacinės prekybos portfelio ilgosioms grynosioms pozicijoms;
b)           
bendrą specifinės
rizikos nuosavų lėšų poreikį, kuris būtų taikomas
tik koreliacinės prekybos portfelio trumposioms grynosioms pozicijoms.
2 poskirsnis
Bendroji rizika
328 straipsnis
Bendrosios rizikos apskaičiavimas atsižvelgiant į terminus
1.                      
Norint apskaičiuoti nuosavų
lėšų poreikį bendrajai rizikai, visos
pozicijos yra padauginamos iš rizikos koeficiento atsižvelgiant į
terminą, kaip paaiškinta šio priedo 2 dalyje, kad būtų galima
apskaičiuoti nuosavų lėšų poreikį jų rizikai
padengti. Šis poreikis sumažinamas, jeigu iš rizikos koeficiento padauginta pozicija turi
priešingą iš rizikos koeficiento padaugintą poziciją, kuri
patenka į tą pačią terminų grupę kaip ir pirmoji
pozicija. Nuosavų lėšų poreikis taip pat sumažinamas, kai priešingos iš rizikos koeficiento padaugintos pozicijos
terminų ribos skiriasi, o šio sumažinimo dydis priklauso nuo to, ar abi
minėtos pozicijos priklauso tai pačiai zonai, ar ne, taip pat nuo
pačių zonų.
2.                      
Įstaiga priskiria savo
grynąsias pozicijas atitinkamoms terminų grupėms, nurodytoms 4
dalyje pateikiamos 2 lentelės 2 arba 3 skiltyje. Priskirdama fiksuotosios palūkanų
normos finansines priemones, ji remiasi likusiu iki išpirkimo terminu, o
priskirdama finansines priemones, kurių palūkanų norma prieš
galutinį išpirkimo terminą keičiasi, – laikotarpiu, likusiu iki
kito palūkanų normos perkainojimo. Įstaiga taip pat
išskiria skolos finansines priemones su 3 proc. arba didesnėmis
atkarpos palūkanomis bei tas finansines priemones, kurių atkarpos
palūkanos nesiekia 3 proc., ir kiekvieną iš jų įrašo
į 2 lentelės 2 arba 3 skiltį. Po
to kiekvieną jų padaugina iš 2 lentelės 4 skiltyje nurodyto
koeficiento pagal atitinkamą termino grupę.
3.                      
Po to įstaiga atskirai
susumuoja ilgąsias pozicijas, padaugintas iš rizikos koeficiento, ir
trumpąsias pozicijas, padaugintas iš rizikos koeficiento pagal
kiekvieną termino grupę. Iš
rizikos koeficiento padaugintos ilgosios pozicijos suma, kuri atitinka iš
rizikos koeficiento padaugintos trumposios pozicijos sumą toje pačioje
terminų grupėje, yra suderinta ir pagal riziką įvertinta
vienos terminų grupės pozicija, o likusi ilgoji arba trumpoji
pozicija yra tos pačios terminų grupės nesuderinta pagal
riziką įvertinta pozicija. Po to apskaičiuojama bendra visų
suderintų ir pagal riziką įvertintų visų terminų
grupių pozicija.
4.                      
Įstaiga apskaičiuoja
nesuderintų pagal riziką įvertintų ilgųjų
pozicijų sumas kiekvienos 2 lentelėje nurodytos zonos terminų
grupėje, kad galėtų apskaičiuoti nesuderintą pagal
riziką įvertintą ilgąją poziciją kiekvienai
zonai. Panašiai, norint
apskaičiuoti atitinkamos zonos nesuderintą pagal riziką
įvertintą trumpąją poziciją, apskaičiuojama
nesuderintų pagal riziką įvertintų trumpųjų
pozicijų suma kiekvienoje konkrečios zonos terminų grupėje.
Ta atitinkamos zonos nesuderintos ilgosios pozicijos, įvertintos pagal
riziką, dalis, kuri yra suderinta su tos pačios zonos nesuderinta
pagal riziką įvertinta trumpąja pozicija, yra suderinta pagal
riziką įvertinta tos zonos pozicija. Ta dalis atitinkamos zonos nesuderintos
pagal riziką įvertintos ilgosios arba nesuderintos pagal riziką
įvertintos trumposios pozicijos, kuri negali būti suderinta, kaip
nurodyta anksčiau, laikoma nesuderinta pagal riziką įvertinta
tos zonos pozicija.
 2 lentelė 
 Zona || Terminas ||   ||   
 Atkarpos palūkanų norma 3 proc. ar daugiau || Atkarpos palūkanų norma < 3 proc. 
 Pirmoji zona || 0 ≤ 1 mėn. || 0 ≤ 1 mėn. || 0,00 || — 
 > 1 ≤ 3 mėn. || > 1 ≤ 3 mėn. || 0,20 || 1,00 
 > 3 ≤ 6 mėn. || > 3 ≤ 6 mėn. || 0,40 || 1,00 
 > 6 ≤ 12 mėn. || > 6 ≤ 12 mėn. || 0,70 || 1,00 
 Antroji zona || > 1 ≤ 2 m. || > 1,0 ≤ 1,9 m. || 1,25 || 0,90 
 > 2 ≤ 3 m. || > 1,9 ≤ 2,8 m. || 1,75 || 0,80 
 > 3 ≤ 4 m. || > 2,8 ≤ 3,6 m. || 2,25 || 0,75 
 Trečioji zona || > 4 ≤ 5 m. || > 3,6 ≤ 4,3 m. || 2,75 || 0,75 
 > 5 ≤ 7 m. || > 4,3 ≤ 5,7 m. || 3,25 || 0,70 
 > 7 ≤ 10 m. || > 5,7 ≤ 7,3 m. || 3,75 || 0,65 
 > 10 ≤ 15 m. || > 7,3 ≤ 9,3 m. || 4,50 || 0,60 
 > 15 ≤ 20 m. || > 9,3 ≤ 10,6 m. || 5,25 || 0,60 
 > 20 m. || > 10,6 ≤ 12,0 m. || 6,00 || 0,60 
   || > 12,0 ≤ 20,0 m. || 8,00 || 0,60 
   || > 20 m. || 12,50 || 0,60 
5.                      
Po to nesuderintos pagal
riziką įvertintos ilgosios arba trumposios pozicijos pirmoje zonoje,
kuri derinama su nesuderinta pagal riziką įvertinta trumpąja
arba ilgąja pozicija antroje zonoje, suma laikoma pagal riziką
įvertinta pirmosios ir antrosios zonų suderinta pozicija. Tokiu pat būdu
apskaičiuojama nesuderintos pagal riziką įvertintos likusios
dalies antroje zonoje ir nesuderintos pagal riziką įvertintos
pozicijos trečioje zonoje suderinta pagal riziką įvertinta
antrosios ir trečiosios zonų pozicija.
6.                      
Įstaiga gali pakeisti 5
dalyje nurodytą tvarką pirmiausia apskaičiuodama pagal
riziką įvertintą antrosios ir trečiosios zonų
suderintą poziciją, o vėliau pirmosios ir antrosios zonų
suderintą poziciją.
7.                      
Po to nesuderintos pagal
riziką įvertintos pozicijos likusi dalis pirmoje zonoje yra
suderinama su nesuderinta pozicijos dalimi trečioje zonoje, kuri lieka po
pastarosios zonos pozicijos suderinimo su antrosios zonos pozicija, taip
apskaičiuojant pagal riziką įvertintą pirmosios ir
trečiosios zonų suderintą poziciją.
8.                      
Atlikus 5, 6 ir 7 dalyse
nurodytus atskirus suderinimo apskaičiavimus, likusios pozicijos yra
susumuojamos.
9.                      
Įstaigos nuosavų
lėšų poreikis apskaičiuojamas susumuojant:
a)            
10 proc. visų
terminų grupių pagal riziką įvertintų suderintų
pozicijų sumos;
b)           
40 proc. pirmosios
zonos pagal riziką įvertintos suderintos pozicijos;
c)            
30 proc. antrosios
zonos pagal riziką įvertintos suderintos pozicijos;
d)           
30 proc. trečiosios
zonos pagal riziką įvertintos suderintos pozicijos;
e)            
40 proc. pirmosios
ir antrosios bei antrosios ir trečiosios zonų pagal riziką
įvertintos suderintos pozicijos;
f)             
150 proc. pirmosios
ir trečiosios zonų pagal riziką įvertintos suderintos
pozicijos;
g)            
100 proc. likusių pagal riziką įvertintų nesuderintų pozicijų.
329 straipsnis
Bendrosios rizikos apskaičiavimas atsižvelgiant į trukmę
1.                      
Norėdamos apskaičiuoti nuosavų
lėšų poreikį skolos finansinių priemonių bendrajai
rizikai padengti, įstaigos gali taikyti trukmės metodą vietoje
328 straipsnyje nurodyto metodo, jeigu  šį metodą įstaiga taiko
nuosekliai.
2.                      
Pagal 1 dalyje nurodytą trukmės
metodą įstaiga pagal kiekvienos fiksuotosios
palūkanų normos skolos finansinės priemonės rinkos
vertę apskaičiuoja jos pelningumą termino, kuris yra
teorinė to vertybinio popieriaus diskonto norma, pabaigoje. Skaičiuodama kintamosios palūkanų
normos finansinių priemonių pelningumą, įstaiga pagal
kiekvienos finansinės priemonės rinkos vertę apskaičiuoja
jos pelningumą vadovaudamasi prielaida, kad pagrindinė suma bus
grąžinta tada, kai bus galima iš naujo nustatyti palūkanas.
3.                      
Po to įstaiga
apskaičiuoja kiekvienos skolos finansinės priemonės
modifikuotą trukmę pagal formulę:
kur:
D =    trukmė, apskaičiuota pagal šią formulę:
kur:
R = pelningumas;
Ct = pinigų
srauto vertė laikotarpiu t;
M = visas terminas.
Apskaičiuota modifikuota trukmė
koreguojama, kai skolos finansinės priemonės yra susijusios su išankstinio
mokėjimo rizika. Pagal Reglamento (ES)
Nr. 1093/2010 16 straipsnį EBI parengia gaires dėl
tokių koregavimų taikymo.
4.                      
Atlikusi šiuos
apskaičiavimus, įstaiga kiekvieną skolos finansinę
priemonę priskiria atitinkamai zonai, nurodytai šio priedo 3 lentelėje. Ji tai daro vadovaudamasi modifikuota kiekvienos
finansinės priemonės trukme.
 3 lentelė 
 Zona || Modifikuota trukmė (metais) || Tikėtina palūkanų norma (pokytis proc.) 
 Pirmoji zona || > 0 ≤ 1,0 || 1,0 
 Antroji zona || > 1,0 ≤ 3,6 || 0,85 
 Trečioji zona || > 3,6 || 0,7 
5.                      
Tuomet įstaiga
apskaičiuoja kiekvienos finansinės priemonės pagal trukmę
įvertintą poziciją, padaugindama šios finansinės
priemonės rinkos kainą iš jos modifikuotos trukmės bei iš tokios
modifikuotos trukmės priemonei taikomo tikėtino palūkanų
normos pokyčio (žr. 3 lentelės 3 skiltį).
6.                      
Įstaiga apskaičiuoja
kiekvienos zonos pagal trukmę įvertintas ilgąsias ir
trumpąsias pozicijas. Ilgųjų
pozicijų suma, kurią atitinka trumpųjų pozicijų suma
kiekvienoje zonoje, laikoma tos zonos pagal trukmę įvertinta
suderinta pozicija.
Po to įstaiga
apskaičiuoja kiekvienos zonos pagal trukmę įvertintas
nesuderintas pozicijas. Tai darydama,
ji vadovaujasi nesuderintų pozicijų apskaičiavimo tvarka,
išdėstyta 328 straipsnio 5–8 dalyse.
7.                      
Įstaigos nuosavų
lėšų poreikis apskaičiuojamas susumuojant:
a)            
2 proc. kiekvienos
zonos pagal trukmę įvertintos suderintos pozicijos;
b)           
40 proc. pagal
trukmę įvertintų suderintų pirmosios ir antrosios bei
antrosios ir trečiosios zonų pozicijų;
c)            
150 proc. pagal
trukmę įvertintų suderintų pirmosios ir trečiosios
zonų pozicijų;
d)           
100 proc. likusių
pagal trukmę įvertintų nesuderintų pozicijų.
3 skirsnis
Nuosavybės vertybiniai popieriai
330 straipsnis
Nuosavybės priemonių grynosios pozicijos
1.                      
Įstaiga atskirai susumuoja
visas savo grynąsias ilgąsias ir grynąsias trumpąsias
pozicijas, kaip nurodyta 316 straipsnyje. Abiejų šių pozicijų
absoliučiųjų verčių suma yra įstaigos bendroji
pozicija.
2.                      
Kiekvienai rinkai atskirai įstaiga
apskaičiuoja grynųjų ilgųjų pozicijų ir
grynųjų trumpųjų pozicijų skirtumą. Šių skirtumų absoliučiųjų verčių
suma yra įstaigos bendroji grynoji pozicija.
3.                      
EBI parengia techninių reguliavimo
standartų projektus, kuriuose apibrėžia 2 dalyje nurodytos rinkos
terminą.
Nurodytus techninių reguliavimo
standartų projektus EBI pateikia Komisijai iki 2013 m. sausio
1 d.
Komisijai suteikiami įgaliojimai priimti
pirmesnėje pastraipoje nurodytus techninius reguliavimo standartus
Reglamento (ES) Nr. 1093/2010 10–14 straipsniuose nustatyta tvarka.
331 straipsnis
Nuosavybės priemonių specifinė rizika
Norėdama apskaičiuoti nuosavų
lėšų poreikį specifinei rizikai padengti, įstaiga turi
padauginti savo bendrąją poziciją iš 8 proc.
332 straipsnis
Nuosavybės priemonių bendroji rizika
Nuosavų lėšų poreikis bendrajai
rizikai padengti yra bendroji įstaigos grynoji pozicija, padauginta iš
8 proc.
333 straipsnis
Akcijų indeksai
1.                      
EBI parengia techninių įgyvendinimo
standartų projektus, kuriuose nurodo akcijų indeksus, kuriems
taikomas vienas ar daugiau 3 ir 4 dalyse aprašytų sudarymo metodų.
Nurodytus techninių standartų projektus
EBI pateikia Komisijai iki 2014 m. sausio 1 d.
Komisijai suteikiami įgaliojimai priimti pirmoje
pastraipoje nurodytus techninius įgyvendinimo standartus Reglamento (ES)
Nr. 1093/2010 15 straipsnyje nustatyta tvarka.
2.                      
3 ir 4 dalyse aprašytą metodą įstaigos
gali taikyti iki 1 dalyje nurodytų techninių standartų
įsigaliojimo, jeigu kompetentingos institucijos atitinkamą
metodą taikė iki 2013 m. sausio 1 d.
3.                      
Ateities akcijų indekso
sandoriai, pagal delta koeficientą įvertinti sandoriai,
ekvivalentiški ateities akcijų indekso pasirinkimo sandoriams bei
akcijų indekso pasirinkimo sandoriams, toliau tekste bendrai vadinami
„ateities akcijų indekso sandoriais“, gali būti suskirstyti į
pozicijas pagal visas juos sudarančias akcijas. Šios pozicijos gali būti traktuojamos kaip
pagrindinės pozicijos, išreikštos atitinkamomis akcijomis, ir jos gali
būti tarpusavyje įskaitomos su priešingomis tų pagrindinių
akcijų pozicijomis. Įstaigos
turi pranešti kompetentingai institucijai apie šio metodo taikymą.
4.                      
Kai ateities akcijų
indeksų sandoris neskirstomas į pagrindines jį sudarančias
pozicijas, jis laikomas atskira akcija.
Tačiau šios atskiros akcijos specifinės rizikos galima nepaisyti, kai
atitinkamu ateities akcijų indeksų sandoriu yra prekiaujama biržoje,
o jo indeksas yra tinkamai diversifikuotas.
4 skirsnis
Finansinių priemonių emisijos platinimas
334 straipsnis
Grynųjų pozicijų mažinimas
1.                      
Jeigu įstaiga organizuoja
skolos ir nuosavybės finansinių priemonių platinimą, ji
gali naudoti toliau nurodytą nuosavų lėšų poreikio apskaičiavimo
tvarką. Pirmiausia įstaiga
apskaičiuoja savo grynąsias pozicijas atimdama platinamų
finansinių priemonių pozicijas, kurias yra pasirašiusios ar
kurių nupirkimą oficialiais susitarimais patvirtino trečiosios
šalys. Po to įstaiga sumažina savo grynąsias pozicijas 4
lentelėje nurodytais koeficientais ir apskaičiuoja nuosavų
lėšų poreikį pagal sumažintas platinamų finansinių
priemonių pozicijas.
 4 lentelė 
 0 darbo diena: || 100 proc. 
 1 darbo diena: || 90 proc. 
 2–3 darbo dienos: || 75 proc. 
 4 darbo diena: || 50 proc. 
 5 darbo diena: || 25 proc. 
 po 5 darbo dienos: || 0 proc. 
Nulinė (0) darbo diena
yra ta darbo diena, kurią įstaiga besąlygiškai įsipareigoja
nupirkti žinomą kiekį vertybinių popierių už sutartą
kainą.
2.                      
Įstaigos praneša kompetentingoms institucijoms
apie 1 dalies nuostatų taikymą.
5 skirsnis
nuosavų lėšų poreikis kredito išvestinėmis
finansinėmis priemonėmis apdraustų pozicijų specifinei
rizikai padengti
335 straipsnis
Apsidraudimas kredito išvestinėmis finansinėmis priemonėmis
1.                      
Apsidraudimas, kurį suteikia
kredito išvestinės finansinės priemonės, pripažįstamas
pagal 2–6 dalyse išdėstytus
principus.
2.                      
Kredito išvestinės finansinės
priemonės poziciją įstaigos laiko viena pozicijos dalimi, o
apdraustą poziciją su ta pačia nominaliąja arba, kai
taikoma, tariamąja suma – kita pozicijos dalimi.
3.                      
Minėtas apsidraudimas
visiškai pripažįstamas tuomet, kai dviejų pozicijos dalių
vertė visada juda priešinga kryptimi ir daugiau ar mažiau tokiu pačiu
mastu. Taip yra šiais atvejais:
a)            
abi dalis sudaro visiškai
vienodos priemonės;
b)           
ilgoji pinigų srauto
pozicija yra apdrausta apsikeitimo grąžomis sandoriu (arba
atvirkščiai) ir yra visiškas atitikimas tarp referencinės pozicijos
ir pagrindinių pozicijų (t. y. pinigų srauto
pozicijų). Apsikeitimo sandorio
terminas gali skirtis nuo pagrindinės pozicijos termino.
Šiais atvejais nuosavų
lėšų poreikis specifinei rizikai padengti neturėtų
būti skaičiuojamas nė vienai pozicijos daliai.
4.                      
Bus taikoma 80 proc.
tarpusavio užskaita, kai abiejų pozicijos dalių vertė visada
juda priešinga kryptimi ir kai tiksliai atitinka referencinė, referencinės
pozicijos ir kredito išvestinės finansinės priemonės terminas ir
pagrindinės pozicijos valiuta. Be to, dėl pagrindinių kredito išvestinės
finansinės priemonės sutarties savybių kredito išvestinės
finansinės priemonės kaina neturėtų keistis taip, kad iš
esmės nukryptų nuo pinigų srauto pozicijos kainų
pasikeitimo. Jeigu sandoriu perkeliama rizika, bus taikoma 80 proc.
specifinės rizikos užskaita tai sandorio daliai, kurios nuosavų
lėšų poreikis yra didesnis, o kitai daliai taikomas poreikis
specifinei rizikai padengti yra lygus nuliui.
5.                      
Nesant 3 ir 4 dalyse nurodytų aplinkybių,
apsidraudimas iš dalies pripažįstamas
šiais atvejais:
a)            
pozicijai taikomas 3 dalies b
punktas, tačiau yra neatitikimas tarp referencinės pozicijos ir
pagrindinės pozicijos turto. Tačiau
pozicijos atitinka šiuos reikalavimus:
i)        palyginti su pagrindine pozicija referencinė pozicija
yra to paties arba žemesnio rango;
ii)       pagrindinės pozicijos ir referencinės pozicijos
įsipareigojantysis asmuo yra tas pats ir joms taikomos priešpriešinio
įsipareigojimų neįvykdymo ir priešpriešinio išankstinio
nutraukimo sąlygos, kurių vykdymas užtikrinamas teisinėmis
priemonėmis;
b)     
pozicijai taikomas 3 dalies b
punktas arba 4 dalis, bet yra neatitikimas tarp kredito užtikrinimo ir
pagrindinio turto valiutos arba termino.
Į tokį valiutų neatitikimą reikia atsižvelgti nustatant
nuosavų lėšų poreikį užsienio valiutos kurso rizikai
padengti;
c)     
pozicijai taikoma 4 dalis,
tačiau yra neatitikimas tarp pinigų srauto pozicijos ir kredito
išvestinės finansinės priemonės turto. Tačiau kredito išvestinės finansinės
priemonės dokumentuose pagrindinis turtas priskiriamas
įsipareigojimams.
Kad apsidraudimas būtų pripažintas iš
dalies, kiekvienos sandorio dalies nuosavų
lėšų poreikis specifinei rizikai padengti ne sudedamas, o taikomas
tik didesnysis iš dviejų nuosavų lėšų poreikių.
6.                      
Visais atvejais, kuriems
netaikomos 3–5 dalys, nuosavų lėšų poreikis specifinei rizikai
padengti apskaičiuojamas abiem pozicijų dalims atskirai.
336 straipsnis
Apsidraudimas pirmos ir n–osios eilės įsipareigojimų
neįvykdymo kredito išvestinių finansinių priemonių atveju
Pirmojo įsipareigojimų
neįvykdymo kredito išvestinių finansinių priemonių ir
n–osios eilės įsipareigojimų neįvykdymo kredito
išvestinių finansinių priemonių atveju taikomi šie apsidraudimo
pagal 335 straipsnio pripažinimo principai:
a)                      
kai įstaiga gauna kredito apsaugą kelioms
pagrindinio įsipareigojimo sudedamosioms dalims, sudarančioms kredito
išvestinės finansinės priemonės pagrindą, su sąlyga,
kad dėl pirmo įsipareigojimų neįvykdymo turi būti
vykdomas mokėjimas ir kad dėl šio kredito įvykio nutraukiama
sutartis, įstaiga gali įskaityti specifinę riziką tai
sudedamajai daliai, kuriai tarp pagrindinių sudedamųjų
dalių pagal 325 straipsnyje nurodytą 1 lentelę taikomas
mažiausias specifinės rizikos procentas;
b)                     
kai dėl n–osios eilės
įsipareigojimų neįvykdymo pagal kredito apsaugą turi
būti vykdomas mokėjimas, apsaugos pirkėjas gali įskaityti
specifinę riziką tik jeigu apsauga buvo gauta 1–n–1 eilės
įsipareigojimų neįvykdymo atvejams arba susidarius n–1
įsipareigojimo neįvykdymo aplinkybėms. Tokiais
atvejais minėta pirmo įsipareigojimų neįvykdymo kredito
išvestinėms finansinėms priemonėms nustatyta metodika taikoma,
ją atitinkamai pritaikius n–osios eilės įsipareigojimų
neįvykdymo finansinėms priemonėms.
6 skirsnis
Nuosavų lėšų poreikis kolektyvinio investavimo subjektams
337 straipsnis
Nuosavų lėšų poreikis kolektyvinio investavimo subjektams
1.                      
Nepažeidžiant kitų šio
skirsnio nuostatų, kolektyvinių investavimo subjektų (KIS)
pozicijoms taikomas 32 proc. pozicijų rizikos, apimančios
specifinę ir bendrąją riziką, nuosavų lėšų
poreikis. Nepažeidžiant 342
straipsnio arba 356 straipsnio 2 dalies d punkte kartu su 342 straipsniu, kai taikomas juose nustatytas modifikuotas aukso
traktavimas, KIS pozicijoms taikomas 40 proc. pozicijų rizikos,
apimančios specifinę ir bendrąją riziką, ir užsienio
valiutos kurso rizikos nuosavų lėšų poreikis.
2.                      
Jeigu 339
straipsnyje nenurodyta kitaip, neleidžiama
tarpusavyje užskaityti pagrindinių KIS investicijų ir kitų
įstaigos turimų pozicijų.
338 straipsnis
Kolektyvinio investavimo subjektams taikomi bendrieji kriterijai
KIS gali būti taikomas 339 straipsnyje
nurodytas metodas, jeigu įvykdomos visos šios sąlygos:
a)                     
KIS prospekte ar
lygiaverčiame dokumente pateikta visa ši informacija:
i)        turto, į kurį KIS leidžiama
investuoti, kategorijos;
ii)       jeigu KIS investicijoms taikomi
apribojimai, – santykiniai apribojimai ir jų apskaičiavimo metodai;
iii)       jeigu KIS leidžiama taikyti finansinį
svertą, – didžiausias finansinio sverto lygis;
iv)      jeigu leidžiama sudaryti ne biržos išvestinių
finansinių priemonių sandorius arba atpirkimo sandorius, skolintis
arba skolinti vertybinius popierius, sandorio šalies
rizikos, atsirandančios dėl tokių sandorių vykdymo,
ribojimo priemonės;
b)                     
KIS teikia pusės metų
ir metines verslo ataskaitas, kurių pagrindu galima įvertinti jo
turtą ir įsipareigojimus, pajamas ir operacijas per ataskaitinį
laikotarpį;
c)                     
investicinio vieneto
turėtojo prašymu, KIS akcijos arba investiciniai vienetai kiekvieną
dieną iš KIS turto gali būti paversti grynaisiais pinigais;
d)                     
investicijos KIS atskiriamos
nuo KIS valdytojo turto;
e)                     
investuojančioji
įstaiga atlieka tinkamą KIS rizikos vertinimą;
f)                       
KIS valdo asmenys, prižiūrimi pagal
direktyvą (KIPVPS) arba atitinkamus teisės aktus.
339 straipsnis
Kolektyvinio investavimo subjektams taikomi specifiniai metodai
1.                      
Jeigu įstaiga turi
galimybę kiekvieną dieną susipažinti su informacija apie KIS
pagrindines investicijas, ji į tas investicijas gali atsižvelgti
skaičiuodama pozicijų rizikos, apimančios specifinę ir
bendrąją riziką, nuosavų lėšų poreikį, ir
taikant šį metodą KIS
pozicijos vertinamos kaip KIS pagrindinių investicijų pozicijos. Tarpusavyje užskaityti KIS pagrindinių
investicijų pozicijas ir kitas įstaigos turimas pozicijas leidžiama
tuo atveju, jeigu įstaiga turi pakankamai akcijų arba
investicinių vienetų, kad galėtų išpirkti (sukurti)
pagrindines investicijas.
2.                      
Įstaigos gali
skaičiuoti pozicijų rizikos, apimančios specifinę ir
bendrąją riziką, nuosavų lėšų poreikį,
taikomą KIS pozicijoms, darant prielaidą, kad buvo pozicijų,
atitinkančių tas, kurios būtinos, norint atkurti tolesniame a
punkte nurodytų nuosavybės vertybinių popierių arba skolos
vertybinių popierių išorėje sukurto indekso arba fiksuoto
krepšelio sudėtį ir veikimą, jeigu laikomasi šių
sąlygų:
a)            
KIS įgaliojimų
tikslas yra atkurti nuosavybės vertybinių popierių arba skolos
vertybinių popierių išorėje sukurto indekso arba fiksuoto
krepšelio sudėtį ir veikimą;
b)           
mažiausią 0,9 KIS ir nuosavybės
vertybinių popierių arba skolos vertybinių popierių indekso
ar krepšelio paros kainų pokyčių koreliaciją galima aiškiai
nustatyti ne trumpesniam kaip šešių mėnesių laikotarpiui. „Koreliacija“ šiuo atveju reiškia KIS
kiekvieną dieną gaunamo pelno ir nuosavybės vertybinių
popierių arba skolos vertybinių popierių indekso ar krepšelio
koreliacijos koeficientą.
3.                      
Jeigu įstaiga neturi
galimybės kiekvieną dieną susipažinti su informacija apie KIS
pagrindines investicijas, pozicijos rizikos, apimančios specifinę ir
bendrąją riziką, nuosavų lėšų poreikį ji
gali skaičiuoti, jei įvykdomos šios sąlygos:
a)            
bus laikoma, kad KIS pirmiausia
didžiausiu pagal jos įgaliojimus leistinu lygiu investuoja į turto
klases, kurioms nustatytas didžiausias nuosavų lėšų poreikis
atskirai specifinei ir bendrajai rizikai padengti, ir tuomet tęsia
investicijas mažėjančia tvarka tol, kol pasiekia didžiausią
bendrą investavimo apribojimą.
KIS pozicija bus vertinama kaip tiesioginis dalyvavimas tariamojoje pozicijoje;
b)           
apskaičiuodamos nuosavų
lėšų poreikį atskirai specifinei ir bendrajai rizikai padengti,
įstaigos atsižvelgia į didžiausią netiesioginę
poziciją, su kuria jos gali susidurti per KIS proporcingai didindamos savo
KIS poziciją iki didžiausios pagal jos įgaliojimus leidžiamos pozicijos,
susijusios su pagrindiniais investiciniais vienetais;
c)            
jeigu pagal šią dalį apskaičiuotas
bendras nuosavų lėšų poreikis specifinei ir bendrajai rizikai
padengti viršija 337 straipsnio 1 dalyje nustatytą
lygį, nuosavų lėšų poreikis paliekamas to lygio.
4.                      
Įstaigos gali pasitelkti
toliau nurodytas trečiąsias šalis, kad jos pagal skyriuje nustatytus
metodus apskaičiuotų ir pateiktų nuosavų lėšų
poreikį pozicijų rizikai padengti, skaičiuojamą 1–4 dalyse nustatytoms KIS pozicijoms:
a)       KIS depozitoriumą, su sąlyga, kad KIS investuoja tik
į vertybinius popierius ir visus vertybinius popierius deponuoja šiame
depozitoriume;
b)       kitų KIS atveju KIS valdymo bendrovę, su
sąlyga, kad KIS valdymo bendrovė atitinka 127 straipsnio 3 dalies a
punkte nurodytus kriterijus.
Skaičiavimo tikslumą turi patvirtinti
išorės auditorius.
3 skyrius
Nuosavų lėšų poreikis užsienio valiutos kurso rizikai padengti
340 straipsnis
De minimis ir užsienio valiutos kurso rizikos įvertinimas
Jeigu pagal 341 straipsnyje nustatytą tvarką
apskaičiuota įstaigos bendros grynosios užsienio valiutos kurso
pozicijos ir jos grynosios aukso pozicijos suma, įskaitant užsienio
valiutos kurso ir aukso pozicijas, kurioms nuosavų lėšų poreikis
apskaičiuojamas pagal vidaus modelį, sudaro
daugiau kaip 2 proc. visų jos nuosavų lėšų,
įstaiga turi apskaičiuoti nuosavų lėšų poreikį
užsienio valiutos kurso rizikai padengti. Nuosavų
lėšų poreikis užsienio valiutos kurso rizikai padengti yra
įstaigos bendros grynosios užsienio valiutos kurso pozicijos ir jos
grynosios aukso pozicijos suma ta valiuta, kuri nurodoma ataskaitose,
padauginta iš 8 proc.
341 straipsnis
Bendros grynosios užsienio valiutos kurso rizikos pozicijos apskaičiavimas
1.                      
Įstaigos kiekvienos
valiutos (įskaitant valiutą, kuri nurodoma ataskaitose) ir aukso grynoji
atvira pozicija apskaičiuojama kaip toliau išvardytų elementų (teigiamų arba
neigiamų) suma:
a)            
grynoji neatidėliotino
keitimo sandorių pozicija (t. y. iš visų turto straipsnių
atėmus visus įsipareigojimų straipsnius, įskaitant
atitinkama valiuta sukauptas palūkanas, arba, aukso atveju, grynąsias
aukso neatidėliotino keitimo sandorių pozicijas);
b)           
grynoji išankstinių
sandorių pozicija, t. y. visos gautinos sumos atėmus visas
sumas, kurios turi būti sumokėtos pagal išankstinius valiutų
keitimo ir aukso sandorius, įskaitant valiutos ir aukso ateities sandorius
bei valiutos apsikeitimo sandorių pagrindinę sumą,
neįtrauktą į neatidėliotino keitimo sandorių
poziciją;
c)            
neatšaukiamos garantijos bei
panašios finansinės priemonės, kurias tikrai reikės
įvykdyti ir kurios gali būti neatšaukiamos;
d)           
visos užsienio valiutos ir
aukso pasirinkimo sandorių pozicijos, įvertintos pagal delta
koeficiento arba delta koeficientu pagrįstą ekvivalentą;
e)            
kitų pasirinkimo
sandorių rinkos vertės.
Kai tinkama, d punkte nurodytais atvejais ir gavus kompetentingų
institucijų leidimą, gali būti naudojamas atitinkamos biržos
taikomas delta koeficientas, o kai jis nėra nustatytas, arba ne biržos
pasirinkimo sandorių atveju, naudojamas pačios įstaigos pagal
tinkamą modelį apskaičiuotas delta koeficientas. Leidimas suteikiamas, jeigu pagal modelį tinkamai
įvertinamas pasirinkimo sandorio arba varanto vertės pokytis
atsižvelgiant į nedidelius pagrindinės priemonės rinkos kainos
pokyčius.
Įstaiga gali įtraukti grynąsias būsimas pajamas (išlaidas), kurios dar
nesukauptos, tačiau jau visiškai apdraustos, jeigu įstaiga jas
įskaičiuoja nuosekliai.
Sudėtinių
valiutų grynąsias pozicijas įstaigos gali suskirstyti į jas
sudarančias valiutas pagal dalis, kurios joms tenka sudėtinėje
valiutoje.
2.                      
Bet kurių pozicijų,
kurias įstaiga sąmoningai prisiėmė, kad apsidraustų
nuo neigiamo valiutos keitimo kurso poveikio jos koeficientams pagal 87 straipsnio 1 dalį, gavus
kompetentingų institucijų leidimą, galima neįtraukti
skaičiuojant grynąsias atviras valiutos pozicijas. Tokios pozicijos turėtų būti
neprekybinio arba struktūrinio pobūdžio, o jų neįtraukimo
sąlygas galima keisti tik gavus atskirą kompetentingų
institucijų leidimą. Tokios pat
pirmiau išdėstytos sąlygos gali būti taikomos vertinant
įstaigos turimas pozicijas, kurios yra susijusios su sudedamosiomis
dalimis, jau atimtomis skaičiuojant nuosavas lėšas.
3.                      
Skaičiuodama
kiekvienos valiutos ir aukso grynąją atvirą poziciją,
įstaiga gali naudoti grynąją dabartinę vertę, jeigu
šį metodą ji taiko nuosekliai.
4.                      
Kiekvienos valiutos, išskyrus
ataskaitose nurodomą valiutą, trumposios ir ilgosios atviros
pozicijos ir ilgoji arba trumpoji atvira aukso pozicija į ataskaitose
nurodomą valiutą konvertuojamos pagal neatidėliotino keitimo
kursus. Po to jos atskirai sudedamos
norint gauti atitinkamas bendras grynųjų trumpųjų
pozicijų bei grynųjų ilgųjų pozicijų sumas. Didesnioji
iš šių dviejų gautų sumų yra įstaigos visa bendra
grynoji užsienio valiutos pozicija.
5.                      
Apskaičiuodamos nuosavų lėšų
poreikį, be delta koeficiento rizikos įstaigos turi tinkamai
įvertinti ir kitą su pasirinkimo sandoriais susijusią
riziką.
6.                      
EBI parengia techninių reguliavimo
standartų projektus, kuriuose apibrėžia metodus, pagal kuriuos
nustatant nuosavų lėšų poreikį proporcingai
įstaigų veiklos, susijusios su pasirinkimo sandoriais, mastui ir
sudėtingumui atsižvelgiama į kitą riziką, ne tik delta
koeficiento riziką.
Nurodytus techninių reguliavimo
standartų projektus EBI pateikia Komisijai iki 2013 m. sausio
1 d.
Komisijai suteikiami įgaliojimai priimti
pirmesnėje pastraipoje nurodytus techninius reguliavimo standartus
Reglamento (ES) Nr. 1093/2010 10–14 straipsniuose nustatyta tvarka.
342 straipsnis
Kolektyvinio investavimo subjektų užsienio valiutos kurso rizika
1.                      
Įgyvendinant 341 straipsnį atsižvelgiama
į faktines KIS užsienio valiutų kurso pozicijas.
2.                      
Įstaigos gali remtis
duomenimis apie KIS užsienio valiutų kurso pozicijas, kuriuos skelbia šios
trečiosios šalys:
a)            
KIS depozitoriumas, su sąlyga, kad KIS
investuoja tik į vertybinius popierius ir visus vertybinius popierius
deponuoja šiame depozitoriume;
b)           
kitų KIS atveju – KIS valdymo bendrovė,
su sąlyga, kad KIS valdymo bendrovė atitinka 3 dalies a punkte
nurodytus kriterijus.
Skaičiavimų tikslumą patvirtina
išorės auditorius.
3.                      
Jeigu įstaiga neturi
duomenų apie KIS užsienio valiutų pozicijas, laikoma, kad KIS
investicijos siekia didžiausią pagal jos įgaliojimus leistiną
lygį; skaičiuodama užsienio
valiutos kurso rizikos, susijusios su jos prekybos knyga, nuosavų
lėšų poreikį, įstaiga atsižvelgia į didžiausią
netiesioginę riziką, su kuria ji galėtų susidurti per
KIS. Tai daroma proporcingai padidinant KIS poziciją iki didžiausios
pozicijos, kurią leidžia investiciniai įgaliojimai, pagrindinių
investicinių vienetų atžvilgiu. Tariama KIS užsienio valiutos
kurso pozicija vertinama kaip atskira valiuta pagal investavimui į
auksą taikomą tvarką, atsižvelgiant į tai, kad, jeigu KIS
investicijų kryptis yra žinoma, ilgoji atvira pozicija gali būti
pridėta prie ilgosios atviros užsienio valiutos kurso pozicijos, o
trumpoji atvira pozicija gali būti pridėta prie trumposios atviros
užsienio valiutos kurso pozicijos. Prieš atliekant skaičiavimą
tokių pozicijų tarpusavyje užskaityti neleidžiama.
343 straipsnis
Artimai tarpusavyje susijusios valiutos
1.                      
Artimai tarpusavyje
susijusių valiutų pozicijoms įstaigos gali numatyti mažesnį nuosavų lėšų
poreikį. Dvi valiutos laikomos artimai
tarpusavyje susijusiomis tik tuomet, kai nuostolio,
sudarančio 4 proc. arba mažiau atitinkamos suderintos pozicijos
vertės (įvertinus ataskaitose nurodoma valiuta), tikimybė
(apskaičiuota remiantis pastarųjų trejų ar penkerių
metų kiekvienos dienos keitimo kursu) tokių valiutų vienodose ir
priešingose pozicijose per ateinantį 10 darbo dienų laikotarpį
yra maždaug 99 proc. (taikant trejų metų stebėjimo
laikotarpį) arba 95 proc. (taikant penkerių metų
stebėjimo laikotarpį). Dviejų
artimai susijusių valiutų suderintų pozicijų nuosavų
lėšų poreikis yra 4 proc., padauginti iš suderintos pozicijos
vertės.
2.                      
Apskaičiuodamos poreikį pagal šį
skyrių, įstaigos gali nepaisyti pozicijų
valiutomis, kurioms taikomi teisiškai privalomi tarpvyriausybiniai susitarimai,
siekdamos apriboti jų kursų kitimą kitų tuose pačiuose
susitarimuose numatytų valiutų atžvilgiu.
Įstaigos apskaičiuoja tokių
valiutų suderintas pozicijas ir nuosavų lėšų poreikį,
kuris negali būti mažesnis negu pusė atitinkamame tarpvyriausybiniame
susitarime numatyto didžiausio valiutos kurso pokyčio atitinkamų
valiutų atžvilgiu.
3.                      
EBI parengia techninių įgyvendinimo
standartų projektus, kuriuose nurodo valiutas, atitinkančias 1 dalyje
nurodytus reikalavimus.
Nurodytus techninių standartų projektus
EBI pateikia Komisijai iki 2014 m. sausio 1 d.
Komisijai suteikiami įgaliojimai priimti
trečioje pastraipoje nurodytus techninius įgyvendinimo standartus
Reglamento (ES) Nr. 1093/2010 15 straipsnyje nustatyta tvarka.
4.                      
Ekonomikos ir pinigų
sąjungos antrajame etape dalyvaujančių valstybių narių
valiutų suderintų pozicijų nuosavų lėšų
poreikį galima skaičiuoti kaip lygų 1,6 proc. tokių suderintų
pozicijų vertės.
5.                      
Į bendrą grynąją atvirą poziciją
pagal 341 straipsnio 4 dalį įskaičiuojamos tik šiame straipsnyje
nurodytos nesuderintos valiutų pozicijos.
4 skyrius
Nuosavų lėšų poreikis biržos prekių kainos rizikai padengti
344 straipsnis
Biržos prekių kainos rizikos įvertinimo metodo parinkimas
Pagal 345–347 straipsnius įstaigos
apskaičiuoja nuosavų lėšų poreikį biržos prekių
kainos rizikai padengti taikydamos vieną iš 348, 349 arba 350 straipsnyje
nurodytų metodų.
345 straipsnis
Papildomas biržos prekių verslas
1.                      
Papildomu žemės ūkio prekių verslu
užsiimančios įstaigos kiekvienų metų pabaigoje ateinantiems
metams gali nustatyti nuosavų lėšų poreikį fizinėms
biržos prekėms, jeigu įvykdomos visos šios sąlygos:
a)            
bet kuriuo metu tais metais įstaiga turi ne
mažiau nuosavų lėšų šiai rizikai padengti nei tai rizikai
taikomas vidutinis nuosavų lėšų poreikis, atsargiai
įvertintas ateinantiems metams;
b)           
įstaiga atsargiai vertina pagal a punktą
apskaičiuotos vertės tikėtiną nepastovumą;
c)            
įstaigos vidutinis nuosavų lėšų
poreikis šiai rizikai padengti yra ne didesnis kaip 5 proc. nuosavų
lėšų arba 1 mln. EUR, o atsižvelgiant į pagal b
punktą nustatytą nepastovumą, didžiausias tikėtinas
nuosavų lėšų poreikis yra ne didesnis kaip 6,5 proc. nuosavų
lėšų;
d)           
įstaiga nuolat kontroliuoja, kad pagal a ir b
punktus apskaičiuoti įverčiai būtų realūs.
2.                      
Įstaigos praneša kompetentingoms institucijoms
apie tai, kaip jos naudojasi 1 dalyje numatyta galimybe.
346 straipsnis
Biržos prekių pozicijos
1.                      
Kiekviena biržos prekių
arba biržos prekių išvestinių finansinių priemonių pozicija
išreiškiama standartiniais mato vienetais. Kiekvienos biržos prekės neatidėliotino sandorio
kaina išreiškiama ataskaitose nurodoma valiuta.
2.                      
Laikoma, kad aukso ir aukso
išvestinių finansinių priemonių pozicijos susiduria su užsienio
valiutos kurso rizika ir jų biržos prekių rizika prireikus
skaičiuojama pagal 3 arba 5 skyriuje
nustatytas sąlygas.
3.                      
Pagal šį skyrių
pozicijų, kurios yra tik finansavimo parduodamų atsargų
sąskaita pozicijos, galima neįtraukti.
4.                      
Pagal 349 straipsnio 1 dalį suma, kuria įstaigos ilgosios pozicijos viršija
įstaigos tos pačios biržos prekės ir tapačių ateities,
pasirinkimo ir varantų biržos prekių sandorių trumpąsias
pozicijas ar atvirkščiai, yra įstaigos kiekvienos biržos prekės
grynoji pozicija. Išvestinės
finansinės priemonės 347 straipsnyje nustatyta tvarka
traktuojamos kaip pagrindinės biržos prekės
pozicijos.
5.                      
Apskaičiuojant biržos prekės
poziciją toliau išvardytos pozicijos traktuojamos kaip tos pačios
biržos prekės pozicijos:
a)       įvairių subkategorijų
biržos prekių pozicijos tais atvejais, kai minėtomis subkategorijomis
galima vieną kita pakeisti;
b)       panašių biržos prekių
pozicijos, jeigu jos yra artimi pakaitalai ir jeigu mažiausiai 0,9 kainų
pasikeitimo koreliacijos koeficientą galima aiškiai nustatyti ne
trumpesniam kaip vienų metų laikotarpiui.
347 straipsnis
Konkrečios priemonės
1.                      
Biržos prekių ateities
sandoriai ir išankstiniai įsipareigojimai pirkti arba parduoti atskiras
biržos prekes į matų sistemą įtraukiami kaip tariamosios
sumos, išreikštos standartiniais matavimo vienetais, nustatant jų
terminą pagal galutinę datą.
2.                      
Biržos prekių apsikeitimo
sandoriai, kai iš vienos pusės operacija atliekama nustatyta kaina, o iš
kitos pusės – dabartine rinkos kaina, yra traktuojami kaip serija sandorio
tariamajai sumai lygių pozicijų, kai, kur tinkama, viena pozicija
atitinka kiekvieną atsiskaitymą pagal apsikeitimo sandorį, ir
yra skirstomi pagal 348 straipsnio 1 dalyje nurodytas
terminų grupes. Įstaigos
pozicijos yra ilgosios, jeigu ji moka fiksuotą kainą, o gauna
kintamą kainą, ir trumposios, jeigu įstaiga gauna fiksuotą
kainą, o moka kintamą kainą. Biržos
prekių apsikeitimo sandoriai, kai sandorio pusėse yra skirtingos
biržos prekės, atitinkamuose apskaitos dokumentuose turi būti
nurodomi naudojant klasifikavimo pagal terminų atitikimo metodą.
3.                      
Biržos prekių arba biržos
prekių išvestinių finansinių priemonių pasirinkimo
sandoriai ir varantai laikomi pozicijomis, kurių vertė lygi
atitinkamo pasirinkimo sandorio pagrindinės finansinės priemonės
vertei, padaugintai iš jo delta koeficiento, kaip nustatyta šiame skyriuje. Pastarosios pozicijos
gali būti tarpusavyje užskaitomos su bet kuriomis tapačios
pagrindinės biržos prekės arba biržos prekės išvestinės
priemonės priešpriešinėmis pozicijomis. Kai tinkama,
kompetentingų institucijų leidimu, gali būti naudojamas
atitinkamos biržos taikomas delta koeficientas, kai jis nėra nustatytas,
arba ne biržos pasirinkimo sandorių atveju, naudojamas pačios
įstaigos pagal tinkamą modelį apskaičiuotas delta
koeficientas. Leidimas suteikiamas, jeigu pagal modelį tinkamai
įvertinamas pasirinkimo sandorio arba varanto vertės pokytis
atsižvelgiant į nedidelius pagrindinės priemonės rinkos kainos
pokyčius.
Apskaičiuodamos nuosavų lėšų
poreikį, be delta koeficiento rizikos įstaigos turi tinkamai
įvertinti ir kitą su pasirinkimo sandoriais susijusią
riziką.
4.                      
EBI parengia techninių reguliavimo
standartų projektus, kuriuose apibrėžia metodus, pagal kuriuos
nustatant nuosavų lėšų poreikį proporcingai
įstaigų veiklos, susijusios su pasirinkimo sandoriais, mastui ir sudėtingumui
atsižvelgiama į kitą riziką, ne tik delta koeficiento
riziką.
Nurodytus techninių reguliavimo
standartų projektus EBI pateikia Komisijai iki 2013 m. sausio
1 d.
Komisijai suteikiami įgaliojimai priimti
pirmoje pastraipoje nurodytus techninius reguliavimo standartus Reglamento (ES)
Nr. 1093/2010 10–14 straipsniuose nustatyta tvarka.
5.                      
Kai įstaiga yra viena iš toliau nurodytų,
apskaičiuodama nuosavų lėšų poreikį biržos prekių
kainos rizikai padengti ji turi įtraukti atitinkamas biržos prekių
pozicijas:
a)     biržos prekių arba garantuotų teisių į biržos
prekių nuosavybę perdavėjas pagal atpirkimo sandorį;
b)     biržos prekių skolintojas pagal biržos prekių skolinimo
sandorį.
348 straipsnis
Terminų atitikimo metodas
1.                      
Įstaiga visas biržos
prekes suklasifikuoja pagal terminus, kaip nustatyta 1 lentelėje. Visos tos biržos
prekės pozicijos priskiriamos atitinkamoms terminų grupėms.
Fizinės atsargos priskiriamos pirmajai
terminų grupei (nuo 0 iki 1 mėnesio imtinai).
 1 lentelė 
 Terminų grupė (1) || Pirkimo ir pardavimo kainų skirtumo koeficientas (procentais) (2) 
 0 ≤ 1 mėn. || 1,50 
 > 1 ≤ 3 mėn. || 1,50 
 > 3 ≤ 6 mėn. || 1,50 
 > 6 ≤ 12 mėn. || 1,50 
 > 1 ≤ 2 m. || 1,50 
 > 2 ≤ 3 m. || 1,50 
 > 3 m. || 1,50 
2.                      
Tos pačios biržos
prekės pozicijos gali būti tarpusavyje įskaitomos ir
priskiriamos atitinkamoms terminų grupėms grynųjų
pozicijų pagrindu, jeigu jos yra:
a)            
sandorių, kurie turi
būti įvykdyti tuo pačiu metu, pozicijos;
b)           
sandorių, kurie turi
būti įvykdyti per 10 dienų, pozicijos, jeigu sandoriais
prekiaujama rinkose, kuriose yra nustatytos kiekvienos dienos pristatymo datos.
3.                      
Po to įstaiga
skaičiuoja kiekvienos terminų grupės ilgųjų ir
trumpųjų pozicijų sumas.
Pirmųjų pozicijų suma, kuri yra suderinta su pastarųjų
pozicijų suma nustatytoje terminų grupėje, yra suderintos tos
terminų grupės pozicijos, o likusi ilgoji arba trumpoji pozicija yra
nesuderinta tos pačios terminų grupės pozicija.
4.                      
Nustatytos terminų
grupės nesuderintos ilgosios pozicijos dalis, kuri yra suderinta su kitos
terminų grupės nesuderinta trumpąja pozicija, arba
atvirkščiai, yra suderinta dviejų terminų grupių pozicija. Nesuderintos ilgosios arba nesuderintos trumposios
pozicijos dalis, kuri negali būti tokiu būdu suderinta, yra
nesuderinta pozicija.
5.                      
Įstaigos nuosavų
lėšų poreikis kiekvienai biržos prekei skaičiuojamas pagal
atitinkamus terminus susumavus toliau išvardytus elementus:
a)            
suderintų ilgųjų
ir trumpųjų pozicijų sumą, padaugintą iš atitinkamo
pirkimo ir pardavimo kainų skirtumo koeficiento, nurodyto 1 lentelės
antroje skiltyje kiekvienai terminų grupei, ir iš atitinkamos biržos prekės
neatidėliotino sandorio kainos;
b)           
dviejų terminų
grupių tarpusavyje suderintą poziciją kiekvienai terminų
grupei, į kurią perkeliama nesuderinta pozicija, padauginus ją
iš 0,6 proc. (vežimo kainų koeficiento) ir iš atitinkamos biržos
prekės neatidėliotino sandorio kainos;
c)            
likusias nesuderintas
pozicijas, padauginus iš 15 proc. (išankstinio sandorio kainų
koeficiento) ir iš biržos prekės neatidėliotino sandorio kainos.
6.                      
Įstaigos bendras
nuosavų lėšų poreikis biržos prekių kainos rizikai padengti
skaičiuojamas sudedant nuosavų lėšų poreikius, apskaičiuotus
kiekvienai biržos prekei pagal 5 dalį.
349 straipsnis
Supaprastintas metodas
1.                      
Įstaigos nuosavų
lėšų poreikis kiekvienai prekei skaičiuojamas sudedant:
a)            
15 proc. grynosios
pozicijos, nesvarbu, ilgosios ar trumposios, padauginus iš biržos prekės
neatidėliotino sandorio kainos;
b)           
3 proc. bendrosios
pozicijos, nesvarbu, ilgosios ar trumposios, padauginus iš biržos prekės
neatidėliotino sandorio kainos.
2.                      
Įstaigos bendras
nuosavų lėšų poreikis biržos prekių kainos rizikai padengti
skaičiuojamas sudedant nuosavų lėšų poreikius,
apskaičiuotus kiekvienai biržos prekei pagal 1
dalį.
350 straipsnis
Išplėstas terminų atitikimo metodas
Įstaigos gali naudoti
minimalius pirkimo ir pardavimo kainų skirtumo, vežimo ir išankstinio sandorio
kainų koeficientus pagal toliau pateiktą 2 lentelę vietoj
išvardytųjų 348 straipsnyje, jeigu:
a)                      
įstaigos užsiima
reikšmingu biržos prekių verslu;
b)                     
įstaigų portfelį
sudaro įvairios biržos prekės;
c)                      
skaičiuodamos nuosavų
lėšų poreikį biržos prekių kainos rizikai padengti,
įstaigos dar negali naudoti vidaus modelio.
Įstaigos praneša kompetentingoms
institucijoms apie šio straipsnio taikymą, pateikdamos įrodymus, kad
jos stengiasi įdiegti vidaus modelį, pagal kurį
apskaičiuojamas nuosavų lėšų poreikis biržos prekių
kainos rizikai padengti.
 2 lentelė 
   || Brangieji metalai (išskyrus auksą) || Pagrindiniai metalai || Žemės ūkio produktai (neperdirbti) || Kita, įskaitant energetikos produktus 
 Pirkimo ir pardavimo kainų skirtumo koeficientas (proc.) || 1,0 || 1,2 || 1,5 || 1,5 
 Vežimo kainų koeficientas (proc.) || 0,3 || 0,5 || 0,6 || 0,6 
 Išankstinio sandorio kainų koeficientas (proc.) || 8 || 10 || 12 || 15 
5 skyrius
Vidaus modelių taikymas nuosavų lėšų poreikiui
apskaičiuoti
1 skirsnis
Leidimas taikyti vidaus modelius ir nuosavų lėšų poreikis
351 straipsnis
Specifinė ir bendroji rizika
Pagal šį skyrių
skolos finansinių priemonių arba akcijų finansinių
priemonių arba jų išvestinių finansinių priemonių,
kuriomis prekiaujama, pozicijų rizika gali būti suskirstoma į du
komponentus. Vienas jų – jos specifinė rizika, apimanti
atitinkamos finansinės priemonės kainos pasikeitimų riziką
dėl veiksnių, susijusių su jos emitentu, o išvestinės
finansinės priemonės atveju – pagrindinės finansinės
priemonės emitentu. Bendrosios rizikos komponentas
apima finansinės priemonės
kainos svyravimo riziką, kuri priklauso nuo palūkanų normos
pasikeitimo prekybinės skolos finansinės priemonės arba skolos
išvestinės finansinės priemonės atveju arba nuo bendrų
visos akcijų rinkos svyravimų, nesusijusių su jokiais
specifiniais atskirų vertybinių popierių požymiais, akcijų
ar akcijų išvestinių finansinių priemonių atveju.
352 straipsnis
Leidimas taikyti vidaus modelius
1.                      
Įsitikinusi, kad įstaiga tenkina
atitinkamai 2, 3 ir 4 skirsnių reikalavimus, kompetentingos institucijos
leidžia, kad įstaigos vietoj 2–4
skyriuose apibūdintų metodų
taikytų savo vidaus modelius arba derintų juos su minėtais
metodais, skaičiuodamos nuosavų lėšų poreikį vienai ar
kelioms iš šių rizikos kategorijų:
a)            
akcijų finansinių priemonių bendroji
rizika;
b)           
akcijų finansinių priemonių
specifinė rizika;
c)            
skolos finansinių priemonių bendroji
rizika;
d)           
skolos finansinių priemonių
specifinė rizika;
e)            
užsienio valiutos kurso rizika;
f)             
biržos prekių kainos rizika.
2.                      
Nuosavų lėšų poreikį toms
rizikos kategorijoms, kurioms pagal 1 dalį įstaigai neleista taikyti
savo vidaus modelių, ta įstaiga toliau skaičiuoja atitinkamai
pagal 2, 3 ir 4 skyrių reikalavimus. Kompetentingų
institucijų leidimas taikyti vidaus modelius suteikiamas kiekvienai
rizikos kategorijai atskirai. Atskiro kompetentingos institucijos leidimo
reikia, kai iš esmės keičiama vidaus modelių taikymo tvarka,
plečiamas vidaus modelių taikymo mastas, ypač atsiradus
papildomoms rizikos kategorijoms ir kai pagal 354 straipsnio 2 dalį
pirmą kartą skaičiuojama rizikos vertė nepalankiausiomis
sąlygomis.
3.                      
EBI parengia techninių reguliavimo
standartų projektus, kuriuose nurodo:
a)            
vidaus modelio taikymo tvarkos masto išplėtimo
ir pakeitimų reikšmingumo vertinimo sąlygas;
b)           
vertinimo metodiką, pagal kurią
kompetentingos institucijos suteikia įstaigoms leidimą taikyti vidaus
modelius.
Nurodytus techninių reguliavimo
standartų projektus EBI pateikia Komisijai iki 2013 m. sausio
1 d.
Komisijai suteikiami įgaliojimai priimti
pirmoje pastraipoje nurodytus techninius reguliavimo standartus Reglamento (ES)
Nr. 1093/2010 10–14 straipsniuose nustatyta tvarka.
353 straipsnis
Nuosavų lėšų poreikio skaičiavimas taikant vidaus modelius
1.                      
Kiekviena įstaiga, taikanti vidaus
modelį, be nuosavų lėšų poreikio, pagal 2, 3 ir 4 skyrius
apskaičiuojamo toms rizikos kategorijoms, kurioms neleista taikyti vidaus
modelio, turi skaičiuoti nuosavų lėšų poreikį, kuris
išreiškiamas pagal a ir b punktus gautų verčių suma:
a)             
didesnė iš šių verčių:
i)        jos praėjusios dienos rizikos vertės
skaičius, apskaičiuotas pagal 354 straipsnio 1 dalį (VaRt–1);
ii)       dienos rizikos vertės matų vidurkis,
apskaičiuotas pagal 354 straipsnio 1 dalį, kiekvieną iš ankstesnių šešiasdešimties darbo
dienų (VaRavg), padauginus iš
multiplikatoriaus koeficiento (mc), kaip nurodyta 355 straipsnyje;
b)       didesnė iš šių verčių:
i)        paskutinis turimas rizikos vertės nepalankiausiomis
sąlygomis skaičius pagal 354 straipsnio 2 dalį (sVaRt–1);
ir
ii)       rizikos vertės skaičių vidurkis,
apskaičiuotas 354 straipsnio 2 dalyje nurodytu būdu ir dažnumu per
ankstesnes šešiasdešimt darbo dienų (sVaRavg), padauginus iš multiplikatoriaus koeficiento (ms),
kaip nurodyta 355 straipsnyje;
2.                      
Įstaigos, kurios apskaičiuodamos
nuosavų lėšų poreikį skolos finansinių priemonių
specifinei rizikai padengti taiko vidaus modelį, turi skaičiuoti
papildomą nuosavų lėšų poreikį, kuris išreiškiamas
pagal a ir b punktus gautų verčių suma:
a)       nuosavų lėšų poreikis, 326 ir 327 straipsnių
tvarka apskaičiuotas prekybos knygos pakeitimo vertybiniais popieriais
pozicijų ir n–osios eilės įsipareigojimų neįvykdymo
kredito išvestinių finansinių priemonių specifinei rizikai
padengti, išskyrus pozicijas, įtrauktas pagal 4 skirsnį
apskaičiuojant nuosavų lėšų poreikį koreliacinės
prekybos portfelio specifinei rizikai, ir, kai taikoma, nuosavų
lėšų poreikis tų KIS pozicijų specifinei rizikai padengti
pagal 2 skyriaus 6 skirsnį, kurių atžvilgiu nėra įvykdytos
nei 339 straipsnio 1 dalies nei 339 straipsnio 2 dalies sąlygos;
b)       didesnė iš šių verčių:
i)        naujausia
papildomos įsipareigojimų neįvykdymo rizikos ir pasikeitimų
rizikos vertė, apskaičiuota 3 skirsnyje nustatyta tvarka;
ii)       šios vertės
12 paskutinių savaičių vidurkis.
3.                      
Įstaigos, turinčios koreliacinės
prekybos portfelį, kuris atitinka 327 straipsnio 1–3 dalių
reikalavimus, turi skaičiuoti papildomą nuosavų lėšų
poreikį, kuris skaičiuojamas kaip didesnė iš šių
verčių:
a)       naujausia koreliacinės prekybos portfelio rizikos
vertė, apskaičiuota 5 skirsnyje nustatyta tvarka;
b)       šios vertės 12 paskutinių savaičių vidurkis;
c)       8 proc. nuosavų lėšų poreikis, kuris
apskaičiuojant paskutinę rizikos vertę, nurodytą a punkte,
327 straipsnio 4 dalyje nustatyta tvarka būtų skaičiuojamas
visoms pozicijoms, kurias apima vidaus modelis, taikomas koreliacinės
prekybos portfeliui.
2 skirsnis
Bendrieji reikalavimai
354 straipsnis
Rizikos vertės ir rizikos vertės nepalankiausiomis sąlygomis
apskaičiavimas
1.                      
Apskaičiuojant 353 straipsnyje numatytą
rizikos vertę taikomi šie reikalavimai:
a)       rizikos vertė skaičiuojama kiekvieną dieną;
b)       99 proc. kvantilio pasikliautinasis
intervalas;
c)       10 dienų laikymo laikotarpis;
d)       ne trumpesnis kaip vienų
metų istorinis stebėjimo laikotarpis, išskyrus tuos atvejus, kai gali
būti taikomas trumpesnis stebėjimo laikotarpis dėl labai
išaugusio kainų svyravimo;
e)       duomenų grupės
patikslinimai, atliekami ne rečiau kaip kas mėnesį.
Įstaiga gali naudoti
rizikos vertes, kurios apskaičiuojamos pagal trumpesnius nei 10 dienų laikymo laikotarpius,
paskirstytus per 10 dienų, taikant tinkamą periodiškai
peržiūrimą metodiką.
2.                      
Be to, įstaiga ne rečiau kaip kas
savaitę pagal pirmoje dalyje nustatytus reikalavimus apskaičiuoja
esamo portfelio „rizikos vertę nepalankiausiomis sąlygomis“, naudodama rizikos vertės modelio įvestis,
suderintas su nepertraukiamo labai nepalankių finansinių
sąlygų 12 mėnesių laikotarpio istoriniais duomenimis,
susijusiais su įstaigos portfeliu. Tokių istorinių duomenų pasirinkimą ne
rečiau kaip kartą per metus peržiūri įstaiga, kuri apie
peržiūros rezultatus praneša kompetentingoms institucijoms. EBI
prižiūri rizikos vertės nepalankiausiomis sąlygomis skaičiavimo
praktiką ir Reglamento (ES) Nr. 1093/2010 16 straipsnyje nustatyta
tvarka parengia tokios praktikos gaires.
355 straipsnis
Grįžtamasis patikrinimas ir multiplikatoriaus koeficientai
1.                      
354 straipsnyje nurodytų skaičiavimų
rezultatai proporcingai didinami dauginant juos iš
multiplikatoriaus koeficientų (mc) ir (ms).
2.                      
Multiplikatoriaus koeficientai (mc) ir
(ms) yra lygūs sumai, gautai prie 3 pridėjus 1
lentelėje nurodytą padidėjimo koeficientą nuo 0 iki 1. Padidėjimo koeficientą lemia per pastarąsias 250 darbo
dienų užfiksuotų nukrypimų skaičius, kuris patvirtinamas
įstaigai atlikus 354 straipsnio 1 dalyje nurodytos rizikos vertės
grįžtamąjį patikrinimą.
 1 lentelė 
 Užfiksuotų nukrypimų skaičius || Padidėjimo koeficientas 
 Mažiau negu 5 || 0,00 
 5 || 0,40 
 6 || 0,50 
 7 || 0,65 
 8 || 0,75 
 9 || 0,85 
 10 arba daugiau || 1,00 
3.                      
Įstaigos kasdien skaičiuoja nukrypimus atsižvelgdamos į portfelio vertės
spėjamų ir faktinių pokyčių grįžtamuosius
patikrinimus. Nukrypimas
yra vienos dienos portfelio vertės pokytis, kuris viršija atitinkamą
vienos dienos rizikos vertę nepalankiausiomis sąlygomis,
apskaičiuotą pagal įstaigos modelį. Norint nustatyti padidėjimo koeficientą,
nukrypimų skaičius įvertinamas ne rečiau kaip kartą
per ketvirtį, ir jis prilygsta didesniam nukrypimų skaičiui
pagal portfelio vertės spėjamus ir faktinius pokyčius.
Portfelio vertės spėjamų
pokyčių grįžtamasis patikrinimas atliekamas lyginant portfelio
vertę dienos pabaigoje su jo verte kitos dienos pabaigoje darant
prielaidą, kad pozicijos nepakito.
Portfelio vertės faktinių
pokyčių grįžtamasis patikrinimas atliekamas lyginant portfelio
vertę dienos pabaigoje su jo faktine verte kitos dienos pabaigoje
neskaitant mokesčių, komisinių ir grynųjų pajamų
iš palūkanų.
4.                      
Atskirais atvejais kompetentingos institucijos gali
apriboti padidėjimo koeficientą pagal nukrypimų
skaičių spėjamų pokyčių atveju, kai
nukrypimų skaičių faktinių pokyčių atveju lemia
ne vidaus modelio trūkumai.
5.                      
Kad kompetentingos institucijos
galėtų nuolat stebėti multiplikatoriaus koeficientų
tinkamumą, įstaigos iš karto ir bet kuriuo atveju ne vėliau kaip
per penkias darbo dienas praneša kompetentingoms institucijoms apie nukrypimus,
kuriuos jos nustato, taikydamos savo grįžtamąjį patikrinimą.
356 straipsnis
Rizikos vertinimo reikalavimai
1.                      
Vidaus modelis, taikomas apskaičiuojant
kapitalo poreikį pozicijų rizikai, užsienio valiutos kurso rizikai,
biržos prekių kainos rizikai padengti, ir vidaus modelis, taikomas
koreliacinei prekybai, turi tenkinti visus šiuos reikalavimus:
a)            
modelis turi tiksliai padengti
visą reikšmingiausią kainos riziką;
b)           
modelis turi apimti pakankamai
rizikos veiksnių, atsižvelgiant į įstaigos veiklos lygį
atitinkamose rinkose. Į savo
modelį įstaiga turi įtraukti bent tuos rizikos veiksnius, kurie
yra įtraukti į jos kainodaros modelį. Rizikos vertinimo modeliu nustatomas pasirinkimo sandorių ir kitų
produktų nelinijiškumas, taip pat koreliacijos rizika ir pagrindinė
rizika. Kai naudojami pakaitiniai rizikos
veiksnių rodikliai, turi būti įrodyta, kad jie tinkami naudoti
turimoms faktinėms pozicijoms.
2.                      
Vidaus modelis, taikomas apskaičiuojant
kapitalo poreikį pozicijų rizikai, užsienio valiutos kurso rizikai
arba biržos prekių kainos rizikai padengti, turi tenkinti visus šiuos
reikalavimus:
a)            
modelis turi apimti visumą
rizikos veiksnių, atitinkančių kiekvienos valiutos, kurios
pozicijos įstaigos balansiniuose arba nebalansiniuose straipsniuose yra
jautrios palūkanų normos pokyčiams, palūkanų normas. Įstaiga modeliuoja pelningumo kreives
pagal vieną iš visuotinai pripažintų metodų. Pagrindinių valiutų ir rinkų reikšmingos
palūkanų normos rizikos atveju pelningumo kreivė dalijama į
ne mažiau kaip šešias dalis pagal terminus, siekiant apimti palūkanų
normos svyravimų pokyčius išilgai visos pelningumo kreivės.
Modelis taip pat turi apimti riziką,
susijusią su ne visai vienas kitą atitinkančiais skirtingų
pelningumo kreivių tarpusavio judėjimais;
b)           
modelis turi apimti rizikos
veiksnius, atitinkančius aukso pozicijas ir atskiras užsienio valiutas,
kuriomis yra išreikštos įstaigos pozicijos. Kalbant apie KIS, atsižvelgiama į faktines jų
užsienio valiutų pozicijas. Įstaigos
gali remtis trečiųjų šalių skelbiamais duomenimis apie KIS
užsienio valiutų pozicijas tuo atveju, kai tinkamai užtikrinamas
skelbiamų duomenų tikslumas. Jeigu
įstaiga neturi duomenų apie KIS užsienio valiutų pozicijas, ši
pozicija turėtų būti sukuriama atskirai ir peržiūrima 342
straipsnio 3 dalyje nustatyta tvarka;
c)            
pagal modelį atskiras
rizikos veiksnys turi būti taikomas bent
kiekvienai nuosavybės vertybinių popierių rinkai, kurioje
įstaiga turi reikšmingas pozicijas;
d)           
pagal modelį atskiras
rizikos veiksnys turi būti taikomas bent kiekvienai biržos prekei, jeigu
tos biržos prekės įstaigos turimos pozicijos yra reikšmingos. Vidaus modelis taip pat turi apimti ne visai
vienas kitą atitinkančių panašių, bet ne tapačių
biržos prekių kainos riziką ir išankstinių sandorių
kainų pasikeitimų riziką, kylančią dėl
terminų neatitikimo. Taip pat reikia atsižvelgti į rinkos ypatumus,
ypač į pristatymo datas ir prekybinių operacijų vykdytojams
suteikiamą galimybę panaikinti pozicijas;
e)            
taikant įstaigos vidaus
modelį atsargiai įvertinama rizika, susijusi su mažiau likvidžiomis
pozicijomis ir riboto kainų skaidrumo pozicijomis, atsižvelgiant į
realų rinkos scenarijų. Be
to, vidaus modelis turi atitikti minimalius duomenų reikalavimus. Pakaitiniai
rodikliai turi būti pakankamai atsargiai apskaičiuoti ir naudojami
tik tuo atveju, jei turimų duomenų nepakanka arba jie neparodo
tikrojo pozicijų arba portfelio nepastovumo.
3.                      
Pagal šį skyrių taikydamos vidaus
modelį, įstaigos gali naudoti empirines
koreliacijas tarp atskirų rizikos kategorijų ir tarp veiksnių
tam tikroje vienoje kategorijoje, jeigu įstaigos koreliacijų
skaičiavimo metodas yra patikimas ir nuosekliai įgyvendinamas.
357 straipsnis
Kokybiniai reikalavimai
1.                      
Pagal šio skyriaus nuostatas
taikomas vidaus modelis turi būti iš esmės patikimas ir nuosekliai
įgyvendintas, ir visų pirma turi būti vykdomi visi toliau
išvardyti kokybiniai reikalavimai:
a)            
vidaus modelis, pagal kurį
apskaičiuojamas kapitalo poreikis pozicijų rizikai, užsienio valiutos
kurso rizikai arba biržos prekių kainos rizikai padengti, yra glaudžiai
integruotas į kasdienį įstaigos rizikos valdymo procesą ir
naudojamas kaip pagrindas vadovybei teikti ataskaitas apie rizikos pozicijas;
b)           
įstaigoje veikia rizikos
kontrolės skyrius, kuris yra nepriklausomas nuo verslu
užsiimančių skyrių ir atsiskaito tiesiogiai vadovybei. Skyrius turi būti atsakingas už vidaus
modelio, taikomo šiame skyriuje nustatyta tvarka, kūrimą ir
įgyvendinimą. Šis skyrius atlieka pradinę ir nuolatinę
vidaus modelio, taikomo šiame skyriuje nustatyta tvarka, patikrą. Skyrius rengia ir
analizuoja kiekvienos dienos ataskaitas apie vidaus modelio, taikomo
apskaičiuojant kapitalo poreikį pozicijų rizikai, užsienio
valiutos kurso rizikai ir biržos prekių kainos rizikai padengti, gaunamus
rezultatus ir atitinkamas priemones, kurias reikia taikyti prekybinių
sandorių ribojimo srityje;
c)            
įstaigos valdymo organas
ir vadovybė aktyviai dalyvauja rizikos kontrolės procese, o rizikos
kontrolės skyriaus parengtas kiekvienos dienos ataskaitas peržiūri
atitinkamo rango darbuotojai, kurie turi pakankamai įgaliojimų
prireikus priimti sprendimą dėl atskirų prekiautojų
turimų pozicijų ir įstaigos bendros rizikos pozicijos sumažinimo;
d)           
įstaigoje dirba pakankamai
darbuotojų, kvalifikuotų taikyti sudėtingus vidaus modelius,
tarp jų ir modelius, taikomus šiame skyriuje nustatyta tvarka, prekybos,
rizikos kontrolės, audito ir operacijų vykdymo srityse;
e)            
įstaiga yra
nustačiusi procedūras, skirtas stebėti ir užtikrinti, kad
būtų laikomasi dokumentuose apibrėžtos vidaus politikos ir
kontrolės, susijusios su bendru įstaigos vidaus modelių, tarp
jų ir modelių, taikomų šiame skyriuje nustatyta tvarka, veikimu;
f)             
turi būti įrodyta, kad šiame skyriuje
nustatyta tvarka taikomas vidaus modelis pakankamai tiksliai įvertina
riziką;
g)            
įstaiga dažnai vykdo
griežtą testavimo nepalankiausiomis sąlygomis, įskaitant
atvirkštinį testavimą nepalankiausiomis sąlygomis, programą, kuri apima vidaus modelį, taikomą šiame skyriuje nustatyta
tvarka; tokių testų rezultatus
peržiūri vadovybė ir į juos atsižvelgiama jos nustatomoje
politikoje ir rizikos limitų sistemoje. Šios
procedūros visų pirma imamasi esant nelikvidžių rinkų
nepalankiausioms sąlygoms, rizikos koncentracijai, vienos krypties rinkai,
įvykių ir galimai įsipareigojimų neįvykdymo rizikai,
nelinijinių finansinių priemonių, piniginės (tikrosios)
vertės neturinčioms pozicijoms, dėl kainų skirtumų
atsiradusioms pozicijoms ir kitokiai rizikai, kuri galėtų būti
nepakankamai apibrėžta vidaus modelyje. Taikant
testavimą nepalankiausiomis sąlygomis nustatomas portfelio tipas ir
laikas, kurio prireiktų apsidrausti nuo rizikos arba ją suvaldyti
nepalankiausiomis rinkos sąlygomis;
h)            
įstaiga turi atlikti
nepriklausomą savo vidaus modelių, taip pat ir modelių,
taikomų šiame skyriuje nustatyta tvarka, auditą, kuris yra jos
nuolatinio vidaus audito proceso dalis.
2.                      
Atliekant pirmos dalies h
punkte nurodytą auditą tikrinama verslu užsiimančių
skyrių ir nepriklausomo rizikos kontrolės skyriaus veikla. Ne rečiau kaip kartą per metus
įstaiga privalo tikrinti savo bendrą rizikos valdymo procesą. Atliekant vidaus
auditą tikrinama:
a)            
rizikos valdymo sistemos ir
proceso dokumentų atitikimas ir rizikos kontrolės skyriaus
organizavimas;
b)           
rizikos vertinimo
priemonių integravimas į kasdienį rizikos valdymo procesą
ir įstaigos valdymo organų informavimo sistemos vientisumas;
c)            
įstaigos taikomas rizikos
vertinimo modelių ir vertinimo sistemų, kuriuos naudoja sandorius
sudarantys ir operacijas atliekantys darbuotojai, tvirtinimo procesas;
d)           
rizikos, kuriai taikomas
rizikos vertinimo modelis, apimtis ir bet kurių reikšmingų rizikos
vertinimo modelio pakeitimų patvirtinimas;
e)            
pozicijų duomenų
tikslumas ir išbaigtumas, nepastovumo ir koreliacijos prielaidų tikslumas
ir tinkamumas bei vertinimo ir rizikos jautrumo skaičiavimų tikslumas;
f)             
tikrinimo proceso, kurį
įstaiga naudoja, kad įvertintų duomenų šaltinių,
naudojamų vidaus modeliams, nuoseklumas, pateikimas laiku ir patikimumas,
įskaitant tokių duomenų šaltinių objektyvumą;
g)            
grįžtamojo patikrinimo,
kuris atliekamas modelio tikslumui nustatyti, patvirtinimo procesas.
3.                      
Kadangi metodai ir geriausia
praktika tobulėja, įstaigos turi atsižvelgti į šiuos naujus
metodus ir praktiką taikydamos vidaus modelį, kaip nustatyta šiame
skyriuje.
358 straipsnis
Vidaus patvirtinimas
1.                      
Institucijos turi turėti
procedūrų, leidžiančių užtikrinti, kad jų vidaus
modeliai, taikomi šiame skyriuje nustatyta tvarka, buvo tinkamai patvirtinti
kvalifikuotų asmenų, nedalyvavusių juos kuriant, siekiant užtikrinti,
kad jie yra iš esmės patikimi ir tinkamai aprėpia visą
esminę riziką. Šis patikrinimas turi būti atliekamas, kai vidaus
modelis sukuriamas ir kai jis iš esmės keičiamas. Tikrinama turi
būti nuolat, ypač įvykus reikšmingiems struktūriniams
rinkos arba portfelio sudėties pokyčiams, dėl kurių vidaus
modelis gali tapti netinkamas. Kadangi vidaus
patvirtinimo metodai ir geriausia praktika tobulėja, įstaigos turi
taikyti šias naujoves. Vidaus modelio patvirtinimas neturėtų
apsiriboti grįžtamuoju patikrinimu, bet mažų mažiausiai aprėpti:
a)            
testus, leidžiančius
nustatyti, kad taikant vidaus modelį padarytos prielaidos yra tinkamos ir
jomis nepervertinama arba nepakankamai įvertinama rizika;
b)           
su įstaigų portfelio
rizika ir struktūra susijusiam vidaus modeliui patikrinti naudojamus
papildomus testus, tarp jų ir grįžtamąjį patikrinimą,
kuriuos atlieka pačios įstaigos, neskaitant teisės aktuose
nustatyto grįžtamojo patikrinimo;
c)            
spėjamų
portfelių naudojimą, siekiant užtikrinti, kad taikant vidaus
modelį būtų galima paaiškinti galimus ypatingus struktūrinius
aspektus, pvz., esminę bazinę riziką ir koncentracijos
riziką.
2.                      
Įstaiga turi atlikti ir faktinių, ir
spėjamų portfelio vertės pokyčių
grįžtamąjį patikrinimą.
3 skirsnis
Konkretūs specifinės rizikos modeliavimo reikalavimai
359 straipsnis
Specifinės rizikos modeliavimo reikalavimai
Vidaus modelis, taikomas apskaičiuojant
nuosavų lėšų poreikį specifinei rizikai, ir vidaus modelis,
taikomas koreliacinei prekybai, turi tenkinti šiuos papildomus reikalavimus:
a)                     
jį taikant paaiškinami istoriniai portfelio kainų pokyčiai;
b)                     
jį taikant įvertinama
koncentracija, portfelio dydžio ir sudėties pokyčių atžvilgiu;
c)                     
jis yra atsparus
neigiamai aplinkos įtakai;
d)                     
jis yra patvirtintas
taikant grįžtamąjį patikrinimą, skirtą specifinės
rizikos įvertinimo tikslumui nustatyti. Jeigu
įstaiga taiko tokį grįžtamąjį patikrinimą atitinkamoms portfelio dalims, jas ji turi rinktis
nuosekliai;
e)                     
pagal jį įvertinama su pavadinimu susijusi bazinė rizika, ir
visų pirma nustatomi esminiai išskirtiniai
panašių, tačiau netapačių pozicijų skirtumai;
f)                       
pagal jį įvertinama įvykių
rizika.
360 straipsnis
Specifinės rizikos vertinimo modelių išimtys
1.                      
Įstaiga gali pasirinkti
neįtraukti į savo specifinės rizikos nuosavų lėšų
poreikio apskaičiavimą taikant vidaus modelį tų
pozicijų, kurių atžvilgiu ji skaičiuoja nuosavų
lėšų poreikį specifinei rizikai padengti  pagal 353 straipsnio 3 dalies nuostatas.
2.                      
Įstaiga gali pasirinkti taikydama vidaus
modelį nevertinti įsipareigojimų
nevykdymo ir pasikeitimų rizikos skolos finansinėms priemonėms,
jeigu ji įvertina šią riziką pagal reikalavimus, nurodytus 4
skirsnyje.
4 skirsnis
Papildomos įsipareigojimų neįvykdymo rizikos ir pasikeitimų
rizikos nustatymo vidaus modelis
361 straipsnis
Reikalavimas taikyti vidaus IRC modelį
Įstaiga, kuri nuosavų lėšų
poreikį skolos finansinių priemonių specifinei rizikai padengti
apskaičiuoja pagal vidaus modelį, taip pat turi taikyti papildomos
įsipareigojimų neįvykdymo rizikos ir pasikeitimų rizikos
nustatymo vidaus modelį (IRC), pagal kurį vertinama prekybos knygos
pozicijų įsipareigojimų neįvykdymo ir pasikeitimų
rizika ir taip papildoma rizika, apskaičiuota
taikant rizikos vertę, kaip nustatyta 354 straipsnio 1 dalyje. Įstaiga turi įrodyti, kad jos
vidaus modelis atitinka patikimumo standartus, palyginamus su IRB
metodu, taikomu kredito rizikai įvertinti, darant prielaidą, kad įstaigos prisiimamas rizikos lygis yra pastovus, ir
kurį tam tikrais atvejais galima pakoreguoti siekiant atspindėti
likvidumo, koncentracijos, apsidraudimo bei šalutinių aplinkybių
poveikį.
362 straipsnis
M48
Vidaus IRC modelio taikymo sritis
Vidaus IRC modelis apima visas pozicijas, kurioms skaičiuojamas nuosavų lėšų
poreikis specifinei palūkanų normos rizikai padengti, įskaitant
pozicijas, kurioms pagal 325 straipsnį skaičiuojamas
0 proc. specifinės rizikos kapitalo poreikis, bet neapima pakeitimo vertybiniais popieriais pozicijų ir n–osios
eilės įsipareigojimų neįvykdymo kredito išvestinių
finansinių priemonių.
Kompetentingų institucijų leidimu,
įstaiga gali pasirinkti sistemingai
įtraukti visas įregistruotas nuosavybės vertybinių
popierių pozicijas ir išvestinių finansinių priemonių
pozicijas remiantis įregistruotais nuosavybės vertybiniais popieriais. Toks leidimas suteikiamas, jeigu toks pozicijų įtraukimas dera su tuo, kaip įstaiga viduje matuoja ir valdo riziką.
363 straipsnis
Vidaus IRC modelio parametrai
1.                      
Įstaigos taiko vidaus modelį, kad
apskaičiuotų vertę, kuria įvertinami nuostoliai dėl įsipareigojimų
neįvykdymo ir vidaus ar išorės reitingų pasikeitimo su
99,9 proc. pasikliautinuoju intervalu per vienų metų
laikotarpį. Šią vertę įstaigos
skaičiuoja ne rečiau kaip kas savaitę.
2.                      
Koreliacijos prielaidos
pagrindžiamos atliekant objektyvių duomenų konceptualiai patikimoje
sistemoje analizę. Vidaus modelis
turi tinkamai rodyti emitento koncentraciją. Taip pat turi būti
rodoma koncentracija, kuri nepalankiausiomis sąlygomis gali susidaryti
produkto klasių viduje ar apimti įvairias produkto klases.
3.                      
Vidaus IRC modelis atspindi koreliacijų tarp įsipareigojimų
neįvykdymo ir pasikeitimų atvejų poveikį. Diversifikacijos tarp įsipareigojimų
neįvykdymo ir pasikeitimo atvejų, viena vertus, ir kitų rizikos
veiksnių, kita vertus, poveikis neatspindimas.
4.                      
Vidaus modelis turi
būti pagrįstas prielaida, kad vienų metų laikotarpiu
rizikos lygis yra pastovus, tai reiškia, kad atskiros prekybos knygos pozicijos
ar pozicijų grupės, kurios per jų likvidumo trukmę patiria
įsipareigojimų neįvykdymą ar pasikeitimus, vėl
subalansuojamos jų likvidumo termino pabaigoje, kad būtų pasiektas
pradinis rizikos lygis. Kaip
alternatyvą įstaiga gali pasirinkti sistemingai naudotis prielaida,
kad per vienus metus pozicija išlieka pastovi.
5.                      
Likvidumo trukmė nustatoma
atsižvelgiant į laiką, kurio reikia pozicijai parduoti ar apsidrausti
nuo tiesiogiai susijusios kainų rizikos nepalankiausiomis sąlygomis,
visų pirma atsižvelgiant į pozicijos dydį. Likvidumo trukmė atspindi faktinę praktiką
ir patirtį esant ir sistemingoms, ir išskirtinėms nepalankioms
aplinkybėms. Likvidumo trukmė matuojama darant atsargias prielaidas
ir yra pakankamai ilga, kad pats pardavimo ar apsidraudimo veiksmas
neturėtų esminio poveikio kainai, kuria būtų atliekamas
pardavimas ar apsidraudimas.
6.                      
Pozicijos ar pozicijų
grupės tinkamos likvidumo trukmės nustatymui taikoma trijų
mėnesių apatinė riba.
7.                      
Nustatant pozicijos ar
pozicijų grupės tinkamą likvidumo trukmę atsižvelgiama
į įstaigos vidaus politiką, susijusią su vertinimo
koregavimu ir ilgai laikomų pozicijų valdymu. Jei įstaiga nustato pozicijų grupių, o ne
atskirų pozicijų likvidumo trukmę, pozicijų grupių
apibrėžimo kriterijai apibrėžiami taip, kad reikšmingai
atspindėtų likvidumo skirtumus. Likvidumo trukmė yra
ilgesnė tų pozicijų, kurios yra koncentruotos, atspindint
ilgesnį laikotarpį, kurio reikia tokioms pozicijoms panaikinti. Likvidumo
trukmė, taikoma pakeitimo vertybiniais popieriais saugyklai, atspindi
laiką, kurio reikia turtui suformuoti, parduoti ir pakeisti vertybiniais
popieriais arba apsidrausti nuo reikšmingos rizikos veiksnių nepalankiausiomis
rinkos sąlygomis.
364 straipsnis
Apsidraudimų vidaus IRC modelyje pripažinimas
1.                      
Apsidraudimas gali būti
įtrauktas į įstaigos vidaus modelį, taikomą papildomai
įsipareigojimų neįvykdymo ar pasikeitimų rizikai nustatyti. Pozicijos gali būti tarpusavyje užskaitomos,
kai ilgosios ir trumposios pozicijos yra susijusios su ta pačia finansine
priemone. Apsidraudimo ar diversifikacijos poveikis, susijęs su ilgosiomis
ir trumposiomis pozicijomis, apimančiomis to paties
įsipareigojančiojo asmens skirtingas priemones ar skirtingus
vertybinius popierius, taip pat skirtingų emitentų ilgosios ir trumposios
pozicijos gali būti pripažįstamos tik jei aiškiai modeliuojamos
bendrosios ilgosios ir trumposios skirtingų priemonių pozicijos. Įstaigos
atspindi reikšmingos rizikos poveikį, kuris gali atsirasti intervale tarp
apsidraudimo termino suėjimo ir likvidumo trukmės, taip pat
didelės bazinės rizikos galimybę apsidraudimo strategijose pagal
produktą, prioritetiškumą kapitalo struktūroje, vidaus ar
išorės reitingą, termino suėjimą, išlaikymo trukmę ir
kitus priemonių skirtumus. Įstaiga atspindi apsidraudimą tik
tiek, kiek tas apsidraudimas gali būti išlaikytas net ir tada, kai
artėja įsipareigojančiojo asmens kredito ar kitas įvykis.
2.                      
Pozicijų, kurios
apdraustos taikant dinaminio apsidraudimo strategijas, atveju pakartotinis
apsidraudimo pusiausvyros nustatymas per apsidraudimo pozicijos likvidumo
trukmę gali būti pripažįstamas, jei įstaiga:
a)            
pasirenka sistemingai
modeliuoti pakartotinį apsidraudimo pusiausvyros atkūrimą
tiesiogiai susijusioje prekybos knygos pozicijų grupėje;
b)           
įrodo, kad
pakartotinio pusiausvyros atkūrimo įtraukimas duoda geresnių
rizikos vertinimo rezultatų;
c)            
įrodo, kad priemonių,
kurios naudojamos kaip apsidraudimas, rinkos yra pakankamai likvidžios, kad
toks pakartotinis pusiausvyros atkūrimas būtų įmanomas net
nepalankiausių aplinkybių laikotarpiais. Apskaičiuojant nuosavų lėšų
poreikį, reikia atsižvelgti į bet kokią likutinę
riziką, atsirandančią dėl dinamiškų apsidraudimo
strategijų.
365 straipsnis
Konkretūs vidaus IRC modeliui taikomi reikalavimai
1.                      
Papildomos rizikos dėl
įsipareigojimų neįvykdymo ir pasikeitimų nustatymo vidaus
modelis yra toks, kad atspindėtų nelinijinį pasirinkimo
sandorių, struktūrizuotų kredito išvestinių finansinių
priemonių ir kitų pozicijų, turinčių esminių
nelinijinių savybių, poveikį kainos pokyčiams. Įstaigos taip pat turi deramai atsižvelgti
į modelio rizikos, būdingos vertinant ir apskaičiuojant
kainų riziką, susijusią su tokiais produktais, sumą.
2.                      
Vidaus modelis grindžiamas
objektyviais naujausiais duomenimis.
3.                      
Atlikdama nepriklausomą
savo vidaus modelių, taikomų šiame skyriuje nustatyta tvarka,
patikrinimą ir juos tvirtindama, įstaiga
visų pirma turi atlikti visus šiuos veiksmus:
a)            
patvirtinti, kad jos atliekamas
koreliacijų ir kainų pokyčių modeliavimas yra tinkamas jos
portfeliui, įskaitant sisteminės rizikos veiksnių
pasirinkimą ir koeficientus;
b)           
atlikti įvairų
testavimą nepalankiausiomis sąlygomis, įskaitant jautrumo
analizę ir scenarijaus analizę, siekiant įvertinti kokybinį
ir kiekybinį vidaus modelio pagrįstumą, visų pirma koncentracijų
įvertinimo atžvilgiu. Toks
testavimas neturi apsiriboti tik praeities įvykiais;
c)            
taikyti tinkamą
kiekybinį tvirtinimą, įskaitant susijusias vidaus modeliavimo
etalonines vertes.
4.                      
Vidaus modelis turi
derėti su įstaigos vidaus rizikos valdymo metodika, taikoma
nustatant, vertinant ir valdant prekybos riziką.
5.                      
Įstaigos savo vidaus
modelius patvirtina dokumentais, kad jų koreliacijos ir kitos modeliavimo
prielaidos būtų skaidrios kompetentingų institucijų
atžvilgiu.
6.                      
Taikant vidaus modelį,
atsargiai įvertinama rizika, susijusi su mažiau likvidžiomis pozicijomis
ir riboto kainų skaidrumo pozicijomis, atsižvelgiant į realų
rinkos scenarijų. Be to, vidaus
modelis turi atitikti minimalius duomenų reikalavimus. Pakaitiniai
rodikliai turi būti pakankamai atsargiai apskaičiuoti ir naudojami
tik tuo atveju, jei turimų duomenų nepakanka arba jie neparodo
tikrojo pozicijų arba portfelio nepastovumo.
366 straipsnis
Ne visus reikalavimus atitinkantys IRC metodai
Jei įstaiga
taiko papildomos įsipareigojimų neįvykdymo ir pasikeitimų
rizikos nustatymo vidaus modelį, kuris atitinka ne visus 363, 364
ir 365 straipsnių reikalavimus, bet dera su
įstaigos vidaus metodika, taikoma nustatant, vertinant ir valdant
papildomą įsipareigojimų neįvykdymo riziką ir
pasikeitimų riziką, įstaiga turi gebėti įrodyti, kad taikant
tokį vidaus modelį nuosavų lėšų poreikis yra bent toks
didelis, koks būtų, jei būtų taikomas modelis, atitinkantis
visus minėtų straipsnių reikalavimus. Kompetentingos institucijos bent kartą per
metus tikrina, ar laikomasi to, kas nurodyta ankstesniame sakinyje. EBI stebi vidaus modelių,
atitinkančių ne visus 363, 364 ir 365 straipsnio reikalavimus,
taikymo praktiką ir Reglamento (ES) Nr. 1093/2010 16 straipsnyje
nustatyta tvarka parengia šios praktikos taikymo gaires.
5 skirsnis
Koreliacinei prekybai taikomas vidaus modelis
367 straipsnis
Koreliacinei prekybai taikomam vidaus modeliui keliami reikalavimai
1.                      
Kompetentingos institucijos leidžia naudoti vidaus
modelį skaičiuojant nuosavų lėšų poreikį
koreliacinės prekybos portfeliui vietoj nuosavų lėšų poreikio
pagal 327 straipsnį toms įstaigoms, kurioms leista naudoti vidaus
modelį skaičiuojant skolos finansinių priemonių
specifinę riziką ir kurios tenkina 2–6 dalyse, 356 straipsnio 1
dalyje bei 357, 358 ir 359 straipsniuose nustatytus reikalavimus.
2.                      
Įstaigos taiko šį vidaus modelį, kad
apskaičiuotų vertę, kuria visa kainos rizika tinkamai
įvertinama 99,9 proc. pasikliautinuoju
intervalu vienų metų laikotarpiu, darant prielaidą, kad rizikos
lygis pastovus, ir kurį prireikus galima pakoreguoti siekiant atspindėti
likvidumo, koncentracijos, apsidraudimo bei šalutinių aplinkybių
poveikį. Šią vertę įstaigos
skaičiuoja ne rečiau kaip kas savaitę.
3.                      
Taikant 1 dalyje nurodytą modelį
reikėtų tinkamai įvertinti šią riziką:
a)            
kaupiamąją
riziką, kylančią dėl daugybės neįvykdytų
įsipareigojimų neįvykdymo, įskaitant skirtingą
įsipareigojimų neįvykdymo eiliškumą, į segmentus
suskirstytų produktų atveju;
b)           
kredito maržos riziką,
įskaitant gama ir kryžminį gama poveikį;
c)            
numanomų koreliacijų
nepastovumą, įskaitant kainų skirtumo ir koreliacijų
kryžminį poveikį;
d)           
bazinę riziką,
įskaitant:
i)        indekso skirtumų ir jo vieno pavadinimo sudedamųjų
dalių skirtumų bazę;
ii)       indekso numanomos koreliacijos ir individualių
portfelių koreliacijos bazę;
e)            
atstatomosios normos
nepastovumą, kadangi jis yra susijęs su tendencija, kad atstatomosios
normos turi įtakos segmentų kainoms;
f)             
tiek, kiek bendros rizikos
priemonė apima dinaminio apsidraudimo teikiamą naudą –
apsidraudimų atotrūkio riziką ir galimas tokių
apsidraudimų perbalansavimo išlaidas;
g)            
bet kokią kitą esminę kainos
riziką koreliacinės prekybos portfelio pozicijų atžvilgiu.
4.                      
Įstaiga turi turėti
pakankamai rinkos duomenų, gautų taikant 1 dalyje nurodytą
modelį, kad galėtų visiškai įtraukti tų
rūšių pozicijų pagrindinę riziką į vidaus
metodą laikydamasi šiame straipsnyje nustatytų reikalavimų. Atlikdama
grįžtamąjį patikrinimą arba kitomis tinkamomis
priemonėmis ji turi įrodyti kompetentingai institucijai, kad jos modeliu galima tinkamai paaiškinti tų
produktų kainų istorinius pokyčius.
Įstaiga turi taikyti tinkamą
politiką ir procedūras, kad atskirtų pozicijas,
kurias jai leista įtraukti skaičiuojant nuosavų lėšų
poreikį pagal šį straipsnį, nuo kitų pozicijų,
kurių įtraukti jai neleista.
5.                      
Visų pozicijų, įtrauktų į
1 dalyje nurodytą modelį, portfeliui įstaiga
nuolat taiko konkrečius, iš anksto nustatytus testavimo nepalankiausiomis
sąlygomis scenarijus. Taikant
tokius testavimo nepalankiausiomis sąlygomis scenarijus, tiriamas
įsipareigojimų neįvykdymo nepalankiausiomis sąlygomis
rodiklių, atstatomųjų normų, kredito maržų,
bazinės rizikos, koreliacijų ir kitų svarbių rizikos
veiksnių poveikis koreliacinės prekybos portfeliui. Tokius testavimo nepalankiausiomis sąlygomis
scenarijus įstaiga taiko ne rečiau kaip kas savaitę ir ne
rečiau kaip kas ketvirtį kompetentingoms institucijoms pateikia
rezultatus, įskaitant palyginimus su įstaigos nuosavų
lėšų poreikiu pagal šį straipsnį. Apie visus atvejus, kai testavimo nepalankiausiomis
sąlygomis rezultatai iš esmės viršija nuosavų lėšų
poreikį koreliacinės prekybos portfeliui, laiku pranešama
kompetentingoms institucijoms.
6.                      
Taikant vidaus modelį,
atsargiai įvertinama rizika, susijusi su mažiau likvidžiomis pozicijomis
ir riboto kainų skaidrumo pozicijomis, atsižvelgiant į realų
rinkos scenarijų. Be to, vidaus
modelis turi atitikti minimalius duomenų reikalavimus. Pakaitiniai
rodikliai turi būti pakankamai atsargiai apskaičiuoti ir naudojami
tik jei turimų duomenų nepakanka arba jie neparodo tikrojo
pozicijų arba portfelio nepastovumo.
V antraštinė dalis
Nuosavų lėšų poreikis atsiskaitymų rizikai padengti
368 straipsnis
Atsiskaitymų (pristatymo) rizika
Tokiais atvejais, kai
sudarius sandorius, pagal kuriuos už skolos finansines priemones,
nuosavybės vertybinius popierius, užsienio valiutą ir biržos prekes,
išskyrus atpirkimo sandorius ir vertybinių popierių arba biržos
prekių skolinimą bei vertybinių popierių arba biržos
prekių skolinimąsi, neatsiskaitoma po jų pristatymo datos,
įstaiga turi apskaičiuoti kainų skirtumą, kurio ji negali
gauti.
Šis kainų skirtumas skaičiuojamas
kaip sutartos atsiskaitymo už atitinkamas skolos
finansines priemones, nuosavybės vertybinius popierius, užsienio
valiutą arba biržos prekes kainos ir dabartinės jų rinkos
vertės skirtumas, dėl kurio kredito įstaiga gali patirti
nuostolių.
Norėdama
apskaičiuoti nuosavų lėšų poreikį atsiskaitymų
rizikai padengti, įstaiga turi padauginti šį kainų skirtumą
iš atitinkamo koeficiento, kuris nurodytas toliau pateiktos 1 lentelės A
skiltyje.
 1 lentelė 
 Darbo dienų skaičius po sutartyje numatytos atsiskaitymo datos || (proc.) 
 5–15 || 8 
 16–30 || 50 
 31–45 || 75 
 46 arba daugiau || 100 
369 straipsnis
Pristatymai be atsiskaitymo (nebaigti sandoriai)
1.                      
Įstaiga turi turėti
nuosavų lėšų, kaip nustatyta 2 lentelėje, šiais atvejais:
a)            
ji sumokėjo už vertybinius
popierius, užsienio valiutą arba biržos prekes iki jų gavimo arba
pristatė vertybinius popierius, užsienio valiutą ar biržos prekes
prieš gaudama užmokestį už juos;
b)           
tarptautinių sandorių
atveju po minėto atsiskaitymo arba pristatymo praėjo viena arba
daugiau dienų.
 2 lentelė 
 Kapitalo vertinimas pristatymų be atsiskaitymo (nebaigtų sandorių) atveju 
 1 skiltis || 2 skiltis || 3 skiltis || 4 skiltis 
 Sandorių rūšis || Iki pirmo sutartinio mokėjimo arba pristatymo įsipareigojimo || Nuo pirmo sutartinio mokėjimo arba pristatymo įsipareigojimo iki keturių dienų po antro sutartinio mokėjimo arba pristatymo įsipareigojimo || 5 darbo dienos nuo antro sutartinio mokėjimo arba pristatymo įsipareigojimo iki sandorio įvykdymo 
 Pristatymas be atsiskaitymo (nebaigti sandoriai) || Jokio kapitalo poreikio koeficiento || Vertinama kaip pozicija || Vertinama kaip pozicijos rizika, kurios koeficientas – 1 250 proc. 
2.                      
Įstaiga, taikydama
pristatymų be atsiskaitymo (nebaigtų sandorių) pozicijoms
nustatyti skirtą rizikos koeficientą, skaičiuojamą pagal 2
lentelės 3 skiltį, naudodamasi IRB metodu, aprašytu trečios
dalies II antraštinės dalies 3 skyriuje, gali sandorio šalims priskirti įsipareigojimų neįvykdymo tikimybę, kuriai ji neturi kitų ne prekybos knygų
pozicijų, remdamasi sandorio šalių išoriniu reitingu. Įstaigos, kurios naudojasi savais
nuostolio dėl įsipareigojimų neįvykdymo
įverčiais, gali taikyti  nuostolio dėl
įsipareigojimų neįvykdymo įvertį, nustatytą 157 straipsnio
1 dalyje, pristatymų be atsiskaitymo
(nebaigtų sandorių) pozicijoms, skaičiuojamoms pagal 2
lentelės 3 skiltį, su sąlyga, kad jie bus taikomi visoms
tokioms pozicijoms. Įstaiga, taikanti IRB metodą,
nustatytą trečios dalies II
antraštinės dalies 3 skyriuje, taip pat gali taikyti rizikos koeficientus
pagal standartizuotą metodą, kaip nustatyta trečios dalies II
antraštinės dalies 2 skyriuje, su sąlyga, kad jie bus taikomi visoms
tokioms pozicijoms arba kad visoms tokioms pozicijoms bus taikomas
100 proc. rizikos koeficientas.
Jei teigiama pozicijos suma,
susidariusi atliekant pristatymo be atsiskaitymo (nebaigtus sandorius), yra
nereikšminga, įstaigos šioms pozicijoms gali taikyti 100 proc.
rizikos koeficientą, išskyrus atvejus, kai pagal 2
lentelės 4 skiltį reikia taikyti 1 250 proc. rizikos
koeficientą.
3.                      
Užuot taikiusios 1 250 proc. rizikos
koeficientą pristatymų be atsiskaitymo
(nebaigtų sandorių) pozicijoms, kaip nustatyta 1 dalyje pateiktos 2
lentelės 4 skiltyje, įstaigos gali atskaityti perleistą
vertę ir tų pozicijų einamąją teigiamą pozicijos
vertę iš 1 lygio nuosavo kapitalo straipsnių, kaip nustatyta 33
straipsnio 1 dalies k punkte.
370 straipsnis
Nuosavų lėšų poreikio netaikymas
Didelių atsiskaitymo
arba tarpuskaitos sistemų sutrikimų atvejais kompetentingos
institucijos gali netaikyti pagal 368 ir 369 straipsnius apskaičiuoto nuosavų lėšų
poreikio tol, kol padėtis bus pataisyta. Tokiu atveju tai, kad viena iš sandorio šalių
neatsiskaito už jį, neturėtų būti savaime priskiriama 
kredito rizikos veiksniams.
VI antraštinė dalis
Nuosavų lėšų poreikis kredito vertinimo koregavimo rizikai
padengti
371 straipsnis
Kredito vertinimo koregavimo reikšmė
Šioje antraštinėje dalyje ir III
antraštinės dalies 6 skyriuje „kredito vertinimo koregavimas“ – sandorių su sandorio šalimi portfelio vertinimo
koregavimas iki vidutinės rinkos vertės. Toks koregavimas atspindi su sandorio šalimi susijusios
kredito rizikos, kuri kyla įstaigai, einamąją rinkos vertę,
bet neatspindi su įstaiga susijusios kredito rizikos, kuri kyla sandorio
šaliai, einamosios rinkos vertės.
372 straipsnis
Taikymo sritis
1.                      
Įstaiga pagal šią antraštinę dalį
apskaičiuoja visų ne biržos išvestinių finansinių
priemonių, naudojamų visose įstaigos veiklos srityse, jeigu tai
ne kredito išvestinės finansinės priemonės, pagal kurias kredito
rizikos atveju sumažėja pagal riziką įvertintų
pozicijų vertė, nuosavų lėšų poreikį kredito
vertinimo koregavimo rizikai padengti.
2.                      
Apskaičiuodama nuosavas lėšas, kurių
reikalaujama pagal 1 dalį, įstaiga atsižvelgia į vertybinių
popierių finansavimo sandorius, jeigu kompetentinga institucija nustato,
kad įstaigos kredito vertinimo koregavimo rizikos pozicijos,
atsirandančios dėl šių sandorių, yra esminės.
3.                      
Apskaičiuojant nuosavų lėšų
poreikį kredito vertinimo koregavimo rizikai padengti, į sandorius su
pagrindine sandorio šalimi neatsižvelgiama.
373 straipsnis
Pažangusis metodas
1.                      
Įstaiga, kuriai leidžiama taikyti vidaus modelį
skolos finansinių priemonių specifinei rizikai apskaičiuoti
pagal 352 straipsnį, visiems sandoriams, kurių atžvilgiu jai
leidžiama taikyti vidaus modelio metodą (IMM) 277 straipsnyje nustatyta
tvarka nustatant susijusios sandorio šalies kredito rizikos pozicijos
vertę, nustato nuosavų lėšų poreikį kredito vertinimo
koregavimo rizikai padengti modeliuodama sandorio šalių kredito maržų
pokyčių poveikį visų šių sandorių šalių
kredito vertinimo koregavimui, atsižvelgiant į 375 straipsnyje nustatytus
reikalavimus atitinkančius apsidraudimus nuo kredito vertinimo koregavimo.
Nustatydama nuosavų lėšų
poreikį specifinei rizikai, susijusiai su prekiaujamomis skolos
pozicijomis, įstaiga taiko savo vidaus modelį bei 99 proc.
pasikliautinąjį intervalą ir 10 dienų lygų laikymo
laikotarpį. Taikant vidaus modelį imituojami
sandorio šalių kredito maržų pokyčiai, tačiau
nemodeliuojamas kredito vertinimo koregavimo jautrumas kitų rinkos
veiksnių pokyčiams, įskaitant atitinkamo turto, biržos
prekės, išvestinės finansinės priemonės valiutos arba
palūkanų normos vertės pokyčius.
Nuosavų lėšų poreikis kredito
vertinimo koregavimo rizikai, susijusiai su kiekviena sandorio šalimi, padengti
skaičiuojamas pagal šią formulę:
kur:
ti
=                 i–ojo perkainojimo laikas, pradedant nuo
t0=0;
tT
=                ilgiausias sutarties terminas visose
užskaitos su sandorio šalimi sistemose;
si
=                sandorio šalies kredito marža pradiniu
terminu ti, naudojama sandorio šalies kredito vertinimo koregavimo
rizikai įvertinti. Kai yra žinomas sandorio šalies kredito
įsipareigojimų neįvykdymo apsikeitimo sandorių vertės
skirtumas, įstaiga taiko šį skirtumą. Kai kredito
įsipareigojimų neįvykdymo apsikeitimo sandorių vertės
skirtumas nėra žinomas, įstaiga taiko pakaitinį skirtumą,
kuris yra tinkamas atsižvelgiant į sandorio šalies reitingą,
pramonės šaką ir regioną;
LGDMKT
=     sandorio šalies nuostolis dėl
įsipareigojimų neįvykdymo, kuris nustatomas pagal sandorio
šalies rinkos finansinės priemonės kainos skirtumą, jeigu tokia
sandorio šalies finansinė priemonė yra. Tuo atveju, kai nėra
sandorio šalies finansinės priemonės, jis nustatomas pagal
pakaitinį skirtumą, kuris yra tinkamas atsižvelgiant į sandorio
šalies reitingą, pramonės šaką ir regioną. Pirmasis koeficientas
formulėje parodo ti–1–ti laikotarpio rinkos nulemtos
įsipareigojimų neįvykdymo ribinės tikimybės
apytikrę reikšmę;
EEi
=             planuojama sandorio šaliai pozicija
perkainojimo metu ti, kaip nustatyta 267 straipsnio 19 dalyje, kai
tokiai sandorio šaliai pridedamos skirtingų užskaitos grupių
pozicijos ir kai ilgiausias kiekvienos užskaitos grupės terminas yra
ilgiausias sutarties terminas konkrečioje užskaitos grupėje; prekybos
su garantine įmoka atveju įstaiga taiko 2 dalyje nustatytą
metodą, jeigu prekybai su garantine įmoka ji taiko EPE priemonę,
nurodytą 279 straipsnio 1 dalies a arba b punkte;
Di
=               diskonto faktorius, nesusijęs su
įsipareigojimų neįvykdymo rizika, ti metu, kur D0
=1.
2.                      
Apskaičiuodama nuosavų lėšų
poreikį kredito vertinimo koregavimo rizikai, susijusiai su sandorio
šalimi, padengti įstaiga nustato visas savo vidaus modelio, taikomo skolos
finansinių priemonių specifinei rizikai įvertinti, įvestis
pagal šias formules (kur tinkama):
a)            
kai modelis taikomas atsižvelgiant į kredito
maržos jautrumą konkretiems pradiniams terminams, įstaiga
įvertina kredito maržos jautrumą („Regulatory CS01“) pagal šią
formulę:
;
b)         kai modelyje
atsižvelgiama į kredito maržos jautrumą analogiškiems kredito maržos
pokyčiams, įstaiga taiko šią formulę:
;
c)         kai modelyje
atsižvelgiama į antros eilės jautrumą kredito maržos
pokyčiams (maržos gama), gama apskaičiuojama pagal 1 dalyje
nurodytą formulę.
3.                      
Įstaiga, taikanti EPE priemonę
įkeitimu užtikrintoms ne biržos išvestinėms finansinėms
priemonėms, nurodytoms 279 straipsnio 1 dalies a arba b punkte,
nustatydama nuosavų lėšų poreikį kredito vertinimo
koregavimo rizikai padengti, kaip nurodyta 1 dalyje, kartu:
a)            
nustato pastovų tikėtinos pozicijos
pobūdį; ir
b)           
nustato tikėtiną poziciją, kuri yra
lygi faktinei tikėtinai pozicijai, apskaičiuotai pagal 279 straipsnio
1 dalies b punktą tokiam terminui, kuris prilygsta ilgesniam iš šių:
(i)                 
pusei ilgiausio termino užskaitos grupėje;
(ii)               
visų sandorių tariamajam pagal
riziką įvertintam vidutiniam terminui užskaitos grupėje.
4.                      
Įstaiga, kuriai kompetentinga institucija 277
straipsnyje nustatyta tvarka leido taikyti IMM metodą apskaičiuojant
pozicijų vertes, susijusias su jos pagrindine veikla, bet mažesniems
portfeliams taiko II antraštinės dalies 6 skyriaus 3 arba 4 skirsnyje
nurodytą metodą ir kuriai leista taikyti rinkos rizikos vidaus
modelių metodą įvertinant skolos finansinių priemonių,
kuriomis prekiaujama, specifinę riziką 352 straipsnyje nustatyta
tvarka, gali, kompetentingų institucijų leidimu, pagal 1 dalies
nuostatas apskaičiuoti nuosavų lėšų poreikį kredito
vertinimo koregavimo rizikai užskaitos grupėse, kurioms netaikomas IMM
metodas, padengti. Kompetentingos institucijos suteikia
šį leidimą tik jeigu įstaiga taiko II antraštinės dalies 6
skyriaus 3 arba 4 skirsnyje nurodytą metodą ribotam mažesnių
portfelių skaičiui.
Norėdama atlikti skaičiavimus pagal
ankstesnę pastraipą, kai IMM modelis neužtikrina tikėtinos
pozicijos pobūdžio, įstaiga kartu:
a)            
nustato pastovų tikėtinos pozicijos
pobūdį; ir
b)           
nustato tikėtiną poziciją, kuri yra
lygi pozicijos vertei, apskaičiuotai pagal II antraštinės dalies 6
skyriaus 3 arba 5 skirsnyje nurodytus metodus arba pagal IMM metodą tokiam
terminui, kuris yra lygus ilgesniam iš šių:
i)        pusei ilgiausio
termino užskaitos grupėje;
ii)       visų
sandorių tariamajam pagal riziką įvertintam vidutiniam terminui
užskaitos grupėje.
5.                      
Nuosavų lėšų poreikį kredito
vertinimo koregavimo rizikai įstaiga nustato susumuodama rizikos
vertę įprastomis sąlygomis ir rizikos vertę nepalankiausiomis
sąlygomis, kurios apskaičiuojamos tokia tvarka:
a)            
apskaičiuojant rizikos vertę
įprastomis sąlygomis, atsižvelgiama į tikėtinos pozicijos
esamų parametrų gradaciją;
b)           
apskaičiuojant rizikos vertę nepalankiausiomis
sąlygomis, atsižvelgiama į būsimos sandorio šalies tikėtinos
pozicijos pobūdį, kuris apibūdinamas pagal gradaciją
nepalankiausiomis sąlygomis, kaip nustatyta 286 straipsnio 2 dalyje. Kredito maržos parametrams taikomas nepalankiausių
sąlygų laikotarpis yra sunkiausias vienų metų nepalankiausių
sąlygų laikotarpis, kuris sudaro trejų metų nepalankiausių
sąlygų laikotarpį, taikomą pozicijos parametrams.
6.                      
EBI parengia techninių reguliavimo
standartų projektus, kuriuose išsamiau nurodo:
a)       kaip reikėtų nustatyti pakaitinį skirtumą,
norint apibrėžti LGDMKT, naudojamą skaičiavimams
pagal 1 dalį;
b)       skaičių ir dydį portfelių, kurie atitinka
riboto mažesnių portfelių skaičiaus, nurodyto 4 dalyje,
kriterijų.
Nurodytus techninių reguliavimo
standartų projektus EBI pateikia Komisijai iki 2013 m. sausio
1 d.
Komisijai suteikiami įgaliojimai priimti
pirmoje pastraipoje nurodytus techninius reguliavimo standartus Reglamento (ES)
Nr. 1093/2010 10–14 straipsniuose nustatyta tvarka.

374 straipsnis
Standartizuotas metodas
1.                      
Įstaiga, kuri neskaičiuoja nuosavų
lėšų poreikio su sandorio šalimis susijusiai kredito vertinimo
koregavimo rizikai padengti pagal 373 straipsnį, kiekvienai sandorio
šaliai apskaičiuoja portfelio nuosavų lėšų poreikį
kredito vertinimo koregavimo rizikai padengti pagal toliau pateiktą
formulę, atsižvelgdama į pagal 375 straipsnį pripažintus
apsidraudimus nuo kredito vertinimo koregavimo rizikos:
kur:
h =      vienų metų rizikos trukmė
(kai vienas vienetas prilygsta vieniems metams); h = 1;
wi =   „i“ sandorio šaliai taikomas koeficientas.
–                    
Sandorio šaliai „i“ priskiriamas vienas iš
septynių koeficientų wi atsižvelgiant į pripažintos
ECAI atliktą išorės kredito vertinimą, kaip nurodyta 1
lentelėje. Tuo atveju, kai pripažinta ECAI nėra
atlikusi sandorio šalies išorės kredito vertinimo:
a)       įstaiga,
taikanti II antraštinės dalies 3 skyriuje nurodytą metodą,
sandorio šalies vidaus reitingą priskiria vienam iš išorės kredito
vertinimų;
b)      įstaiga,
taikanti II antraštinės dalies 2 skyriuje nurodytą metodą, šiai
sandorio šaliai priskiria 3 kredito kokybės žingsnį;
=   bendra
„i“ sandorio šalies kredito rizikos pozicijos vertė (susumuota visoms
užskaitos grupėms), įskaitant įkeitimo poveikį pagal II
antraštinės dalies 6 skyriaus 3–6 skirsniuose nurodytus metodus, taikoma
tai sandorio šaliai skaičiuojant nuosavų lėšų poreikį
sandorio šalies kredito rizikai padengti.
– 
Įstaigos, kuri netaiko II antraštinės
dalies 6 skyriaus 6 skirsnyje nurodyto metodo, atveju pozicija diskontuojama
taikant šį koeficientą:
– 
;
Bi =    vieno pavadinimo kredito įsipareigojimų
neįvykdymo apsikeitimo sandorių atveju įsigytų „i“ sandorio
šalies apsidraudimų nuo kredito vertinimo koregavimo rizikos tariamoji
vertė (verčių suma, jeigu yra daugiau kaip viena pozicija).
–                    
Tariamoji vertė diskontuojama taikant šį
koeficientą:
–                    
;
Bind = visa tariamoji vieno ar daugiau į
indeksą įtrauktų kredito įsipareigojimų
neįvykdymo apsikeitimo sandorių vertė apsaugos, įsigytos
apsidrausti nuo kredito vertinimo koregavimo rizikos, atveju.
–                    
Tariamoji vertė diskontuojama taikant šį
koeficientą:
–                    
;
wind
= koeficientas, taikomas į indeksą
įtrauktiems apsidraudimams.
–                    
Įstaiga priskiria indeksus vienam iš
septynių koeficientų wi atsižvelgdama į indekso „ind“
vidutinį skirtumą;
Mi
=  efektyvusis sandorių su sandorio šalimi „i“
terminas.
–                    
Įstaigos, kuri taiko II antraštinės
dalies 6 skyriaus 6 skirsnyje nurodytą metodą, atveju Mi apskaičiuojamas
pagal 158 straipsnio 2 dalies f punktą.
–                    
Įstaigos, kuri netaiko II antraštinės
dalies 6 skyriaus 6 skirsnyje nurodyto metodo, atveju Mi yra
vidutinis tariamasis pagal riziką įvertintas terminas, kaip nurodyta
158 straipsnio 2 dalyje;
 =    apsidraudimo
priemonės su tariamąja Bi verte terminas (jeigu yra kelios
pozicijos, Mihedge Bi vertės sudedamos);
Mind
=            į indeksą „ind“ įtraukto
apsidraudimo terminas.
–                    
Tuo atveju, kai yra daugiau kaip viena į
indeksą įtraukta apsidraudimo pozicija, Mind – tariamas
pagal riziką įvertintas terminas.
2.                      
Kai sandorio šalis yra įtraukta į
indeksą, kurio pagrindu kredito įsipareigojimų neįvykdymo
apsikeitimo sandoriai naudojami siekiant apsidrausti nuo sandorio šalies
kredito rizikos, įstaiga gali atskaityti tariamąją sumą,
priskiriamą tai sandorio šaliai pagal referentinį subjekto
koeficientą iš CDS indekso tariamosios sumos ir laikomą atskiros
sandorio šalies vieno pavadinimo apsidraudimu (Bi), kurio terminas
nustatomas pagal indekso terminą.
 1 lentelė 
 Kredito kokybės žingsnis || Koeficientas wi 
 1 || 0,7 proc. 
 2 || 0,8 proc. 
 3 || 1,0 proc. 
 4 || 2,0 proc. 
 5 || 3,0 proc. 
 6 || 10,0 proc. 
375 straipsnis
Reikalavimus atitinkantys apsidraudimai
1.                      
Apskaičiuojant nuosavų lėšų
poreikį kredito vertinimo koregavimo rizikai padengti pagal 373 ir 374
straipsnius apsidraudimai pripažįstami atitinkantys reikalavimus tik jeigu
jie taikomi ir tvarkomi siekiant sumažinti kredito vertinimo koregavimo
riziką ir yra vieni iš šių:
a)            
vieno subjekto kredito įsipareigojimų
neįvykdymo apsikeitimo sandoriai arba kitos lygiavertės apsidraudimo
priemonės, tiesiogiai susijusios su sandorio šalimi;
b)           
į indeksą įtraukti kredito
įsipareigojimų neįvykdymo apsikeitimo sandoriai su sąlyga,
kad atskiros sandorio šalies kainos skirtumo ir į indeksą
įtrauktų kredito įsipareigojimų neįvykdymo apsikeitimo
sandorių apsidraudimų kainos skirtumų bazę parodo rizikos
vertė.
B punkto reikalavimas, kad atskiros sandorio
šalies kainos skirtumo ir į indeksą įtrauktų kredito
įsipareigojimų neįvykdymo apsikeitimo sandorių
apsidraudimų kainos skirtumų bazę parodytų rizikos
vertė, taip pat taikomas tuo atveju, kai taikomas pakaitinis sandorio
šalies kainos skirtumas.
Visoms sandorio šalims, kurioms taikomas
pakaitinis skirtumas, įstaiga taiko pagrįstus bazinius laikotarpius
iš panašių subjektų, kurių kainos skirtumas yra žinomas,
tipinės grupės.
Jeigu atskiros sandorio šalies kainos skirtumo ir
į indeksą įtrauktų kredito įsipareigojimų
neįvykdymo apsikeitimo sandorių apsidraudimų kainos
skirtumų bazė netenkina kompetentingos institucijos, įstaiga
į rizikos vertę įtraukia tik 50 proc. į indeksą įtrauktų
apsidraudimų tariamosios vertės.
B punkte nurodyti apsidraudimai gali būti
naudojami tik skaičiuojant nuosavų lėšų poreikį
kredito vertinimo koregavimo rizikai padengti pagal 373 straipsnį.
2.                      
Skaičiuodama nuosavų lėšų
poreikį kredito vertinimo koregavimo rizikai padengti, įstaiga
neįtraukia kitos rūšies apsidraudimų nuo sandorio šalies
rizikos. Skaičiuojant nuosavų lėšų
poreikį kredito vertinimo koregavimo rizikai padengti reikalavimų
neatitinkančiais apsidraudimais visų pirma nėra laikomi į
segmentus suskirstyti arba n–osios eilės kredito įsipareigojimų
neįvykdymo apsikeitimo sandoriai ir su kreditu susiję vekseliai.
3.                      
Reikalavimus atitinkantys apsidraudimai,
įtraukti skaičiuojant nuosavų lėšų poreikį
kredito vertinimo koregavimo rizikai padengti, nėra įtraukiami
skaičiuojant nuosavų lėšų poreikį specifinei rizikai
padengti, kaip nustatyta IV antraštinėje dalyje, ir laikomi kredito
rizikos mažinimo priemone tik to paties sandorio portfelio sandorio šalies
kredito rizikos atveju.
KETVIRTA DALIS
DIDELĖS POZICIJOS
I skirsnis
Didelių pozicijų skaičiavimo tvarka
376 straipsnis
Dalykas
Įstaigos stebi ir
kontroliuoja savo dideles pozicijas šioje dalyje nustatyta tvarka.
377
straipsnis
Netaikymo sritis
Ši dalis netaikoma investicinėms
įmonėms, kurios atitinka 90 straipsnio 1 dalyje arba 91 straipsnio 1
dalyje nurodytus kriterijus.
378 straipsnis
Apibrėžtis
Šioje dalyje vartojamas šis terminas:
Šioje dalyje pozicijos – bet koks turto arba
nebalansinis straipsnis, nurodytas trečios dalies II antraštinės
dalies 2 skyriuje, netaikant rizikos koeficientų arba laipsnių.
379 straipsnis
Pozicijos vertės apskaičiavimas
1.                      
Pozicijos, susidarančios dėl
straipsnių, nurodytų II priede, vertė turi būti
apskaičiuojama pagal vieną iš trečios dalies II antraštinės
dalies 6 skyriuje išdėstytų metodų.
2.                      
Įstaigos, kurioms leidžiama taikyti vidaus
modelio metodą pagal 277 straipsnį, gali taikyti vidaus modelio
metodą apskaičiuodamos atpirkimo sandorių, vertybinių
popierių arba biržos prekių skolinimo arba skolinimosi sandorių,
garantinės įmokos skolinimo sandorių ir ilgųjų
atsiskaitymų sandorių pozicijų vertę.
3.                      
Prekybos knygos pozicijas atskirų klientų
atžvilgiu apskaičiuoja tos įstaigos, kurios skaičiuoja
nuosavų lėšų poreikį savo prekybos knygoje apskaitomai
veiklai pagal trečios dalies IV antraštinės dalies 2 skyriaus 293
straipsnį ir trečios dalies V antraštinę dalį, kur tinkama,
kartu taikant trečios dalies IV antraštinės dalies 5 skyrių,
sudėdamos:
a)            
perviršį, kuriuo
įstaigos ilgosios pozicijos, sudarančios visas atitinkamo kliento
išleistas finansines priemones, viršija jos trumpąsias pozicijas, o
visų atskirų finansinių priemonių grynoji pozicija
apskaičiuojama taikant trečios dalies IV antraštinės dalies 2
skyriuje išdėstytus metodus;
b)           
grynąją
poziciją, jeigu įstaiga organizuoja skolos ar nuosavybės
finansinių priemonių platinimą;
c)            
pozicijas, kurios atsiranda su atitinkamu
klientu sudarant sandorius, susitarimus bei sutartis, nurodytus 293 straipsnyje ir 368–370 straipsniuose, apskaičiuojamas
minėtuose straipsniuose nurodytu pozicijų vertės
apskaičiavimo būdu.
Taikant b punktą, grynoji
pozicija apskaičiuojama atimant tas platinamas pozicijas, kurias yra
pasirašiusios ar kurių nupirkimą oficialiais susitarimais patvirtino
trečiosios šalys, ir sumažinama 334 straipsnyje nurodytais koeficientais.
Taikant b punktą, įstaigos turi sukurti
sistemas, padedančias stebėti ir
kontroliuoti jų pozicijas, susijusias su garantavimu išplatinti
vertybinius popierius laikotarpiu nuo pradinio įsipareigojimo ir kitos
darbo dienos, atsižvelgiant į prisiimamos rinkos rizikos pobūdį.
Taikant c punktą, trečios dalies II
antraštinės dalies 3 skyriui netaikoma 293 straipsnyje pateikta nuoroda.
4.                      
Bendroji atskirų klientų arba
susijusių klientų grupių pozicija apskaičiuojama
susumuojant prekybos knygos ir ne prekybos knygos pozicijas.
5.                      
Susijusių klientų grupių pozicijos apskaičiuojamos susumuojant pozicijas pagal
kiekvieną grupei priklausantį klientą.
6.                      
Pozicijai nepriskiriamas
nė vienas iš šių variantų:
a)            
jei atliekamos užsienio
valiutos operacijos – įprasto atsiskaitymo pozicijos, atsirandančios
per dvi darbo dienas po apmokėjimo;
b)           
jei atliekamos vertybinių
popierių pirkimo ar pardavimo operacijos – įprasto atsiskaitymo
pozicijos, atsirandančios per penkias darbo dienas po apmokėjimo ar
vertybinių popierių pristatymo, priklausomai nuo to, kas įvyksta
pirmiau;
c)            
jei teikiamos pinigų
pervedimo, įskaitant mokėjimo, tarpuskaitos ir atsiskaitymo bet kokia
valiuta ir korespondentinės bankininkystės paslaugos arba
finansinių priemonių tarpuskaitos, atsiskaitymo ir pasaugos paslaugos
klientams – pavėluotos finansinės įplaukos ir kitos dėl
klientų veiklos atsirandančios pozicijos, kurios laikomos ne ilgiau
kaip kitą darbo dieną;
d)           
jei teikiamos pinigų
pervedimo paslaugos, mokėjimo, tarpuskaitos ir atsiskaitymo bet kokia
valiuta ir korespondentinės bankininkystės paslaugos, vienos dienos
pozicijos tas paslaugas teikiančioms institucijoms;
e)            
pozicijos, apskaičiuojamos iš nuosavų
lėšų pagal 33, 53 ir 63 straipsnius.
7.                      
Siekdama nustatyti, ar yra
susijusių klientų grupė 107 straipsnio l ir n punktuose nurodytų pozicijų
atžvilgiu, kai yra pagrindinio turto pozicija, ir 107 straipsnio p
punkte nurodytų pozicijų atžvilgių, kai yra sistema ir
pagrindinio turto pozicija, įstaiga
įvertina sistemą arba jos pagrindines pozicijas, arba ir
sistemą, ir jos pagrindines pozicijas. Tuo tikslu įstaiga įvertina sandorio
ekonominį turinį ir jo struktūrai būdingą riziką.
8.                      
EBI parengia techninių reguliavimo
standartų projektus, kuriuose nurodo:
a)            
kurioms 107 straipsnio p punkte nurodytoms
pozicijoms taikoma ši dalis;
b)           
sąlygas ir metodikas, pagal kurias nustatoma,
ar minėtų pozicijų atžvilgiu yra susijusių klientų
grupė.
Nurodytus techninių reguliavimo
standartų projektus EBI pateikia Komisijai iki 2014 m. sausio
1 d.
Komisijai suteikiami įgaliojimai priimti
pirmoje pastraipoje nurodytus techninius reguliavimo standartus Reglamento (ES)
Nr. 1093/2010 10–14 straipsniuose nustatyta tvarka.
380 straipsnis
Įstaigos apibrėžtis didelių pozicijų vertės
skaičiavimo tikslais
Apskaičiuojant
pozicijų vertę pagal šią dalį, terminas „įstaiga“
taip pat reiškia bet kurią privačiąją ar viešąją
įmonę, įskaitant jos filialus, kuri atitinka įstaigos
apibrėžtį ir kuri yra gavusi leidimą veiklai trečiojoje
šalyje.
381 straipsnis
Didelės pozicijos apibrėžtis
Įstaigos pozicija
vienam klientui ar susijusių klientų grupei laikoma didele, kai jos
vertė yra lygi arba viršija 10 proc. įstaigos reikalavimus
atitinkančio kapitalo.
382 straipsnis
Gebėjimas nustatyti ir valdyti dideles pozicijas
Įstaiga turi
turėti patikimas valdymo ir apskaitos procedūras bei tinkamus vidaus
kontrolės mechanizmus, kad galėtų nustatyti, valdyti,
stebėti ir registruoti visas dideles pozicijas bei vėlesnius jų
pokyčius, taip pat apie jas pranešti pagal šį reglamentą.
383 straipsnis
Informavimo reikalavimai
1.                      
Įstaiga kompetentingoms
institucijoms apie kiekvieną didelę poziciją, įskaitant
dideles pozicijas, kurioms netaikoma 384 straipsnio 1 dalis, praneša šią informaciją:
a)            
kliento arba susijusių
klientų grupės, kurių atžvilgiu įstaigai susidaro
didelė pozicija, tapatybę;
b)           
atitinkamais atvejais –
pozicijos vertę neatsižvelgiant į kredito rizikos mažinimo
poveikį;
c)            
kai naudojama, tiesioginio ar
netiesioginio kredito užtikrinimo rūšį;
d)       pozicijos vertę atsižvelgiant
į kredito rizikos mažinimo poveikį, kuri apskaičiuojama taikant 384 straipsnio 1 dalį.
Jei įstaigai taikomas
trečios dalies II antraštinės dalies 3 skyrius, apie jos 20
didžiausių konsoliduotų pozicijų, išskyrus tas, kurioms netaikoma
384 straipsnio 1 dalis,
pranešama kompetentingoms institucijoms.
2.                      
Minėta informacija pranešama ne rečiau
kaip dukart per metus.
3.                      
EBI parengia techninių įgyvendinimo
standartų projektus, kuriuose nurodo:
a)       vienodus 2 dalyje nurodytos informacijos pateikimo formatus
atsižvelgiant į įstaigos veiklos pobūdį, mastą ir
sudėtingumą ir tokių formatų naudojimo taisykles;
b)       2 dalyje nurodytos informacijos pateikimo dažnumą ir datas;
c)       IT sprendimus, taikomus pateikiant 2 dalyje nurodytą
informaciją.
Nurodytus techninių įgyvendinimo
standartų projektus EBI pateikia Komisijai iki 2013 m. sausio
1 d.
Komisijai suteikiami įgaliojimai priimti
pirmoje pastraipoje nurodytus techninius įgyvendinimo standartus
Reglamento (ES) Nr. 1093/2010 15 straipsnyje nustatyta tvarka.
384 straipsnis
Didelių pozicijų riba
1.                      
Įstaigai nesusidaro
pozicija vienam klientui ar susijusių klientų grupei, viršijanti
25 proc. jos reikalavimus atitinkančio kapitalo, atsižvelgus į
kredito rizikos mažinimo poveikį pagal 388–392 straipsnius. Kai tas klientas yra įstaiga arba kai
susijusių klientų grupę sudaro viena ar daugiau
įstaigų, ta vertė negali viršyti 25 proc. įstaigos reikalavimus
atitinkančio kapitalo arba 150 mln. EUR (atsižvelgiant į tai,
kuris dydis yra didesnis), su sąlyga, kad pozicijų visiems
susijusiems klientams, kurie nėra įstaigos, verčių suma,
atsižvelgus į kredito rizikos mažinimo poveikį pagal 388–392 straipsnius, neviršija 25 proc.
įstaigos reikalavimus atitinkančio kapitalo.
Tais atvejais, kai
150 mln. EUR suma yra didesnė nei 25 proc. įstaigos reikalavimus
atitinkančio kapitalo, pozicijos vertė, atsižvelgus į kredito
rizikos mažinimo poveikį pagal 388–392 straipsnius, negali viršyti pagrįstos įstaigos reikalavimus
atitinkančio kapitalo ribos.
Tą ribą nustato įstaiga, laikydamasi Direktyvos [įrašo
Leidinių biuras] 79 straipsnyje nurodytos politikos ir procedūrų, kad
būtų mažinama ir kontroliuojama koncentracijos rizika. Ši riba neturi būti didesnė už
100 proc. įstaigos reikalavimus atitinkančio kapitalo.
Kompetentingos institucijos gali nustatyti mažesnę ribą negu 150 mln.
EUR ir apie tai informuoja EBI ir Komisiją.
2.                      
Taikant 385 straipsnį, įstaiga visada laikosi 1 dalyje nustatytos atitinkamos ribos.
3.                      
Turtas, kurį sudaro
pretenzijos pripažintoms trečiųjų šalių investicinėms
įmonėms bei kitos su jais susijusios pozicijos, gali būti
traktuojamas kaip pretenzijos kredito įstaigoms arba su jomis susijusios
pozicijos, kaip nustatyta 1 dalyje.
4.                      
Šiame straipsnyje nustatytas ribas galima viršyti
įstaigos prekybos knygos pozicijų atveju, jeigu įvykdomos šios
sąlygos:
a)            
ne prekybos knygos pozicija
atitinkamam klientui arba klientų grupei neviršija 1 dalyje nustatytos
ribos, apskaičiuotos atsižvelgiant į reikalavimus atitinkantį kapitalą
taip, kad perviršis būtų susijęs tik su prekybos knyga;
b)           
įstaiga įvykdo
papildomo nuosavų lėšų poreikį dėl 1 dalyje nustatytos
ribos perviršio, apskaičiuotą pagal šios 386 ir 387
straipsnius;
c)            
jeigu nuo perviršio atsiradimo
praėjo 10 arba mažiau dienų, prekybos knygos pozicija, susijusi su
atitinkamu klientu arba susijusių klientų grupe, neviršija
500 proc. įstaigos reikalavimus atitinkančio kapitalo;
d)           
bet kuris bendras perviršis,
egzistuojantis daugiau kaip 10 dienų, neviršija 600 proc.
įstaigos pripažinto kapitalo.
Apie kiekvieną dydžio
viršijimo atvejį įstaiga nedelsiant praneša kompetentingoms
institucijoms apie perviršio sumą ir atitinkamo kliento pavardę
(pavadinimą).
385 straipsnis
Didelėms pozicijoms taikomų reikalavimų tenkinimas
1.                      
Jeigu išimtiniu atveju pozicijų vertė yra
didesnė nei 384 straipsnio 1 dalyje nustatyti dydis, įstaiga
nedelsiant praneša apie pozicijos vertę kompetentingoms institucijoms,
kurios priklausomai nuo aplinkybių gali įstaigai nustatyti
terminą, per kurį ji turi pasiekti nustatytą dydį.
Kai taikoma 384 straipsnio 1 dalyje nurodyta
150 mln. EUR suma, kompetentingos institucijos gali atskirais
atvejais leisti nustatytą dydį viršyti 100 proc. įstaigos
nuosavų lėšų.
2.                      
Kai pagal 6 straipsnio 1 dalį įstaigai
netaikomas reikalavimas atskirai arba iš dalies konsoliduotai laikytis šioje
dalyje nustatytų įsipareigojimų arba 8 straipsnio nuostatos
taikomos patronuojančiosioms įstaigoms valstybėje narėje,
būtina imtis priemonių, kad grupėje rizika būtų
tinkamai paskirstyta.
386 straipsnis
Papildomo nuosavų lėšų poreikio skaičiavimas didelėms
prekybos knygos pozicijoms
1.                      
384 straipsnio 4
dalies b punkte nurodytas perviršis
apskaičiuojamas atrenkant tokius su vienu klientu arba susijusių
klientų grupe susijusios pozicijos komponentus, kuriems taikomas
aukščiausias nuosavų lėšų poreikis specifinei rizikai pagal
trečios dalies IV antraštinės dalies 2 skyrių ir (arba) 293 straipsnio
ir trečios dalies V antraštinės dalies reikalavimus, kurių suma
yra lygi 384 straipsnio 4 dalies a punkte nurodyto perviršio dydžiui.
2.                      
Jeigu perviršis išlieka daugiau
kaip 10 dienų, šiems komponentams taikomas papildomas nuosavų
lėšų poreikis, kuris lygus 200 proc.1 dalyje minėtų
reikalavimų.
3.                      
Praėjus 10 dienų po
apribojimo viršijimo, pagal 1 dalį atrinkti perviršio komponentai
įrašomi į atitinkamą 1 lentelės 1 skilties eilutę
didėjančia tvarka pagal nuosavų lėšų poreikį
specifinei rizikai, nurodytą trečios dalies IV
antraštinės dalies 2 skyriuje ir (arba) 293
straipsnyje ir trečios dalies V antraštinėje dalyje. Papildomas
nuosavų lėšų poreikis, taikomas šiems komponentams, yra lygus
trečios dalies IV antraštinės dalies 2 skyriuje ir (arba) 293 straipsnyje ir trečios dalies V
antraštinėje dalyje nurodytų reikalavimų
sumai, padaugintai iš atitinkamo koeficiento, kuris nurodytas 1 lentelės 2
skiltyje.
 1 lentelė 
 1 skiltis. Perviršis (skaičiuojamas nuo reikalavimus atitinkančio kapitalo proc.) || 2 skiltis. Koeficientai 
 Iki 40 proc. || 200 proc. 
 Nuo 40 proc. iki 60 proc. || 300 proc. 
 Nuo 60 proc. iki 80 proc. || 400 proc. 
 Nuo 80 proc. iki 100 proc. || 500 proc. 
 Nuo 100 proc. iki 250 proc. || 600 proc. 
 Per 250 proc. || 900 proc. 
387 straipsnis
Procedūros, kuriomis užkertamas kelias bandymui išvengti papildomo
nuosavų lėšų poreikio
Įstaigos neturi
sąmoningai bandyti išvengti papildomo nuosavų lėšų
poreikio, nustatyto 386 straipsnyje, kurį joms tektų įvykdyti dėl pozicijų, viršijančių
384 straipsnio 1 dalyje nustatytą
ribą, jeigu šios pozicijos išlieka ilgiau kaip 10 dienų, laikinai
atitinkamas pozicijas perduodant kitai bendrovei, kuri nebūtinai turi
priklausyti tai pačiai grupei, ir (arba) sudarant dirbtinius sandorius,
kurių tikslas – panaikinti poziciją per 10 dienų ir sukurti
naują poziciją.
Įstaigos turi
turėti sistemas, kuriomis būtų užtikrinama, kad kompetentingos
institucijos būtų iš karto informuojamos apie visus tokio
pobūdžio perdavimus, turinčius pirmoje pastraipoje nurodytą
poveikį.
388 straipsnis
Pripažintos kredito mažinimo priemonės
1.                      
389–392 straipsniuose
„garantija“ apima kredito išvestines finansines priemones, pripažintas pagal
trečios dalies II antraštinės dalies 4 skyrių, kurios nėra
su kreditu susiję vekseliai.
2.                      
Atsižvelgiant į šio
straipsnio 3 dalį, jeigu pagal 389–392 straipsnius leidžiama pripažinti tiesioginį arba
netiesioginį kredito užtikrinimą, turi būti laikomasi tinkamumo
ir kitų trečios dalies II antraštinės dalies 4 skyriuje
nustatytų reikalavimų.
3.                      
Kai įstaiga vadovaujasi 390 straipsnio 2 dalimi, finansuojamo kredito
užtikrinimo pripažinimas priklauso nuo to, ar laikomasi atitinkamų trečios
dalies II antraštinės dalies 3 skyriuje nurodytų reikalavimų. Šio skirsnio tikslais įstaiga
neatsižvelgia į užtikrinimo priemonę, nurodytą 195 straipsnio 3–5 dalyse, nebent tai leidžiama pagal 391 straipsnį.
4.                      
Įstaigos pagal galimybes analizuoja, ar
dėl jų pozicijų, turimų užtikrinimo priemonės
emitentų, netiesioginio kredito užtikrinimo teikėjų ir
pagrindinio turto atžvilgiu pagal 379 straipsnio 7 dalį, neatsiranda
koncentracijų galimybė, o prireikus imasi veiksmų ir apie
svarbias analizės išvadas praneša kompetentingai institucijai.
389 straipsnis
Išimtys
1.                      
384 straipsnio 1 dalis netaikoma
šioms pozicijoms:
a)            
turto straipsniams, kuriuos
sudaro pretenzijos centrinei valdžiai ar centriniams bankams, kuriems
neužtikrintiems būtų priskirtas 0 proc. rizikos koeficientas
pagal  trečios dalies II antraštinės dalies
2 skyrių;
b)           
turto straipsniams, kuriuos
sudaro pretenzijos tarptautinėms organizacijoms ar daugiašaliams
plėtros bankams, kuriems neužtikrintiems būtų priskirtas
0 proc. rizikos koeficientas pagal trečios
dalies II antraštinės dalies 2 skyrių;
c)            
turto straipsniams, kuriuos
sudaro pretenzijos, apdraustos centrinės valdžios, centrinių
bankų, tarptautinių organizacijų, daugiašalių plėtros
bankų arba valstybinio sektoriaus subjektų tiesioginėmis garantijomis,
kai garanto neužtikrintoms pretenzijoms būtų priskirtas 0 proc.
rizikos koeficientas pagal trečios dalies II
antraštinės dalies 2 skyrių;
d)           
kitoms pozicijoms centrinei
valdžiai, centriniams bankams, tarptautinėms organizacijoms, daugiašaliams
plėtros bankams arba valstybinio sektoriaus subjektams arba pozicijoms,
apdraustoms šių subjektų garantijomis, kai šių subjektų
neužtikrintoms pretenzijoms būtų priskirtas 0 proc. rizikos
koeficientas pagal trečios dalies II antraštinės
dalies 2 skyrių;
e)            
turto straipsniams, kuriuos
sudaro pretenzijos valstybių narių regioninės ar vietos valdžios
institucijoms, jei šioms pretenzijoms būtų priskirtas 0 proc.
rizikos koeficientas pagal
trečios dalies II antraštinės dalies 2 skyrių ir kitoms pozicijoms, kurios priskiriamos tokioms
regioninės ar vietos valdžios institucijoms arba kurios yra jų
garantuojamos, jei jų atžvilgiu pretenzijoms būtų priskiriamas
0 proc. rizikos koeficientas trečios dalies II
antraštinės dalies 2 skyrių;
f)             
pozicijos sandorio šalims,
nurodytoms 108 straipsnio 6 dalyje arba 108 straipsnio 7
dalyje, jei joms būtų priskirtas
0 proc. rizikos koeficientas pagal  trečios dalies II
antraštinės dalies 2 skyrių. Pozicijos, kurios neatitinka tų kriterijų,
nesvarbu, ar joms taikoma 384 straipsnio 1
dalis, ar ne, vertinamos kaip pozicijos trečiajai šaliai;
g)            
turto straipsniams ir kitoms
pozicijoms, užtikrintoms grynųjų pinigų indėliais,
laikomais skolinančioje įstaigoje arba įstaigoje, kuri yra
skolinančios įstaigos patronuojančioji arba patronuojamoji
įmonė;
h)            
turto straipsniams ir kitoms
pozicijoms, užtikrintoms skolinančios įstaigos arba įstaigos,
kuri yra skolinančios įstaigos patronuojančioji arba
patronuojamoji įmonė, išleistais indėlių sertifikatais,
laikomais vienoje iš šių įmonių;
i)              
pozicijoms,
atsirandančioms dėl nepanaudotų kredito galimybių, kurios I
priede priskiriamos mažos rizikos nebalansiniams straipsniams, jei su klientu
arba susijusių klientų grupe sudarytas susitarimas, pagal kurį
galimybė gali būti panaudota tik jei nustatyta, kad dėl to nebus
viršyta pagal 384 straipsnio 1
dalį taikytina riba;
j)             
prekybos pozicijoms pagrindinių sandorio
šalių atžvilgiu ir įsipareigojimų neįvykdymo įmokoms
pagrindinėms sandorio šalims;
k)           
indėlio garantijų sistemų pozicijoms
pagal Direktyvą 94/19/EB, susidarančioms dėl šių
sistemų finansavimo, jeigu sistemos valstybės narės teisiškai
arba pagal sutartį privalo sistemą finansuoti.
Pagal įstaigos
išleistą su kreditu susijusį vekselį gautiems gryniesiems
pinigams, taip pat sandorio šalies paskoloms ir indėliams įstaigai arba
įstaigoje, kuriems taikoma užskaitymo sandorių sutartis, pripažinta
pagal trečios dalies II antraštinės dalies 4
skyrių, turi būti taikomas g punktas.
2.                      
Valstybės narės arba
kompetentingos institucijos gali visiškai ar iš dalies netaikyti 384 straipsnio 1 dalies
šioms pozicijoms:
a)            
padengtoms obligacijoms,
apibrėžtoms 124 straipsnio 1 dalyje ir 124 straipsnio
2 dalyje;
b)           
turto straipsniams, kuriuos
sudaro pretenzijos valstybių narių regioninės ar vietos valdžios
institucijoms, jei šioms pretenzijoms būtų priskirtas 20 proc.
rizikos koeficientas pagal trečios dalies II
antraštinės dalies 2 skyrių, ir kitoms
pozicijoms, kurios priskiriamos toms regioninės ar vietos valdžios
institucijoms arba kurios yra jų garantuojamos, jei jų atžvilgiu
pretenzijoms būtų priskiriamas 20 proc. rizikos koeficientas
pagal trečios dalies II antraštinės dalies 2 skyrių;
c)            
įstaigos pozicijoms savo
patronuojančiajai įmonei, įskaitant kapitalo dalį arba
kitokį akcijų paketą, kitoms tos patronuojančiosios
įmonės patronuojamosioms įmonėms arba savo pačios patronuojamosioms
įmonėms, jei konsoliduota priežiūra, vykdoma vadovaujantis šiuo
reglamentu arba analogiškais trečiojoje šalyje galiojančiais
standartais, kuri taikoma pačiai įstaigai, apima ir šias įmones; pozicijos, kurios neatitinka šių
kriterijų, nesvarbu, ar joms taikoma 384 straipsnio 1 dalis, ar ne, vertinamos kaip
pozicijos trečiajai šaliai;
d)           
turto straipsniams, kuriuos
sudaro pretenzijos ir kitos pozicijos, įskaitant kapitalo dalį arba
kitokį akcijų paketą, regioninėms ar centrinėms
kredito įstaigoms, su kuriomis, remiantis teisinėmis ar teisės
aktais nustatytomis nuostatomis, kredito įstaiga sudaro vieną
tinklą ir kurios, remiantis tomis nuostatomis, yra atsakingos už
grynųjų pinigų tarpuskaitos operacijas tame tinkle;
e)            
turto straipsniams, kuriuos
sudaro pretenzijos ir kitos pozicijos kredito įstaigoms, atsiradusios
kredito įstaigoms ne konkurencijos sąlygomis teikiant paskolas pagal
teisės aktuose numatytas programas arba savo įstatus konkretiems
ekonomikos sektoriams remti, paskolų naudojimui taikant tam tikrą
valstybės priežiūros formą ir apribojimus, jeigu atitinkamos
pozicijos atsiranda dėl tokių paskolų, kurios perduodamos naudos
gavėjams per kitas kredito įstaigas;
f)             
turto straipsniams, kuriuos
sudaro pretenzijos ir kitos pozicijos įstaigoms, su sąlyga, kad tos
pozicijos nesudaro šių įstaigų nuosavų lėšų ir
netrunka ilgiau už kitą prekybos dieną ir nėra išreikštos
pagrindine prekybos valiuta;
g)            
turto straipsniams, kuriuos
sudaro pretenzijos centriniams bankams minimalių privalomųjų
atsargų, kurias turi laikyti tie centriniai bankai ir kurios yra
išreikštos jų nacionaline valiuta, forma;
h)            
turto straipsniams, kuriuos
sudaro pretenzijos centrinėms vyriausybėms vyriausybės
vertybinių popierių, išreikštų jų nacionaline valiuta,
nustatytų likvidumo reikalavimų forma, su sąlyga, kad kompetentinga
institucija savo nuožiūra nuspręstų, kad tų centrinių
vyriausybių kredito vertinimas, kurį priskiria paskirta ECAI, yra
investicinio reitingo;
i)              
50 proc. vidutinės
arba mažos rizikos nebalansinių dokumentinių akredityvų ir
vidutinės arba mažos rizikos nebalansinių nepanaudotų kredito
galimybių, nurodytų II priede, ir, kompetentingoms institucijoms
pritarus, 80 proc. garantijų, išskyrus paskolų garantijas,
kurios pagrįstos teisinėmis ar priežiūros nuostatomis ir kurios
nariams, turintiems kredito įstaigos statusą, suteikiamos pagal
abipusės garantijos programas;
j)             
teisiškai reikalaujamų
garantijų, kai hipotekinė paskola, finansuojama išleidus hipotekines
obligacijas, yra išmokėta paskolos davėjui prieš galutinį
hipotekos įrašymą į žemės registrą, su sąlyga,
kad garantija nebus naudojama siekiant sumažinti riziką,
apskaičiuojant pagal riziką įvertintą turtą;
k)           
turtui, kurį sudaro pretenzijos ir kitos
pozicijos pripažintoms biržoms.
390 straipsnis
Kredito rizikos mažinimo metodų taikymo poveikio apskaičiavimas
1.                      
Apskaičiuodama 384 straipsnio 1 dalyje numatytą
pozicijų vertę, įstaiga gali naudoti visiškai pakoreguotą
pozicijos vertę, apskaičiuotą pagal trečios dalies
II antraštinės dalies 4 skyrių,
atsižvelgiant į kredito rizikos mažinimą, nepastovumo korekcijas ir
visus terminų nesutapimus (E*).
2.                      
Įstaiga, kuriai leidžiama naudoti savus LGD įverčius ir perskaičiavimo
veiksnius trečios dalies II antraštinės dalies 3 skyriuje nurodytai pozicijų klasei, gali,
kompetentingų institucijų leidimu, pripažinti finansinės užtikrinimo
priemonės poveikį, apskaičiuodama pozicijų vertes, taikant
384 straipsnio 1 dalį.
Kompetentingos institucijos suteikia
pirmesnėje pastraipoje nurodytą leidimą tik jeigu įstaiga
gali įvertinti finansinės užtikrinimo
priemonės poveikį jų pozicijoms atskirai nuo kitų su LGD
susijusių aspektų.
Įstaiga taiko minėtas procedūras,
kad jos pateikti įverčiai būtų pakankamai tinkami pozicijos
vertei mažinti, siekiant laikytis 384 straipsnio nuostatų.
Jei įstaigai leidžiama
naudoti savus finansinės užtikrinimo priemonės poveikio
įverčius, ji tai daro remdamasi pagrindu, kuris būtų
suderinamas su metodu, priimtu apskaičiuojant nuosavų lėšų
poreikį pagal šį reglamentą.
Įstaigos, kurioms
leidžiama naudoti savus LGD įverčius ir perskaičiavimo veiksnius
pozicijų klasei pagal trečios dalies II
antraštinės dalies 3 skyrių ir kurios
neskaičiuoja savo pozicijų vertės, naudodamos šios dalies
pirmoje pastraipoje nurodytą metodą, gali naudoti išsamųjį
finansinės užtikrinimo priemonės metodą arba 392 straipsnio 1 dalies b punkte nustatytą metodą
pozicijų vertei apskaičiuoti.
3.                      
Įstaiga, kuri naudoja
išsamųjį finansinės užtikrinimo priemonės metodą arba
kuriai leidžiama naudoti šio straipsnio 2 dalyje nurodytą metodą
pozicijų vertei apskaičiuoti 384 straipsnio 1 dalies taikymo tikslais, atlieka periodinius
savo kredito rizikos koncentracijos, įskaitant bet kokios gautos
užtikrinimo priemonės realizuotiną vertę, testavimus
nepalankiausiomis sąlygomis.
Tie pirmoje pastraipoje
nurodyti periodiniai testavimai nepalankiausiomis sąlygomis turi būti
taikomi rizikai, kylančiai dėl galimų rinkos sąlygų
pokyčių, kurie galėtų neigiamai paveikti įstaigų
nuosavų lėšų pakankamumą, ir rizikai, kylančiai dėl
užtikrinimo priemonės realizavimo nepalankiausiomis sąlygomis.
Atliktas testavimas nepalankiausiomis
sąlygomis turi būti pakankamas ir tinkamas tokios rizikos
įvertinimui.
Jeigu toks testavimas
nepalankiausiomis sąlygomis rodo mažesnę gautos užtikrinimo
priemonės realizuotiną vertę, nei būtų leista
atsižvelgti, atitinkamai taikant išsamųjį finansinės užtikrinimo
priemonės metodą arba 2 dalyje
apibūdintą metodą, užtikrinimo
priemonės vertė, kurią leidžiama pripažinti apskaičiuojant
pozicijų vertę pagal 384 straipsnio
1 dalį, atitinkamai sumažinama.
Valdydamos koncentracijos
riziką pirmoje pastraipoje nurodytos įstaigos į savo strategijas įtraukia:
a)            
politiką ir
procedūras, kuriomis valdytų riziką, kylančią dėl
pozicijų ir bet kokio šių pozicijų kredito užtikrinimo
terminų nesutapimo;
b)           
politiką ir
procedūras, skirtas valdyti situaciją, kai testavimas
nepalankiausiomis sąlygomis rodo mažesnę užtikrinimo priemonės
realizuotiną vertę, negu atsižvelgta naudojant išsamųjį
finansinės užtikrinimo priemonės metodą arba 2 dalyje
nurodytą metodą;
c)            
politiką ir
procedūras, susijusias su koncentracijos rizika, kylančia, taikant
kredito rizikos mažinimo metodus, o ypač susijusius su didelėmis
netiesioginėmis kredito pozicijomis (pvz., su vienu vertybinių
popierių, kurie priimami kaip užtikrinimo priemonė, emitentu).
391 straipsnis
Pozicijos, susidariusios dėl hipotekos paskolos
1.                      
Apskaičiuodama pozicijų, užtikrintų
įkeičiant gyvenamosios paskirties turtą, arba jų dalies
vertes, įstaiga pozicijos vertę gali
sumažinti iki 50 proc. atitinkamos gyvenamosios paskirties turto
vertės, jei atitinkama viena iš šių sąlygų:
a)            
pozicija užtikrinta
įkeičiant gyvenamosios paskirties nuosavybę ar Suomijos
gyvenamosios paskirties būsto statybos bendrovių,
veikiančių pagal 1991 m. priimtą Suomijos gyvenamosios
paskirties būsto statybos bendrovių įstatymą ar vėliau
priimtus lygiaverčius teisės aktus, akcijas;
b)           
pozicija susijusi su
finansinės nuomos sandoriu, pagal kurį nuomotojas išlaiko
visišką teisę į nuomojamos gyvenamosios paskirties turtą
tol, kol nuomininkas nepasinaudoja galimybe jį išpirkti.
Turto vertė
apskaičiuojama remiantis pagrįstomis vertinimo normomis, kurios
nustatytos įstatymais ir kitais teisės aktais. Gyvenamosios paskirties turtas vertinama ne rečiau
kaip kartą per trejus metus.
Šios dalies taikymo tikslais taikomi
203 straipsnyje ir 224 straipsnio 1 dalyje išdėstyti reikalavimai.
Gyvenamosios paskirties turtas
– būstas, kurį savininkas naudoja arba nuomoja.
2.                      
Apskaičiuodama pozicijų, užtikrintų
įkeičiant komercinės paskirties nekilnojamąjį
turtą, arba jų dalies vertes, įstaiga pozicijos
vertę gali sumažinti iki 50 proc. atitinkamos komercinės
paskirties nekilnojamojo turto vertės tik jei valstybės narės,
kurioje yra tas komercinės paskirties nekilnojamasis turtas, atitinkamos
kompetentingos institucijos leidžia, kad toliau nurodytų pozicijų
rizikos koeficientas 121 straipsnyje nurodytomis sąlygomis būtų 50 proc.:
a)            
pozicijos, užtikrintos
įkeičiant biurus ar kitas komercinės paskirties patalpas arba
Suomijos gyvenamosios paskirties būsto statybos bendrovių,
veikiančių pagal 1991 m. priimtą Suomijos gyvenamosios
paskirties būsto statybos bendrovių įstatymą ar vėliau
priimtus lygiaverčius teisės aktus dėl biurų ar kitų
komercinės paskirties patalpų, akcijas;
b)           
pozicijos, susijusios su
finansinės nuomos sandoriais dėl biurų ar kitų
komercinės paskirties patalpų.
Turto vertė
apskaičiuojama remiantis pagrįstomis vertinimo normomis, kurios
nustatytos įstatymais ir kitais teisės aktais.
Komercinės paskirties
nekilnojamasis turtas yra iki galo pastatytas, išnuomotas ir iš jo nuomos
gaunamos tinkamos pajamos.
392 straipsnis
Pakeitimo metodas
1.                      
Kai pozicija kliento atžvilgiu yra garantuota
trečiosios šalies arba užtikrinta trečiosios dalies išleista
užtikrinimo priemone, įstaiga gali:
a)            
pozicijos dalį, kuri
garantuota, laikyti atsirandančia ne kliento, o garanto atžvilgiu, su
sąlyga, kad neužtikrintai pozicijai garanto atžvilgiu būtų
suteiktas lygiavertis arba mažesnis rizikos koeficientas negu neužtikrintos
pozicijos kliento atžvilgiu rizikos koeficientas pagal trečios dalies II
antraštinės dalies 2 skyrių;
b)           
pozicijos dalį, kuri
užtikrinta pripažintos užtikrinimo priemonės rinkos verte, laikyti
atsiradusia trečiosios šalies, o ne kliento atžvilgiu, jeigu pozicija
užtikrinta užtikrinimo priemone, su sąlyga, kad užtikrinimo priemone
užtikrintai pozicijos daliai būtų priskirtas lygiavertis arba
mažesnis rizikos koeficientas negu neužtikrintos pozicijos kliento atžvilgiu
rizikos koeficientas pagal trečios
dalies II antraštinės dalies 2 skyrių.
Įstaiga nenaudoja pirmos
pastraipos b punkte nurodyto metodo, kai pozicijos terminas ir užtikrinimo
terminas nesutampa.
Šio skirsnio taikymo tikslu
išsamųjį finansinės užtikrinimo priemonės metodą ir
pirmos pastraipos b punkte nurodytą vertinimo metodą įstaiga
gali naudoti tik jei 87
straipsnio taikymo tikslais leidžiama naudoti ir išsamųjį
finansinės užtikrinimo priemonės metodą, ir paprastąjį
finansinės užtikrinimo priemonės metodą.
2.                      
Kai įstaiga taiko 1 dalies a punktą:
a)            
kai garantija yra išreikšta
kita valiuta nei ta, kuria išreikšta pozicija, pozicijos suma, kuri laikoma
padengta, bus apskaičiuojama pagal trečios dalies II antraštinės
dalies 4 skyriuje nurodytas
valiutos nesutapimo vertinimo nuostatas netiesioginio kredito užtikrinimo
atveju;
b)           
pozicijos ir užtikrinimo
priemonės terminų nesutapimas bus vertinamas pagal trečios
dalies II antraštinės dalies 4 skyriuje apibrėžto terminų nesutapimo vertinimo nuostatas;
c)            
dalinis padengimas gali
būti pripažįstamas, vadovaujantis trečios dalies II
antraštinės dalies 4 skyriuje nurodytu būdu.
PENKTA DALIS
PERLEISTOS KREDITO RIZIKOS POZICIJOS
I
antraštinė dalis
Bendrosios šios dalies nuostatos
393 straipsnis 
Taikymo sritis
II ir
III antraštinės dalys taikomos naujiems pakeitimams vertybiniais
popieriais, kurie išleisti 2011 m. sausio 1 d. arba vėliau. Po 2014 m. gruodžio 31 d. II
ir III antraštinės dalys taikomos esamam
pakeitimui vertybiniais popieriais, kai naujos pagrindinės pozicijos
pridedamos arba pakeičiamos jų pakaitalais po tos datos.
II antraštinė dalis
Reikalavimai įstaigoms investuotojoms
394 straipsnis
Išlaikyta emitento dalis
1.                      
Kai įstaiga nėra iniciatorius,
rėmėjas ar pirminis skolintojas, kredito rizika, susijusi su
pakeitimo vertybiniais popieriais pozicija jos prekybos ar ne prekybos knygoje,
jai susidaro tik tuo atveju, jei iniciatorius, rėmėjas ar pirminis
skolintojas aiškiai informavo įstaigą, kad jis nuolat išlaikys
reikšmingą grynąją ekonominę dalį, kuri bet kuriuo
atveju sudarys ne mažiau kaip 5 proc. pozicijų.
Ne mažiau kaip 5 proc. reikšmingos grynosios
ekonominės dalies išlaikymu galima laikyti tik:
a)            
ne mažiau kaip 5 proc.
nominaliosios kiekvieno iš parduotų ar investuotojams perleistų
segmentų vertės išlaikymą;
b)           
vertybiniais popieriais
atnaujinamųjų pozicijų atveju – ne mažiau kaip 5 proc.
nominaliosios pakeistų vertybiniais popieriais pozicijų vertės
iniciatoriaus dalies išlaikymą;
c)            
atsitiktinai atrinktų
pozicijų, lygių ne mažiau kaip 5 proc. nominaliosios
vertybiniais popieriais pakeistų pozicijų vertės,
išlaikymą, kai tos pozicijos priešingu atveju būtų buvusios
pakeistos vertybiniais popieriais pakeitimo vertybiniais popieriais procese,
jeigu pozicijų, kurios gali būti pakeistos vertybiniais popieriais,
skaičius yra ne mažesnis kaip 100 sandorio sudarymo metu;
d)           
pirmojo nuostolio segmento ir
prireikus kitų segmentų, kurių rizikos pobūdis yra toks pat
ar didesnis nei investuotojams perleistų ar parduotų segmentų
rizikos pobūdis ir kurių terminas baigiasi ne anksčiau nei
investuotojams perleistų ar parduotų segmentų terminas,
išlaikymą, kad toks išlaikymas būtų lygus iš viso ne mažiau kaip
5 proc. nominaliosios vertybiniais popieriais pakeistų pozicijų
vertės.
Grynoji ekonominė dalis
įvertinama sandorio sudarymo metu ir išlaikoma nuolat. Grynajai ekonominei daliai, įskaitant išlaikytas pozicijas,
nepaskirstytas palūkanas arba pozicijas, netaikomas kredito rizikos
mažinimas, trumposios pozicijos, grynoji ekonominė dalis, įskaitant
išlaikytas pozicijas, nepaskirstytas palūkanas arba pozicijas, kitaip
neapdraudžiama ir neparduodama. Grynoji
ekonominė dalis nustatoma pagal nebalansinių straipsnių
tariamąją vertę.
Išlaikymo reikalavimai bet
kokiam pakeitimui vertybiniais popieriais negali būti taikomi kelis kartus.
2.                      
Tais atvejais, kai ES
patronuojančioji kredito įstaiga ar ES finansų
kontroliuojančioji bendrovė, ar viena iš jos patronuojamųjų
įmonių, kaip iniciatorius ar rėmėjas pakeičia
vertybiniais popieriais pozicijas iš kelių kredito įstaigų,
investicinių įmonių ar kitų finansų įstaigų,
kurioms taikoma konsoliduota priežiūra, pirmoje dalyje nurodytas
reikalavimas gali būti įvykdytas remiantis susijusios ES
patronuojančiosios kredito įstaigos ar ES finansų
kontroliuojančiosios bendrovės konsoliduota padėtimi.
Pirma pastraipa taikoma
tik tais atvejais, kai pakeistas vertybiniais popieriais pozicijas
sukūrusios kredito įstaigos, investicinės įmonės ar
finansų įstaigos yra pačios įsipareigojusios laikytis 397 straipsnyje dalyje nustatytų reikalavimų ir
iniciatoriui ar rėmėjui bei ES patronuojančiajai kredito
įstaigai ar ES finansų kontroliuojančiajai bendrovei laiku
pateikti informaciją, kurios reikia, kad būtų įvykdyti 398 straipsnyje nurodyti reikalavimai.
3.                      
1 dalis netaikoma, kai
pakeistos vertybiniais popieriais pozicijos yra pretenzijos arba galimos
pretenzijos šių subjektų atžvilgiu arba kurias visiškai,
besąlygiškai ir neatšaukiamai garantuoja šie subjektai:
a)       centrinė valdžia arba centriniai
bankai;
b)       valstybių narių regioninės
valdžios institucijos, vietos valdžios institucijos ir valstybės
sektoriaus subjektai;
c)       institucijos, kurioms pagal
trečios dalies II antraštinės dalies 2 skyrių priskirtas 50 proc. arba mažesnis rizikos koeficientas;
d)       daugiašaliai plėtros bankai.
4.                      
1 dalis netaikoma:
a)       aiškiu, skaidriu ir prieinamu indeksu
pagrįstiems sandoriams, kai pagrindinės sudedamosios dalys yra
identiškos toms dalims, kurios sudaro tų dalių, kuriomis plačiai
prekiaujama, indeksą, arba kai jos yra kiti parduodami vertybiniai
popieriai, išskyrus pakeitimo vertybiniais popieriais pozicijas;
b)       sindikuotosioms paskoloms,
įsigytoms gautinoms sumoms ar kredito įsipareigojimų
neįvykdymo apsikeitimo sandoriams, kai šios priemonės nenaudojamos
1 dalyje nurodytam pakeitimui vertybiniais popieriais formuoti ir (arba)
apdrausti.
395 straipsnis
Išsamus patikrinimas
1.                      
Prieš investuodamos ir,
prireikus, po to įstaigos turi galėti patvirtinti kompetentingoms
institucijoms, kad jos visapusiškai ir iki galo supranta kiekvieną iš savo
atskirų pakeitimo vertybiniais popieriais pozicijų ir yra
įgyvendinusios oficialią peržiūros ir registravimo politiką
ir procedūras, tinkamas pagal jų prekybos knygą ir ne prekybos
knygą bei atitinkančias jų pakeistų vertybiniais popieriais
pozicijų rizikos pobūdį:
a)            
iniciatorių arba
rėmėjų pagal 394 straipsnio 1 dalį atskleista informacija, kurioje nurodoma
jų nuolat išlaikoma grynoji pakeitimo vertybiniais popieriais
ekonominė dalis;
b)           
atskiros pakeitimo vertybiniais
popieriais pozicijos rizikos ypatybės;
c)            
pakeitimo vertybiniais
popieriais pagrindinių pozicijų rizikos ypatybės;
d)           
su reputacija ir nuostoliu
susijusi patirtis iš iniciatorių arba rėmėjų
ankstesnių pakeitimo vertybiniais popieriais atvejų atitinkamose
pakeitimo vertybiniais popieriais pozicijos pagrindinių pozicijų
klasėse;
e)            
iniciatorių arba
rėmėjų, arba jų tarpininkų ar patarėjų
pareiškimai ir informacijos atskleidimas, kad jie deramai patikrino pakeistas
vertybiniais popieriais pozicijas ir, kai taikoma, pakeistų vertybiniais
popieriais pozicijų užtikrinimo priemonės kokybę;
f)             
kai taikoma, metodikos ir
koncepcijos, kuriomis pagrįstas užtikrinimo priemonės, kuria
padengiamos pakeistos vertybiniais popieriais pozicijos, vertinimą ir
politiką, kurios laikosi iniciatorius ar rėmėjas vertintojo
nepriklausomybei užtikrinti;
g)            
visi struktūriniai
pakeitimo vertybiniais popieriais požymiai, kurie gali turėti reikšmingos
įtakos įstaigos pakeitimo vertybiniais popieriais pozicijos
rezultatams.
Įstaigos reguliariai
atlieka savo pačių testavimus nepalankiausiomis sąlygomis, tinkamus
pagal jų pakeitimo vertybiniais popieriais pozicijas. Šiuo tikslu įstaigos gali remtis ECAI atliekamais
testavimais nepalankiausiomis sąlygomis, su sąlyga, kad paprašius
įstaigos gali patvirtinti, kad jos prieš investuodamos ėmėsi
tinkamų atsargumo priemonių patvirtindamos atitinkamas prielaidas ir
sudarydamos modelius, supranta metodiką, prielaidas ir rezultatus.
2.                      
Įstaigos, jei jos
nėra iniciatorės, rėmėjos arba pirminės skolintojos,
nustato oficialias procedūras, tinkamas pagal jų prekybos knygą
ir ne prekybos knygą bei atitinkančias jų investicijų
į pakeistas vertybiniais popieriais pozicijas rizikos pobūdį,
informacijai apie rezultatus, susijusiai su turimų pakeitimo vertybiniais
popieriais pozicijų pagrindinėmis pozicijomis, nuolat ir laiku
stebėti. Prireikus ši informacija yra: pozicijos
rūšis, daugiau kaip 30, 60 ir 90 dienų pradelstų paskolų
procentinė dalis, įsipareigojimų neįvykdymo rodikliai,
išankstinio mokėjimo rodikliai, paskolos, kurioms taikomas nuosavybės
teisės atėmimas, užtikrinimo priemonės rūšis ir užimtumas,
kredito balų dažnių pasiskirstymas arba kitos kreditingumo
priemonės pagal skirtingas pagrindines pozicijas, sektorių ir
geografinė įvairovė, paskolos ir vertės santykių dažnių
pasiskirstymas nurodant intervalus, kuriais lengviau atlikti tinkamą
jautrumo analizę. Kai pagrindinės
pozicijos pačios yra pakeitimo vertybiniais popieriais pozicijos,
įstaigos turi turėti šioje pastraipoje nurodytą informaciją
ne tik apie pagrindinius pakeitimo vertybiniais popieriais segmentus, tokius kaip
emitento pavadinimas ir kredito kokybė, bet ir apie tų
pagrindinių pakeitimo vertybiniais popieriais segmentų grupių
ypatybes bei rezultatus.
Įstaigos turi visiškai
suprasti pakeitimo vertybiniais popieriais sandorio struktūrinius
ypatumus, kurie galėtų turėti reikšmingos įtakos jų
pakeitimo vertybiniais popieriais pozicijų sandorio atžvilgiu rezultatams,
pavyzdžiui, sutartinį principu „iš viršaus žemyn“ (angl. waterfall)
pagrįstą metodą ir su juo susijusias priežastis, kredito
vertės padidinimą, likvidumo padidinimą, rinkos kainos
priežastis ir nuo konkretaus sandorio priklausomą įsipareigojimų
nevykdymo sąvokos apibrėžtį.
396 straipsnis
Papildomas rizikos koeficientas
Kai įstaiga netenkina 394 arba 395
straipsnių reikalavimų kokiu nors
reikšmingu aspektu dėl įstaigos aplaidumo ar neveikimo,
kompetentingos institucijos taiko papildomą
proporcingą rizikos koeficientą, kuris yra ne mažesnis kaip
250 proc. rizikos koeficiento dydžio (didžiausia riba yra
1 250 proc.), taikomo atitinkamoms pakeitimo vertybiniais popieriais
pozicijoms atitinkamai 240 straipsnio 6 dalyje arba 326 straipsnio 3
dalyje nustatyta tvarka. Papildomas rizikos koeficientas
laipsniškai didinamas, kiekvieną kitą
kartą pažeidus išsamaus patikrinimo nuostatas.
Kompetentingos
institucijos atsižvelgia į 394 straipsnio 3 dalyje pateiktas išimtis tam tikriems pakeitimams
vertybiniais popieriais, sumažindama rizikos koeficiento dydį, kurį,
priešingu atveju, ji skirtų pagal šį straipsnį dėl
pakeitimo vertybiniais popieriais, kuriam taikoma 394 straipsnio 3 dalis.
III antraštinė dalis
Reikalavimai įstaigoms rėmėjoms ir įstaigoms
iniciatorėms
397 straipsnis
Kredito suteikimo kriterijai
Įstaiga
rėmėja ir įstaiga iniciatorė pozicijoms, kurios turi
būti pakeičiamos vertybiniais popieriais, taiko tuos pačius
pagrįstus ir aiškiai apibrėžtus kredito teikimo kriterijus pagal
Direktyvos [įrašo Leidinių biuras] 77 straipsnio
reikalavimus, kaip ir kriterijai, kuriuos jos taiko
pozicijoms, kurios turi būti įtrauktos į jų prekybos
knygą. Todėl
įstaiga rėmėja ir įstaiga iniciatorė taiko tuos
pačius kredito patvirtinimo ir prireikus pakeitimo, atnaujinimo ir
refinansavimo procesus. Įstaigos tuos
pačius analizės standartus taip pat taiko dalyvavimui valdant
kapitalą arba garantuotam platinimui pakeitimo vertybiniais popieriais
emisijų, įsigytų iš trečiųjų šalių, atvejais
neatsižvelgiant į tai, ar toks dalyvavimas valdant kapitalą arba
garantuotas platinimas turi būti įtrauktas į jų prekybos ar
ne prekybos knygą.
Kai šio straipsnio pirmos
pastraipos reikalavimai netenkinami, įstaiga iniciatorė 240 straipsnio 1 dalies netaiko ir ji turi
įtraukti pakeistas vertybiniais popieriais pozicijas į nuosavų
lėšų poreikio pagal šį reglamentą skaičiavimą.
398 straipsnis
Informacijos atskleidimas investuotojams
Įstaiga
rėmėja ir įstaiga iniciatorė investuotojams atskleidžia
pagal 394 straipsnį
prisiimto įsipareigojimo išlaikyti grynąją ekonominę
pakeitimo vertybiniais popieriais dalį dydį. Įstaiga rėmėja ir
įstaiga iniciatorė užtikrina, kad būsimi investuotojai
turėtų galimybę lengvai susipažinti su visais reikšmingais
duomenimis apie atskirų pagrindinių pozicijų kredito kokybę
ir rezultatus, grynųjų pinigų srautus ir užtikrinimo
priemonę, kuria padengiama pakeitimo vertybiniais popieriais pozicija, ir
su informacija, kuri būtina norint atlikti visapusiškus ir gerai
pagrįstus grynųjų pinigų srautų ir užtikrinimo
priemonių, kuriomis padengiamos pagrindinės pozicijos,
verčių testavimus nepalankiausiomis sąlygomis. Tuo tikslu reikšmingi duomenys nustatomi pagal pakeitimo
vertybiniais popieriais terminą ir, kai tinkama, pagal pakeitimo
vertybiniais popieriais pobūdį po jo.
399 straipsnis
Vienoda taikymo sąlyga
1.                      
EBI kasmet informuoja Komisiją apie priemones,
kurias kompetentingos institucijos taiko, siekdamos užtikrinti
įstaigų atitiktį II ir III antraštinių dalių
reikalavimams.
2.                      
EBI parengia techninių įgyvendinimo
standartų projektus, siekdama palengvinti priežiūros praktikos pagal
394–398 straipsnius, įskaitant priemones, kurių privalu imtis
dėl išsamaus patikrinimo ir rizikos valdymo įsipareigojimų
nevykdymo, konvergenciją.
Nurodytus techninių įgyvendinimo
standartų projektus EBI pateikia Komisijai iki 2014 m. sausio
1 d.
Komisijai suteikiami įgaliojimai priimti
pirmoje pastraipoje nurodytus techninius įgyvendinimo standartus
Reglamento (ES) Nr. 1093/2010 15 straipsnyje nustatyta tvarka.
ŠEŠTA DALIS
LIKVIDUMAS
I
antraštinė dalis
Apibrėžtys ir likvidumo padengimo reikalavimas
400 straipsnis
Apibrėžtys
Šioje dalyje vartojamos apibrėžtys:
1)                     
„finansinis klientas“ – klientas, kurio
pagrindinė veikla yra viena ar daugiau veiklos rūšių,
išvardytų Direktyvos [įrašo Leidinių biuras] I priede, arba jis
yra vienas iš šių subjektų:
a)       kredito įstaiga;
b)       investicinė įmonė;
c)       specialios paskirties pakeitimo
vertybiniais popieriais subjektas (SPPVPS);
d)       kolektyvinio investavimo subjektas (KIS);
e)       riboto veikimo investavimo subjektas;
f)        draudimo įmonė;
g)       finansų kontroliuojančioji bendrovė arba
mišrią veiklą vykdanti kontroliuojančioji bendrovė;
2)           „mažmeninis
indėlis“ – įsipareigojimas fiziniam asmeniui arba mažajai ar
vidutinei įmonei, kai bendra įsipareigojimo tokiems klientams arba
susijusių klientų grupei suma yra mažesnė nei
1 mln. EUR.
401 straipsnis
Likvidumo padengimo reikalavimas
1.                      
Įstaigos visada turi turėti likvidžiojo
turto, kurio verčių suma yra lygi likvidumą mažinančiam
pinigų srautui atėmus likvidumą didinantį pinigų
srautą nepalankiausiomis sąlygomis arba yra didesnė, kad
užsitikrintų likvidumo rezervą, kurio pakaktų per trumpą
laikotarpį galimam likvidumą didinančio pinigų srauto ir
likvidumą mažinančio pinigų srauto disbalansui išlaikyti
nepalankiausiomis sąlygomis.
2.                      
Įstaigos neskaičiuoja dvigubo
likvidumą didinančio pinigų srauto ir likvidžiojo turto.
3.                      
Įstaigos gali panaudoti 1 dalyje nurodytą
likvidųjį turtą įsipareigojimams vykdyti nepalankiausiomis
sąlygomis, kaip nurodyta 402 straipsnyje.
4.                      
II antraštinės dalies nuostatos taikomos tik
siekiant patikslinti prievoles teikti informaciją, kaip nurodyta 403
straipsnyje.
 402 straipsnis
Likvidumo reikalavimų vykdymas
Kai įstaiga neįvykdo arba tikėtina, kad
neįvykdys 401 straipsnio 1 dalyje nurodyto reikalavimo, ji turi iškart
apie tai informuoti kompetentingas institucijas ir neatidėliojant pateikti
planą, kaip ji ketina laiku įvykdyti 401 straipsnio reikalavimus. Kol
neįvykdys šio reikalavimo, įstaiga turi atsiskaityti kasdien iki
darbo dienos pabaigos, jeigu kompetentinga institucija neduoda leidimo
atsiskaityti rečiau ir vėliau. Kompetentingos institucijos tokius
leidimus duoda tik atsižvelgdamos į konkrečios įstaigos
padėtį. Jos stebi, kaip įgyvendinamas reikalavimų
įvykdymo planas, ir prireikus reikalauja, kad reikalavimai būtų
įvykdyti anksčiau.
II antraštinė dalis
Informacijos apie likvidumą teikimas
403 straipsnis
Prievolė teikti informaciją ir informacijos teikimo formatas
1.                      
Įstaigos teikia kompetentingoms institucijoms
informaciją apie II ir II antraštinėse dalyse nurodytus straipsnius
ir jų sudedamąsias dalis, įskaitant likvidžiojo turto
sudėtį pagal 404 straipsnį ir III priedą. Informacija apie II antraštinėje dalyje ir III priede nustatyto
reikalavimo vykdymą teikiama ne rečiau kaip kas mėnesį, o
apie III antraštinėje dalyje nurodytus straipsnius – ne rečiau kaip
kas ketvirtį.
Kompetentingos institucijos leidžia atsiskaityti
rečiau arba vėliau tik atsižvelgdamos į konkrečios
įstaigos padėtį. Jos kontroliuoja, kaip
įgyvendinamas reikalavimų įvykdymo planas, ir prireikus
reikalauja, kad reikalavimai būtų įvykdyti anksčiau, nei
nustatyta plane.
2.                      
Kai kompetentinga institucija nustato, kad
įstaiga prisiima didelę likvidumo riziką kita valiuta arba kad
jos svarbus filialas, kaip apibrėžta Direktyvos [įrašo Leidinių
biuras] 52 straipsnyje, priimančiojoje valstybėje narėje naudoja
kitokią valiutą nei naudojama buveinės valstybėje
narėje, įstaiga turi atskirai atsiskaityti valstybės narės,
kurioje ji yra, kompetentingoms institucijoms už straipsnius, išreikštus arba
indeksuotus kita valiuta.
3.                      
EBI parengia techninių įgyvendinimo
standartų projektus, kuriuose nurodo:
a)            
vienodus informacijos teikimo formatus ir su jais
susijusius nurodymus dėl informacijos teikimo dažnumo, laiko ir
atidėjimo. Informacijos teikimo formatai ir dažnumas
turi atitikti įstaigos veiklos pobūdį, mastą ir
sudėtingumą ir yra taikomi teikiant informaciją pagal 1 ir 2
dalis;
b)           
papildomus likvidumo stebėsenos parametrus,
kad kompetentingos institucijos galėtų visapusiškai stebėti
likvidumo rizikos pobūdį atitinkamai pagal įstaigos veikos
pobūdį, mastą ir sudėtingumą;
c)            
IT sprendimus, taikytinus teikiant tokią
informaciją, kurie užtikrina tiesioginę ir neatidėliotiną
elektroninę prieigą prie įstaigos ataskaitų, kai to
reikalaujama pagal Direktyvą [įrašo Leidinių biuras] ir šį
reglamentą.
n. 
Nurodytus techninių
įgyvendinimo standartų projektus EBI pateikia Komisijai iki
2013 m. sausio 1 d. 
Komisijai suteikiami
įgaliojimai priimti pirmoje pastraipoje nurodytus techninius
įgyvendinimo standartus Reglamento (ES) Nr. 1093/2010 15 straipsnyje
nustatyta tvarka.
4.                      
Buveinės valstybės narės
kompetentingos institucijos, to pareikalavus, priimančiosios
valstybės narės kompetentingoms institucijoms ir nacionaliniam
centriniam bankui bei EBI suteikia tiesioginę ir neatidėliotiną
elektroninę prieigą prie atskirų ataskaitų, kaip nustatyta
šiame straipsnyje.
5.                      
Kompetentingos institucijos, kurios konsoliduotai
vykdo stebėseną pagal Direktyvos [įrašo Leidinių biuras]
107 straipsnį, to pareikalavus, šiame straipsnyje nustatyta tvarka
suteikia tiesioginę ir neatidėliotiną elektroninę
prieigą prie visų įstaigos pateiktų ataskaitų šioms
institucijoms:
a)            
priimančiųjų valstybių
narių, kuriose yra svarbūs patronuojančiosios įstaigos
patronuojamųjų įmonių filialai arba tos pačios
patronuojančiosios finansų kontroliuojančiosios bendrovės
kontroliuojamos įstaigos, kompetentingoms institucijoms ir nacionaliniam
centriniam bankui;
b)           
tos pačios valstybės narės
kompetentingoms institucijoms, suteikusioms leidimą vykdyti veiklą
patronuojančiosios įstaigos patronuojamosioms įmonėms arba
tos pačios patronuojančiosios finansų kontroliuojančiosios
bendrovės kontroliuojamoms įstaigoms, ir nacionaliniam centriniam
bankui;
c)            
EBI;
d)           
ECB.
6.                      
Kompetentingos institucijos, suteikusios
leidimą vykdyti veiklą įstaigai, kuri yra
patronuojančiosios įstaigos arba patronuojančiosios finansų
kontroliuojančiosios bendrovės patronuojamoji įmonė, to
pareikalavus, suteikia kompetentingoms institucijoms, kurios konsoliduotai
vykdo priežiūrą pagal Direktyvos [įrašo Leidinių biuras]
106 straipsnį, valstybės narės, kurioje įstaigai suteiktas
leidimas vykdyti veiklą, centriniam bankui ir EBI tiesioginę ir
neatidėliotiną elektroninę prieigą prie visų
įstaigos pateiktų ataskaitų, parengtų pagal 3 dalyje
nurodytus vienodus formatus.
404 straipsnis
Informacijos apie likvidųjį turtą teikimas
1.                      
Už toliau nurodytus straipsnius įstaigos
atsiskaito kaip už likvidųjį turtą, jeigu kitaip nenurodyta 2
dalyje ir tik jeigu likvidusis turtas, tenkinant 3 dalyje nurodytas
sąlygas, yra:
a)            
grynieji pinigai ir indėliai centriniuose
bankuose, jeigu tuos indėlius galima atsiimti susidarius nepalankiausioms
sąlygoms;
b)           
perleidžiamasis turtas, jeigu jis yra itin didelio
likvidumo ir itin aukštos kredito kokybės;
c)            
perleidžiamasis turtas, kurį sudaro
pretenzijos valstybės narės arba trečiosios šalies centrinei
valdžiai arba kuris yra jos užtikrinamas, jeigu toje valstybėje
narėje arba trečiojoje šalyje įstaiga patiria likvidumo
riziką, kurią ji užtikrina turimu likvidžiuoju turtu;
d)           
perleidžiamasis didelio likvidumo ir aukštos
kredito kokybės turtas.
Kol nėra vienodos didelio ir itin didelio
likvidumo ir aukštos ir itin aukštos kredito kokybės apibrėžties
pagal 481 straipsnio 2 dalį, įstaigos atitinkama valiuta nustato
perleidžiamąjį turtą, kuris yra atitinkamai didelio arba itin
didelio likvidumo ir aukštos arba itin aukštos kredito kokybės. Kol bus suformuluota vienoda apibrėžtis, kompetentingos
institucijos, atsižvelgdamos į 481 straipsnio 2 dalyje išvardytus kriterijus,
gali parengti bendrąsias gaires, kuriomis įstaigos vadovautųsi
nustatydamos, kuris turtas yra didelio ir itin didelio likvidumo ir aukštos ir
itin aukštos kredito kokybės. Jeigu tokių gairių nėra,
įstaigos šiuo tikslu taiko skaidrius ir objektyvius kriterijus,
įskaitant kai kuriuos arba visus kriterijus, išvardytus 481 straipsnio 2
dalyje.
2.                      
Likvidžiuoju turtu nelaikomas:
a)            
turtas, kurio emitentas yra kredito įstaiga,
jeigu jis neatitinka vienos iš šių sąlygų:
i)        tai obligacijos,
kurioms gali būti taikomas 124 straipsnio 3 arba 4 dalyje nurodytas
metodas;
ii)       tai obligacijos,
kaip apibrėžta Direktyvos 2009/65/EB 52 straipsnio 4 dalyje, kurios
nėra i papunktyje nurodytos obligacijos;
iii)      kredito
įstaigą įsteigė ir remia valstybės narės
centrinė arba regioninė valdžia, kuri užtikrina turtą ir naudoja
skatinamosioms paskoloms, kurios suteikiamos ne konkurso tvarka ir ne siekiant
pelno, finansuoti, skatinant viešosios politikos tikslų
įgyvendinimą;
b)           
turtas, kurio emitentas yra:
i)        investicinė
įmonė;
ii)       draudimo
įmonė;
iii)      finansų
kontroliuojančioji bendrovė;
iv)      mišrią veikla
vykdanti kontroliuojančioji bendrovė;
v)       bet kuris kitas
subjektas, kurio pagrindinė veikla yra viena ar daugiau veiklos
rūšių, išvardytų Direktyvos [įrašo Leidinių biuras] I
priede.
3.                      
Įstaigos atsiskaito už turtą kaip už
likvidųjį tik jeigu jis tenkina visas šias sąlygas:
a)            
turto emitentas nėra pati įstaiga, jos
patronuojančioji arba patronuojamoji įstaiga, kita jos
patronuojančiųjų įstaigų patronuojamoji
įmonė arba patronuojančioji finansų kontroliuojančioji
bendrovė;
b)           
normaliomis sąlygomis jis gali būti
panaudotas kaip dienos likvidumo poreikių ir valstybės narės
centrinio banko arba, jeigu likvidusis turtas turi atitikti likvidumą
mažinantį pinigų srautą trečiosios šalies valiuta, tos trečiosios
šalies centrinio banko vienos nakties likvidumo priemonių užtikrinimo
priemonė;
c)            
jo kainą galima nustatyti pagal lengvai
apskaičiuojamą formulę, pagrįstą viešai prieinamomis
įvestimis ir kuri nepriklauso nuo didelių prielaidų, kurios
paprastai daromos struktūrizuotų arba egzotinių produktų
atveju;
d)           
jis yra įtrauktas į oficialųjį
pripažintos biržos prekybos sąrašą;
e)            
juo prekiaujama aktyviose vienakrypčio
pardavimo arba atpirkimo sandorių rinkose, kurios turi daug
įvairių rinkos dalyvių, jų didelės prekybos apimtys ir
jos yra labai plačios ir gilios.
Sąlyga, nurodyta b punkte, netaikoma, jeigu
likvidusis turtas atitinka likvidumą mažinantį pinigų
srautą ta valiuta, kurios atžvilgiu centrinio banko tinkamumo
apibrėžtis yra itin siaura. Ši išimtis taikoma
trečiųjų šalių valiutų atveju ir taikoma tik jeigu
trečiosios šalies kompetentingos institucijos taiko tą
pačią išimtį, o trečioji šalis taiko panašius informacijos
teikimo reikalavimus.
4.                      
EBI parengia techninių įgyvendinimo
standartų projektus, kuriuose nurodo valiutas, atitinkančias 3 dalies
antroje pastraipoje nustatytas sąlygas.
Nurodytus techninių įgyvendinimo
standartų projektus EBI pateikia Komisijai iki 2013 m. sausio
1 d.
Komisijai suteikiami įgaliojimai priimti
pirmoje pastraipoje nurodytus įgyvendinimo reguliavimo standartus
Reglamento (ES) Nr. 1093/2010 15 straipsnyje nustatyta tvarka.
Kol įsigalios pirmesnėje pastraipoje
nurodyti techniniai standartai, įstaigos gali taikyti pirmoje pastraipoje
nurodytą metodą, jeigu kompetentingoms institucijos jį
taikė iki 2013 m. sausio 1 d. 
5.                      
KIS akcijos arba investavimo vienetai gali
būti laikomi likvidžiuoju turtu iki absoliučiosios 250 mln. EUR
sumos su sąlyga, kad įvykdomi 127 straipsnio 3 dalyje nurodyti
reikalavimai ir kad KIS, be išvestinių finansinių priemonių,
kuriomis siekiama sumažinti palūkanų normos arba kredito riziką,
investuoja tik į likvidųjį turtą.
6.                      
Kai likvidusis turtas nebeatitinka 1 dalyje
nurodytų reikalavimų, įstaiga gali ir toliau jį laikyti
likvidžiuoju turtu papildomą 30 kalendorinių dienų
laikotarpį.
405 straipsnis
Operaciniai reikalavimai turimam likvidžiajam turtui
Už turimą likvidųjį turtą
įstaiga atsiskaito kaip už likvidųjį tik jeigu jis atitinka šias
sąlygas:
a)                      
jis yra tinkamai diversifikuotas;
b)                     
ne mažiau nei 60 proc. likvidžiojo turto,
įtraukto į įstaigos ataskaitą, sudaro turtas, nurodytas 404
straipsnio 1 dalies a–c punktuose. Į šiuos
60 proc. neįskaičiuojamas nuosavybės teise valdomas ir
gautinas arba išpirktinas per 30 kalendorinių dienų turtas, jeigu jis
nebuvo gautas pagal užtikrinimo priemonę, kuriai taip pat taikomi 404
straipsnio 1 dalies a–c punktai;
c)                      
bet kuriuo metu per ateinančias 30 dienų
jis gali būti teisiškai ir faktiškai likviduojamas sudarant
vienakrypčio pardavimo arba atpirkimo sandorius, siekiant įvykdyti
įsipareigojimus, kurių įvykdymo terminas suėjo. 404 straipsnio 1 dalyje nurodytas likvidusis turtas, laikomas
trečiosiose šalyse, kuriose taikomi turto perleidimo apribojimai, arba
išreikštas nekonvertuojamomis valiutomis, gali būti panaudojamas tik tiek,
kiek jis atitinka likvidumą mažinantį pinigų srautą
trečiojoje šalyje arba atitinkama valiuta;
d)                     
likvidųjį turtą kontroliuoja
likvidumo valdymo pareigūnai;
e)                      
likvidžiojo turto dalis periodiškai ir bent kasmet
likviduojama sudarant vienakrypčio pardavimo arba atpirkimo sandorius
siekiant:
i)      patikrinti šio turto patekimo į rinką galimybes;
ii)     patikrinti įstaigos turto likvidavimo procesų
veiksmingumą;
iii)     patikrinti turto panaudojimo galimybes;
iv)    sumažinti neigiamo informacijos perdavimo riziką esant
nepalankiausioms sąlygoms;
f)                       
galima apdrausti su turtu susijusią kainos
riziką, tačiau likvidžiajam turtui taikoma atitinkama vidaus tvarka,
kuria užtikrinama, kad šis turtas nebus naudojamas kitoms einamosioms
operacijoms, įskaitant:
i)      apsidraudimą arba kitas prekybos strategijas;
ii)     struktūrizuotų sandorių kredito vertės padidinimą;
iii)     veiklos išlaidų padengimą;
g)                      
likvidžiojo turto išraiška atitinka
pasiskirstymą pagal likvidumą mažinančio pinigų srauto
valiutą atskaičius limituotas įplaukas.
406 straipsnis
Likvidžiojo turto vertinimas
1.                      
Likvidžiojo turto, už kurį atsiskaitoma,
vertė yra to turto rinkos vertė, atsižvelgiant į atitinkamus jos
sumažinimus, atspindinčius bent trukmę, kredito ir likvidumo
riziką bei tipinių atpirkimo sandorių vertės mažinimą
rinkoje susidarius bendrajai nepalankiausių sąlygų
padėčiai. 404 straipsnio 1 dalies d punkte
nurodyto turto vertė mažinama ne mažiau kaip 15 proc. Jeigu
įstaiga apdraudžia su turtu susijusią kainos riziką, ji turi
atsižvelgti į pinigų srautus, atsirandančius dėl galimo
apsidraudimo užbaigimo.
2.                      
404 straipsnio 5 dalyje nurodytų KIS
akcijų arba investavimo vienetų vertė mažinama peržiūrint
pagrindinį turtą šia tvarka:
a)            
404 straipsnio 1 dalies a punkte nurodyto turto
atveju – 0 proc.;
b)           
404 straipsnio 1 dalies b ir c punktuose nurodyto
turto atveju – 5 proc.;
c)            
404 straipsnio 1 dalies d punkte nurodyto turto
atveju – 20 proc.
Peržiūros metodas taikomas šia tvarka:
a)            
kai įstaigai žinomos KIS pagrindinės
pozicijos, ji gali peržiūrėti tas pagrindines pozicijas, kad jas
priskirtų 404 straipsnio 1 dalies a–d punktuose nurodytam turtui;
b)           
kai įstaigai nėra žinomos KIS
pagrindinės pozicijos, tariama, kad KIS mažėjimo tvarka investuoja,
kiek jam tai yra maksimaliai leidžiama pagal įgaliojimus, į 404
straipsnio 1 dalies a–d punktuose nurodytą turtą, kol pasiekiama
didžiausia bendrų investicijų riba.
3.                      
Įstaigos gali patikėti toliau nurodytoms
trečiosioms šalims apskaičiuoti KIS akcijų ir investavimo
vienetų kainos mažėjimą ir pateikti ataskaitą atsižvelgiant
į a ir b punktuose ir 2 dalies antroje pastraipoje nurodytus metodus:
a)            
KIS depozitoriumui su sąlyga, kad KIS
investuoja tik į vertybinius popierius ir visus vertybinius popierius
deponuoja šiame depozitoriume;
b)           
kitų KIS atveju KIS valdymo bendrovei, su
sąlyga, kad KIS valdymo bendrovė atitinka 127 straipsnio 3 dalies a
punkte nurodytus kriterijus.
Depozitoriumo arba KIS valdymo bendrovės
skaičiavimų tikslumą turi patvirtinti išorės auditorius.
407 straipsnis
Valiutos, kurioms taikomi apribojimai dėl turimo likvidžiojo turto
1.                      
EBI įvertina, ar įstaigos turi 404
straipsnio 1 dalies b punkte nurodyto likvidžiojo turto ES įstaigoms
svarbiomis valiutomis.
2.                      
Kai, atsižvelgiant į 401 straipsnyje
nurodytą reikalavimą, pagrįstas likvidžiojo turto poreikis yra
didesnis, nei to likvidžiojo turto yra atitinkama valiuta, taikoma viena ar
daugiau šių išimčių:
a)     nukrypstant nuo 405 straipsnio b punkto, 404 straipsnio 1 dalies
a–c punktuose nurodyto turto procentinė dalis likvidžiuoju turtu, už
kurį įstaiga atsiskaito, gali būti mažesnė nei
60 proc.;
b)     nukrypstant nuo 405 straipsnio g punkto, likvidžiojo turto
išraiška gali neatitikti pasiskirstymo pagal likvidumą mažinančio
pinigų srauto valiutą atskaičius limituotas įplaukas;
c)     trečiųjų šalių valiutų atveju privalomas
likvidusis turtas gali būti pakeičiamas tos trečiosios šalies
centrinio banko kredito linijomis, dėl kurių pagal sutartį
neatšaukiamai įsipareigojama ateinančioms 30 dienų ir kurios yra
tinkamai įkainotos, neatsižvelgiant į panaudotą sumą, su
sąlyga, kad trečiosios šalies kompetentingos institucijos naudoja tą
patį metodą ir trečioji šalis taiko panašius informacijos
teikimo reikalavimus.
3.                      
Pagal 2 dalį taikomos išimtys turi būti
atvirkščiai proporcingos turimam atitinkamam turtui. Pagrįsti
įstaigų poreikiai įvertinami atsižvelgiant į jų
gebėjimą patikimai valdant likvidumą sumažinti šio likvidžiojo
turto poreikį ir kitų rinkos dalyvių turimą minėto
turto dalį.
4.                      
EBI parengia techninių įgyvendinimo
standartų projektus, kuriuose išvardija šiame straipsnyje nustatytus
reikalavimus tenkinančias valiutas.
Nurodytus techninių įgyvendinimo
standartų projektus EBI pateikia Komisijai iki 2013 m. sausio
1 d.
Komisijai suteikiami įgaliojimai priimti
pirmoje pastraipoje nurodytus techninius įgyvendinimo standartus
Reglamento (ES) Nr. 1093/2010 15 straipsnyje nustatyta tvarka.
5.                      
EBI parengia techninių reguliavimo
standartų projektus, kuriuose nurodo 2 dalyje nustatytas išimtis.
Nurodytus techninių reguliavimo
standartų projektus EBI pateikia Komisijai iki 2013 m. sausio
1 d.
Komisijai suteikiami įgaliojimai priimti
pirmoje pastraipoje nurodytus techninius reguliavimo standartus Reglamento (ES)
Nr. 1093/2010 10–14 straipsniuose nustatyta tvarka.
6.                      
Rekomendacijas dėl tinkamo turimo turto
mažinimo taikant 2 dalies a punkto išimtį EBI pateikia Komisijai iki
2013 m. gruodžio 31 d.
408 straipsnis
Likvidumą mažinantis pinigų srautas
1.                      
Likvidumą mažinantis pinigų srautas, už
kurį atsiskaitoma, apskaičiuojamas susumuojant:
a)            
procentinę dalį sumos, mokėtinos už
mažmeninius indėlius, kaip nurodyta 409 straipsnyje;
b)           
procentinę dalį sumų,
mokėtinų pagal įsipareigojimus, kurių terminas suėjo,
pagal kuriuos gali būti pareikalauta mokėjimo arba dėl
kurių finansavimo teikėjas gali besąlygiškai tikėtis, kad
įstaiga įvykdys įsipareigojimą per ateinančias 30
dienų, kaip nurodyta 410 straipsnyje;
c)            
411 straipsnyje nurodytą papildomą netenkamą
pinigų srautą;
d)           
procentinę dalį didžiausios sumos,
kurią galima per ateinančias 30 dienų panaudoti iš nepanaudoto
kredito ir pagal likvidumo priemones, kaip nurodyta 412 straipsnyje, kurios
pagal I priedą priskiriamos likvidumo priemonėms, susijusioms su
vidutine arba vidutine ir maža rizika;
e)            
papildomą netenkamą pinigų
srautą, nustatytą atliekant vertinimą 2 dalyje nustatyta tvarka.
2.                      
Produktais arba paslaugų, kurioms netaikomi
410–412 straipsniai ir kurias įstaigos siūlo arba remia arba kurias
galimi pirkėjai sietų su atitinkamomis įstaigomis,
įskaitant sutartinius susitarimus (pvz., kiti nebalansiniai ir galimi
finansavimo įsipareigojimai), atveju įstaigos reguliariai vertina
likvidumą mažinančio pinigų srauto tikimybę ir galimą
dydį per ateinančias 30 dienų. Šis netenkamas
pinigų srautas vertinamas atsižvelgiant į bendrą ypatingą
visą rinką apimantį nepalankiausių sąlygų
scenarijų.
Atlikdamos minėtą vertinimą,
įstaigos visų pirma atsižvelgia į esminius su reputacijos
praradimu susijusius nuostolius, kurių gali atsirasti, jeigu jos
neužtikrintų tokių produktų arba paslaugų likvidumo. Apie produktus ir paslaugas, kurių atveju pirmoje pastraipoje
nurodyta netenkamo pinigų srauto tikimybė ir dydis yra esminiai,
įstaigos praneša kompetentingoms institucijoms ne rečiau kaip kasmet,
o kompetentingos institucijos nustato priskirtiną netenkamo pinigų
srauto dydį.
Kompetentingos institucijos ne rečiau kaip
kasmet praneša EBI apie produktų arba paslaugų rūšis, kurioms
jos nustatė netenkamą pinigų srautą atsižvelgdamos į
įstaigų ataskaitas. Savoje ataskaitoje jos taip
pat paaiškina metodiką, taikytą nustatant netenkamą pinigų
srautą.
3.                      
EBI parengia techninių reguliavimo
standartų projektus, kuriuose nurodo, kaip traktuoti 2 dalyje nurodytus
produktus ir paslaugas ir kokiems produktams arba paslaugoms jie yra taikytini
minėtais tikslais, ir pateikia tinkamus priskirtino netenkamo pinigų
srauto nustatymo metodus.
Nurodytus
techninių reguliavimo standartų projektus EBI pateikia Komisijai iki
2014 m. birželio 30 d.
Komisijai suteikiami įgaliojimai priimti
pirmoje pastraipoje nurodytus techninius reguliavimo standartus Reglamento (ES)
Nr. 1093/2010 10–14 straipsniuose nustatyta tvarka.
409 straipsnis
Netenkamas pinigų srautas, susijęs su mažmeniniais indėliais
1.                      
Įstaigos padaugina mažmeninių
indėlių, kuriems pagal Direktyvą 94/19/EB taikoma
indėlių garantijų sistema arba lygiavertė indėlių
garantijų sistema trečiojoje šalyje, sumą iš ne mažiau kaip
5 proc., kai indėlis:
a)            
yra dalis įtvirtintų santykių,
dėl kurių indėlio atsiėmimo tikimybė yra itin menka; arba
b)           
laikomas atsiskaitomojoje sąskaitoje,
įskaitant sąskaitas, į kurias reguliariai įrašomi
atlyginimai.
2.                      
Įstaigos padaugina kitų 1 dalyje
nenurodytų mažmeninių indėlių sumą iš ne mažiau kaip
10 proc.
3.                      
EBI parengia techninių įgyvendinimo
standartų projektus, kuriuose nurodo 1 ir 2 dalių taikymo
sąlygas nustatant mažmeninius indėlius, kuriems taikomas didesnis
netenkamas pinigų srautas, nei nurodyta 1 arba 2 dalyje, ir
apibrėžiant minėtus produktus ir tinkamą netenkamą
pinigų srautą pagal šią antraštinę dalį. Šiuose standartuose atsižvelgiama į likvidumo sumažėjimo
dėl šių indėlių per ateinančias 30 dienų
tikimybę. Šis netenkamas pinigų srautas vertinamas atsižvelgiant
į galimą bendrą ypatingą visą rinką apimantį
nepalankiausių sąlygų scenarijų.
Nurodytus techninių įgyvendinimo
standartų projektus EBI pateikia Komisijai iki 2013 m. sausio
1 d. 
Komisijai suteikiami įgaliojimai priimti
pirmoje pastraipoje nurodytus techninius įgyvendinimo standartus
Reglamento (ES) Nr. 1093/2010 15 straipsnyje nustatyta tvarka. 
4.                      
Mažmeniniams indėliams, priimtiems
trečiosiose šalyse, įstaigos taiko didesnį procentą, nei
nustatyta 1 ir 2 dalyse, jeigu toks procentas nustatytas pagal panašius
trečiosios šalies informacijos teikimo reikalavimus.
5.                      
Skaičiuodamos netenkamą pinigų
srautą, įstaigos gali neįtraukti tam tikrų aiškiai
apribotų mažmeninių indėlio kategorijų, jeigu kiekvienu
atveju įstaiga tiksliai taiko toliau nurodytas sąlygas visai tų
indėlių kategorijai, nebent atskiru atveju indėlininkas
pagrįstai patiria sunkumų:
a)            
indėlininkui neleidžiama atsiimti indėlio
per 30 dienų;
b)           
išankstinio indėlio atsiėmimo per 30
dienų laikotarpį atvejais indėlininkas turi sumokėti
baudą už prieš terminą atsiimamą indėlį, kuris iš
esmės didesnis nei palūkanos, kurias jis gautų už likusį
terminą, jeigu indėlio neatsiimtų. Nepaisant
pirmesnio sakinio, bauda neturi būti didesnė nei palūkanos už
laiką praėjusį nuo susitarimo dėl esamo indėlio
termino.
410 straipsnis
Netenkamas pinigų srautas pagal kitus įsipareigojimus
1.                      
Įstaigos padaugina įsipareigojimų,
susijusių su įstaigos nuosavomis veiklos išlaidomis, sumą iš
0 proc.
2.                      
Įstaigos padaugina įsipareigojimų,
susijusių su užtikrintais skolinimo sandoriais ir sandoriais kapitalo
rinkoje, kaip apibrėžta 188 straipsniais, jeigu jie užtikrinti turtu,
kuris pagal 404 straipsnį būtų priskiriamas likvidžiajam turtui,
sumą iš:
a)       0 proc. iki likvidžiojo turto pagal 406 straipsnį
vertės;
b)       100 proc. likusio įsipareigojimo atveju.
3.                      
Įstaigos padaugina įsipareigojimų,
susijusių su užtikrintais skolinimo sandoriais ir sandoriais kapitalo
rinkoje, kaip apibrėžta 188 straipsnyje, sumą iš 25 proc., jeigu
pagal 404 straipsnį turtas nepriskiriamas likvidžiajam turtui, o
skolintojas yra centrinis bankas arba kitas valstybės narės viešojo
sektoriaus subjektas, kurio atžvilgiu įstaigai suteiktas leidimas.
4.                      
Įstaigos padaugina įsipareigojimų,
susijusių su indėliais:
a)            
kuriuos turi turėti indėlininkas, kad iš
įstaigos gautų tarpuskaitos, saugojimo arba pinigų valdymo
paslaugas;
b)           
atsižvelgiant į bendrą užduočių
pasidalijimą institucinėje užtikrinimo sistemoje, tenkinant 108
straipsnio reikalavimus, arba su indėliais, kurie yra kito subjekto, tos
pačios institucinės užtikrinimo sistemos nario, teisėtas arba
pagal įstatymą privalomas mažiausias indėlis;
sumą iš 5 proc. a punkte nurodytu
atveju, jeigu pagal Direktyvą 94/19/EB jiems taikoma indėlių
garantijų sistema arba lygiavertė trečiosios šalies
indėlių garantijų sistema, o kitais atvejais – iš 25 proc.
Tarpuskaitos, saugojimo arba pinigų valdymo
paslaugos, nurodytos a punkte, apima tik paslaugas, suteikiamas esant
įtvirtintiems santykiais, kuriais indėlininkas iš esmės
pasikliauja. Šios paslaugos apima ne tik
korespondentinės bankininkystės arba pagrindinio finansų
maklerio paslaugas, o įstaiga turi turėti objektyvių
įrodymų, kad klientas negali atsiimti minėtų sumų per
30 dienų, nekeldamas pavojaus įstaigos operacinei veiklai.
5.                      
Įstaigos padaugina įsipareigojimų,
susijusių su klientų, kurie nėra finansiniai klientai,
indėliais, sumą iš 75 proc., jeigu jiems netaikoma 4 dalis.
6.                      
Įstaigos atsižvelgia į 30 dienų
laikotarpį pagal II priede išvardytas sutartis su visomis sandorio šalimis
mokėtinas ir gautinas grynąsias sumas ir grynosios mokėtinos
sumos atveju padaugina jas iš 100 proc. Grynoji suma – taip pat ir suma
atskaičius gautinas užtikrinimo priemones, pagal 404 straipsnį
priskiriamas likvidžiajam turtui.
7.                      
Įstaigos padaugina kitų
įsipareigojimų, kuriems netaikomos 1–5 dalys, sumą iš
100 proc.
8.                      
Nukrypdamos nuo 7 dalies reikalavimų,
kompetentingos institucijos gali leisti atskirais atvejais taikyti mažesnį
procentą, jeigu įvykdomos visos šios sąlygos:
a)            
indėlininkas yra įstaigos
patronuojančioji arba patronuojamoji įstaiga, kita tos pačios
patronuojančiosios įstaigos patronuojamoji įmonė arba
įstaiga, susijusi su atitinkama įstaiga Direktyvos 83/349/EEB 12
straipsnio 1 dalyje apibrėžtais santykiais;
b)           
yra priežasčių per ateinančias 30
dienų tikėtis mažesnio netenkamo pinigų srauto net ir
atsižvelgiant į bendrą ypatingą visą rinką
apimantį nepalankiausių sąlygų scenarijų;
c)            
413 straipsnio išimties tvarka indėlininkas
taiko atitinkamą simetrišką arba atsargesnį gaunamo pinigų
srauto dydį;
d)           
įstaiga ir indėlininkas yra įsteigti
toje pačioje valstybėje narėje, jeigu netaikomas 18 straipsnio 1
dalies b punktas.
Kai leidžiama taikyti mažesnį netenkamo
pinigų srauto dydį, kompetentingos institucijos praneša EBI apie
šį sprendimą ir jo priėmimo priežastis. Kompetentingos
institucijos reguliariai peržiūri tokio mažesnio netenkamo pinigų
srauto dydžio nustatymo sąlygas.
411 straipsnis
Papildomas netenkamas pinigų srautas
1.                      
Užtikrinimo priemonei, kuri nėra turtas pagal
404 straipsnio 1 dalies a–c punktus ir kuria įstaiga užtikrina sutartis,
išvardytas II priede, taikomas papildomo netenkamo pinigų srauto, lygaus
15 proc. turto, nurodyto 404 straipsnio 1 dalies d punkte, rinkos
vertės ir 20 proc. kito turto rinkos vertės, reikalavimas.
2.                      
Jeigu kompetentinga institucija mano, kad
įstaigos sandoriai, vykdomi sudarant sandorius kapitalo rinkoje,
apibrėžtus 188 straipsnyje, arba II priede išvardytas sutartis, yra
esminiai galimo įstaigos likvidumą mažinančio pinigų srauto
atžvilgiu, įstaiga prideda papildomą netenkamą pinigų
srautą papildomiems užtikrinimo poreikiams, pagal įstaigos sudarytas
sutartis atsirandantiems dėl iš esmės pablogėjusios
įstaigos kredito kokybės (pvz., įstaigos išorės kredito
vertinimas sumažinamas trimis laipsniais). Tokio esminio
pablogėjimo mastas reguliariai peržiūrimas ir apie jį pranešama
kompetentingai institucijai.
3.                      
Įstaiga prideda papildomą netenkamą
pinigų srautą prie atitinkamų užtikrinimo poreikių,
atsirandančių dėl neigiamo rinkos scenarijaus poveikio
įstaigos sandoriams pagal sutartis, išvardytas II priede, jeigu
pastarosios yra esminės.
EBI parengia techninių reguliavimo
standartų projektus, kuriuose nurodo reikšmingumo sąvokos taikymo
sąlygas ir papildomo netenkamo pinigų srauto vertinimo metodus.
Nurodytus techninių reguliavimo
standartų projektus EBI pateikia Komisijai iki 2013 m.
sausio1 d. 
Komisijai suteikiami įgaliojimai priimti
antroje pastraipoje nurodytus techninius reguliavimo standartus Reglamento (ES)
Nr. 1093/2010 10–14 straipsniuose nustatyta tvarka.
4.                      
Įstaiga prideda papildomą netenkamą pinigų
srautą, atitinkantį vertybinių popierių arba kito
nesusitarto pasiskolinti ir parduoto bei per 30 dienų pateiktino turto
rinkos vertę, nebent įstaigai nuosavybės teise priklauso
pateiktinas turtas arba ji tą turtą pasiskolino ir privalo jį
grąžinti tik po 30 dienų, o vertybiniai popieriai nėra įstaigos
likvidžiojo turto dalis.
412 straipsnis
Netenkamas pinigų srautas pagal kredito ir likvidumo priemones
1.                      
Įstaigos pateikia informaciją apie netenkamą
pinigų srautą, susijusį su kredito ir likvidumo
priemonėmis, kuris nustatomas kaip didžiausios panaudotinos sumos
procentinė dalis. Didžiausia panaudotina suma gali
būti įvertinama atskaičius suteiktinos užtikrinimo
priemonės vertę pagal 406 straipsnį, jeigu įstaiga gali
pakartotinai panaudoti užtikrinimo priemonę ir jeigu užtikrinimo
priemonė pagal 404 straipsnį priskiriama likvidžiajam turtui. Suteiktina
užtikrinimo priemonė negali būti turtas, kurio emitentas yra sandorio
šalis arba vienas iš su ja susijusių subjektų. Jeigu įstaigai
žinoma reikiama informacija, didžiausia panaudotina pagal kredito ir likvidumo
priemones suma, kuri suteikiam SPPVPS, yra didžiausia suma, kurią galima
panaudoti atsižvelgiant į SPPVPS nuosavus įsipareigojimus, kurių
terminas sueina per ateinančias 30 dienų.
2.                      
Didžiausia suma, panaudotina pagal nepanaudoto
kredito ir likvidumo priemones, padauginama iš 5 proc., jeigu šios
sutartys gali būti priskiriamos mažmeninės pozicijos klasei pagal
kredito rizikai taikomą standartizuotą arba IRB metodą.
3.                      
Didžiausia suma, panaudotina pagal nepanaudoto
kredito ir likvidumo priemones, padauginama iš 10 proc., jeigu sutartys
atitinka šiuos reikalavimus:
a)       jos negali būti priskiriamos mažmeninės pozicijos
klasei pagal kredito rizikai taikomą standartizuotą arba IRB
metodą;
b)       jos suteiktos klientams, kurie nėra finansiniai klientai;
c)       jos suteiktos ne siekiant pakeisti kliento finansavimą tais
atvejais, kai jis nesugeba gauti finansavimo finansų rinkose.
4.                      
Didžiausia suma, gautina pagal kitas nepanaudoto
kredito ir likvidumo priemones, padauginama iš 100 proc. Visų pirma
ši nuostata taikoma:
a)            
likvidumo priemonėms, kurias įstaiga
suteikė SPPVPS;
b)           
susitarimams, pagal kuriuos įstaiga privalo
pirkti iš SPPVPS turtą arba juo keistis.
5.                      
Įstaigos, kurias įsteigė ir remia
valstybės narės centrinė arba regioninė valdžia, taip pat
gali taikyti 2 ir 3 dalių nuostatas, nukrypdamos nuo 4 dalies
nuostatų, kredito ir likvidumo priemonėms, kurios įstaigoms
suteikiamos tik siekiant tiesiogiai arba netiesiogiai finansuoti
skatinamąsias paskolas, kurios gali būti priskiriamos pozicijų
klasėms, nurodytoms minėtose dalyse. Šios
skatinamosios paskolos suteikiamos tik asmenims, kurie nėra finansiniai
klientai, ne konkurso tvarka ir ne siekiant pelno, skatinant tos valstybės
narės centrinės arba regioninės valdžios viešosios politikos
tikslų įgyvendinimą. Šiomis priemonėmis galima pasinaudoti
tik pateikus paraišką dėl skatinamosios paskolos ir neviršijant
tokioje paraiškoje nurodytos sumos.
413 straipsnis
Gaunamas pinigų srautas
1.                      
Įstaigos praneša apie limituotą
likvidumą didinantį pinigų srautą. Limituotas
likvidumą didinantis pinigų srautas yra likvidumą didinantis
pinigų srautas, ne didesnis kaip 75 proc. likvidumą
mažinančio pinigų srauto. Įstaigos gali netaikyti likvidumą
didinančio pinigų srauto limito indėliams kitose įstaigose,
kuriems taikomi 108 straipsnio 6 dalyje arba 108 straipsnio 7 dalyje nurodyti
reikalavimai.
2.                      
Likvidumą didinantis pinigų srautas
įvertinamas 30 dienų laikotarpiui. Jis apima tik
gaunamą pinigų srautą pagal sutartis, susijusį su
nepradelstomis pozicijomis, kurių atžvilgiu bankas neturi pagrindo
tikėtis įsipareigojimų neįvykdymo per 30 dienų
laikotarpį. Atsižvelgiama į visą gaunamą pinigų
srautą, išskyrus šiuos atvejus:
a)            
sumos, gautinos iš nefinansinių klientų,
sumažinamos 50 proc. jų vertės arba įsipareigojimais
pratęsti finansavimą pagal sutartis su tais klientais, taikant
didesnį dydį. Ši nuostata netaikoma sumoms,
gautinoms pagal užtikrinto skolinimo sandorius ir sandorius kapitalo rinkoje,
kaip apibrėžta 188 straipsnyje, kurie užtikrinami likvidžiuoju turtu 404
straipsnyje nustatyta tvarka;
b)           
į sumas, gautinas pagal užtikrinto skolinimo
sandorius ir sandorius kapitalo rinkoje, kaip apibrėžta 188 straipsnyje,
jeigu jie užtikrinti likvidžiuoju turtu, neatsižvelgiama, jeigu jos neviršija
vertės atskaičius likvidžiojo turto vertės sumažinimą, ir
į jas visiškai atsižvelgiama likusių mokėtinų sumų
atveju;
c)            
neatsižvelgiama į mokėtinas sumas, kurias
įstaiga yra skolinga ir kurioms taiko 410 straipsnio 4 dalį,
nepanaudoto kredito arba likvidumo priemones ir kitus įsipareigojimus.
3.                      
Per 30 dienų laikotarpį pagal II priede
nurodytus sandorius atspindimos grynąja verte pagal sandorio šalis ir
padauginamos iš 100 proc. grynosios mokėtinos sumos. Grynoji suma – taip pat suma atskaičius gautiną užtikrinimo
priemonę, kuri pagal 404 straipsnį laikoma likvidžiuoju turtu.
4.                      
Nukrypdamos nuo 2 dalies c punkto reikalavimų,
kompetentingos institucijos gali leisti atskirais atvejais taikyti didesnį
gaunamo pinigų srauto dydį, jeigu įvykdomos visos šios
sąlygos:
a)            
yra priežasčių tikėtis didesnio gaunamo
pinigų srauto net ir esant ypatingoms nepalankiausioms sąlygoms;
b)           
sandorio šalis yra įstaigos patronuojančioji
arba patronuojamoji įstaiga, kita tos pačios patronuojančiosios
įstaigos patronuojamoji įmonė arba įstaiga, susijusi su
atitinkama įstaiga Direktyvos 83/349/EEB 12 straipsnio 1 dalyje apibrėžtais
santykiais;
c)            
413 straipsnio išimties tvarka sandorio šalis taiko
atitinkamą simetrišką arba atsargesnį gaunamo pinigų srauto
dydį;
d)           
įstaiga ir sandorio šalis yra įsteigti
toje pačioje valstybėje narėje, jeigu netaikomas 18 straipsnio 1
dalies b punktas.
Kai leidžiama taikyti didesnį gaunamo
pinigų srauto dydį, kompetentingos institucijos praneša EBI apie
šį sprendimą ir jo priėmimo priežastis. Kompetentingos
institucijos reguliariai peržiūri tokio didesnio gaunamo pinigų
srauto dydžio nustatymo sąlygas.
5.                      
Įstaigos neturi atsiskaityti už gaunamą
pinigų srautą, susijusį su likvidžiuoju turtu, už kurį
atsiskaitoma 404 straipsnyje nustatyta tvarka, ir atsiskaito tik už
mokėjimus, susijusius su turtu, kurių neatspindi turto rinkos
vertė.
6.                      
Įstaigos neturi atsiskaityti už gaunamą pinigų
srautą, susijusį su nauja skolinių įsipareigojimų
emisija.
7.                      
Įstaigos atsižvelgia į likvidumą
didinantį pinigų srautą, gautiną trečiosiose šalyse,
kuriose taikomi turto perleidimo apribojimai, arba išreikštą
nekonvertuojamomis valiutomis, tik tiek, kiek jis atitinka likvidumą
mažinantį pinigų srautą trečiojoje šalyje arba atitinkama
valiuta.
III antraštinė dalis
Informacijos apie pastovų finansavimą teikimas 
414 straipsnis
Straipsniai, užtikrinantys pastovų finansavimą
1.                      
Siekiant sudaryti sąlygas atlikti pastovaus
finansavimo galimybės vertinimą, kompetentingoms institucijoms
atskirai pranešama apie:
a)       nuosavas lėšas;
b)       į a punktą neįtrauktus įsipareigojimus:
i)        mažmeninius
indėlius, kuriems gali būti taikoma 409 straipsnio 1 dalis;
ii)       mažmeninius indėlius,
kuriems gali būti taikoma 409 straipsnio 2 dalis;
iii)      indėlius,
kuriems gali būti taikoma 410 straipsnio 4 dalis;
iv)      indėlių,
nurodytų iii papunktyje, atveju – indėlius, kuriems pagal
Direktyvą 94/19/EB taikoma indėlių garantija arba
lygiavertės trečiųjų šalių indėlių
garantijos, kaip nustatyta 409 straipsnio 2 dalyje;
v)       indėlių,
nurodytų iii papunktyje, atveju – indėlius, kuriems taikomas 410
straipsnio 3 dalies b punktas;
vi)      indėlių
sumas, nenurodytas i arba iii papunkčiuose, jeigu jas padėjo ne
finansiniai klientai;
vii)     visą
finansavimą, gautą iš finansinių klientų;
viii)    atskirai sumų,
nurodytų atitinkamai vi ir vii papunkčiuose, atveju –
finansavimą sudarant užtikrinto skolinimo sandorius ir sandorius kapitalo
rinkoje, kaip apibrėžta 188 straipsnyje, kurie yra:
–              
užtikrinti likvidžiuoju turtu, kaip nurodyta 404
straipsnyje;
–              
užtikrinti kitu turtu;
ix)      įsipareigojimus,
susijusius su išleistais vertybiniais popieriais, kuriems gali būti
taikomas 124 straipsnis;
x)       kitus
įsipareigojimus, susijusius su išleistais vertybiniais popieriais;
xi)      kitus
įsipareigojimus.
2.                      
Kai tinkama, visi straipsniai pateikiami
atsižvelgiant į toliau nurodytus penkis terminų intervalus pagal
artimesnį terminą ir anksčiausią terminą, kada gali
būti pareikalauta vykdyti įsipareigojimus pagal sutartį:
a)            
per 3 mėnesius;
b)           
nuo 3 iki 6 mėnesių;
c)            
nuo 6 iki 9 mėnesių;
d)           
nuo 9 iki 12 mėnesių;
e)            
po 12 mėnesių.
415 straipsnis
Straipsniai, pagal kuriuos būtinas pastovus finansavimas
1.                      
Siekiant sudaryti sąlygas atlikti pastovaus
finansavimo poreikio vertinimą, kompetentingoms institucijoms atskirai
pranešama apie:
a)             
404 straipsnyje nurodytą turtą pagal
turto rūšį;
b)             
į a punktą neįtrauktus vertybinius
popierius ir pinigų rinkos priemones;
c)             
ne finansų subjektų, įtrauktų
į pagrindinį pripažintos biržos indeksą, nuosavybės
vertybinius popierius;
d)             
kitus nuosavybės vertybinius popierius;
e)             
auksą;
f)               
kitus brangiuosius metalus;
g)             
neatnaujinamas paskolas ir gautinas sumas, atskirai
apie tas, kurių gavėjai yra:
i)        fiziniai asmenys,
kurie nėra individualūs verslininkai ir ūkinės bendrijos,
ir mažųjų ir vidutinių įmonių indėliai, kai
bendra to kliento arba susijusių klientų grupės
indėlių suma yra mažesnė nei 1 mln. EUR;
ii)       vyriausybės,
centriniai bankai ir valstybinio sektoriaus subjektai;
iii)      klientai,
nenurodyti i ir ii papunkčiuose ir kurie nėra finansiniai klientai;
iv)      kiti gavėjai;
h)             
sumas, gautinas pagal išvestines finansines
priemones;
i)               
kitą turtą;
j)               
nepanaudotas kredito priemones, kurioms pagal I
priedą galima priskirti vidutinę riziką arba vidutinę arba
mažą riziką.
2.                      
Kai tinkama, visi straipsniai pateikiami
atsižvelgiant į 414 straipsnio 2 dalyje nurodytus penkis terminų
intervalus.
SEPTINTA DALIS
FINANSINIS SVERTAS
416 straipsnis
Finansinio sverto koeficiento apskaičiavimas
1.                      
Įstaigos apskaičiuoja savo finansinio
sverto koeficientą pagal 2–10 dalyse nustatytą metodiką.
2.                      
Finansinio sverto koeficientas apskaičiuojamas
įstaigos kapitalo matą padalijus iš tos įstaigos bendro
pozicijų mato ir yra išreiškiamas procentais.
Įstaigos apskaičiuoja finansinio sverto
koeficientą kaip atitinkamo ketvirčio mėnesinių finansinio
sverto koeficientų paprastą aritmetinį vidurkį.
3.                      
2 dalyje kapitalo matas yra 1 lygio kapitalas.
4.                      
Bendras pozicijų matas yra lygus viso turto ir
nebalansinių straipsnių, neišskaičiuotų nustatant kapitalo
matą, nurodytą 3 dalyje, pozicijų verčių sumai.
Kai įstaigos įtraukia atitinkamus
subjektus, į kuriuos jos daug investavo, į konsolidavimą pagal
atitinkamą apskaitos sistemą, bet neįtraukia į rizikos
ribojimu pagrįstą konsolidavimą pagal pirmos dalies II
antraštinės dalies 2 skyrių, jos sumažina savo pozicijų
matą ta suma, kuri gaunama padauginus a punkte nurodytą sumą iš
b punkte nurodyto koeficiento:
a)            
atitinkamų subjektų, kurie įtraukti
į konsolidavimą pagal atitinkamą apskaitos sistemą, bet
neįtraukti į rizikos ribojimu pagrįstą konsolidavimą
pagal pirmos dalies II antraštinės dalies 2 skyrių, viso turto
pozicijų verčių suma;
b)           
atskaitymų iš 1 lygio straipsnių,
nurodytų 33 straipsnio 1 dalies i papunktyje ir 53 straipsnio d punkte,
suma padalijus iš bendro 1 lygio straipsnių skaičiaus.
Įstaigos vertina turtą ir nebalansinius
straipsnius 94 straipsnyje nustatyta tvarka.
5.                      
Įstaigos nustato turto pozicijų
vertę vadovaudamosi šiais principais:
a)            
turto pozicijų vertės, išskyrus II priede
išvardytus straipsnius ir kredito išvestines finansines priemones, yra pozicijų
vertės, kaip apibrėžta 106 straipsnio 1 dalyje;
b)           
įgytos fizinės arba finansinės
užtikrinimo priemonės, garantijos arba kredito rizikos mažinimo
priemonės nenaudojamos turto pozicijų vertei mažinti;
c)            
neleidžiama įskaityti paskolų ir
indėlių.
6.                      
Įstaigos nustato II priede išvardytų
straipsnių ir kredito išvestinių finansinių priemonių
pozicijų vertę pagal 269 straipsnyje nurodytą rinkos vertės
metodą arba 270 straipsnyje nurodytą pradinės rizikos metodą. Pradinės rizikos metodą įstaigos gali naudoti, kad nustatytų
II priede išvardytų straipsnių ir kredito išvestinių
finansinių priemonių pozicijų vertę tik jeigu šį
metodą jos taiko ir minėtų straipsnių pozicijų vertei
nustatyti, tenkinant nuosavų lėšų reikalavimą,
nustatytą 87 straipsnyje.
Nustatydamos II priede išvardytų
straipsnių ir kredito išvestinių finansinių priemonių
pozicijų vertę, įstaigos turi atsižvelgti į novacijų
sutarčių ir kitų užskaitos susitarimų, išskyrus
įpareigojančius abipusius produktų užskaitos susitarimus,
poveikį vadovaudamosi 289 straipsniu.
7.                      
Įstaigos nustato atpirkimo sandorių,
vertybinių popierių arba biržos prekių skolinimo arba
skolinimosi sandorių, ilgalaikių mokėjimo sandorių ir
ribinio skolinimosi sandorių pozicijų vertę pagal 215 straipsnio
1–3 dalis ir atsižvelgia į pagrindinių užskaitos susitarimų,
išskyrus įpareigojančius abipusius produktų užskaitos
susitarimus, poveikį vadovaudamosi 201 straipsniu.
8.                      
Įstaigos nustato nebalansinių
straipsnių, išskyrus II priede išvardytus straipsnius, kredito
išvestinių finansinių priemonių, atpirkimo sandorių,
vertybinių popierių arba biržos prekių skolinimo arba
skolinimosi sandorių, ilgalaikių mokėjimo sandorių ir
ribinio skolinimosi sandorių pozicijų vertę pagal 106 straipsnio
1 dalį, atsižvelgdamos į šiuos tame straipsnyje išvardytų
specifinės kredito rizikos korekcijų pakeitimus:
a)            
specifinės kredito rizikos korekcija
nepanaudoto kredito priemonių, kurias galima bet kuriuo metu
besąlygiškai atšaukti be įspėjimo ir kurios nurodytos I priedo 4
dalies pirmoje įtraukoje, atveju yra 10 proc.;
b)           
specifinės kredito rizikos korekcija visų
kitų I straipsnyje išvardytų nebalansinių straipsnių atveju
yra 100 proc.
9.                      
Įstaigos nustato II priede išvardytų
straipsnių ir kredito išvestinių finansinių priemonių,
kurios sudaro nebalansinius straipsnius, pozicijų vertę 6 dalyje
nurodyta tvarka.
Įstaigos nustato atpirkimo sandorių,
vertybinių popierių arba biržos prekių skolinimo arba
skolinimosi sandorių, ilgalaikių mokėjimo sandorių ir
ribinio skolinimosi sandorių, kurie sudaro nebalansinius straipsnius,
pozicijų vertę 7 dalyje nustatyta tvarka.
10.                  
Apskaičiuodamos pozicijų vertę, kaip
nustatyta 6, 7 ir 9 dalyse, įstaigos gali nuspręsti netaikyti 5
dalies b punkte nurodyto principo.
417 straipsnis
Informacijos teikimo reikalavimas
1.                      
Įstaigos pateikia kompetentingoms institucijoms
visą būtiną informaciją apie finansinio sverto
koeficientą ir jo sudedamąsias dalis, kaip apibrėžta 416
straipsnyje. Kompetentingos institucijos atsižvelgia
į šią informaciją atlikdamos priežiūrinį
tikrinimą, kaip nurodyta Direktyvos [įrašo Leidinių biuras] 92
straipsnyje.
EBI reikalavimu kompetentingos institucijos
pateikia EBI iš įstaigų gautą informaciją, kad
sudarytų palankesnes sąlygas 482 straipsnyje numatytam tikrinimui
atlikti.
2.                      
EBI parengia techninių įgyvendinimo
standartų projektus, kuriuose apibrėžia vienodo informacijos teikimo
šablono turinį ir formą tenkindama 1 dalyje nurodytą
informacijos teikimo reikalavimą, pateikia nurodymus dėl tokio
šablono naudojimo ir nustato informacijos teikimo dažnumą ir laiką.
Nurodytus techninių įgyvendinimo
standartų projektus EBI pateikia Komisijai iki 2013 m. sausio
1 d.
Komisijai suteikiami įgaliojimai priimti
pirmoje pastraipoje nurodytus techninius įgyvendinimo standartus
Reglamento (ES) Nr. 1093/2010 15 straipsnyje nustatyta tvarka.
AŠTUNTA DALIS
ĮSTAIGŲ ATSKLEIDŽIAMA INFORMACIJA
I
antraštinė dalis
Bendrieji principai
418 straipsnis
Informacijos atskleidimo reikalavimų taikymo sritis
1.                      
Įstaigos viešai
atskleidžia II antraštinėje dalyje nurodytą informaciją,
vadovaudamosi 419 straipsnio
nuostatomis.
2.                      
Vadovaudamosi trečia
dalimi, kompetentingos institucijos leidžia taikyti III antraštinėje
dalyje nurodytas priemones ir metodiką su sąlyga, kad įstaigos
viešai atskleidžia ten pateiktą informaciją.
3.                      
Įstaigos patvirtina
formalią politiką, siekdamos laikytis šioje dalyje nurodytų
informacijos atskleidimo reikalavimų ir turėti savo atskleidžiamos
informacijos tinkamumo, įskaitant jos patikrinimą ir dažnumą,
įvertinimo politiką. Įstaigos taip pat taiko vertinimo, ar jų
atskleidžiama informacija rinkos dalyviams išsamiai parodo jų rizikos
pobūdį, politiką.
Kai tokia atskleidžiama
informacija rinkos dalyviams išsamiai neparodo rizikos pobūdžio,
įstaigos viešai skelbia ne tik tą informaciją, kurios
reikalaujama pagal 1 dalį, bet ir kitą būtiną
informaciją. Tačiau reikalaujama,
kad jos atskleistų tik tą informaciją, kuri yra esminė ir
nėra privati ar konfidenciali, pagal 419
straipsnį.
4.                      
Jei prašoma, įstaigos turi
raštu paaiškinti mažosioms ir vidutinėms įmonėms ir kitoms
paskolų paraiškas pateikusioms įmonėms savo sprendimus dėl
reitingų paskoloms. Su tuo
susijusios įstaigų administracinės išlaidos turi atitikti
paskolos dydį.
419 straipsnis
Informacija, kuri nėra esminė, priklausanti nuosavybės teise ar
konfidenciali
1.                      
Įstaigos gali neatskleisti
II antraštinėje dalyje išvardytų vienos ar daugiau rūšių
informacijos, jeigu taip atskleista informacija nelaikoma esmine, išskyrus
informaciją, nurodytą 424 straipsnyje.
Informacija laikoma esmine
atskleidžiama informacija, jei jos praleidimas arba netinkamas pateikimas
galėtų pakeisti arba padaryti įtaką vartotojo, kuris
remiasi tokia informacija priimdamas ekonominio pobūdžio sprendimus,
vertinimui arba sprendimui.
2.                      
Įstaigos gali neatskleisti
II ir III antraštinėse dalyse išvardytų atskleidžiamos informacijos
vieno ar daugiau elementų, jeigu tokie elementai apimtų
informaciją, kuri pagal antrą ir trečią pastraipas laikoma
priklausančia nuosavybės teise ar konfidencialia informacija, išskyrus informaciją, nurodytą 424 straipsnyje.
Informacija laikoma
įstaigai nuosavybės teise priklausančia informacija, jeigu
ją atskleidus viešai, būtų pakenkta įstaigos konkurencinei
padėčiai. Ji gali apimti
informaciją apie produktus arba sistemas, kuria dalijantis su
konkurentais, mažėja įstaigos investicijų vertė.
Informacija laikoma
konfidencialia, jeigu dėl įsipareigojimų klientams arba
kitų įpareigojančių ryšių su sandorio šalimi
įstaiga privalo laikytis konfidencialumo.
3.                      
2 dalyje nurodytais atvejais
įstaiga savo atskleidžiamoje informacijoje nurodo faktą, kad tam
tikri informacijos elementai yra neatskleidžiami, tokio neatskleidimo
priežastį ir paskelbia bendrą informaciją tuo klausimu, kuriam
taikomi informacijos atskleidimo reikalavimai, jei ši informacija nelaikoma
priklausančia nuosavybės teise arba konfidencialia.
420 straipsnis
Informacijos atskleidimo dažnumas
Įstaigos paskelbia
atskleidžiamą informaciją, kurios reikia pagal šią dalį, ne
rečiau kaip kartą per metus.
Kasmet atskleidžiama informacija skelbiama
tą pačią dieną, kai skelbiamos metinės finansinės
ataskaitos.
Įstaigos turi įvertinti poreikį atskleisti tam tikrą arba visą
informaciją dažniau negu kartą per metus, atsižvelgdama į
atitinkamas savo verslo charakteristikas, pavyzdžiui, veiklos mastą,
veiklos sritį, buvimą skirtingose šalyse, dalyvavimą
įvairiuose finansiniuose sektoriuose ir dalyvavimą tarptautinėse
finansų rinkose bei mokėjimuose, atsiskaitymuose ir tarpuskaitos
sistemose. Įvertinant
ypatingas dėmesys skiriamas galimam dažnesnio informacijos, nustatytos 424 straipsnyje ir 425 straipsnio b–e punktuose, ir informacijos apie galimą riziką bei kitus linkusius
greitai kisti veiklos aspektus atskleidimo poreikiui.
421 straipsnis
Informacijos atskleidimo priemonės
1.                      
Įstaigos pačios gali
nuspręsti, koks turi būti tinkamas būdas, vieta ir tikrinimo
priemonės, kad būtų tinkamai laikomasi šioje dalyje
nurodytų informacijos atskleidimo reikalavimų. Kiek tai įmanoma, visa atskleidžiama informacija turi
būti pateikiama vienodai ar vienoje vietoje.
2.                      
Gali būti laikoma, kad
lygiavertė įstaigų atskleidžiama informacija, vadovaujantis
apskaitos, kotiravimo ar kitais reikalavimais, atitinka šią dalį. Jeigu atskleidžiama informacija neįtraukta
į finansines ataskaitas, įstaigos nurodo, kur ją galima rasti.
II antraštinė dalis
Techniniai skaidrumo ir informacijos atskleidimo kriterijai
422 straipsnis
Rizikos valdymo tikslai ir politika
1.                      
Įstaigos atskleidžia savo rizikos valdymo tikslus ir politiką pagal
kiekvieną atskirą rizikos kategoriją, įskaitant
riziką, nurodytą šioje antraštinėje dalyje. Atskleidžiama:
a)       rizikos valdymo strategija ir procesai;
b)       atitinkamos rizikos valdymo
grupės struktūra ir organizavimas, įskaitant vadovus ir
įstatus, arba kitos atitinkamos struktūros;
c)       ataskaitų apie riziką ir jos
vertinimo sistemų apimtis ir pobūdis;
d)       apsidraudimo ir rizikos mažinimo
politika, taip pat strategija ir procesai, skirti apsidraudimo ir kredito
rizikos mažinimo priemonių nuolatiniam veiksmingumui stebėti;
e)       valdymo organo patvirtintas pareiškimas dėl įstaigos
rizikos valdymo struktūros tinkamumo, kuriame užtikrinama, kad taikomos
rizikos valdymo sistemos, atsižvelgiant į įstaigos pobūdį
ir strategiją, yra tinkamos;
f)        valdymo organo patvirtinta glausta rizikos ataskaita, kurioje
trumpai aprašomas bendras įstaigos rizikos pobūdis, siejamas su
verslo strategija. Šioje ataskaitoje pateikiami pagrindiniai koeficientai ir
skaičiai, pagal kuriuos išorės suinteresuotosios šalys gali
susidaryti glaustą, bet visapusišką nuomonę apie įstaigos
rizikos pobūdžio ir valdymo organo nustatytos priimtinos rizikos
sąveiką.
2.                      
Įstaigos atskleidžia tokią
su valdymo struktūra susijusią informacija, įskaitant
reguliariai, bet ne rečiau kaip kartą per metus atnaujintą
informaciją:
a)       direktorių postų, kuriuos užima valdymo organo nariai,
skaičių;
b)       valdymo organų narių atrankos politiką ir jų
faktines žinias, įgūdžius ir kompetenciją;
c)       įvairovės politiką, taikomą atrenkant
valdymo organo narius, jos tikslus ir svarbius tos politikos uždavinius, taip
pat šių tikslų ir uždavinių įgyvendinimo mastą;
d)       informaciją apie įstaigos įsteigtą
atskirą rizikos komitetą ir rizikos komiteto posėdžių
skaičių;
e)       informacijos srauto, susijusio su priežiūros funkcijas
atliekančiu valdymo organu, aprašymą.
423 straipsnis
Taikymo sritis
Pagal Direktyvą [įrašo Leidinių
biuras] įstaigos atskleidžia tokią su šio
reglamento reikalavimų taikymo sritimi susijusią informaciją:
a)                      
įstaigos, kuriai taikomi
šio reglamento reikalavimai, pavadinimą;
b)                     
konsolidavimo apskaitos ir
priežiūros tikslais – bendrąjį skirtumų aprašymą su
glaustu subjektų aprašu, kuriame nurodoma, ar jie yra:
i)        visiškai konsoliduoti;
ii)       proporcingai konsoliduoti;
iii)       atskaityti iš nuosavų
lėšų;
iv)      nei konsoliduoti, nei atskaityti;
c)                      
bet kokias dabartines arba
numatomas esmines praktines arba teisines kliūtis greitai pervesti
nuosavas lėšas arba vykdyti įsipareigojimus tarp patronuojančiosios
įmonės ir jos patronuojamųjų įmonių;
d)                     
bendrą sumą, kuria
faktinės nuosavos lėšos yra mažesnės negu reikalaujama suma
visose patronuojamosiose įmonėse, neįtrauktose į
konsolidavimą, ir tokių patronuojamųjų įmonių
pavadinimas arba pavadinimai;
e)                      
jei įmanoma,
nuostatų, išdėstytų 6 ir 8 straipsniuose, taikymo aplinkybes.
424 straipsnis
Nuosavos lėšos
1.                      
Įstaigos atskleidžia
tokią su savo nuosavomis lėšomis susijusią informaciją:
a)            
1 lygio nuosavo kapitalo straipsnių,
papildomų 1 lygio straipsnių, 2 lygio straipsnių bei filtrų
ir atskaitymų, pagal 29–32, 33, 53, 63 ir 74 straipsnius taikomų
įstaigos nuosavoms lėšoms, visišką suderinimą ir
balansą, įtrauktą į įstaigos audituotas finansines
ataskaitas;
b)           
1 lygio nuosavo kapitalo ir papildomų 1 lygio
priemonių bei 2 lygio priemonių, kurias išleido įstaiga,
pagrindinių savybių aprašymą;
c)            
visų 1 lygio nuosavo kapitalo, papildomų
1 lygio ir 2 lygio priemonių visas sąlygas;
d)           
atskirai atskleidžiamą informaciją apie
pobūdį ir sumas:
i)        kiekvieno rizikos
ribojimo filtro, taikomo pagal 29–32 straipsnius;
ii)       kiekvieno
atskaitymo, atlikto pagal 33, 53 ir 63 straipsnius;
iii)      straipsnių,
neatskaitytų pagal 44, 45, 53, 63 ir 74 straipsnius;
e)            
visų apribojimų, taikomų
apskaičiuojant nuosavas lėšas pagal šį reglamentą, bei
priemonių, rizikos ribojimo filtrų ir atskaitymų, kuriems
taikomi šie apribojimai, aprašymą;
f)             
kai įstaigos atskleidžia kapitalo
koeficientus, apskaičiuotus pagal nuosavų lėšų,
nustatytų kitais pagrindais, nei nurodyta šiame reglamente, komponentus,
išsamų pagrindo, pagal kurį apskaičiuojami minėti kapitalo
koeficientai, paaiškinimą.
2.                      
EBI parengia techninių įgyvendinimo
standartų projektus, kuriuose nurodo vienodus informacijos atkleidimo
pagal 1 dalies a, b, d ir e punktus šablonus.
Nurodytus techninių įgyvendinimo standartų
projektus EBI pateikia Komisijai iki 2013 m. gruodžio 31 d.
Komisijai suteikiami įgaliojimai priimti
pirmoje pastraipoje nurodytus techninius įgyvendinimo standartus
Reglamento (ES) Nr. 1093/2010 10–14 straipsniuose nustatyta tvarka.
425 straipsnis
Nuosavų lėšų reikalavimai
Įstaigos atskleidžia
tokią su atitiktimi reikalavimams, nustatytiems Direktyvos [įrašo
Leidinių biuras] 87 ir 72 straipsniuose,
susijusią informaciją:
a)                      
įstaigos metodų,
skirtų vertinti jos vidaus kapitalo pakankamumą, dabartinei ir būsimai
veiklai palaikyti, santrauką;
b)                     
įstaigos,
apskaičiuojančios pagal riziką įvertintas pozicijas
vadovaujantis trečios dalies II antraštinės dalies 2 skyriumi – 8 proc. pagal riziką
įvertintų pozicijų sumų kiekvienai pozicijų klasei,
nurodytai 107 straipsnyje;
c)                      
kredito įstaigos,
apskaičiuojančios pagal riziką įvertintas pozicijų
sumas vadovaujantis trečios dalies II antraštinės dalies 3 skyriumi – 8 proc. pagal riziką
įvertintų pozicijų sumų kiekvienai pozicijų klasei,
nurodytai 142 straipsnyje. Mažmeninių pozicijų klasės atveju
šis reikalavimas taikomas kiekvienai pozicijų kategorijai, kuriai
priklauso skirtingos koreliacijos pagal 149 straipsnio 1–4
dalis.
Akcijų pozicijų klasės atveju šis reikalavimas taikomas:
i)        kiekvienam iš metodų,
numatytų 150 straipsnyje;
ii)       pozicijoms, kuriomis prekiaujama
biržoje, privataus emitento akcijų pozicijoms pakankamai diversifikuotuose
portfeliuose ir kitoms pozicijoms;
iii)       pozicijoms, kurioms taikomos
priežiūros pereinamojo laikotarpio nuostatos dėl nuosavų
lėšų poreikio;
iv)      pozicijoms, kurioms taikomos nuostatos
dėl nuosavų lėšų poreikio, galiojusios prieš
įsigaliojant šiam reglamentui;
d)                     
nuosavų lėšų
poreikiams, apskaičiuotiems pagal 87 straipsnio b ir c punktus;
e)                      
nuosavų lėšų
poreikiams, apskaičiuotiems pagal trečios dalies III antraštinės
dalies 2–4 skirsnius ir
atskleistiems atskirai.
Įstaigos,
apskaičiuojančios pagal riziką įvertintas pozicijas
vadovaujantis 148 straipsnio 5 dalimi arba 150 straipsnio
2 dalimi, atskleidžia pozicijas, priskiriamas
kiekvienai kategorijai, nurodytai 148 straipsnio 5 dalyje pateiktoje 1
lentelėje, arba rizikos koeficientams,
nurodytiems 150 straipsnio 2 dalyje.
426 straipsnis
Sandorio šalies kredito rizikos pozicija
Kaip numatyta III
antraštinės dalies 6 skyriuje,
įstaigos atskleidžia šią su sandorio šalies kredito rizikos
pozicijomis susijusią informaciją:
a)                      
metodo, naudojamo siekiant
nustatyti vidaus kapitalą ir kredito limitą atsižvelgiant į
sandorio šalies kredito rizikos pozicijas, apibūdinimą;
b)                     
užtikrinimo priemonių užtikrinimo
politikos apibūdinimą ir kredito rezervo sukūrimo politikos
apibūdinimą;
c)                      
klaidingų sprendimų
rizikos pozicijų politikos apibūdinimą;
d)                     
užtikrinimo priemonės
dydžio, kurį įstaiga turėtų pateikti skolinimo
reitingų kritimo atveju, įtakos apibūdinimą;
e)                      
bendrąją aktualią
tikrą sandorių vertę, užskaitų naudą, įskaitytas
dabartines kredito pozicijas, turimas užtikrinimo priemones ir grynąsias
kredito išvestinių finansinių priemonių pozicijas. Grynoji kredito išvestinių finansinių
priemonių pozicija yra kredito pozicija su išvestinėmis
finansinėmis priemonėmis susijusiuose sandoriuose, atsižvelgus į
teisiškai galiojančius užskaitos sandorius ir susitarimus dėl
užtikrinimo priemonių;
f)                       
pozicijų vertės
dydžius, taikant atitinkamą III antraštinės dalies 6 skyriaus 3–6 skirsniuose nustatytą
metodą;
g)                      
tariamąją kredito
išvestinių finansinių priemonių apdraudimo vertę ir
dabartinių kredito pozicijų paskirstymą pagal kredito
pozicijų tipus;
h)                      
su kredito išvestinėmis
finansinėmis priemonėmis susijusius sandorius (tariamąją
vertę), suskirstytus pagal panaudojimą įstaigos nuosavam
portfeliui, šios įstaigos tarpininkavimo veiklai, taip pat naudojamų
kredito išvestinių finansinių priemonių produktų
paskirstymą, šiuos dar suskirstant pagal užtikrinamą ir
užsitikrinamą atskirų produktų grupių apsaugą;
i)                        
α įvertį,
jei kompetentinga institucija leido įstaigai nustatyti α įvertį.
427 straipsnis
Kapitalo rezervai
1.                      
Įstaiga atskleidžia šią su anticiklinio
kapitalo rezervo reikalavimų, nurodytų Direktyvos [įrašo
Leidinių biuras] VII antraštinės dalies 4 skyriuje, vykdymu
susijusią informaciją:
a)       jis kredito pozicijų geografinį pasiskirstymą,
svarbų apskaičiuojant įstaigos anticiklinį kapitalo
rezervą;
b)       įstaigai būdingo anticiklinio kapitalo rezervo
sudėtį.
2.                      
EBI parengia techninių reguliavimo
standartų projektus, kuriuose nurodo informacijos atskleidimo
reikalavimus, išdėstytus 1 dalyje.
Nurodytus
techninių reguliavimo standartų projektus EBI pateikia Komisijai iki
2014 m. gruodžio 31 d.
Komisijai suteikiami įgaliojimai priimti
pirmoje pastraipoje nurodytus techninius reguliavimo standartus Reglamento (ES)
Nr. 1093/2010 10–14 straipsniuose nustatyta tvarka.
428 straipsnis
Kredito rizikos koregavimai
Įstaigos atskleidžia
tokią su kredito rizika ir gautinų sumų sumažėjimo rizika
susijusią informaciją:
a)                      
apskaitos tikslais –
pradelstų ir nuvertėjusių pozicijų apibrėžtis;
b)                     
specifinės ir bendrosios
kredito rizikos koregavimų nustatymo būdų ir metodų
aprašymą;
c)                      
bendrą pozicijų
sumą po įskaitymų (abipusio pozicijų padengimo) apskaitos
ir neatsižvelgiant į kredito rizikos mažinimo poveikį, taip pat
pozicijų, išskaidytų pagal įvairias pozicijų klasių
rūšis, vidurkius per tam tikrą laikotarpį;
d)                     
geografinį pozicijų,
išskaidytų pagal reikšmingas teritorijas pozicijų klasių
atžvilgiu, pasiskirstymą, taip pat, jei prireiktų, išsamesnę
informaciją apie tai;
e)                      
pozicijų, išskaidytų
pagal pozicijų klases, pasiskirstymą pagal ekonominės veiklos
arba sandorio šalies rūšį, taip pat, jei prireiktų,
išsamesnę informaciją apie tai;
f)                       
visų pozicijų,
išskaidytų pagal pozicijų klases, pasiskirstymą pagal
terminą iki sandorio galiojimo pabaigos, taip pat, jei prireiktų,
išsamesnę informaciją apie tai;
g)                      
pagal ekonominės veiklos
arba sandorio šalies rūšį, jeigu reikšmingi, sumas:
i)      nuvertėjusių pozicijų ir
pradelstų pozicijų, pateiktinų atskirai;
ii)     specifinės ir bendrosios kredito rizikos koregavimų;
iii)     specifinės ir bendrosios kredito rizikos koregavimų
išlaidų per ataskaitinį laikotarpį;
h)                      
nuvertėjusių
pozicijų ir pradelstų pozicijų, pateiktinų atskirai,
išskaidytų pagal reikšmingas geografines teritorijas, įskaitant, jei
įmanoma, specifinės ir bendrosios kredito
rizikos koregavimų, susijusių su kiekviena
geografine teritorija, sumas;
i)                        
nuvertėjusių
pozicijų specifinės ir bendrosios kredito
rizikos koregavimų pakeitimų
suderinimą, pateiktą atskirai. Informacijoje pateikiama:
i)        specifinės ir bendrosios kredito rizikos koregavimų rūšių aprašymas; 
ii)       laikotarpio pradžios likučiai;
iii)       ataskaitinio laikotarpio pozicijų
sumos specifinės ir bendrosios kredito rizikos koregavimams;
iv)      tikėtiniems pozicijų
nuostoliams per ataskaitinį laikotarpį sudarytos ar panaikintos
sumos, bet kokie kiti koregavimai, įskaitant koregavimus dėl
valiutų keitimo kursų skirtumų, verslo derinių,
įsigijimų ir patronuojamųjų įmonių
perleidimų ir perkėlimų tarp kredito rizikos koregavimų
straipsniai;
v)       laikotarpio pabaigos likučiai.
Tiesiogiai pajamų
(nuostolio) ataskaitoje fiksuojami specifinės kredito rizikos koregavimai
ir grąžinimai atskleidžiami atskirai.
429 straipsnis
Naudojimasis ECAI
Įstaigos,
apskaičiuojančios pagal riziką įvertintas pozicijas
vadovaujantis trečios dalies II antraštinės dalies 2 skyriumi, atskleidžia tokią
informaciją pagal kiekvieną pozicijos klasę, nurodytą 107 straipsnyje:
a)                      
pripažintų ECAI ir Audito
Rūmų pavadinimus ir bet kokių pakeitimų priežastis;
b)                     
pozicijų klases, kurioms
naudojama ECAI arba Audito Rūmai;
c)                      
procesų, naudotų
perkeliant emisijas ir emisijos kredito įvertinimus į straipsnius,
kurie neįtraukti į prekybos knygą, aprašymą;
d)                     
kiekvienos pripažintos ECAI
arba Audito Rūmų išorinio reitingo sąsają su kredito
kokybės žingsniais, aprašytais trečios dalies II antraštinės
dalies 2 skyriuje, atsižvelgiant
į tai, kad šios informacijos nereikia atskleisti, jei įstaigos
naudojama sąsaja atitinka standartinę EBI skelbiamą
sąsają;
e)                      
pozicijų vertes ir pozicijų
vertes po kredito rizikos mažinimo procedūrų pritaikymo pagal
kiekvieną kredito kokybės žingsnį, aprašytą trečios
dalies II antraštinės dalies 2 skyriuje, ir vertes, atskaitytas nuo nuosavų lėšų.
430 straipsnis
Rinkos rizikos pozicija
Įstaigos,
apskaičiuojančios nuosavų lėšų poreikį pagal 87 straipsnio 3 dalies b ir c punktus,
atskleidžia tuos reikalavimus atskirai kiekvienai rizikai, nurodytai tose
nuostatose. Be to, atskirai atskleidžiamas
nuosavų lėšų poreikis specifinei palūkanų normos
rizikai, susijusiai su pakeitimo vertybiniais popieriais pozicijomis.
431 straipsnis
Operacinė rizika
Įstaigos atskleidžia metodą, kuriuo įvertinama, kaip įstaiga
atitinka reikalavimus dėl nuosavų lėšų poreikio operacinei
rizikai pagal tą metodą, kurį ji taiko; metodikos, nustatytos 301 straipsnio 2 dalyje,
aprašymą, jei įstaiga ją naudoja, įskaitant svarstymus
dėl atitinkamų vidaus ir išorės veiksnių, kurie numatyti
įstaigos vertinimo metode, o dalinio naudojimo atveju – skirtingų
metodikų taikymo apimtis.
432 straipsnis
Akcijų pozicijos, neįtrauktos į prekybos knygą
Įstaigos atskleidžia tokią su akcijų pozicijomis, neįtrauktomis į
prekybos knygą, susijusią informaciją:
a)                      
skirtumą tarp
pozicijų, atsižvelgiant į jų tikslus, įskaitant su kapitalo
prieaugiu ir strateginėmis priežastimis susijusius tikslus, ir
naudojamų apskaitos metodų bei vertinimo metodikų apžvalgą,
įskaitant pagrindines prielaidas ir praktiką, darančią
poveikį vertinimui, ir bet kokius svarbius šios praktikos pakeitimus;
b)                     
balansinę vertę,
tikrąją vertę ir pozicijų, kuriomis prekiaujama biržoje,
palyginimą su rinkos kaina, jeigu ši reikšmingai skiriasi nuo tikrosios
vertės;
c)                      
pozicijų, kuriomis
prekiaujama biržoje, rūšis, pobūdį ir sumas, privačių
akcijų pozicijas pakankamai diversifikuotuose portfeliuose ir kitas
pozicijas;
d)                     
sukauptą laikotarpio
realizuotą pelną arba nuostolius dėl pardavimų ir realizavimo; ir
e)                      
bendrąjį
nerealizuotąjį pelną arba nuostolį, bendrąjį
neatskleistą perkainojimo pelną arba nuostolį ir bet kurią
iš šių sumų, įtrauktą į pradines arba papildomas
nuosavas lėšas.
433 straipsnis
Palūkanų normos rizika pozicijoms, neįtrauktoms į prekybos
knygą
Įstaigos atskleidžia
tokią su palūkanų normos rizika pozicijoms, neįtrauktoms
į prekybos knygą, susijusią informaciją:
a)                      
palūkanų normos
rizikos pobūdį ir pagrindines prielaidas (įskaitant prielaidas
dėl išankstinių paskolų grąžinimų ir neterminuotų
indėlių sąlygų) ir palūkanų normos rizikos
vertinimo dažnumą;
b)                     
įplaukų,
ekonominės vertės arba kitų atitinkamų priemonių,
vadovybės naudojamų palūkanų normos svyravimams valdyti
taikant palūkanų normos rizikos vertinimo metodus, pokyčius,
išskaidytus pagal valiutas.
434 straipsnis
Pozicija pakeitimo vertybiniais popieriais pozicijoms
Įstaigos,
apskaičiuojančios pagal riziką įvertintų pozicijų
sumas pagal trečios dalies II antraštinės dalies 5 skyrių ar nuosavų lėšų
poreikį pagal 326 arba 327 straipsnį,
atskleidžia tokią informaciją (jei reikia, atskirai pateikia savo
prekybos ir ne prekybos knygų duomenis):
a)                      
kredito įstaigos
tikslų, susijusių su pakeitimo vertybiniais popieriais veikla,
aprašymą;
b)                     
kitos rizikos pobūdį,
įskaitant likvidumo riziką, būdingą vertybiniais popieriais
pakeistam turtui;
c)                      
rizikos rūšį
pagrindinių pakeitimo vertybiniais popieriais pozicijų
prioritetiškumo požiūriu ir turto, kuriuo pagrįstos tokios pakeitimo
vertybiniais popieriais pozicijos, prisiimto ir išlaikyto vykdant pakartotinio
pakeitimo vertybiniais popieriais veiklą, požiūriu;
d)                     
įvairius vaidmenis,
kuriuos įstaiga atlieka pakeitimo vertybiniais popieriais procese;
e)                      
informaciją, kiek kredito
įstaiga prisideda atliekant kiekvieną iš d punkte nurodytų
vaidmenų;
f)                       
esamų kredito
pakeitimų ir pakeitimo vertybiniais popieriais pozicijų rinkos
rizikos pokyčių stebėjimo procesų aprašymą,
įskaitant tai, kaip pagrindinio turto pokyčiai veikia pakeitimo vertybiniais
popieriais pozicijas, ir aprašymą, kaip tie procesai skiriasi pakartotinio
pakeitimo vertybiniais popieriais pozicijų atveju;
g)                      
kredito įstaigos
politikos, kuria valdomas apsidraudimas ir netiesioginis užtikrinimas, siekiant
sumažinti neperleistų pakeitimo vertybiniais popieriais ir pakartotinio
pakeitimo vertybiniais popieriais pozicijų riziką, aprašymą,
įskaitant reikšmingų apsidraudimo sandorio šalių
identifikavimą pagal atitinkamą rizikos pozicijos rūšį;
h)                      
pagal riziką
įvertintų pozicijų sumų apskaičiavimo metodus, kuriuos
įstaigos taiko vykdydamos savo pakeitimo vertybiniais popieriais
veiklą, įskaitant pakeitimo vertybiniais popieriais pozicijų
rūšis, kurioms taikomas kiekvienas metodas;
i)                        
SPPVPS rūšis, kurias
įstaiga, kaip rėmėja, naudoja trečiųjų šalių
pozicijoms vertybiniais popieriais pakeisti, įskaitant, ar ir kokia forma
bei kokiu mastu įstaiga turi pozicijų su šiais SPPVPS, atskirai
balansiniuose ir nebalansiniuose straipsniuose, taip pat subjektų, kuriuos
įstaiga valdo ar kuriems ji teikia rekomendacijas ir kurie investuoja
į pakeitimo vertybiniais popieriais pozicijas, kurias įstaiga
pakeitė vertybiniais popieriais, arba į SPPVPS, kuriuos remia
įstaiga, sąrašą;
j)                       
kredito įstaigos pakeitimo
vertybiniais popieriais veiklos apskaitos politikos santrauką,
įskaitant:
i)        ar sandoriai laikomi pardavimu ar
finansavimu;
ii)       pardavimo pelno pripažinimą;
iii)       pakeitimo vertybiniais popieriais
pozicijų vertinimo metodus ir pagrindines prielaidas, įvesties
duomenis ir pokyčius, palyginti su ankstesniu laikotarpiu;
iv)      sintetinio pakeitimo vertybiniais
popieriais, jei jo neapima jokia kita apskaitos politika, vertinimą;
v)       tai, kaip vertinamas turtas, kuris
turi būti pakeistas vertybiniais popieriais, ir tai, ar jis
pripažįstamas įstaigos ne prekybos knygoje, ar prekybos knygoje;
vi)      priemonių, kurių gali
prireikti įstaigai vertybiniais popieriais pakeistam turtui finansiškai
paremti, įsipareigojimų pripažinimo balanse politiką;
k)                     
ECAI, naudojamų pakeitimo
vertybiniais popieriais pozicijoms, pavadinimus ir pozicijų pagal
kiekvieną agentūrą rūšis;
l)                        
kai taikytina, vidaus vertinimo
metodo, nustatyto trečios dalies II antraštinės
dalies 5 skyriaus 3 skirsnyje, aprašymą,
įskaitant vidaus vertinimo proceso struktūrą ir ryšį tarp
vidaus vertinimo ir išorės reitingų, tai, kaip vidaus vertinimas
naudojamas ne IAA kapitalo tikslais, vidaus vertinimo proceso kontrolės
mechanizmus, įskaitant nepriklausomumo, atskaitomybės ir vidaus
vertinimo proceso peržiūros aprašymą; pozicijų rūšis, kurioms taikomas vidaus
vertinimo procesas, ir nepalankius veiksnius, naudojamus nustatant kredito
vertės padidinimo lygius, pagal pozicijų rūšį;
m)                    
bet kokių kokybinių
atskleistų duomenų, nurodytų n–q punktuose, reikšmingų
pokyčių nuo paskutinio ataskaitinio laikotarpio, paaiškinimą;
n)                      
atskirai prekybos ir ne
prekybos knygoms šią informaciją pagal pozicijų rūšį:
i)        bendrą neapmokėtų
pozicijų, kurias įstaiga pakeitė vertybiniais popieriais,
sumą, atskirai nurodant tradicinį ir sintetinį pakeitimą
vertybiniais popieriais ir pakeitimą vertybiniais popieriais, kurio
atžvilgiu įstaiga veikia tik kaip rėmėja;
ii)       bendrą balansinių pakeitimo
vertybiniais popieriais pozicijų, neperleistų ar įsigytų,
ir nebalansinių pavertimo vertybiniais popieriais pozicijų sumą;
iii)       bendrą turto, kuris turi
būti pakeistas vertybiniais popieriais, sumą;
iv)      bendras pakeistų vertybiniais
popieriais priemonių, kurioms taikomas išankstinis amortizacijos
vertinimas, panaudotas pozicijas, priskiriamas atitinkamai iniciatoriaus ar
investuotojo dalims, bendrą įstaigos nuosavų lėšų poreikį
dėl iniciatoriaus interesų ir bendrą įstaigos nuosavų
lėšų poreikį dėl panaudoto balanso ir nepanaudotų
eilučių investuotojo akcijų;
v)       pakeitimo vertybiniais popieriais
pozicijų, kurios atimamos iš nuosavų lėšų ar pagal
riziką įvertintos 1 250 proc., sumą;
vi)      einamojo laikotarpio pakeitimo
vertybiniais popieriais veiklos santrauką, įskaitant pozicijų,
pakeistų vertybiniais popieriais, sumą ir pripažintą pardavimo
pelną arba nuostolį;
o)                     
atskirai prekybos ir ne
prekybos knygoms šią informaciją:
i)        bendrą pakeitimo vertybiniais
popieriais pozicijų, neperleistų ar įsigytų, sumą ir
susijusį nuosavų lėšų poreikį, išskaidytą
pakeitimo vertybiniais popieriais ir pakartotinio pakeitimo vertybiniais
popieriais pozicijoms ir toliau išskaidytą į prasmingą rizikos koeficientų
ar nuosavų lėšų poreikio grupių skaičių kiekvieno
taikomo nuosavų lėšų poreikio metodo atžvilgiu;
ii)       bendrą pakartotinio pakeitimo
vertybiniais popieriais pozicijų, neperleistų ar įsigytų,
sumą, išskaidytą pagal pozicijas prieš apsidraudimą (draudimą)
ir po apsidraudimo (draudimo) ir pagal pozicijas finansiniams garantams,
išskaidytas pagal garanto kreditingumo kategorijas ar garanto pavadinimą;
p)                     
ne prekybos knygos ir
pozicijų, kurias įstaiga pakeičia vertybiniais popieriais,
atžvilgiu, nuvertėjusio ar pradelsto turto, pakeisto vertybiniais
popieriais, sumą ir nuostolius, kuriuos įstaiga pripažįsta
einamuoju laikotarpiu (ir viena, ir kita išskaidoma pagal pozicijų
rūšis);
q)                     
prekybos knygos atžvilgiu,
visas neapmokėtas pozicijas, kurias kredito įstaiga pakeitė
vertybiniais popieriais ir kurioms taikomas nuosavų lėšų poreikis
rinkos rizikai padengti, išskaidytas į tradicines ir sintetines ir pagal
pozicijų rūšis;
r)                       
kai tinkama, informaciją, ar įstaiga
suteikė paramą pagal 243 straipsnio 1 dalį ir poveikį
nuosavoms lėšoms.
435 straipsnis
Atlyginimų politika
1.                      
Įstaigos atskleidžia tokią
informaciją apie įstaigos darbuotojų,
kurių profesinė veikla turi esminio poveikio įstaigos rizikos
pobūdžiui, atlyginimų nustatymo politiką ir praktiką:
a)       informacija, susijusi su
sprendimų priėmimo procesu, taikomu nustatant atlyginimų
nustatymo politiką, prireikus įskaitant informaciją apie
atlyginimų nustatymo komiteto sudėtį ir įgaliojimus,
išorės konsultantą, kurio paslaugomis pasinaudota nustatant
atlyginimų nustatymo politiką, ir svarbių
suinteresuotųjų subjektų vaidmenį;
b)       informacija apie atlyginimo ir veiklos
rezultatų ryšį;
c)       svarbiausi atlyginimų nustatymo
sistemos struktūros požymiai, įskaitant informaciją apie
kriterijus, naudojamus veiklos rezultatams vertinti, ir koregavimą pagal
riziką, atidėjimo politiką bei skyrimo kriterijus;
d)       informacija apie veiklos
rezultatų vertinimo kriterijus, kuriais grindžiama teisė į
akcijas, pasirinkimo sandorius ar kintamąsias atlyginimo dalis;
e)       pagrindiniai kintamųjų
atlyginimo dalių sistemos ir bet kokios kitos negrynaisiais pinigais
gaunamos naudos kriterijai ir priežastys;
f)        bendra kiekybinė informacija
apie atlyginimus, suskirstyta pagal verslo sritis;
g)       bendra kiekybinė informacija apie
atlyginimus, suskirstyta pagal vadovybę ir darbuotojus, kurių
veiksmai daro esminį poveikį kredito įstaigos rizikos
pobūdžiui, nurodant:
i)        atlyginimų sumas finansiniais metais, suskaidytas
į fiksuotąjį ir kintamąjį atlyginimą, ir
gavėjų skaičių;
ii)       kintamojo atlyginimo, suskaidyto į grynuosius pinigus,
akcijas, su akcijomis susijusias priemones ir kitas dalis, sumas ir formą;
iii)      likusio neišmokėto atidėto atlyginimo, suskaidyto
į paskirtas ir nepaskirtas dalis, sumas;
iv)      atidėto atlyginimo, skirto finansiniais metais,
išmokėto ir sumažinto koreguojant pagal veiklos rezultatus, sumas;
v)       išmokas sudarant naujas darbo sutartis bei išeitines
išmokas finansiniais metais ir tokių išmokų gavėjų
skaičių;
vi)      išeitinių išmokų sumas finansiniais metais,
tokių išmokų gavėjų skaičių ir didžiausią
sumą, išmokėtą vienam asmeniui;
h)       asmenų, kuriems per finansinius metus sumokama
1 mln. EUR arba daugiau, skaičių, suskaidytą pagal
500 000 EUR atlyginimo grupes.
2.                      
Įstaigų, kurios yra
reikšmingos dėl savo dydžio, vidaus organizacijos, veiklos pobūdžio, aprėpties
ir sudėtingumo, atveju – kiekybinė informacija, nurodyta šiame straipsnyje,
aip pat skelbiama viešai apie asmenis, kurie vadovauja įstaigos veiklai,
pagal Direktyvos [įrašo Leidinių biuras] 13
straipsnio 1 dalį.
Įstaigos laikosi šiame straipsnyje
nustatytų reikalavimų taip, kaip laikoma tinkama atsižvelgiant į
jų dydį, vidaus organizaciją ir veiklos pobūdį,
aprėptį ir sudėtingumą, ir nepažeidžia Direktyvos 95/46/EB.
436 straipsnis
Finansinis svertas
1.                      
Įstaigos atskleidžią tokią su
jų finansinio sverto koeficientu, kaip apibrėžta 416 straipsnyje, ir
pernelyg didelės finansinio sverto rizikos valdymu, kaip apibrėžta
Direktyvos [įrašo Leidinių biuras] 4 straipsnio 2 dalies B punkte,
informaciją:
a)            
finansinio sverto koeficientą;
b)           
bendro pozicijos mato analizę;
c)            
pernelyg didelės finansinio sverto rizikos
valdymo procesų aprašymą;
d)           
veiksnių, turėjusių poveikį
finansinio sverto koeficientui per tą laikotarpį, su kuriuo siejamas
atskleidžiamas finansinio sverto koeficientas, aprašymą.
2.                      
EBI parengia techninių įgyvendinimo
standartų projektus, kuriuose nustato vienodą informacijos
atskleidimo šabloną, taikomą 1 dalyje nurodytai informacijai, ir
pateikia nurodymus dėl tokio šablono naudojimo.
Nurodytus techninių įgyvendinimo
standartų projektus EBI pateikia Komisijai iki 2014 m. birželio
30 d.
Komisijai suteikiami įgaliojimai priimti
pirmoje pastraipoje nurodytus techninius įgyvendinimo standartus
Reglamento (ES) Nr. 1093/2010 15 straipsnyje nustatyta tvarka.
III antraštinė dalis
Konkrečių priemonių arba metodikų naudojimo kvalifikaciniai
reikalavimai
437 straipsnis
IRB metodo taikymas kredito rizikai
Įstaigos, apskaičiuojančios
pagal riziką vertinamos pozicijos sumas pagal IRB metodą, atskleidžia
šią informaciją:
a)                      
kompetentingos institucijos leidimą taikyti
metodą arba pereiti prie jo;
b)                     
paaiškinimą ir
peržiūrą:
i)        vidaus reitingų sistemų
struktūros bei vidaus ir išorės reitingų santykių;
ii)       vidaus įverčių,
kitų, nei naudojamų apskaičiuojant pagal riziką
įvertintas pozicijas vadovaujantis trečios dalies II antraštinės
dalies 3 skyriumi, naudojimo;
iii)       kredito rizikos mažinimo proceso
valdymo ir pripažinimo;
iv)      reitingų sistemų
kontrolės mechanizmų, įskaitant nepriklausomumo,
atskaitomybės ir reitingų sistemų peržiūros aprašymą;
c)                      
vidaus reitingų proceso
aprašymą, pateikiamą atskirai tokių pozicijų klasėms:
i)        centrinės valdžios ir
centrinių bankų;
ii)       institucijų;
iii)       įmonių, įskaitant
MVĮ, kurios specializuojasi skolinti ir pirkti įmonių gautinas
sumas;
iv)      mažmeninių pozicijų pagal
kiekvieną pozicijų kategoriją, kuriai priklauso skirtingos
koreliacijos, nurodytos 149 straipsnio 1–4 dalyse;
v)       akcijų;
d)                     
pozicijos vertes kiekvienai 142 straipsnyje nurodytai pozicijų
klasei. Kai įstaigos
apskaičiuodamos rizikos veikiamas pozicijos vertes naudoja nuosavus
įverčius, LGD arba perskaičiavimo veiksnius, reikalavimai
vyriausybėms, centriniams bankams, institucijoms ir bendrovėms
turėtų būti paskelbiami atskirai nuo pozicijų, kurioms
įstaigos tokių įverčių netaiko;
e)                      
apie kiekvieną
pozicijų klasę: centrinė
valdžia ir centriniai bankai, institucijos, įmonės ir akcijos, ir
pagal pakankamą įsipareigojančiojo asmens grupių
skaičių (įskaitant įsipareigojimų neįvykdymo),
kad būtų galima prasmingai diferencijuoti kredito riziką,
įstaigos atskleidžia:
i)        bendros pozicijos, įskaitant
pozicijų klasėms: centrinė
valdžia ir centriniai bankai, institucijos ir įmonės –
negrąžintų paskolų suma ir nepanaudotų
įsipareigojimų pozicijų vertė, o akcijoms – negrąžinta
suma;
ii)       vidutinį svertinį rizikos
koeficientą, kaip svorius naudojant poziciją;
iii)       įstaigos, naudojančios savo
perskaičiavimo veiksnių įverčius pagal riziką
įvertintoms pozicijoms apskaičiuoti – nepanaudotų
įsipareigojimų sumą ir kiekvienai pozicijos klasei –
vidutinę svertinę poziciją, kaip svorius naudojant pozicijas;
f)                       
mažmeninių pozicijų
klasei ir kiekvienai iš kategorijų, apibrėžtų c punkto iv
papunktyje arba e punkte, nurodytą atskleidimą (jeigu taikytina,
grupės mastu) arba pozicijų analizę (negrąžintos paskolos
ir nepanaudotų įsipareigojimų pozicijų vertė),
palyginti su pakankamu EL grupių skaičiumi, kad būtų galima
prasmingai kredito riziką diferencijuoti (jeigu įmanoma, grupės
mastu);
g)                      
faktinius kiekvienos
pozicijų klasės (mažmeninei – kiekvienos kategorijos, apibrėžtos
c punkto iv papunktyje) specifinės kredito rizikos koregavimus prieš tai
buvusiu laikotarpiu ir kaip tai skiriasi nuo ankstesnės patirties;
h)                      
veiksnių,
turėjusių įtakos nuostoliams prieš tai buvusiu laikotarpiu
(pavyzdžiui, ar įstaiga apskaičiavo didesnius nei vidutiniškai
įsipareigojimų neįvykdymo rodiklius, ar taikė aukštesnius
nei vidutinis LGD ir perskaičiavimo veiksnius), aprašymą;
i)                        
įstaigos įvertinimus,
palyginti su faktiniais rezultatais ilgesniu laikotarpiu. Tai apima informaciją apie nuostolių
įvertinimus, palyginti su faktiniais nuostoliais kiekvienoje pozicijų
klasėje (mažmeninei – kiekvienai kategorijai, kaip apibrėžta
papunkčio iv dalyje) per laikotarpį, kurio pakanka prasmingam
kiekvienos pozicijų klasės (mažmeninei – kiekvienai kategorijai, kaip
apibrėžta c papunkčio iv dalyje) vidaus reitingų procesų
veikimo įvertinimui. Jeigu tinkama, įstaigos tai toliau išskaido,
pateikdamos PD analizę ir  LGD ir perskaičiavimo veiksnių rezultatus
(taikoma įstaigoms, kurios naudoja savo LGD įverčius ir (arba)
perskaičiavimo veiksnius), palyginti su įverčiais, pirmiau
nustatytais atskleidžiant kiekybinį rizikos vertinimą;
j)                       
visoms pozicijų klasėms, nurodytoms 142
straipsnyje, ir kiekvienai pozicijos kategorijai, kuriai priskiriamos
skirtingos 149 straipsnio 1–4 dalyse nurodytos koreliacijos:
i)        įstaigų, kurios apskaičiuodamos pagal riziką
įvertintų pozicijų sumas naudoja savus LGD įverčius,
atveju pagal poziciją įvertintą vidutinį LGD ir PD
procentais kiekvienai atitinkamai kredito pozicijų geografinei vietovei;
ii)       įstaigų, kurios nenaudoja savų LGD
įverčių, atveju pagal poziciją įvertintą
vidutinį PD procentais kiekvienai atitinkamai kredito pozicijų
geografinei vietovei.
Taikant c papunktį,
aprašymas apima pozicijų, įtrauktų į pozicijų klases,
rūšis, apibrėžtis, metodus ir duomenis PD įvertinimui ir
patikimumo patvirtinimui, ir, jei taikytina, LGD ir perskaičiavimo veiksnius,
įskaitant prielaidas, kuriomis remiamasi išvedant šiuos kintamuosius ir
reikšmingų nukrypimų nuo įsipareigojimų neįvykdymo
apibrėžties aprašymai, kaip nustatyta 174 straipsnyje, įskaitant plačius segmentus, kuriems
tokie nukrypimai turi įtakos.
Taikant j punktą, atitinkama kredito
pozicijų geografinė vietovė – pozicijos valstybėms
narėms, kuriose įstaigai duotas leidimas vykdyti veiklą, ir
valstybėms narėms arba trečiosioms šalims, kuriose įstaigos
vykdo savo veiklą, įsteigusios filialą arba
patronuojamąją įmonę.
438 straipsnis
Kredito rizikos mažinimo metodų taikymas
Įstaigos,
taikančios kredito rizikos mažinimo metodą, atskleidžia tokią
informaciją:
a)                      
balansinių ir
nebalansinių įskaitymo sandorių naudojimo politiką ir
procesus bei naudojimo mastą;
b)                     
užtikrinimo priemonės
vertinimo ir valdymo politiką ir procesus;
c)                      
pagrindinių įstaigos
taikomų užtikrinimo priemonių rūšių aprašymą;
d)                     
garantų informaciją
apie laiduotojų ir kredito išvestinių priemonių
pardavėjų pagrindinius tipus ir jų patikimumą;
e)                      
informaciją apie
taikomų kredito rizikos mažinimo priemonių rinkos ir kredito rizikos
koncentracijas;
f)                       
įstaigoms,
apskaičiuojančioms pagal riziką įvertintas pozicijas pagal
standartizuotą arba IRB metodą, bet nepateikiančioms savo LGD
įverčių arba perskaičiavimo veiksnių pagal
pozicijų klases, kiekvienai pozicijos klasei atskirai, visą
užtikrintą pozicijos vertę (po to, jei taikoma, ir balansinių,
ir nebalansinių įskaitymo sandorių) – po nepastovumo
korekcijų – išskaidytą pagal reikalavimus atitinkančias
finansines užtikrinimo priemones ir kitas reikalavimus atitinkančias
užtikrinimo priemones;
g)                      
įstaigoms,
apskaičiuojančioms pagal riziką įvertintas pozicijas pagal
standartizuotą arba IRB metodą, kiekvienai pozicijos klasei atskirai,
garantijomis arba kredito išvestinėmis finansinėmis priemonėmis
užtikrintą visą pozicijos vertę (po to, jei taikoma, ir
balansinius, ir nebalansinius įskaitymo sandorius). Nuosavybės vertybinių popierių
pozicijų klasėms šis reikalavimas taikomas kiekvienam iš metodų,
nustatytų 150 straipsnyje.
439 straipsnis
Pažangiojo vertinimo metodo taikymas operacinei rizikai įvertinti
Įstaigos, kurios
nuosavų lėšų poreikį operacinei rizikai padengti
skaičiuoja pagal pažangųjį vertinimo metodą, atskleidžia
draudimo ir kitų rizikos perleidimo mechanizmų, naudojamų šiai
rizikai mažinti, aprašymą.
440 straipsnis
Vidaus rinkos rizikos modelių taikymas
Įstaigos, apskaičiuojančios nuosavų
lėšų poreikį pagal 352 straipsnį, atskleidžia
informaciją apie:
a)                      
kiekvienos portfelio sudedamosios
dalies:
i)        naudotų modelių
charakteristikas;
ii)       kai tinkama, vidaus modelių, taikomų papildomai įsipareigojimų neįvykdymo rizikai
ir pokyčių rizikai bei koreliacinei prekybai, atveju, taikomas metodikas ir riziką, vertinamą taikant
vidaus modelį, įskaitant metodo, kurį įstaiga taiko
likvidumo trukmei nustatyti, aprašymą, metodikas, taikomas kapitalo
vertinimui, kuris derėtų su reikalaujamais patikimumo standartais,
atlikti ir metodus, kurie taikomi tvirtinant modelį;
iii)       testavimo nepalankiausiomis
sąlygomis taikymo portfelio sudedamajai daliai aprašymą;
iv)      metodo, naudojamo grįžtamajam
patikrinimui ir vidaus modelių bei modeliavimo procesų tikslumo ir
nuoseklumo patvirtinimui, aprašymą;
b)                     
kompetentingos institucijos
suteikiamo leidimo mastą;
c)                      
aprašymą, kaip ir kokia
metodika vadovaujantis įgyvendinami 99 ir 100 straipsnių reikalavimai;
d)                     
didžiausią, mažiausią
ir vidutinį skaičius:
i)        kasdienių rizikos
verčių per ataskaitinį laikotarpį ir laikotarpio pabaigoje;
ii)       rizikos verčių
nepalankiausiomis sąlygomis per ataskaitinį laikotarpį ir
laikotarpio pabaigoje;
iii)       papildomos įsipareigojimų
neįvykdymo rizikos ir pokyčių rizikos bei koreliacinės
prekybos portfelio specifinės rizikos verčių per
ataskaitinį laikotarpį ir laikotarpio pabaigoje;
e)                      
nuosavų lėšų poreikio
sudedamąsias dalis, kaip nurodyta 353 straipsnyje;
f)                       
kiekvienos portfelio
sudedamosios dalies, kuriai taikomi vidaus modeliai, skirti papildomai
įsipareigojimų neįvykdymo rizikai ir pokyčių rizikai
bei koreliacinės prekybos rizikai vertinti, vidutinę likvidumo
trukmę;
g)                      
kasdienių dienos pabaigos
rizikos verčių ir portfelio vertės vienos dienos
pokyčių iki kitos darbo dienos pabaigos palyginimą, kartu su bet
kokiu svarbiu nukrypimu per ataskaitinį laikotarpį.
DEVINTA DALIS
DELEGUOTIEJI IR ĮGYVENDINIMO TEISĖS AKTAI
441 straipsnis
Deleguotieji aktai
Komisijai suteikiami įgaliojimai pagal
445 straipsnį priimti deleguotuosius teisės aktus, kuriais:
a)                      
išaiškinamos 4, 22, 137, 148, 188, 237, 267, 294,
371 ir 400 straipsniuose nurodytos apibrėžtys, siekiant užtikrinti
vienodą šio reglamento taikymą;
b)                     
išaiškinamos 4, 22, 137, 148, 188, 237, 267, 294,
371 ir 400 straipsniuose nurodytos apibrėžtys, siekiant atsižvelgti į
finansų rinkų pokyčius šio reglamento taikymo metu;
c)                      
pataisomas pozicijų klasių sąrašas,
pateiktas 107 ir 142 straipsniuose, siekiant atsižvelgti į finansų
rinkų pokyčius;
d)                     
peržiūrima 118 straipsnio c punkte, 142
straipsnio 5 dalies a punkte, 148 straipsnio 4 dalyje ir 158 straipsnio 4
dalyje nurodyta suma, siekiant atsižvelgti į infliacijos poveikį;
e)                      
peržiūrimas I ir II prieduose nurodytų
nebalansinių straipsnių sąrašas ir klasifikacija;
f)                       
pataisomos 90 straipsnio 1 dalyje ir 91 straipsnio
1 dalyje nurodytos investicinių įmonių kategorijos, siekiant
atsižvelgti į finansų rinkų pokyčius;
g)                      
išaiškinami 92 straipsnyje nurodyti reikalavimai,
siekiant užtikrinti vienodą šio reglamento taikymą;
h)                      
išaiškinamos 389 straipsnyje nurodytos išimtys;
i)                        
pasibaigus 476 straipsnio 1 ir 2 dalyse nurodytiems
terminams, dvylikai mėnesių pratęsiamas reikalavimo turėti
nuosavų lėšų, kurios visada sudaro daugiau nei 476 straipsnyje
nurodyta suma arba jai prilygsta, galiojimas;
j)                       
pakeičiamas 416 straipsnio 2 dalyje nurodyto
finansinio sverto koeficiento kapitalo matas ir visų pozicijų matas,
siekiant atitaisyti trūkumus, nustatytus atsižvelgiant į
pateiktą informaciją, nurodytą 417 straipsnio 1 dalyje, kol
finansinio sverto koeficientas nepaskelbtas įstaigoms, kaip nurodyta 436
straipsnio 1 dalies a punkte. Šie įgaliojimai
suteikiami 446 straipsnyje nustatyta tvarka.
Komisija gali patvirtinti 1 dalies i punkte
nurodytą priemonę daugiau nei kartą su sąlyga, kad
reikalavimo turėti nuosavų lėšų, kurios visada sudaro
daugiau nei 476 straipsnyje nurodyta suma arba jai prilygsta, galiojimas
pratęsiamas paskesniems dvylikos mėnesių laikotarpiams. Tačiau reikalavimas gali būti taikomas ne ilgiau kaip iki
2018 m. gruodžio 31 d. Jeigu reikalavimo taikymas nepratęsiamas
prieš atitinkamo dvylikos mėnesių laikotarpio pabaigą, Komisija
negali patvirtinti kitų priemonių pagal 1 dalies i punktą.
EBI praneša Komisijai, ar susidariusi
ekonominė padėtis ir atitinkamų reguliavimo reikalavimų
pokyčiai pateisintų 476 straipsnyje išdėstytų
reikalavimų taikymo terminą, iki 2015 m. birželio 30 d.
442
straipsnis
Techniniai patikslinimai ir pataisymai
Komisijai suteikiami įgaliojimai priimti
deleguotuosius teisės aktus pagal 445 straipsnį, atlikti
neesminių toliau nurodytų nuostatų techninius patikslinimus ir
pataisymus, siekiant atsižvelgti į finansų rinkų pokyčius,
visų pirma į naujus finansinius produktus, patikslinti kitų ES
teisės aktų dėl finansinių paslaugų ir apskaitos,
įskaitant apskaitos standartus pagal Reglamentą (ES)
Nr. 1605/2002, pakeitimus po šio reglamento patvirtinimo arba atsižvelgti
į priežiūros praktikos konvergenciją:
a)                     
nuosavų lėšų poreikio kredito rizikai
padengti, kaip nurodyta 106–129 ir 138–187 straipsniuose;
b)                     
kredito rizikos mažinimo poveikio pagal 189–236
straipsnius;
c)                     
nuosavų lėšų poreikio pakeitimui
vertybiniais popieriais, kaip nurodyta 238–261 straipsniuose;
d)                     
nuosavų lėšų poreikio sandorio šalies
kredito rizikai padengti remiantis 267–300 straipsniais;
e)                     
nuosavų lėšų poreikio operacinei
rizikai padengti, kaip nurodyta 304–313 straipsniuose;
f)                       
nuosavų lėšų poreikio rinkos rizikai
padengti, kaip nurodyta 314–367 straipsniuose;
g)                     
nuosavų lėšų poreikio atsiskaitymų
rizikai padengti, kaip nurodyta 368–369 straipsniuose;
h)                     
nuosavų lėšų poreikio kredito
vertinimo koregavimo rizikai padengti, kaip nurodyta 373, 374 ir 375
straipsniuose;
i)                       
antros dalies ir 95 straipsnio atveju dėl
apskaitos standartų arba reikalavimų, kuriuose atsižvelgiama į
Sąjungos teisės aktus, pakeitimų arba atsižvelgiant į
priežiūros praktikos konvergenciją.
443 straipsnis
Rizikos ribojimo reikalavimai
Komisijai suteikiami įgaliojimai priimti
deleguotuosius teisės aktus pagal 445 straipsnį, siekiant ribotą
laikotarpį taikyti griežtesnius rizikos ribojimo reikalavimus visoms
pozicijoms arba pozicijoms, sukurtoms vienam ar daugiau sektorių,
regionų ar valstybių narių, o jeigu reikia, siekiant atsižvelgti
į rizikos, susijusios su mikrolygio ir makrolygio rizikos ribojimu,
intensyvumo pokyčius, kuriuos lemia rinkos pokyčiai, atsiradę
įsigaliojus šiam reglamentui, visų pirma ESRV rekomendavus arba
pareiškus nuomonę, dėl:
a)                     
laikino nuosavų lėšų sumos,
nurodytos 87 straipsnyje, padidinimo;
b)                     
rizikos ribojimo filtrų, nurodytų 29–32
straipsniuose;
c)                     
atskaitymų iš nuosavų lėšų,
nurodytų 33, 53 ir 63 straipsniuose;
d)                     
nuosavų lėšų poreikio kredito
rizikai padengti, kaip nurodyta 106–129 ir 138–187 straipsniuose;
e)                     
kredito rizikos mažinimo pagal 189–236 straipsnius
poveikį;
f)                       
nuosavų lėšų poreikio pakeitimui
vertybiniais popieriais, nurodyto 238–261 straipsniuose;
g)                     
nuosavų lėšų poreikio kredito
rizikai padengti, kaip nurodyta 268–300 straipsniuose;
h)                     
nuosavų lėšų poreikio operacinei
rizikai padengti, kaip nurodyta 304–313 straipsniuose;
i)                       
nuosavų lėšų poreikio rinkos rizikai
padengti, kaip nurodyta 314–367 straipsniuose;
j)                       
nuosavų lėšų poreikio
atsiskaitymų rizikai padengti, kaip nurodyta 368–369 straipsniuose;
k)                     
nuosavų lėšų poreikio kredito
vertinimo koregavimo rizikai padengti, kaip nurodyta 373, 374 ir 375
straipsniuose.
Šie įgaliojimai suteikiami 446
straipsnyje nustatyta tvarka.
444 straipsnis
Likvidumas
1.           Komisijai suteikiami
įgaliojimai priimti deleguotuosius teisės aktus remiantis 445
straipsniu, siekiant išsamiau patikslinti bendrąjį reikalavimą,
nurodytą 401 straipsnyje. Reikalavimas patikslinamas atsižvelgiant į
straipsnius, apie kuriuos pranešama vadovaujantis šeštos dalies II antraštine
dalimi. Deleguotajame teisės akte taip pat nurodomą, kokiomis
aplinkybėmis kompetentingos institucijos turi taikyti įstaigoms
konkrečius gaunamo ir netenkamo pinigų srautų reikalavimus,
siekiant nustatyti su jomis susijusią specifinę riziką.
2.           Komisijai suteikiami
įgaliojimai keisti 1 dalyje nurodytus straipsnius arba pridėti
papildomus straipsnius tik jeigu įvykdoma viena šių sąlygų:
a)            
likvidumo padengimo reikalavimas, grindžiamas tais
kriterijais (kiekvienu atskirai arba visais bendrai), iš esmės
pakenktų Europos įstaigų verslui ir rizikos pobūdžiui,
finansų rinkoms arba ekonomikai; arba
b)           
yra tinkama juos keisti, siekiant juos suderinti su
tarptautiniu mastu pripažintais likvidumo priežiūros standartais.
Taikant a punktą, Komisija vertina likvidumo padengimo
reikalavimo poveikį pagal tuos kriterijus, atsižvelgdama į
ataskaitas, nurodytas 481 straipsnio 1 ir 2 dalyse.
3.           Komisija priima 1 dalyje
nurodytą pirmą deleguotąjį teisės aktą ne
vėliau kaip 2015 m. gruodžio 31 d. Tačiau šiame straipsnyje
nustatyta tvarka priimtas deleguotasis teisės aktas pradedamas taikyti ne
anksčiau kaip 2015 m. sausio 1 d.
445 straipsnis
Naudojimasis įgaliojimais
1.                      
Komisijai suteikiami įgaliojimai priimti
deleguotuosius teisės aktus atsižvelgiant į šiame straipsnyje
nurodytas sąlygas.
2.                      
441–444 straipsniuose numatyti įgaliojimai neribotam
laikui suteikiami nuo 488 straipsnyje nurodytos dienos.
3.                      
441–444 straipsniuose numatytų įgaliojimų
perdavimą bet kuriuo metu gali atšaukti Europos Parlamentas arba Taryba. Sprendimu
dėl atšaukimo nutraukiamas jame nurodytų įgaliojimų
perdavimas. Jis įsigalioja kitą dieną nuo sprendimo paskelbimo
Europos Sąjungos oficialiajame leidinyje arba jame nurodytą
vėlesnę dieną. Jis nedaro poveikio jau galiojančių
deleguotųjų teisės aktų galiojimui.
4.                      
Priėmusi deleguotąjį aktą, Komisija
apie tai iškart tuo pačiu metu praneša Europos Parlamentui ir Tarybai.
5.                      
Pagal 441–444 straipsnius
priimtas deleguotasis teisės aktas įsigalioja tik jeigu Europos
Parlamentas arba Taryba nepareiškia prieštaravimų per 2 mėnesius nuo
pranešimo Europos Parlamentui ir Tarybai apie tą teisės aktą
dienos arba jeigu iki pasibaigiant tam laikotarpiui ir Europos Parlamentas, ir
Taryba praneša Komisijai apie savo sprendimą nereikšti prieštaravimų. Šis
laikotarpis pratęsiamas 2 mėnesiams Europos Parlamento arba Tarybos
iniciatyva.
446 straipsnis
Skubos tvarka
1.                      
Pagal šį straipsnį priimti deleguotieji
teisės aktai įsigalioja nedelsiant ir taikomi tol, kol pagal 2
dalį pareiškiamas prieštaravimas. Pranešime Europos
Parlamentui ir Tarybai apie deleguotąjį teisės aktą
nurodoma, kodėl taikoma skubos tvarka.
2.                      
Arba Europos Parlamentas, arba Taryba gali
pareikšti prieštaravimą dėl deleguotojo teisės akto 445
straipsnio 5 dalyje nurodyta tvarka. Tokiu atveju, gavusi
Europos Parlamento arba Tarybos pranešimą dėl sprendimo pareikšti
prieštaravimą, Komisija nedelsdama panaikina minėtą aktą.
447 straipsnis
Europos bankininkystės komitetas
1.           Priimti įgyvendinimo teisės aktus
Komisijai padeda Europos bankininkystės komitetas, įsteigtas
Komisijos sprendimu 2004/10/EB. Šis komitetas laikomas komitetu, kaip
apibrėžta Reglamento (ES) Nr. 182/2011 3 straipsnio
2 dalyje.
2.           Kai daroma nuoroda į šią dalį,
taikomas Reglamento (ES) Nr. 182/2011 5 straipsnis.
DEŠIMTA DALIS
PEREINAMOJO LAIKOTARPIO NUOSTATOS, ATASKAITOS IR PATIKRINIMAI
I
antraštinė dalis
Pereinamojo laikotarpio nuostatos
1 skyrius
Nuosavų lėšų poreikis, nepatirtas pelnas ir nuostolis,
įvertinti tikrąja verte, ir atskaitymai
1 skirsnis
Nuosavų lėšų poreikis
448 straipsnis
Nuosavų lėšų poreikis
1.                      
Nukrypstant nuo 87 straipsnio 1 dalies a ir b
punktų, įstaigos turi įvykdyti šiuos nuosavų lėšų
poreikio reikalavimus:
a)            
bet kuriuo metu nuo 2013 m. sausio 1 d.
iki 2013 m. gruodžio 31 d.:
i)        1 lygio akcinio
kapitalo koeficientas patenka į intervalą, kur mažiausia vertė
yra 3,5 proc., o didžiausia – 4,5 proc.;
ii)       1 lygio kapitalo
koeficientas patenka į intervalą, kur mažiausia vertė yra
4,5 proc., o didžiausia – 6 proc.;
b)           
bet kuriuo metu nuo 2014 m. sausio 1 d.
iki 2014 m. gruodžio 31 d.:
i)        1 lygio akcinio
kapitalo koeficientas nuo 4 proc. iki 4,5 proc.;
ii)       1 lygio kapitalo
koeficientas nuo 4,5 proc. iki 6 proc.
2.                      
Kompetentingos institucijos:
a)            
nustato 1 lygio akcinio kapitalo koeficiento ir 1
lygio kapitalo koeficiento dydžius 1 dalies a ir b punktuose nurodytuose
intervaluose, kurie įstaigoms yra privalomi;
b)           
paskelbia pagal a punktą nustatytus dydžius.
2 skirsnis
Nepatirtas pelnas ir nuostolis, įvertinti tikrąja verte
449 straipsnis
Nepatirtas nuostolis, įvertintas tikrąja verte
1.                      
Nukrypstant nuo 32 straipsnio, nuo 2013 m.
sausio 1 d. iki 2017 m. gruodžio 31 d. įstaigos
apskaičiuoja 1 lygio akcinio kapitalo straipsnius atsižvelgdamos tik
į taikytiną nepatirto nuostolio, įvertinto tikrąja verte,
procentą ir neatsižvelgia į 30 straipsnyje nurodytus straipsnius.
2.                      
Pagal 1 dalį taikytinas procentas turi
būti iš tokių intervalų:
a)            
nuo 2013 m. sausio 1 d. iki 2013 m.
gruodžio 31 d. – 0–100 proc.;
b)           
nuo 2014 m. sausio 1 d. iki 2014 m.
gruodžio 31 d. – 20–100 proc.;
c)            
nuo 2015 m. sausio 1 d. iki 2015 m.
gruodžio 31 d. – 40–100 proc.;
d)           
nuo 2016 m. sausio 1 d. iki 2016 m.
gruodžio 31 d. – 60–100 proc.; ir
e)            
nuo 2017 m. sausio 1 d. iki 2017 m.
gruodžio 31 d. – 80–100 proc.
3.                      
Kompetentingos institucijos:
a)            
nustato taikytiną procentinį dydį 2
dalies a–e punktuose nurodytuose intervaluose;
b)           
paskelbia nustatytą taikytiną
procentinį dydį, vadovaudamosi a punktu.
450 straipsnis
Nepatirtas pelnas, įvertintas tikrąja verte
1.                      
Nukrypstant nuo 32 straipsnio, nuo 2013 m.
sausio 1 d. iki 2017 m. gruodžio 31 d. įstaigos neišbraukia
iš 1 lygio akcinio kapitalo straipsnių nepatirto pelno, įvertinto
tikrąja verte, procentinės dalies, neatsižvelgdamos į 30
straipsnyje nurodytus straipsnius. Gaunama likutinė
suma išbraukiama iš 1 lygio akcinio kapitalo straipsnių.
2.                      
Pagal 1 dalį nuo 2013 m. sausio 1 d.
iki 2013 m. gruodžio 31 d. taikytinas procentas turi būti lygus
0 proc., o vėliau taikomas procentas iš tokių intervalų:
a)            
nuo 2014 m. sausio 1 d. iki 2014 m.
gruodžio 31 d. – 0–20 proc.;
b)           
nuo 2015 m. sausio 1 d. iki 2015 m.
gruodžio 31 d. – 0–40 proc.;
c)            
nuo 2016 m. sausio 1 d. iki 2016 m.
gruodžio 31 d. – 0–60 proc.;
d)           
nuo 2017 m. sausio 1 d. iki 2017 m.
gruodžio 31 d. – 0–80 proc.
3.                      
Nukrypstant nuo 59 straipsnio, įstaigos
atsižvelgia į likutinės sumos, pagal 1 dalį išbrauktos iš 1
lygio akcinio kapitalo pagal 2 lygio straipsnius, taikytiną procentą
tiek, kiek toks nepatirtas pelnas, įvertintas tikrąja verte,
būtų pripažintas papildomomis nuosavomis lėšomis pagal
nacionalines Direktyvos 2006/48/EB perkėlimo priemones. Taikomas procentas iš tokių intervalų:
a)            
2013 m. sausio 1 d. iki 2013 m.
gruodžio 31 d. – 100 proc.;
b)           
nuo 2014 m. sausio 1 d. iki 2014 m.
gruodžio 31 d. – 80 proc.;
c)            
nuo 2015 m. sausio 1 d. iki 2015 m.
gruodžio 31 d. – 60 proc.;
d)           
nuo 2016 m. sausio 1 d. iki 2016 m.
gruodžio 31 d. – 40 proc.;
e)            
nuo 2017 m. sausio 1 d. iki 2017 m.
gruodžio 31 d. – 20 proc.
4.                      
Kompetentingos institucijos:
a)            
nustato taikytiną nepatirto pelno
procentą 2 dalies a–d punktuose nurodytuose intervaluose, kuris
neišbraukiamas iš 1 lygio akcinio kapitalo;
b)           
paskelbia taikytiną procentinį dydį,
vadovaudamosi a punktu.
3 skirsnis
Atskaitymai
1 poskirsnis
Atskaitymai pagal 1 lygio akcinio kapitalo straipsnius
451 straipsnis
Atskaitymai pagal 1 lygio akcinio kapitalo straipsnius
1.                      
Nukrypstant nuo 33 straipsnio 1 dalies, nuo
2013 m. sausio 1 d. iki 2017 m. gruodžio 31 d. taikomi šie
reikalavimai:
a)            
458 straipsnyje nurodytą sumų,
atskaitytinų pagal 33 straipsnio 1 dalies a–h punktus, taikytiną
procentą įstaigos atskaito pagal 1 lygio akcinio kapitalo
straipsnius, neatsižvelgdamos į atidėtųjų
mokesčių turtą, kuris priklauso nuo būsimo pelningumo ir
susidaro dėl laikinų skirtumų;
b)           
įstaigos taiko atitinkamas 453 straipsnio
nuostatas pagal 33 straipsnio 1 dalies a–h punktus atskaitytinų
straipsnių likutinėms sumoms, neatsižvelgdamos į
atidėtųjų mokesčių turtą, kuris priklauso nuo
būsimo pelningumo ir susidaro dėl laikinų skirtumų;
c)            
įstaigos atskaito pagal 1 lygio akcinio
kapitalo straipsnius 458 straipsnyje nurodytą bendros sumos, atskaitytinos
pagal 33 straipsnio 1 dalies c–i punktus pritaikius 452 straipsnį,
taikytiną procentą;
d)           
įstaigos taiko 453 straipsnio 4 dalyje arba
453 straipsnio 10 dalyje, kai taikoma, nurodytus reikalavimus bendrai likutinei
straipsnių, atskaitytinų pagal 33 straipsnio 1 dalies c–i punktus
pritaikius 452 straipsnį, sumai.
2.                      
Įstaigos nustato 1 dalies d punkte nurodytos
bendros likutinės sumos dalį, kuriai taikoma 453 straipsnio 4 dalis,
padalydamos a punkte nurodytą sumą iš b punkte nurodytos sumos:
a)            
452 straipsnio 2 dalies a punkte nurodyto
atidėtųjų mokesčių turto, kuris priklauso nuo
būsimo pelningumo ir susidaro dėl laikinų skirtumų, suma;
b)           
452 straipsnio 2 dalies a ir b punktuose
nurodytų sumų bendra suma.
3.                      
Įstaigos nustato 1 dalies d punkte nurodytos
bendros likutinės sumos dalį, kuriai taikoma 453 straipsnio 10 dalis,
padalydamos a punkte nurodytą sumą iš b punkte nurodytos sumos:
a)            
tiesiogiai ir netiesiogiai turimų 1 lygio
akcinio kapitalo priemonių, nurodytų 452 straipsnio 2 dalies b
punkte, suma;
b)           
452 straipsnio 2 dalies a ir b punktuose
nurodytų sumų bendra suma.
452 straipsnis
Atskaitymų pagal 1 lygio akcinio kapitalo straipsnius išimtys
1.                      
Šiame straipsnyje atitinkami 1 lygio akcinio
kapitalo straipsniai apima įstaigos 1 lygio akcinio kapitalo straipsnius,
apskaičiuotus pritaikius 3 straipsnio nuostatas ir atlikus atskaitymus
pagal 33 straipsnio 1 dalies a–h, j, k ir l punktus, neatsižvelgiant į
atidėtųjų mokesčių turtą, kuris priklauso nuo
būsimo pelningumo ir susidaro dėl laikinų skirtumų.
2.                      
Nukrypstant nuo 45 straipsnio 1 dalies, nuo
2013 m. sausio 1 d. iki 2017 m. gruodžio 31 d.
įstaigos neatskaito a ir b punktuose išvardytų straipsnių,
kurių bendra suma yra lygi 15 proc. atitinkamų įstaigos 1
lygio akcinio kapitalo straipsnių arba mažesnė:
a)            
atidėtųjų mokesčių turtas,
kuris priklauso nuo būsimo pelningumo ir susidaro dėl laikinų
skirtumų ir kurio bendra suma yra 10 proc. atitinkamų 1 lygio
akcinio kapitalo straipsnių arba mažesnė;
b)           
kai įstaigos investicijų į atitinkamą
subjektą dalis yra žymi, įstaigos tame subjekte tiesiogiai ir
netiesiogiai turimos 1 lygio akcinio kapitalo priemonės, kurių bendra
suma yra 10 proc. atitinkamų 1 lygio akcinio kapitalo straipsnių
arba mažesnė.
3.                      
Nukrypstant nuo 45 straipsnio 2 dalies,
straipsniams, kurie neatskaitomi pagal 2 dalį, taikomas 250 proc.
rizikos koeficientas. 2 dalies b punkte nurodytiems
straipsniams taikomi trečios dalies IV antraštinės dalies
reikalavimai, kai taikoma.
453 straipsnis
Straipsniai, neatskaitomi iš 1 lygio akcinio kapitalo
1.                      
Nukrypstant nuo 33 straipsnio 1 dalies a–i
punktų, nuo 2013 m. sausio 1 d. iki 2017 m. gruodžio
31 d. įstaigos taiko šį straipsnį 451 straipsnio 1 dalies b
ir d punktuose nurodytų straipsnių likutinėms sumoms.
2.                      
Einamųjų finansinių metų nuostolio
likutinei sumai, nurodytai 33 straipsnio 1 dalies a punkte, įstaigos taiko
šiuos principus:
a)            
esminis nuostolis atskaitomas pagal 1 lygio
straipsnius;
b)           
neesminis nuostolis neatskaitomas.
3.                      
Įstaigos atskaito nematerialiojo turto,
nurodyto 33 straipsnio 1 dalies b punkte, likutinę sumą pagal 1 lygio
straipsnius.
4.                      
Atidėtųjų mokesčių turto,
nurodyto 33 straipsnio 1 dalies c punkte, likutinė suma neatskaitoma ir
jai taikomas 0 proc. rizikos koeficientas.
5.                      
Straipsnių, nurodytų 33 straipsnio 1
dalies d punkte, likutinė suma atskaitoma perpus pagal 1 lygio straipsnius
ir 2 lygio straipsnius.
6.                      
33 straipsnio 1 dalies e punkte nurodyto
apibrėžto pensijų fondo turto likutinė suma neatskaitoma iš
jokios nuosavų lėšų dalies ir yra apskaitoma pagal 1 lygio
akcinio kapitalo straipsnius ta dalimi, kuria ši suma pagal nacionalines
Direktyvos 2006/48/EB 57 straipsnio a–ca punktų perkėlimo
priemones būtų pripažinta pradinėmis nuosavomis lėšomis.
7.                      
Turimų nuosavų 1 lygio akcinio kapitalo
priemonių, nurodytų 33 straipsnio 1 dalies f punkte, likutinei sumai
įstaigos taiko šiuos principus:
a)            
tiesiogiai turima suma atskaitoma pagal 1 lygio
straipsnius;
b)           
netiesiogiai turima suma, įskaitant nuosavas 1
lygio akcinio kapitalo priemones, kurias įstaiga privalėtų
įsigyti vykdydama esamą arba galintį atsirasti sutartinį
įsipareigojimą, neatskaitoma ir jai taikomas trečios dalies II
antraštinės dalies 2 arba 3 skyriuje nurodytas rizikos koeficientas ir
trečios dalies IV antraštinės dalies reikalavimai, kai taikoma.
8.                      
Įstaigos ir atitinkamo subjekto kryžminio
akcijų valdymo atveju, kaip nurodyta 33 straipsnio 1 dalies g punkte,
atitinkamo subjekto turimų 1 lygio akcinio kapitalo priemonių
likutinei sumai įstaigos taiko šiuos principus:
a)            
kai įstaigos investicijų į tą
atitinkamą subjektą dalis nėra žymi, tos įstaigos
turimų 1 lygio akcinio kapitalo priemonių sumai taikomas 33
straipsnio 1 dalies h punktas;
b)           
kai įstaigos investicijų į tą
atitinkamą subjektą dalis yra žymi, tos įstaigos turimų 1
lygio akcinio kapitalo priemonių sumai taikomas 33 straipsnio 1 dalies i
punktas.
9.                      
33 straipsnio 1 dalies h punkte nurodytų
straipsnių likutinėms sumoms įstaigos taiko šiuos principus:
a)            
atskaitytinos sumos, susijusios su tiesiogiai
turimomis akcijomis, atskaitomos perpus pagal 1 lygio straipsnius ir 2 lygio
straipsnius;
b)           
sumos, susijusios su netiesiogiai turimomis
akcijomis, neatskaitomos ir joms taikomi trečios dalies II
antraštinės dalies 2 arba 3 skyriuje nurodyti rizikos koeficientai ir
trečios dalies IV antraštinės dalies reikalavimai, kai taikoma.
10.                  
33 straipsnio 1 dalies i punkte nurodytų
straipsnių likutinėms sumoms įstaigos taiko šiuos principus:
a)            
atskaitytinos sumos, susijusios su tiesiogiai
turimomis akcijomis, atskaitomos perpus pagal 1 lygio straipsnius ir 2 lygio
straipsnius;
b)           
sumos, susijusios su netiesiogiai turimomis
akcijomis, neatskaitomos ir joms taikomi trečios dalies II
antraštinės dalies 2 arba 3 skyriuje nurodyti rizikos koeficientai ir
trečios dalies IV antraštinės dalies reikalavimai, kai taikoma.
2 poskirsnis
atskaitymai pagal papildomus 1 lygio straipsnius
454 straipsnis
Atskaitymai pagal papildomus 1 lygio straipsnius
Nukrypstant
nuo 53 straipsnio, nuo 2013 m. sausio 1 d. iki 2017 m. gruodžio
31 d. taikomi šie reikalavimai:
a)                     
pagal 53 straipsnį atskaitytinų sumų
taikytiną procentą, nurodytą 458 straipsnyje įstaigos
atskaito pagal papildomus 1 lygio straipsnius;
b)                     
įstaigos taiko 455 straipsnyje nurodytus
reikalavimus pagal 53 straipsnį atskaitytinų straipsnių
likutinėms sumoms.
455 straipsnis
Straipsniai, neatskaitomi pagal papildomus 1 lygio straipsnius
1.                      
Nukrypstant nuo 53 straipsnio, nuo 2013 m.
sausio 1 d. iki 2017 m. gruodžio 31 d. šiame straipsnyje
išdėstyti reikalavimai taikomi 454 straipsnio b punkte nurodytoms
likutinėms sumoms.
2.                      
53 straipsnio a punkte nurodytų
straipsnių likutinėms sumoms įstaigos taiko šiuos principus:
a)            
tiesiogiai turimos nuosavos papildomos 1 lygio
priemonės, kurios yra akcijos, atskaitomos pagal 1 lygio straipsnius
buhalterine verte;
b)           
tiesiogiai turimos nuosavos papildomos 1 lygio
priemonės, kurios nėra akcijos, neatskaitomos, įvertinamos pagal
riziką vadovaujantis trečios dalies II antraštinės dalies 2 arba
3 skyrių ir joms taikomi trečios dalies IV antraštinės dalies
reikalavimai, kai taikoma;
c)            
netiesiogiai turimos nuosavos papildomos 1 lygio
priemonės, įskaitant nuosavas papildomas 1 lygio priemones, kurias
įstaiga privalėtų įsigyti vykdydama esamą arba
galintį atsirasti sutartinį įsipareigojimą, neatskaitomos
ir joms taikomi trečios dalies II antraštinės dalies 2 arba 3
skyriuje nurodyti rizikos koeficientai ir trečios dalies IV antraštinės
dalies reikalavimai, kai taikoma.
3.                      
53 straipsnio b punkte nurodytų
straipsnių likutinėms sumoms įstaigos taiko šiuos principus:
a)            
įstaigos ir atitinkamo subjekto kryžminio
akcijų valdymo atveju, kai įstaigos investicijų į tą
atitinkamą subjektą dalis nėra žymi, įstaigos tiesiogiai ir
netiesiogiai turimų to subjekto papildomų 1 lygio priemonių
sumai taikomas 53 straipsnio c punktas;
b)           
įstaigos ir atitinkamo subjekto kryžminio
akcijų valdymo atveju, kai įstaigos investicijų į tą
atitinkamą subjektą dalis yra žymi, įstaigos tiesiogiai ir
netiesiogiai turimų to subjekto papildomų 1 lygio priemonių
sumai taikomas 53 straipsnio d punktas.
4.                      
53 straipsnio c ir d punktuose nurodytų
straipsnių likutinėms sumoms įstaigos taiko šiuos principus:
a)            
pagal 53 straipsnio c ir d punktus atskaitytina
suma, susijusi su tiesiogiai turimomis akcijomis, atskaitoma perpus pagal 1
lygio straipsnius ir 2 lygio straipsnius;
b)           
pagal 53 straipsnio c ir d punktus atskaitytina
suma, susijusi su netiesiogiai turimomis akcijomis, neatskaitoma ir jai
taikomas trečios dalies II antraštinės dalies 2 arba 3 skyriuje
nurodytas rizikos koeficientas ir trečios dalies IV antraštinės
dalies reikalavimai, kai taikoma.
3 poskirsnis
Atskaitymai pagal 2 lygio straipsnius
456 straipsnis
Atskaitymai pagal 2 lygio straipsnius
1.                      
Nukrypstant nuo 63 straipsnio, nuo 2013 m.
sausio 1 d. iki 2017 m. gruodžio 31 d. taikomi šie reikalavimai:
a)            
pagal 63 straipsnį atskaitytinų sumų
taikytiną procentą, nurodytą 458 straipsnyje, įstaigos
atskaito pagal 2 lygio straipsnius;
b)           
457 straipsnyje nurodytus reikalavimus
įstaigos taiko likutinėms sumoms, atskaitytinoms pagal 63
straipsnį.
457 straipsnis
Atskaitymai pagal 2 lygio straipsnius
1.                      
Nukrypstant nuo 63 straipsnio, nuo 2013 m.
sausio 1 d. iki 2017 m. gruodžio 31 d. šiame straipsnyje
išdėstyti reikalavimai taikomi likutinėms sumoms, nurodytoms 456
straipsnio b punkte.
2.                      
63 straipsnio a punkte nurodytų
straipsnių likutinei sumai įstaigos taiko šiuos principus:
a)            
tiesiogiai turimos nuosavos 2 lygio priemonės,
kurios yra akcijos, atskaitomos pagal 2 lygio straipsnius buhalterine verte;
b)           
tiesiogiai turimos nuosavos 2 lygio priemonės,
kurios nėra akcijos, neatskaitomos ir joms taikomi trečios dalies II
antraštinės dalies 2 arba 3 skyriuje nurodyti rizikos koeficientai ir
trečios dalies IV antraštinės dalies reikalavimai, kai taikoma;
c)            
netiesiogiai turimos nuosavos 2 lygio
priemonės, įskaitant nuosavas 2 lygio priemones, kurias įstaiga
privalėtų įsigyti vykdydama esamą arba galintį
atsirasti sutartinį įsipareigojimą, neatskaitomos ir joms
taikomi trečios dalies II antraštinės dalies 2 arba 3 skyriuje
nurodyti rizikos koeficientai ir trečios dalies IV antraštinės dalies
reikalavimai, kai taikoma.
3.                      
63 straipsnio b punkte nurodytų
straipsnių likutinei sumai įstaigos taiko šiuos principus:
a)            
įstaigos ir atitinkamo subjekto kryžminio
akcijų valdymo atveju, kai įstaigos investicijų į tą
atitinkamą subjektą dalis nėra žymi, įstaigos tiesiogiai ir
netiesiogiai turimų to subjekto 2 lygio priemonių sumai taikomas 63
straipsnio c punktas;
b)           
įstaigos ir atitinkamo subjekto kryžminio
akcijų valdymo atveju, kai įstaigos investicijų į tą
atitinkamą subjektą dalis yra žymi, įstaigos tiesiogiai ir
netiesiogiai turimų to subjekto 2 lygio priemonių sumai taikomas 63
straipsnio d punktas.
4.                      
63 straipsnio c ir d punktuose nurodytų
straipsnių likutinei sumai įstaigos taiko šiuos principus:
a)            
pagal 63 straipsnio c ir d punktus atskaitytina
suma, susijusi su tiesiogiai turimomis akcijomis, atskaitoma perpus pagal 1
lygio straipsnius ir 2 lygio straipsnius;
b)           
pagal 63 straipsnio c ir d punktus atskaitytina
suma, susijusi su netiesiogiai turimomis akcijomis, neatskaitoma ir jai
taikomas trečios dalies II antraštinės dalies 2 arba 3 skyriuje
nurodytas rizikos koeficientas ir trečios dalies IV antraštinės
dalies reikalavimai, kai taikoma.
4 skirsnis
Atskaitymui taikomi procentai
458 straipsnis
Procentai, taikomi atskaitymui pagal 1 lygio akcinio kapitalo, papildomus 1
lygio ir 2 lygio straipsnius
1.                      
Pagal 451 straipsnio 1 dalies a ir c punktus, 454
straipsnio a punktą ir 456 straipsnio a punktą taikomas procentas iš
šių intervalų:
a)       nuo 2013 m. sausio 1 d. iki 2013 m. gruodžio
31 d. – 0–100 proc.;
b)       nuo 2014 m. sausio 1 d. iki 2014 m. gruodžio
31 d. – 20–100 proc.;
c)       nuo 2015 m. sausio 1 d. iki 2015 m. gruodžio
31 d. – 40–100 proc.;
d)       nuo 2016 m. sausio 1 d. iki 2016 m. gruodžio
31 d. – 60–100 proc.;
e)       nuo 2017 m. sausio 1 d. iki 2017 m. gruodžio
31 d. – 80–100 proc.
2.                      
Kompetentingos institucijos:
a)            
nustato toliau išvardytiems straipsniams
taikytiną procentinį dydį 1 dalyje nurodytuose intervaluose:
i)        33 straipsnio 1
dalies a–h punktuose nurodytiems straipsniams, išskyrus
atidėtųjų mokesčių turtą, kuris priklauso nuo
būsimo pelningumo ir susidaro dėl laikinų skirtumų;
ii)       atidėtųjų
mokesčių turtui, kuris priklauso nuo būsimo pelningumo ir
susidaro dėl laikinų skirtumų ir 33 straipsnio 1 dalies i punkte
nurodytiems straipsniams;
iii)      53 straipsnio a–d
punktuose nurodytiems straipsniams;
iv)      63 straipsnio a–d
punktuose nurodytiems straipsniams;
b)           
paskelbia nustatytą taikytiną
procentinį dydį, vadovaudamosi a punktu.
4 skirsnis
Mažumos akcijų paketas ir patronuojamųjų įmonių
išleistos papildomos 1 lygio ir 2 lygio priemonės
459 straipsnis
Finansinių priemonių ir straipsnių, nesudarančių
mažumos akcijų paketo, pripažinimas konsoliduotu 1 lygio akciniu kapitalu
1.                      
Nukrypstant nuo antros dalies III antraštinės
dalies, nuo 2013 m. sausio 1 d. iki 2017 m. gruodžio 31 d.
kompetentingos institucijos, vadovaudamosi 2 ir 3 dalimis, nustato, ar
straipsniai, kurie pagal nacionalines Direktyvos 2006/48/EB 65 straipsnio
perkėlimo priemones galėtų būti laikomi konsoliduotais
atidėjiniais, bet dėl toliau nurodytų priežasčių
negali būti laikomi konsoliduotu 1 lygio akciniu kapitalu, gali būti
pripažinti konsoliduotomis nuosavomis lėšomis:
a)            
priemonė negali būti laikoma 1 lygio
akcinio kapitalo priemone ir dėl to su ja susijęs nepaskirstytasis
kapitalas ir priemokų už akcijas sąskaitos negali būti laikomos
konsoliduoto 1 lygio akcinio kapitalo straipsniais;
b)           
dėl 76 straipsnio 2 dalies taikymo;
c)            
kadangi patronuojamoji įmonė nėra
įstaiga arba subjektas, kuriam pagal atitinkamą nacionalinę
teisę netaikomi šio reglamento ir Direktyvos [įrašo Leidinių
biuras] reikalavimai;
d)           
patronuojamoji įmonė nėra visiškai
konsoliduota pagal pirmos dalies II antraštinės dalies 2 skyrių.
2.                      
1 dalyje nurodytų straipsnių, kurie pagal
nacionalines Direktyvos 2006/48/EB 65 straipsnio perkėlimo priemones
būtų laikomi konsoliduotais atidėjiniais, taikytinas procentas
laikomas konsoliduotu 1 lygio akciniu kapitalu.
3.                      
Pagal 2 dalį taikytinas procentas turi
būti iš tokių intervalų:
a)            
nuo 2013 m. sausio 1 d. iki 2013 m.
gruodžio 31 d. – 0–100 proc.;
b)           
nuo 2014 m. sausio 1 d. iki 2014 m.
gruodžio 31 d. – 0–80 proc.;
c)            
nuo 2015 m. sausio 1 d. iki 2015 m.
gruodžio 31 d. – 0–60 proc.;
d)           
nuo 2016 m. sausio 1 d. iki 2016 m.
gruodžio 31 d. – 0–40 proc.;
e)            
nuo 2017 m. sausio 1 d. iki 2017 m.
gruodžio 31 d. – 0–20 proc.
4.                      
Kompetentingos institucijos:
a)            
nustato taikytiną procentinį dydį 3
dalyje nurodytuose intervaluose;
b)           
paskelbia nustatytą taikytiną
procentinį dydį, vadovaudamosi a punktu.
460 straipsnis
Mažumos akcijų kapitalo ir tinkamo papildomo 1 lygio ir 2 lygio kapitalo
pripažinimas konsoliduotomis nuosavomis lėšomis
1.                      
Nukrypstant nuo 79 straipsnio b punkto, 80
straipsnio b punkto ir 82 straipsnio b punkto, nuo 2013 m. sausio
1 d. iki 2017 m. gruodžio 31 d. minėtuose straipsniuose
nurodyti procentai padauginami iš taikytino koeficiento.
2.                      
Pagal 1 dalį taikomas koeficientas iš
tokių intervalų:
a)            
nuo 2013 m. sausio 1 d. iki 2013 m.
gruodžio 31 d. – 0–1;
b)           
nuo 2014 m. sausio 1 d. iki 2014 m.
gruodžio 31 d. – 0,2–1;
c)            
nuo 2015 m. sausio 1 d. iki 2015 m.
gruodžio 31 d. – 0,4–1;
d)           
nuo 2016 m. sausio 1 d. iki 2016 m.
gruodžio 31 d. – 0,6–1; ir
e)       nuo 2017 m. sausio 1 d. iki
2017 m. gruodžio 31 d. – 0,8–1.
3.                      
Kompetentingos institucijos:
a)            
nustato taikytino koeficiento vertę 2 dalyje
nurodytuose intervaluose;
b)           
paskelbia nustatytą taikytiną koeficiento
vertę, vadovaudamosi a punktu.
5 skirsnis
Papildomi filtrai ir atskaitymai
461 straipsnis
Papildomi filtrai ir atskaitymai
1.                      
Nukrypstant nuo 29–33, 53 ir 63 straipsnių, nuo
2013 m. sausio 1 d. iki 2017 m. gruodžio 31 d.
įstaigos patikslina nuostatas, siekdamos pagal 1 lygio akcinio kapitalo
straipsnius, 1 lygio straipsnius, 2 lygio straipsnius arba nuosavų
lėšų straipsnius įtraukti arba atskaičiuoti filtrų
arba atskaitymų, būtinų pagal nacionalines Direktyvos 2006/48/EB
57 ir 66 straipsnių ir Direktyvos 2006/49/EB 13 ir 16 straipsnių
perkėlimo priemones, bet neprivalomų pagal antrą dalį,
taikytiną procentą.
2.                      
Pagal 1 dalį taikomas procentas iš tokių
intervalų:
a)            
nuo 2013 m. sausio 1 d. iki 2013 m.
gruodžio 31 d. – 0–100 proc.;
b)           
nuo 2014 m. sausio 1 d. iki 2014 m.
gruodžio 31 d. – 0–80 proc.;
c)            
nuo 2015 m. sausio 1 d. iki 2015 m.
gruodžio 31 d. – 0–60 proc.;
d)           
nuo 2016 m. sausio 1 d. iki 2016 m.
gruodžio 31 d. – 0–40 proc.; ir
e)            
nuo 2017 m. sausio 1 d. iki 2017 m.
gruodžio 31 d. – 0–20 proc.
3.                      
Kiekvieno 1 dalyje nurodyto filtro arba atskaitymo
atveju kompetentingos institucijos:
a)            
nustato taikytiną procentinį dydį 2
dalyje nurodytuose intervaluose;
b)           
paskelbia nustatytą taikytiną
procentinį dydį, vadovaudamosi a punktu.
4.                      
EBI parengia techninių reguliavimo
standartų projektus, kuriuose nurodo sąlygas,  į kurias
atsižvelgdamos kompetentingos institucijos nustato, ar nuosavų
lėšų arba jų dalies, kurioms netaikoma antra dalis, patikslinimai
pagal nacionalines Direktyvos 2006/48/EB arba Direktyvos 2006/49/EB
perkėlimo priemones šio straipsnio tikslais turėtų būti
atliekami ir 1 lygio akcinio kapitalo straipsnių, papildomų 1 lygio
straipsnių, 1 lygio straipsnių, 2 lygio straipsnių arba
nuosavų lėšų atveju.
Nurodytus techninių reguliavimo
standartų projektus EBI pateikia Komisijai iki 2013 m. sausio
1 d.
Komisijai suteikiami įgaliojimai priimti
pirmoje pastraipoje nurodytus techninius reguliavimo standartus Reglamento (ES)
Nr. 1093/2010 10–14 straipsniuose nustatyta tvarka.
2 skyrius
Kapitalo priemonių tęstinumas
1 skirsnis
Valstybės pagalbos priemonės
462 straipsnis
Valstybės pagalbos priemonių tęstinumas
1.                      
Nukrypstant nuo 24–27, 48, 49, 59 ir 60
straipsnių, nuo 2013 m. sausio 1 d. iki 2017 m. gruodžio 31 d.
šis straipsnis taikomas kapitalo priemonėms, jeigu įvykdomos šios
sąlygos:
a)            
priemonės išleistos iki 2011 m. liepos 20
d.;
b)           
priemonės yra valstybės pagalbos
priemonės;
c)            
pagal SESV 107 straipsnį Komisija priemones
traktavo kaip atitinkančias vidaus rinką.
2.                      
Priemonės, kurios atitinka kriterijus pagal
nacionalines Direktyvos 2006/48/EB 57 straipsnio a punkto perkėlimo
priemones, atitinka 1 lygio akcinio kapitalo priemonių kriterijus
neatsižvelgiant į tai, kad:
a)            
neįvykdytos 26 straipsnyje nurodytos
sąlygos;
b)           
priemones išleido 25 straipsnyje nurodyta
įmonė, ir neįvykdytos atitinkamai 26 arba 27 straipsniuose
išdėstytos sąlygos.
3.                      
Priemonės, kurios atitinka kriterijus pagal
nacionalines Direktyvos 2006/48/EB 57 straipsnio ca punkto ir 66 straipsnio 1
dalies perkėlimo priemones, atitinka papildomų 1 lygio priemonių
kriterijus neatsižvelgiant į tai, kad neįvykdytos 49 straipsnio 1
dalyje nurodytos sąlygos.
4.                      
Straipsniai, kurie atitinka kriterijus pagal
nacionalines Direktyvos 2006/48/EB 57 straipsnio f, g arba h punkto ir 66
straipsnio 1 dalies perkėlimo priemones, atitinka 2 lygio priemonių
kriterijus neatsižvelgiant į tai, kad tokie straipsniai nepaminėti 59
straipsnyje arba kad neįvykdytos 60 straipsnyje nurodytos sąlygos.
2 skirsnis
Ne valstybės pagalbos priemonės
1 poskirsnis
Tęstinumo galimybė ir apribojimai
463 straipsnis
Straipsnių, kurie pagal nacionalines Direktyvos 2006/48/EB perkėlimo
priemones atitinka  nuosavų lėšų kriterijus, tęstinumo
galimybė
1.                      
Šis straipsnis taikomas tik 462 straipsnio 1 dalyje
nenurodytoms priemonėms, kurios buvo išleistos iki 2011 m. liepos
20 d.
2.                      
Nukrypstant nuo 24–27, 48, 49, 59 ir 60
straipsnių, šis straipsnis taikomas nuo 2013 m. sausio 1 d. iki
2021 m. gruodžio 31 d.
3.                      
Atsižvelgiant į 464 straipsnio 2 dalyje
nurodytą apribojimą, kapitalas pagal Direktyvos 86/635/EEB 22
straipsnį ir susijusios priemokų už akcijas sąskaitos, kurios
pagal nacionalines Direktyvos 2006/48/EB 57 straipsnio a punkto perkėlimo
priemones laikomos pradinėmis nuosavomis lėšomis, gali būti
priskiriami 1 lygio akcinio kapitalo straipsniams neatsižvelgiant į tai,
kad kapitalas neatitinka sąlygų, nurodytų atitinkamai 262 arba
27 straipsnyje.
4.                      
Atsižvelgiant į 464 straipsnio 3 dalyje
nurodytą apribojimą, priemonės ir susijusios priemokų už
akcijas sąskaitos, kurios pagal nacionalines Direktyvos 2006/48/EB 57
straipsnio ca punkto ir 154 straipsnio 8 ir 9 dalių perkėlimo
priemones laikomos pradinėmis nuosavomis lėšomis, gali būti
priskiriamos papildomiems 1 lygio straipsniams neatsižvelgiant į tai, kad
neįvykdytos 49 straipsnyje nurodytos sąlygos.
5.                      
Atsižvelgiant į 464 straipsnio 4 dalyje
nurodytus apribojimus, straipsniai ir susijusios priemokų už akcijas
sąskaitos, kurios atitinka kriterijus pagal nacionalines Direktyvos
2006/48/EB 57 straipsnio f, g arba h punktų perkėlimo priemones,
atitinka 2 lygio straipsnių kriterijus neatsižvelgiant į tai, kad tie
straipsniai nenurodyti 59 straipsnyje arba kad neįvykdytos 60 straipsnyje
nurodytos sąlygos.
464 straipsnis
Straipsnių, sudarančių 1 lygio akcinio kapitalo, papildomus 1
lygio ir 2 lygio straipsnius, tęstinumo apribojimai
1.                      
Nuo 2013 m. sausio 1 d. iki 2021 m.
gruodžio 31 d. pagal šį straipsnį taikomi apribojimai dėl
463 straipsnyje nurodytų priemonių, atitinkančių
nuosavų lėšų kriterijus, skaičiaus.
2.                      
463 straipsnio 3 dalyje nurodytų straipsnių,
kurie atitinka 1 lygio akcinio kapitalo straipsnių kriterijus,
skaičius apribojamas iki a ir b punktuose nurodytų sumų bendros
sumos taikytino procentinio dydžio:
a)            
463 straipsnio 3 dalyje nurodyto kapitalo, kuris
buvo leidžiamas 2012 m. gruodžio 31 d., nominaliosios sumos;
b)           
priemokos už akcijas sąskaitų,
susijusių su a punkte nurodytais straipsniais.
3.                      
463 straipsnio 4 dalyje nurodytų
straipsnių, kurie atitinka papildomų 1 lygio straipsnių
kriterijus, skaičius apribojamas iki taikytino procentinio dydžio,
padauginto iš a ir b punktuose nurodytų sumų bendros sumos ir c–f
punktuose nurodytų sumų bendros sumos skirtumo:
a)            
463 straipsnio 4 dalyje nurodytų
priemonių, kurios buvo leidžiamos 2012 m. gruodžio 31 d.,
nominaliosios sumos;
b)           
priemokos už akcijas sąskaitų,
susijusių su a punkte nurodytomis priemonėmis;
c)            
463 straipsnio 4 dalyje nurodytų
priemonių sumos, kuri 2012 m. gruodžio 31 d. buvo didesnė
nei nustatyta nacionalinėse Direktyvos 2006/48/EB 66 straipsnio 1 dalies a
punkto ir 66 straipsnio 1a dalies perkėlimo priemonėse;
d)           
priemokos už akcijas sąskaitų,
susijusių su c punkte nurodytomis priemonėmis;
e)            
463 straipsnio 4 dalyje nurodytų
priemonių, kurios buvo leidžiamos 2012 m. gruodžio 31 d., bet
pagal 467 straipsnio 4 dalį neatitinka papildomų 1 lygio priemonių
kriterijų, nominaliosios sumos;
f)             
priemokos už akcijas sąskaitų,
susijusių su e punkte nurodytomis priemonėmis.
4.                      
463 straipsnio 5 dalyje nurodytų
straipsnių, kurie atitinka 2 lygio straipsnių kriterijus,
skaičius apribojamas iki sumų, nurodytų a–d punktuose, bendros
sumos ir sumų, nurodytų e–h punktuose, bendros sumos skirtumo
procentinio dydžio:
a)            
463 straipsnio 5 dalyje nurodytų
priemonių, kurios buvo leidžiamos 2012 m. gruodžio 31 d.,
nominaliosios sumos;
b)           
priemokos už akcijas sąskaitų,
susijusių su a punkte nurodytomis priemonėmis;
c)            
subordinuotosios paskolos kapitalo, kuris buvo
leidžiamas gruodžio 31 d. nominaliosios sumos ir sumos, kuri yra privaloma
pagal nacionalines Direktyvos 2006/48/EB 64 straipsnio 3 dalies c punkto
perkėlimo priemones, skirtumo;
d)           
463 straipsnio 5 dalyje nurodytų
straipsnių, kurie nėra šios dalies a ir c punktuose nurodytos
priemonės ir subordinuotosios paskolos kapitalas ir kurie buvo leidžiami
2012 m. gruodžio 31 d., nominaliosios sumos;
e)            
463 straipsnio 5 dalyje nurodytų
priemonių ir straipsnių, kurie buvo leidžiami 2012 m. gruodžio
31 d., nominaliosios sumos, kuri yra didesnė negu nurodyta
nacionalinėse Direktyvos 2006/48/EB 66 straipsnio 1 dalies a punkto
perkėlimo priemonėse;
f)             
priemokos už akcijas sąskaitų,
susijusių su e punkte nurodytomis priemonėmis;
g)            
463 straipsnio 5 dalyje nurodytų
priemonių, kurios buvo leidžiamos 2012 m. gruodžio 31 d. ir
kurios neatitinka 2 lygio straipsnių kriterijų pagal 468 straipsnio 4
dalį, nominaliosios sumos;
h)            
priemokos už akcijas sąskaitų,
susijusių su g punkte nurodytomis priemonėmis.
5.                      
Pagal šį straipsnį taikomi 2–4 dalyse
nurodyti procentiniai dydžiai iš tokių intervalų:
a)            
nuo 2013 m. sausio 1 d. iki 2013 m.
gruodžio 31 d. – 0–90 proc.;
b)           
nuo 2014 m. sausio 1 d. iki 2014 m.
gruodžio 31 d. – 0–80 proc.;
c)            
nuo 2015 m. sausio 1 d. iki 2015 m.
gruodžio 31 d. – 0–70 proc.;
d)           
nuo 2016 m. sausio 1 d. iki 2016 m.
gruodžio 31 d. – 0–60 proc.;
e)            
nuo 2017 m. sausio 1 d. iki 2017 m.
gruodžio 31 d. – 0–50 proc.;
f)             
nuo 2018 m. sausio 1 d. iki 2018 m.
gruodžio 31 d. – 0–40 proc.;
g)            
nuo 2019 m. sausio 1 d. iki 2019 m.
gruodžio 31 d. – 0–30 proc.;
h)            
nuo 2020 m. sausio 1 d. iki 2020 m.
gruodžio 31 d. – 0–20 proc.;
i)              
nuo 2021 m. sausio 1 d. iki 2021 m.
gruodžio 31 d. – 0–10 proc.
6.                      
Kompetentingos institucijos:
a)            
nustato taikytinus procentinius dydžius 5 dalyje
nurodytuose intervaluose;
b)           
paskelbia nustatytus taikytinus procentinius
dydžius, vadovaudamosi a punktu.
465 straipsnis
Straipsniai, kuriems netaikomas tęstinumo pagal 1 lygio akcinio kapitalo
arba papildomų 1 lygio straipsnius kitų nuosavų lėšų
atžvilgiu principas
1.                      
Nukrypstant nuo 48, 49, 59 ir 60 straipsnių,
nuo 2013 m. sausio 1 d. iki 2021 m. gruodžio 31 d.
įstaigos gali kapitalą ir susijusias priemokų už akcijas
sąskaitas, nurodytas 463 straipsnio 3 dalyje, kurios nepriskirtos 1 lygio
akcinio kapitalo straipsniams, nes jų procentinė dalis yra
didesnė nei nurodyta 464 straipsnio 2 dalyje, traktuoti kaip 463
straipsnio 4 dalyje nurodytus straipsnius, jeigu įrašius minėtą
kapitalą ir priemokų už akcijas sąskaitas nebus viršytas 464
straipsnio 3 dalyje nustatytas procentinis dydis.
2.                      
Nukrypstant nuo 48, 49, 59 ir 60 straipsnių,
nuo 2013 m. sausio 1 d. iki 2021 m. gruodžio 31 d.
įstaigos gali toliau išvardytus straipsnius traktuoti kaip 463 straipsnio
5 dalyje nurodytus straipsnius, jeigu juos įrašius nebus viršyta 464
straipsnio 4 dalyje nustatytas procentinis dydis:
a)            
463 straipsnio 3 dalyje nurodytą kapitalą
ir susijusias priemokų už akcijas sąskaitas, neįtrauktas į
1 lygio akcinio kapitalo straipsnius, nes jų procentinė dalis yra
didesnė nei nurodyta 464 straipsnio 2 dalyje;
b)           
463 straipsnio 4 dalyje nurodytas priemones ir
susijusias priemokų už akcijas sąskaitas, kurių procentinė
dalis yra didesnė nei nurodyta 464 straipsnio 3 dalyje.
3.                      
EBI parengia techninių reguliavimo
standartų projektus, kuriuose nurodo sąlygas, pagal kurias 1 ir 2
dalyse nurodytoms nuosavų lėšų priemonėms nuo 2013 m.
sausio 1 d. iki 2021 m. gruodžio 31 d. taikoma 464 straipsnio 4
dalis arba 464 straipsnio 5 dalis.
Nurodytus techninių
reguliavimo standartų projektus EBI pateikia Komisijai iki 2013 m.
sausio 1 d.
Komisijai suteikiami
įgaliojimai priimti pirmoje pastraipoje nurodytus techninius reguliavimo
standartus Reglamento (ES) Nr. 1093/2010 10–14 straipsniuose nustatyta
tvarka.
466 straipsnis
Straipsnių, kurie liko galioti kaip 2 lygio straipsniai, amortizacija
463
straipsnio 5 dalyje nurodytiems straipsniams, pagal 463 straipsnio 5 dalį
arba 464 straipsnio 2 dalį atitinkantiems 2 lygio straipsnių
kriterijus, taikomi 61 straipsnyje išdėstyti reikalavimai.
2 poskirsnis
Priemonių, kurias gali būti pareikalauta arba skatinama išpirkti,
įrašymas pagal 1 lygio ir 2 lygio straipsnius
467 straipsnis
Mišrios priemonės, kurias gali būti pareikalauta ir paskatinta
išpirkti
1.                      
Nukrypstant nuo 48 ir 49 straipsnių, nuo
2013 m. sausio 1 d. iki 2021 m. gruodžio 31 d. 463
straipsnio 4 dalyje nurodytoms priemonėms, kurios atitinka kriterijus
pagal nacionalines Direktyvos 2006/48/EB 57 straipsnio ca punkto perkėlimo
priemones ir kurių sąlygose numatyta pareikalavimo sąlyga ir
paskata įstaigai išpirkti priemonę, taikomi 2–7 dalyse išdėstyti
reikalavimai.
2.                      
Priemonės atitinka papildomų 1 lygio
priemonių kriterijus, jeigu įvykdomos šios sąlygos:
a)            
įstaiga gebėjo pasinaudoti pareikalavimo
sąlyga ir paskata išpirkti priemonę tik iki 2013 m. sausio
1 d.;
b)           
įstaiga nepasinaudojo pareikalavimo
sąlyga;
c)            
49 straipsnio sąlygos įvykdytos nuo
2013 m. sausio 1 d.
3.                      
Priemonės atitinka papildomų 1 lygio
priemonių kriterijus pagal 463 straipsnio 4 dalį nuo 2013 m.
sausio 1 d. iki efektyviojo termino suėjimo dienos, o vėliau be
jokių apribojimų atitinka papildomų 1 lygio straipsnių
kriterijus, su sąlyga, kad:
a)            
įstaiga gebėjo pasinaudoti pareikalavimo
sąlyga ir paskata išpirkti priemonę tik 2013 m. sausio 1 d.
arba vėliau;
b)           
įstaiga nepasinaudojo pareikalavimo
sąlyga priemonių efektyviojo termino suėjimo dieną;
c)            
49 straipsnyje nurodytos sąlygos
įvykdomos nuo priemonių efektyviojo termino suėjimo dienos.
4.                      
Priemonės neatitinka papildomų 1 lygio
priemonių kriterijų ir joms netaikoma 463 straipsnio 4 dalis nuo
2013 m. sausio 1 d., jeigu įvykdomos šios sąlygos:
a)            
įstaiga gebėjo pasinaudoti pareikalavimo
sąlyga ir paskata išpirkti priemonę nuo 2011 m. liepos
20 d. iki 2013 m. sausio 1 d.;
b)           
įstaiga nepasinaudojo pareikalavimo
sąlyga priemonių efektyviojo termino suėjimo dieną;
c)            
49 straipsnyje nurodytos sąlygos
neįvykdomos nuo priemonių efektyviojo termino suėjimo dienos.
5.                      
Priemonės atitinka papildomų 1 lygio
priemonių kriterijus pagal 463 straipsnio 4 dalį nuo 2013 m.
sausio 1 d. iki jų efektyviojo termino suėjimo dienos ir
vėliau neatitinka papildomų 1 lygio priemonių kriterijų,
jeigu įvykdomos šios sąlygos:
a)            
įstaiga gebėjo pasinaudoti pareikalavimo
sąlyga ir paskata išpirkti priemonę 2013 m. sausio 1 d.
arba vėliau;
b)           
įstaiga nepasinaudojo pareikalavimo
sąlyga priemonių efektyviojo termino suėjimo dieną;
c)            
49 straipsnyje nurodytos sąlygos
neįvykdomos nuo priemonių efektyviojo termino suėjimo dienos.
6.                      
Priemonės atitinka papildomų 1 lygio
priemonių kriterijus pagal 463 straipsnio 4 dalį, jeigu
įvykdomos šios sąlygos:
a)            
įstaiga gebėjo pasinaudoti pareikalavimo
sąlyga ir paskata išpirkti priemonę tik iki 2011 m. liepos
20 d. imtinai;
b)           
įstaiga nepasinaudojo pareikalavimo
sąlyga priemonių efektyviojo termino suėjimo dieną;
c)            
49 straipsnyje nurodytos sąlygos
neįvykdomos nuo priemonių efektyviojo termino suėjimo dienos.
468 straipsnis
2 lygio straipsniai, kuriems taikoma paskata išpirkti
1.                      
Nukrypstant nuo 59 ir 60 straipsnių, nuo
2013 m. sausio 1 d. iki 2021 m. gruodžio 31 d. 463
straipsnio 5 dalyje nurodytiems straipsniams, kurie atitinka kriterijus pagal
nacionalines Direktyvos 2006/48/EB 57 straipsnio f, g arba h punktų
perkėlimo priemones ir kurių sąlygose numatyta pareikalavimo
sąlyga ir paskata įstaigai juos išpirkti, taikomi 2–7 dalyse
išdėstyti reikalavimai.
2.                      
Straipsniai atitinka 2 lygio priemonių
kriterijus, su sąlyga, kad:
a)            
įstaiga gebėjo pasinaudoti pareikalavimo
sąlyga ir paskata išpirkti priemonę tik iki 2013 m. sausio
1 d.;
b)           
įstaiga nepasinaudojo pareikalavimo
sąlyga;
c)            
nuo 2013 m. sausio 1 d. įvykdomos 60
straipsnyje nurodytos sąlygos.
3.                      
Straipsniai atitinka 2 lygio straipsnių
kriterijus pagal 463 straipsnio 5 dalį nuo 2013 m. sausio 1 d.
iki jų efektyviojo termino suėjimo dienos ir vėliau atitinka 2
lygio straipsnių kriterijus be apribojimo, jeigu įvykdomos šios
sąlygos:
a)            
įstaiga gebėjo pasinaudoti pareikalavimo
sąlyga ir paskata išpirkti priemonę tik 2013 m. sausio 1 d.
arba vėliau;
b)           
įstaiga nepasinaudojo pareikalavimo
sąlyga priemonių efektyviojo termino suėjimo dieną;
c)            
60 straipsnyje nurodytos sąlygos
įvykdomos nuo straipsnių efektyviojo termino suėjimo dienos.
4.                      
Straipsniai neatitinka 2 lygio straipsnių
kriterijų nuo 2013 m. sausio 1 d., jeigu įvykdomos šios
sąlygos:
a)            
įstaiga gebėjo pasinaudoti pareikalavimo
sąlyga ir paskata išpirkti priemonę tik nuo 2011 m. liepos
20 d. iki 2013 m. sausio 1 d.;
b)           
įstaiga nepasinaudojo pareikalavimo
sąlyga priemonių efektyviojo termino suėjimo dieną;
c)            
60 straipsnyje nurodytos sąlygos
neįvykdomos nuo straipsnių efektyviojo termino suėjimo dienos.
5.                      
Straipsniai atitinka 2 lygio straipsnių
kriterijus pagal 463 straipsnio 5 dalį nuo 2013 m. sausio 1 d.
iki jų efektyviojo termino suėjimo dienos ir vėliau neatitinka 2
lygio straipsnių kriterijų, jeigu:
a)            
įstaiga gebėjo pasinaudoti pareikalavimo
sąlyga ir paskata išpirkti priemonę 2013 m. sausio 1 d.
arba vėliau;
b)           
įstaiga nepasinaudojo pareikalavimo
sąlyga jų efektyviojo termino suėjimo dieną;
c)            
60 straipsnyje nurodytos sąlygos
neįvykdomos nuo straipsnių efektyviojo termino suėjimo dienos.
6.                      
Straipsniai atitinka 2 lygio straipsnių
kriterijus pagal 463 straipsnio 5 dalį, jeigu:
a)            
įstaiga gebėjo pasinaudoti pareikalavimo
sąlyga ir paskata išpirkti priemonę tik iki 2011 m. liepos
20 d. imtinai;
b)           
įstaiga nepasinaudojo pareikalavimo
sąlyga straipsnių efektyviojo termino suėjimo dieną;
c)            
60 straipsnyje nurodytos sąlygos
neįvykdomos nuo straipsnių efektyviojo termino suėjimo dienos.
469 straipsnis
Efektyvusis terminas
Taikant 467 ir 468 straipsnius, efektyvusis
terminas nustatomas šia tvarka:
a)                      
minėtų straipsnių 3 ir 5 dalyse
nurodytų straipsnių atveju – pirmo pareikalavimo diena, kai paskata
išpirkti atsiranda 2013 m. sausio 1 d. arba vėliau;
b)                     
minėtų straipsnių 4 dalyje
nurodytų straipsnių atveju – pirmo pareikalavimo diena, kai paskata
išpirkti atsiranda nuo 2011 m. liepos 20 d. iki 2013 m. sausio
1 d.;
c)                      
minėtų straipsnių 6 dalyje
nurodytų straipsnių atveju – pirmo pareikalavimo diena, kai paskata
išpirkti atsiranda iki 2011 m. liepos 20 d.
3 skyrius
Pereinamojo laikotarpio nuostatos dėl informacijos apie nuosavas
lėšas atskleidimo
470 straipsnis
Informacijos apie nuosavas lėšas atskleidimas
1.                      
Įstaigos šį straipsnį taiko nuo
2013 m. sausio 1 d. iki 2021 m. gruodžio 31 d.
2.                      
Nuo 2013 m. sausio 1 d. iki 2015 m.
gruodžio 31 d. įstaigos atskleidžia informaciją apie 1 lygio
akcinio kapitalo ir 1 lygio kapitalo sumas, kuriomis viršijamos pagal 448
straipsnį nustatytos vertės.
3.                      
Nuo 2013 m. sausio 1 d. iki 2017 m.
gruodžio 31 d. įstaigos atskleidžia šią papildomą
informaciją apie nuosavas lėšas:
a)            
atskirų filtrų ir atskaitymų pagal
449–452, 454, 456 ir 459 straipsnius pobūdį ir poveikį 1 lygio
akciniam kapitalui, papildomam 1 lygio kapitalui, 2 lygio kapitalui ir
nuosavoms lėšoms;
b)           
mažumos akcijų paketų ir papildomų 1
lygio ir 2 lygio priemonių, susijusio nepaskirstytojo pelno ir
priemokų už akcijas sąskaitų, kurių emitentai yra
patronuojamosios įmonės, pagal 1 skyriaus 4 skirsnį
įtrauktos konsoliduojant 1 lygio akcinį kapitalą, papildomą
1 lygio kapitalą, 2 lygio kapitalą ir nuosavas lėšas, sumas;
c)            
atskirų filtrų ir atskaitymų pagal
461 straipsnį poveikį 1 lygio akciniam kapitalui, papildomam 1 lygio
kapitalui, 2 lygio kapitalui ir nuosavoms lėšoms;
d)           
straipsnių, kurie, taikant 2 skyriaus 2
skirsnyje nurodytas išimtis, atitinka 1 akcinio kapitalo straipsnių, 1
lygio ir 2 lygio straipsnių kriterijus, pobūdį ir
skaičių.
4.                      
Nuo 2013 m. sausio 1 d. iki 2021 m.
gruodžio 31 d. įstaigos atskleidžia priemonių, kurios, taikant
463 straipsnį, atitinka 1 akcinio kapitalo priemonių, papildomų
1 lygio priemonių ir 2 lygio priemonių kriterijus,
skaičių.
4 skyrius
Didelės pozicijos, nuosavų lėšų poreikiai, finansinis
svertas ir žemiausia riba pagal „Bazelį I“
471 straipsnis
Pereinamojo laikotarpio nuostatos dėl didelių pozicijų
1.                      
Nuostatos dėl didelių pozicijų,
išdėstytos 376–392 straipsniuose, netaikomos investicinėms
įmonėms, kurių pagrindinė veikla yra vien tik teikti
investavimo paslaugas arba veikla, susijusi su finansinėmis
priemonėmis, kaip nurodyta Direktyvos 2004/39/EB I priedo C skirsnio 5, 6,
7, 9 ir 10 punktuose, ir kurioms 2006 m. gruodžio 31 d. nebuvo
taikoma Direktyva 93/22/EEB. Ši išimtis gali būti
taikoma iki 2014 m. gruodžio 31 d. arba dalinių pakeitimų
pagal 2 dalį įsigaliojimo, taikant ankstesnį terminą.
2.                      
Iki 2014 m. gruodžio 31 d. Komisija,
atsižvelgdama į viešas konsultacijas ir diskusijas su kompetentingomis
institucijomis, praneša Parlamentui ir Tarybai apie:
a)       tinkamą rizikos ribojimo principais pagrįstos
investicinių įmonių, kurių pagrindinę veiklą
sudaro vien tik investavimo paslaugų teikimas arba veikla, susijusi su
biržos prekių išvestinėmis finansinėmis priemonėmis arba
išvestinių finansinių priemonių sandoriais, kaip nurodyta
Direktyvos 2004/39/EB I priedo C skirsnio 5, 6, 7, 9 ir 10, punktuose,
priežiūros tvarką;
b)       reikalingumą pataisyti Direktyvą 2004/39/EB,
siekiant sukurti naują investicinių įmonių, kurių
pagrindinę veiklą sudaro vien tik investavimo paslaugų teikimas
arba veikla, susijusi su finansinėmis priemonėmis, nurodytomis
Direktyvos 2004/39/EB I priedo C skirsnio 5, 6, 7, 9 ir 10, punktuose,
energijos tiekimo srityje, kategoriją.
Vadovaudamasi
šia informacija, Komisija gali teikti pasiūlymus dėl šio reglamento
dalinių pakeitimų.
472 straipsnis
Nuosavų lėšų poreikis pagal IRB metodą
1.                      
Nukrypstant nuo trečios dalies 3 skyriaus, iki
2017 m. gruodžio 31 d. kompetentinga institucija gali netaikyti IRB
metodo tam tikroms įstaigų ir toje valstybėje narėje
esančių įstaigų patronuojamųjų įmonių
2007 m. gruodžio 31 d. turėtoms nuosavybės vertybinių
popierių pozicijoms. Kompetentinga institucija
paskelbia nuosavybės vertybinių popierių pozicijų
kategorijas, kurioms šis metodas taikomas pagal Direktyvos [įrašo
Leidinių biuras] 133 straipsnį.
Pozicija, kuriai netaikomas IRB metodas, vertinama
pagal akcijų skaičių 2007 m. gruodžio 31 d. ir
papildomas akcijas, tiesiogiai susidarančias dėl tokių
akcijų turėjimo nuosavybės teises, su sąlyga, kad dėl
jų nepadidėja proporcinga nuosavybės teise turimų
akcijų dalis bendrovės portfelyje.
Jeigu dėl akcijų įsigijimo
padidėja proporcinga nuosavybės teise turimų akcijų dalis
konkrečiame akcijų pakete, akcijų paketo padidėjimo daliai
IRB metodas taikomas. Jis taip pat taikomas ir akcijų
paketams, kuriems iš pradžių IRB metodas nebuvo taikomas, bet jie buvo
parduoti ir vėliau atpirkti.
Nuosavybės vertybinių popierių
pozicijos, kurioms taikoma ši nuostata, taikomi nuosavų lėšų
poreikio, apskaičiuojamo pagal standartizuotą metodą, kaip
nurodyta III dalies 2 antraštinės dalies II skyriuje, reikalavimas ir
trečios dalies IV antraštinėje dalyje nurodyti reikalavimai, kai
taikoma.
Kompetentingos institucijos praneša Komisijai ir
EBI apie šios dalies įgyvendinimą.
2.                      
Apskaičiuojant pagal riziką
įvertintų pozicijų sumas, taikant 109 straipsnio 4 dalį,
iki 2015 m. gruodžio 31 d. tas pats rizikos koeficientas taikomas ir
valstybių narių centrinės valdžios arba centrinių
bankų pozicijoms, išreikštoms ir finansuojamoms bet kurios valstybės
narės valiuta, taip, kaip kad jis būtų taikomas tokioms
pozicijoms, išreikštoms ir finansuojamoms jų šalies valiuta.
3.                      
EBI parengia techninių reguliavimo
standartų projektus, kuriuose nurodo sąlygas, pagal kurias
valstybės narės gali taikyti 1 dalyje nurodytą išimtį.
Nurodytus techninių
reguliavimo standartų projektus EBI pateikia Komisijai iki 2013 m.
sausio 1 d.
Komisijai suteikiami
įgaliojimai priimti pirmoje pastraipoje nurodytus techninius reguliavimo
standartus Reglamento (ES) Nr. 1093/2010 10–14 straipsniuose nustatyta
tvarka.
473 straipsnis
Nuosavų lėšų poreikis padengtoms obligacijoms
1.                      
Iki 2014 m. gruodžio 31 d. 10 proc. riba aukščiausiojo reitingo vienetams,
kuriuos leidžia Prancūzijos „Fonds Communs de Créances“ arba atitinkami
pakeitimo vertybiniais popieriais subjektai, kaip nurodyta 124 straipsnio
1 dalies d ir e papunkčiuose, netaikoma, jeigu:
a)       vertybiniais popieriais padengtas
gyvenamosios arba komercinės paskirties nekilnojamojo turto pozicijas
pateikė tos pačios konsoliduotos grupės narys, kuriai priklauso
ir padengtų obligacijų emitentas, arba tai pačiai centrinei
įstaigai priklausanti bendrovė, kuriai priklauso ir padengtų
obligacijų emitentas (narystę vienoje grupėje arba
priklausymą būtina apibrėžti tuo metu, kai aukščiausiojo
reitingo vienetai naudojami kaip padengtų obligacijų užtikrinimo
priemonė);
b)       tos pačios konsoliduotos
grupės, kuriai priklauso ir padengtų obligacijų emitentas, narys
arba tai pačiai centrinei įstaigai priklausanti bendrovė, kuriai
priklauso ir padengtų obligacijų emitentas, išlaiko visą pirmojo
nuostolio segmentą, kuriuo užtikrinami šie aukščiausiojo reitingo
vienetai.
2.                      
Iki 2013 m. sausio 1 d. Komisija persvarsto nukrypimo nuo taisyklės, numatyto 1 dalyje,
tinkamumą ir, jei reikia, panašaus vertinimo taikymo ir kitų
formų padengtoms obligacijoms tinkamumą. Atsižvelgdama į šį persvarstymą Komisija
gali, prireikus, priimti deleguotuosius teisės aktus pagal 445 straipsnį, siekdama padaryti
nukrypimą nuo taisyklės nuolatinį, arba pateikti
pasiūlymą dėl įstatymo galią turinčio teisės
akto, siekdama jį taikyti ir kitų formų padengtoms obligacijoms.
3.                      
Taikant 124 straipsnio 1 dalies c punktą, iki
2014 m. gruodžio 31 d. įstaigų didesnio
prioriteto neužtikrintos pozicijos, kurioms iki šio reglamento
įsigaliojimo pagal nacionalinę teisę taikomas 20 proc.
rizikos koeficientas, laikomos atitinkančiomis 1 kredito kokybės
žingsnio kriterijus.
4.                      
Taikant 123 straipsnio 3 dalį, iki
2014 m. gruodžio 31 d. įstaigų didesnio prioriteto
neužtikrintos pozicijos, kurioms iki šio reglamento įsigaliojimo pagal
nacionalinę taikomas 20 proc. rizikos koeficientas, laikomos
atitinkančiomis 20 proc. rizikos koeficiento taikymo kriterijus.
474 straipsnis
Išimtis biržos prekių makleriams
1.                      
Nuostatos dėl nuosavų lėšų
poreikio, nurodyto šiame reglamente, netaikomos investicinėms
įmonėms, kurių pagrindinę veiklą sudaro vien tik investavimo
paslaugų teikimas arba veikla, susijusi su finansinėmis
priemonėmis, nurodytomis Direktyvos 2004/39/EB I priedo C skirsnio 5, 6,
7, 9 ir 10, punktuose, ir kurioms 2006 m. gruodžio 31 d. nebuvo
taikoma Direktyva 93/22/EEB.
Ši išimtis taikoma iki 2014 m. gruodžio
31 d. arba pakeitimų, numatytų 2 ir 3 dalyse, įsigaliojimo
dienos, taikant ankstesnį terminą.
2.                      
Iki 2014 m. gruodžio 31 d. Komisija,
atsižvelgdama į viešas konsultacijas ir diskusijas su kompetentingomis
institucijomis, praneša Parlamentui ir Tarybai apie:
a)            
tinkamą rizikos ribojimu pagrįstos
investicinių įmonių, kurių pagrindinę veiklą
sudaro vien tik investavimo paslaugų teikimas arba veikla, susijusi su
biržos prekių išvestinėmis finansinėmis priemonėmis arba
išvestinių finansinių priemonių sandoriais, kaip nurodyta
Direktyvos 2004/39/EB I priedo C skirsnio 5, 6, 7, 9 ir 10, punktuose,
priežiūros tvarką;
b)           
reikalingumą pataisyti
Direktyvą 2004/39/EB, siekiant sukurti naują investicinių
įmonių, kurių pagrindinę veiklą sudaro vien tik investavimo
paslaugų teikimas arba veikla, susijusi su finansinėmis
priemonėmis, nurodytomis Direktyvos 2004/39/EB I priedo C skirsnio 5, 6,
7, 9 ir 10, punktuose, energijos tiekimo, įskaitant elektros, anglių,
dujų ir naftos tiekimą, srityje, kategoriją.
3.                      
Vadovaudamasi informacija, nurodyta 2 dalyje,
Komisija gali teikti pasiūlymus dėl šio reglamento dalinių
pakeitimų.
475 straipsnis
Finansinis svertas
1.                      
Nukrypstant nuo 416 ir 417 straipsnių, nuo
2013 m. sausio 1 d. iki 2021 m. gruodžio 31 d. įstaigos
apskaičiuoja finansinio sverto koeficientą ir apie jį praneša,
taikydamos abu šiuos kapitalo matus:
a)            
1 lygio kapitalą;
b)           
1 lygio kapitalą, atsižvelgiant į
išimtis, nurodytas šios antraštinės dalies 2 ir 3 skyriuose.
2.                      
Nukrypdamos nuo 436 straipsnio 1 dalies,
įstaigos gali nuspręsti, ar atskleisti informaciją apie
finansinio sverto koeficientą, atsižvelgdamos į vieną arba abi
kapitalo mato, nurodyto 1 dalies a ir b punktuose, apibrėžtis. Jeigu įstaigos pakeičia sprendimą dėl konkretaus
finansinio sverto koeficiento atskleidimo, po sprendimo pakeitimo pirmą
kartą atskleidžiant informaciją, nurodoma suderinta informacija apie
visus finansinio sverto koeficientus, atskleistus iki pakeičiant
sprendimą.
3.                      
Nukrypstant nuo 416 straipsnio 2 dalies, nuo
2013 m. sausio 1 d. iki 2017 m. gruodžio 31 d.
kompetentingos institucijos gali leisti įstaigoms apskaičiuoti
ketvirčio pabaigos finansinio sverto koeficientą, jeigu jos mano, kad
įstaigų duomenys gali būti nepakankamai geros kokybės, kad
būtų galima apskaičiuoti finansinio sverto koeficientą,
kuris yra ketvirčio mėnesinių finansinio sverto koeficientų
aritmetinis vidurkis.
476 straipsnis
Pereinamojo laikotarpio nuostatos – žemiausia riba pagal „Bazelį I“
1.                      
Iki 2015 m. gruodžio 31 d. įstaigos, kurios skaičiuodamos pagal riziką
įvertintų pozicijų sumas taiko trečios dalies II
antraštinės dalies 3 skyrių, ir įstaigos, kurios
skaičiuodamos nuosavų lėšų poreikį operacinei rizikai
padengti taiko trečios dalies III antraštinės dalies 4 skyriuje
nurodytus pažangiuosius vertinimo metodus, turi įvykdyti abu šiuos
reikalavimus:
a)            
jos turi turėti nuosavų lėšų,
kaip nurodyta trečios dalies II antraštinės dalies 1 skyriuje;
b)           
jų laikinas kapitalo koeficientas turi
būti ne mažesnis nei 6,4 proc. Laikinas kapitalo koeficientas yra
įstaigos nuosavos lėšos pagal riziką įvertinto turto ir
nebalansinių straipsnių procentine išraiška, kaip nurodyta IV priede.
2.                      
Kompetentingos institucijos, pasitarusios su EBI,
gali įstaigoms netaikyti 1 dalies b punkto su sąlyga, kad
įvykdomi visi IRB metodo taikymo reikalavimai, nurodyti trečios
dalies II antraštinės dalies 3 skyriaus 6 skirsnyje, ir pažangiojo
vertinimo metodo taikymo kvalifikaciniai kriterijai, nurodyti trečios
dalies III antraštinės dalies 4 skyriuje.
II antraštinė dalis
Ataskaitos ir peržiūra
477 straipsnis
Kapitalo cikliškumo reikalavimai
Bendradarbiaudama su EBI, ESRV ir
valstybėmis narėmis ir atsižvelgdama į Europos Centrinio Banko
informaciją, Komisija periodiškai stebi, ar visas šis reglamentas kartu su
Direktyva [įrašo Leidinių biuras] turi didelį poveikį
ekonominiam ciklui ir, atsižvelgdama į tai, apsvarsto taisomųjų
veiksmų pagrįstumą. Iki 2013 m.
gruodžio 31 d. EBI praneša Komisijai, ar pagal IRB metodą
įstaigų metodikos turėtų būti sujungtos ir kaip tai
turėtų būti padaryta, kad kapitalo reikalavimus būtų
galima lengviau palyginti kartu mažinant procikliškumą.
Atsižvelgdama į minėtą
analizę ir Europos Centrinio Banko informaciją, Komisija kas dvejus
metus parengia ataskaitą ir kartu su atitinkamais pasiūlymais
pateikia Europos Parlamentui ir Tarybai. Rengiant
ataskaitą atitinkamai pripažįstama ir šalių, kredito
gavėjų ir kredito davėjų, pateikta informacija.
478 straipsnis
Pozicijų nuosavų lėšų poreikis padengtomis obligacijomis
Iki 2015 m. gruodžio 31 d. Komisija,
pasitarusi su EBI, pateikia Parlamentui ir Tarybai ataskaitą kartu su
atitinkamais pasiūlymais dėl rizikos koeficientų, nurodytų
124 straipsnyje, ir nuosavų lėšų poreikių specifinei
rizikai padengti, nurodytų 325 straipsnio 5 dalyje, pakankamumo visoms
priemonėms, kurioms šie reikalavimai taikomi, ir poreikio sugriežtinti 124
straipsnyje išvardytus kriterijus.
479 straipsnis
Didelės pozicijos
Iki 2013 m. gruodžio 31 d. Komisija
peržiūri, kaip taikomi 389 straipsnio 1 dalies j punktas ir 389 straipsnio
2 dalis, taip pat ištiria, ar 389 straipsnio 2 dalies išimtys turėtų
būti taikomos savo nuožiūra, parengia ataskaitą ir pateikia
ją ir, jeigu tinkama, pasiūlymą dėl įstatymo
galią turinčio akto Europos Parlamentui ir Tarybai.
Svarstant galimybę panaikinti
valstybių narių veiksmų laisvę pagal 389 straipsnio 2
dalies c punktą ir taikyti šią nuostatą Sąjungos lygmeniu,
visų pirma atsižvelgiama į grupės rizikos valdymo
veiksmingumą užtikrinant pakankamų apsaugos priemonių
taikymą visose valstybėse narėse, kuriose įsteigta
grupės įmonė, siekiant finansinio stabilumo.
480 straipsnis
Taikymo lygmuo
1.                      
Iki 2013 m. gruodžio 31 d. Komisija
peržiūri, kaip taikomi pirmos dalies II antraštinė dalis bei 108
straipsnio 6 dalis ir 108 straipsnio 7 dalis, parengia ataskaitą ir
pateikia ją ir, jeigu tinkama, pasiūlymą dėl įstatymo
galią turinčio akto Europos Parlamentui ir Tarybai.
2.                      
Iki 2014 m. gruodžio 31 d. Komisija
parengia ataskaitą dėl likvidumo padengimo reikalavimo, nurodyto 401
straipsnyje, taikymo investicinėms įmonėms būtinybės
ir būdo ir, pasitarusi su EBI, pateikia ją ir, jeigu tinkama,
pasiūlymą dėl įstatymo galią turinčio akto
Europos Parlamentui ir Tarybai.
481 straipsnis
Likvidumo reikalavimai
1.                      
EBI tikrina ir vertina ataskaitas, pateiktas
vadovaujantis 403 straipsnio 1 dalimi, pagal visas valiutas ir skirtingus
verslo modelius. EBI, pasitarusi su ESRV, kasmet, o
pirmą kartą – iki 2013 m. gruodžio 31 d. – parengia
Komisijai ataskaitą, kurioje nurodoma, ar 401 straipsnyje nurodyto bendro
likvidumo padengimo reikalavimo patikslinimas atsižvelgiant į atskirus
arba visus informacijos teikimo apie likvidumą kriterijus, nurodytus
šeštos dalies II antraštinėje dalyje, gali iš esmės pakenkti
Sąjungos įstaigų verslui ir rizikos pobūdžiui, finansų
rinkoms arba ekonomikai ir bankų skolinimui, visų pirma skolinimui
mažosioms ir vidutinėms įmonėms ir prekybos finansavimui,
įskaitant skolinimą pagal oficialias eksporto kredito draudimo
sistemas.
EBI parengia apie tai ataskaitą, visų
pirma dėl toliau nurodytų punktų suderinimo tinkamumo:
a)       priemonių, ribojančių likvidumą
didinančių pinigų srautų vertę;
b)       netenkamų pinigų srautų pagal 410 straipsnio 5
dalį;
c)       tinkamus turimo turto sumažinimus pagal 406 straipsnį,
taikant 407 straipsnio išimtis.
2.                      
Iki 2013 m. gruodžio 31 d. EBI parengia
Komisijai ataskaitą dėl tinkamų vienodų didelio ir itin
didelio likvidumo ir perleidžiamojo turto kredito kokybės
apibrėžčių pagal 404 straipsnį. Visų
pirma EBI patikrina toliau išvardytų kriterijų ir dydžių
tinkamumą tokioms apibrėžtims suformuluoti:
a)            
mažiausia prekybos turtu apimtis;
b)           
mažiausia neapmokėto turto dalis;
c)            
skaidri kainodara ir informacija, pateikiama po
prekybos;
d)           
kredito kokybės žingsniai, nurodyti trečios
dalies II antraštinės dalies 2 skyriuje;
e)            
patvirtinti įrašai apie kainos stabilumą;
f)             
vidutinis turto, kuriuo prekiaujama, dydis ir
vidutinė prekybos apimtis;
g)            
didžiausias siūlomos ir prašomos kainos
skirtumas;
h)            
likęs laikas iki termino pabaigos;
i)              
mažiausias apyvartos koeficientas.
3.                      
Iki 2015 m. gruodžio 31 d. EBI parengia
ataskaitą Komisijai, kurioje nurodo, ar būtų tinkama ir kaip
būtų tinkama užtikrinti, kad įstaigos naudotų pastovius
finansavimo šaltinius, taip pat pateikia poveikio Sąjungos
įstaigų verslui ir rizikos pobūdžiui, finansų rinkoms arba
ekonomikai ir bankų skolinimui, visų pirma skolinimui mažosioms ir
vidutinėms įmonėms ir prekybos finansavimui, įskaitant
skolinimą pagal oficialias eksporto kredito draudimo sistemas,
vertinimą.
Iki 2016 m. gruodžio 31 d. Komisija,
atsižvelgdama į minėtą informaciją, pateikia ataskaitą ir,
jeigu tinkama, pasiūlymą dėl įstatymo galią turinčio
akto Europos Parlamentui ir Tarybai.
482 straipsnis
Finansinis svertas
1.                      
Iki 2016 m. gruodžio 31 d. Komisija
pateikia Europos Parlamentui ir Tarybai ataskaitą dėl finansinio
sverto koeficiento poveikio ir veiksmingumo. Kai tinkama,
ataskaita pateikiama kartu su pasiūlymu dėl įstatymo galią
turinčio akto dėl vieno ar daugiau finansinio sverto koeficiento
dydžių, kuriuos įstaigos privalėtų taikyti, nustatymo,
kuriame nurodoma, kaip tinkamai suderinti minėtus dydžius ir kaip tinkamai
pakoreguoti kapitalo matą ir bendrą pozicijų matą,
nurodytą 416 straipsnyje.
2.                      
Taikant 1 dalį, iki 2016 m. spalio
31 d. EBI pateikia Komisijai ataskaitą, kurioje nurodo bent tai:
a)            
ar Direktyvos [įrašo Leidinių biuras] 75
ir 85 straipsniuose nurodyti reikalavimai pagal Direktyvos [įrašo
Leidinių biuras] 72 ir 92 straipsnius dėl pernelyg didelio finansinio
sverto užtikrina pagrįstą šios rizikos valdymą įstaigose, o
jeigu ne, kaip juos patobulinti, kad šie tikslai būtų užtikrinti;
b)           
ar reikia 416 straipsnyje nurodytos
apskaičiavimo metodikos pakeitimų, siekiant užtikrinti, kad
finansinio sverto koeficientas galėtų būti naudojamas kaip
tinkamas įstaigos pernelyg didelio finansinio sverto rizikos rodiklis, o
jeigu reikia, kokie jie turi būti;
c)            
ar, atsižvelgiant į finansinio sverto
koeficiento bendro pozicijų mato apskaičiavimą, II priede
išvardytų straipsnių ir kredito išvestinių finansinių
priemonių pozicijų vertė, nustatyta pagal pradinės rizikos
metodą, iš esmės skiriasi nuo pozicijų vertės, nustatytos
taikant rinkos vertės metodą;
d)           
ar, stebinti pernelyg didelio finansinio sverto
riziką, būtų tinkamiau kaip finansinio sverto koeficiento
kapitalo matą naudoti nuosavas lėšas arba 1 lygio akcinį
kapitalą, o jeigu taip, kaip tinkamai suderinti finansinio sverto
koeficientą;
e)            
ar 10 proc. perskaičiavimo veiksnys,
taikomas įsipareigojimams, kurie atšaukiami besąlygiškai, yra
atsargiai įvertintas atsižvelgiant per stebėjimo laikotarpį
surinktus duomenis;
f)             
ar tinkamas informacijos apie 436 straipsnyje
nurodytus straipsnius atskleidimo dažnis ir forma;
g)            
ar tinkamas 3 proc. finansinio sverto
koeficiento, skaičiuojamo pagal 1 lygio kapitalą, dydis, o jeigu ne,
koks dydis būtų tinkamas;
h)            
ar, įvedus reikalavimą įstaigoms
taikyti finansinio sverto koeficientą, reikėtų kokių nors
finansinio sverto koeficiento sistemos, nurodytos šiame reglamente,
pakeitimų, o jeigu taip, kokių;
i)              
ar, įvedus reikalavimą įstaigoms
taikyti finansinio sverto koeficientą, būtų veiksmingai apribota
tų įstaigų pernelyg didelio finansinio sverto rizika, o jeigu
taip, ar finansinio sverto koeficiento dydis turėtų būti
vienodas visoms įstaigoms, ar turėtų skirtis atsižvelgiant
į įstaigų tipą, ir kokių papildomų derinimų
reikėtų pastaruoju atveju.
3.                      
2 dalyje nurodyta ataskaita apima ne trumpesnį
laikotarpį kaip nuo 2013 m. sausio 1 d. iki 2016 m.
birželio 30 d., ir joje atsižvelgiama bent į:
a)            
reikalavimo įstaigoms taikyti finansinio
sverto koeficientą, nustatomą pagal 416 straipsnį, įvedimo
poveikį:
i)        finansų
rinkoms apskritai ir visų pirma atpirkimo sandorių, išvestinių
finansinių priemonių ir padengtų obligacijų rinkoms;
ii)       įstaigų
atsparumui;
iii)      įstaigų
verslo modeliams ir balansų struktūroms;
iv)      subjektų,
kuriems netaikoma rizikos ribojimu pagrįsta priežiūra, pozicijų
nukrypimui;
v)       finansinei
inovacijai, visų pirma priemonių, kuriose numatytas finansinis
svertas, kūrimui;
vi)      įstaigų
veiksmams prisiimant riziką;
vii)     tarpuskaitos,
atsiskaitymo ir saugojimo veiklai;
viii)    finansinio sverto
koeficiento kapitalo mato ir bendro pozicijų mato cikliškumui;
ix)      bankų
skolinimui, visų pirma skolinimui mažosioms ir vidutinėms
įmonėms ir prekybos finansavimui, įskaitant skolinimą pagal
oficialias eksporto kredito draudimo sistemas;
b)           
finansinio sverto koeficiento ir rizika
grindžiamų nuosavų lėšų poreikio reikalavimų ir
likvidumo reikalavimų, nurodytų šiame reglamente, sąveiką;
c)            
apskaitos standartų, taikomų pagal
Reglamentą (EB) Nr. 1606/2002, apskaitos standartų, taikomų
pagal Direktyvą 86/635/EEB, ir kitų atitinkamų apskaitos
standartų skirtumų poveikį galimybei palyginti finansinio sverto
koeficientą.
483 straipsnis
Perleistosios kredito rizikos pozicijos
Iki 2013 m. gruodžio 31 d. Komisija
parengia ataskaitą Europos Parlamentui ir Tarybai dėl penktos dalies
nuostatų taikymo ir veiksmingumo atsižvelgiant į tarptautinės
rinkos pokyčius.
484 straipsnis
Sandorio šalies kredito rizika ir pradinės rizikos metodas
Iki 2016 m. gruodžio 31 d. Komisija
peržiūri, kaip taikomas 270 straipsnis, parengia ataskaitą ir pateikia
ją ir, jeigu tinkama, pasiūlymą dėl įstatymo
galią turinčio akto Europos Parlamentui ir Tarybai.
485 straipsnis
Mažmeninės pozicijos
Per 24 mėnesius nuo šio reglamento įsigaliojimo
dienos Komisija parengia ataskaitą apie nuosavų lėšų
poreikio reikalavimų, išdėstytų šiame reglamente, poveikio
skolinimui mažosioms ir vidutinėms įmonėms ir fiziniams
asmenims, ir pateikia ją ir, jeigu tinkama, pasiūlymą dėl
įstatymo galią turinčio akto Europos Parlamentui ir Tarybai.
Todėl EBI parengia
ataskaitą Komisijai dėl 118 straipsnio, kurioje:
a)                      
palyginamas faktinis netikėtinas kredito
nuostolis, patirtas per visą ekonominį ciklą skolinant mažosioms
ir vidutinėms įmonėms ir fiziniams asmenims Europos
Sąjungoje, su netikėtinu kredito nuostoliu, nustatytu atsižvelgiant
į kredito rizikos koeficientus, taikomus skolinant mažosioms ir
vidutinėms įmonėms;
b)                     
išanalizuojama, ar 1 mln. EUR limitas
netrukdo tinkamai taikyti rizikos koeficientus.
486 straipsnis
Reikalavimus atitinkančio kapitalo apibrėžtis
Iki 2013 m. gruodžio 31 d. Komisija
peržiūri, ar reikalavimus atitinkančio kapitalo apibrėžtis,
taikoma pagal antros dalies IV antraštinę dalį ir ketvirtą
dalį, yra tinkama, parengia ataskaitą ir ją ir, jeigu tinkama,
pasiūlymą dėl įstatymo galią turinčio akto
pateikia Europos Parlamentui ir Tarybai.
VIENUOLIKTA DALIS
BAIGIAMOSIOS NUOSTATOS
487 straipsnis
1.                      
Atsižvelgiant į 2 dalį, šis reglamentas
taikomas nuo 2013 m. sausio 1 d.
2.                      
436 straipsnio 1 dalis taikoma nuo 2015 m.
sausio 1 d.
488 straipsnis
Šis reglamentas įsigalioja kitą
dieną po jo paskelbimo Europos Sąjungos oficialiajame leidinyje.
Šis reglamentas
privalomas visas ir tiesiogiai taikomas visose valstybėse narėse.
Priimta Briuselyje
Europos Parlamento vardu                           Tarybos vardu
Pirmininkas                                                   Pirmininkas
I priedas
Nebalansinių straipsnių klasifikavimas
1.                      
Didelė rizika:
–                        
Garantijos, turinčios
paskolas atstojančių savybių,
–                        
Kredito išvestinės
finansinės priemonės,
–                        
Akceptuoti vekseliai,
–                        
Patvirtinti vekseliai, kuriuose
nėra įrašytas kitos įstaigos pavadinimas,
–                        
Sandoriai su
atgręžtinį reikalavimą turinčiais vekseliais,
–                        
Neatšaukiamieji rezerviniai
akredityvai, turintys paskolas atstojančių savybių,
–                        
Turtas, įsigytas pagal
vienakrypčio išankstinių pirkimo sandorių sutartis,
–                        
Išankstiniai sandoriai dėl
indėlių,
–                        
Nevisiškai apmokėtų
akcijų ir vertybinių popierių neapmokėtoji dalis,
–                        
Turto pardavimo ir atpirkimo
sandoriai, apibūdinti Direktyvos 86/635/EEB 12 straipsnio 3 ir 5 dalyse,
–                        
Kiti straipsniai, kuriems
priskiriama didelė rizika.
2.                      
Vidutinė rizika:
–                        
Išduoti ir patvirtini
dokumentiniai akredityvai (taip pat žr. Vidutinė arba maža rizika),
–                        
Laidavimai ir nuostolių
padengimo garantijos (įskaitant paraiškas konkursams, sutartinių
įsipareigojimų vykdymą, garantinius raštus dėl muitų
ir mokesčių mokėjimo) ir garantijos, neturinčios paskolas
atstojančių savybių,
–                        
Neatšaukiamieji akredityvai,
neturintys paskolas atstojančių savybių,
–                        
Nepanaudotos kredito galimybės
(susitarimai dėl paskolų, vertybinių popierių pirkimo,
garantijų suteikimo ar akceptavimo priemonių), kurių pradinis
terminas yra daugiau kaip vieni metai,
–                        
Trumpalaikių skolinimosi
eurovekselių rinkoje galimybės (NIF) ir vidutinės trukmės
skolinimosi euroobligacijų rinkoje galimybės (RUF),
–                        
Kiti vidutinės rizikos
straipsniai ir kaip pranešta EBI.
3.                      
Vidutinė arba maža rizika:
–                        
Dokumentiniai akredityvai,
kurių užtikrinimo priemonė yra tuose akredityvuose įrašytos
prekės, ir kiti savaime pasibaigiantys sandoriai,
–                        
Nepanaudotos kredito
galimybės (susitarimai dėl paskolų, vertybinių
popierių pirkimo, garantijų suteikimo ar akceptavimo priemonių),
kurių pradinis terminas – vieni metai arba mažiau, kurių negalima bet
kuriuo metu be išankstinio pranešimo besąlygiškai atšaukti arba kurios iš
esmės nenumato automatinio atšaukimo dėl paskolos gavėjo
kreditingumo pablogėjimo,
–                        
Kiti vidutinės arba mažos
rizikos straipsniai ir kaip pranešta EBI.
4.                      
Maža rizika:
–                        
Nepanaudotos kredito
galimybės (susitarimai dėl paskolų, vertybinių
popierių pirkimo, garantijų suteikimo ar akceptavimo priemonių),
kurių pradinis terminas – vieni metai arba mažiau, kurias galima bet
kuriuo metu be išankstinio pranešimo besąlygiškai atšaukti arba kurios iš
esmės nenumato automatinio atšaukimo dėl paskolos gavėjo
kreditingumo pablogėjimo. Mažmeninių
kreditų linijas galima laikyti besąlygiškai atšaukiamomis, jei pagal
sąlygas kredito įstaiga gali jas visiškai atšaukti tiek, kiek leidžia
vartotojų apsaugos ir susiję teisės aktai; ir
–                        
Kiti mažos rizikos straipsniai
ir kaip pranešta EBI.
II priedas
Išvestinių finansinių priemonių rūšys
1.                      
Palūkanų normos sandoriai:
a)            
palūkanų normos
apsikeitimo ta pačia valiuta sandoriai;
b)           
palūkanų normos
apsikeitimo sandoriai;
c)            
palūkanų normos
išankstiniai sandoriai;
d)           
palūkanų normos
ateities sandoriai;
e)            
įsigyti palūkanų
normos pasirinkimo sandoriai;
f)             
kiti panašaus pobūdžio
sandoriai.
2.                      
Užsienio valiutos sandoriai ir
sandoriai auksu:
a)            
valiutos apsikeitimo sandoriai;
b)           
valiutos išankstiniai sandoriai;
c)            
valiutos ateities sandoriai;
d)           
įsigyti valiutos
pasirinkimo sandoriai;
e)            
kiti panašaus pobūdžio
sandoriai;
f)             
sandoriai auksu, panašūs
į a–e punktuose išvardytus sandorius.
3.                      
Kitokių prekybos
priemonių ar indeksų sandoriai panašūs į 1 dalies a–e ir 2
dalies a–d punktuose išvardytus sandorius. Jiems priklauso mažiausiai visos priemonės,
apibūdintos Direktyvos 2004/39/EB I priedo C skirsnio 4–7, 9 ir 10
punktuose, kurie neįtraukti į 1 ir 2 punktus.
III priedas
Straipsniai, kuriems taikoma papildomos informacijos apie likvidųjį
turtą teikimo reikalavimas
1.                      
Grynieji pinigai.
2.                      
Centrinių bankų rezervai, jeigu juos
galima panaudoti nepalankiausiomis sąlygomis.
3.                      
Perleidžiamieji vertybiniai popieriai, kuriuos
sudaro pretenzijos vyriausybėms, centriniams bankams, viešojo sektoriaus
subjektams, regioninei ir vietos valdžiai, Tarptautinių atsiskaitymų
bankui, Tarptautiniam valiutos fondui, Europos Komisijai arba daugiašaliams
plėtros bankams arba jų garantuojamos pretenzijos ir kurie atitinka
visas šias sąlygas:
a)            
jiems taikomas 0 proc. rizikos koeficientas
pagal III antraštinės dalies 2 skyriaus 2 skirsnį;
b)           
jais prekiaujama didelėse ir aktyviose
atpirkimo sandorių arba grynųjų pinigų rinkose, kurioms
būdinga maža koncentracija;
c)            
yra įrodymų, kad jie yra patikimas
likvidumo šaltinis sudarant atpirkimo sandorį arba juos parduodant net ir
nepalankiausiomis rinkos sąlygomis;
d)           
jie nesudaro įstaigos arba su ja
susijusių subjektų įsipareigojimo.
4.                      
3 punkte nenurodyti perleidžiamieji vertybiniai
popieriai, kuriuos sudaro pretenzijos vyriausybėms arba centriniams
bankams arba jų garantuotos pretenzijos, šalies valiuta, išleisti vyriausybių
arba centrinių bankų, jeigu tokia skola atitinka banko operacijų
ta valiuta likvidumo poreikį.
5.                      
Perleidžiamieji vertybiniai popieriai, kuriuos
sudaro pretenzijos vyriausybėms, centriniams bankams, viešojo sektoriaus
subjektams, regioninei valdžiai ir vietos institucijoms arba daugiašaliams
plėtros bankams arba jų garantuotos pretenzijos ir kurie atitinka
visas šias sąlygas:
a)            
jiems taikomas 20 proc. rizikos koeficientas
pagal III antraštinės dalies 2 skyriaus 2 skirsnį;
b)           
jais prekiaujama didelėse ir aktyviose
atpirkimo sandorių arba grynųjų pinigų rinkose, kurioms
būdinga maža koncentracija;
c)            
yra įrodymų, kad jie yra patikimas
likvidumo šaltinis sudarant atpirkimo sandorį arba juos parduodant net ir
nepalankiausiomis rinkos sąlygomis;
d)           
jie nesudaro įstaigos arba su ja
susijusių subjektų įsipareigojimo.
6.                      
3–5 punktuose nenurodyti perleidžiamieji
vertybiniai popieriai, kurie atitinka 20 proc. arba palankesnio rizikos
koeficiento taikymo kriterijus pagal III antraštinės dalies 2 skyriaus 2
skirsnį arba yra įstaigos reitinguojami kaip lygiavertės kredito
kokybės perleidžiamieji vertybiniai popieriai ir kurie atitinka šias
sąlygas:
a)            
jie nėra pretenzija SPPVPS, įstaigai arba
su ja susijusiam subjektui;
b)           
jie yra obligacijos, nurodytos Direktyvos
85/611/EEB 22 straipsnio 4 dalyje, ir jiems taikomas 124 straipsnis.
IV priedas
Pagal riziką įvertintas turtas ir
nebalansiniai straipsniai, taikomi laikinam kapitalo koeficientui
apskaičiuoti
1 dalis. Apibrėžtys
1.                      
„A zona“ – visos valstybės
narės ir visos kitos valstybės, kurios yra Ekonominio
bendradarbiavimo ir plėtros organizacijos (EBPO) tikrosios narės, bei
valstybės, su Tarptautiniu valiutos fondu (TVF) sudariusios susitarimus
dėl specialaus skolinimo pagal Fondo bendruosius skolinimosi susitarimus. Tačiau kiekviena šalis, kuri pakeičia
savo užsienio skolos grąžinimo grafiką, 5 metams pašalinama iš A
zonos valstybių grupės;
2.                      
„B zona“ – visos A zonai
nepriklausančios šalys;
3.                      
„A zonos kredito įstaigos“
– visos kredito įstaigos, kurioms leidimai išduoti valstybėse
narėse, įskaitant jų filialus trečiosiose šalyse, ir visos
kredito įstaigos, kurioms leidimai išduoti kitose A zonos šalyse, ir
jų filialai;
4.                      
„B zonos kredito įstaigos“
– visos kredito įstaigos, gavusios leidimus ne A zonoje, taip pat jų
filialai, esantys Sąjungoje;
5.                      
„ne bankų sektorius“ –
visi skolininkai, išskyrus kredito įstaigas, centrinę valdžią ir
centrinius bankus, regionų valdžią ir vietos valdžios institucijas,
Europos Sąjungą, Europos investicijų banką (EIB) ir daugiašalius
plėtros bankus;
6.                      
daugiašaliai plėtros bankai nurodyti 112
straipsnyje.
2 dalis. Pagal riziką įvertintas turtas ir nebalansiniai
straipsniai
7.                      
Kredito rizikos laipsniai,
išreikšti procentais, turto straipsniams taikomi vadovaujantis 3 ir 4 dalimis,
o tam tikrais atvejais – 5 dalimi. Kiekvieno
turto straipsnio balansinė vertė dauginama iš atitinkamo rizikos
koeficiento ir gaunama pagal riziką įvertinta vertė.
8.                      
Nebalansiniams straipsniams,
išvardytiems I priede, taikomas dviejų etapų apskaičiavimas,
apibūdintas 17 punkte.
9.                      
Nebalansinių
straipsnių, išvardytų 17 punkte, atžvilgiu išlaidos, galinčios
susidaryti keičiant sutartį, jeigu sandorio šalis
neįvykdytų įsipareigojimų, apskaičiuojamos taikant
vieną iš dviejų II priede pateiktų metodų. Šios išlaidos dauginamos iš atitinkamo sandorio
šalies rizikos koeficiento, nurodyto 11–15 punktuose, tačiau nurodytas
100 proc. rizikos koeficientas keičiamas 50 proc. koeficientu,
kad būtų apskaičiuota pagal riziką įvertinta vertė.
10.                  
Pagal riziką
įvertinto turto ir nebalansinių straipsnių, nurodytų 8 ir 9
punktuose, suma sudaro mokumo koeficiento vardiklį.
3 dalis. Rizikos
koeficientai
11.                  
Skirtingoms turto
straipsnių kategorijoms priskiriami šie rizikos koeficientai, nors
prireikus kompetentingos institucijos gali nustatyti ir didesnius koeficientus:
12.                  
Nulinis rizikos koeficientas
taikomas:
a)            
gryniesiems pinigams ir
lygiaverčiams straipsniams;
b)           
turto straipsniams, kuriuos
sudaro pretenzijos A zonos centrinei valdžiai ir centriniams bankams;
c)            
turto straipsniams, kuriuos
sudaro pretenzijos Europos Sąjungai;
d)           
turto straipsniams, kuriuos
sudaro pretenzijos, apdraustos tiesioginėmis A zonos centrinės
valdžios ir centrinių bankų ar Europos Sąjungos garantijomis;
e)            
turto straipsniams, kuriuos
sudaro pretenzijos B zonos centrinei valdžiai ir centriniams bankams,
išreikštos ir išmokėtos skolininkų nacionaline valiuta;
f)             
turto straipsniams, kuriuos
sudaro pretenzijos, turinčios tiesiogines B zonos centrinės valdžios
ir centrinių bankų garantijas, išreikštos ir išmokėtos
nacionaline valiuta, bendra skolininkui ir garantu;
g)            
turto straipsniams, pakankamai
apdraustiems pagal kompetentingų institucijų reikalavimus užtikrinimo
priemone, kurią sudaro A zonos centrinės valdžios ar centrinių
bankų vertybiniai popieriai, Europos Sąjungos išleisti vertybiniai
popieriai, grynųjų pinigų indėliai, laikomi
skolinančioje įstaigoje, indėlio pažymėjimai arba
panašūs skolinančios įstaigos išleisti ir jai pateikti
vertybiniai popieriai.
13.                  
20 proc. rizikos
koeficientas taikomas:
a)            
turto straipsniams, kuriuos
sudaro pretenzijos Europos investicijų bankui;
b)           
turto straipsniams, kuriuos
sudaro pretenzijos daugiašaliams plėtros bankams;
c)            
turto straipsniams, kuriuos
sudaro pretenzijos, apdraustos tiesiogine Europos investicijų banko
garantija;
d)           
turto straipsniams, kuriuos
sudaro pretenzijos, apdraustos tiesioginėmis daugiašalių plėtros
bankų garantijomis;
e)            
turto straipsniams, kuriuos,
vadovaujantis 4 dalies nuostatomis, sudaro pretenzijos A zonos regionų
valdžiai ar vietos valdžios institucijoms;
f)             
turto straipsniams, kuriuos
sudaro pretenzijos, vadovaujantis 4 dalies nuostatomis apdraustos
tiesioginėmis A zonos regionų valdžios ar vietos valdžios
institucijų garantijomis;
g)            
turto straipsniams, kuriuos
sudaro pretenzijos A zonos kredito įstaigoms, tačiau kurie nėra
šių kredito įstaigų nuosavos lėšos;
h)            
turto straipsniams, kuriuos
sudaro metų ar trumpesnio mokėjimo termino pretenzijos B zonos
kredito įstaigoms, išskyrus šių įstaigų išleistus
vertybinius popierius, kurie pripažįstami kaip jų nuosavų
lėšų pozicijos;
i)              
turto straipsniams, kurie
apdrausti tiesioginėmis A zonos kredito įstaigų garantijomis;
j)             
turto straipsniams, kuriuos
sudaro metų ar trumpesnio mokėjimo termino pretenzijos, apdraustos
tiesioginėmis B zonos kredito įstaigų garantijomis;
k)           
turto straipsniams, pakankamai
apdraustiems pagal kompetentingų institucijų reikalavimus užtikrinimo
priemone, kurią sudaro Europos investicijų banko ar daugiašalių
plėtros bankų išleisti vertybiniai popieriai;
l)              
pinigams kelyje.
14.                  
50 proc. rizikos
koeficientas taikomas:
a)            
paskoloms, kurių visa suma
pagal kompetentingų institucijų reikalavimus visiškai apdrausta
įkeičiant nuosavas gyvenamąsias patalpas, kuriose gyvena, gyvens
ar kurias išnuomos skolininkas, taip pat paskoloms, kurių visa suma pagal
kompetentingų institucijų reikalavimus visiškai apdrausta
įkeičiant Suomijos gyvenamosios paskirties būsto statybos
bendrovių, veikiančių pagal 1991 m. Suomijos gyvenamosios
paskirties būsto statybos bendrovių įstatymą ar vėliau
priimtus lygiaverčius teisės aktus, reglamentuojančius
nuosavybę, kurioje gyvena, gyvens ar kurią išnuomos skolininkas,
akcijas;
b)           
„vertybiniams popieriams,
užtikrintiems hipoteka“, kurie gali būti laikomi paskolomis, nurodytomis a
punkte, jeigu kompetentingos institucijos, atsižvelgdamos į kiekvienoje
valstybėje narėje egzistuojančią teisės sistemą,
juos laiko lygiaverčiais paskolų rizikos požiūriu. Nepakenkiant toms vertybinių popierių
rūšims, kurios gali būti įskaitytos ir kurios atitinka šio,
t. y. 1, punkto sąlygas, „vertybiniai popieriai, užtikrinti hipoteka“
gali apimti priemones, apibūdintas Direktyvos 2004/39/EB
I priedo C skirsnio 1 ir 3 dalyse. Kompetentingos institucijos turi būti
pirmiausia užtikrintos, kad:
i)        tokie vertybiniai popieriai yra visiškai ir tiesiogiai
užtikrinti keliomis hipotekomis, kurios yra tokio pat pobūdžio kaip ir
hipotekos, apibūdintos a punkte, ir kad jais galima be
kliūčių pasinaudoti sukuriant hipoteka užtikrintus vertybinius
popierius;
ii)       investuotojai į hipoteka užtikrintus vertybinius
popierius tiesiogiai ar per jų vardu veikiantį patikėtinį
arba įgaliotą atstovą, tenkinant reikalavimus, susijusius su
turto, užtikrinto hipoteka, straipsniais, turi pirmumo teisę nusirašyti
sumą, kuri būtų proporcinga jų turimiems vertybiniams
popieriams;
c)            
išankstiniams apmokėjimams
ir sukauptoms pajamoms: šis turtas
turi būti įvertintas pagal riziką, kuri priskiriama sandorio
šaliai, jeigu kredito įstaiga ją gali nustatyti vadovaudamasi
Direktyva 86/635/EEB. Kitais atvejais, kai ji negali nustatyti sandorio šalies,
taikomas vienodas 50 proc. rizikos koeficientas.
15.                  
100 proc. rizikos koeficientas
taikomas:
a)            
turto straipsniams, kuriuos
sudaro pretenzijos B zonos centrinei valdžiai ir centriniams bankams, išskyrus
atvejus, kai lėšos išreikštos ir išmokėtos skolininko nacionaline
valiuta;
b)           
turto straipsniams, kuriuos
sudaro pretenzijos B zonos regionų valdžiai ir vietos valdžios
institucijoms;
c)            
turto straipsniams, kuriuos
sudaro pretenzijos B zonos kredito įstaigoms su metų ar ilgesniu kaip
vienų metų mokėjimo terminu;
d)           
turto straipsniams, kuriuos
sudaro pretenzijos A ar B zonų ne bankų sektoriams;
e)            
materialiajam turtui, kuris
apibūdintas Direktyvos 86/635/EEB 4 straipsnio 10 dalyje;
f)             
akcijoms, dalyvavimo valdant
kapitalą daliai ar kitoms nuosavų lėšų pozicijoms kitose
kredito įstaigose, kurios neatimamos iš skolinančių
įstaigų nuosavų lėšų;
g)            
visam kitam turtui, išskyrus
turtą, kuris atimamas iš nuosavų lėšų.
16.                  
Nebalansiniams straipsniams,
išskyrus tuos, kurie apibūdinti 17 punkte, taikomos šios sąlygos: pirmiausia jie sugrupuojami pagal II priede pateiktas
rizikos grupes. Imama visa vertė tų straipsnių, kurie
priskiriami didelės rizikos straipsniams, vidutinės rizikos
straipsnių – 50 proc. vertės, vidutinės arba mažos rizikos
straipsnių – 20 proc. vertės, o mažos rizikos straipsnių –
nulinė vertė. Antrajame etape nebalansinių straipsnių
vertė, pakoreguota pagal anksčiau nurodytą tvarką,
dauginama iš rizikos koeficiento, taikomo atitinkamoms sandorio šalims
vadovaujantis turtui taikomais reikalavimais, kurie nurodyti 11–15 punktuose ir
4 dalyje. Sudarant turto pirkimo ir atpirkimo sandorius ar vienakrypčio išankstinio
pirkimo sandorius, atsižvelgiama į rizikos koeficientus, taikomus šiam
turtui, o ne sandorių šalims. Pasirašyto, bet nesumokėto į
Europos investicijų fondą kapitalo dalis gali būti
įvertinta 20 proc. rizikos koeficientu.
17.                  
Šios direktyvos II priede
nurodyti metodai taikomi I priede išvardytiems nebalansiniams straipsniams,
išskyrus:
a)            
sandorius, kuriais prekiaujama
pripažintose biržose;
b)           
užsienio valiutos keitimo
sandoriams (išskyrus sandorius dėl aukso), kurių pradinis terminas
yra 14 kalendorinių dienų ar mažiau.
18.                  
Jeigu nebalansiniai straipsniai
yra apdrausti tiesioginėmis garantijomis, jie pagal riziką
įvertinami taip, tarsi juos turėtų padengti ne sandorio šalis, o
garantijos išleidėjas. Jeigu
potenciali rizika, susidaranti dėl nebalansinių operacijų pagal
kompetentingų institucijų reikalavimus, yra visiškai apdrausta bet
kokiu turtu, kuris pripažįstamas kaip užtikrinimo priemonė pagal 12
punkto g papunktį ir 13 punkto k papunktį, atsižvelgiant į
konkrečią užtikrinimo priemonę taikomas nulinis arba 20 proc.
rizikos koeficientas.
19.                  
Valstybės narės gali
taikyti 50 proc. rizikos koeficientą tiems nebalansiniams
straipsniams, kuriuos sudaro laidavimai ar garantijos, turintys kredito
pakaitų savybių ir kurie pagal kompetentingų institucijų
reikalavimus yra visiškai užtikrinti hipoteka, atitinkančia 14 punkto a
papunkčio reikalavimus, numatydamos, kad garantijos išleidėjas turi
tiesioginę teisę į tokią užtikrinimo priemonę.
20.                  
Tais atvejais, kai turtui ir
nebalansiniams straipsniams priskiriama mažesnė rizika dėl to, kad
yra kompetentingoms institucijoms priimtinos tiesioginės garantijos ar užtikrinimo
priemonė, mažesnis rizikos koeficientas taikomas tik tai daliai, kuriai
yra suteikta garantija arba kuri visiškai padengta užtikrinimo priemone.
4 dalis. Pretenzijų valstybių narių regionų
valdžiai ar vietos valdžios institucijoms įvertinimas pagal riziką
21.                  
Nepaisydamos 13 punkto
reikalavimų, valstybės narės gali nustatyti nulinį rizikos
koeficientą savo valstybės regionų valdžiai ir vietos valdžios
institucijoms, jeigu nesiskiria pretenzijų joms ir pretenzijų
šių valstybių centrinei valdžiai rizika, kadangi regionų
valdžios ir vietos valdžios institucijos taip pat turi įgaliojimus rinkti
mokesčius, taip pat ir tais atvejais, kai tarp institucijų egzistuoja
tam tikri konkretūs susitarimai, kuriais siekiama sumažinti tikimybę,
kad regionų valdžia ar vietos valdžios institucijos neįvykdys
įsipareigojimų. Nulinis
rizikos koeficientas, nustatytas vadovaujantis šiais kriterijais, taikomas
balansiniams ir nebalansiniams straipsniams, sudarantiems pretenzijas
atitinkamai regionų valdžiai ir vietos valdžios institucijoms, taip pat
kitoms pretenzijoms bei nebalansiniams straipsniams, kuriuos garantuoja ta
regionų valdžia ir vietos valdžios institucijos ar kurie pagal kompetentingų
institucijų reikalavimus yra apdrausti užtikrinimo priemone, kurią
sudaro tos regionų valdžios ar vietos valdžios institucijų išleisti
vertybiniai popieriai.
22.                  
Valstybės narės
informuoja EBI, jeigu, jų manymu, nulinio rizikos koeficiento taikymas
pagrįstas kriterijais, išdėstytais 21 punkte. Kitos valstybės narės gali pasiūlyti
kredito įstaigoms, kurių priežiūrą vykdo jų
kompetentingos institucijos, taikyti nulinį rizikos koeficientą tais
atvejais, kai jos palaiko verslo ryšius su aptariama regionų valdžia ar
vietos valdžios institucijomis arba kai jos turi pretenzijų, kurių
įvykdymą pastarosios garantavo, įskaitant užtikrinimo
priemonę vertybiniais popieriais.
5 dalis. Kiti koeficientai
23.                  
Nepažeisdamos 21 punkto,
valstybės narės gali taikyti 20 proc. rizikos koeficientą
turto straipsniams, pagal kompetentingų tarnybų reikalavimus
apdraustiems užtikrinimo priemone, kurią sudaro A zonos regiono valdžios
ar vietos valdžios institucijų išleisti vertybiniai popieriai,
indėliai, laikomi A zonos kredito įstaigose, išskyrus
skolinančią įstaigą, arba indėlio pažymėjimais ar
panašiomis kredito įstaigos išleistomis priemonėmis.
24.                  
Valstybės narės gali
taikyti 10 proc. rizikos koeficientą pretenzijoms toms
įstaigoms, kurios specializuojasi buveinės valstybės narės
tarpbankinėje ir valstybės skolų rinkoje ir kurias
kompetentingos institucijos atidžiai prižiūri, jeigu šie turto straipsniai
visiškai apdrausti pagal buveinės valstybės narės
kompetentingų institucijų reikalavimus turto straipsnių,
nurodytų 12 ir 13 punktuose, deriniu, kurią kompetentingos
institucijos laiko tinkama užtikrinimo priemone.
25.                  
Valstybės narės
informuoja EBI apie bet kurias nuostatas, patvirtintas vadovaujantis 23 ir 24
punktais, ir apie jų patvirtinimo motyvus.
6 dalis. Administracinės institucijos ir nekomercinės
įmonės
26.                  
Įgyvendindamos 13
punktą, kompetentingos institucijos į regionų valdžios ir vietos
valdžios institucijų sąvoką gali įtraukti pelno
nesiekiančias organizacijas, pavaldžias regiono valdžiai ar vietos
valdžios institucijoms, ar institucijas, kurios, kompetentingų
institucijų nuomone, vykdo tas pačias funkcijas kaip ir regiono, ir
vietos valdžios institucijos.
27.                  
Kompetentingos institucijos
į regionų valdžios ir vietos valdžios institucijų
sąvoką taip pat gali įtraukti bažnyčias ir religines
bendruomenes, kurios pagal viešąją teisę yra įsteigtos kaip
juridiniai asmenys ir kurios renka mokesčius vadovaudamosi teisės
aktais, suteikiančiais joms teisę tą daryti. Tačiau šiuo atveju negalioja 4 dalyje
numatyta galimybė.
5
priedas
Atitikties lentelė
 Šis reglamentas || Direktyva 2006/48/EB || Direktyva 2006/49/EB 
 1 straipsnis ||   ||   
 2 straipsnis ||   ||   
 3 straipsnis ||   ||   
 4 straipsnio 1, 3–5, 10, 16–22, 24–38, 42, 47, 60, 61, 63, 66, 67, 71 ir 72 dalys || 4 straipsnis ||   
 4 straipsnio 6, 7, 56 ir 81 dalys ||   || 3 straipsnis 
 4 straipsnio 2, 9, 11–15, 23, 40, 41, 48, 55, 57, 59, 62, 64, 65, 68, 69, 70, 73–80 ir 82–86 dalys ||   ||   
 4 straipsnio 50 dalis || 77 straipsnis ||   
 4 straipsnis ||   || 3 straipsnio 1 dalies m punktas 
 4 straipsnis ||   || 3 straipsnio 1 dalies o punktas 
 4 straipsnis ||   || 3 straipsnio 1 dalies e punktas 
 4 straipsnis || 4 straipsnio 14 dalis ||   
 4 straipsnis || 4 straipsnio 16 dalis ||   
 4 straipsnis || 4 straipsnio 4 dalis || 3 straipsnio 3 dalies c punktas 
 4 straipsnis || 4 straipsnio 5 dalis ||   
 5 straipsnio 1 dalis || 68 straipsnio 1 dalis ||   
 5 straipsnio 2 dalis || 68 straipsnio 2 dalis ||   
 5 straipsnio 3 dalis || 68 straipsnio 3 dalis ||   
 5 straipsnio 4 dalis ||   ||   
 5 straipsnio 5 dalis ||   ||   
 6 straipsnio 1 dalis || 69 straipsnio 1 dalis ||   
 6 straipsnio 2 dalis || 69 straipsnio 2 dalis ||   
 6 straipsnio 3 dalis || 69 straipsnio 3 dalis ||   
 7 straipsnio 1 dalis ||   ||   
 7 straipsnio 2 dalis ||   ||   
 7 straipsnio 3 dalis ||   ||   
 8 straipsnio 1 dalis || 70 straipsnio 1 dalis ||   
 8 straipsnio 2 dalis || 70 straipsnio 2 dalis ||   
 8 straipsnio 3 dalis || 70 straipsnio 3 dalis ||   
 9 straipsnis || 3 straipsnio 1 dalis ||   
 10 straipsnio 1 dalis || 71 straipsnio 1 dalis ||   
 10 straipsnio 2 dalis || 71 straipsnio 2 dalis ||   
 10 straipsnio 3 dalis ||   ||   
 10 straipsnio 4 dalis ||   ||   
 11 straipsnis ||   ||   
 12 straipsnio 1 dalis || 72 straipsnio 1 dalis ||   
 12 straipsnio 2 dalis || 72 straipsnio 2 dalis ||   
 12 straipsnio 3 dalis || 72 straipsnio 3 dalis ||   
 12 straipsnio 4 dalis ||   ||   
 13 straipsnio 1 dalis || 73 straipsnio 3 dalis ||   
 13 straipsnio 2 dalis ||   ||   
 13 straipsnio 3 dalis ||   ||   
 14 straipsnis ||   || 22 straipsnio 1 dalis 
 15 straipsnio 1 dalis ||   || 23 straipsnis 
 15 straipsnio 2 dalis ||   ||   
 15 straipsnio 3 dalis ||   ||   
 16 straipsnio 1–3 dalys || 133 straipsnio 1 dalis ||   
 16 straipsnio 4 dalis || 133 straipsnio 2 dalis ||   
 16 straipsnio 5 dalis || 133 straipsnio 3 dalis ||   
 16 straipsnio 6 dalis || 134 straipsnio 1 dalis ||   
 16 straipsnio 7 dalis ||   ||   
 16 straipsnio 8 dalis || 134 straipsnio 2 dalis ||   
 17 straipsnio 1 dalis || 73 straipsnio 1 dalis ||   
 17 straipsnio 2 dalis ||   ||   
 17 straipsnio 3 dalis ||   ||   
 18 straipsnio 1 dalis ||   ||   
 18 straipsnio 2 dalis ||   ||   
 18 straipsnio 3 dalis ||   ||   
 18 straipsnio 4 dalis ||   ||   
 18 straipsnio 5 dalis ||   ||   
 18 straipsnio 6 dalis ||   ||   
 18 straipsnio 7 dalis ||   ||   
 19 straipsnio 1 dalis ||   ||   
 19 straipsnio 2 dalis ||   ||   
 19 straipsnio 3 dalis ||   ||   
 19 straipsnio 4 dalis ||   ||   
 20 straipsnis || 73 straipsnio 2 dalis ||   
 21 straipsnis ||   || 3 straipsnio 1 dalies 2 pastraipa 
 22 straipsnis ||   ||   
 23 straipsnis ||   ||   
 24 straipsnis ||   ||   
 25 straipsnis ||   ||   
 26 straipsnis ||   ||   
 27 straipsnis ||   ||   
 28 straipsnis ||   ||   
 29 straipsnis ||   ||   
 30 straipsnis ||   ||   
 31 straipsnis ||   ||   
 32 straipsnis ||   ||   
 33 straipsnis ||   ||   
 34 straipsnis ||   ||   
 35 straipsnis ||   ||   
 36 straipsnis ||   ||   
 37 straipsnis ||   ||   
 38 straipsnis ||   ||   
 39 straipsnis ||   ||   
 40 straipsnis ||   ||   
 41 straipsnis ||   ||   
 42 straipsnis ||   ||   
 43 straipsnis ||   ||   
 44 straipsnis ||   ||   
 45 straipsnis ||   ||   
 46 straipsnis ||   ||   
 47 straipsnis ||   ||   
 48 straipsnis ||   ||   
 49 straipsnis ||   ||   
 50 straipsnis ||   ||   
 51 straipsnis ||   ||   
 52 straipsnis ||   ||   
 53 straipsnis ||   ||   
 54 straipsnis ||   ||   
 55 straipsnis ||   ||   
 56 straipsnis ||   ||   
 57 straipsnis ||   ||   
 58 straipsnis ||   ||   
 59 straipsnis ||   ||   
 60 straipsnis ||   ||   
 61 straipsnis ||   ||   
 62 straipsnis ||   ||   
 63 straipsnis ||   ||   
 64 straipsnis ||   ||   
 65 straipsnis ||   ||   
 66 straipsnis ||   ||   
 67 straipsnis ||   ||   
 68 straipsnis ||   ||   
 69 straipsnis ||   ||   
 70 straipsnis ||   ||   
 71 straipsnis ||   ||   
 72 straipsnis ||   ||   
 73 straipsnis ||   ||   
 74 straipsnis ||   ||   
 75 straipsnis ||   ||   
 76 straipsnis ||   ||   
 77 straipsnis ||   ||   
 78 straipsnis ||   ||   
 79 straipsnis ||   ||   
 80 straipsnis ||   ||   
 81 straipsnis ||   ||   
 82 straipsnis ||   ||   
 83 straipsnis ||   ||   
 84 straipsnio 1 ir 2 dalys || 120 straipsnis ||   
 84 straipsnio 3 dalis ||   ||   
 84 straipsnio 4 dalis ||   ||   
 85 straipsnis ||   ||   
 86 straipsnis ||   ||   
 87 straipsnis ||   ||   
 88 straipsnio 1–4 dalys || 10 straipsnio 1–4 dalys ||   
 88 straipsnio 5 dalis ||   ||   
 89 straipsnis ||   || 18 straipsnio 2–4 dalys 
 90 straipsnis ||   ||   
 91 straipsnis ||   ||   
 92 straipsnis ||   ||   
 93 straipsnis ||   || 24 straipsnis 
 94 straipsnis || 74 straipsnio 1 dalis ||   
 95 straipsnio 1 dalis || 74 straipsnio 2 dalis ||   
 95 straipsnio 2 dalis ||   ||   
 96 straipsnio 1 dalis ||   ||   
 96 straipsnio 2 dalis ||   ||   
 96 straipsnio 3 dalis ||   ||   
 97 straipsnio 1 dalis ||   || 11 straipsnio 1 dalis 
 97 straipsnio 2 dalis ||   || 11 straipsnio 3 dalis 
 97 straipsnio 3 dalis ||   || 11 straipsnio 4 dalis 
 97 straipsnio 4 dalis ||   || VII priedo C dalies 1 punktas 
 98 straipsnis ||   || VII priedo A dalies 1 punktas 
 99 straipsnio 1 dalis ||   || VII priedo D dalies 1 punktas 
 99 straipsnio 2 dalis ||   || VII priedo D dalies 2 punktas 
 100 straipsnio 1 dalis ||   || 33 straipsnio 1 dalis 
 100 straipsnio 2–10 dalys ||   || VII priedo B dalies 1–9 punktai 
 100 straipsnio 11–13 dalys ||   || VII priedo B dalies 11–13 punktai 
 101 straipsnis ||   || VII priedo C dalies 1–3 punktai 
 102 straipsnis || 76 straipsnis ||   
 103 straipsnio 1 dalis || 91 straipsnis ||   
 103 straipsnio 2 dalis ||   ||   
 104 straipsnis || 94 straipsnis ||   
 105 straipsnis ||   ||   
 106 straipsnis || 78 straipsnio 1–3 dalys ||   
 107 straipsnis || 79 straipsnio 1 dalis ||   
 108 straipsnio 1 dalis || 80 straipsnio 1 dalis ||   
 108 straipsnio 2 dalis || 80 straipsnio 2 dalis ||   
 108 straipsnio 3 dalis || 80 straipsnio 4 dalis ||   
 108 straipsnio 4 dalis || 80 straipsnio 5 dalis ||   
 108 straipsnio 5 dalis || 80 straipsnio 6 dalis ||   
 108 straipsnio 6 dalis || 80 straipsnio 7 dalis ||   
 108 straipsnio 7 dalis || 80 straipsnio 8 dalis ||   
 108 straipsnio 8 dalis ||   ||   
 109 straipsnis || VI priedo I dalies 1–5 punktai ||   
 110 straipsnio 1 dalis ||   ||   
 110 straipsnio 2–5 dalys || VI priedo I dalies 8–11 punktai ||   
 111 straipsnio 1 dalis ||   ||   
 111 straipsnio 2 dalis ||   ||   
 111 straipsnio 3 dalis ||   ||   
 111 straipsnio 4 dalis ||   ||   
 111 straipsnio 5 dalis || VI priedo I dalies 15 punktas ||   
 111 straipsnio 6 dalis || VI priedo I dalies 17 punktas ||   
 112 straipsnio 1 dalis || VI priedo I dalies 18 ir 19 punktai ||   
 112 straipsnio 2 dalis || VI priedo I dalies 20 punktas ||   
 112 straipsnio 3 dalis || VI priedo I dalies 21 punktas ||   
 113 straipsnis || VI priedo I dalies 22 punktas ||   
 114 straipsnio 1 dalis ||   ||   
 114 straipsnio 2 dalis || VI priedo I dalies 37 ir 38 punktai ||   
 114 straipsnio 3 dalis || VI priedo I dalies 40 punktas ||   
 114 straipsnio 4 dalis ||   ||   
 114 straipsnio 5 dalis ||   ||   
 115 straipsnio 1 dalis || VI priedo I dalies 29 punktas ||   
 115 straipsnio 2 dalis || VI priedo I dalies 31 punktas ||   
 115 straipsnio 3 dalis || VI priedo I dalies 33–36 punktai ||   
 116 straipsnio 1 dalis || VI priedo I dalies 26 punktas ||   
 116 straipsnio 2 dalis || VI priedo I dalies 25 punktas ||   
 116 straipsnio 3 dalis || VI priedo I dalies 27 punktas ||   
 117 straipsnis || VI priedo I dalies 41 ir 42 punktai ||   
 118 straipsnis || 79 straipsnio 2 dalis, 79 straipsnio 3 dalis ir VI priedo I dalies 43 punktas ||   
 119 straipsnio 1 dalis || VI priedo I dalies 44 punktas ||   
 119 straipsnio 2 dalis ||   ||   
 119 straipsnio 3 dalis ||   ||   
 120 straipsnio 1–3 dalys || VI priedo I dalies 45–49 punktai ||   
 120 straipsnio 4 dalis ||   ||   
 121 straipsnio 1 ir 2 dalys || VI priedo I dalies 51–55 punktai ||   
 121 straipsnio 3 ir 4 dalys || VI priedo I dalies 58 ir 59 punktai ||   
 122 straipsnio 1 ir 2 dalys || VI priedo I dalies 61 ir 62 punktai ||   
 122 straipsnio 3 ir 4 dalys || VI priedo I dalies 64 ir 65 punktai ||   
 123 straipsnio 1 dalis || VI priedo I dalies 66 ir 76 punktai ||   
 123 straipsnio 2 dalis || VI priedo I dalies 66 punktas ||   
 123 straipsnio 3 dalis ||   ||   
 124 straipsnio 1 dalis || VI priedo I dalies 68 punkto 1 ir 2 pastraipos ||   
 124 straipsnio 2 dalis || VI priedo I dalies 69 punktas ||   
 124 straipsnio 3 dalis || VI priedo I dalies 71 punktas ||   
 124 straipsnio 4 dalis || VI priedo I dalies 70 punktas ||   
 124 straipsnio 5 dalis ||   ||   
 125 straipsnis || VI priedo I dalies 72 punktas ||   
 126 straipsnis || VI priedo I dalies 73 punktas ||   
 127 straipsnio 1 dalis || VI priedo I dalies 74 punktas ||   
 127 straipsnio 2 dalis || VI priedo I dalies 75 punktas ||   
 127 straipsnio 3 dalis || VI priedo I dalies 77 ir 78 punktai ||   
 127 straipsnio 4 dalis || VI priedo I dalies 79 punktas ||   
 127 straipsnio 5 dalis || VI priedo I dalies 80 ir 81 punktai ||   
 128 straipsnio 1 dalis || VI priedo I dalies 86 punktas ||   
 128 straipsnio 2 dalis ||   ||   
 128 straipsnio 3 dalis ||   ||   
 129 straipsnio 1–3 dalys || VI priedo I dalies 82–84 punktai ||   
 129 straipsnio 4–7 dalys || VI priedo I dalies 87–90 punktai ||   
 130 straipsnis || 81 straipsnio 1, 2 ir 4 dalys ||   
 131 straipsnio 1 dalis || 82 straipsnio 1 dalis ||   
 131 straipsnio 2 dalis || VI priedo II dalies 12–16 punktai ||   
 131 straipsnio 3 dalis || 150 straipsnio 3 dalis ||   
 132 straipsnio 1 dalis || VI priedo I dalies 6 punktas ||   
 132 straipsnio 2 dalis || VI priedo I dalies 7 punktas ||   
 132 straipsnio 3 dalis ||   ||   
 133 straipsnis || VI priedo III dalies 1–7 punktai ||   
 134 straipsnis || VI priedo III dalies 8–17 punktai ||   
 135 straipsnio 1 dalis ||   ||   
 135 straipsnio 2 dalis ||   ||   
 136 straipsnis ||   ||   
 137 straipsnio 1 dalis ||   ||   
 137 straipsnio 2 dalis ||   ||   
 138 straipsnio 1 dalis || 84 straipsnio 1 dalis ir VII priedo 4 dalies 1 punktas ||   
 138 straipsnio 1 dalis || 84 straipsnio 2 dalis ||   
 138 straipsnio 1 dalis || 84 straipsnio 3 dalis ||   
 138 straipsnio 1 dalis || 84 straipsnio 4 dalis ||   
 138 straipsnio 1 dalis ||   ||   
 139 straipsnis ||   ||   
 140 straipsnis ||   ||   
 141 straipsnis ||   ||   
 142 straipsnio 1 dalis || 86 straipsnio 9 dalis ||   
 142 straipsnio 2–9 dalys || 86 straipsnio 1–8 dalys ||   
 143 straipsnio 1 dalis || 85 straipsnio 1 dalis ||   
 143 straipsnio 2 dalis || 85 straipsnio 2 dalis ||   
 143 straipsnio 3 dalis ||   ||   
 143 straipsnio 4 dalis || 85 straipsnio 3 dalis ||   
 143 straipsnio 5 dalis ||   ||   
 143 straipsnio 1 dalis ||   ||   
 144 straipsnis || 85 straipsnio 4 ir 5 dalys ||   
 145 straipsnio 1 dalis || 89 straipsnio 1 dalis ||   
 145 straipsnio 2 dalis || 89 straipsnio 2 dalis ||   
 145 straipsnio 3 dalis ||   ||   
 145 straipsnio 4 dalis ||   ||   
 146 straipsnis || 87 straipsnio 1–10 dalys ||   
 147 straipsnio 1 ir 2 dalys || 87 straipsnio 11 dalis ||   
 147 straipsnio 3 ir 4 dalys || 87 straipsnio 12 dalis ||   
 147 straipsnio 5 dalis ||   ||   
 148 straipsnio 1 dalis || VII priedo I dalies 3 punktas ||   
 148 straipsnio 2 dalis ||   ||   
 148 straipsnio 3–8 dalys || VII priedo I dalies 4–9 punktai ||   
 148 straipsnio 9 dalis ||   ||   
 149 straipsnis || VII priedo I dalies 10–16 punktai ||   
 150 straipsnio 1 dalis || VII priedo I dalies 17 ir 18 punktai ||   
 150 straipsnio 2 dalis || VII priedo I dalies 19–21 punktai ||   
 150 straipsnio 3 dalis || VII priedo I dalies 22–24 punktai ||   
 150 straipsnio 4 dalis || VII priedo I dalies 25–26 punktai ||   
 151 straipsnis ||   ||   
 152 straipsnis || VII priedo I dalies 27 punktas ||   
 153 straipsnio 1 dalis || VII priedo I dalies 28 punktas ||   
 153 straipsnio 2–5 dalys ||   ||   
 154 straipsnio 1 dalis || 88 straipsnio 2 dalis ||   
 154 straipsnio 2 dalis || 88 straipsnio 3 dalis ||   
 154 straipsnio 3 dalis || 88 straipsnio 4 dalis ||   
 154 straipsnio 4 dalis || 88 straipsnio 6 dalis ||   
 154 straipsnio 5 dalis || VII priedo I dalies 30 punktas ||   
 154 straipsnio 6 dalis || VII priedo I dalies 31 punktas ||   
 154 straipsnio 7 dalis || VII priedo I dalies 32 punktas ||   
 154 straipsnio 8 dalis || VII priedo I dalies 33 punktas ||   
 154 straipsnio 9 dalis || VII priedo I dalies 34 punktas ||   
 154 straipsnio 10 dalis || VII priedo I dalies 35 punktas ||   
 154 straipsnio 11 dalis ||   ||   
 155 straipsnis || VII priedo I dalies 36 punktas ||   
 156 straipsnio 1 dalis || VII priedo II dalies 2 punktas ||   
 156 straipsnio 2 dalis || VII priedo II dalies 3 punktas ||   
 156 straipsnio 3 dalis || VII priedo II dalies 4 punktas ||   
 156 straipsnio 4 dalis || VII priedo II dalies 5 punktas ||   
 156 straipsnio 5 dalis || VII priedo II dalies 6 punktas ||   
 156 straipsnio 6 dalis || VII priedo II dalies 7 punktas ||   
 156 straipsnio 7 dalis || VII priedo II dalies 7 punktas ||   
 157 straipsnio 1 dalis || VII priedo II dalies 8 punktas ||   
 157 straipsnio 2 dalis || VII priedo II dalies 9 punktas ||   
 157 straipsnio 3 dalis || VII priedo II dalies 10 punktas ||   
 157 straipsnio 4 dalis || VII priedo II dalies 11 punktas ||   
 158 straipsnio 1 dalis || VII priedo II dalies 12 punktas ||   
 158 straipsnio 2 dalis || VII priedo II dalies 13 punktas ||   
 158 straipsnio 3 dalis || VII priedo II dalies 14 punktas ||   
 158 straipsnio 4 dalis || VII priedo II dalies 15 punktas ||   
 158 straipsnio 5 dalis || VII priedo II dalies 16 punktas ||   
 159 straipsnio 1 dalis || VII priedo II dalies 17 punktas ||   
 159 straipsnio 2 dalis || VII priedo II dalies 18 punktas ||   
 159 straipsnio 3 dalis || VII priedo II dalies 19 punktas ||   
 159 straipsnio 4 dalis || VII priedo II dalies 20 punktas ||   
 160 straipsnio 1 dalis || VII priedo II dalies 21 punktas ||   
 160 straipsnio 2 dalis || VII priedo II dalies 22 punktas ||   
 160 straipsnio 3 dalis || VII priedo II dalies 23 punktas ||   
 160 straipsnio 4 dalis ||   ||   
 161 straipsnio 1 dalis || VII priedo II dalies 24 punktas ||   
 161 straipsnio 2 dalis || VII priedo II dalies 25 ir 26 punktai ||   
 161 straipsnio 3 dalis || VII priedo II dalies 27 punktas ||   
 162 straipsnio 1 dalis || VII priedo III dalies 1 punktas ||   
 162 straipsnio 2 dalis || VII priedo III dalies 2 punktas ||   
 162 straipsnio 3 dalis || VII priedo III dalies 3 punktas ||   
 162 straipsnio 4 dalis || VII priedo III dalies 4 punktas ||   
 162 straipsnio 5 dalis || VII priedo III dalies 5 punktas ||   
 162 straipsnio 6 dalis || VII priedo III dalies 6 punktas ||   
 162 straipsnio 7 dalis || VII priedo III dalies 7 punktas ||   
 162 straipsnio 8 dalis || VII priedo III dalies 9 punktas ||   
 162 straipsnio 9 dalis || VII priedo III dalies 10 punktas ||   
 162 straipsnio 10 dalis || VII priedo III dalies 11 punktas ||   
 163 straipsnio 1 dalis || VII priedo III dalies 12 punktas ||   
 163 straipsnio 2 dalis ||   ||   
 164 straipsnis || VII priedo III dalies 13 punktas ||   
 165 straipsnio 1 dalis || VII priedo IV dalies 1 punktas ||   
 165 straipsnio 2 dalis || VII priedo IV dalies 2 punktas ||   
 165 straipsnio 3 dalis || VII priedo IV dalies 3 punktas ||   
 166 straipsnio 1 dalis || VII priedo IV dalies 5 punktas ||   
 166 straipsnio 2 dalis || VII priedo IV dalies 12 punktas ||   
 166 straipsnio 3 dalis || VII priedo IV dalies 13–15 punktai ||   
 166 straipsnio 4 dalis || VII priedo IV dalies 16 punktas ||   
 167 straipsnio 1 dalis || VII priedo IV dalies 17 punktas ||   
 167 straipsnio 2 dalis || VII priedo IV dalies 18 punktas ||   
 168 straipsnio 1 dalis || VII priedo IV dalies 19–23 punktai ||   
 168 straipsnio 2 dalis || VII priedo IV dalies 24 punktas ||   
 168 straipsnio 3 dalis || VII priedo IV dalies 25 punktas ||   
 169 straipsnio 1 dalis || VII priedo IV dalies 26–28 punktai ||   
 169 straipsnio 2 dalis || VII priedo IV dalies 29 punktas ||   
 169 straipsnio 3 dalis ||   ||   
 170 straipsnis || VII priedo IV dalies 30 punktas ||   
 171 straipsnio 1 dalis || VII priedo IV dalies 31 punktas ||   
 171 straipsnio 2 dalis || VII priedo IV dalies 32 punktas ||   
 171 straipsnio 3 dalis || VII priedo IV dalies 33 punktas ||   
 171 straipsnio 4 dalis || VII priedo IV dalies 34 punktas ||   
 171 straipsnio 5 dalis || VII priedo IV dalies 35 punktas ||   
 172 straipsnio 1 dalis || VII priedo IV dalies 36 punktas ||   
 172 straipsnio 2 dalis || VII priedo IV dalies 37 punkto 1 pastraipa ||   
 172 straipsnio 3 dalis || VII priedo IV dalies 37 punkto 2 pastraipa ||   
 172 straipsnio 4 dalis || VII priedo IV dalies 38 punktas ||   
 172 straipsnio 5 dalis || VII priedo IV dalies 39 punktas ||   
 173 straipsnio 1 dalis || VII priedo IV dalies 40 punktas ||   
 173 straipsnio 2 dalis || VII priedo IV dalies 41 punktas ||   
 173 straipsnio 3 dalis || VII priedo IV dalies 42 punktas ||   
 174 straipsnio 1 dalis || VII priedo IV dalies 44 punktas ||   
 174 straipsnio 2 dalis || VII priedo IV dalies 45 punktas ||   
 174 straipsnio 3 dalis || VII priedo IV dalies 46 punktas ||   
 174 straipsnio 4 dalis || VII priedo IV dalies 47 punktas ||   
 174 straipsnio 5 dalis ||   ||   
 174 straipsnio 6 dalis ||   ||   
 175 straipsnio 1 dalis || VII priedo IV dalies 43 punktas ir 49–56 punktai ||   
 175 straipsnio 2 dalis || VII priedo IV dalies 57 punktas ||   
 176 straipsnio 1 dalis || VII priedo IV dalies 59–66 punktai ||   
 176 straipsnio 2 dalis || VII priedo IV dalies 67–72 punktai ||   
 176 straipsnio 3 dalis ||   ||   
 177 straipsnio 1 dalis || VII priedo IV dalies 73–81 punktai ||   
 177 straipsnio 2 dalis || VII priedo IV dalies 82 punktas ||   
 177 straipsnio 3 dalis || VII priedo IV dalies 83–86 punktai ||   
 178 straipsnio 1 dalis || VII priedo IV dalies 87–92 punktai ||   
 178 straipsnio 2 dalis || VII priedo IV dalies 93 punktas ||   
 178 straipsnio 3 dalis || VII priedo IV dalies 94 ir 95 punktai ||   
 178 straipsnio 4 dalis ||   ||   
 179 straipsnio 1 dalis || VII priedo IV dalies 98–100 punktai ||   
 179 straipsnio 2 dalis || VII priedo IV dalies 101 ir 102 punktai ||   
 179 straipsnio 3 dalis || VII priedo IV dalies 103 ir 104 punktai ||   
 179 straipsnio 4 dalis || VII priedo IV dalies 96 punktas ||   
 179 straipsnio 5 dalis || VII priedo IV dalies 97 punktas ||   
 179 straipsnio 6 dalis ||   ||   
 180 straipsnio 1 dalis ||   ||   
 180 straipsnio 2 dalis || VII priedo IV dalies 105 punktas ||   
 180 straipsnio 3 dalis || VII priedo IV dalies 106 punktas ||   
 180 straipsnio 4 dalis || VII priedo IV dalies 107 punktas ||   
 180 straipsnio 5 dalis || VII priedo IV dalies 108 punktas ||   
 180 straipsnio 6 dalis || VII priedo IV dalies 109 punktas ||   
 181 straipsnis || VII priedo IV dalies 110–114 punktai ||   
 182 straipsnis || VII priedo IV dalies 115 punktas ||   
 183 straipsnis || VII priedo IV dalies 116 punktas ||   
 184 straipsnis || VII priedo IV dalies 117–123 punktai ||   
 185 straipsnio 1 dalis || VII priedo IV dalies 124 punktas ||   
 185 straipsnio 2 dalis || VII priedo IV dalies 125 ir 126 punktai ||   
 185 straipsnio 3 dalis || VII priedo IV dalies 127 punktas ||   
 185 straipsnio 4 dalis ||   ||   
 186 straipsnio 1 dalis || VII priedo IV dalies 128 punktas ||   
 186 straipsnio 2 dalis || VII priedo IV dalies 129 punktas ||   
 187 straipsnis || VII priedo IV dalies 131 punktas ||   
 188 straipsnis || 90 straipsnio 1 dalis ir VIII priedo I dalies 2 punktas ||   
 189 straipsnio 1 dalis || 93 straipsnio 2 dalis ||   
 189 straipsnio 2 dalis || 93 straipsnio 3 dalis ||   
 189 straipsnio 3 dalis || VIII priedo III dalies 1 punktas ||   
 189 straipsnio 4 dalis || VIII priedo III dalies 2 punktas ||   
 189 straipsnio 5 dalis || VIII priedo V dalies 1 ir 2 punktai ||   
 189 straipsnio 6 dalis ||   ||   
 190 straipsnio 1 dalis || 92 straipsnio 1 dalis ||   
 190 straipsnio 2 dalis || 92 straipsnio 2 dalis ||   
 190 straipsnio 3 dalis || 92 straipsnio 3 dalis ||   
 190 straipsnio 4 dalis || 92 straipsnio 4 dalis ||   
 190 straipsnio 5 dalis || 92 straipsnio 5 dalis ||   
 190 straipsnio 6 dalis || 92 straipsnio 6 dalis ||   
 190 straipsnio 7 dalis || VIII priedo II dalies 1 punktas ||   
 190 straipsnio 8 dalis || VIII priedo II dalies 2 punktas ||   
 190 straipsnio 9 dalis ||   ||   
 190 straipsnio 10 dalis ||   ||   
 191 straipsnis || VIII priedo I dalies 3 ir 4 punktai ||   
 192 straipsnis || VIII priedo I dalies 5 punktas ||   
 193 straipsnio 1 dalis || VIII priedo I dalies 7 punktas ||   
 193 straipsnio 2 dalis || VIII priedo I dalies 8 punktas ||   
 193 straipsnio 3 dalis || VIII priedo I dalies 9 punktas ||   
 193 straipsnio 4 dalis || VIII priedo I dalies 10 punktas ||   
 193 straipsnio 5–9 dalys ||   ||   
 194 straipsnio 1 dalis || VIII priedo I dalies 11 punktas ||   
 194 straipsnio 2 dalis ||   ||   
 195 straipsnio 1 dalis || VIII priedo I dalies 12 punktas ||   
 195 straipsnio 2 dalis || VIII priedo I dalies 13–17 punktai ||   
 195 straipsnio 3 dalis || VIII priedo I dalies 20 punktas ||   
 195 straipsnio 4 dalis || VIII priedo I dalies 21 punktas ||   
 195 straipsnio 5 dalis || VIII priedo I dalies 22 punktas ||   
 195 straipsnio 6–10 dalys ||   ||   
 196 straipsnis || VIII priedo I dalies 23–25 punktai ||   
 197 straipsnio 1 dalis || VIII priedo I dalies 26 punktas ||   
 197 straipsnio 2 dalis || VIII priedo I dalies 27 punktas ||   
 198 straipsnis || VIII priedo I dalies 29 punktas ||   
 199 straipsnio 1 dalis || VIII priedo I dalies 30 ir 31 punktai ||   
 199 straipsnio 2 dalis || VIII priedo I dalies 32 punktas ||   
 200 straipsnis || VIII priedo II dalies 3 punktas ||   
 201 straipsnis || VIII priedo II dalies 4 ir 5 punktai ||   
 202 straipsnio 1 dalis || VIII priedo II dalies 6 punktas ||   
 202 straipsnio 2 dalis || VIII priedo II dalies 6a punktas ||   
 202 straipsnio 3 dalis || VIII priedo II dalies 6b punktas ||   
 202 straipsnio 4 dalis || VIII priedo II dalies 6c punktas ||   
 202 straipsnio 5 dalis || VIII priedo II dalies 7 punktas ||   
 203 straipsnio 1 dalis || VIII priedo II dalies 8 punktas ||   
 203 straipsnio 2 dalis || VIII priedo II dalies 8 punkto a papunktis ||   
 203 straipsnio 3 dalis || VIII priedo II dalies 8 punkto b papunktis ||   
 203 straipsnio 4 dalis || VIII priedo II dalies 8 punkto c papunktis ||   
 203 straipsnio 5 dalis || VIII priedo II dalies 8 punkto d papunktis ||   
 204 straipsnio 1 dalis ||   ||   
 204 straipsnio 2 dalis || VIII priedo II dalies 9 punkto a papunktis ||   
 204 straipsnio 3 dalis || VIII priedo II dalies 9 punkto b papunktis ||   
 205 straipsnis || VIII priedo II dalies 10 punktas ||   
 206 straipsnis || VIII priedo II dalies 11 punktas ||   
 207 straipsnio 1 dalis || VIII priedo II dalies 12 punktas ||   
 207 straipsnio 2 dalis || VIII priedo II dalies 13 punktas ||   
 208 straipsnio 1 dalis || VIII priedo II dalies 14 punktas ||   
 208 straipsnio 2 dalis || VIII priedo II dalies 15 punktas ||   
 208 straipsnio 3 dalis ||   ||   
 209 straipsnio 1 dalis || VIII priedo II dalies 16 punktas ||   
 209 straipsnio 2 dalis || VIII priedo II dalies 17 punktas ||   
 209 straipsnio 3 dalis ||   ||   
 210 straipsnio 1 dalis || VIII priedo II dalies 18 punktas ||   
 210 straipsnio 2 dalis || VIII priedo II dalies 19 punktas ||   
 211 straipsnio 1 dalis || VIII priedo II dalies 20 punktas ||   
 211 straipsnio 2 dalis || VIII priedo II dalies 21 punktas ||   
 212 straipsnio 1 dalis || VIII priedo II dalies 22 punktas ||   
 212 straipsnio 2 dalis ||   ||   
 212 straipsnio 3 dalis ||   ||   
 213 straipsnis || VIII priedo III dalies 3 punktas ||   
 214 straipsnis || VIII priedo III dalies 4 punktas ||   
 215 straipsnio 1 dalis || VIII priedo III dalies 5 punktas ||   
 215 straipsnio 2 dalis || VIII priedo III dalies 6–10 punktai ||   
 215 straipsnio 3 dalis || VIII priedo III dalies 11 punktas ||   
 215 straipsnio 4 dalis || VIII priedo III dalies 22 ir 23 punktai ||   
 215 straipsnio 5 dalis ||   ||   
 216 straipsnio 1 dalis || VIII priedo III dalies 12–15 punktai ||   
 216 straipsnio 2 dalis || VIII priedo III dalies 16 punktas ||   
 216 straipsnio 3 dalis || VIII priedo III dalies 17 punktas ||   
 216 straipsnio 4 dalis || VIII priedo III dalies 18 ir 19 punktai ||   
 216 straipsnio 5 dalis || VIII priedo III dalies 20 ir 21 punktai ||   
 216 straipsnio 6 dalis || VIII priedo III dalies 22 ir 23 punktai ||   
 216 straipsnio 7–9 dalys ||   ||   
 217 straipsnio 1 dalis || VIII priedo III dalies 24 punktas ||   
 217 straipsnio 2 dalis || VIII priedo III dalies 25 punktas ||   
 217 straipsnio 3 dalis || VIII priedo III dalies 26 punktas ||   
 217 straipsnio 4 dalis || VIII priedo III dalies 27 punktas ||   
 217 straipsnio 5 dalis || VIII priedo III dalies 28 punktas ||   
 217 straipsnio 6 dalis || VIII priedo III dalies 29 punktas ||   
 217 straipsnio 7 dalis   ||   ||   
 218 straipsnio 1 dalis || VIII priedo III dalies 30–32 punktai ||   
 218 straipsnio 2 dalis || VIII priedo III dalies 33 punktas ||   
 218 straipsnio 3 dalis || VIII priedo III dalies 34–35 punktai ||   
 218 straipsnio 4–7 dalys ||   ||   
 219 straipsnio 1 dalis || VIII priedo III dalies 36 punktas ||   
 219 straipsnio 2 dalis || VIII priedo III dalies 37–40 punktai ||   
 219 straipsnio 3–6 dalys ||   ||   
 220 straipsnio 1 dalis || VIII priedo III dalies 42–46 punktai ||   
 220 straipsnio 2 dalis || VIII priedo III dalies 47–52 punktai ||   
 220 straipsnio 3 dalis || VIII priedo III dalies 53–56 punktai ||   
 221 straipsnis || VIII priedo III dalies 57 punktas ||   
 222 straipsnio 1 dalis || VIII priedo III dalies 58 punktas ||   
 222 straipsnio 2 dalis ||   ||   
 222 straipsnio 3 dalis ||   ||   
 223 straipsnio 1 dalis || VIII priedo III dalies 60 punktas ||   
 223 straipsnio 2 dalis || VIII priedo III dalies 61 punktas ||   
 224 straipsnio 1 dalis || VIII priedo III dalies 62–65 punktai ||   
 224 straipsnio 2 dalis || VIII priedo III dalies 66 punktas ||   
 224 straipsnio 3 dalis || VIII priedo III dalies 67 punktas ||   
 225 straipsnio 1 dalis || VIII priedo III dalies 68–71 punktai ||   
 225 straipsnio 2 dalis || VIII priedo III dalies 72 punktas ||   
 225 straipsnio 3 dalis || VIII priedo III dalies 73 ir 74 punktai ||   
 226 straipsnio 1 dalis || VIII priedo III dalies 76 punktas ||   
 226 straipsnio 2 dalis || VIII priedo III dalies 77 punktas ||   
 226 straipsnio 3 dalis || VIII priedo III dalies 78 punktas ||   
 227 straipsnio 1 dalis || VIII priedo III dalies 79 punktas ||   
 227 straipsnio 2 dalis || VIII priedo III dalies 80 punktas ||   
 227 straipsnio 3 dalis || VIII priedo III dalies 80a punktas ||   
 227 straipsnio 4 dalis || VIII priedo III dalies 81–82 punktai ||   
 228 straipsnio 1 dalis || VIII priedo III dalies 83 punktas ||   
 228 straipsnio 2 dalis || VIII priedo III dalies 83 punktas ||   
 228 straipsnio 3 dalis || VIII priedo III dalies 84 punktas ||   
 228 straipsnio 4 dalis || VIII priedo III dalies 85 punktas ||   
 229 straipsnis || VIII priedo III dalies 86 punktas ||   
 230 straipsnio 1 dalis || VIII priedo III dalies 87 punktas ||   
 230 straipsnio 2 dalis || VIII priedo III dalies 88 punktas ||   
 230 straipsnio 3 dalis || VIII priedo III dalies 89 punktas ||   
 231 straipsnio 1 dalis || VIII priedo III dalies 90 punktas ||   
 231 straipsnio 2 dalis || VIII priedo III dalies 91 punktas ||   
 231 straipsnio 3 dalis || VIII priedo III dalies 92 punktas ||   
 232 straipsnio 1 dalis || VIII priedo IV dalies 1 punktas ||   
 232 straipsnio 2 dalis || VIII priedo IV dalies 2 punktas ||   
 233 straipsnio 1 dalis || VIII priedo IV dalies 3 punktas ||   
 233 straipsnio 2 dalis || VIII priedo IV dalies 4 punktas ||   
 233 straipsnio 3 dalis || VIII priedo IV dalies 5 punktas ||   
 234 straipsnio 1 dalis || VIII priedo IV dalies 6 punktas ||   
 234 straipsnio 2 dalis || VIII priedo IV dalies 7 punktas ||   
 234 straipsnio 3 dalis || VIII priedo IV dalies 8 punktas ||   
 235 straipsnis || VIII priedo VI dalies 1 punktas ||   
 236 straipsnis || VIII priedo VI dalies 2 punktas ||   
 237 straipsnio 1–9 dalys || IX priedo I dalies 1 punktas ||   
 237 straipsnio 10 dalis || 4 straipsnio 37 dalis ||   
 237 straipsnio 11 dalis || 4 straipsnio 38 dalis ||   
 237 straipsnio 12 dalis || 4 straipsnio 41 dalis ||   
 237 straipsnio 13 dalis ||   ||   
 237 straipsnio 14 dalis ||   ||   
 238 straipsnio 1 dalis || IX priedo II dalies 1 punktas ||   
 238 straipsnio 2 dalis || IX priedo II dalies 1a punktas ||   
 238 straipsnio 3 dalis || IX priedo II dalies 1b punktas ||   
 238 straipsnio 4 dalis || IX priedo II dalies 1c punktas ||   
 238 straipsnio 5 dalis || IX priedo II dalies 1d punktas ||   
 238 straipsnio 6 dalis ||   ||   
 239 straipsnio 1 dalis || IX priedo II dalies 2 punktas ||   
 239 straipsnio 2 dalis || IX priedo II dalies 2a punktas ||   
 239 straipsnio 3 dalis || IX priedo II dalies 2b punktas ||   
 239 straipsnio 4 dalis || IX priedo II dalies 2c punktas ||   
 239 straipsnio 5 dalis || IX priedo II dalies 2d punktas ||   
 239 straipsnio 6 dalis ||   ||   
 240 straipsnio 1 dalis || 95 straipsnio 1 dalis ||   
 240 straipsnio 2 dalis || 95 straipsnio 2 dalis ||   
 240 straipsnio 3 dalis || 96 straipsnio 2 dalis ||   
 240 straipsnio 4 dalis || 96 straipsnio 3 dalis ||   
 240 straipsnio 5 dalis || 96 straipsnio 4 dalis ||   
 240 straipsnio 6 dalis ||   ||   
 241 straipsnio 1 dalis || IX priedo IV dalies 2 ir 3 punktai ||   
 241 straipsnio 2 dalis || IX priedo IV dalies 5 punktas ||   
 241 straipsnio 3 dalis || IX priedo IV dalies 5 punktas ||   
 242 straipsnio 1 dalis || IX priedo IV dalies 60 punktas ||   
 242 straipsnio 2 dalis || IX priedo IV dalies 61 punktas ||   
 242 straipsnio 3 dalis ||   ||   
 242 straipsnio 4 dalis ||   ||   
 243 straipsnio 1 dalis || 101 straipsnio 1 dalis ||   
 243 straipsnio 2 dalis || 101 straipsnio 2 dalis ||   
 243 straipsnio 3 dalis ||   ||   
 244 straipsnis || IX priedo II dalies 3 ir 4 punktai ||   
 245 straipsnis || IX priedo II dalies 5–7 punktai ||   
 246 straipsnis || IX priedo IV dalies 6–7 punktai ||   
 247 straipsnis || IX priedo IV dalies 8 punktas ||   
 248 straipsnio 1 dalis || IX priedo IV dalies 9–10 punktai ||   
 248 straipsnio 2 dalis || IX priedo IV dalies 10 punktas (pakeitimas)   ||   
 249 straipsnis || IX priedo IV dalies 11–12 punktai ||   
 250 straipsnio 1 dalis || IX priedo IV dalies 13 punktas ||   
 250 straipsnio 2 dalis || IX priedo IV dalies 15 punktas ||   
 251 straipsnio 1 dalis || 100 straipsnis ||   
 251 straipsnio 2 dalis || IX priedo IV dalies 17–20 punktai ||   
 251 straipsnio 3 dalis || IX priedo IV dalies 21 punktas ||   
 251 straipsnio 4 dalis || IX priedo IV dalies 22–23 punktai ||   
 251 straipsnio 5 dalis || IX priedo IV dalies 24–25 punktai ||   
 251 straipsnio 6 dalis || IX priedo IV dalies 26–29 punktai ||   
 251 straipsnio 7 dalis || IX priedo IV dalies 30 punktas ||   
 251 straipsnio 8 dalis || IX priedo IV dalies 32 punktas ||   
 251 straipsnio 9 dalis || IX priedo IV dalies 33 punktas ||   
 252 straipsnis || IX priedo IV dalies 34 punktas ||   
 253 straipsnis || IX priedo IV dalies 35–36 punktai ||   
 254 straipsnio 1 dalis || IX priedo IV dalies 38, 39 punktas ir 41 punktai ||   
 254 straipsnio 2 dalis || IX priedo IV dalies 42 punktas ||   
 254 straipsnio 3 dalis || IX priedo IV dalies 43 punktas ||   
 254 straipsnio 4 dalis || IX priedo IV dalies 44 punktas ||   
 254 straipsnio 5 dalis ||   ||   
 255 straipsnis || IX priedo IV dalies 45 punktas ||   
 256 straipsnio 1 dalis || IX priedo IV dalies 46–47 ir 49 punktai ||   
 256 straipsnio 2 dalis || IX priedo IV dalies 51 punktas ||   
 257 straipsnio 1 dalis || IX priedo IV dalies 52 punktas ||   
 257 straipsnio 2 dalis || IX priedo IV dalies 53 punktas ||   
 257 straipsnio 3 dalis || IX priedo IV dalies 54 punktas ||   
 257 straipsnio 4 dalis ||   ||   
 258 straipsnio 1 dalis || IX priedo IV dalies 55 ir 57 punktai ||   
 258 straipsnio 2 dalis || IX priedo IV dalies 58 punktas ||   
 258 straipsnio 3 dalis || IX priedo IV dalies 59 punktas ||   
 259 straipsnio 1 dalis || IX priedo IV dalies 62 punktas ||   
 259 straipsnio 2 dalis || IX priedo IV dalies 63–65 punktai ||   
 259 straipsnio 3 dalis || IX priedo IV dalies 66 ir 67 punktai ||   
 259 straipsnio 4 dalis ||   ||   
 260 straipsnio 1 dalis || IX priedo IV dalies 68 punktas ||   
 260 straipsnio 2 dalis || IX priedo IV dalies 70 punktas ||   
 260 straipsnio 3 dalis || IX priedo IV dalies 71 punktas (pakeitimas) ||   
 261 straipsnio 1 dalis || IX priedo IV dalies 72 punktas ||   
 261 straipsnio 2 dalis || IX priedo IV dalies 73 punktas ||   
 261 straipsnio 3 dalis || IX priedo IV dalies 74–75 punktai ||   
 261 straipsnio 4 dalis || IX priedo IV dalies 76 punktas ||   
 262 straipsnio 1 dalis || 97 straipsnio 1 dalis ||   
 262 straipsnio 2 dalis || 97 straipsnio 2 dalis ||   
 262 straipsnio 3 dalis || 97 straipsnio 3 dalis ||   
 263 straipsnis || IX priedo III dalies 1 punktas ||   
 264 straipsnis || IX priedo III dalies 2–7 punktai ||   
 265 straipsnis || 98 straipsnio 1 dalis ir IX priedo III dalies 8 ir 9 punktai ||   
 266 straipsnio 1 dalis ||   || KPD II priedo 5 punktas 
 266 straipsnio 2 dalis ||   ||   
 267 straipsnio 1 dalis || III priedo I dalies 2 punktas ||   
 267 straipsnio 2 dalis || III priedo I dalies 3 punktas ||   
 267 straipsnio 3 dalis || III priedo I dalies 4 punktas ||   
 267 straipsnio 4 dalis || III priedo I dalies 5 punktas ||   
 267 straipsnio 5 dalis || III priedo I dalies 6 punktas ||   
 267 straipsnio 6 dalis || III priedo I dalies 7 punktas ||   
 267 straipsnio 7 dalis || III priedo I dalies 8 punktas ||   
 267 straipsnio 8 dalis || III priedo I dalies 9 punktas ||   
 267 straipsnio 9 dalis || III priedo I dalies 10 punktas ||   
 267 straipsnio 10 dalis || III priedo I dalies 11 punktas ||   
 267 straipsnio 11 dalis || III priedo I dalies 12 punktas ||   
 267 straipsnio 12 dalis || III priedo I dalies 13 punktas ||   
 267 straipsnio 13 dalis || III priedo I dalies 14 punktas ||   
 267 straipsnio 14 dalis || III priedo I dalies 15 punktas ||   
 267 straipsnio 15 dalis || III priedo I dalies 16 punktas ||   
 267 straipsnio 16 dalis || III priedo I dalies 17 punktas ||   
 267 straipsnio 17 dalis || III priedo I dalies 18 punktas ||   
 267 straipsnio 18 dalis || III priedo I dalies 19 punktas ||   
 267 straipsnio 19 dalis || III priedo I dalies 20 punktas ||   
 267 straipsnio 20 dalis || III priedo I dalies 21 punktas ||   
 267 straipsnio 21 dalis || III priedo I dalies 22 punktas ||   
 267 straipsnio 22 dalis || III priedo I dalies 23 punktas ||   
 267 straipsnio 23 dalis || III priedo I dalies 26 punktas ||   
 267 straipsnio 24 dalis || III priedo I dalies 27 punktas ||   
 267 straipsnio 25 dalis || III priedo I dalies 28 punktas ||   
 267 straipsnio 26 dalis || III priedo VII dalies a punktas ||   
 267 straipsnio 27 dalis || III priedo VII dalies a punktas ||   
 267 straipsnio 28–31 dalys ||   ||   
 268 straipsnio 1 dalis || III priedo II dalies 1 punktas ||   
 268 straipsnio 2 dalis || III priedo II dalies 2 punktas ||   
 268 straipsnio 3 dalis || III priedo II dalies 3 punkto 1 ir 2 pastraipos ||   
 268 straipsnio 4 dalis || III priedo II dalies 3 punkto 3 pastraipa ||   
 268 straipsnio 5 dalis || III priedo II dalies 4 punktas ||   
 268 straipsnio 6 dalis || III priedo II dalies 5 punktas ||   
 268 straipsnio 7 dalis || III priedo II dalies 7 punktas ||   
 268 straipsnio 8 dalis || III priedo II dalies 8 punktas ||   
 269 straipsnio 1 dalis || III priedo III dalis ||   
 269 straipsnio 2 dalis || III priedo III dalis ||   
 269 straipsnio 3 dalis || III priedo III dalis ||   
 270 straipsnio 1 dalis || III priedo IV dalis ||   
 270 straipsnio 2 dalis || III priedo IV dalies 4 išnaša ||   
 271 straipsnio 1 dalis || III priedo V dalies 1 punktas ||   
 271 straipsnio 2 dalis || III priedo V dalies 2 punktas ||   
 272 straipsnio 1 dalis || III priedo V dalies 3–4 punktai ||   
 272 straipsnio 2 dalis || III priedo V dalies 5 punktas ||   
 272 straipsnio 3 dalis ||   ||   
 272 straipsnio 4 dalis ||   ||   
 IX priedo IV dalies 10 punktas (pakeitimas) ||   ||   
 273 straipsnio 2 dalis || III priedo V dalies 6 punktas ||   
 273 straipsnio 3 dalis || III priedo V dalies 7 punktas ||   
 273 straipsnio 4 dalis || III priedo V dalies 8 punktas ||   
 274 straipsnio 1 dalis || III priedo V dalies 11 punktas ||   
 274 straipsnio 2 dalis || III priedo V dalies 12 punktas ||   
 275 straipsnio 1 dalis ||   ||   
 275 straipsnio 2 dalis || III priedo V dalies 13 punktas ||   
 275 straipsnio 3 dalis || III priedo V dalies 14 punktas ||   
 276 straipsnio 1 dalis ||   ||   
 276 straipsnio 2 dalis || III priedo V dalies 15 punktas ||   
 276 straipsnio 3 dalis || III priedo V dalies 16 punktas ||   
 276 straipsnio 4 dalis || III priedo V dalies 17 punktas ||   
 276 straipsnio 5 dalis || III priedo V dalies 18 punktas ||   
 276 straipsnio 6 dalis || III priedo V dalies 19 punktas ||   
 276 straipsnio 7 dalis || III priedo V dalies 20 punktas ||   
 276 straipsnio 8 dalis || III priedo V dalies 21 punktas ||   
 277 straipsnio 1 dalis || III priedo VI dalies 1 punktas ||   
 277 straipsnio 2 dalis || III priedo VI dalies 2 punktas ||   
 277 straipsnio 3 dalis || III priedo VI dalies 3 punktas ||   
 277 straipsnio 4 dalis || III priedo VI dalies 4 punktas ||   
 277 straipsnio 5 dalis ||   ||   
 277 straipsnio 6 dalis ||   ||   
 278 straipsnio 1 dalis || III priedo VI dalies 5 punktas ||   
 278 straipsnio 2 dalis || III priedo VI dalies 6 punktas ||   
 278 straipsnio 3 dalis || III priedo VI dalies 6 punktas ||   
 278 straipsnio 4 dalis || III priedo VI dalies 7 punktas ||   
 278 straipsnio 5 dalis || III priedo VI dalies 8 punktas ||   
 278 straipsnio 6 dalis || III priedo VI dalies 9 punktas ||   
 278 straipsnio 7 dalis || III priedo VI dalies 10 punktas ||   
 278 straipsnio 8 dalis || III priedo VI dalies 11 punktas (pakeitimas) ||   
 278 straipsnio 9 dalis || III priedo VI dalies 12 punktas ||   
 278 straipsnio 10 dalis || III priedo VI dalies 13 punktas ||   
 278 straipsnio 11 dalis || III priedo VI dalies 14 punktas ||   
 278 straipsnio 12 dalis || III priedo VI dalies 15 punktas ||   
 278 straipsnio 13 dalis ||   ||   
 279 straipsnio 1 dalis || III priedo VI dalies 16 punktas ||   
 279 straipsnio 2–7 dalys ||   ||   
 280 straipsnio 1 dalis || III priedo VI dalies 18 ir 25 punktai ||   
 280 straipsnio 2 dalis || III priedo VI dalies 19 punktas ||   
 280 straipsnio 3 dalis ||   ||   
 280 straipsnio 4 dalis || III priedo VI dalies 20 punktas ||   
 280 straipsnio 5 dalis || III priedo VI dalies 21 punktas ||   
 280 straipsnio 6 dalis || III priedo VI dalies 22 punktas ||   
 280 straipsnio 7 dalis || III priedo VI dalies 23 punktas ||   
 280 straipsnio 8 dalis || III priedo VI dalies 24 punktas ||   
 281 straipsnio 1 dalis || III priedo VI dalies 17 punktas ||   
 281 straipsnio 2 dalis ||   ||   
 281 straipsnio 3 dalis ||   ||   
 281 straipsnio 4 dalis ||   ||   
 282 straipsnis || III priedo VI dalies 26 punktas ||   
 283 straipsnio 1 dalis || III priedo VI dalies 27 punktas ||   
 283 straipsnio 2 dalis || III priedo VI dalies 28 punktas ||   
 283 straipsnio 3 dalis ||   ||   
 283 straipsnio 4 dalis || III priedo VI dalies 29 punktas ||   
 283 straipsnio 5 dalis || III priedo VI dalies 30 punktas ||   
 283 straipsnio 6 dalis || III priedo VI dalies 31 punktas ||   
 284 straipsnio 1 dalis || III priedo VI dalies 32 punktas ||   
 284 straipsnio 2 dalis || III priedo VI dalies 33 punktas ||   
 284 straipsnio 3–10 dalys ||   ||   
 285 straipsnio 1 dalis || III priedo VI dalies 34 punktas ||   
 285 straipsnio 2 dalis || III priedo VI dalies 35 punktas ||   
 285 straipsnio 3 dalis ||   ||   
 285 straipsnio 4 dalis ||   ||   
 285 straipsnio 5 dalis ||   ||   
 285 straipsnio 6 dalis ||   ||   
 286 straipsnio 1 dalis || III priedo VI dalies 36 punktas ||   
 286 straipsnio 2 dalis ||   ||   
 286 straipsnio 3 dalis || III priedo VI dalies 38 punktas ||   
 286 straipsnio 4 dalis || III priedo VI dalies 39 punktas ||   
 286 straipsnio 5 dalis || III priedo VI dalies 40 punktas ||   
 286 straipsnio 6 dalis || III priedo VI dalies 41 punktas ||   
 286 straipsnio 7 dalis ||   ||   
 286 straipsnio 8 dalis ||   ||   
 286 straipsnio 9 dalis ||   ||   
 286 straipsnio 10 dalis ||   ||   
 287 straipsnio 1 dalis || III priedo VI dalies 42 punktas ||   
 287 straipsnio 2–5 dalys ||   ||   
 287 straipsnio 6 dalis || III priedo VI dalies 42 punktas ||   
 288 straipsnio 1 dalis ||   ||   
 288 straipsnio 2 dalis ||   ||   
 288 straipsnio 3 dalis ||   ||   
 289 straipsnis || III priedo VII dalies a punktas ||   
 290 straipsnio 1 dalis ||   ||   
 290 straipsnio 2 dalis || III priedo VII dalies b punkto v papunktis ||   
 290 straipsnio 3 dalis ||   ||   
 291 straipsnio 1 dalis || III priedo VII dalies b punkto iii papunktis ||   
 291 straipsnio 2 dalis || III priedo VII dalies b punkto iv papunktis ||   
 291 straipsnio 3 dalis || III priedo VII dalies b punkto v papunktis ||   
 291 straipsnio 4 dalis || III priedo VII dalies b punkto 5 pastraipos c ir d papunkčiai ||   
 292 straipsnio 1 dalis || III priedo VII dalies c punktas ||   
 292 straipsnio 2 dalis || III priedo VII dalies c punktas ||   
 292 straipsnio 3 dalis || III priedo VII dalies c punktas ||   
 292 straipsnio 4 dalis ||   ||   
 293 straipsnio 1 dalis ||   ||   
 293 straipsnio 2 dalis ||   || II priedo 7–11 punktai 
 294 straipsnio 1 dalis ||   ||   
 295 straipsnis ||   ||   
 296 straipsnis ||   ||   
 297 straipsnis ||   ||   
 298 straipsnis ||   ||   
 299 straipsnis ||   ||   
 300 straipsnis ||   ||   
 301 straipsnio 1 dalis || 104 straipsnio 6 dalis ||   
 301 straipsnio 2 dalis || 105 straipsnio 1 ir 2 dalys ||   
 301 straipsnio 3 dalis ||   ||   
 302 straipsnio 1 dalis || 102 straipsnio 2 ir 3 dalys ||   
 302 straipsnio 2 dalis ||   ||   
 303 straipsnio 3 dalis || 102 straipsnio 4 dalis ||   
 303 straipsnio 3 dalis || X priedo IV dalies 1 punktas ||   
 303 straipsnio 3 dalis || X priedo IV dalies 2 punktas ||   
 303 straipsnio 4 dalis ||   ||   
 303 straipsnio 5 dalis ||   ||   
 304 straipsnio 1 dalis || X priedo I dalies 1 punktas ||   
 305 straipsnio 2 dalis || X priedo I dalies 2–4 punktai ||   
 305 straipsnio 3 dalis || X priedo I dalies 5–6 punktai ||   
 305 straipsnio 3 dalis ||   ||   
 306 straipsnio 1 dalis || 104 straipsnio 1 dalis ||   
 306 straipsnio 2 dalis || X priedo II dalies 1 punkto pirmas sakinys ||   
 306 straipsnio 3 dalis || X priedo II dalies 1 punkto antras sakinys ||   
 306 straipsnio 4 dalis || X priedo II dalies 2 punktas ||   
 307 straipsnio 1 dalis || X priedo II dalies 4 punktas ||   
 307 straipsnio 2 dalis ||   ||   
 307 straipsnio 3 dalis ||   ||   
 308 straipsnio 1 dalis || X priedo II dalies 5–7 punktai ||   
 308 straipsnio 2 dalis || X priedo II dalies 10 ir 11 punktai ||   
 309 straipsnis || X priedo II dalies 12 punktas ||   
 310 straipsnis || X priedo III dalies 1–7 punktai ||   
 311 straipsnio 1 dalis || X priedo III dalies 1 punktas ||   
 311 straipsnio 2 dalis || X priedo III dalies 8–12 punktai ||   
 311 straipsnio 3 dalis || X priedo III dalies 13–18 punktai ||   
 311 straipsnio 4 dalis || X priedo III dalies 19 punktas ||   
 311 straipsnio 5 dalis || X priedo III dalies 20 punktas ||   
 311 straipsnio 6 dalis || X priedo III dalies 21–24 punktai ||   
 311 straipsnio 7 dalis ||   ||   
 312 straipsnio 1 dalis || X priedo III dalies 25 punktas ||   
 312 straipsnio 2 dalis || X priedo III dalies 26 punktas ||   
 312 straipsnio 3 dalis || X priedo III dalies 27 punktas ||   
 312 straipsnio 4 dalis || X priedo III dalies 28 punktas ||   
 312 straipsnio 5 dalis || X priedo III dalies 29 punktas ||   
 313 straipsnis || X priedo V dalis ||   
 314 straipsnio 1 dalis ||   || 26 straipsnis 
 314 straipsnio 2 dalis ||   || 26 straipsnis 
 314 straipsnio 3 dalis ||   ||   
 315 straipsnis ||   ||   
 316 straipsnio 1 dalis ||   || I priedo 1 punktas 
 316 straipsnio 2 dalis ||   || I priedo 2 punktas 
 316 straipsnio 3 dalis ||   || I priedo 3 punktas 
 317 straipsnio 1 dalis ||   || I priedo 4 punktas 
 317 straipsnio 2 dalis ||   ||   
 318 straipsnio 1 dalis ||   || I priedo 5 punktas 
 318 straipsnio 2 dalis ||   ||   
 319 straipsnis ||   || I priedo 7 punktas 
 320 straipsnio 1 dalis ||   || I priedo 9 punktas 
 320 straipsnio 2 dalis ||   || I priedo 10 punktas 
 321 straipsnio 1 dalis ||   || I priedo 8 punktas 
 321 straipsnio 2 dalis ||   || I priedo 8 punktas 
 322 straipsnis ||   || I priedo 11 punktas 
 323 straipsnis ||   || I priedo 13 punktas 
 324 straipsnis ||   || I priedo 14 punktas 
 325 straipsnio 1 dalis ||   || I priedo 14 punktas 
 325 straipsnio 2 dalis ||   || I priedo 14 punktas 
 325 straipsnio 3 dalis ||   || I priedo 14 punktas 
 325 straipsnio 4 dalis ||   ||  19 straipsnio 1 dalis 
 326 straipsnio 1 dalis ||   || I priedo 16a punktas 
 326 straipsnio 2 dalis ||   || I priedo 16a punktas 
 326 straipsnio 3 dalis ||   || I priedo 16a punktas 
 326 straipsnio 4 dalis ||   || I priedo 16a punktas 
 326 straipsnio 4 dalis ||   || I priedo 16a punktas 
 327 straipsnio 1 dalis ||   || I priedo 14a punktas 
 327 straipsnio 2 dalis ||   || I priedo 14b punktas 
 327 straipsnio 3 dalis ||   || I priedo 14c punktas 
 327 straipsnio 4 dalis ||   || I priedo 14a punktas 
 328 straipsnio 1 dalis ||   || I priedo 17 punktas 
 328 straipsnio 2 dalis ||   || I priedo 18 punktas 
 328 straipsnio 3 dalis ||   || I priedo 19 punktas 
 328 straipsnio 4 dalis ||   || I priedo 20 punktas 
 328 straipsnio 5 dalis ||   || I priedo 21 punktas 
 328 straipsnio 6 dalis ||   || I priedo 22 punktas 
 328 straipsnio 7 dalis ||   || I priedo 23 punktas 
 328 straipsnio 8 dalis ||   || I priedo 24 punktas 
 328 straipsnio 9 dalis ||   || I priedo 25 punktas 
 329 straipsnio 1 dalis ||   || I priedo 26 punktas 
 329 straipsnio 2 dalis ||   || I priedo 27 punktas 
 329 straipsnio 3 dalis ||   || I priedo 28 punktas 
 329 straipsnio 4 dalis ||   || I priedo 29 punktas 
 329 straipsnio 5 dalis ||   || I priedo 30 punktas 
 329 straipsnio 6 dalis ||   || I priedo 31 punktas 
 329 straipsnio 7 dalis ||   || I priedo 32 punktas 
 330 straipsnio 1 dalis ||   || I priedo 33 punktas 
 330 straipsnio 2 dalis ||   || I priedo 33 punktas 
 330 straipsnio 3 dalis ||   ||   
 331 straipsnis ||   || I priedo 34 punktas 
 332 straipsnis ||   || I priedo 36 punktas 
 333 straipsnio 1 dalis ||   ||   
 333 straipsnio 2 dalis ||   || I priedo 37 punktas 
 333 straipsnio 3 dalis ||   || I priedo 38 punktas 
 334 straipsnio 1 dalis ||   || I priedo 41 punktas 
 334 straipsnio 2 dalis ||   || I priedo 41 punktas 
 335 straipsnio 1 dalis ||   || I priedo 42 punktas 
 335 straipsnio 2 dalis ||   ||   
 335 straipsnio 3 dalis ||   || I priedo 43 punktas 
 335 straipsnio 4 dalis ||   || I priedo 44 punktas 
 335 straipsnio 5 dalis ||   || I priedo 45 punktas 
 335 straipsnio 6 dalis ||   || I priedo 46 punktas 
 336 straipsnis ||   || I priedo 8 punktas 
 337 straipsnio 1 dalis ||   || I priedo 48–49 punktai 
 337 straipsnio 2 dalis ||   || I priedo 50 punktas 
 338 straipsnis ||   || I priedo 51 punktas 
 339 straipsnio 1 dalis ||   || I priedo 53 punktas 
 339 straipsnio 2 dalis ||   || I priedo 54 punktas 
 339 straipsnio 3 dalis ||   || I priedo 55 punktas 
 339 straipsnio 4 dalis ||   || I priedo 56 punktas 
 340 straipsnis ||   || III priedo 1 punktas 
 341 straipsnio 1 dalis ||   || III priedo 2 punktas ir 2 punkto 4 papunktis 
 341 straipsnio 2 dalis ||   || III priedo 2 punkto 2 papunktis 
 341 straipsnio 3 dalis ||   || III priedo 2 punkto 1 papunktis 
 341 straipsnio 4 dalis ||   || III priedo 2 punkto 2 papunktis 
 341 straipsnio 5 dalis ||   ||   
 342 straipsnio 1 dalis ||   || III priedo 2 punkto 1 papunktis 
 342 straipsnio 2 dalis ||   || III priedo 2 punkto 1 papunktis 
 342 straipsnio 3 dalis ||   || III priedo 2 punkto 1 papunktis 
 343 straipsnio 1 dalis ||   || III priedo 3 punkto 1 papunktis 
 343 straipsnio 2 dalis ||   || III priedo 3 punkto 2 papunktis 
 343 straipsnio 3 dalis ||   || III priedo 3 punkto 2 papunktis 
 343 straipsnio 4 dalis ||   ||   
 344 straipsnis ||   ||   
 345 straipsnis ||   ||   
 346 straipsnio 1 dalis ||   || IV priedo 1 punktas 
 346 straipsnio 2 dalis ||   || IV priedo 2 punktas 
 346 straipsnio 3 dalis ||   || IV priedo 3 punktas 
 346 straipsnio 4 dalis ||   || IV priedo 4 punktas 
 346 straipsnio 5 dalis ||   || IV priedo 6 punktas 
 347 straipsnio 1 dalis ||   || IV priedo 8 punktas 
 347 straipsnio 2 dalis ||   || IV priedo 9 punktas 
 347 straipsnio 3 dalis ||   || IV priedo 10 punktas 
 347 straipsnio 4 dalis ||   || IV priedo 12 punktas 
 348 straipsnio 1 dalis ||   || IV priedo 13 punktas 
 348 straipsnio 2 dalis ||   || IV priedo 14 punktas 
 348 straipsnio 3 dalis ||   || IV priedo 15 punktas 
 348 straipsnio 4 dalis ||   || IV priedo 16 punktas 
 348 straipsnio 5 dalis ||   || IV priedo 17 punktas 
 348 straipsnio 6 dalis ||   || IV priedo 18 punktas 
 349 straipsnio 1 dalis ||   || IV priedo 19 punktas 
 349 straipsnio 2 dalis ||   || IV priedo 20 punktas 
 350 straipsnis ||   || IV priedo 21 punktas 
 351 straipsnis ||   ||   
 352 straipsnio 1 dalis ||   || V priedo 1 punktas 
 352 straipsnio 2 dalis ||   ||   
 352 straipsnio 3 dalis ||   ||   
 353 straipsnio 1 dalis ||   || V priedo 10b punktas 
 353 straipsnio 2 dalis ||   ||   
 353 straipsnio 3 dalis ||   ||   
 354 straipsnio 1 dalis ||   || V priedo 10 punktas 
 354 straipsnio 2 dalis ||   || V priedo 10a punktas 
 355 straipsnio 1 dalis ||   || V priedo 7 punktas 
 355 straipsnio 2 dalis ||   || V priedo 8 punktas 
 355 straipsnio 3 dalis ||   || V priedo 9 punktas 
 355 straipsnio 4 dalis ||   || V priedo 10 punktas 
 355 straipsnio 5 dalis ||   || V priedo 8 punktas 
 356 straipsnio 1 dalis ||   || V priedo 11 punktas 
 356 straipsnio 2 dalis ||   || V priedo 12 punktas 
 356 straipsnio 3 dalis ||   || V priedo 12 punktas 
 357 straipsnio 1 dalis ||   || V priedo 2 punktas 
 357 straipsnio 2 dalis ||   || V priedo 2 punktas 
 357 straipsnio 3 dalis ||   || V priedo 5 punktas 
 357 straipsnio 4 dalis ||   ||   
 358 straipsnio 1 dalis ||   || V priedo 3 punktas 
 358 straipsnio 2 dalis ||   ||   
 359 straipsnio 1 dalis ||   || V priedo 5 punktas 
 360 straipsnio 1 dalis ||   || V priedo 5 punktas 
 360 straipsnio 2 dalis ||   ||   
 361 straipsnis ||   || V priedo 5a punktas 
 362 straipsnis ||   || V priedo 5b punktas 
 363 straipsnio 1 dalis ||   || V priedo 5c punktas 
 363 straipsnio 2 dalis ||   || V priedo 5d punktas 
 363 straipsnio 3 dalis ||   || V priedo 5d punktas 
 363 straipsnio 4 dalis ||   || V priedo 5d punktas 
 363 straipsnio 5 dalis ||   || V priedo 5d punktas 
 363 straipsnio 6 dalis ||   || V priedo 5d punktas 
 363 straipsnio 7 dalis ||   ||   
 364 straipsnio 1 dalis ||   || V priedo 5a punktas 
 364 straipsnio 2 dalis ||   || V priedo 5e punktas 
 365 straipsnio 1 dalis ||   || V priedo 5f punktas 
 365 straipsnio 2 dalis ||   || V priedo 5g punktas 
 365 straipsnio 3 dalis ||   || V priedo 5h punktas 
 365 straipsnio 4 dalis ||   || V priedo 5h punktas 
 365 straipsnio 5 dalis ||   || V priedo 5i punktas 
 365 straipsnio 6 dalis ||   || V priedo 5 punktas 
 366 straipsnis ||   || V priedo 5j punktas 
 367 straipsnis ||   ||   
 367 straipsnio 4 dalis ||   || V priedo 5l punktas 
 367 straipsnio 5 dalis ||   || V priedo 5l punktas 
 367 straipsnio 6 dalis ||   || V priedo 5l punktas 
 368 straipsnis ||   || II priedo 1 punktas 
 369 straipsnio 1 dalis ||   || II priedo 2 punktas 
 369 straipsnio 2 dalis ||   || II priedo 3 punktas 
 369 straipsnio 3 dalis ||   ||   
 370 straipsnis ||   || II priedo 4 punktas 
 371 straipsnis ||   ||   
 372 straipsnis ||   ||   
 373 straipsnis ||   ||   
 374 straipsnis ||   ||   
 375 straipsnis ||   ||   
 376 straipsnis ||   || 28 straipsnio 1 dalis 
 377 straipsnis ||   ||   
 378 straipsnis ||   ||   
 379 straipsnio 1 dalis || 106 straipsnio 1 dalis ||   
 379 straipsnio 2 dalis || 106 straipsnio 1 dalis ||   
 379 straipsnio 3 dalis ||   || 29 straipsnio 1 dalis 
 379 straipsnio 4 dalis ||   || 30 straipsnio 1 dalis 
 379 straipsnio 5 dalis ||   || 29 straipsnio 2 dalis 
 379 straipsnio 6 dalis || 106 straipsnio 2 dalis ||   
 379 straipsnio 7 dalis || 106 straipsnio 3 dalis ||   
 379 straipsnio 8 dalis ||   ||   
 380 straipsnis || 107 straipsnis ||   
 381 straipsnis || 108 straipsnis ||   
 382 straipsnis || 109 straipsnis ||   
 383 straipsnio 1 dalis || 110 straipsnio 1 dalis ||   
 383 straipsnio 2 dalis || 110 straipsnio 2 dalis ||   
 384 straipsnio 1 dalis || 111 straipsnio 1 dalis ||   
 384 straipsnio 2 dalis || 111 straipsnio 4 dalis ||   
 384 straipsnio 3 dalis || 30 straipsnio 4 dalis ||   
 384 straipsnio 4 dalis ||   || 31 straipsnis 
 385 straipsnis ||   ||   
 386 straipsnio 1 dalis ||   || VI priedo 1 punktas 
 386 straipsnio 2 dalis ||   || VI priedo 2 punktas 
 386 straipsnio 3 dalis ||   || VI priedo 3 punktas 
 387 straipsnis ||   || 32 straipsnio 1 dalis 
 388 straipsnio 1 dalis || 112 straipsnio 1 dalis ||   
 388 straipsnio 2 dalis || 112 straipsnio 2 dalis ||   
 388 straipsnio 3 dalis || 112 straipsnio 3 dalis ||   
 388 straipsnio 4 dalis ||   ||   
 389 straipsnio 1 dalis || 113 straipsnio 3 dalis ||   
 389 straipsnio 2 dalis || 113 straipsnio 4 dalis ||   
 390 straipsnio 1 dalis || 114 straipsnio 1 dalis ||   
 390 straipsnio 2 dalis || 114 straipsnio 2 dalis ||   
 390 straipsnio 3 dalis || 114 straipsnio 3 dalis ||   
 391 straipsnio 1 dalis || 115 straipsnio 1 dalis ||   
 391 straipsnio 2 dalis || 115 straipsnio 2 dalis ||   
 392 straipsnio 1 dalis || 117 straipsnio 1 dalis ||   
 392 straipsnio 2 dalis || 117 straipsnio 2 dalis ||   
 393 straipsnis ||   ||   
 394 straipsnio 1 dalis || 122a straipsnio 1 dalis ||   
 394 straipsnio 2 dalis || 122a straipsnio 2 dalis ||   
 394 straipsnio 3 dalis || 122a straipsnio 3 dalis ||   
 394 straipsnio 4 dalis || 122a straipsnio 4 dalis ||   
 395 straipsnis ||   ||   
 396 straipsnis ||   ||   
 397 straipsnis ||   ||   
 398 straipsnis ||   ||   
 399 straipsnis ||   ||   
 400 straipsnis ||   ||   
 401 straipsnis ||   ||   
 402 straipsnis ||   ||   
 403 straipsnis ||   ||   
 404 straipsnis ||   ||   
 405 straipsnis ||   ||   
 406 straipsnis ||   ||   
 407 straipsnis ||   ||   
 408 straipsnis ||   ||   
 409 straipsnis ||   ||   
 410 straipsnis ||   ||   
 411 straipsnis ||   ||   
 412 straipsnis ||   ||   
 413 straipsnis ||   ||   
 414 straipsnis ||   ||   
 415 straipsnis ||   ||   
 416 straipsnis ||   ||   
 417 straipsnis ||   ||   
 418 straipsnio 1 dalis || 145 straipsnio 1 dalis ||   
 418 straipsnio 2 dalis || 145 straipsnio 2 dalis ||   
 418 straipsnio 3 dalis || 145 straipsnio 3 dalis ||   
 418 straipsnio 4 dalis || 145 straipsnio 4 dalis ||   
 419 straipsnio 1 dalis || XII priedo I dalies 1 punktas ir 146 straipsnio 1 dalis ||   
 419 straipsnio 2 dalis || 146 straipsnio 2 dalis, ir XII priedo I dalies 2 ir 3 punktai ||   
 419 straipsnio 3 dalis || 146 straipsnio 3 dalis ||   
 420 straipsnis || 147 straipsnis ir XII priedo I dalies 4 punktas ||   
 421 straipsnio 1 dalis || 148 straipsnis ||   
 421 straipsnio 2 dalis ||   ||   
 422 straipsnio 1 dalis || XII priedo II dalies 1 punktas ||   
 422 straipsnio 2 dalis ||   ||   
 423 straipsnis || XII priedo II dalies 2 punktas ||   
 424 straipsnis ||   ||   
 425 straipsnis || XII priedo II dalies 4 ir 8 punktai ||   
 426 straipsnis || XII priedo II dalies 5 punktas ||   
 427 straipsnis ||   ||   
 428 straipsnis || XII priedo II dalies 6 punktas ||   
 429 straipsnis || XII priedo II dalies 7 punktas ||   
 430 straipsnis || XII priedo II dalies 9 punktas ||   
 431 straipsnis || XII priedo II dalies 11 punktas ||   
 432 straipsnis || XII priedo II dalies 12 punktas ||   
 433 straipsnis || XII priedo II dalies 13 punktas ||   
 434 straipsnis || XII priedo II dalies 14 punktas ||   
 435 straipsnio 1 dalis || XII priedo II dalies 15 punktas ||   
 435 straipsnio 2 dalis ||   ||   
 436 straipsnis ||   ||   
 437 straipsnis || XII priedo III dalies 1 punktas ||   
 438 straipsnis || XII priedo III dalies 2 punktas ||   
 439 straipsnis || XII priedo III dalies 3 punktas ||   
 440 straipsnis ||   ||   
 441 straipsnio 1 pastraipa || 150 straipsnio 1 dalis || 41 straipsnis 
 441 straipsnio 2 pastraipa ||   ||   
 442 straipsnis ||   ||   
 443 straipsnis ||   ||   
 444 straipsnis ||   ||   
 445 straipsnio 1 dalis || 151a straipsnis ||   
 445 straipsnio 2 dalis || 151a straipsnis ||   
 445 straipsnio 3 dalis || 151a straipsnis ||   
 445 straipsnio 4 dalis ||   ||   
 445 straipsnio 5 dalis ||   ||   
 446 straipsnis ||   ||   
 447 straipsnis ||   ||   
 448 straipsnis ||   ||   
 459 straipsnis ||   ||   
 450 straipsnis ||   ||   
 451 straipsnis ||   ||   
 452 straipsnis ||   ||   
 453 straipsnis ||   ||   
 454 straipsnis ||   ||   
 455 straipsnis ||   ||   
 456 straipsnis ||   ||   
 457 straipsnis ||   ||   
 458 straipsnis ||   ||   
 459 straipsnis ||   ||   
 460 straipsnis ||   ||   
 461 straipsnis ||   ||   
 462 straipsnis ||   ||   
 463 straipsnis ||   ||   
 464 straipsnis ||   ||   
 465 straipsnis ||   ||   
 466 straipsnis ||   ||   
 467 straipsnis ||   ||   
 468 straipsnis ||   ||   
 469 straipsnis ||   ||   
 470 straipsnis ||   ||   
 471 straipsnis ||   ||   
 472 straipsnis ||   ||   
 473 straipsnis ||   ||   
 474 straipsnis ||   ||   
 475 straipsnis ||   ||   
 476 straipsnis || 152 straipsnio 5 dalis ||   
 477 straipsnis ||   ||   
 478 straipsnis ||   ||   
 479 straipsnis ||   ||   
 480 straipsnis ||   ||   
 481 straipsnis ||   ||   
 482 straipsnis ||   ||   
 483 straipsnis ||   ||   
 484 straipsnis ||   ||   
 485 straipsnis ||   ||   
 486 straipsnis ||   ||   
 487 straipsnis ||   ||   
 488 straipsnis ||   ||   
 I priedas || II priedas ||   
 II priedas || IV priedas ||   
 III priedas ||   ||   
 IV priedo 1 dalis || Direktyvos 2000/12/EB 152 straipsnio 5 dalis ir 1 straipsnio 14–19 dalys ||   
 IV priedo 2 dalis || Direktyvos 2000/12/EB 152 straipsnio 5 dalis ir 42 straipsnis ||   
 IV priedo 3 dalis || Direktyvos 2000/12/EB 152 straipsnio 5 dalis ir 43 straipsnis ||   
 IV priedo 4 dalis || Direktyvos 2000/12/EB 152 straipsnio 5 dalis ir 44 straipsnis ||   
 IV priedo 5 dalis || Direktyvos 2000/12/EB 152 straipsnio 5 dalis ir 45 straipsnis ||   
 IV priedo 6 dalis || Direktyvos 2000/12/EB 152 straipsnio 5 dalis ir 46 straipsnis ||   
FINANSINĖ TEISĖS AKTO
PASIŪLYMO PAŽYMA
1.           PASIŪLYMO (INICIATYVOS)
STRUKTŪRA 
              1.1.    Pasiūlymo (iniciatyvos) pavadinimas 
              1.2.    Atitinkama
(-os) politikos sritis (-ys) VGV / VGB sistemoje
              1.3.    Pasiūlymo
(iniciatyvos) pobūdis 
              1.4.    Tikslas
(-ai) 
              1.5.    Pasiūlymo
(iniciatyvos) pagrindas 
              1.6.    Trukmė
ir finansinis poveikis 
              1.7.    Numatomas
(-i) valdymo metodas (-ai) 
2.           VALDYMO PRIEMONĖS 
              2.1.    Priežiūros
ir atskaitomybės taisyklės 
              2.2.    Valdymo
ir kontrolės sistema 
              2.3.    Sukčiavimo
ir pažeidimų prevencijos priemonės 
3.           NUMATOMAS PASIŪLYMO (INICIATYVOS)
FINANSINIS POVEIKIS 
              3.1.    Atitinkama
(-os) daugiametės finansinės programos išlaidų kategorija (-os)
ir biudžeto išlaidų eilutė (-s) 
              3.2.    Numatomas
poveikis išlaidoms 
              3.2.1. Numatomo poveikio
išlaidoms suvestinė 
              3.2.2. Numatomas poveikis
veiklos asignavimams 
              3.2.3. Numatomas poveikis
administracinio pobūdžio asignavimams
              3.2.4. Suderinamumas su
dabartine daugiamete finansine programa
              3.2.5. Trečiųjų
šalių finansinis įnašas 
              3.3.    Numatomas
poveikis įplaukoms 
FINANSINĖ
TEISĖS AKTO PASIŪLYMO PAŽYMA

1.                      
PASIŪLYMO (INICIATYVOS) STRUKTŪRA 
1.1.                
Pasiūlymo (iniciatyvos) pavadinimas 

Europos
Parlamento ir Tarybos reglamento dėl rizikos ribojimo reikalavimų
kredito įstaigoms ir investicinėms įmonėms pasiūlymas

1.2.                
Atitinkama (-os) politikos sritis (-ys) VGV /
VGB sistemoje[1] 

Vidaus
rinka – finansų rinkos
Vidaus rinka – finansų įstaigos

1.3.                
Pasiūlymo (iniciatyvos) pobūdis 

ý Pasiūlymas
(iniciatyva) susijęs (-usi) su nauja priemone 
¨ Pasiūlymas
(iniciatyva) susijęs (-usi) su nauja priemone, kuri bus priimta
įgyvendinus bandomąjį projektą ir (arba) parengiamuosius
veiksmus[2]

¨ Pasiūlymas (iniciatyva) susijęs
(-usi) su esamos priemonės galiojimo pratęsimu 
¨ Pasiūlymas
(iniciatyva) susijęs (-usi) su priemone, perorientuota į
naują priemonę 

1.4.                
Tikslai
1.4.1.          
Komisijos daugiametis (-čiai) strateginis
(-iai) tikslas (-ai), kurio (-ių) siekiama šiuo pasiūlymu (šia
iniciatyva) 

Visų
pirma ši iniciatyva yra susijusi su strateginiu tikslu pagerinti finansų
rinkų reguliavimą ir priežiūrą.
Kaip niekad didelę fiskalinę paramą bankams reikia derinti su
ryžtinga reforma, kuria būtų šalinamos per finansų krizę
išryškėjusios reglamentavimo spragos. Ši ES
bankų reguliavimo reforma pagrįsta tarptautiniu mastu koordinuoto
darbo, susijusio su bankų kapitalo ir likvidumo sistema „Bazelis III“, rezultatais
ir suderinta su kitu strateginiu tikslu bendradarbiaujant ir tariantis su
tarptautiniais partneriais nustatyti pasaulinius standartus. 

1.4.2.          
Konkretus (-ūs) tikslas (-ai) ir atitinkama
VGV / VGB veikla 

1 konkretus tikslas (Vidaus rinka –
finansų įstaigos)
Pagerinti
bankų, draudimo ir pensijų sektorių nuosavų lėšų
poreikio režimą.
1 konkretus tikslas (Vidaus rinka –
finansų rinkos)
Skatinti
finansų rinkų stabilumą ir vientisumą, taikant tinkamą
priežiūrą, užtikrinant patikimas rinkos infrastruktūras ir aukštą
skaidrumo lygį.
Be
pirmiau nurodytų dviejų konkrečių tikslų,
nustatytų 2011 m. Vidaus rinkos ir paslaugų GD valdymo plane,
iniciatyva siekiama prisidėti prie toliau nurodytų
konkrečių tikslų, nustatytų kartu su pasiūlymais
pateiktuose poveikio vertinimuose:
–
stiprinti bankų rizikos valdymą;
–
užkirsti kelią reguliaciniam arbitražui;
–
padidinti teisinį aiškumą;
–
sumažinti reikalavimų laikymosi sukuriamą naštą;
–
padidinti veiklos sąlygų vienodumą;
–
sustiprinti bendradarbiavimą ir konvergenciją priežiūros
srityje;
–
sumažinti bankų skolinimo cikliškumą;
Atitinkama VGV / VGB veikla
Vidaus rinkos ir finansų įstaigos 

1.4.3.          
Numatomas (-i) rezultatas (-ai) ir poveikis

Nurodyti poveikį,
kurį pasiūlymas (iniciatyva) turėtų turėti tiksliniams
gavėjams (tikslinėms  grupėms).
Šiais
pasiūlymais turėtų būti užtikrinta didesnė
kapitalizacija ir pagerintas ES bankų sektoriaus likvidumo rizikos
valdymas. Savo ruožtu dėl to
ateityje turėtų sumažėti sisteminių krizių bankų
sektoriuje dažnumas. Tikimasi, kad dėl didesnio finansinio
stabilumo grynoji ekonominė nauda, vertinant pagal ES BVP metinį
augimą, sudarys 0,3–2 proc. Tai bus
naudinga daugeliui suinteresuotųjų šalių, įskaitant
asmenis, MVĮ ir dideles įmones, kurie yra bankų skolininkai ir
kreditoriai, vyriausybes ir apskritai ES piliečius.
Europos bankininkystės institucija (EBI) atliks svarbias
funkcijas siekiant šių rezultatų, nes pasiūlyme jos prašoma
parengti daugiau kaip 50 privalomų techninių standartų (PTS)
įvairiais politikos klausimais. PTS, kuriuos galiausiai patvirtins
Komisija, bus svarbiausia priemonė, skirta užtikrinti, kad labai
techninės nuostatos būtų vienodai įgyvendinamos visoje ES
ir kad siūloma politika veiktų taip, kaip numatyta. Todėl EBI veikla turėtų būti veiksmingai siekiama
atitinkamų strateginių ir konkrečių tikslų,
nurodytų 1.4.1 ir 1.4.2 skirsniuose.

1.4.4.          
Rezultatų ir poveikio rodikliai 

Nurodyti
pasiūlymo (iniciatyvos) įgyvendinimo stebėjimo rodiklius.
1. Numatomi rezultatai: 
– didesnis finansinis stabilumas dėl geresnio bankų
reguliavimo ir priežiūros;
– didesnė ES bankų kapitalizacija ir geresnis likvidumo
rizikos valdymas.
Rodikliai: 
– apsaugos nuo finansų įstaigų
įsipareigojimų nevykdymo išlaidų dinamika;
– bankų, kurie sėkmingai išlaiko ES testavimą
nepalankiausiomis sąlygomis, procentinė dalis;
– ES bankų kapitalo pakankamumo koeficientai ir kapitalo
rezervai, kurie viršija kapitalo poreikio reikalavimus.
2. Numatomas rezultatas:
– efektyvesnis ES bankų reguliavimas ir priežiūra.
Rodiklis:
– EBI laiku parengtų privalomų techninių standartų
skaičius.

1.5.                
Pasiūlymo (iniciatyvos) pagrindas 
1.5.1.          
Trumpalaikiai arba ilgalaikiai poreikiai 

Remiantis
dviem pasiūlymais, apie 60 proc. PTS, kuriuos EBI prašoma parengti, reikia
užbaigti 2013 m., todėl tam ji turės padidinti savo visos darbo
dienos ekvivalento vienetų skaičių.  Vėlesniais
metais reikės išlaikyti didesnį visos darbo dienos ekvivalento
vienetų skaičių, kad būtų galima koreguoti jau
parengtus PTS ir parengti likusius 40 proc. PTS. Be to ateityje pateikus teisės aktų pasiūlymus ES
bankų reguliavimo srityje ilgainiui atsiras papildomo darbo, susijusio su
PTS rengimu.

1.5.2.          
Papildoma ES dalyvavimo nauda

Yra
keletas esminių priežasčių, kodėl ES dalyvavimas
įgyvendinant šią iniciatyvą duotų papildomos naudos. Visų pirma, reikia:
–
gerinti ES vidaus bankų rinkos integraciją; 
–
pašalinti keletą rinkos ir reglamentavimo trūkumų, kurie
išryškėjo per finansų krizę; 
–
panaikinti reguliacinio arbitražo galimybes, pasitaikančias
galiojančiuose teisės aktuose; ir
–
užtikrinti, kad bus laikomasi nuoseklaus ES metodo sprendžiant įvairius
klausimus, susijusius su šios iniciatyvos taikymo sritimi, todėl
valstybėms narėms nebereikės taikyti atskirų metodų ir
taip kelti pavojų vidaus rinkos vientisumui.  
Svarbiausia,
kad tik visoje ES taikant bendrą metodą būtų galima
tikėtis veiksmingai užtikrinti finansinį stabilumą ir pažaboti
per didelį finansinį procikliškumą, kadangi dabar šiems
svarbiausiems sisteminiams aspektams skirtos politikos kryptys yra orientuotos
į nacionalinius interesus arba jų iš viso nėra.  

1.5.3.          
Panašios patirties išvados

Kalbant
apie PTS, 2011 m. – pirmieji EBI veiklos metai. Todėl pirmieji PTS rinkiniai, susiję su esama teisine sistema
dar tik bus pateikti Komisijai.

1.5.4.          
Suderinamumas ir galima sąveika su kitomis
atitinkamomis priemonėmis

Pasiūlymas suderinamas su 2010 m. lapkričio
24 d. Europos Parlamento ir Tarybos reglamentu (ES) Nr. 1093/2010,
kuriuo įsteigiama Europos priežiūros institucija (Europos
bankininkystės institucija).

1.6.                
Trukmė ir finansinis poveikis 

¨ Pasiūlymo (iniciatyvos) trukmė
ribota 
–     
¨  Pasiūlymas (iniciatyva) galioja nuo MMMM [MM DD] iki MMMM [MM
DD] 
–     
¨  Finansinis poveikis nuo MMMM iki MMMM 
ý Pasiūlymo (iniciatyvos) trukmė
neribota
–     
Įgyvendinimo pradinis laikotarpis – nuo MMMM
iki MMMM,
–     
vėliau – visavertis taikymas.

1.7.                
Numatytas (-i) valdymo būdas (-ai)[3] 

¨ Komisijos vykdomas tiesioginis
centralizuotas valdymas 
¨ Netiesioginis centralizuotas valdymas, vykdymo užduotis perduodant:
–     
¨  vykdomosioms įstaigoms 
–     
ý  Bendrijų įsteigtoms įstaigoms[4] 
–     
¨  nacionalinėms viešojo sektoriaus arba viešąsias paslaugas
teikiančioms įstaigoms 
–     
¨  asmenims, atsakingiems už konkrečių veiksmų
vykdymą pagal Europos Sąjungos sutarties V antraštinę dalį
ir nurodytiems atitinkamame pagrindiniame teisės akte, apibrėžtame
Finansinio reglamento 49 straipsnyje 
¨ Pasidalijamasis valdymas kartu su valstybėmis narėmis 
¨ Decentralizuotas valdymas kartu su trečiosiomis šalimis 
¨ Jungtinis valdymas kartu su tarptautinėmis organizacijomis (nurodyti)
Jei nurodomas daugiau
kaip vienas valdymo būdas, išsamią informaciją pateikti šio
punkto pastabų skiltyje.
Pastabos 

2.                      
VALDYMO PRIEMONĖS 
2.1.                
Priežiūros ir atskaitomybės
taisyklės 

Nurodyti dažnumą
ir sąlygas.
Pagal Reglamento (ES) Nr. 1093/2010 81 straipsnį ne vėliau
kaip 2014 m. sausio 2 d., o vėliau kas treji metai Komisija skelbia
bendrąją ataskaitą apie patirtį, įgytą veikiant
EBI ir taikant šiame reglamente nustatytas procedūras. Toje ataskaitoje,
inter alia, įvertinamas nacionalinių priežiūros institucijų
pasiektas priežiūros veiklos konvergencijos lygis ir tai, ar EBI turi
pakankamai išteklių pareigoms vykdyti. Ataskaita
būtų perduodama Europos Parlamentui ir Tarybai.

2.2.                
Valdymo ir kontrolės sistema 
2.2.1.          
Nustatyta rizika 

Buvo
atlikti trys poveikio vertinimai, susiję su dviem pasiūlymais,
kuriuose nustatyti įvairių politikos galimybių, taikytinų nustatytoms
problemoms spręsti, sąnaudos ir nauda.  
Kalbant
apie EBI pareigas, yra pavojus, kad siūlomos taisyklės gali būti
ne tokios veiksmingos dėl šios institucijos nesugebėjimo (dėl
žmogiškųjų išteklių trūkumo) pateikti aukštos kokybės
PTS, laikantis Komisijos pasiūlyme numatytų terminų. 

2.2.2.          
Numatomas (-i) kontrolės metodas (-ai) 

EBI
valdymo ir kontrolės sistemos apibrėžtos Reglamento (ES) Nr.
1093/2010 III skyriuje.
Taip
pat, kaip minėta 2.1 skirsnyje, pagal šio reglamento 81 straipsnį
Komisija turės kas trejus metus skelbti ataskaitą apie patirtį,
įgytą veikiant EBI ir taikant reglamente nustatytas procedūras. 

2.3.                
Sukčiavimo ir pažeidimų prevencijos
priemonės 

Nurodyti dabartines
arba numatytas prevencijos ir apsaugos priemones.
Pagal Reglamento (ES) Nr. 1093/2010 66 straipsnį siekiant
kovoti su sukčiavimu, korupcija ir bet kokia kita neteisėta veikla,
EBI be apribojimų taikomas Reglamentas (EB) Nr. 1073/1999. EBI prisijungia prie Tarpinstitucinio susitarimo dėl OLAF
atliekamų vidaus tyrimų ir nedelsdama priima atitinkamas nuostatas,
taikomas visiems EBI darbuotojams.
Sprendimuose dėl finansavimo, susitarimuose ir su jais
susijusiose įgyvendinimo priemonėse aiškiai nurodoma, kad Audito
Rūmai ir OLAF prireikus gali atlikti EBI skirtų lėšų
gavėjų ir už tų lėšų skyrimą atsakingų
darbuotojų patikrinimus vietoje.

3.                      
NUMATOMAS PASIŪLYMO (INICIATYVOS) FINANSINIS POVEIKIS 
3.1.                
Atitinkama (-os) daugiametės
finansinės programos išlaidų kategorija (-os) ir biudžeto
išlaidų eilutė (-s) 

·      Dabartinės biudžeto išlaidų eilutės 
Daugiametės finansinės programos
išlaidų kategorijas ir biudžeto eilutes nurodyti eilės tvarka.
 Daugiametės finansinės programos išlaidų kategorija || Biudžeto eilutė || Išlaidų rūšis || Įnašas 
 1A numeris Konkurencingumas augimui ir užimtumui skatinti || DA / NDA ([5]) || ELPA šalių[6] || šalių kandidačių[7] || trečiųjų šalių || pagal Finansinio reglamento 18 straipsnio 1 dalies aa punktą 
   || 12.04.02.01 EBI – subsidija pagal 1 ir 2 antraštines dalis (Personalo ir administracinės išlaidos) || DA || TAIP || NE || NE || NE 
·      Prašomos sukurti naujos biudžeto eilutės 
Daugiametės
finansinės programos išlaidų kategorijas ir biudžeto eilutes nurodyti
eilės tvarka.
 Daugiametės finansinės programos išlaidų kategorija || Biudžeto eilutė || Išlaidų rūšis || Įnašas 
 Numeris [Išlaidų kategorija.....................] || DA / NDA || ELPA šalių || šalių kandidačių || trečiųjų šalių || pagal Finansinio reglamento 18 straipsnio 1 dalies aa punktą 
   || [XX.YY.YY.YY]   ||   || TAIP / NE || TAIP / NE || TAIP / NE || TAIP / NE 

3.2.                
Numatomas poveikis išlaidoms 
3.2.1.          
Numatomo poveikio išlaidoms suvestinė 

mln. EUR (tūkstantųjų tikslumu)
 Daugiametės finansinės programos išlaidų kategorija: || 1A numeris || Konkurencingumas augimui ir užimtumui skatinti 
 GD: MARKT ||   ||   || 2013 metai[8]   || 2014 metai || 2015 metai || IŠ VISO 
  Veiklos asignavimai ||   ||   ||   ||   
 12.04.02.01 || Įsipareigojimai || (1) || 0,690 || 0,590 || 0,590 || 1,870 
 Mokėjimai || (2) || 0,690 || 0,590 || 0,590 || 1,870 
 Administracinio pobūdžio asignavimai, finansuojami konkrečių programų rinkinio lėšomis[9]   ||   ||   ||   ||   
 Biudžeto eilutės numeris ||   || (3) ||   ||   ||   ||   
 IŠ VISO asignavimų GD MARKT || Įsipareigojimai || =1+1a +3 || 0,690 || 0,590 || 0,590 || 1,870 
 Mokėjimai || =2+2a +3 || 0,690 || 0,590 || 0,590 || 1,870 
  IŠ VISO veiklos asignavimų || Įsipareigojimai || (4) || 0,690 || 0,590 || 0,590 || 1,870 
 Mokėjimai || (5) || 0,690 || 0,590 || 0,590 || 1,870 
  IŠ VISO administracinio pobūdžio asignavimų, finansuojamų konkrečių programų rinkinio lėšomis || (6) ||   ||   ||   ||   
 IŠ VISO asignavimų pagal daugiametės finansinės programos <1A> IŠLAIDŲ KATEGORIJĄ || Įsipareigojimai || =4+ 6 || 0,690 || 0,590 || 0,590 || 1,870 
 Mokėjimai || =5+ 6 || 0,690 || 0,590 || 0,590 || 1,870 
Jei pasiūlymas (iniciatyva) daro poveikį
kelioms išlaidų kategorijoms:
  IŠ VISO veiklos asignavimų || Įsipareigojimai || (4) ||   ||   ||   ||   
 Mokėjimai || (5) ||   ||   ||   ||   
  IŠ VISO administracinio pobūdžio asignavimų, finansuojamų konkrečių programų rinkinio lėšomis || (6) ||   ||   ||   ||   
 IŠ VISO asignavimų pagal daugiametės finansinės programos 1–4 IŠLAIDŲ KATEGORIJAS (Orientacinė suma) || Įsipareigojimai || =4+ 6 ||   ||   ||   ||   
 Mokėjimai || =5+ 6 ||   ||   ||   ||   
 Daugiametės finansinės programos išlaidų kategorija: || 5 || „Administracinės išlaidos“ 
mln. EUR (tūkstantųjų tikslumu)
   ||   ||   || N metai || N+1 metai || N+2 metai || N+3 metai || ... atsižvelgiant į poveikio trukmę įterpti reikiamą metų skaičių (žr. 1.6 punktą) || IŠ VISO 
 GD: <…….> || 
  Žmogiškieji ištekliai ||   ||   ||   ||   ||   ||   ||   ||   
  Kitos administracinės išlaidos ||   ||   ||   ||   ||   ||   ||   ||   
 IŠ VISO <…….> GD || Asignavimai ||   ||   ||   ||   ||   ||   ||   ||   
 IŠ VISO asignavimų pagal daugiametės finansinės programos 5 IŠLAIDŲ KATEGORIJĄ || (Iš viso įsipareigojimų = Iš viso mokėjimų) ||   ||   ||   ||   ||   ||   ||   ||   
mln. EUR (tūkstantųjų tikslumu)
   ||   ||   || 2013 metai[10]   || 2014 metai || 2015 metai || IŠ VISO 
 IŠ VISO asignavimų pagal daugiametės finansinės programos 1–5 IŠLAIDŲ KATEGORIJAS || Įsipareigojimai || 0,690 || 0,590 || 0,590 || 1,870 
 Mokėjimai || 0,690 || 0,590 || 0,590 || 1,870 

3.2.2.          
Numatomas poveikis veiklos asignavimams 

–     
¨  Pasiūlymui (iniciatyvai) įgyvendinti veiklos asignavimai
nenaudojami 
–     
ý  Pasiūlymui (iniciatyvai) įgyvendinti veiklos asignavimai
naudojami taip:
Konkretūs
pasiūlymo tikslai nurodyti 1.4.2 skirsnyje. Pagrindinis rezultatas,
kurį turėtų pasiekti EBI naudodama prašomus išteklius,
rūšis  yra privalomi techniniai standartai (PTS).  Pasiūlymuose
reikalaujama, kad EBI parengtų apie 55 PTS, kurių 60 proc. reikia
pateikti 2013 m. Tačiau dėl
iniciatyvos pobūdžio toliau pateikiamos lentelės negalima užpildyti,
nes neįmanoma priskirti PTS prie vieno kurio konkretaus tikslo, kadangi
paprastai taikant vieną PTS tuo pat metu padedama siekti keleto konkrečių
tikslų. Pavyzdžiui, PTS dėl nuoseklaus atskaitymų iš
reguliuojamojo kapitalo taikymo būtų padedama: i) gerinti bankų
rizikos valdymą;  ii) užkirsti kelią reguliaciniam arbitražui; iii)
didinti teisinį aiškumą; iv) didinti veiklos sąlygų
vienodumą ir v) sustiprinti bendradarbiavimą ir konvergenciją
priežiūros srityje.
Įsipareigojimų asignavimai mln. EUR
(tūkstantųjų tikslumu)
 Nurodyti tikslus ir rezultatus   ò ||   ||   || N metai || N+1 metai || N+2 metai || N+3 metai || ... atsižvelgiant į poveikio trukmę įterpti reikiamą metų skaičių (žr. 1.6 punktą) || IŠ VISO 
 REZULTATAI 
 Rezultato rūšis[11]   || Vidutinės rezultato išlaidos || Rezultatų skaičius || Išlaidos || Rezultatų skaičius || Išlaidos || Rezultatų skaičius || Išlaidos || Rezultatų skaičius || Išlaidos || Rezultatų skaičius || Išlaidos || Rezultatų skaičius || Išlaidos || Rezultatų skaičius || Išlaidos || Bendras rezultatų skaičius || Iš viso išlaidų 
 1 KONKRETUS TIKSLAS[12] ... ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 - Rezultatas ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 - Rezultatas ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 - Rezultatas ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 1 konkretaus tikslo tarpinė suma ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 2 KONKRETUS TIKSLAS ... ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 - Rezultatas ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 2 konkretaus tikslo tarpinė suma ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 IŠ VISO IŠLAIDŲ ||   ||   ||   ||   ||   ||   ||   ||   ||   ||   ||   ||   ||   ||   ||   ||   

3.2.3.          
Numatomas poveikis administracinio pobūdžio
asignavimams. Netaikoma
3.2.3.1.    
Suvestinė 

–     
¨  Pasiūlymui (iniciatyvai) įgyvendinti administraciniai
asignavimai nenaudojami 
–     
¨  Pasiūlymui (iniciatyvai) įgyvendinti administraciniai
asignavimai naudojami taip:
mln. EUR
(tūkstantųjų tikslumu)
   || N metai[13] || N+1 metai || N+2 metai || N+3 metai || ... atsižvelgiant į poveikio trukmę įterpti reikiamą metų skaičių (žr. 1.6 punktą) || IŠ VISO 
 Daugiametės finansinės programos 5 IŠLAIDŲ KATEGORIJA ||   ||   ||   ||   ||   ||   ||   ||   
 Žmogiškieji ištekliai ||   ||   ||   ||   ||   ||   ||   ||   
 Kitos administracinės išlaidos ||   ||   ||   ||   ||   ||   ||   ||   
 Daugiametės finansinės programos 5 IŠLAIDŲ KATEGORIJOS tarpinė suma ||   ||   ||   ||   ||   ||   ||   ||   
 Neįtraukta į daugiametės finansinės programos 5 IŠLAIDŲ KATEGORIJĄ[14] ||   ||   ||   ||   ||   ||   ||   ||   
 Žmogiškieji ištekliai ||   ||   ||   ||   ||   ||   ||   ||   
 Kitos administracinio pobūdžio išlaidos ||   ||   ||   ||   ||   ||   ||   ||   
 Tarpinė suma, neįtraukta į daugiametės finansinės programos 5 IŠLAIDŲ KATEGORIJĄ ||   ||   ||   ||   ||   ||   ||   ||   
 IŠ VISO ||   ||   ||   ||   ||   ||   ||   ||   

3.2.3.2.    
 Numatomi žmogiškųjų išteklių
poreikiai 

–     
¨  Pasiūlymui (iniciatyvai) įgyvendinti žmogiškieji ištekliai
nenaudojami 
–     
¨  Pasiūlymui (iniciatyvai) įgyvendinti žmogiškieji ištekliai
naudojami taip:
Sąmatą nurodyti sveikaisiais
skaičiais (arba ne smulkiau nei dešimtųjų tikslumu)
   || N metai || N+1 metai || N+2 metai || N+3 metai || ... atsižvelgiant į poveikio trukmę įterpti reikiamą metų skaičių (žr. 1.6 punktą) 
  Etatų plano pareigybės (pareigūnai ir laikinieji darbuotojai) || 
 XX 01 01 01 (Komisijos būstinė ir atstovybės) ||   ||   ||   ||   ||   
 XX 01 01 02 (Delegacijos) ||   ||   ||   ||   ||   
 XX 01 05 01 (Netiesioginiai moksliniai tyrimai) ||   ||   ||   ||   ||   
 10 01 05 01 (Tiesioginiai moksliniai tyrimai) ||   ||   ||   ||   ||   
 ||  Išorės personalas (visos darbo dienos ekvivalento vienetais (FTE))[15] || 
 XX 01 02 01 (CA, INT, SNE finansuojami iš bendrojo biudžeto) ||   ||   ||   ||   ||   
 XX 01 02 02 (CA, INT, JED, LA ir SNE delegacijose) ||   ||   ||   ||   ||   
 XX 01 04 yy[16] || – būstinėje[17]   ||   ||   ||   ||   ||   
 – delegacijose ||   ||   ||   ||   ||   
 XX 01 05 02 (CA, INT, SNE – netiesioginiai moksliniai tyrimai) ||   ||   ||   ||   ||   
 10 01 05 02 (CA, INT, SNE – tiesioginiai moksliniai tyrimai) ||   ||   ||   ||   ||   
 Kitos biudžeto eilutės (nurodyti) ||   ||   ||   ||   ||   
 IŠ VISO ||   ||   ||   ||   ||   
XX yra
atitinkama politikos sritis arba biudžeto antraštinė dalis.
Žmogiškųjų
išteklių poreikiai bus tenkinami panaudojant GD darbuotojus, jau paskirtus
priemonei valdyti ir (arba) perskirstytus generaliniame direktorate, ir
prireikus finansuojami iš papildomų lėšų, kurios atsakingam GD
gali būti skiriamos pagal metinę asignavimų skyrimo
procedūrą ir atsižvelgiant į biudžeto apribojimus.
Vykdytinų
užduočių aprašymas:
 Pareigūnai ir laikinieji darbuotojai ||   
 Išorės personalas ||   

3.2.4.          
Suderinamumas su dabartine daugiamete finansine
programa 

–     
¨  Pasiūlymas (iniciatyva) atitinka dabartinę daugiametę
finansinę programą
–     
ý  Atsižvelgiant į pasiūlymą (iniciatyvą),
reikės pakeisti daugiametės finansinės programos atitinkamos
išlaidų kategorijos programavimą
Paaiškinti, kaip reikia pakeisti programavimą, ir
nurodyti atitinkamas biudžeto eilutes bei sumas.
Nauja Komisijos iniciatyva
–     
¨  Įgyvendinant pasiūlymą (iniciatyvą) būtina
taikyti lankstumo priemonę arba patikslinti daugiametę finansinę
programą[18]
Paaiškinti, ką reikia atlikti, ir nurodyti
atitinkamas išlaidų kategorijas, biudžeto eilutes ir sumas.

3.2.5.          
Trečiųjų šalių įnašai 

–     
Pasiūlyme (iniciatyvoje) numatytas bendras
finansavimas apskaičiuojamas taip:
Asignavimai mln. EUR (tūkstantųjų
tikslumu)
   || 2013 metai || 2014 metai || 2015 metai || Iš viso 
 Nurodyti bendrą finansavimą teikiančią įstaigą || 60 % visų poreikių finansuos valstybės narės per EBI 
 IŠ VISO bendrai finansuojamų asignavimų || 1,035 || 0,885 || 0,885 || 2,805 

3.3.                
Numatomas poveikis įplaukoms 

–     
ý  Pasiūlymas (iniciatyva) neturi finansinio poveikio
įplaukoms
–     
¨  Pasiūlymas (iniciatyva) turi finansinį poveikį:
¨         nuosaviems ištekliams 
¨         įvairioms įplaukoms 
mln. EUR (tūkstantųjų tikslumu)
 Biudžeto įplaukų eilutė || Asignavimai, skirti einamųjų metų biudžetui || Pasiūlymo (iniciatyvos) poveikis[19]   
 N metai || N+1 metai || N+2 metai || N+3 metai || ... atsižvelgiant į poveikio trukmę įterpti reikiamą stulpelių skaičių (žr. 1.6 punktą) 
 Straipsnis …………. ||   ||   ||   ||   ||   ||   ||   ||   
Įvairių asignuotųjų
įplaukų atveju nurodyti biudžeto išlaidų eilutę (-es),
kuriai (-oms) daromas poveikis.
Nurodyti poveikio
įplaukoms apskaičiavimo metodą.
Finansinės teisės akto
pasiūlymo pažymos, pridedamos prie reglamento dėl rizikos ribojimo
reikalavimų kredito įstaigoms ir investicinėms įmonėms
pasiūlymo ir direktyvos dėl kredito
įstaigų veiklos pradėjimo ir vykdymo ir rizikos ribojimu
pagrįstos kredito įstaigų ir investicinių įmonių
priežiūros pasiūlymo priedas 
Taikyta metodika ir pagrindinės
prielaidos
Išlaidos, susijusios su EBI užduotimis, kurias
ši turi atlikti pagal šiuos du pasiūlymus, apskaičiuotos kaip
personalo išlaidos (1 antraštinė dalis) pagal Komisijai pateiktame EBI
2012 m. biudžeto projekte nurodytą išlaidų klasifikaciją. 
Šiuose dviejuose Komisijos pasiūlymuose
numatytos nuostatos, pagal kurias EBI turi parengti apie 55 naujų
privalomų techninių standartų (PTS) rinkinius, kad
būtų užtikrinta, jog labai techninės nuostatos būtų
nuosekliai įgyvendinamos visoje ES[20]. Pagal pasiūlymus tikimasi, kad 2013 m. EBI
parengs apie 60 proc. naujųjų PTS.  Tam, kad būtų galima
pasiekti šį tikslą, jau 2013 m. reikia padidinti darbuotojų
skaičių. Kalbant apie pareigybių pobūdį, tam, kad
naujieji PTS būtų tinkamai ir laiku parengti, reikalingi visų
pirma papildomi politikos formavimo pareigūnai, teisininkai ir poveikio
vertinimo pareigūnai.  
Pagal Komisijos tarnybų ir EBI
skaičiavimus, vertinant poveikį visos darbo dienos ekvivalento
vienetų skaičiui, kuris bus reikalingas su šiais dviem
pasiūlymais susijusiems PTS rengti, buvo taikomos šios prielaidos:
–                        
vienas politikos formavimo pareigūnas parengia
2 vidutiniško sudėtingumo PTS per metus; tai reiškia, kad 2013 m. reikia
17 politikos formavimo pareigūnų;
–                        
8 PTS procesams parengti reikalingas vienas
poveikio vertinimo pareigūnas; tai reiškia, kad 2013 m. reikia 4 poveikio
vertinimo pareigūnų;
–                        
5 PTS parengti reikia vieno teisininko; tai
reiškia, kad 2013 m. reikia 7 teisininkų;
–                        
pirmiau nurodytoms pareigybėms kasdien
padėti reikalingi du papildomi pagalbiniai visos darbo dienos ekvivalento
vienetai.
Taigi,
PTS, kuriuos reikia užbaigti 2013 m., reikia 30 visos darbo dienos ekvivalento
vienetų. EBI duomenimis, iki 2011 m. pabaigos PTS rengs 14 ekspertų.
Tikintis, kad padidės su PTS susijusio darbo krūvis, Komisijai pateiktame
2012 m. biudžeto projekte EBI jau paprašė papildomų 22 visos darbo
dienos ekvivalento vienetų, iš kurių 7 numatyti darbui rengiant PTS[21]. 2012 m. biudžeto projekte EBI nepateikė prašymo dėl
likusių reikalingų 9 visos darbo dienos ekvivalento vienetų, nes
ji nežinojo, kiek būtent PTS jos bus paprašyta parengti pagal šiuos du
pasiūlymus. Tačiau šios pareigybės bus įtrauktos į
kitą EBI pateikiamą kasmetinį biudžeto prašymą. 
Kitos prielaidos: 
−       
remiantis visos darbo dienos ekvivalento
vienetų paskirstymu 2012 m. biudžeto projekte, daroma prielaida, kad
papildomi 9 visos darbo dienos ekvivalento vienetai bus paskirstyti taip: 7
laikinieji darbuotojai (79 proc.), 1 deleguotasis nacionalinis ekspertas (14
proc.) ir 1 sutartininkas (7 proc.); 
−       
vidutinės metinės atlyginimų
išlaidos skirtingų kategorijų darbuotojams apskaičiuotos
remiantis Biudžeto generalinio direktorato gairėmis;
−       
Londonui taikomas atlyginimo korekcinis
koeficientas – 1,344;
−       
numatomos mokymo išlaidos – 1 000 EUR vienam
visos darbo dienos ekvivalento vienetui per metus; 
−       
komandiruočių išlaidos – 9 700 EUR,
apskaičiuota remiantis 2012 m. biudžeto projekte numatytomis
komandiruotėmis, vienam vidutiniam visos darbo dienos ekvivalento
vienetui;
−       
su įdarbinimu susijusios išlaidos
(kelionė, viešbutis, sveikatos patikrinimai, įsikūrimo ir kitos
pašalpos, persikraustymo išlaidos ir t. t.) – 27 700 EUR,
apskaičiuota remiantis 2012 m. biudžeto, skirto įdarbinimui,
projektu, vienai pareigybei, kurią reikės užpildyti. 
Daryta prielaida, kad toks darbo krūvis,
dėl kurio, kaip minėta pirmiau, padidės visos darbo dienos
ekvivalento vienetų skaičius, išliks 2014 ir vėlesniais metais
ir tai yra iš dalies susiję su jau parengtų PTS koregavimu ir, iš
dalies, su likusių 40 proc. PTS rengimu, kaip numatyta šiuose dviejuose
teisės aktų pasiūlymuose ir bus numatyta kituose būsimuose
teisės aktų pasiūlymuose bankų reguliavimo srityje.
Metodas, pagal kurį apskaičiuojama,
kiek per kitus trejus metus padidės reikalingas biudžetas, išsamiau
pristatomas toliau pateikiamoje lentelėje. Apskaičiavimas grindžiamas
faktu, kad iš Bendrijos biudžeto finansuojama 40 proc. išlaidų.
Šioje
lentelėje pateikiamas siūlomas etatų planas septynioms
laikinųjų darbuotojų pareigybėms:
[1]               VGV – veikla grindžiamas valdymas,
VGB – veikla grindžiamas biudžeto sudarymas.
[2]               Kaip nurodyta Finansinio
reglamento 49 straipsnio 6 dalies a arba b punkte.
[3]               Informacija apie valdymo
būdus ir nuorodos į Finansinį reglamentą pateikiamos
svetainėje „BudgWeb“ http://www.cc.cec/budg/man/budgmanag/budgmanag_en.html
[4]               Kaip nurodyta Finansinio
reglamento 185 straipsnyje.
[5]               DA – diferencijuotieji
asignavimai / NDA – nediferencijuotieji asignavimai.
[6]               ELPA – Europos laisvosios
prekybos asociacija. 
[7]               Šalių kandidačių
ir, kai taikoma, Vakarų Balkanų potencialių šalių
kandidačių.
[8]               N metai yra pasiūlymo
(iniciatyvos) įgyvendinimo pradžios metai.
[9]               Techninė ir (arba)
administracinė pagalba bei išlaidos ES programų ir (arba)
veiksmų įgyvendinimui remti (buvusios BA eilutės),
netiesioginiai moksliniai tyrimai, tiesioginiai moksliniai tyrimai.
[10]             N metai yra pasiūlymo
(iniciatyvos) įgyvendinimo pradžios metai.
[11]             Rezultatai – tai būsimi
produktai ir paslaugos (pvz., finansuota studentų mainų, nutiesta
kelių kilometrų ir kt.).
[12]             Kaip apibūdinta 1.4.2
skirsnyje „Konkretus (-ūs) tikslas (-ai) ...“.
[13]             N metai yra pasiūlymo
(iniciatyvos) įgyvendinimo pradžios metai.
[14]             Techninė ir (arba)
administracinė pagalba bei išlaidos ES programų ir (arba)
veiksmų įgyvendinimui remti (buvusios BA eilutės),
netiesioginiai moksliniai tyrimai, tiesioginiai moksliniai tyrimai.
[15]             CA – sutartininkas („Contract
Agent“); INT – per agentūrą įdarbintas darbuotojas
(„Intérimaire“); JED – jaunesnysis delegacijos ekspertas („Jeune Expert en
Délégation“); LA – vietinis darbuotojas („Local Agent“); SNE – deleguotasis
nacionalinis ekspertas („Seconded National Expert“). 
[16]             Neviršijant viršutinės ribos,
nustatytos išorės personalui, finansuojamam iš veiklos asignavimų
(buvusių BA eilučių).
[17]             Būtina struktūriniams
fondams, Europos žemės ūkio fondui kaimo plėtrai (EŽŪFKP)
ir Europos žuvininkystės fondui (EŽF).
[18]             Žr. Tarpinstitucinio susitarimo 19
ir 24 punktus.
[19]             Tradiciniai nuosavi ištekliai
(muitai, cukraus mokesčiai) turi būti nurodomi grynosiomis sumomis,
t. y. iš bendros sumos atskaičius 25 % surinkimo išlaidų.
[20] Kadangi EBI yra įstaiga, turinti itin
specializuotą kompetenciją, jai suteikti įgaliojimai parengti
PTS, atsižvelgiant į poreikį nustatyti veiksmingą priemonę,
kurią taikant būtų galima nustatyti suderintus techninius
reguliavimo standartus ES bankų sektoriaus teisės aktuose, siekiant
užtikrinti – be kita ko taikant bendras taisykles – vienodas sąlygas ir
tinkamą indėlininkų, investuotojų ir vartotojų apsaugą
visoje Sąjungoje. Šiuo tikslu EBI parengia su politikos pasirinkimu
nesusijusių techninių reguliavimo standartų projektus
Sąjungos teisėje apibrėžtose srityse, kuriuos Komisija
vėliau patvirtina deleguotaisiais aktais pagal SESV 290 straipsnį,
kad jie taptų privalomi. Prieš
pateikdama PTS projektus Komisijai EBI turi atlikti išsamų
parengiamąjį darbą, kuris apima konsultacijas dėl PTS
projektų su suinteresuotosiomis šalimis ir suteikiant tokioms šalims
galimybę per tinkamą laiką pateikti pastabas apie siūlomas
priemones,  teisės aktų
poveikio vertinimo atlikimą, teisės
aktų rengimo ir kitas užduotis. 
[21] Kitos pareigybės, kurių EBI
paprašė 2012 m. biudžeto projekte, reikalingos dėl numatomo jos
priežiūros ir operacijų departamentų darbo krūvio
padidėjimo. Prašymas padidinti
kitų pareigybių skaičių siejamas su įrodymais dėl
išteklių, kurių prireiks pirmaisiais EBI veiklos metais, panaudojimo,
ir tiek darbuotojų reikia tam, kad būtų užtikrintas efektyvus
EBI užduočių, susijusių su teisės pažeidimais, dalyvavimu
priežiūros įstaigų kolegijose, taip pat dalyvavimu veikloje
vartotojų ir tarptautiniais klausimais bei kitose srityse, vykdymas.